
INSTITUTIONUM THEOLOGICARUM 


LIBER XXU. 

IN QUO JUDAEI REFELLUNTUR ATQUE GENTILES 
MYSTERIUM DENEGANTES INCARNATIONIS . 


Sat datum est lacrymis , dum io superioribus elucubratiouibus de originali peccato ejusque 
effectibus pertractatum est . Neque enim hominis ob illius peccatum conditionem miserrimam 
factam contemplantes potuimus non ingemiscere. Ex filio namque Dei ct regni caelestis hae- 
rede evasit homo filius diaboli ac servus peccati . Nunc ergo laetemur oportet infinitam Dei 
charitalern admirantes , qui semetipsum exinaniens formam servi accipiens iu similitudinem ho- 
minum factus , nobiscum conversari dignatus est : et non modo innumero praebuit hominibus 
exempla virtutum, sed praeterea semetipsum io ara Crucis obtulit sanguinem fundens, ac de- 
lens quod adversum nos erat chirographum , lavit nos ab omni tum originali tum actuali ini- 
quitate nostra . Verum cum haec annuntiamus , Judaeis quidem scandalum , Gentilibus autem 
aliisque irreligiosis hominibus stultitiam annuntiare videmur . Et Judaeis scandalum , quoniam 
proprium adhuc praestolantur ducem , non in ea forma veDturnm ut a Prophetis praedicitur , 
sed nescio in qua majestate quam ipsi ad libitum sibi finxerunt . Gentilibus autem aliisque’ 
irreligiosis stultitiam , quoniam cum captivare in fidei obsequium proprium intellectum nolint 
sublimia Crucis mysteria non valent intelligere . Toti ergo nos iu hoc libro erimus , ut et va- 
ticiniis Prophetarum et argumentis a ratione deductis demonstremus sacratissimum Incarnatio- 
nis mysterium peractum jam fuisse , humauique generis Redemptorem esse Jesum Nazarenum . 
Scindat Deus pervicacium corda Judaeorum ct oculos infidelium aperiat, ut intelligant ei a- 
gnoscant nonnisi per mysterium Crucis aeternam se posse consequi salutem . 

CAPUT I. 

1 i 

Ex vaticinio Jacob quod habetur Gen. cap. 4q. demonstrari 
potest contra Judaeos Messiam advenisse . 



ivinissimum Incarnalionis arcanum in hoc praecise consistit , quod 
secunda S. Trinitatis persona , Verbum nempe divinum , humanam 
assumpserit naturam , ei per hypostaticam unionem propriam elargiendo sub- 
sistentiam , adeo ut una in duabus naturis resultet persona . Hanc personam 
frequentissime in veteri lege promissam , ac Prophetarum praenuntiatam ora- 
culis , quam optime Judaei Messiam appellant , in mundum venisse Judaei 
ipsi obstuufiissime denegant , Prophetarum vaticinia in pravum sensum de- 
torquentes . Theologum ergo virum quam maxime praestat miseram hanc 
gentem erroris revincendo , in viam reducere veritatis; ut et ipsi Dei gra- 
tia adjuvante , haereditatem nobiscum capiant salutis . Nullum autem ad id 
exequendum praeclarius assumi potest argumentum , quam illud ex oracu- 

lis depromptum Prophetaram . Atque exordium ducemus , ut a celebriori , 
ab illo quod Gen. cap. 49. prostat , quodque ita se habet : Jucla , te lau- 
dabunt fratres tui : manus tuae in cervicibus inimicorum tuorum , ado- 
rabunt te filii patris tui . Catulus leonis Juda : ad praedam fili mi a- 
scendisti : requiescens accubuisti ut leo , et quasi leaena , quis suscitabit 
eum ? Non auferetur sceptrum de Juda , et dux de femore ejus , donec 
veniat qui mittendus est , et ipse erit expectatio gentium . Ligans ad 
vineam pullum suum , et ad vitem , o fili mi , asinam suam . Haec est be- 
nedictio quam Jacob mox moriturus Judae filio suo impertitus est , et ia 
qua luculentissime continetur futuri Messiae praedictio , in illis praesertim 
verbis , Non auferetur sceptrum de Juda , et dux de femore ejus , donec 
veniat qui mittendus est , et ipse erit expectatio gentium . Et ne Judaei 
cavillentur , hoc idem vaticinium sic ex hebraico textu ad literam reddi 
potest : Non recedet virga de Juda , et legislator de inter pedes ejus , 
usquequo veniat Siloh , et illi congregatio populorum . Sed antequam ar- 
gumenta ex hoc vaticinio ad rem nostram depromamus , singula illius ver- 
ba ad literam sunt exponenda . 

I. allata mox benedictio quam Jacob Judae filio suo impertitus est , 
non ad ipsius Judae personam , sed ad tribum cujus ille caput fuit, reve- 
ra pertinet . Nam quatuor sunt praecipua quae in ea benedictione praedi- 
cuntur . 1. Laus et adoratio fratrum erga Judam . 2. Singularis Judae for- 
titudo . 3 . Illius imperium usque ad Messiae adventum . 4 - Ingens tempo- 
ralium ubertas bonorum . Ast Judae persona nihil horum revera habuit j 
bene vero omnia haec in ejus tribu evenerunt. Nam reges ac duces ex 
ca tribu fuerunt qui ab aliis tribubus laudati et adorati fuerunt , qui sin- 
gularem prae ceteris habuere animi ac corporis fortitudinem , qui imperium 
ad Messiam usque tenuerunt , ceterisque fuerunt ditiores . Quare vaticinum 
illud non de persona , sed de tribu Judae prolatum est , maxime cum di- 
xerit Jacob ad filios suos , ibid. v. 1. Congregamini , ut annuntiem quae 
ventura sunt vobis in diebus novissimis . 

II. Juda , te laudabunt fratres tui , hoc significant . Merito vocaris 
laus , quoniam tribum tuam laudabunt illamque adorabunt reliquae tri- 
bus . Idque sequentibus verificatum est temporibus . Allatam interpretatio- 
nem exactam esse , non modo ex rei eventu , sed ex ipsa quoque nominis 
Juda etymologia comprobatur . Venit quippe nomen tttkv Jehuddli ab 
rrnn hoddh , confiteri , celebrare , gratias agere . Alludit itaque Jacob 
ad filii sui nomen . 

III. Manus tuae in cervicibus inimicorum tuorum ; videlicet , ut in 
chnldaica paraphrasi legitur : Manus tua praevalebit hostibus tuis , dissi- 
pabuntur inimici tui , erunt vertentes verticem coram te , praevenient te , 
petituri pacem tuam . Etenim horef quod ibi occurrit , occiput sive 
nucam significat , ac si diceret , In fugam vertes inimicos tuos .* quod colla 
fugientium percuti sagiuis soleant , et super illas manus injici , cum 
hostes dejiciuntur . Rem comprobavit quocumque tempore eventus , et sub 
Davide praesertim ceterisque ex eo exortis principibus . 

IV. Catulus leonis Juda ; nimirum fortissimus inter ceteros fratres Ju- 
da . Catulus namque leonis auclacior est validiorum virium inexpertus, acu- 
tioribus instructus dentibus , ac praedae avidior . Davidi praesertim no- 
men illud convenit , ob ea quae tum contra leones , tum contra Rigan- 
tem adhuc adolescens gessit . Per tropum catulus leonis in Scripturis cre- 
bro regiam significat dignitatem . 

V. Jld praedam , fili mi , ascendisti . Ponitur hoc in loco prophetico 
more praeteritum pro futuro : et referendum hoc vaticinium est ad tribus 
Juda incrementum , cujus tanta fortitudo fuit , ut quoties hebraea gens ab 
hostibus provocaretur , contribules Juda ad praedam potius quam ad bel- 
lum ob victoriae certitudinem viderentur ascendere . In hebraico textu le- 
gitur , de praeda , non ad praedam ; sicque verba illa verificata sunt in 
Davide qui a leonis et ursi dilaceratione coram Saule narrata , ascendit 
ad militiae ducatum : et a ducentorum praeda praeputiorum aliisque par- 
vis victoriis dum apud Achis maneret , evectus fuit ad regnum Juda , ac 
ab illo demum ad regnum totius Israelis . 

VI. Requiescens accubuisti ut leo y et quasi leaena ; idest parta victo- 
ria quiete frueris ad instar leonis , quem cetera animalia quum pave- 
ant , a nemine lacessitus quiete sua fruitur . Ubi nos legimus , quasi leae- 
na , in hebraico est , quasi leo major , quo tertius excellentiae gradus , ut 
in hunc locum Grotius inquit , significatur impletus . Haec vaticinii pars 
in Davide , Salomone , aliisque regibus literaliter impleta est , qui aliena 
non invasere regna nisi lacessiti . 

VII. Non auferetur sceptrum de Juda . Ubi nos legimus , sceptrum , 
in hebraico textu habetur , scebet y vel scevet . Quod nomen ad li- 
teram et nude acceptum , significat baculum , vel virgam . Juxta morem 
vero Scripturarum , scevet , vel sumitur per metonymiam signi , et tunc 
regiam denotat dignitatem , quum regum insigne sit virga quae a graecis 
ac latinis sceptrum solet appellari ; vel accipitur per metaphoram, et tunc 
stirpem denotat sive progeniem : quoniam quemadmodum baculus e radice 
germinat , ita gignitur homo a primo illo parente , Hoc loco, scevet , signi- 
ficat sceptrum, quomodo in Psal. 44* Num. ^4- Ezech. ar. et alibi saepe. 

VIII. Et dux ; videlicet , princeps seu legislator qui suprema polleat 
potestate , sive regia sit exornatus dignitate , sive aliud gerat nomen su- 
premam denotans auctoritatem . Patet id primitus ex hebraico textu , ubi 
pro voce illa dux , legitur pp nD , meckokek , quod nomen ducem reve- 
ra significat j quum Judic. cap. 5, V, i5. scribae Issachar appellentur he- 
braice , mechokekim , Praeterea patet etiam ex Septuaginta versione quae 
Labet *>v>»o S . Rursus ex Rabbinorum quoque constat sententia . Nam R. 
Kimk inquit Mechokek esse dominatorem qui legem sancit , et exercet ju- 
dicia : R. Salomon tradit esse magnum principem leges praescribentem $ 
et Onkelos vult esse scribarum magistrum , 

IX. De femore ejus ; hebraice , de inter pedes ejus . Quidam existi- 
mant hebraicam illam locutionem proverbium esse quo futurum ducem de 
medio tribus Juda, hoc est quasi de domo ejus significatur» Alii autem, et 

quidem melius , circumlocutione illa describi putant honesta phrasi genita- 
lia Juda , ut denotetur ex semine ac stirpe ejus futurum ducem usque ad 
adventum Messiae . Et revera de secundinis mulierum legitur Deut. cap. 
28. v. 57. Quae egrediuntur de pedibus ejus . Nostra Vulgata , ut dixi- 
mus , habet, de femore ejus : graeca translatio, de femoribus ejus : Jo- 
nathas , de semine ejus . 

X. Donec veniat qui mittendus est ; nempe , donec veniat Messias . 

Hanc esse literalem commatis hujus interpretationem ex ipso apparet he- 
braico textu, ubi pro illis vocibus, qui mittendus est, legitur, rvVt 0 Si- 
loh . Vox autem , Siloh, pro eo quod Messiam significat ab omnibus acci- 
pitur . Hinc Samaritana versio habet , donec veniat Pacificus : versio Se- 
ptuaginta interpretum 1 , donec veniant quae reposita sunt ei : Jbuathas 
donec veniat Messias parvulus filiorum ejus: Hieronymus cum latina 
Vulgata , donec veniat qui mittendus est ; forte quoniam in hebraico te*^ 
xtu legebatur antiquitus , Silah , pro Siloh . Vide Grotium in hunc locum / 
et Berti . • . . . : . • ’ ’ • ^ r 

XI. Ei ipse erit expeclatio gentium ; vel ut in hebraico textu est , 
congregatio, populorum . Character hic superiorem vocis , Siloh , interpreta- 
tionem magis confirmat.- Nam Messias gentium omnium fuit desiderium 
antequam primo- adveniret; ct omnium gentium , nimirum fidelium , •deside* 1 
rium erit in secundo suo adventu . Unde Aggaeus utrumque Messiae prae-' 
dicens adventum > inquit cap. 2. ; Veniet desideratus cunctis gentibus 
Vide Danicl. cap. 7. Isaiam cap. n. et 49 * et vaticinia alia. Hinc Targunv 
hierosol. vertit: Ei sen>ilura sunt regna terrae ; et Berescith Rabba hoc lo- 
co: futurum est , ut gentes saeculi deferant munera Messiae filio David . 

XII. Ligans ad vineam pullum suum , et ad vitem asinam suam . 

H is verbis ubertas describitur terrae quae contingere sorte debebat tri- 
bui Juda ; 1 

XIII. Lavabit in vino stolam suam j tanta in ejus sorte vinorum erit 

abundantia. - 1 

• XIV. Pulchriores sunt oculi ejus vino ;■ hoc est , oculi ejus ex vino 
rubebunt: Et dentes ejus lacte candidiores , quoniam illa terrae portio ut- 
vinetis , ita et pascuis abundabit . His explicatis sit 

CONCLUSIO 

. . », . . . * • 

Ex praemisso jacobaeo vaticinio invictissime demonstratur 
Messiam jam advenisse . 1 • 

* Prob. Jacob in laudato vaticinio praedicit non esse de tribu Juda 
auferendum sceptrum, principem , summumque legislationis jus, craoad usque- 
veniret Messias, ut ex praemissa vaticinii interpretatione liquido apparete. 
Ast jam ab annis plurimis ablatum a tribu Juda, imo a tota hebraica 
gente fuit sceptrum , -et^ una cum sceptro cessavit quoque dux , princeps , 
legislator , ut -experientia docemur : itaque ab annis plurimis Messias jam 

advenit ; xntquc adeo recitatum supra vaticinium invicte demonstrat Messi- 
am in lege promissum jain advenisse . 

Cavilli Judaeorum dissolvuntur . 

Duplici via conantur Judaei allati mox argumenti vim elevare. Alii 
contendunt jacobaeum oraculum intelligendum esse quidem de Messia , sed 
praefracte negant esse adimpletum . Alii e contra vaticinium illud ad Mes- 
siam nullo modo spectare. Cum prioris itaque classis Judaeis obj. i. Va- 
ticinium illud non valide Messiae- adventum demonstrat cujus verba ad- 
modum ambigua sunt: hujusmodi autem est jacobaeum vaticinium. Nam 
I. ubi nos legimus, non auferetur , Hebraei habent TiD’ , jasiir , hoc est, 
non accedet , ita ut sensus sit , non . accedet sceptrum, ad Juda , donec 
veniat Messias II. particula illa , scevet , quam latinus interpres reddi- 
dit , sceptrum , revera significat j virgam . Virga vero in Scripturis pro 
afflictione ponitur et tribulatione, ut Psal. 2. et Isaiae 10. Quare sensus 
est : Non recedet afflictatio a Juda usque ad adventum Messiae . Cumque 
Judaei adhuc sub dira captivitate gemant, fit consequens Messiam nondum 
apparuisse. III. ubi nostra Vulgata legit, donec , Hebraei habent , o-ny , 
had-chi : quae particulae reddi., minime debent, donec , vel itsquequo , 
s ed posteaquani quoniam sub particula , had , scriptus invenitur accentus 
jethibb , illam a vocula, chi , dispescens . Unde sensus erit: Non rece- 
det sceptrum de Jiula in aeternum , posteaquam Messias advenerit . Quod 
argumentum ex eo confirmant, quod etiamsi had significet donec , non 
proinde sequetur Messiam advenisse , quum particula, donec, aliquando rei 
significet continuationem , ut Psal. 109. v. . 1. Sede a dextris meis : donec 
ponam inimicos tuos , scabellum pedum tuorum $ neque enim Filius a 
Patris excidere debet dextera, postquam subjugati inimici . fuerint . Hinc 
vaticinii sensus est : Numquam auferetur sceptrum de Juda post adventum 
Messiae . IV. quamvis oraculum illud Messiae praenuntiet adventum post- 
quam ablatum a tribu Juda. fuerit sceptrum, non proinde Messiam ad- 
ventasse demonstrat: quoniam peccata hominum caussa fuere ne post sce- 
ptri cessationem Messias. adveniret . Hinc qui aliis prognati tribubus sce- 
ptrum Judac usurparent , puniti a Deo fuerunt. V. vel dici potest esse 
prophetiam illam hypotheticam, si nempe tribus Juda legi divinae obsequa- 
tur . VI. oraculi illius sensus est , Judaeos licet dira oppressos captivitate , 
non ita tamen afflictum iri semper , quin ex uno loco expulsi in alium be- 
nigne recipiantur, donec veniat Messias. VII. vel ita intelligatur , ut Mes- 
sias adveniens omnes conterat opprimatque gentes . Nam ubi nos legimus , 
Ipse erit expeetntio gentium , hebraice habetur , Ipse erit oppressio gen- 
tium . Occurrit siquidem vox nnp' , jkehat , quae a verbo nnp , kahdh , ob- 
stupuit cum sit, obstupescere atqu c contundere proprie significat. Cum- 
que gentes eversae adhuc non sim, sequitur nondum apparuisse Messiam . 
VIII. et ut Christianorum more iu omnibus vaticinium interpretari veli- 
jnus , non proinde demonstrat Messiam jam advenisse , quum sceptrum de 
Tom. IV. Marcellius Theol . 2 

tribu Juda non sit adhuc ablatum . Hebraei quippe liabent in Asia jEc- 
malolarcharn e tribu Juda , et in Syria ultra sabbaticum flumen florea* 
tissimo potiuntur imperio , et Turearum magnus dominus ex judaico popu- 
lo ducit originem . 

llesp. ad a. Falsa est nonnullorum interpretatio quod jasur significet 
accessum } quum omnes omnino versiones cunctique Rabbini legant , non 
recedet : non auferetur : non deficiet . Est enim vox illa a themate tid 
quod , discessit , recessit , secessit , declinavit , significat . Deinde sceptrum 
in tribu Juda jam fuit $ adeoque Messias jam advenit . 

Ad 2. Vox illa , scevet , hoc in loco virgam dominationis seu sceptrum 
significat , ut paullo supra diximus . Quod vero non significet virgam affli- 
ctationis multa suadent . i. Si , scevet , absolute et absque ullo adjuncto 
epitheto reperiatur , nuraquam denotat tribulationem . Psal. namque 2. ac 
Isaiae 10. scevet , adjunctum indignationem denotans habet . E contra in hoc 
vaticinio character additur ducem et legislatorem significans ex semine oriun- 
dum Juda ,* proindeque etiamsi vox illa solitarie accepta sceptrum non in* 
dicaret , ut nos contendimus , id tamen significaret ratione illius characteris . 

2. Quaecumque Jacob filio suo Juda eventura futuris temporibus spondet, 
omnia laeta sunt et fausta . Quomodo ergo , scevet , significat tribulationem ? 

3 . Si res ita , ut Judaei contendunt , se haberet , dicendum foret afflictionem 
a tribu Juda ab editi vaticinii tempore donec veniat Messias numquam 
recessisse : quod falsum penittis est , quum a Davide ad Sedeciam usque , 
per annos videlicet 5 oo. et amplius, summa rerum ea tribus polita sit. 

Ad 3 . llad-chi reapse significat, usquequo , et optime vertit latinus 
interpres , donec. 1. Quoniam voces eaedem Gen. cap. 8. ipsis fateutibus 
adversariis , significant , donec . 2. Quoniam , donec , non modo alii omnes 
interpretes , verum et ipsi Judaei , ut dictum est , transtulerunt . 3 . Quo- 
niam accentus , jethibb , minimae distinctionis est signum . Aliunde vero 
apte particulam , had , habetur accentus , athnak , qui juxta Davidis le- 
vitae regulam distinguit membra periodi ; unde had-chi cum illis verbis , 
adveniat qui mittendus est , debet conjungi . 

Ad argumenti vero confirmationem dico 1. illud supponere particulam , 
donec , idem valere ac , posteaquam , quod falsum esse modo animadverti- 
mus . 2. Etsi particula donec , rei denotet aliquando continuationem , sae- 
pius tamen terminum significat temporis , quo elapso , id quod in oratio- 
ne enunciatur evenit, ut Lcv. cap. 12. v. 4* Non ingredietur in sanctua- 
rium , donec impleantur dies purificutionis suae . 3 . Imo continuatio rei 
non indicatur ab ipsa particula donec , sed cognoscitur ex contextu 5 ut 
in allato exemplo , sede a dextris meis , donec ponam inimicos tuos sca- 
bellum pedum tuorum , non credimus Dei Filium ad Patris sedere dexte- 
ram etiam post subjugatos hostes vi particulae donec , sed alia ex caussa . 
4 - Quoniam particulae , donec , vis est definire dumtaxat quid facium sit 
ante praenuntiati temporis terminum . Hinc in allato exemplo ac in mul- 
tis aliis quae afferri solent , ut , Corvus egrediebatur , et non revertebi - 
tur , donec siccarentur aquae . Jqsepk non cognovit eam , donec peperit 

filium suum , ceterisque ; particula , donec , definit Dei Filium a Patris 
non excidisse dextera usque in diem subjugationis inimicorum ; corvum 
in arcam non introisse priusquam siccarentur aquae ; Joseph uxorem suam 
non cognovisse antequam pareret primogenitum : unde Hieronymus adver- 
sus Helvidium inquit : Scriptura quod factum non sit ostendit , Similiter 
ergo , quamvis in jacobaeo vaticinio particula , donec , quid de sceptro Ju- 
dae post adventum Messiae fieri deberet non definiret , determinat tamen 
ex illa tribu numquam ablatum iri ante illius adventum . Cumque modo 
ablatum sit , jure meritoque concludimus Messiam advenisse . 

Ad 4- Hominum peccata caussa fuerunt ut Deus carnem assumeret: 
Messias enim venit ad mundi peccata tollenda juxta omnium Prophetarum 
oracula ; adeo falsum est hominum scelera in caussa fuisse ne praenuncia- 
to a Jacob tempore Messias adveniret . Quod autem inquiunt punitos a 
Deo fuisse illos qui cx aliis tribubus prognati Judae retinuere sceptrum , 
contra omnium Scripturarum fidem est . Nam Saul e tribu Benjainin thro- 
num conscendit jussu Domini : Ecce unxit te Dominus , inquit ad eum 
Samuel I. Reg. cap. io. v. i. super haereditatem suam in principem . 
Jeroboamum quoque e tribu Juda minime ortum elegit Dominus in decem 
tribuum regem , ut ex III. Reg. cap. ii. v. 3i. constat, ubi sic Jeroboa- 
mum alloquitur Ahias propheta : Ecce ego ( ait Dominus Deus Israel ) 
scindam regnum de manu Salomonis , et dabo tibi decem Iribus . Non 
ea ergo de caussa puniti a Deo fuerunt quod sceptrum tenuerint . 

Ad 5. Nullum est Prophetarum oraculum quod ea eludi non possit 
exceptione . Undenam recentiores Judaei didicerunt jacobaeum vaticinium 
esse hypotheticum? Non ex Scriptura, ubi nullo in loco ejus hypothesis 
apparet vestigium; neque ex veterum traditione hebraeorum, quum omnes 
uno ore fateantur prophetiam illam esse absolutam . 

Ad G. Minus verisimilis est interpretatio hoc in loco allata . Nam in 
primis praesidium illud de quo adversarii loquuntur , ad universam perti- 
neret judaicam gentem, quum tamen Jacob loquatur desola tribu Juda: 
Benedixit quippe singulis benedictionibus propriis . Deinde nescio nurn ali- 
quis assignari queat princeps , aliquis populus qui praesidio sit miserae 
hebraeorum nationi, quum universo orbi despectui sint gravissimisque one- 
ribus aggravati . 

Ad 7. Nihilo sincerior est expositio quae sequitur . 1. Promissus in 
lege fuit Messias ut universum mundum a daemonis liberaret servitute, non 
ut illum opprimeret atque contereret . Quare legi debet : et ipse erit ex- 
pectatio gentium. 2. Vox nnp' , jkehat , non a radicali nnp , kahdh , obstu- 
pescere , bene vero ab np' , jkah , originem ducit , quod, audire et obedien- 
tiam praestare , significat : non enim litera jod est hic servilis tantum, hoc 
est praenjonstrativa futuri , ut innuere videntur nostri argutatores , sed si- 
mul radicalis atque servilis : solent enim Hebraei prae , rip" , iikdh , dicere 
np’ , ikah , jod radicali et .servili concurrentibus in unum jod , ut liquet 
exemplo 103' , ibasc , pro , iibasc , arescet . Versiones omnes habent , 
vel expectalio , vel aggregatio , vel obedientia populorum . 3. Onkelos 

vertit r et illi obedientia populorum . Et in Berescith Rabba legitur : fu- 
turum est ut gentes saeculi deferant munera Messiae filio David . 

Aci 8. Quod postrema loco regerunt Judaei , putidam redolet fabellam r 
et commiseratione potius quam responsione dignum videtur . Primo itaque 
universam Asiam tnm mercatores tum cariosi itrnerantes tam missionaril 
aposlolicr lustrarunt , et npmo umqnam narravit Judaeos iis irr regionibus 
vel aecmalotatehas habere vel reges . Praeterea ipsi cordatiores Hebraei 
fassi semper sunt sceptrum c Judaeorum manibus jarndudum excidisse; 
unde in Thalmude hierosolymitano tract. Sanhedrim legitur : f^ae nobis , 
quia ablatum est sceptrum . Et Rah. Bcchai , ut innumeros alios omittam 
testes , inquit : Hodie non habemus regem neque principem . Quoad Im- 
peratorem vero Turearum vel alios orientis principes , quis eos docuit 
esse revera cx judaica gente prognatos ? Et dato quod essent ex. dbcem. tri- 
bubus trans Euphratem a Salraanassare asportatis oriundi quod tamen ia*, 
certissimum est , qnum sit multorum opinio illas ad patrios rediisse- lares, 
tina cum Judaeis babylonrca solata captivitate, quonaodb demonstrare pote- 
runt eos reges esse ex tribu Juda quam in terra Clianaan permansisse in- 
dubitatum est ? Omitto orientales illos principes mosaicam non servare le- 
gem , ct immanes esse judaicae nationis, hostes .. 

Obj. 2 . cum rls qui jacobaeurn vaticinium ad Messiam minime spe- 
ctare contendunt r Si qua esset ratio, affirmandi oraculum illud fuisse de- 
Messia prolatum:,, maxime esset quia, vox, Siloh> significat Messiam. Hoc au- 
tem falsum est. Nam I. SilolL , de quo loquitur Jacob-, est Moyses:- juxta 
bnim G.ematriac regulam, vox , Silo/i , summam efficit 34f>. qui idem nu- 
merus extirgit ex hac alia voce , Moyses . II. praenuntiatus eo vaticinio, 
dici potest Saul qnf primus fuit rex r et in regem unctus in civitate Si - 
loh . III. vel ille Siloh erit Jeroboam qui dbcem tribubus imperavit , et 
in Siloh creatus fuit rex . PV. vel denique praedixit Jacob Nabuchodono- 
soris aut Herodis sive Vespasiani adventum, qui omnes in Judaeos habuere- 
dominium .. V. si jacobacum vaticinium tam aperte Messiae praedicit ad- 
ventum, cur Christus et Apostoli' ab eo recitando, abstinuerunt ?■ 

Resp. ad r. Antequam Moyses dux hebraict populi esset , sceptrum 
htrmquam fuit in aliqua tribu . Non est erga Moyses ille Siloh , ad cujus, 
adventum ablatum fuerit e tribu Juda sceptrum. Praeterea Siloh , quem 
propheta, commemorat, dicitur gentium, non hebraici populi dumtaxat ex- 
pectatio ,. ut reapse fuit Moyses-. Tandbm de iis lbqucbatur Jacob quae- 
filiis suis in novissimis eventura erant diebus post iliorum in terram Cha- 
n a an ingressum in quain numquani introivit Moyses . Frivolum autem est 
argumeuium ex gematriea regula deductum ; quum, si hisce ineptiis stare- 
Velimus- v innumera, ex sacris Scripturis, colligemus portenta . 

Ad 2 . Minus etiam- consistit altera -vocis ^ Siloh r explicatio ►. r. eninx 
quomodo Saul a Deo et a- suis reprobatus ,. dici potest expcctatio gentium ?" 
2 . Falsum est Saulem in urbe SiLoli fuisse inauguratum regem , quum in 
fib. i. Beg. cap. to; narretur ict accidisse in Mlispha.. Argumentum, 
supponit, airte Saulis inaugurationem sceptrum, fuisse, in tribu. Juda , quum 

suprema potestas immediate* ante Saniem fuerit i» domo Hellae, Sainuelis y 
qai erant de tribu Levi . Imo a Snule qui fuit de tribu Benjaram , traii- 
siit sceptrum in tribum Jtvda de qua fuit Davidf v 

Ad 3 . Consimili diluitur responsione quod tertio loca positura est • 
Neque enim expedatia gentium dici potnil impiissimus Jeroboatrr, nec- ia 
Silofo fuit rex creatus. Ima quando is rex datus est decem tribubus , sce- 
ptrum a Roboamo filio Salomonis de tribu Juda non fuit ablatum . 

Ad 4 * Impium autem est existimare praedixisse Jaeobnm Nabuchodono 
soris, vel Herodis, aut Vespasiani adventum . Ili siquidem expectatlo nor* 
fuere gentium , neque aliis praediti characteribus qui habentur it* vaticinio - 
Ad ultimum . Christo Domino ac Apostolis propositum non fuit omnia 
et singula Prophetarum oracula expresse in medium adducere. Satis fuit 
Christo Judaeos ad lectionem remittere Scripturarum . Habent Moysen , in- 
quit Lue. cap» 1-6» v. 29-. et projdietas *. audiant illos . Et Johan. cap. 5 . 
v. 3<9> Seratam ini Scripturas - ... et illae sunt , quae- testimonium perhibent 
de ms . Praeterea qmm> ea aetate persisteret adhuc in tribu ac gente Juda; 
aliquo sensu sceptrum , vaticinium hoc nostrum non tantam tunc quantam 
nunc- habet r ad eos revincendos, vim habuisset .. 

caput ir. 

Quomodo jacobaeum vaticiniam cum eventu cohaereat. . 

Frigidas Rabbiiiorum argutias jam solvimus . Spinosissimam nunc inter 
Clnistiauos agitari solitam aggredimur controversiam : quomodo nempe illius 
vaticinii verba cum eventu cohaereant . Nam Messiam in lege promissum 
tsse Jcsum Nazarenum penes omnes Christianos indubitatum est : adeoque 
auferri de Juda- sceptrum non debuit , nisi in* adventu Jesu Nazareni . Ast 
vero sceptrum de Juda cessasse videtur diu ante Christi Domini adventura 
tempore scilicet? Nabnchodonosoris, quando Judaei omnes- captivi asportati 
sunt in Babyloniam . Deinceps vero quum sceptrum fuerit penes Macha- 
baeos. qui. de- tribu Levi erant r difficultas non tam facilem, habet solutior 
nem . Haec itaque modo sunt concilianda „ 

Mirum est in quot abierint Theologi sententias . 1. Nonnulli post Em- 
seblurn ac Theodorum' tai senscm contendunt sceptrum in- tribu Juda edant 
post babytonieam captivitatem ct ad Cliristuin usque perseverasse : quoniam- 
licet reges ac principes ex aliis- tribubus- crebro fuerint' - ,, tribus tamen Ju- 
da beteris numerosior erat atque flocentior . 2-. Alii post Genebrandum si- 
bi suaserunt Machabaeos genere paterno fuisse ex tribu Juda g slcqiie sce- 
ptrum in ea- tribu extitisse usque ad Christum . X Qrigcncs , cui Lyfanus r 
To$tatus ac Dionysius carthusianus subscripserunt y sidisse sceptrum in> 
tribu Juda docent quod Muchabaei dc ca tribu essent genere materno*. 
4 ,- Porerius- alii que post illum,, arbitrantur nomeu Juda in- vaticinio* non. 
solam tribum cujus- illo caput fuit r sed universam Iicbraieam gentem de- 
notare u coque modo, oraculum, facile cum, eventu, conciliant quoniam pam- 

c\s exceptis annis, in hcbraica gente semper usque ad Christum suprema 
viguit potestas . 5. Cajetauus quem non pauci sequuntur , nodum solvit 
aflirmando sceptrum semper in tribu Juda perseverasse j quoniam etsi ex 
aliis tribubus duces ac reges quandoque fuerint , tribus tamen Juda a 
jure sceptri numquam excidit. 6. Johannes Laurentius Berli post Paulum 
brugensem aliosque , opinatur semper mansisse sceptrum in tribu Juda , 
quoniam tempore etiam babylonicae captivitatis ac regni Machabaeorum pe- 
nes judaicam gentem viguit senatus Septuagiuta virorum , quem graece Sy- 
nedrion appellant, cujus caput seu aecmalotarcha erat de tribu Juda, 
quique necis ac vitae jus habebat . Hoc autem discrimen est inter Pauli 
brugensis ac Laurentii Berti sententiam , quod ille singula senatus membra 
de tribu Juda, hic autem solum Synedrii caput seu aecraalotarcham dc 
ea tribu esse existimaverit , selectis promiscue aliis ex singulis tribubus . 
Modo videndum est quaenam ex allatis sententiis probabilior existat. 

Sed antequam opus aggrediamur , in memoriam revocandum est quinam 
liebraici populi status a prolato vaticinio usque ad Christum fuerit . Prin- 
cipio ergo post Jacobi mortem vixerunt Hebraei sub Pharaonum tyrannide 
in jEgypto usque ad Moysen , qui ex Aegypto erutos deduxit eos per de- 
sertum . Ab exitu populi de dSgypto usque ad ingressum in terram Cha- 
naan , per annos scilicet sexaginta sex , fuerunt sub ducibus quorum pri- 
mus fuit Moyses de tribu Levi , alter vero Josue de tribu Ephrahim . 
Post Josue mortem usque ad Saulem , hoc est per tercentos et amplius an- 
nos , imperarunt illis Judices quindecim quorum duo dumtaxat, nimirum 
Othoniel et Abesam de tribu Juda fuerunt $ reliqui vero modo ex hac , 
modo ex illa tribu assumpti . Petierunt deinde Hebraei a Samuele postremo 
eorum judice Regem ad instar finitimarum gentium , et Deus dedit illis 
Saulem de tribu Benjamin : quo a Deo ipso reprobato , constitutus fuit 
rex David de tribu Juda . Atque hoc tempore sceptrum , juxta jacobaeum 
vaticinium transiit in tribum Juda . Post mortem Salomonis qui Davidi 
patri suo successerat , regnum in duas divisum est partes , quarum unam 
decem continentem tribus assignavit Deus Jeroboamo , alteram vero reli- 
quit Roboamo filio Salomonis : quae pars ex tribu Juda , Benjamin , et 
dimidia Manassis , pluribusque de tribu Levi conflata , dicta est regnum 
Juda j cum interim altera pars Jeroboamo subjecta , dicta sit regnum Israel . 
Regnum autem Juda usque ad Sedeciara perduravit , per annos videlicet 

3 uadringentos septuaginta tres , supputationem a Davide primo dc tribu Ju- 
a rege incipiendo . Sub Sedecia celeberrima accidit babylonica captivitas per 
Nabuchodonosorem , quae septuaginta perduravit annis . Absoluta demum 
captivitate usque ad Christum , nempe per annos quingentos viginti , fue- 
runt Hebraei sub ducibus qui regiam affectarunt dignitatem , quique e- 
rant, ut plurimum, de tribu Levi , videlicet Assamonaei , Machabaei quo- 
que nuncupati . His ob oculos positis nunc sit 

Vaticinii verba , non auferetur sceptrum de Juda , non sic intelligenda 
sunt quod tribus Juda ceteris esse debuerit 
Jlorcntior ac numerosior . 

V • # # ‘ 

Prob. i. Nomine sceptri , ut supra demonstravimus , suprema intelli- 
gitur auctoritas quae in jure necis et vitae , in condendis administran- 
disque legibus , in gubernandis populis consistit , sive persona haec aucto- 
ritatem gerens regio nomine polleat , sive non . Hinc statim in eodem 
oraculo additur , et dux de femore ejus ; ad summam scilicet imperii 
insinuandam dignitatem . Non ergo sic inlelligendum est vaticinium , quod 
tribus Juda ceteris florentior ac numerosior esse debuerit . 

Prob. a. Juxta oraculum sceptrum semper usque ad Christi adven- 
tum perseveravit in tribu Juda . Iianc autem non semper florentiorem ce- 
teris fuisse tribubus patet ex quo post babylonicam captivitatem imperii 
summa fuerit penes Pontifices j atque idcirco tribus Levi magis opulenta 
ac florentior esse debuit . 


CONCLUSIO II. 

Post babylonicam captivitatem non eo sensu remansit sceptrum in 
tribu Juda quod Machabaei de ea tribu essent 
genere paterno vel materno . 

Prob. prior thes. pars . I. Jerem. cap. aa. v. 3 o. de Jechonia qui 
postremus de semine David princeps fuit , haec leguntur : Scribe virum 
istum sterilem virum , qui in diebus suis non prosperabitur , nec enim 
erit de semine ejus vir , qui sedeat super solium David , et potestatem 
habeat ultra in Juda . Ex his apparet non fuisse Assamonaeos de semi- 
ne David. Sed neque erant de tribu Juda. Nam lib. i. Mach. cap. a. 
V. i. habetur functos eos fuisse sacerdotali officio : In diebus illis surre- 
xit Muthathias filius Johannis filii Simeonis , sacerdos ex fliis Joarib 
ab Jerusalem . Norunt autem omnes ex Apostolo ad Hebr. cap. 7. v. i 3 . 
nullum de tribu Juda praesto fuisse altari . II. si Machabaei fuissent pa- 
terno genere de tribu Juda, sceptrum consecuti profecto fuissent haeredi- 
tario jure . Ast ex 1. Mach. cap. 9. constat habuisse illud ex populi 
electione. Hinc FI. Josephus lib. 11. Antiq. cap. 4 * Judaeorum statum 
post babylonicam servitutem describens , inquit : Penes Pontifices enim 
fuit summa auctoritas . Et lib. 20. cap. 8. singillatiin Pontifices enume- 
rat, qui a Cyro usque ad Antiochum Epiphanem Rerapublicam admini- 
strarunt . 

Prob. altera prop. pars. I. ex eo quod falsum sit Machabaeos genere 
materno fuisse de tribu Juda . Nam nullum hujus rei vestigium in sacris 
literis habemus . Quod enim semel aut bis legatur sacerdotes de tribu 

Levi matrimonia cum virginibus 'de Iribu Juda iniisse , non probat semper 
id debuisse fieri . Deinde vero credibile ne est Pontifices maximos num- 
quam uxores de tribu sua ducere voluisse, praesertim cum - tribus Levi 
ob summum sacerdotium florentissima - semper fuerit? II. etiamsi Macha- 
baei materno genere ad .tribum ,Juda spectarent, non sequeretur inde tem- 
pore quo regnarunt sceptrum in tribu Juda permansisse . Nam oraculi 
yerba satis aperte significant sceptrum permansurum in tribu - Juda quo- 
ad genus paternum ; quum habeatur ibi , de femore ejus , quae locutio 
generationis denotat stipitem . Praeterea penes Judaeos ubi de haereditate 
Lerciscunda agitur , nullo numero maternum genus computatur ; unde in 
Thalmude Tract. Juchasim dicitur : matris familia non est familia ; et 
in sanctis Scripturis numquam per mulieres genealogiae describuntur . De- 
mum si adversariorum systema consisteret , sceptrum de tribu Juda ne- 
que filiorum Herodis tempore defecisset ; quoniam filios qui Judaeae reges 
luerunt , genuit ex Mariamne filia Assamonaeorum quam uxorem duxerat . 

• ' ' }‘;J 

CONCLUSIO III. 

Non hoc praesefert vaticinium quod sceptrum esset in aliqua tribu ex 
duodecim permansurum ; vel in tribu Juda usque ad Christum , 
quod Iribus illa a jure sceptri non exciderit . 

Prob. prima prop. pars. Iu Pererii Casauboni aliorumque sententia Ju- 
dae nomine in jacobaeo vaticinio universa veniret israelilica gens quae post 
babylonicam captivitatem judaiea nuncupata est. Ast Jacob in sua pro- 
phetia Judae nomine illam solam designavit tribum cujus Judas ipse ca- 
put fuit . Nam in laudato vaticinio non solum illa habentur verba ,• non 
auferetur sceptrum de Juda , iu singulari suum ailoquens filium , quemad- 
modum alios in aliis benedictionibus filios suos alloquitur, sed praeterea 
additur, et dux de femore ejus . Ducis autem nomine nonne singularis 
quaedam persona venit ex Judae semine prognata? Utique, quoniam du- 
ces ex una vel alia tribu orti., geniti ex femore Judae diei non pos- 
sunt . Praeterea Pentateuchi auctor disertissime affirmat Jacobum non o- 
innes promiscue, sed singulos singillatim fuisse allocutum. Sic enim patriar- 
cham loquentem inducit : Omnes hic in tribubus Israel duodecim : haec 
loculus est eis paler suus , benecUxitque singulis benedictionibus pro- 
priis . Quare benedictio Judae cojlata quae incipit , Juda , te laudabunt 
fratres tui, et in qua haec continetur praedictio, ad solam Judae tribum, 
non ad reliquas pertinet . Ac denique verba illa , ligans ad vineam pul- 
lum suum etc. quae sequuntur , ita tribui Juda propria sunt, ut ad alias 
tribus nequeant applicari. Cur ergo vaticinium de universa judaiea gente 

debet inlelligi ? ‘ 

Prob. altera pars thes. 'L Voces illae, scevet et meckokek, sceptrum 
et dux , virum denotant ex. femore .Judae ortum qui leges actu condat, 
ac judicia oxerceat ; Quare .non denojtant simplex jus ad regnum II. hac 

semel admissa sententia Hebraei Messiae adventum adhuc praestolantes 
nullo revinci poterunt argumento. Nam de jure ad regnum etiamnum 
gloriantur . III. aut saltem demonstrari non poterit Jesum Nazarenum Mes- 
siam esse iu lege promissum . Nam anno Christi q 5. sub Imperatore Do- 
mitiano inventi sunt Romae quidam posteri Davidis penes quos jus ad 
regnum viguisse comminisci quis posset. IV. his adde quod Cajetani sen- 
tentia in illud denique recidit, quod nonnulli Rabbini commenti sunt, par- 
ticulas scilicet had-chi , quam noster interpres vertit , donec , significa- 
re , postea quam , seu , in aeternum quando venerit Messias . Putat quip- 
pe Cajetanus Jacobum Judae filio suo spopondisse jus ad regnum tempo- 
rale usque ad adventum Messiae , jus autem ad regnum spirituale in ae- 
ternum postquam advenerit Messias . Cumque , had-chi , ad sensum illum 
nequeat detorqueri , ul supra animadvertimus , sequitur labili niti fundamen- 
to illam opinationem . 

CONCLUSIO IV. 

In Hebraeorum gente viguit septuaginta seniorum synedrion quorum ca- 
put aecmalatarcha , seu Nasci nuncupatum , erat de tribu Juda $ 
eaque pollebat auctoritate de qua jacobaeum oraculum loquitur > 
sicque per aecmalotarcham sceptrum in tribu Juda 
perseveravit usque ad Christum . 

Prob. prior pars , quod nempe in Hebraeorum gente viguerit senatus 
septuaginta virorum. Num. cap. ii. v. 16 . legitur: Et dixit Dominus 
ad Moysen : Congrega mihi septuaginta viros de senibus Israel ... ut 
descendam , et loquar libi : et auferam de spiritu tuo , tradamque eis , 
ut sustentent tecurn onus populi . Patet ex his non esse rabbinicum com- 
mentum , ut nonnulli ajunt , synedrii institutionem . Raymundus Martini in 
pugione fidei pluribus demonstrat senatum hunc omni tempore a Moyse 
usque ad Christum penes Hebraeos extitisse , ejusque auctoritatem in hoc 
sitam fuisse ut caussas omnes decerneret , ac rege sive duce deficien- 
te, quasi sede vacante, jus summum haberet . Nos tamen demonstrare con- 
tenti erimus viguisse synedrion praesertim a capto Sedecia usque ad He- 
rodem . Et primo quidem Jeremias cap. 38. narrat quod cmn ipse infau- 
sta populo Israel annuntiaret , seniores synedrii quos ipse principes po- 
puli appellat, quaesierunt illum ad necem : Et dixerunt principes regi : 
Jiogamus ut occidatur homo iste . Neque vero principes populi alii esse 
poterant quam senatores , quum summa pollerent auctoritate . Nam rex 
respondit eis : Ecce ipse in manibus vestris est : nec enim fas est re- 
gem vobis quidquam negare. In lib. i. Maeli, cap. i\. legitur exem- 
plum epistolarum quas Spartiatae miserunt cum hoc initio: Spartianorum 
principes et civitates , Simoni sacerdoti magno et senioribus etc. Consi- 
milis epistola prostat in 2 . Maeli, cap. xx. data ab Antiocho cujus ini- 
tium est , rex Antiochus senatui Judaeorum . FI. Josephus rerum ponu- 
Tom. IV. JMarcellius Theol. 3 

larium suorum historicus accuratissimus Iib. ir. Ant. cap. 4* tradit rei- 
publicae formam post reditum a captivitate fuisse aristocraticarn , quod 
per optimates certo numero delectos administraretur . Et lib. i4* cap. g. 
fuse describit synedrion ; et quomodo Sameas synedrii aecmalotarcha con* 
tra Herodem cedis accusatum orationem habuerit . Ac denique communis 
haec est Judaeorum sententia . Nam Chronicon cui titulus est , Sepher O- 
lam , ita habet : In templo secundo haec fuit consuetudo , ut rex ex fa- 
milia Astnonaeorum et servis eorum filiis Herodis , educeret et reduce- 
ret exercitum , curaretque omnia , quae ad regnum perlinerent . Ite- 
rum quae ad legem spectabant statuta et judicia , ad os seu mandatum 
principis de domo David fuere facta . Rab. Zemach inquit :: Hic mos 
erat Hierosolymis , quamdiu esset regnum ex familia Asmonaeorum , et 
post eos ex familia Herodis , ecce semper fuit princeps de domo Da - 
vid . Nam rex curabat exercitum et res bellicas : sed quae ad legem 
pertinebant statutaque ac judicia y ad nutum pontificis , et principis ex 
familia Davidis administrabantur . In Berescith Raba ad illa verba , Non 
recedet sceptrum etc. haec habentur : Isti sunt sedentes Jabbet docentes 
sententias in sanhedrim magna . Et quid est , Non recedet sceptrum de 
Juila ? Hoc plane sibi vendicat y quod non est concessum sanhedrim po- 
testas judicandi judicia , nisi omni tempore quo sedebant in camera do- 
lata . Cum autem migraverunt inde ad locum alium , cessaverunt judicia 
animarum y sicut scriptum est Deut . cap. 1 7. In Thalmud tract. Sanhe- 
drim : Non recedet virga ex Juda : Hi sunt capita captivitatis qui sunt 
in Babylone , et regunt Israelcm virga . Et legislator de inter pedes ejus : 
Hi sunt filii filiorum Hillel qui multos docent legem . Targum denique 
hierosol. verba illa Cant. cap. 6. Dilectus meus descendit in hortum SU’- 
um in areolam aromatum , ita exponit : Descendit in Babylonem ad sa- 
pientes sanhedrim . Non est ergo purum humanae mentis ligmentum asse- 
rere , extitisse inter Judaeos a capto Sedecia usque ad adventum Christi 
septuaginta virorum senatum. 

Prob. nunc altera pars ,. caput nimirum synedrii fuisse semper de tri- 
bu Judae . I. Jerem. cap. 33. v. 17. ita loquitur Deus:. Non interibit de 
Duvid vir qui sedeat super thronum domus Israel . Et v., 20. Si irri- 
tum potest fieri pactum meum cum die , et pactum meum cum nocte , 
ut non sit dies , et nox in tempore suo ; et pactum meum irritum esse 
poterit cum David servo meo , ut non sit ex eo filius qui regnet in 
throno ejus . Significant haec non debuisse cx semine Juda et Davidis de- 
ficere hominem qui suprema polleret auctoritate . Ejusmodi promissio in- 
telligi nequit de regibus qui post babylonicarn captivitatem fuerunt de 
taibtt. Levi . Sed neque de toto synedrio quod non ex sola tribu Juda 
fomiliaque David constabat . Unde verificari debuit in aecmalotarcha seu 
vapite senatus. II. principem hunc de tribu Juda ac David familia sem- 
per fuisse Rabhini omnes testantur paullo ante laudati . 111. tempore ba- 
bv Ionicae servitutis y eaque soluta floruerunt in hebraiea gente Zorobabel ,, 
as. Nchmias. .. Luisse. Zorababelem. ex* tribiu. Juda palet ex. au. 

Esdrae cap. 12. v. 1. ubi appellatur filius Salalhiel qui de tribu fuit Ju- 
da . Nemiui dubiuin quin de tribu Juda fuerit quoque Daniel , qui Dan. 
cap. 1. v. 6. expresse dicitur de filiis Juda . Disputatur de Nehcmia num 
de tribu Levi potius quam de tribu Juda esset, quum in 2. Esdr. cap. 
10. et 2. Mach. cap. 1. inter sacerdotes adn umeretur . Sed constans 
est Hebraeorum opinio fuisse illum revera de tribu Juda: cui sententiae 
Patres graeci subscribunt , inter quos Eusebius in Chronico ubi ait : iVe- 
hernias ex tribu Juda , et ex semine David . In 2. autem Esdr. cap. 10. 
adnuraeratur Nehemias una cum sacerdotibus, sed tamquam princeps , qu* 
um appelletur saepe , uti ejusdem Esdr. lib. 1. cap. 2. et lib. 2. cap. 7. 
et 8. Athersatha , hoc est persica lingua , princeps et dux . Et in 2. 
Mach. cap. 1. obtulisse narratur reaedificato templo sacrificia, verum mo- 
re principum , quomodo obtulerunt olim sacrificia filii David . Ili tres igi- 
tur fuerunt de tribu Juda . Porro fuisse videntur quoque aecmalolarchac 
et capita synedrii , habuisseque jus. necis ae vitae in judaicum populum. 
Nam de Zorobabele nemo ambigit quin dux populi fuerit ac princeps , 
ut 1. et 2. lib. Esdr. legenti palet . Danielem autem praefectum consti- 
tutum fuisse magistratuum a rege Babylonis narrat Daniel ipse cap. 2. 
v. 4 ^- Tunc rex Danielem in sublime extulit , et munera multa et ma- 
gna dedit ei , et constituit cum principem super omnes provincias Ba- 
bylonis , et praefectum magistratuum super cunctos sapientes Babylonis . 
Intelligo haec de magistratibus Judaeorum qui secundum propria jura ex 
induito regum viventes, in singulis provinciis magistratus habebant . Exer- 
cuisse autem Danielem in popularibus suis supremum jus secundum legem 
Moysis apparet luculentissime ex illius lib. cap. i 3 . ubi sententia mortis in 
seniores Susannae calumniatores lata juxta legem Moysis describitur . Quoad 
Neliemiam, ut innumera omittam, in 2. Esdr. cap. 5 . v. i 4 - legitur: A 
die autem illa , qua praeceperat rex mihi ut essem dux in terra Juda ... 
ego et fratres mei annonas quae ducibus debebantur , non comedimus . 
Duces autem primi qui fuerant ante me etc. Habemus ergo tum capti- 
vitatis tempore tum ea soluta, duces et principes de tribu Juda . Cumque 
certum - sit etiam perseverante captivitate vixisse Judaeos, ut diximus, se- 
cundum proprias leges, credendum est habuisse senatum cum capite suo 
ad exercenda judicia . Paullo dillicilius est demonstrare synedrii aecmalo- 
tarcham etiam Machabacorum tempore fuisse de tribu Juda . Sed praeter 
Rabbinorum testimonia de quibus paullo ante , et argumentum ex Jeremia 
proxime deductum, non levem ad id adstruendum eruere possumus conje- 
cturam, ex eo quod post babylonicam captivitatem hebraica respublica ex 
sola fere Judae tribu coalescebat. Narrat quippe Josephus lib. 11. Ant. 
cap. 5 . quod cum Esdras singulas tribus ad reditum in Jerusalem invitas» 
set , Omqis populus israelilicus commovere se noluit . Hinc accidit ut 
duae solum tribus in Asia et Europa sub imperio romano habitent . At 
decem tribus trnns-euphratem in hodiernum usque tempus incolunt in - 
fnita multitudine . Et infra de iis loquens qui redierunt: Judaei , inquit, 
appellati sunt , et regio judaea , ab eo tempore quo populus Babylone 

reversus est nomine ex tribu Jutla derivato , quod illa in haec loca pri- 
ma e Babylone venisset . Fit itaque certum majorem synedrii partem ex 
senatoribus coaluisse de tribu Juda ; adeoque principem quoque de eadem 
tribu fuisse etiam aetate Machabaeorum . 

Prob. tertia pars , synedrii videlicet aecmalotarcham ea fretum fuisse 
auctoritate quam jacobaeum exigit vaticinium - Non absque caussa Jacob 
Spiritu sancio excitante in lilii sui Juda praenuncio , inter scevet et mc~ 
chokek , sceptrum ac ducem , distinguens , utrumque in sua tribu exti- 
turum> dixit usque ad Messiam. Praeviderat namque futurum ut de tri- 
bu sua viri essent regia dignitate pollentes , ac subinde duces qui leges 
sancirent et administrarent . Nam , scevet , proprie significat , ut animadver- 
timus , baculum , et per metonymiam signum est regiae potestatis : quod 
a nobis , sumpto a Graecis nomine , dicitur sceptrum . Et quoad hanc 
partem prophetia adimpleta est in tribu Juda usque ad Sedeciam qui 
postremus hebraici populi rex de familia David fuit . Mechokck autem , 
seu dux , quum a verbo quod determinare ac praescribere denotat 
descendat , idem est ac dominator , legislator , seu princeps civilem 
exercens auctoritatem et capitalia judicia . Hinc scribae Issachar mechokekim , 
hoc est duces , appellantur , Judic. cap. 5. v. i5. Juxta hanc nominum di- 
stinctionem Onkelos sic explicat vaticinium : Non deficiet exercens domi- 
natum . Jonathan : Non cessabunt reges , et principes . Kimki : Non de- 
ficiet dominator qui legent sancit , et exercet judicia . Salomon : Non 
cessabit magnus princeps leges praescribens . Si ego igitur demonstra- 
vero aecmalotarchas synedrii supremam habuisse leges sanciendi ac exer- 
cendi judicia potestatem , et jus necis et vitae , demonstratum quoque 
erit aecmalotarchas ea praeditos fuisse auctoritate de qua Jacob in suo 
vaticinio loquitur . Porro res ita proculdubio se habet . Et de Zoroba- 
bcle , Daniele , atque Nehemia , nemo inficias ire poterit quin supremam 
illam haberent facultatem , ut animadvertimus supra . Unde de his nonnul- 
li vaticinatum fuisse aflirinant Psalmistam in Psal. iai. v. 5. Quia illic 
sederunt sedes in judicio , sedes super domum David , videlicet in Ba- 
bylone . Iluc faciunt Sedeciae verba ad principes populi , hoc est , ad se- 
natores mortem expetentes Jeremiae : et quod rex Antiochus atque Spar- 
tiatae 1 i teras dederint ad Judaeorum senatum eo tempore quo reges erant 
Assamonaci , de quibus non mullo ante diximus . Ast numquid haec non 
arguunt in synedrio supremam auctoritatem? Cumque hujus caput et aec- 
malotarcha seu Nasci esset de tribu Juda , ut demonstravimus , sequitur 
ea praeditum fuisse facultate quam in oraculo suo requirit Propheta . Unuin 
quod supra attigi nunc addo ex FI. Josepho , qui lib. i/j- Ant. cap. 4- 
refert Herodem cum Galilaeae praefectus esset , atque in cedis incidisset 
crimen , Sameas synedrii Nasci seu princeps advocata concione' orationem 
liabuit» qua Herodes ad causam coram Hircano rege dicendam licet invi- 
tus compulsus, ad mortem damnatus est, quam tamen arrepta fuga non 
subiit. Ilaec sane suadent synedrion , multoque magis illius aecmalotar- 
chara summam habuisse in populo potestatem quam .jacobaeum exigit va- 
ticinium . .. • 

Prob. denique pars postrema , quod scilicet perseveraverit per aecina- 
lotarcham in tribu Juda summum jus a Jacob praenuntiatum usque ad 
Christum . Sed pars haec patet ex dictis . Nam tempore captivitatis eaque 
absoluta Judaei aut reges nou habuerunt aut non fuerunt de tribu 
Juda . Viguit e contra penes populum synedrion cujus caput de tribu erat 
Juda , iliaque pollebat auctoritate quae a vaticinio exigitur ; adeoque per sy« 
nedrium servata in Juda potestas est. Quod autem usque ad tempora cir- 
citer Christi synedrion perduraverit, praeterquam quod aperte traditur ab 
omnibus Rabbinis, colligitur ex fide dignissimo historico Fi. Josepho qui 
laudato proxime lib. Ant. cap. 9. postquam narravit quid contra He- 
rodem, auctore Saniea , synedrium fecerit, ita historicam prosequitur nar- 
rationem : Herodes regnum, adeptus omnes qui tum fuerant in synedrio , 
atque adeo Hircanum ipsum interfecit , excepto Saniea , ipsum enim pro - 
pter ejus justitiam magno habebat in honore , quod postea obsessa urbe 
ab Herode et Sosia , populum monuisset ut Herodem admitteret dicendo 
ipsos eum propter peccata effugere non posse . Verum quum Herodes sy- 
nedrion penitus non extinxerit, refert enim ibid. Josephus quod singulis 
senatoribus interfectis alios e faece plebis in illorum substituit locum ; dici 
absolute non potest tunc revera summum jus in tribu Juda cessasse . Id 
itaque evenisse videtur quando Archelao Herodis filio in exilium relegato 
Augustus Judaeam in provinciam redegit. Tunc quippe a Judaeis jus gla- 
dii proprie ademptum est, ut Judaei ipsi Johan. cap. 18. testati sunt: 
Nobis non licet occidere quemquam . Sive ergo paullo ante sive paullo 
post summa potestas a tribu Juda fuerit ablata , non enim omnes eruditi 
in assignando praeciso temporis puncto conveniunt , penes omnes certum 
est sub adventus Christi tempora accidisse ; atque idcirco jacobaeuin va- 
ticinium in Christo Jesu est adimpletura . 


Solvuntur adversariorum argumenta . 


Obj. 1. adv. alteram thes. Lib. r. Maeli, cap. 5 . v. 63 . legitur: 
Et viri Juda magnificali sunt valde in conspectu omnis Israel . Hic ser- 
mo fit de Assamonaeis qui appellantur viri Juda : unde quoad paternum 
genus fuere Machabaei de tribu Juda , in qua tribu per illos conservatum 
est sceptrum; fuerunt quippe reges. 

Resp. Judas laudato in argumento loco nomen est proprium Macha- 
baei, non tribus Juda; legitur enim v. 61. Non audierunt Judam et fra- 
tres ejus . Et v. G 5 . Et exivit Judas et fratres ejus . Imo is ille versi- 
culus in argumento citatus graece legitur : Ka/ i »»> i«;sx<. xai 01' aiiXfoi ootoC ^ cl 
vir Judas et fratres ejus . Et revera Judas hic filius dicitur Malhaihiae 
qui cx Joarib de tribu Levi prognatus erat . Ilinc Baronius postquam haec 
animadvertit , sententiam de Machabaeorum e tribu Juda paterno genere 
retractavit . 

Obj. 2. Viguit apud Hebraeos consuetudo ut duae nobilissimae tribus 
Levi et Juda ma^ipiqui^ crebro conjungerentur . Exodi quippe cap. G. v. 

a'6. habetur : Accepit enim Aaron uxorem Elisabeth Jiliam Aminadab , 
sororem Nahason ; porro Aminadab, cujus filius erat Nahason, filius fuit 
Juda , ut constat ex genealogia quam texit Matthaeus et Lucas . Et in 4* 
Reg. cap. ir. v. i. narratur Jojadam summum Pontificem uxorem duxis- 
se Josabeth filiam regis Joram e genere David . Verosimile itaque fit Ma- 
chabaeos materno genere de tribu fuisse Juda . • * 

Resp. Ex uno aut altero exemplo statui minime consuetudo potest 
quae satis sit ut dicamus Machabaeos materno genere ortos fuisse ex tri- 
bu Juda . Et etiamsi id verum esset, non proinde vaticinii evacuaretur sen- 
sus ; quum maternum genus in capessendis liaereditalibus nullo prorsus nu- 
mero apud Judaeos computetur . 

Obj. 3. adv. 3. prop. Eusebius , Athanaslns , Ambrosius , Chryso- 
stomus , Augustinus , Theodoretus affirmant sceptrum usque ad Christum 
in tribu Juda perseverasse , quoniam judatea gens nonnisi sub adventum 
Christi amisit imperium . Unde non de sola tribu Juda oraculum illud est 
intelligendum . II. accedit his quod horum sententia longe facilior est at- 
que commodior ad jaeobaeum vaticinium explicandum . 

Resp. ad i. Eusebius quidem existimavit quod argumentum conten- 
dit , non alii vero laudati Patres qui non alio plane sensu tradunt sce- 
ptrum defecisse cum tota judaica natio amisit imperium, nisi quia Judae 
tribus pars erat illius gentis . Si nempe populus amisit sceptrum , amisisse 
sequitur tribum Juda illius populi partem . 

Ad 2 . Non quae commodiora et faciliora, sed quae veriora sectari theo- 
logus debet , etiamsi aliquam praeferant difficultatem . Praeterea falsum est 
sententiam nostram esse difficiliorem ; optime siquidem cum veritate histo- 
riae , ut vidimus , conciliatur . 

Obj. 4- cont. postr. thes. Nec babvlonicae captivitatis tempore nec 
ea soluta penes Judaeos veri nominis fuit suprema auctoritas ; illam enim 
habuere precario a regibus Assyriorum , Persarum , Syriae , et jEgypti : 
quibus vel subditi undequaque fuerunt , vel solverunt vectigalia , ut ex li- 
bris Esdrae, Machabaeorum, ac FI. Josephi apparet . Quare neque per sy- 
nedrium vaticinii eventus potest explicari . II. praesertim cum isthaec sen- 
tentia fabulam sapiat Rabbinorum . 

Resp. ad i. Si argumentum hoc consisteret, profecto demonstraret tem- 
pore captivitatis eaque soluta nullimode penes Judaeos remansisse sceptrum i 
adeoque adversus singulas theologorum sententias superius recensitas facit , 
Praeterea etiamsi Judaei tempore captivitatis Assyriis servirent , propriis ta- 
men utebantur legibus quas pleno jure principes judaici populi seu aec- 
malotarchae una cum synedrio administrabant . Quod autem id ex reguirt 
esset babyloniorutn indulgentia , probat quidem sceptrum fuisse imminutum, 
non vero penitus ablatum soluta captivitate; Judaei e regum assyriorum 
manibus tres tantum accepere principes, hique fuerunt Zorobabel , Esdras , 
ac Nehemias : reliquos deinceps sibi elegerunt pro jure , ut ex libris ap- 
paret Machabaeorum . Ceterum in patriam reversos veri nominis constituisse 
rempublicam nou modo testatur Joscphus lib. i i. Ant. cap. 4* sed etiam 

S. Hieronymus lib. i . in Isaiam cap. i . dicens : Post babylonicam captivi- 
tatem sub Zorobabele , et Esdra , et Nehemia Israel reversus est in Judae- 
am , et antiquum recepit statum : quod repetit ad illa Isaiae yerba , Re- 
stituam judices tuos ut fuerunt prius . Quod vero vectigalia quandoque 
externis regibus solverint , non demonstrat suprema illos caruisse auctori- 
tate ; quum ct hisce nostris temporibus veri nominis respublicae et monar- 
chiae sint quae tributa solvunt ► 

Ad 2. Nostran* de synedrio sententiam Scripturarum praesertim niti 
auctoritate, superius jam demonstravimus. Non omnia autem quae a Rab- 
binis traduntur tamquam merae fabulae sunt habenda , faciliusque Judaei 
refelluntur si argumentis utamur ab eorum doctoribus. mutuo acceptis » 

CAPUT IIL 

t 

An ex Deuteronomii cap . 18. demonstrari possit Messiam 
in lege promissum jam advenisse . 

De Christo Domino Moysern fuisse vaticinatum Christus ipse diserte 
testatur Johan. cap. 5 . v. 4 $» his verbis , De me enim ille scripsit : quae 
eum proferret , digitum non modo ad universam legem a Moyse traditam 
intendisse quatenus umbras atque futurorum figuras continebat , sed etiam 
ad Deut. cap. 18. plerique Patrum et interpretum aflirmant : el quod 
magis est , Spiritus ipse sanctus tum per os Petri Actor, cap. 3 . v. 22, 
Moyses quidem dixit : Quoniam Prophetam suscitabit vobis Dominus 
etc. tum per os Stephani ibid. cap. 7. v. 37. Hic est Moyses , qui dixit 
filiis Israel : Prophetam suscitabit vobis Deus etc.. Mirari propterea 
subit aliquos inter Christianos sacrae Scripturae interpretes inveniri qui 
ad haec non attendentes , prolatum vaticinium putaverint de omni pro-r 
pheta , prout ariolis atque pythonibus Chananaeorum opponitur . Quam 
expositionem Tostatus et Lyranus mutuati sunt a nonnullis Rabbinis . Di-: 
co a nonnullis r quoniam alii post Ahen-Ezra arbitrantur prolatum vati- 
cinium illud a Moyse de Josue , alii vero post R. Bechai de Jeremia . Ast 
nos cum veteribus Judaeis cunelisqtre Christianis demonstrabimus Moysem 
reapse praenuntiasse Messiam in lege promissum . Vaticinium autem ita se 
habet : Prophetam de gente tua et de fratribus tuis sicut me , suscitabit 
tibi Dominus Deus tuus $ ipsum audies. Ita v. i 5 . laudati capitis, v. 
autem 1 8.. Prophetam suscitabit eis de medio fratrum suorum similem 
tui. Nulla hac in re inter hebraicum textum uostramque Vulgatam le- 
ctionis occurrit discrepantia.. 


CONCLUSIO .. 

Ex oraculo Moysis Deut. cap. 18. evincitur Jesum Nazarenum, 
esse Messiam in lege promissum . 

Proh- Propheta quem Moyses similem, sibi luturum pracconiavit „ non 

alius est quam Messias in lege promissus . Nam Judaei omnes tempore Chri- 
sti , mosaici istius memores vaticinii prophetam magnum , ut ex Evange- 
liis patet , quotidie expectabant : qui profecto in eorum mente non erat 
nisi Messias in lege promissus. Nam Johan. cap. i. v. 20. non solum in- 
terrogarunt Johannern Baptistam an esset propheta , an esset Elias , sed 
etiam an esset Christus , Christi nomine Messiam intelligentes . Et Lucae’ 
cap. 7. v. 16. videntes viduae adolescentem a mortuis excitatum exclama- 
runt : Quia propheta magnus surrexit in nobis . Certum itaque est pro- 
phetam a Moyse praenuntiatum esse Messiam . Ast propheta ille nullus alius 
certe fuit nisi Jesus Nazarenus: Judaei quippe Johan. cap. 6. v. 14. mul- 
tiplicatis a Jesu panibus exclamarunt : Ilie est vere propheta , qui ven- 
turus est in mundum . Idipsum praeterea patet si Moysis vita cum vita 
Jesu per summa capita post Eusebium Caesariensem lib. 3 . Dem. Evang. 
conferatur. 1. Enim eadem fuit utriusque infantia, nam pauperrimis exce- 
ptus cunabulis Moyses , item et Jesus : illi mors intentata et huic , uterque 
extra patriam fugam arripuit . 2. Servat Moyses antequam missionem exer- 
ceat quadraginta dierum jejunium ,* idem praestitit Christus ante praedi- 
cationem suam : Moyses dux Hebraeorum ,* hominum omnium dux ac prin- 
ceps Christus : ille missionem suam miraculis comprobat j similiter et Jesus : 
Moyses homines liberat a servitute Pharaonis ; Christus a servitute daemonis 
in Pharaone praefigurati : Moyses mare rubrum exsiccat ; Jesus imperat ma- 
ri et ventis per deserti impervia ducit Moyses Hebraeos salvos et inco- 
lumes j et Christus homines ducit ad vitam aeternam per mundi hujus an- 
gustias . 3 . Dat Moyses hcbraico populo legem a Deo acceptam ; legem ho- 
minibus divinam promulgat et Christus : illius facies splendet in monte 
Sinai j gloriam suam manifestat Christus in monte Tabor; mittit Moyses 
duodecim in terram Chanaan exploratores ; mittit Jesus duodecim Aposto- 
los per universum orbem . 4 * Moyses de se inquit Deut. cap. 5 . v. 5 . Ego 
sequester , et medius fui inter Dominum et vos in tempore illo , ut 
annuntiarem vobis verba ejus ; de Jesu autem scribit Paulus in 1. ad 
Tini. cap. 2. v. 5 . Unus mediator Dei et hominum , homo Christus Jesus. 
5 . Denique sicuti Moyses ceteris prophetis longe praestiti , ita Jesus Moysem 
ipsum longo intervallo superavit . Quare propheta Moysi similis nullus um- 
quam alius fuit praeter Jesum Nazarenum . Hinc merito Patres et omnes 
fere interpretes testimoniis innixi Petri ac Stephani initio laudatis , oracu- 
lum hoc mosaicum de Messia , atque adeo de Jesu Nazareno absque ulla 
haesitatione intellexerunt . 

Objectionum enodatio . 

Obj. 1. Moyses per illa verba , Prophetam de gente tua ete » digitum 
intendit ad Josue qui Moysis loco populum ducere debebat in terram Cha- 
naan . II. vel locutus fuit de Jerernia qui magnus in populo fuit propheta. 

Resp. ad 1. Falsum est loqui voluisse Moysem in eo vaticinio de Jo- 
sue ; primo quoniam loquitur ipse de propheta suscitando , quum Josue 


constitutus jam esset populi dux , ut ex Deut. cap. 3 . patet . Deinde quo- 
niam licet dum haec praenuntiaret Moyses , Josue electus jam esset in pro- 
phetam ; nihilominus Deut. cap. 34 - v. io. dicitur: Et non surrexit ultra, 
propheta in Israel sicut Moyses . Detnuin quoniam unus ex praecipuis 
characteribus Moysis erat quod luerit legislator , quod certe non veriiicatur 
de Josue . 

Ad 2. Multo minus aptari potest oraculum Jeremiae : qui nec legis- 
lator fuit nec populi liberator , imo sub oculis ejus ductus fuit populus 
in captivitatem : nec Jeremiae vita similis vitae Moysis fuit nisi in hoc dum- 
taxat , quod et ipse propheta Domini fuerit, quod tamen quum commune 

fuerit Isaiae , Danieli , Baruch , eeterisque vatibus, satis non est ad vatici- 
nium evacuandum . 

Obj. 2. Momine prophetae allato in vaticinio intelligit Moyses verum 
prophetam Domini per oppositionem ad ariolos et praestigiatores . Scopus 
quippe illius est hortari Judaeos ne cum in terram Chanaan ingressi sint, 
pythones consulant et magos illius regionis , sed audiant prophetam quem 
Dominus in quavis suscitabit aetate in medio eorum . II. neque ad Chri- 
stum referri potest oraculum , quum ipsum inter ac Moysem magna sit 

dissimilitudo. Nam Moyses purus homo, hic autem homo-Deus: ille legem 
a Deo accepit, hic legem suam hominibus tradidit : Moyses propheta futura 
in aenigmate praevidens , Christus omnia comprehendens in sinu Patris . 

Resp. ad i. interpretationem in argumento allatam non consistere. 
Nam loqui Moysem de singulari quodam propheta ex articulo qui in grae- 
ca Septuaginta versione occurrit , et Jesum Nazarenum primum esse pro- 
phetarum qui abariolis discriminatur, aperte patet: adeoque vaticinium 
respicit praecipue Christum . 

Ad 2. Comparationes ac similitudines quae inter duo plurave insti- 
tuuntur , non sic adatnussim in omnibus et singulis quadrare debent , ut 
nulla prorsus inter illa quae comparantur , intercedere debeat discrepantia ; 
alioquin ea quae comparantur, identiea essent: et rursus nullus uinquam 
in V. Testamento patriarcha extitisset aut propheta qui Christi gesserit figuram. 
Ad quae respiciens Apostolus , quae in veteri lege fiebant umbram appellat 
atque figuram futurorum . Nil ergo mirum si Moysem inter ac Christum 
aliquod interest discrimen . Christi certe fuit figura Moyses etiam in Dei 
visione: is enim Deum facie ad faciem vidit, eumque alloquebatur sicut 
amicus amicum , quo privilegio minime alii gavisi sunt prophetae . Et quem- 
admodum in hoc Moyses ceteros superavit prophetas , ita et Christus ipsum 
superavit Moysem omnia in sinu Patris comprehendens . 


CAPUT IV. 

An ex Danielis cap. 2. demonstretur Messiam in lege 
promissum jam advenisse . 

Vaticinium quod Danielis cap. 2. occurrit ita se habet : Tu rex vi- 
Tom. IV. Marcellius Theol. 4 


26 

debas , ct eccc quasi statua una grandis : statua illa magna , et statura 
sublimis stabat contra te, et intuitus ejus erat terribilis . Hujus statuae 
caput ex auro optimo erat , pectus autem et brachia de argento , porro 
venter et femora ex aere . Tibiae autem ferreae , pedum quaedam pars 
erat ferrea , quaedam autem fictilis . Videbas ita , donec abscissus est 
lapis de monte sine manibus : et percussit statuam in pedibus ejus ferreis 
et fictilibus , et comminuit eos . Tunc contrita sunt pariter ferrum , testa , 
aes , argentum , et aurum , et redacta quasi in favillam aestivae areae , 
quae rapta sunt vento : nullusque locus inventus est eis : lapis autem 
qui percusserat statuam , factus est mons magnus , et implevit univer- 
sam terram . En somnium Nabuchodonosoris . Illud autem ita interpreta- 
tur Daniel . Hoc est somnium : Interpretationem quoque ejus dicemus 
coram te , rex . Tu rex regum es : et Deus caeli regnum , et fortitudi- 
nem , ct imperium , et gloriam dedit tibi : et omnia in quibus habitant 
filii hominum , et bestiae agri ... Tu es ergo caput aureum . Et post te 
consurget regnum aliud minus te argenteum : et regnum tertium aliud 
aereum , quod imperabit universae terrae . Et regnum quartum erit velut 
ferrum , quomodo ferrum comminuit et domat omnia : sic comminuet et 
conteret omnia haec . Haec est somnii explicatio . Post quam e vestigio 
propheta subdit : In diebus autem regnorum illorum suscitabit Deus cae- 
li regnum , quod in aeternum non dissipabitur , et regnum ejus alteri 
populo non tradetur : comminuet autem , et consumet universa regna 
haec : et ipsum stabit in aeternum . Atque integrum Danielis vaticinium 
ita se habet. Quod licet non minus perspicuum sit ac vaticinium Moysis 
capite antecedenti recitatum , ob rerum nihilominus multiplicitatem in eo 
contentarum , opus est ut per partes explicetur . 

I. per caput aureum intelligit propheta regnum Chaldaeorum cui 
tunc ipse imperabat Nabuchodonosor , ut ex illis verbis , Tu es ergo caput 
aureum , apparet . Regnum autem Chaldaeorum appellatur , caput , hoc est 
aliorum primum , ratione successionis, sicuti caput in animali membrorum 
omnium primum est . Dicitur vero aureum, idest pacatum , splendens, diu- 
turnum, ad aliorum trium regnorum subsequentium differentiam, quae per- 
turbationum fuere plena, dissipata, nec admodum in regio splendore diuturna. 

II. per pectus et brachia de argento significat Daniel imperium Per- 
sarum quod dicitur minus chaldaico, non quoad potentiam et opes , quum 
constet illud ab hoc superatum fuisse : sed minus tempore, hoc est a ehaL- 
daico secundum . Aut dictum est miuus , quia non ita ut ehaldaicum seu 
babylonicum diuturnum fuit . Vel quod minus habuerit splendoris ac pa- 
cis ; quum teste Orosio lib. 3 . cap. 7. ab externis diu vexatum fuerit bel- 
lis , et ignominiose denique concisum . 

III. et regnum tertium aliud aereum , quod imperabit universae 
terrae. His verbis describit Daniel Graecorum seu Macedonum imperium , 
quod aereum vocatur ; vel quia Graecorum nomen ob eloquentiam ad aeris 
instar per universum resonavit orbem , ut arbitratur Hieronymus 5 vel, quod 
verosimilius est , non ad metalli proprietatem , sed ad ordinem tempori* 

attendens, voluit ea comparatione Insinuare Imperium Graecorum fuisse post 
persicum; quomodo argento vilius est aes, et venter pectori subjicitur. Di- 
ctum est autem , imperabit universae terrae , quo se accommodaret pro- 
pheta , quod in Scripturis infrequenter non fit , hominum opinioni . Et re- 
vera M. Alexander imperii illius fundator, universae terrae dominus appel- 
latur a Plinio lib. 4- cap. io. a Justino lib. 12. et a Q. Curtio lib,. 10. 
proindeque futurae hominum opinioni se D.iniel accommodans , Graecorum 
imperium appellat universae terrae imperium, quomodo lib 1. Maeli, au- 
ctor cap. 1. de Alexandro inquit: Siluit terra in conspectu ejus. 

IV. et regnum quartum erit velat ferrum . Per haec putant aliqui 
Seleucidarum ac Lagidarum portendi regna . Sed frustra. Nam 1. regnum 
a Daniele praedictum erat unum . Illa autem Seleucidarum ac Lagidarum, 
duo revera fuerunt . 2. Regnum , de quo Daniel , differt ab aliis tribus enu- 
meratis . Regnum vero Seleucidarum et Lagidarum ex parte fuerunt ipsum 
regnum Alexandri. 3. Regnum illud quartum comminuere atque conte- 
rere debebat tria alia regna , veluti ferrum quod omnia domat et commi- 
nuit . Ast Seleucidarum Lagidarumque regna quamvis sese magnis appe- 
tierint bellis , nihilominus non se comminuere armis . Melius ergo arbitrantur 
alii, praedicere nimirum Danielem imperium Romanorum quod , sicut fer- 
rum omnia domat atque comminuit , ita Macedonum aliorumque potentiam 
imperium illud confregit . Deinde nonnisi Romanorum imperio verba vati- 
cinii aptari possunt , Porro quia vidisti pedum et digitorum partem te- 
stae figuli , et partem ferream : regnum divisum erit , quod tamen de 
plantario ferri orietur , secundum quod vidisti ferrum mixtum testae ex 
luto . Et digitos pedum ex parte ferreos , et ex parte fictiles : ex par- 
te regnum erit solidum , et ex parte contritum . Quae praelia Caesaris et 
J^ompeii , Augusti et Antonii exprimunt, per quae romana divisa est res- 
publica ; quamvis ex parte regnum solidum remanserit quum Caesariana 
pars praevaluerit . Similiter verbis illis , Quod autem vidisti ferrum mi- 
xtum testae ex luto , commiscebuntur quidem humano semine , sed non 
adhaerebunt sibi , inter Caesarem fit* Pompejum , Augustum et Anto- 
nium affinitates per connubia contractae significantur : quae tamen iliorum 
animos componere minime valebunt . 

V. in diebus autem regnorum illorum etc. suscitabit Deus caeli re - 
gnum etc. En regnum Christi . Nam de solo Christi regno dici potest , 
in aeternum non dissipabitur , quum nec portae inferi possint adversus 
illud praevalere. Et quamvis principum tyrannis, ferro, cede, omnique 
immanitatis genere in Ecclesiam debacchetur , aut haereticorum calliditas 
et pervicacia furat , regnum Christi alteri populo non tradetur . Gemina 
his quae de Christi regno vaticinatus est Daniel , David quoque praedi- 
xerat ac -isaias . Ille Psal. 2. v. 8. Postula a me , et dabo tibi gentes hae - 
reditatem tuam : et possessionem tuam terminos terrae . lieges eos in 
virga ferrea : et tamquam vas figuli confringes eos . Hic autem cap. 60. 
y. 12. Gens et regnum quod non servierit tibi , peribit: et gentes soli- 
tudine vastabuntur . Dubitari ergo non potest quin haec de Christi pro- 


28 

lata sint regno . Grotius nihilominus Adnot. in hunc locum existimat nomi- 
ne quarti regni intellexisse prophetam regna Syriae ct jEgypti j proinde- 
que per quintum , Romanorum imperium , prout Ecclesiae sedes luturum 
erat, intellexisse. Verum decipitur vir ille doctus. Vel enim per quintum 
regnum solam Ecclesiam , vel Ecclesiam cum roinano imperio intelligebat . 
Si primum , incredibile videtur nobilissimum prae ceteris imperium praeteri- 
re prophetam silentio voluisse . Si alterum , quomodo salvatur illud , Re- 
gnum quod in aeternum non dissipabitur , et regnum ejus alteri populo 
non tradetur ? Oculis ipsis cernimus romani imperii nomen vix superesse . 
Praeterea propheta inquit : In diebus autem regnorum illorum suscitabit 
Deus caeli regnum . Regna autem dLgypti et Syriae sive a Judaeis per 
Machabaeos , sive a Romanis jamdiu contrita fuerunt , quando Christus Ec- 
clesiae regnum fundavit. Decipitur itaque Grotius. Celera quae in pro- 
phetia occurrunt facillima sunt , clarioraque lient ex iis quae in argu- 
mentorum exponemus explicatione . 

CONCLUSIO 

Ex Danielis vaticinio cap. a. invicte demonstratur Messiam advenisse . 

Prob. Praedicit Daniel intra quatuor regnorum , Chaldaeorum scilicet, 
Persarum , Graecorum , ac Romanorum tempora , Deum caeli quintum su- 
scitaturum regnum , nempe regnum Messiae in lege promissi ; ut ex iis quae 
in vaticinii diximus expositione luculentissime patet . Quatuor illa regna 
jamdiu praeteriere, ut omnes norunt . Adeoque regnum Messiae jam advenit . 
Et revera per primum regnum imperium significari Chaldaeorum declarant 
verba illa , Tu es ergo caput aureum . Secundum succedere debebat pri- 
mo , ac excipi a tertio , atque hoc destrui a quarto . Nonne imperium Per- 
sarum imperio successit Chaldaeorum , huic illud Graecorum , atque istud 
ab imperio fuit Romanorum eversum ? Docet historia . Quod vero quintum 
imperium sit regnum Messiae , res magis per se manifesta est quam valeat 
demonstrari . Dicitur quippe regnum quod erat a Deo caeli suscitandum , 
et quidem imperii romani temporibus ; regnum aeternum alteri populo non 
tradendum , quod comminuere et conterere debebat universa alia regna , 
totamque replere terram : quae nonnisi de Messia possunt intelligi . 

Aliquot difficultatum enodatio . 

Obj. i. Adhuc Romanorum imperium perseverat cujus occidentalem 
partem Franciscus II. retento etiarnnum Imperatoris Romanorum nomine 
•ibi vindicat ; partem vero orientalem occupat Imperator Turearum qui 
Constanlinopoli sedet : quare non adhuc quintum regnum apparuit . II. re- 
gnum quintum , comminuto jam atque contrito quarto, 'debebat apparere . 
Quando vero apparuit juxta Christianos Christus, regnum quartum seu 
Romanorum comminutum non erat; imo potentia ac majestate florens ia 

co statu diu perseveravit. Sicut itaque quando regnum secundum appa- 
ruit , deletum est primum ; ex secundi ruinis excitatum est tertium , seu 
Graecorum ; hoc everso imperium floruit romanum : ita et Christi regnum 
imperium in sui apparitione delere debebat romanum $ quod plane non 
accidit . 111. regnum quintum de quo loquitur Daniel, singula quatuor con- 
fringere debebat praecedentia regna . Hoc vero minime quanao apparuit 
Christus factum est . Nam tunc regnum Chaldaeorum eversum jam fue- 
rat a Persis , persicum a Graecis , hoc autem a Romanis . IV. imperium 
romanum nullibi a Christo legitur fuisse desolatum . Nam ad eos subju- 
gandos non habemus Christum arma tractasse, quomodo Romani fecere cum 
Graecis, Graeci cum Persis, hi cum Chaldaeis . V. njunt Christiani re- 
gnum quintum esse spirituale . Sed hoc etiam admisso , non adhuc verifl- 
catur illud esse regnum Christi . Nam hic minime regnat per fidem in 
quatuor singulis illis imperiis . 

Resp. ad i. Romanorum imperium perseverat adhuc non quoad 
rem , sed quoad locum et nomen ; quod minime suflicit ut imperium il- 
lud existat de quo loquitur Daniel . Nam si ad veri nominis constituen- 
dum imperium locus ac nomen sufficerent , perseverarent adhuc Chaldaeo- 
rum , Persarum , Graecorumque regna , quum horum retineat nomina re- 
gnorum etiam nunc Turearum tyrannus . Quo ergo imperium aliquod per- 
sistere dicatur , necesse est ut eamdern regiminis formam easdemque leges 
cura pari retineat dominii amplitudine . Cumque recensitae conditiones 
neque in Romanorum neque in Turearum reperiantur imperatore , hinc 
imperium quartum de quo vaticinatus est Daniel , evanuit . 

Ad 2 . Discrimen est latissimum inter quatuor regna praecedentia ac 
subsequens quintum : illudque ex ipso textu deprehenditur qui de aliis 
quatuor regnis loquens ait : Et post te consurget regnum aliud minus te 
argenteum : et regnum tertium aliud aereum , quod imperabit universae 
terrae . Et regnum quartum ... comminuet , et conteret omnia haec . Lo- 
quens autem de quinto regno ait : In diebus autem regnorum illorum 
suscitabit Deus caeli regnum quod in aeternum non dissipabitur . Nec 
aliter esse debuit; quum quintum regnum esse debuerit spirituale, atque 
a Deo caeli suscitandum . Porro spirituale regnum , non vi et armis , sed 
Terbo virtutis suae excitari debuit a Deo qui omnia suaviter sapienterque 
disponens , quatuor alia regna conterere ac comminuere paulatim debebat. 

Ad 3. Regnum quintum non proxime et immediate , sed mediate 
destruere alia quatuor debuit imperia : quoniam Deus caeli a quo susci- 
tandum erat ita omnia disposuit , ut Persae Chaldaeos , Graeci Persas , 
Romani Graecos superarent . Atque ita Messias Romanorum imperium quod 
cetera regna confregit, omnipotenti virtute sua conterens, jure regnorum 
omnium dici potest debellator . Nam tunc censetur regnum eversum , quando 
regiminis forma mutatur , et antiquis abolitis juribus nova illi traditur lex 
observanda . Hoc adveniente Christo accidit . Evangelica videlicet lex per 
Christi ipsius Apostolos atque discipulos tradita est Romanis, Graecis , Per- 
sis , Chaldaeis, diversamque habuere deinceps spiritualem regiminis formam. 

Ad 4* Non ' r * arm ' s temporalibus , sed spiritualibus a quinto 
quartum regnum evertendum fuisse praenunciat Daniel , juxta illud Pau- 
li in Ep. 2 . ad Cor. cap. ro. v. 4* Arma militiae nostrae , non cama - 
lia sunt , sed potentia Deo ad destructionem munitionum , consilia de- 
struentes . Et omnem altitudinem extollentem se adversus scientiam Dei , 
ct in captivitatem redigentes omnem intellectum in obsequium Christi . 
llludque inter quintum aliaque quatuor regna discrimen ex ipsis vatici- 
nii verbis luculenter colligitur : de quinto enim regno enunciatur suscitan- 
dum esse a Deo caeli , atque in aeternum duraturum : quae phrases ser- 
monem fieri indicant non de temporali , sed de spirituali imperio . 

Ad 5. Christi Domini imperium in ipso suo adventu fundari coepit, 
tum per Apostolos in quatuor rnundi partibus paulatim est propagatum , 
juxta oraculum Psalmistae : In omnem terram exivit sonus eorum , et in 
fines orbis terrae verba eorum . Perseverabit fides in omnibus , hoc est , 
Ecclesia usque ad saeculi consummationem , adversus quam nec portae in- 
feri praevalebunt. Circa mundi exitum unum ex universo orbe fiet ovile, 
unusque grex , et completo perfectissime regno , tradet illud Christus Pa- 
tri suo, et regnabit in aeternum . Legatur Apostolus in i. ad Cor. cap. i5. 
ipseque Daniel cap. 7 . INihil est ergo quod vim impetere vaticinii possit. 

CAPUT V. 

An ex alio Danielis vaticinio quod habetur cap. 9 . 
demonstretur Messiae adventus . 

Vaticinium juxta nostram Vulgatam ita se habet : Septuaginta heb- 
domades abbrevia tae sunt super populum tuum , et super urbem sanctam 
tuam , ut consummetur praevaricatio , et finem accipiat peccatum , et 
deleatur iniquitas , et adducatur justitia sempiterna , ct impleatur visio , 
ct prophetia , et ungatur Sanctus sanctorum . Scito ergo , et animad- 
verte : Ab exitu sermonis , ut iterum aedificetur Jerusalem , usque ad 
Christum ducem , hebdomades septem , ct hebdomades sexaginta duae 
erunt : et rursum aedificabitur platea , et muri in angustia temporum . 
Et post hebdomades sexaginta duas occidetur Christus : ct non erit ejus 
populus , qui eum negaturus est . Et civitatem , et sanctuarium dissipa- 
bit populus cum duce venturo : et fmis ejus vastitas , et post finem belli 
statuta desolatio . Confirmabit autem pactum mullis hebdomada una : et 
in dimidio hebdomadis deficiet hostia , et sacrificium : et erit in templo 
abominatio desolationis : et usque ad consummationem , et finem perse- 
verabit desolatio . Ita latinus interpres . Hebraice autem paullo aliter le- 
gitur hoc modo : Hebdomadae septuaginta decisae super populum tuum , 
et super civitatem sanctitatis tuae ad consumendum praevaricationem , 
ct ad sigillandum peccata , et ad expiandum iniquitatem , ct ad addu- 
cendum justitiam saeculorum , et ad sigillandum visionem , et prophe- 
tiam , et ad ungendum Sanctitatem sanctitatum : Et scies , ct intelliges 

ab exitu sermonis ad reverti faciendum , et ad aedificandum Jerusalem , 
usque ad unctum ducem , hebdomadae septem , <?/ hebdomadae sexaginta 
duae : redibit , aedificabitur platea , e/ fossa , e/ /’/z coarctatione tem- 
porum . Et post hebdomadas sexaginta , et duas excidetur uncius , et 
non ei . Et civitatem , et sanctitatem corrumpet populus ducis venturi , 
e/ eyus inundatione , ef usque ad finem belli decisae desolatio- 

nes , et roborabit pactum multis hebdomada una : et dimidio hebdoma- 
dae cessare faciet sacrificium , et munus , et erit in templo decisa de- 
solatio . Hactenus prophetia . 

Videndum modo est an ex hoc vaticinio demonstrari valide possit 
Messiam in lege promissum jam advenisse. Quod facile certe praestabimus, 
si demonstrare poterimus vaticinium illud fuisse a Daniele de Messia pro- 
latum . Judaei namque vim illius sentientes arbitrantur a Daniele prae- 
nuntiari vel Cyri, vel Agrippae, vel Antiochi, vel Nchemiae adventum, 
vel destructionem templi ac sacerdotii , vel alia consimilia . Sed ut ac- 
curata methodo procedamus , inquirendum primitus est quid hebdomades 
illae sint de quibus loquitur Daniel , quuin aliqui non defuerint qui 
hebdomades illas , vel dierum , vel decenuiorutn , vel jubilaeorum , vel 
saeculorum existimaverint . Sit igitur 

CONCLUSIO I. ] 

< 

Hebdomades de quibus Daniel cap. g. loquitur , 
sunt hebdomades annorum . 

Prob. i. Non est penitus inusitatum in V. Testamenti Scripturis men- 
tionem fieri hebdomadis annorum : Lev. enim cap. v. 8. legitur : Nu- 
merabis quoque tibi septem hebdomadas annorum , idest , septies se- 
ptem , quae simul faciunt annos quadraginta novem . Quae supputan- 
di consuetudo crebro invenitur etiam apud scriptores exoticos sive grae- 
cos sive latinos , ut videre est in lib. 7. Politic. ubi Aristoteles ho- 
minis aetates per hebdomades dividit : et apud Aulum Gellium ex Varrone 
lib. 3 . Noct. Attic. cap. 10. Quum autem Daniel hebdomadas commemo- 
ret absque ullo addito , videndum est , au de hebdomadis annorum , an 
dierum vel mensium etc. explicandus a nobis sit. Jamvero hebdomades 
illae Danielis non sunt dierum , non mensium , non decenniorum , non 
jubilaeorum , non saeculorum . Nam praedicit Daniel post septuagin- 
ta hebdomades excisum iri templum et civitaterp , et in medio sep- 
tuagesimae hebdomadis tollenda sacrificia . Quae certe facta non sunt 
post septuaginta dierum vel mensium hebdomades , a quovis termino 
illas supputare incipias . Nam hebdomades septuaginta dierum vel men- 
sium nonnisi summam constituunt 4 o<>- dierum vel mensium . Hoc ipsum 
de hebdomadibus decenniorum , jubilaeorum , et saeculorum dicendum 
est : videlicet destructio templi ac civitatis , sacrificiorum abolitio , at- 
que captivitas judaici populi jamdiu acciderunt; nec hebdomades decen- 
niorum , jubilaeorum, saeculorumque adhuc elapsae sunt. 

Prob. 2. ex omnium confessione Hebraeorum qui hebdomades illas 
pro septimanis accipiunt annorum . Hinc Aben-Ezra fidentissime scribit : 
Hebdomades hic intelliguntur de annis , ac si dixisset Angelus : Septua- 
ginta sabbatici sunt decisi . Idem legere est apud Thalmudistas . 

CONCLUSIO II. 

Laudatum mox vaticinium intelligendum est de Messia in lege promisso . 

Prob. Characteres a Daniele in vaticinio descripti, soli Messiae in le- 
ge promisso conveniunt : quod ex eorumdem enumeratione characterum ap- 
paret . Et i. quidem ille qui in eo vaticinio praeconiatur , appellatur 
apertissime dux seu princeps , Ab exitu sermonis usrjue ad Christum 
ducem : quo nomine vocatur Messias Isaiae cap. 55 . v. 4 - Ecce testem po- 
pulis dedi cum , ducem , et praeceptorem gentibus . II. dicitur sanctus 
per excellentiam , Ut ungatur Sanctus sanctorum ; vel ut hebtaice legi- 
tur , Sanctitas sanctitatum ; solent enim Hebraei substantivum ponere pro 
adjectivo . Hoc eodem nomine Messiam appellat Isaias cap. 12. v. 6. E - 
xulta , et lauda habitatio Sion : quia magnus in medio tui sanctus /- 
srael . III. ille de quo vaticinatus est Daniel , venturus erat ad consumen- 
dam praevaricationem , delendam iniquitatem , expiandum peccatum , Ut 
consumetur praevaricatio , et fmem accipiat peccatum , et deleatur ini- 
quitas . Ast hoc de Messia praedicit quoque Isaias cap. 61. v. 1. Spiritus 
Domini super me ... ut mederer contritis corde , et praedicarem captivis 
indulgentiam . IV. praenuntiatus a Daniele esse debebat justissimus , et 
allaturus nobis justitiam , Ut adducatur justitia sempiterna : quod idem 
de Messia prophetavit Isaias cap. 45 . v. 8. Rorate caeli desuper , et nu- 
bes pluant justum . Et Jeremias cap. 23 . v. 6. Hoc est nomen , quod 
vocabunt eum , Dominus justus noster : et regius Psaltes Psal. 71. v. 7. 
Orietur in diebus ejus justitia , et abundantia pacis . V. pactum seu no- 
vum foedus exeeuturus erat ille de quo loquitur Daniel , Confirmabit au- 
tem pactum: et juxta Jeremiam cap. 3 i. v. 3 t. pactum firmaturus erat 
quoque Messias , Ecce dies venient , dicit Dominus : et feriam domui /- 
srael , et domui Juda foedus novum : non secundum pactum quod pepigi 
cum patribus eorum . VI. Christus de quo Daniel , occidendus erat , Oc- 
cidetur Christus : et de Messia prophetaverat Isaias cap. 53 . Sicut ovis ad 
occisionem ducetur . VII. ait Daniel hebdomades illas esse abbreviandas , 
ut impleatur visio , et prophetia : at hoc in adventu Messiae futurum 
praedixerant omnes prophetae . VIII. abolenda esse sacrificia judaica pro- 
mittit Daniel , In dimidio hebdomadae deficiet hostia , et sacrificium ; 
sive ut hebraice legitur , Cessare faciet sacrificium , et munus : idipsum 
in adventu Messiae futurum spondet quoque Malachias cap. 1. v. 10. Non 
est mihi voluntas in vobis , dicit Dominus exercituum , et munus non 
suscipiam de manu vestra . IX. concludit Daniel ob Christi necem fu- 
turum ut desoletur civitas et templum , Et civitatem , et sanctuarium 

dissipabit populus cum duce venturo . Ast nonne hoc praenuntiaverat 
post Messiae adventum luturum Zacharias cap. i 4 * v. 2. Et congregabo 
omnes gentes ad Jerusalem in praelium , et capietur civitas , et vasta- 
buntur domus ? Vaticiuium itaque Danielis intelligi revera debet de Messia 
in lege promisso . 

CONCLUSIO III. 

Ex hactenus memorato vaticinio invictissime demonstratur Messiam 
in lege promissum jam adventasse . 

Prob. Vaticinium Danielis praedicit Messiae in lege promissi adven- 
tum , ut superiori propositione demonstravimus . Vaticinium autem Danic- 
lis jam est adimpletum . Nam juxta memoratum oraculum Messias ven- 
turus erat i. intra hebdomades septuaginta , Ab exitu sermonis , ut ite- 
rum aedificetur Jerusalem . 2. Ante instauratae urbis et templi deso- 
lationem , Et civitatem , et sanctuarium dissipabit populus cum duce 
venturo . 3 . Ante abrogationem sacrificiorum et hostiae , Dejiciet hostia , 
et sacrificium . 4 * Et desolatio quae post occisi Christi mortem eveniet , 
perdurabit usque ad mundi finem , Et erit in templo abominatio desola- 
tionis , et itsrjue ad consummationem , et finem statuta desolatio . Haec 
■ omnia vero adimpleta sunt et adamussim evenerunt. Et I. quum septua- 
ginta anuorum hebdomades summam conficiant annorum 49°* undecum- 
que illas supputare incipias , dummodo ab edicto de urbe reaedificanda 
lato supputentur ut fert vaticinium , jamdiu elapsae sunt . II. urbem ac 
templum jam a pluribus desolata fuisse saeculis , sub Tito videlicet ac Ve- 
spasiano juxta quod praedixerat Christus Matth. cap. 24. nemo non videt ; 
atque idcirco Messias qui apparere ante illud excidium debebat , jam ap- 
paruit . 111. sacrificia quoque mosaicae legis jamdudum sunt abrogata : 
hierosolymitanum siquidem templum in quo solo offerri poterant sacrifi- 
cia , sub Tito et Vespasiano , ut diximus , fuit eversum . IV. nisi haec 
sit urbis ac templi desolatio usque ad saeculi consummationem persevera- 
tura , nulla certe erit . Nam tam diuturnum tempus , ut verbis utar Chry- 
sostomi Orat. 3 . cont. Jud. jam elapsum ( praeterierunt enim mille et 
octingenti fere anni , ) nullum Judaeis vestigium vel initium felicis mu- 
tationis ad hunc usr/ue diem ostentat , cum tamen instaurare templum 
saepius tentaverint . Hoc enim semel , bis , et tertio aggressi sub Adria- 
no 9 et Constantino , et Juliano , repressi sunt ; tunc quidem a militi- 
bus , postremo tandem ab igne e fundamentis erumpente et intempe- 
stive eorum conatus reprimente . 

Solvuntur objectiones adversariorum . 

Obj. 1. cont. 2. thes. Daniel duos praedicit futuros Messias quorum 
prior est Cyrus , alter Agrippa in postrema Hierosolymorum obsidione in- 

Tom. IV, Marcellius Theol . 5 

tcremptus . Nam dispescit hebdomades in septem et sexaginta duas . Qua- 
propter prioribus septem elapsis , prior venire debebat Messias ; isque fuit 
Cyrus de quo Isaias cap. 45. v. i. Haec dicit Dominus christo meo Cyro s 
Post hebdomades autem sexaginta duas a Cyro supputandas , alter appareref 
debebat Messias ; atque hic fuit Agrippa , christus a Daniele appellatus ,* 
quoniam rex , atque adeo unctus . 2 . Quod si expositio haec non arrideat , 
dicamus priorem Messiam esse vel Zorobabelem , vel Josue filium Jo- 
sedek sacerdotem magnum una cura Zorobabele reducem in patriam ; po- 
steriorem vero esse vel sacerdotium a judaica religione auferendum , vel 
templum a Romanis devastandum , maxime cum ubi nos legimus , occi - 
detur Christus , Septuaginta interpretes habeant , peribit unctio ; hoc est , 
sacerdotium ac templum , ut nonnulli Patres exponunt . 3. Vel priores 
septem hebdomades supputemus ab anno primo Darii Medi , quo Daniel 
hoc fudit vaticinium , et tunc veniemus ad Nehemiara qui sub Artaxerse 
Longimano rediit in patriam ; isque primus erit Messias . Ab anno autem 
primo Darii Medi usque ad judaicae geniis desolationem per Romanos , 
hebdomades interfluxere septuaginta : atque ita alter Messias erit regia Ju- 
daeorum dignitas per Romanos penitus extincta * 

Resp. falsam esse vaticinii interpretationem in argumento relatam . Nam 
Judaei qui duos praenuntiari a Daniele Messias arbitrantur , supputandas 
censent priores septem hebdomades a Nabucliodonosore qui Hierosolymam 
evertit . Verum animadvertere debebant ab incendio Hierosolymorum us- 
que ad magnum Cyrum annos interfluxisse septuaginta quibus babylonica 
captivitas perduravit : septem autem hebdomades summam constituunt an- 
norum 49* a * Quum adversarii Danielis hebdomades ab eversa per Baby- 
lonicos civitate supputare incipiant , illarumque finem statuant in Agrippa, 
jam ab eversa urbe ad Agrippam , seu a priori ad ultimam desolationem, 
interfluere dumtaxat debuissent anni 490 * Interfluxerunt autem anni circiter 
CSy. 3. Hebdomadarum repetere initium a templi et urbis desolatione 
sub Nabuchodonosore , est vaticinium interpretari contra mentem Prophe- 
tae : qui ait , Ab exitu sermonis , non ut destruatur , sed , ut iterum 
aedificetur Jerusalem . 4- Messias de quo loquitur Daniel , dux est et 
princeps Judaeorum ab iis exoptatus ; est sanctitas sanctitatum j auctor 
sempiternae justitiae per quam abolenda erat iniquitas , et finem accipere 
peccatum . Numquid magnifici hi characteres aptari Cyro et Agrippae pos- 
sunt ? 5. Male adversarii in Danielis oraculo duos distinguunt Messias : 
unus quippe idemque est ille qui in vaticinio repetitur . 6. Agrippa non 
Judaeorum , sed Chalcidis , aliarumque extra Judaeam regionum dux fu.it,’ 
ac princeps : falsumque est in excidio periisse hierosolymitano sub Tito 
quum FI. Josephus post illud excidium opera sua Agrippae nuncupaverit , 
atque Vespasiani fuerit amicus . 

Ad 2 . Adversus hoc argumentnm rationes militant omnes quas in su- 
periori responsione attulimus . Quibus addi potest neminem post primum 
dirutum salomonicum templum , christum seu unctum dici posse . Nam 
quinque res templo secundo , ut Raimundus Murtini , Galatinus , et Hue- 

tius observant , defuerunt quae erant in primo , inter quas oleum recen- 
setur unctiouis , et Spiritus sanctus : sine quibus nemo sive iu regem si- 
ve in sacerdotem legitime ungi poterat et appellari christus . Praeterea 
ubi graeca versio habet , peribit unctio , in hebraico textu verbum oc- 
currit , jchared , quod proprie supplicium mortis significat , ut patet ex 
Lev. cap. 17. v. 4 - ubi idem legitur verbum. Quis autem dixerit sa- 
cerdotium ac templum ad mortis damnari supplicium ? Insuper ubinam 
in sacris Scripturis t’emplum et sacerdotium appellantur Messias , *i’jj , 
Naghidh , Christus dux seu princeps , ut a Daniele appellatur ille de 
quo vaticinatur ? Ac denique in sacerdotii abolitione ac eversione tem- 
pli apparet non iniquitatis et peccati finis , sed potius supplicium et 
poena . In graeca autem versione legitur , peribit unctio , pro , peribit 
unctus , hebraica phrasi quae substantiva pro adjectivis usurpat , ad quam 
phrasim Eusebius ac Theodoretus non attendentes in errorem prolapsi 
sunt , vaticinium interpretantes pro sacerdotii cessatione ac desolatione 
templi. Nostrae latinae Vulgatae Aquila et Symmacus assentiuntur , quo- 
rum alter transtulit , excidetur Christus ; alter , peribit Unctus . 

Ad 3 . Iisdem ac superiora argumentum hoc laborat incommodis ; 
unde consulantur allatae jam solutiones . Unum animadverto , quod receii- 
tiores Hebraei legentes in sacris literis regum persarum nomina , Cyrum , 
Assuerum , Darium , ct Artaxersem , existimarunt non alios habuisse Per- 
sas reges ; atque idcirco in eorum chronotaxi duos omisere Xerses , et 
Arsen , et Ochum , et alterum Artaxersem , aliumque Darium . Animad- 
vertere sane debebant sacros auctores eos tantum commemorare reges 
qui ad rem faciunt , praetermissis aliis quos extitisse omnes exotici scri- 
ptores testatum reliquerunt . Ab anno itaque primo Darii Medi usque ad 
hierosolymitanum excidium, juxta veram et accuratam chronologiam , non 
490. sed 600. et amplius interfluxerunt anni j atque adeo nequit alter 
Messias esse regia Judaeorum dignitas extincta . Similiter ab anno primo 
Darii Medi ad reditum usque Nehemiae , sive 20. sive 7. Artaxersis anno 
acciderit , longe plures anni decurrerunt, quam 49 - Atque ita nec ipsa 
chronotaxis illi Rabbinorum favet commento , quod primus Messias dici 
possit Nehemias . Sed annorum missa supputatione , quomodo characteres a 
Daniele in vaticinio expressi , Nehemiae ac extinctae regiae dignitati con- 
venire possunt? Silentio praetereo quod regia dignitas, juxta Hebraeorum 
intelligentiam , in hierosolymitana clade sub Tito minime extincta fuit , qu- 
um excidio superstes fuerit Agrippa . 

Obj. 2. cura Marshamo adv. 2. et 3 . prop. Quum Daniel septem 
hebdomades a sexaginta duabus distinguat , praedixisse videtur duos futu- 
ros Messias : quorum unus septem exactis hebdomadibus , alter vero post 
sexaginta ^luas adveniret. Videndum, inquit, nunc est quinam si t termi- 
nus septem hebdomadum . Prophetavit Daniel anno primo Darii Medi, qui 
incidit in vigesimum primum captivitatis . Si annis viginti et uno captivitatis 
atmos addas 49* septem hebdomadum ad septuagesimum pervenies ejus- 
dem captivitatis , adeoque ad Cyrum qui prior a Daniele praedictus Mes- 

sias erit . Praelerea sexaginta duae hebdomades supputandae sunt a templo 
incenso a Chaldaeis , hoc est ab anno primo captivitatis : a quo si annos 
supputes 434. quam summam sexaginta duae conficiunt hebdomades > per- 
venies ad annum primum Antiochi Epiphanis $ initium enim captivitatis 
accidit anno M. 3397 . quibus si addas annos 4^4* a d annum M. 383 r.- 
pervenies , quo regnare coepit Antiochus j isque alter erit Messias qui in 
subsequenti hebdomada , hoc est septuagesima , sacerdotium delevit ac ces* 
sare fecit sacrificia . Sequitur deinceps media hebdomada in qua per Ju- 
dani Machabaeum repurgatum est templum , quae repurgatio tribus annis 
accidit post profanationem . Atque ita omnia Cyro et Antiocho adamussim 
conveniunt » 

Resp. Haec omnia utpote mutuo ab Hebraeis accepta jam a nobi* 
paulLo supra contrita sunt . Peculiarem nihilominus addemus solutionem . 
Et principio quidem etiamsi chronologia a Marshamo adoptata accuratissi- 
ma foret y qua ratione characteres quos expFimit in suo vaticinio Daniel 
aut Cyro aut Antiocho possunt aptari ? Numquid sanctitas sanctitatum 
dici poterit scelestissimus Antiochus? Quam ipse adduxit sempiternam ju- 
stitiam ? Quomodo sub ipso iniquitas deleta est et finem accepit peccatum ? 
Eversa ne suo tempore fuit civitas , et templum solo aequatum ? Praeterea' 
uullo prorsus fundamento innixus dispescit Marshamus hebdomadas septena- 
a- sexaginta duabus , et immerito septuaginta elapsis hebdomadibus aliam 
mediam addit hebdoinadem in qua Judas templum repurgavit . Ad libi- 
tum etiam affirmat duplicem praenuntiare prophetam Messiam . Rursus , in- 

S uit Daniel ab exitu sermonis , iti iterum aedificetur Jerusalem , heb- 
omades esse supputandas . Cur ergo sexaginta duas hebdomades numera- 
ro ille incipit ab anno Nabuchodonosoris septimo in quo Jerusalem eversa 
est ? Falsissima denique est a Marshamo adscita chronotaxis , ut ex sequen- 
ti capite fiet manifestum-. Pudeat ergo christianum virum tara rude cum 
recentioribus hebracis delirare - 

Obj. 3. cum Harduino . Etsi Danielis oraculum ad Christum revera' 
pertineat, nihilo tamen minus lileraliter adimpletum est in Onia summd 
sacerdote sub Antiocho interempto , utpote qui typus fuerit Christi . Et re- 
vera , inquit, praecinuit Daniel 1 . post occisionem Christi dispergendum- 
esse populum. Atque hoc ipsum accidit post occisionem Oniae, et Antio- 
chus capta Jerusalem templum profanavit, a. Christum confirmaturum 
pactum ; quod accidit Oniae tempore quando Mathathias clamavit : Omnis 
qui zelum habet legis statuens testamentum , exeat post me . 3. supputan- 
das esse hebdomadas ab exitu sermonis . Ast septem hebdomades nume- 
rentur ab anno quarto Joachim in quo Jeremias finem praenuntiavit ba- 
bylonicae captivitatis , consignandus illarum exitus eFit ad annum quo Cy- 
rus eamdem captivitatem relaxavit . Et rursus si hebdomades reliquae sup- 
putentur ab eodem anno quarto Joachim , descendemus ad tempora Antio- 
chi Epiphanis- sub quo interfectus est Onias . 

Resp. ejusdem ac superiora farinae esse Harduini argumentum* Et I.- 
Harduiuus sibi aperte contradicit. Ait siquidem praenuntiari hoc vaticinio- 

'verum Messiam, de illo loquutum fuisse Angelum: et simul affirmat com- 
pletum literaliter fuisse in Onia tamquam in Christi figura . 11. juxta Har- 
duinum non unicum , sed duplicem praedixit Daniel Messiam , Cyrum vi- 
delicet , atque Oniam : quod Prophetae verbis repugnat. III. dispescit et ipse 
cum recentioribus Hebraeis et Marshamo , Danielis hebdomades in duas 
partes : quod fieri uou posse jam demonstravimus . IV. supputare incipit 
hebdomades septem ab anno quarto Joaehim , et rursus ab eodem anno 
iterum numerat reliquas : quod, nullo innititur fundamento . V. Onias non 
fuit sanctus sanctorum , neque justitiam adduxit sempiternam , nec finem 
dedit peccato. Post Ouiae necem judaica gens illico fuit adunata, non in 
sempiternum dispersa , una cum urbe et templo exterminata , ut vaticina- 
tus est Daniel. Confer cum Oniae morte reliquos oraculi characteres-. VI. 
praenuntiat Daniel Christi adventum post hebdomades septuaginta ab exi- 
tu sermonis, ut iterum aedificetur Jerusalem, supputandas . Verum edictum 
de urbe reaedificanda quomodo praedictio dici potest Jeremtae anno quar- 
to Joaehim facta ? VII. admisso etiam Harduini systemate , non proinde 
septem priores hebdomades desinerent in Cyro , et in fine captivitatis . Nam 
juxta accuratiores chronologos annus quartus Joachiin primus est captivi- 
tatis, quae quum protracta sit ad septuagesimum annum, a prophetia Jere- 
miae ad annum primum Cyri anni interfluxere non 49 - sed 70. Merito 1 
ergo ipse Harduiuus hanc suppressit expositionem utpote catholico viro* 
indignam . 

CAPUT YL' 

De initio et Jine septuaginta hebdomadum Danielis . 

Tam magna est veterum recentiorumque dissensio in initio ac fine 1 
assiguando septuaginta hebdomadum Danielis, ut diversas supputandi ratio* 
jies ab omnibus scriptoribus adhibitas velle recensere idem sit an in infi- 
nitum orationem protrahere. Ego brevitati consulens, sex dumtaxat easque’ 
praecipuas referam , praesertim cum reliquae a theologis numerari solitae' 
jam exoleverint . 

I. est Tertulliani veterumque Hebraeorum apud Hieronymum in cap. 
6. Danielis, quos secuti postea sunt Aben-Ezra , Rigaltius Marshamus, non- 
nullique alii initium hebdomadum Danielis statuentes in anno 1. Darii Me- 
di , quando scilicet Angelus allocutus est Prophetam . 

II. est Calvini , Beroaldi , Ligforti , nonnullorumque Hebraeorum qui 
ab eo anno supputationem incipiunt quo babylonica soluta est captivitas , 
ab anno scilicet 1 . Cyri . 

III. quam aliquando tradidit Eusebius Caesariensis, adscivitqne subinde 
Cornelius Jansenius , supputare incipit hebdomades ab anno 2. Darii Ily- 
staspidis , quando facultas Judaeis iterum facta est reaedificandi templum. 

, IV. quam post Severum Sulpitiuin Scaliger , Drusius , V Empereur, et 
Calvisius tuentur, tenet Darium qui- Cyri renovavit edictum, esse Darium 
Nothum y et Artaxersem qui Esdram ac Nehexmam remisit in patriam- , esse 

Artaxcrsem Mnemonem seu Memoriosum ; proindeque hebdomades Danielis 
supputandas esse ab anno 2. Darii Nothi , quo renovatum supponunt Cyri 
diploma de templo reaedificando . 

V. est fere communis, et post Julium africanum traditur a Torniello , 
Pererio , Petavio , aliisque recentioribus , eaque fert ut hebdomades Danielis 
initium ducant ab anno 20. Arta.xersis Longimani, quo putant emanatum fuis- 
se decretum de templi reaedifica tione . 

VI. denique sententia est Jacobi ac Ludovici Cappelli , Turretini , 
Bulingeri , Helvii , aliorumque autumantium supputandas esse hebdomades 
ab anno 7. Artaxersis ejusdem Longimani . Videndum modo quaenam ex 
his opinionibus sit probabilior . 

Sed in antecessum nonnulla animadversione digna praemittenda esse 
reor . Et 1. reges Persarum numerantur undecim, quorum I. fuit Cyrus 
monarchiae Persarum fundator. II. Cambyses Cyri natu major filius , As- 
suerus in sacris literis nuncupatus . 111. Darius filius Hystaspis . IV. Xer- 
ses Cyri nepos ex Atopa illius filia genitus . V. Artaxerses Longimanus . 
VI. Xerses secundus Artaxersis Longimani filius. VII. Darius Nothus ejus- 
dem Artaxersis Longimani frater qui antea Ochus vocabatur . VIII. Artaxer- 
ses secundus Darii Nothi major filius , ob memoriae felicitatem , Mnemon 
seu Memoriosus nominatus . IX. Ochus Artaxersis Mnemonis filius . X. Ar- 
sen . XI. Darius Codomanus , in quo victo per Alexandrum M. Persarum 
desiit imperium . Hic animadverto praetermisisse me Oropastern magnum , 
qui sub ementito nomine Smerdis Magi post Cambysem regnavit , quique a 
libri primi Esdrae auctore cap. 4- v. 7* Artaxerses appellatur : quoniam 
septem illi menses quibus regnavit , solent in Cambysis imperio concludi . 

2. Quum in Danielis vaticinio dicatur , ab exitu sermonis etc. ma- 
nifestum est exordiendas hebdomades illas esse ab aliquo edicto lato , ut 
iterum aedificetur Jerusalern . Quatuor autem ejusmodi edicta a regibus 
Persarum lata fuisse colligitur ex Scripturis . Primum a Cyro anno primo 
regni sui, lib. 1. Exdr. cap. 1. v. 1. Alterum a Dario anno secundo, ibid. 
cap. 4* v. 5. et cap. 6. v. 1. Tertium ab Artaxerse anno imperii sui se- 
ptimo , Esdr. cap. 7. v. 1. 7. et 8. Quartum diploma editum est anuo ejus- 
dem Artaxersis vigesimo . 

3. Quamvis recentiores omnes chronologi in epocha tum Cyri tum 
aliorum regum Persarum assignanda conveniant , dissentiunt nihilominus 
in figendo regni Artaxersis Longimani principio . Qui enumerandas arbi- 
trantur hebdomades ab anno vigesimo ejusdem Artaxersis , statuunt obtinuis- 
se regnum anno M. 353 1. atque ita decretum de reaedificanda Jerusalern 
latum esse volunt an. M. 355 1. seu ante /E. V. 453. Cumque teneant 
Christum oppetiisse mortem an. V. TE. 33. numerus annorum a Daniele 
praefinitus incidit adainussim in Christi mortem . Nam ab anno ante dL 
V. 453. usque ad 33. ejusdem aerae interfluxerunt an. 486. atque adeo 
sexaginta noveni hebdomades cum dimidia . Qui vero initium hebdoma- 
dum sumendum esse tenent ab anno septimo Artaxersis Longimani , affir- 
mant regem hunc imperio fuisse politum an. M. 354o. sicque annus se- 

ptiimts Artaxersis incidit in annum M. 3547 * ante V. AD. 4 ^ 7 * quibus si 
adjungantur anni L j86 . perveniemus ad an. AS. V. 29. quo Christum mor- 
tuum fuisse censent . 

4 - Demum hebdomades illae ita supputandae sunt ut sexagesima no- 
na desinat in tempus baptismatis Christi , et in medio septuagesimae heb- 
domadae, hoc est an. 486. earumdem hebdomadarum Christus pro nobis 
mortuus sit . 

' CONCLUSIO I. 

Initium hebdomadum Daniclis repeti non delet ab anno primo Darii 

Medi y nec ab anno primo Cyri vel a secundo Darii Hysta • 
spidis 9 multoque minus ab anno secundo Darii Nothi , 
et a quinto A r taxer sis Memoriosi . 

Prob. prior thes. pars. I. sub Dario Medo qui an. M. 34 66. et ante 
AS. V. 538 . Babylone regnare coepit, nullum de reaedificandis vel urbe 
vel templo decretum emanatum est . Nam in sacris literis narratur edi- 
cta pro Judaeis emanari coepisse sub Cyro Persarum rege statim ac Ba- 
bylonem occupavit, anno videlicet M. 3468 . et ante AS. V. 536 . Ast heb- 
domadum exordium juxta vaticinium , ab exitu sermonis ut iterum aedi - 
Jicetur Jcrusalem , sumendum est . II. si ab anno primo Darii Medi sup- 
putentur hebdomades , ab exordio hebdomadum ad Christi mortem non an- 
ni 486. sed 567. erunt. Nam Darii Medi annus primus incidit in annum 
ante AS. V. 538 . quibus si annos ejusdem AS. V. 29. addamus quo mortuus 
est Christus , juxta nostram sententiam , numerum conficiemus annorum 667. 

Prob. ait. pars. I. edictum a quo hebdomades supputandae sunt Da- 
nielis , debet esse edictum de reaedificanda Jerusalem : Scito ergOy et ani- 
madverte y ab exitu sermonis ut iterum aedificetur Jerusalem , usque ad 
Christum ducem , hebdomades septem , et hebdomades sexaginta duae 
erunt y et rursum aedificabitur platea et muri in angustia temporum * Ve- 
rum neque sub Cyro neque sub Dario Hystaspidis filio latum est de reaedi- 
ficanda urbe decretum . Nam diploma Cyri sic ab Esdra recitatur lib. 1. cap. 
1. V. 3 . Quis est in vobis de universo populo ejus? Sit Deus illius cum 
ipso . Ascendat in Jerusalem , quae est in Judaea , et aedificet domum 
Domini Dei Israel : ex quo apparet factam Judaeis fuisse per Cyrum po- 
testatem reaedificandi templum dumtaxat , non civitatem . Darius autem 
Hystaspidis latum a Cyro decretum renovavit ac confirmavit , ut colligi- 
tur ex eod. lib. 1. cap. 6. Esdr. v. 3 . 5 . 7. 12. II. si supputare incipia- 
mus hebdomades ab anno primo Cyri, vel secundo Darii Hyptaspidis, tem- 
pora minime congruunt . Ab exitu namque sermonis usque ad Christum 
intercedere debuerunt anni 49°- atque si de epoclia loquamur mortis, an. 
486. Ab anno autem primo Cyri usque ad Christi mortem praeterierunt 
anni 565 . et a secundo Darii anni 55 i. quum ille regnum auspicatus sit 
decretumque tulerit anno ante AD. V. 536 . hic autem sanctionem a Cyro 
emanatam confirmaverit anno ante AD. V. 622. 

Prob. pars, tertia . I. sententiae hujus quam confutamus patroni ; 
supponunt Darium illum qui Cyri confirmavit edictum esse Darium No- 
thum , et Artaxersem a quo Judaei potestatem ascendendi Hierosolymam 
bis acceperunt , esse Artaxersem Memoriosum : in quo supposito plane de- 
cipiuntur . Nam si illud admittatur , Zorobabel , Josue filius Josedek , E- 
sdras , ac Nehemias , citra omnem fidem , humanae vitae superassem diu- 
turnitatem . Zorobabel enim anno primo Cyri dux erat Judaeorum qui- 
buscum remeavit in patriam , proindeque esse debuit annorum triginta , 
aut saltem vigintiquinque . Ab anno primo Cyri ad secundum Darii No- 
tlji interfluxerunt anni i x 4 * IUe quippe babylonicum occupavit imperium 
anno M. 3468 . Annus autem secundus Darii Nothi incidit in annum M. 
3582 . atque idcirco Zorobabel dux fuisset Judaeorum 114. annis., quibus 
si anni addantur 2$. quibus vixisse supponimus antequam dux fieret Ju- 
daeorum , et aliquot alii quibus post suam in patriam expeditionem adhuc 
vixit, fieret summa i 4 o annorum et amplius, quoti incredibile est. Id 
multo clarius in Josue filio Josedek apparet , qui et ipse una cum Zoro- 
babele rediit in Judaeam. Quando enim id accidit , Josue esse debuit an- 
norum saltem l\o. quum esset jam summus sacerdos , adeoque matura ae- 
tate . Hoc eodem modo discurrendum est de Esdra ac Nehemia qui in 
priori sub Cyro reditu seniores erant , et uterque vixit sub Dario et Ar- 
taxerse : atque idcirco si Darius fuisset Darius Nothus , et Artaxerses Me- 
moriosus , nimis quam credibile sit propriam hi viri protraxissent aetatem , 
Quod si suppositum cui systema innititur labatur , jam totum corruit 
systema . II. ab initio hebdomadum ad mortem usque Christi fluere de- 
buerunt anni 486. ut saepe diximus . Ast neque a secundo anno Darii 
Nothi , neque a quinto Artaxersis Mnemonis ad Christi mortem haec inter- 
cessit annorum summa . Annus quippe Darii Nothi secundus incidit in an- 
num ante jE. V. 422- quibus si adjiciantur anni ejusdem aerae 29. fiet 
summa annorum 45 1. Item annus quintus Artaxersis Memoriosi est idem cura 
anno ante V. jE. 3 q 5 . ac proinde ab anno hujus principis quinto usque 
ad 29. /E. V. fluxerunt anni 4 2 4 * M* Scaliger , quique illum sequuntur, 
septuaginta Danielis hebdomades in septem , sexaginta duas, ac postremam 
dispescunt ut eas a diversis epochis supputare incipiant . Haec autein 

divisio ac statuendarum epocharum diversitas nullo inititur fundamento . 

# 

CONCLUSIO II. 

Initium regni Artaxersis Longimani consignandum est ad annum M* 

354 o. et ante JE . 464* 

Prob. Artaxerses Longimanus regnare coepit an. 1. Olympiadis 79. 
Nam Eusebius Caesariensis in Chronico loquens de exordio regni Artaxersis 
Longimani expresse consignat illud ad an. r. Olymp. 79. Qua in re cer- 
te Eusebius deceptus non est . 1. quoniam illum sequuntur viri doctissi- 
mi complures , et praesertim Sigonius de Rcp. Athen. 2. Julius africa- • 


Digitized by Google 


41 

nus , teste Hieronymo in cap. g. Dan. annum 20 . Artaxersis consignat att 
an. 4* Olymp. 83. Ast si ab itis annos demas 20 . descendes ad an. r. 
Olymp. 79 . 3. Juxta Diodorum lib. ir. Biblioth. Xerses Artaxersis Longi- 
mani pater interfectus fuit ab Artabano an. 4* Olymp. 78 . Verum Arta- 
xerses statim post patris mortem coepit regnare ; atque adeo regni ejus ini- 
tium ab an. 1 . Olymp. 79 . repetendum est . 4* Diodorus Siculus pro- 
xime commemoratus Biblioth. lib. 12 . tradit Artaxersem Longimanum obiisse 
an. 4. Olymp. 88 . cum regnasset annos quadraginta . Quod si ab hac 
summa annos demas 4°* venies ad an. 1 . Olymp. 79 . Vide reliqua apud 
Jolian. Berti . Ast vero annus 1 . Olymp. 79 . est annus M. 354o. ante TE. 
V. 464 . ut etiam adversae sententiae patroni consentiunt. Quare regni 
Artaxersis Longimani initium consignandum est ad an. 334°* anle dE. V. 4^4* 

COROLLARIUM . 

Annus ergo vigesimus regni Artaxersis Longimani nullimode incidit 
in an. M. 355r. et ante TE. V. 453. ut adversarii putant. Nam si regni 
Artaxersis initium consignandum est ad an. M. 354o. et ante JE . V. 464 . 
annus regni ejus vigesimus erit an. M. 356o. et ante V. JE . 444* En cr ~ 
go tabula chronologica rerum quae ad hanc dirimendam controversiam 
necessariae sunt, juxta nostram sententiam. 



Mundi 

Olymp. 

ant. JE. V. 

Nabuchodonosor Judaeos capt. ad- 
ducit 

3398 

43. 3 

606 

DariusMedus Babyl. regnare coepit an. 

3466 

60. 3 

538 

Cyrus Babylonem occupat , et capti- 
vit. solvit anno 

3468 

61 . 1 

536 

Cambyses regnare incipit anno , 

3475 

62. 4 

529 

Darius Hystaspis regnum auspicatur . 

3483 

64 . 4 

521 

Xerses imperium sumit anno . . . 

35i9 

76. 4 

485 

Artaxersis Longim. annus primus 

354o 

79- 1 

464 

Artaxersis an. sept 

3547 

00 

0 

• 

M 

457 

Artaxersis an. 20 

356o 

83. 4 

444 

Xerses II. succedit 

358o 

88 . 4 

424 

Darius Nothus regnum iniit anno . 

358i 

89. 1 

423 

Artaxerses Mnemon inauguratur . . 

36oo 

94- 1 

404 


Tom. IV. Marcellius Thcol. 

Ejusd. annus imperii quintus an. 
Ochus regnare incipit anno 
Arsen regnum occupat anno . . . 

Darius Codomanus imperare incipit . 
Superatur ab Alexandro an. 6. . 
Antiochus Epiphanes incipit . . . 

Idolum in templo collocat an. 
Ilircanus ultimus Assamon. . . 

Christus nascitur 

Christus baptizatur 

Christus moritur an 

CONCLUSIO 


Mundi 

Olymp. 

ant. IS.. V- 

36o5 

96. 3 

3 9 5 

3643 

104. 4 

36i 

3666 

1 ro. 3 

338 

3668 

iii. 1 

336 

36 7 4 

1 1 2. 3 

33o 

3829 

i5i. 2 

1 7 5 

383 7 

1 53. 2 

i6 7 

3964 

i85. 1 

4 o 

4ooo 

193. 4 

4 

4o3o 

21 1. 4 

26 

4o33 

222. 2 



III. 


Initium hebdomadum sumi non potest ab anno vigesimo Artaxersis 
Longimani , sed sumendum est ab anno 
ejusdem principis septimo . 


Prob. prior pars ex dictis . Ab anno enim quo latum ab Artaxerse 
fuit decretum usque ad Christi mortem, intercedere debent hebdomades se- 
fcaginla novem cum dimidia , anni videlicet 486. Christus quippe a Danie- 
de praenuntiatus moriturus erat in medio septuagesimae hebdomadae . Ve- 
rum ab anno vigesimo Artaxersis usque ad Christi mortem iutercesserunt 
anni dumtaxat 473. Annus siquidem vigesimus Artaxersis est annus ante 
]E. V. 444* quibus si addantur anni 39 . dS. V. conficiunt summam anno- 
rum 473 . 

Prob. altera pars . Ab eo anno ducendum est hebdomadum Danielis 
initium quo posito salvatur accurata chronologia , item et veritas vaticinii . 
Porro posito hebdomadum Danielis initio in anno septimo Artaxersis Lon- 
gimani salvatur optime accurata chronologia , item et vaticinii veritas . Et 
1 . salvatur accuratissima ratio temporum . Nam ab hebdomadarum exordio 
usque ad Christi mortem interfluere debebant anni 486 . ut saepe diximus : 
quod adamussim veriflcatur si supputare incipiamus hebdomades ab anno 
septimo Artaxersis . Annus enim hic , ut ex chronol. tabula patet , et ex 
superiori prop. in annum M. incidit 3547* et ante V. JE. 4^7* Christus 
mortuus est an. JE. V. 29. ut modo supponimus . Si ergo annis 4^7* a d- 
das annos V 7 . /E. 29. numerum conficies annorum 486 . et summam lieb- 

domadum sexaginta novem cum dimidia . 2 . Salvatur optime veritas quo- 
que vaticinii. iNain juxta illius verba hebdomades supputandae sunt, ab 
exilu sermonis ad reverti faciendum , et ad aedificandum Jerusalem , ut 
habet hebraicus textus ; hoc est , ab eo anno quo latum est decretum ut 
reaedificaretur non modo templum, sed etiam civitas. IIoc autem decretum 
latum est revera anno septimo Arlaxersis Longimani . Ita namque regium 
diploma Judaeis ab Artaxerse anno regni sui septimo concessum se habet : 
Artaxerscs rex regum Esdrae sacerdoti , scribae legis Dei caeli doctis- 
simo , salutem . A me decretum est , ut cuicumque placuerit in regno meo 
de populo Israel , et de Sacerdotibus ejus , et de Levi lis ire in Jerusalem , 
tecum vadat . A facie enim regis , et septem consiliatorum ejus , missus 
es , ut visites Judaeam et Jerusalem in lege Dei tui , quae est in manu 
tua . Et post pauca : Et omne argentum et aurum quodeumque invene- 
ris in universa provincia Babylonis , et populus offerre voluerit ... libere 
accipe , et studiose eme de hac pecunia vitulos , arietes , agnos , et sa- 
crificia , et libamina eorum , et offer ea super altare templi Dei vestri , 
quod est in Jerusalem . Sed et si quid tibi , et fratribus tuis placuerit 
de reliquo argento et auro , ut faciatis , juxta voluntatem Dei vestri fa- 
cite . Et infra : Tu autem Esdra secundum sapientiam Dei tui , quae 

est in manu tua , constitue judices et praesides ut judicent omni po- 
pulo , qui est trans 1'lumen , his videlicet qui noverunt legem Dei lui ... 
Et omnis qui non fecerit legem Dei tui, et legem regis diligenter , judi- 
cium erit de eo sive in mortem , sive in exilium , sive in condemna- 
tionem substantiae ejus , vel certe in carcerem . Ita se habet decretum : 
ex quo luculentissime ni fallor apparet datam fuisse Judaeis facultatem non 
solum reaedificandi templi, sed etiam civitatis instaurandae . Nam primo., 
non modo judaica gens immunis a vectigalibus et tributis facta est, sed 
evasit etiam sui juris, praesides habens ac judices auctoritate praeditos ne- 
cis et vitae . Deinde Artaxerses dedit Esdrae omnem petitionem ejus , ut 
ibid. v. 6. legitur . Quis vero dubitet quin Esdrae voluntas fuerit omnia 
in pristinum restituere? Ulterius dedit Esdrae ac fratribus ejus potestatem 
de argento et auro faciendi quidquid ipsis placeret . Quis autem credide- 
rit populum in patriam tamdiu exoptatam reversum , populum a tributis 
ac vectigalibus liberum, propriis legibus supremoque utentem jure , popu- 
lum ab Artaxerse potestatem secundum omnem petitionem suam ha- 
bentem usque ad impendendum argentum et aurum pro suo beneplaci- 
to, voluisse sub dio , vel in tentoriis, aut in dirutis combustisque domi- 
bus habitare, patriamque sedem una cum templo non instaurare ? Et reve- 
ra Esdras opere ipso urbis reaedifleationem complevit, quod plane non prae- 
stitisset nisi ejus rei facultas in accepto ab Artaxerse diplomate contine- 
retur. Quod ex lib. 2 . Esdr. cap. r. non obscure colligitur; ubi narratur 
Nehemiam accepto ab Hanano et viris ex Juda, eos qui in provincia erant 
de captivitate relicti, in magna afflictione et opprobrio fuisse, et murum Je- 
rusalem dissipatum esse, et portas ejus igni combustas, amare flevisse, die- 
bus multis jejunasse, et ante faciem Dei caeli orasse, facultatemque effla- 

gitassc al> Artaxerse pro reaedificanda urbe , qunm obtinuit anno vigesimo 
ejusdem Artaxersis , ut cap. 2. legitur . Series haec rerum salis demon- 
strat Esdram vi decreti ab Artaxerse anno septimo regni sui lati reaedili- 
casse urbem , eamque iterum dirutam iucensamque fuisse a finitimis po- 
pulis . Nam si Hananus de urbis locutus luisset devastatione olim per Na- 
buchodonosorem facta anno primo captivitatis , cur tam amare flevisset Ne- 
hemias ? Numquid ei rem novam narrabat Hananus ? Potestas ergo a Ne- 
liemia anno vigesimo regni Artaxersis obtenta aedificandi iterum Jerusalem, 
fuit potius lati jam anno septimo decreti ampliatio , quam novum decre- 
tum ; ac proinde in diplomate ab Artaxerse anno septimo edito , facultas 
continetur reaedificandi non modo templum , sed et civitatem . 

Respondetur adversariis . 

01 >j. 1. Si supputari incipiant hebdomades ab anno primo Darii Me- 
di, omnia adamussim cohaerent . Nam ab eo anno usque ad Vespasianum 
hebdomades numerantur sexaginla duae . A Vespasiano vero usque ad 
Adrianum intercesserunt hebdomades septem . Septuagesima dividenda est , 
et media Vespasiano , media autem Adriano est tribuenda ; uterque enim 
judaieam dissipavit gentem . II. vel ordiendae sunt hebdomades ab anno 
primo Cyri. Huic quippe tribui Hierosolymorum reaedificatio debet, quum 
ita de illo Isaias cap. 44 * v. a8. prophetaverit : Qui dico Cyro : Pastor 
meus es , et omnem voluntatem meam complebis . Qui dico Jerusalem : 
/Edijicaberis ; et templo : Fundaberis . Ast ab eo anno sunt hebdomades 
exordiendae quo latum est decretum de urbe reaedificanda . III. et Cyro 
revera FI. Josephus lib. 11. Ant. cap. 1. Hierosolymorum adseribit instau- 
rationem . IV. et facto constat Judaeos reduces sub Cyro civitatem extru- 
sisse . Nam finitimi populi qui hostes erant Judaeorum , mortuo Cyro li- 1 
teras ad Assuerum seu Artaxersem Oropaslem dederunt quaeis illos accu- 
sabant quod urbem et moenia et munimenta aedificarent . Ita quippe Esdr. 
lib. t. cap. 4. v. 12. scripsere : Notum sit regi, quia Judaei qui ascenderunt 
a te ad nos , venerunt in Jerusalem civitatem rebellem et pessimam , quam 
aedificant extruentes muros ejus , et parietes componentes . V. hinc Ag- 
gaeus cap. 1. v. 4 ita Judaeos alloquitur: Numquid tempus vobis est ut 
habitetis in domibus laqueatis , et domus ista ( nempe templum ) de- 
serta ? Cumque prophetaret Aggaeus Darii Hyslaspidis tempore , jam tunc 
erat urbs reaedificata . VI. quod confirmat Esdras lib. 1. cap. 9. sic al- 
loquens Dominum : Et daret nobis sepem in Juda et Jerusalem . Porro 
nomine sepis quid aliud significare voluit nisi moenia civitatis ? Venit enim 
vox illa ab hebraico themate tu ghadhar , circumvallo , impedio , cir- 
cumdo , quod de moenibus non raro profertur . 

Resp. ad r. Si supputentur hebdomades ab anno primo Darii Medi 
omnia erunt perturbata . r. Ab anno primo Darii Medi usque ad Ve- 
spasianum longe plures quam septuaginta interfluxere hebdomades, ut ex 
tabula nostra chrouologica patet . 2. Longe plures etiam quam septem a 

prima sub Vespasiano ad alteram sub Adriano cladem hebdomades decur- 
rerunt . 3. Stulte prorsus septem hebdomades a sexaginta duabus dividun- 
tur eisque postponuntur . 4* Argumentum illud supponit nil aliud praeci- 
nuisse Prophetam quam Judaeorum dissipationem ; quum hanc juxta ora- 
culum praecedere debuerit Christi mors . 

Ad 2 . Ne a Cyro hebdomades enumerare incipiamus, obstat i. ratio 
temporum, quum multo plures quam septuaginta a Cyro ad Christum 
praeterierint hebdomades . 2 . Quoniam decretum quidem princeps hic tu- 
lit de Dei reaedificando templo , non autem civitate ac moenibus instauran- 
dis, ut cap. 1 . v. 2.1ib. 1 . Esdr. legenti constat. 3. Dici tamen potest vaticinium 
fuisse in Cyro adimpletum , ipsumque civitatem reaedilicasse, quatenus fa- 
cta Judaeis redeundi potestate , primus fuit reaedificationis auctor $ et etiam 
quoniam filii ejus facultatem Judaeis murorum erigendorum concesserunt . 
Atque hunc habent sensum verba Isaiae in argumento relata . 

Ad 3. Atque eodem sensu loquitur etiam Josephus qui paullo post, 
scilicet cap. 5. animadvertit moenium aedificationem dilatam fuisse usque 
ad Nehemiam et Artaxersem . 

Ad 4* Finitimi illi populi Judaeos apud Oropastem calumniati sunt 
quod moenia extruerent ac munimenta, non quod ipsi revera instaurationi 
admoverint manus . Ex quo enim Esdras noluerif eos ad templi reaedifi- 
calionem in socios adsciscere ut ipsi petebant , in furorem acti nullum non 
moverunt lapidem ut a templi urbisque instauratione Judaeos exturbarent: ac 
inter cetera scelera contra eos intentata, epistolam regi dederunt in qua ju- 
daicam gentem calumniati sunt tamquam ejus imperio rebellem, quod mu- 
ros extrueret Jerusalem, et parietes rursus componeret . Idque ut accidere 
solet, bene cessit calumniantibus; quoniam tunc intermissum est opus do - 
mus Domini in Jerusalem , ut narrat Esdras lib. 1 . cap. 4* v. 2 4* 

Ad 5. Aggaei prophetia supponit urbem instauratam quoad domos ad 
habitandum , non quoad moenia et portas ac reliqua munimenta . Quum 
enim Judaei a Cyro et Dario llystaspidis potestatem denuo extruendi tem- 
plum acceperint, necessario infertur facultatem quoque obtinuisse extruen- 
di domos ad habitandum, quo ab imbribus ac caeli intemperie essent im- 
munes . Atque ad hoc alludit Aggaeus Judaeos reprehendens quod in do- 
mibus habitent laqueatis , deserta interim relicta domo Dei . 

Ad 6. Esdras laudato in argumento loco conqueritur quod infirmum 
haberent Judaei parietem tumultuarie fabricatum, domunculas scilicet pro- 
peranter ob vicinorum hostilitatem extruxerant . Ghedher autem etsi moenia 
quandoque significet, saepe tamen denotat etiam septa cratilia ad conti- 
nendas oves . Unde videtur Esdras per figuram vocem illam adhibuisse ad 
innuendum Judaeos ante ac dissipatas oves, simul denique fuisse collectos $ 
praesertim cum pastorem summum , nimirum Deum alloquatur . 

Obj. 2 . Ex 6. cap. lib. r. Esdr. constat Darium anno regni sui se- 
cundo facultatem fecisse Judaeis templum et urbem reaedificandi . Ast 
ille Da rius Darius est Nothus , non Darius llystaspidis filius . Nam a Cy- 
ro ad Darium Ilystaspidcm breve admodum intercessit temporis spatium ; 

quum e contra a Cyro ad Darium de quo loquitur Esdras , ingens fluxerit 
annorum numerus ,• legitur enim ibidem Darium Archivam consuluisse ut 
facultas Hebraeis a Cyro olim concessa inveniretur : Tunc Darius rex prae- 
cepit : et recensuerunt in bibliotheca librorum , qui erant repositi in Ba- 
bylone . II. Darius sub quo templum est absolutum, medius esi inter duos 
Artaxerses : quod de Dario non Hystaspide , sed Notho vcrificatur . 

Resp. ad i. facultatem Judaeis a Dario concessam respicere templi 
dumtaxat , non urbis reaedifica tionem ,* idque legenti diplomatis exemplar 
quod prostat Esdr. lib. i. cap. G. apertissime patet . Falsum autem est Darium 
in cujus anno secundo decretum latum est pro Judaeis , esse Darium Nothum. 
Nam praeterquam quod temporum non cohaeret ratio , ut supra demon- 
stravimus , »il prorsus officit argumentum in contrarium allatum . Neque 
enim affirmare cogimur ingens a Cyro ad Darium temporis fluxisse spa- 
tium , quod hic decreti exemplar in archivio quaesiverit : tum quia prin- 
cipes ubi de privilegiis etiam recenter concessis pertractatur , ad ipsa 
exemplaria recurrere solent : tum quia non de privilegii substantia, sed de- 
illius agebatur circumstantiis quae facilius e memoria excidere potuerant : 
tum denique quoniam anni jam praeterierant duo de viginti ex quo latum 
per Cyrum decretum illud fuerat , quae annorum summa comparate ad 
magnum regem variis curis distentum non adeo parva est, ut per se palet » 

Ad 2. Reges Persarum diverso modo in sacris literis ac ab aucto- 
ribus exoticis numerantur, cujus rei rationem supra dedimus. Quare juxta 
Scripturae loquendi rationem utique Darius Nothus medius est inter duos 
Artaxerses. Ast juxta scriptores exoticos ante hunc Darium collocandus 
est Xerses II. non Artaxerses . Non pptuit autem haec ignorare Scaliger 
qui in rebus ad historiam spectantibus versa tissimus erat . 

CAPUT VII. 

An ex Micliaeae , Aggaci , et Malacliiac vaticiniis 
probetur Messiae adventus . 

Miehaeas qui ut Jeremias cap. 26. v. 18. ait , fuit propheta in 
diebus Ezechiac regis Juda , hoc celeberrimum inter celera fudit vatici- 
nium cap. 5 . V. 2. Et tu Belhlchem Ephrata , parvulus es in millibus 
Juda : ex te mihi egredietur , qui sil dominator in Israel: ct egressus 
ejus ab initio , a diebus aeternitatis . Prolatum hoc esse de Messia in le- 
ge promisso , non modo Christiani omnes fatentur , uno excepto Grotio 
referente illud ad Zorobabeiem , sed veteres quoque Judaei , ut Jonalhas , 
Paraphrastes chaldaeus , Auctores Thalmud tract. Sanhedrim cap. ult. et 
in tract. de Pasch. cap. xo. Auctores item Midrasch Thehillim , R. Selo- 
moh , et R. Kimki , renuentibus licet Judaeorum plerisque . 

Alterum de Messia oraculum pronunciatum fuit ab Aggaeo quem su- 
scitavit Dominus ut prostratos Judaeorum erigeret animos. Quum enim 
Judaei ex babylonica reduces captivitate templum salomonico longe infe- 

rius rcaedificaverint , eaque de caussa contristarentur , sic Deus allocutus 
est populum per Aggaeum cap. 2. v. 7. Adhuc unum modicum est , et 
ego commovebo caelum , et terram , et mare , et aridam , et movebo o- 
mnes gentes : et veniet desideratus cunctis gentibus : et implebo domum 
istam gloria : dicit Dominus exercituum . Meum est argentum , et meum 
est aurum , dicit Dominus exercituum . Magna erit gloria domus istius 
novissimae plusquam primae , dicit Dominus exercituum : et in loco isto 
dabo pacem , dicit Dominus exercituum . Recentiores omnes Hebraei ora- 
culum istud ad Messiam perlinere obstinatissime negant , referentes illud 
ad templum ipsum de novo extructuin cujus gloriam alii in uno , alii 
in alio ineptissime reponunt . 

Tertium vaticinium quum eadem de caussa eodemque fine ac il- 
lud Aggaei prolatum fuerit a Malaehia , sicuti a nobis de Messia , ita a 
Judaeis detorto sensu intelligitur et explicatur . Verba vaticinii habentur 
cap. 3 . v. 1. hoc modo : Ecce ego mitto Angelum meum , et praepara - 
bit viam ante faciem meam . Et statim veniet ad templum suum domi- 
nator , quem vos quaeritis ; et Angelus testamenti , quem vos vultis : 
Ecce venit , dicit Dominus exercituum . Demonstrandum itaque adversus 
Judaeos erit, ex laudatis vaticinis invicte probari Messiam jam advenisse. 
Ordiamur a primo . 


CONCLUSIO I. 

Ex recitato Michaeae vaticinio invicte demonstratur Messiam advenisse. 

Prob. Ille quem Michaeas oriturum praenuntiat in Bethlehem Ephra- 
ta , est Messias.in lege promissus. Nam 1. omnes Judaei tempore Hero- 
dis credebant Michaeam citato in vaticinio praenunciasse Messiam ; He- 
rodi enim sciscitanti ubi Christus nasceretur , sacerdotes Mattb. cap. 2. 
V. 5 . responderunt : In Bethlehem Judae : sic enim scriptum est per Pro - 
phetam . Et tu Bethlehem terra Juda etc. 2. Generatio illius quem fu- 
turum praedicit Michaeas, appellatur aeterna , Et egressus ejus ab initio , 
a diebus aeternitatis : qui character nemini competere potest praeter Mes- 
siam : unde ambigi nequit verba facere Michaeam de Messia . Ast domi- 
nator ille quem praenuntiat Michaeas , jam advenit : oppidum quippe Be- 
thlehem ubi ortum habere debebat , jam a pluribus saeculis eversum est : 
adeoque Messias jam advenit . 

CONCLUSIO II. 

Etiam ex oraculis Aggaei et Malachiae apertissime 
colligitur Messiae adventus . 

Prob. Aggaeus ac Malachias venturum praedixerunt ad templum quod 
tunc Judaei exlruebant , Messiam in lege promissum . Et quod loque- 

rentur Prophetae de templo quod tunc reaedificabant Judaei , lucu- 
lentissime patet ex pronomine illo tam crebro repetito , domus istius , in 
loco isto , domum istam . Quod vero loquerentur de vero Messia demori* 
stratur i. ex magnificis verbis quibus Aggaeus auditorum animos prae- 
parat dicens : Commovebo caelum , et terram , et mare , et aridam . Et 
movebo omnes gentes : quibus emphalicis phrasibus aliquod a Judaeis ma- 
xime expetitum promittitur, quod aliud esse nequit praeter Messiam . 2. 
Illius Aggaeus praenunciat adventum, qui erat desideratus cunctis genti - 
~bus . Porro non est hio nisi Messias quem eodem designat nomine etiam 
Jacob, Gen. cap. 4 ( > cl Isaias cap. 2. 3 . A Malachia autem praeconiatur 
Angelus testamenti , quo nomine Messiam appellant Isaias , cap. ^2. Je- 
remias et Daniel . 4 * Praedicunt memorati Prophetae adventum iilius qui 
futurus erat gloria templi secundi , qui ad templum illud tamquam ad 
domum suam venturus erat , et in cujus adventu omnia elementa et 
Universus orbis debebant commoveri . Haec porro de quo alio nisi de 
Messia possunt intelligi ? Dubium ergo esse non potest quin duo hi Pro- 
phetae de Messia loquantur qui venturus erat ad hierosolymitanum tem- 
plum quod ea aetate Judaei rursus erigebant . Ast vero templum illud 
jamdiu eversum est. Quare Messias in lege promissus jatndiu advenit. 

Contradicentium oppositiones enodantur . 

Obj. r. cont. 1. tlies. cum Grotio Annot. in Michaeam : Natus ex 
Bethlehemo Zorobabcl recte dicitur , quod ex Davidis familia esset quae 
orta Bethlehemo . Et egressus ejus ab initio , a diebus aeternitatis . Idest , 
Origo Zorobabelis ab olim , a temporibus longis originem trahit , a do- 
mo illustri antiquitus , et per quingentos annos regnatrice . Quia nunc 
magnificabitur usque ad terminos terrae . Idest , Illico postquam reversi 
fuerint , Dei fama ex isto beneficio longe lateque propagabitur per 
terras omnes . Et erit iste pax . Et erunt tunc res prosperae . Michaeas 
igitur adventum non Messiae , sed Zorobabelis praedicit . II. et revera 
loquitur Michaeas de duce atque pastore qui a captivitate et Assyrio- 
rum incursionibus filios Israel liberaturus erat , Reliquiae fratrum ejus con- 
vertentur ad filios Israel . Et rursus , pascent terram Assur in gladio . 
Quis vero fecit haec omnia, Zorobabel vel Messias? III. praenuntiat Pro- 
pheta dominatorem in Israel . Jesus autem Nazarenus non fuit dominator 
in Israel, bene vero Zorobabel. IV. loquitur Propheta, inquit Bodinus , 
de duce orituro in Bethlehem ; quum Jesus e converso natus sit in Naza- 
reth , unde Nazarenus vulgo nuncupabatur. Aptari ergo vaticinium Chri- 
sto Domino non potest . 

Resp. ad 1. Grotii interpretatio nimis coacta est. 1. Si Michaeas Zo- 
robabelis praedicit adventum , cur non Zorobabelis ipsius , sed Davidis pa- 
triam designat ? 2. Si Propheta ad atavos respexisset Zorobabelis , indigi— 
tare debuisset Jerusalem, ubi tot reges antecessores ejus ortum habuerunt. 
3 . Phrasis illa , A diebus aeternitatis , juxta Scripturae loquendi modum, 

non antiquitatem temporum , sed germanam denotat aeternitatem : de nul- 
lo enim quamvis prosapia ae origine illustri, legitur , Egressus ejus ah 
initio , a diebus aeternitatis . E contra vero hac eadem loquendi forma 
describitur origo Messiae , Prov. cap. 8. v. 2.3. Ab aeterno ordinata sum , 
et ex antiquis . 4 • Quomodo Zorobabelis fama per terras omnes propa- 
gata est pacernque attulit populo , si Samaritani templum ci reaedificanti 
insolentissime obstiterunt: et post il.ius mortem contra Nehemiam insur- 
rexerunt Sanaballat , et Tobias , Arabes , Ammonitae , et Azotii ; adversus 
Machabaeos Graeci , in omnes tandem Judaeos Romani ? Melius ergo Theo- 
doretus Com. in Midi. cap. 5. vaticinium exposuit his verbis: JSe respi- 
cias exiguum numerum incolarum , o Bethlehem ; causam enim habes 
quare illustris habenda s/s, qualem nulla tutius orbis urbs . JSam in te 
secundum carnem nascitur qui ante saecula ex Patre est genitus , cujus 
egressus ab initio . 

Ad 2 . Verba facit Michaeas de duce qui mystice , non literaliter li- 
beraturus erat Jerusalem ab Assyriis . Ita S. Hieronymus in hunc locum 
ad illa verba , Et erit iste pax elc. Quando venerit diabolus super ter- 
ram regionenique credentium et eorum quos pascet Dominus in forti- 
tudine et in sublimitate nominis Dei sui , et eos calcaverit tribulationi- 
bus variis , et domos animarum nostrarum , idest corpora , quasi superbus 
ascenderit atque depresserit , et tamen nihil nos a Christi caritate sepa- 
raverit : tunc Christi pax , sive ipse Christus erit in nobis . Ita Hiero- 
nymus . Quin autem pax illa literaliter intelligatur , obstat quod ejus tem- 
pore et post illum usque ad Christi adventum numquam pax inter Judae- 
os fuerit , ut paullo ante animadvertimus . 

Ad 3. Eodem modo solvendum est tertium . Praenuntiat nimirum 
Propheta dominatorem non temporalem atque carnalem , sed spiritualem 
in Israel . Nam dominium Messiae de quo Prophetae loquuntur, spiritua- 
li ter esse sumendum ex lectione ipsa patet vaticiniorum . Sic autem ac- * 
cepia prophetia , adimpleta est utique in Christo qui se regem dicebat , sed 
pon hujus mundi ac temporalem , ut ex Evangeliis apparet . 

Ad 4- Stulta narrat Bodinus . Nam omnes Evangelistae testantur Chri- 
stum natum fuisse in Bethlehem Juda , Nazarenum vero vocari a domi- 
cilio; quoniam quum parentes ejus nazareni essent, in Nazareth morabatur 
ibique fuit educatus . 

Obj. 2 . adv. ait. prop. Gloria zorobabelici templi prae salomonico , 
non in eo consistit quod ad illud venturus esset Messias : sed iu eo quod 
hoc secundum decem annis diutius primo steterit; vel quod Judaei secun- 
do stante templo pacem habuerint tranquilliorem ; vel denique quod ma- 
gnificentius prae primo fuerit . II. vel dici potest quod dominator quem 
ad templum Domini venturum praedicunt Aggaeus et Malachias , fuerit 
Alexander Macedo , cui omnes vaticinii conveniunt characteres . Nam in 
ejus expeditione commota sunt caelum, terra , mare, omnesque gentes: au- 
rum et argentum, hoc est munera vere regia , Deo in hierosolymitano templo 
ipse obtulit : ac major prae prima fuit secundae domus gloria, quoniam quum 
Tom. IV. Marcellius Theol. q 

ad secundam M. Alexander qui regum omnium potentissimus fuit accesserit, 
gloriam decoremque quam maximum inde recepit , quem profecto non ha- 
buit Salomonicum templum ad quod nullus regum umquam accessit . Data 
est etiam tempore illo pax , quoniam Judaei qui Alexandrum tamquam ho- 
stem timebant , eum receperunt velut amicum . 111. saltem ex Aggaei ac 
Malachiae vaticiniis demonstrari non potest Jesum Nazarenum esse Messiam . 
Nam hi praedicunt Messiam venturum ad templum secundum extructum d 
Zorobabele , ut ex pronomine demonstrativo, istius , isto , apparet . Ast tem- 
plum quod ingressus est Jesus , non est secundum et zorobabelicum , sed 
tertium ab Herode constructum. Josephus quippe Ant. lib. i5. cap. 3 . nar- 
rat novum Herodem erigere voluisse templum , quoniam secundo deerant 
ad altitudinem cubitorum sexaginta \ tanto quippe altius erat a Salomone 
aedificatum . Et infra ; Judaeis anxiis , ne si totum opus dissolveret , non 
satis opum haberet ad perficiendum , dixit non se prius templum diru- 
turum , quam omnia quae ad novum absolvendum pertinerent , praeparas- 
set . Et rursus : Sublatis veteris fundamentis et jactis aliis , templum sup&r 
eis erexit in longitudinem cubitorum centum , in altitudinem totidem et 
viginti amplius . Haec demonstrant templum quod tempore Christi existe- 
bat, fuisse revera tertiurn et herodianum j dirutum namque fuit zorobabe* 
licum , nova jacta fuere fundamenta , et templi moenia tam in longitudi- 
nem quam in altitudinem accepta . 

Resp. ad x. Aggacus ae Malacbias luculenter affirmant templi secun- 
di gloriam futuram plusquam primi , quoniam ad illud venturus erat Desi- 
deratus cunctis gentibus , et-' Angelus pacis a Patribus exoptatus ad af- 
ferendam pacem . Deinde stultitiam sapii majorem Dei templi gloriam re- 
ponere vel in diuturnitate vel in temporali quiete . Altiora namque lau- 
dati Prophetae promittunt . Ac denique quae secundi templi gloria prae 
primo fuit ? Decem , ut Judaei fatentur , annorum . Ast vero tam emphati- 
cis phrasibus ad decem annorum exprimendam diuturnitatem uti voluere 
Prophetae ? Quod stante secundo templo pace gavisi sint Judaei falsissimum 
est , nisi pacem dicant abominationem desolationis ab Antiocho , Pompejo , 
ac Tito illuc illatam . Falsum quoque est Herodem magnificentius prae sa- 
lomonico secundum reddidisse templum , ut cordatiores Rabbini fatentur , 
ne repetam non in his Deum gloriam reponere templi qui per eumdem 
Aggaeura dixit : Meum est argentum , meum est aurum , ac si dixerit non 
in hisce caducis atque fluxis se gloriam suam collocare . 

Ad 3 . Mira in hoc argumento Judaeorum stultitia relucet . Memora- 
ti namque Prophetae venturum praenuntiant, et quidem ad templum suum , 
Angelum testamenti , et Desideratum cunctis gentibus . Numquid hieroso- 
lymitanum templum erat Alexandro dicatum , aut impio huic principi ma- 
gnifici illi competunt characteres ? Deinde quae gloria templo Dei in ad- 
ventu Alexandri, viri idololatrae Dcoque invisi, vel in exhibitis ab eo mu- 
neribus accessit , quae in Apollinis quoque obtulerat templo ? Neque gen- 
tium orbisque commotio de qua loquuntur Prophetae, illius generis est quae 
in expeditione accidit Alexandri , ut nemo non videt . Pudeat ergo Judaeois 
tam inepte Prophetarum oracula interpretari . 

Ad 3. Nonnulli affirmant Herodem ornasse dumtaxat , non reaedificas- 
se zorobabelicum templum $ proindcque Josephum in herodianae gentis 
gratiam turpiter fuisse mentitum . Sed hoc omisso , templum ab Herode 
instauratum quidem , non de novo extructum fuit . Neque contrarium Jo- 
sephus affirmare videtur . Nam licet Herodes templum a fundamentis ex- 
truxerit , non simul tamen et semel id factum est, sed per partes: ita ut 
cum murorum pars una dirueretur , nova moenia vel super veteribus vel 
6uper novis erigerentur fundamentis . Quod adeo verum est , ut in templo 
semper Sancta-Sanctorum perseveraverit, nec umqtiam oblationes et sacri- 
ficia fuerint interrupta . Hinc nemo Judaeus herodianum templum domum 
tertiam appellavit, sed ubique ac semper secundam. Sunt alia bene mul- 
ta Prophetarum oracula quae ad demonstrandam miserrimae judaicae gen- 
tis caecitatem afferri possent .Sed pauca haec, superaddito caelestis gra- 
tiae auxilio, quo velum ante eorum oculos positum superna virtute scin- 
datur satis esse possunt ad eos manuducendos ad Christum : in quo reli- 

a ua Prophetarum vaticinia fuisse adimpleta in sequenti capite summatim 
emonstrabimus . 

* 

CAPUT VIII. 


An Mcssias in lege promissus sit J&sus Nazarenus . 

Nulla fere est veteris Testamenti pagina in qua Messias ac Liberator 
noster sive verbis sive signis non praenuntietur : quoniam omnia in fi- 
gura contingebant illis , ut inquit Apostolus . Posset tamen quis oraculis vi- 
ctus Prophetarum existimare Messiam advenisse , nec tamen fateri esse 
illuni Jesum Nazarenum. Et sane, nullum ferme fuit saeculum quod Ju- 
daeis a spirituali ad carnalem sensum vaticinia detorquentibus , aliquem 
Messiam non produxerit . Sic vel ipsius Christi tempore nonnulli Herodem 
magnum pro Messia coluerunt , unde Herodioni saepe in Evangelio fuerunt no- 
minati . Tum Simon inagus , ac Dosilheus quidam , ambo Samaritani, Messiae 
arrogavere sibi honorem . Saeculo ineunte secundo eamdem sibi curavit fa- 
mam Barchoehebas : et saeculo quinto Judaeus alter natione cretensis : et 
sub Leone Isaurico alius gente syrus . Et ne singulos recenseam , suos 
quavis fere aetate dedere Messias , Gallia , Hispania , Germania , Persia , 
usque ad saeculum XVII. in quo R. quidam Lemlcm suos habuit sectatores . 
Quoniam ergo ita animo Judaei comparati sunt ut facile credant Messi- 
am advenisse, non abs re erit si eos velut manu ducamus ad Christum 
Dominum, ostendentes hunc et non alium esse Messiam in lege promissum. 

CONCLUSIO . 


Messias quem hactenus advenisse probavimus , est Jcsus Nazarenus . 
Prob. Verus Messias in lege promissus ille habendus est in quo Pro- 

phctarum oracula , dc ortu , vita , morte , ac tempore mortem excipiente veri 
Messiae completa sunt . Jam vero Prophetarum oracula quae sunt de Mes- 
siae ortu , vita , morte , ac tempore quod mortem consecuturum erat , o- 
mnia adamussim in Jesu Nazareno impleta esse patet per singula excur- 
rendo . Et primo quoad ortum . i. Praenunciavere Prophetae oriturum Mes- 
siam de semine Abraham , Gen. cnp. 22. v. i 5 . Vocavit autem Angelus 
Domini Abraham secundo de caelo , dicens : Per memelipsum juravi , 
dicit Dominus , quia fecisti hanc rem , et non pepercisti filio tuo uni- 
genito propter me : benedicam tibi , et multiplicabo semen tuum sicut 
stellas caeli etc. Et iterum : Et benedicentur in semine luo omnes gentes 
terrae . Dc semine Isaac , Gen. 26. v. 2. Apparuit ei ( Isaac ) Dominus , 
et ait : Ne descendas in JEgyptum , sed quiesce in terra , quam dixero 
tibi . Et peregrinare in ea , eroque tecum , et benedicam tibi ... et be- 
nedicentur in semine tuo omnes gentes terrae . De semine Jacob , Num. 
24 * v. 17. Orietur stella ex Jacob , et consurget virga de Israel . De 
semine Juda , Gen. 49 * V. 10. Non auferetur sceptrum de Juda , et dux 
de femore ejus , donec veniat qui mittendus est . De semine Jesse et 
Davidis , Isaiae 11. v. 1* Et egredietur virga de radice Jesse , et flos de 
radice ejus ascendet . Et requiescet super eum spiritus Domini : Et Je- 
rem. 33 . v. i 5 . Germinare faciam David germen justitiae : et faciet ju- 
dicium , et justitiam in terra . At vero Jesus Nazarenus fuit de semine 
Abraham, Isaac, Jacob, Juda , Jesse, Davidis. Sic enim ejus genealogia 
describitur Mattii, cap. i.v. 1. et seq. Liber generationis Jesu Christi fi- 
lii David , filii Abraham . Abraham genuit Isaac . Isaac autem genuit 
Jacob . Jacob autem genuit Judam , et fratres ejus etc. Jesse autem ge- 
nuit David regem . David autem rex genuit Salomonem etc. genuit Jo - 
seph virum Mariae , de qua Jiatus est Jesus , qui vocatur Christus . Un- 
de Prophetarum oracula de ortu Messiae quoad seVueri et stirpem , impleta 
sunt in Jesu Nazareno . 2. Praedixerunt Prophetae appariturum Messiam 
cum auferretur sceptrum de Juda , quum expletae essent septuaginta Da- 
nielis hebdomades ab anno septimo Artaxersis Longimani supputandae , cum 
floreret adhuc nobilissimum totius orbis imperium , cum staret adhuc tem- 
plum a Zorobabele reaedilieatum , ut in superioribus suis locis demonstra- 
tum est . Porro Jesus Nazarenus in mundum venit quando sceptrum de 
Juda ablatum est , quando hebdomadum tempus ad linern vergebat , et 
floreret adhuc romanum imperium , et paullo antequam secundum tem- 
plum solo aequaretur : natus est quippe tempore Herodis , cujus aetate 
quae praedixerunt Prophetae ferme adimpleta sunt . Sic namque Matth. cap. 
2. v. 1. legitur: Cum ergo natus esset Jesus in Belhlehem Juda in die- 
bus Herodis regis , ecce Magi ab oriente venerunt Hierosolymam etc. 3 . 
Juxta ea quae praedixerunt Prophetae , Messias oriturus erat ex virgine : 
dicente Isaia cap. 7. v. 1 4 * Propter hoc dabit Dominus ipse vobis si- 
gnum : Ecce virgo concipiet , et pariet filium , et vocabitur nomen ejus 
Emmanuel . Quod vaticinium a falsis Judaeorum Haerelicorumque inter- 
pretamentis suo loco deinceps vindicabimus . Oriturus erat in Belhlehem . 

Michaeas quippe cap. 5 . v. 2. ait; Et tu Bethleheni Eph rata ... ex te mihi 
egredietur qui sit dominator in Israel . Adorandus paullo post nativitatem 
erat a Magis, juxta illud Psal. 71. liegcs Tharsis , et insulae munera of- 
ferent : reges Arabum , et Saba dona adducent ... Et vivet , et dabitur ei 
de auro Arabiae , et adorabunt de ipso semper . Haec autera omnia ve* 
rificata sunt in Jesu Nazareno, quem de virgine natum esse Matth. cap. 1. 
v. 18. narrat. Cliristi autem generatio sic erat. Cum esset desponsata 
mater ejus Alaria Joseph , antequam convenirent , inventa est in utero 
habens de Spiritu sancio ... lloc autem totum factum est , ut adimple - 
retur quod dictum est a Domino per Prophetam dicentem : Ecce virgo 
in utero habebit etc. Idem Matth. cap. 2. v. 1. Hdem pariter facit natum 
esse Jesum in Bethlehem Juda , Cum ergo natus esset Jesus in Belhle - 
hem Juda . Quod vero adoratus luerit, ac munera q coeperit a Magis idem 
Evangelista testatur ibidem : Ecce Alagi ab oriente venerunt Iherosoly - 
matn etc. Et intrantes domum , invenerunt puerum cum Alaria matre 
ejus , et procidentes adoraverunt eum : et apertis thesauris suis obtule- 
runt ei munera , aurum , thus , et myrrham . Quae ergo fle ortu Messiae 
praeconiaverunt Prophetae , adamussim impleta sunt in Jesu Nazareno . 

II. hoc idem dicendum de vita Messiae. 1. Debuit ille fugam in £* 

gyptum arripere , Osee cap. 11. Ex JEgypto vocavi filium meum . Post 

reditum habitare in Nazareth ac Nazaraeus vocari , Isaiae juxta hebraicum. 
textum cap. 11. Et egredietur virga de radice Jesse , et ISazaracus de 
radice ejus ascendet . Et pauperem ducere vitam , ibid. cap. 53 . Et ascen- 
det sicut virgultum coram eo , et sicut radix de terra sitienti : non est 
species ei , neque decor : et vidimus eum , et non erat aspectus , et de- 
sideravimus eum : despectum , et novissimum virorum . Haec sane de Je- 

su Nazareno veriiicata sunt . Nam de illius fuga in Aegyptum Matth. a. v. 
14. legitur : Consurgens ( Joseph ) accepit puerum , et matrem ejus no- 
cte , et secessit in /Egyptum : et erat ibi usque ad obitum Herodis : ut 
adimpleretur quod dictum est a Domino per Prophetam dicentem : Ex 
JEgypto vocavi filium meum . De incoljtu ejus in Nazareth , unde ei Na* 
zareni nomen accessit , Matth. ibid. Secessit , inquit , in partes Galilaeae . 
Et veniens habitavit in civitate quae vocatur JSazareth : ut adimple- 
retur quod dictum est per Prophetas : Quoniam Nazaraeus vocabitur . 
Quod vero Jesus pauperem duxerit vitam , omnia Evangelia narrant ; unde 
Scribae ac Pharisaei ajebant : nonne hic est faber , et fabri filius ? 2. Prae- 
dictum de Messia fuerat habiturum Praecursorem, per illa Isaiae verba quae 
occurrunt cap. 40. Vox clamantis in deserto : Parate viam Domini . De- 
scensurum super eum Spiritum sanctum, ibid. cap. ir. Et requiescet super 
eum Spiritus Domini . Et annuntiaturum hominibus Evangelium , ibid cap. 
61. Ad qnnunciandum mansuetis misit me , ut mederer contritis corde , 
et praedicarem captivis indulgentiam . Adimpleta autem sunt haec in Je- 
su Nazareno . Nam Praecursorem habuisse refert Matth. 3 . In diebus autem 
illis venit Johannes Baptista praedicans in deserto Judaeae , et dicens : 
Poenitentiam agite : appropinquavit enim regnum caelorum . Ilie est e - 

nim , qui dictus est per Isaiam prophetam dicentem : Vox clamantis 
etc. Spiritus sanctus descendit super Jesum quando baptizatus est , Matth. 
cap. 3. Aperti sunt ei caeli , et vidit Spiritum Dei descendentem sicut 
columbam , et venientem super se . Idem accidisse quando super monte 
transfiguratus est affirmant omnes Evangelistae . Quod Evangelium prae- 
dicaverit innumeris narratur in locis , et praesertim apud Matth. cap. 4* 
Exinde coepit Jesus praedicare ... Et circuibat Jesus totam Galilaeam , 
docens in synagogis eorum , et praedicans Evangelium regni . 3. Miran* 
da Messias editurus erat facinora , et omnis generis languores sanaturus , 
Isaiae l\i. Dedi te in foedus populi ... ut aperires oculos caecorum , et 
educeres de conclusione vinctum , de domo carceris sedentes in tenebris . 
Et cap. 53. Vere languores nostros ipse tulit , et dolores nostros ipse 
portavit . Debuit praeterea ante mortem suam ingredi Sion vectus asina, 
Zacli. cap. 9 . Exulta satis flia Sion ... Ecce rex tuus veniet tibi ... a- 
scendens super asinam , et super pullum filium asinae . Debuit postre- 
mo , ne singula vitae ejus capita percurram, novum instituere sacrificium, 
et quidem in pane ac vino , Malach. cap. 1 . Non est mihi voluntas in 
vobis , dicit Dominus exercituum : et munus non suscipiam de manu 
vestra . Ab ortu enim solis usque ad occasum , magnum est nomen 
meum in gentibus , et in omni loco sacrificatur et offertur nomini meo 
oblatio munda . Quibus vita correspondet Christi . Nam quoad miracula 
atque sanationes , Maith. memorato cap. 4* narrat quod circuibat Jesus 
totam Galilaeam ... sanans omnem languorem , et omnem infirmitatem 
in populo . Et abiit opinio ejus in totam Syriam , et obtulerunt ei omnes 
male habentes , variis languoribus et tormentis comprehensos , et qui 
daemonia habebant , et lunaticos , et paralyticos , et curavit eos . Quod 
vero Jesus asina pullo comitante vectus ingressus sit Hierosolymam , refert 
idem Matthaeus cap. 21 . in haec verba : Tunc Jesus misit duos discipu • 
los , dicens eis : Ite in castellum , quod contra vos est , et stalim in- 
venietis asinam alligatam, et pullum cum ea: solvite, et adducite mihi ... 
Hoc autem totum factum est , ut adimpleretur quod dictum est per Pro- 
phetam dicentem : Dicite filiae Sion : Ecce rex tuus etc. Euntes autem 
discipuli fecerunt sicut praecepit illis Jesus . Et adduxerunt asinam , et 
pullum : et imposuerunt super eos vestimenta sua, et eum desuper sede- 
re fecerunt ete. Et de incruento panis ac vini sacrificio haec idem Mat- 
thaeus habet cap. 0,6. Coenantibus autem eis , accepit Jesus panem , et be- 
nedixit , ac fregit, deditque discipulis suis, et ait : Accipite, et comedite: 
IIoc est corpus meum . Et accipiens calicem , gratias egit , et dedit illis , 
dicens : Bibite ex hoc omnes : Hic est enim Sanguis meus novi testa- 
menti, qui pro multis effundetur in remissionem peccatorum . Itaque prae- 
cipua etiam vitae Messiae capita verificata sunt in Jesu Nazareno . 

III. characteres quoque mortis Messiae mirifice impleti sunt in mor- 
te Jesu Nazareni. 1 . Debuit Messias juxta Prophetarum oracula tradi ab 
amico, Psal. 4°* Etenim homo pacis meae in quo speravi : qui edebat 
panes meos , rnagnificavit super me supplantationem : vendi triginta ar- 

genteis , Zacli. 1 1 . Et appenderunt mercedem meam triginta argenteos : 
Et a suis deseri, Psal. 87. Longe fecisti notos meos a me: posuerunt 
me abominationem sibi . Traditus sum , et non egrediebar ... elongasti 
a me amicum et proximum : et notos meos a miseria . 2. Debebat Mes- 
sias agonia languere , Psal. 54 * Cor meum conturbatum est in me : et 
formido mortis cecidit super me ... et contexerunt me tenebrae : accu- 
sari a falsis testibus , Psal. 4 °- Verbum iniquum constituerunt adversum 
me : et accusatus silere , Isaiae 53 . ISon aperuit os suum $ sicut ovis ad oc- 
cisionem ducetur , et quasi agnus coram tondente se obmutescet : contu- 
meliis et sputaminibus allici, Isaiae 5 o. Corpus meum dedi percutientibus 
et genas meas vellentibus : faciem meam non averti ab increpantibus et 
conspuentibus in me : a suis et a gentibus ad mortem damnari , Psal. 2. 
Astiterunt reges terrae , et principes convenerunt in unum adversus Do- 
minum , et adversus Christum ejus : et cruci afligi inter iniquos, Psal. 21. 
Foderunt manus meas , et pedes meos ; et Isaiae 53 . Tradidit in mortem 
animam suam , et cum sceleratis reputatus est . 3 . De Messia praenun- 
tiarunt Prophetae deberi a praetereuntibus irrideri ac subsannari, Psal. ai. 
Omnes videntes me deriserunt me ... Speravit in Domino , eripiat eum : 
dividi vestimenta sua, Psal. 21. Diviserunt sibi vestimenta mea , et super 
vestem meam miserunt sortem : felle et aceto potari , Psal. 68. Dederunt 
in escam meam fel : et in siti mea potaverunt me aceto : lancea in la- 
tere perfodi, Zach. cap. 12. Et aspicient ad me quem confixerunt : iu 
ejus morte deficere sol, et terra moveri, Amos 8. Numquid super isto non 
commovebitur terra ?... Et erit in die illa , dicit Dominus Deus : occidet 
sol in meridie , et tenebrescere faciam terram in die luminis : pro per- 
secutoribus precari veniam, Isaiae 53 . Et ipse peccata mullorum tulit , et pro 
transgressoribus rogavit : tandem debuit Messias Inori, Psal. 17. Circum- 
dederunt me dolores mortis : et torrentes iniquitatis conturbaverunt me . 
Dolores inferni circumdederunt me : praeoccupaverunt me laquei mortis . 
Ast vero haec omnia perpessus est Jesus Nazarenus . Nam de Jesu contu- 
meliis sic Matthaeus cap. 27. scribit: Et genu flexo ante eum , illudebant 
ei dicentes : Ave rex Judaeorum . Et expuentes in eum acceperunt arun- 
dinem , et percutiebant caput ejus . Et postquam illuserunt ei , exuerunt 
eum chlamyde . Sic pergit Evangelista divisionem vestium Christi descri- 
bere : Diviserunt vestimenta ejus , sortem mittentes , ut impleretur quod 
dictum est per Prophetam dicentem : Diviserunt sibi vestimenta etc. Ibi- 
dem uarrat etiam quomodo propinaverint Jesu fel et acetum , dicens : Et 
dederunt ei vinum bibere cum felle mixtum ... Et continuo currens unus 
ex eis , acceptam spongiam implevit aceto , et imposuit arundini , et da- 
bat ei bibere . De Christi latere lancea confosso loquitur Johannes cap. 19. 
Unus militum lancea latus ejus aperuit . Solis defectum, et tenebras, et 
terraemotum describit Mattii, cap. 27. A sexta autem hora tenebrae fa- 
ctae sunt super universam terram usque ad horam nonam ... et terra 
inota est , et petrae scissae sunt . Jesus deprecatus est veniam persecutoribus, 
ut habetur Lucae cap. 23 . Jesus autem dicebat : Paler dimitte illis : non 

enim sciunt quid faciunt . Ac denique Jesus moritur , ut narrat Matthaeus 
capite citato : Jesus autem iterum clamans voce magna , emisit spiritum . 
Atque ita quae de Messiae morte praenuntiavere Prophetae adimpleta sunt 
adamussim in morte Jesu Nazareni . 

IV. Nonnulla modo dicamus de iis quae secundum Prophetas even- 
tura erant post mortem Messiae, i. Praeconiaverunt Prophetae crura non 
esse frangenda Messiae , Exodi 12. Haec est religio Phase ... In una domo 
comedetur , nec efferetis de carnibus ejus foras , nec os illius confringe- 
tis : sepulcrum ejus futurum gloriosum, Isaiae M. Et erit sepulcrum ejus 
gloriosum : descensurum ad inferos et Patriarchas inde educturum, Psal. 
67. Qui educet vinctos in fortitudine ... qui habitant in sepulcris : et 
excitandum fore a mortuis , Psal. 3 . Ego dormivi , et soporatus sum : et 
exurrexi , quia Dominus suscepit me . 2. Debuit Messias homines a pec- 
catis absolvere, Isaiae 1 . Si fuerint peccata vestra ut coccinum , quasi nix 
dealbabuntur : et si fuerint rubra quasi vermiculus , vclut lana alba erunt : 
eosdem homines sanguine suo redimere, Gen. 49 * Lavabit in vino stolam 
suam , et in sanguine uvae pallium suum ; et Job. 19. Scio enim quod Re' 
demptor meus vivit : et veram Ecclesiam fundare , Isaiae 2. Et erit in no - 
vissimis diebus praeparatus mons domus Domini in vertice montium , et 
elevabitur super colles , et fluent ad eum omnes gentes . Et ibunt populi 
multi , et dicent : Venite et ascendamus ad montem Domini ... quia de 
Sion exibit lex , et verbum Domini de Jerusalem . Et judicabit gentes , 
et arguet populos mullos . Prophetae viderunt in spiritu Messiam ascen- 
dentem in caelum, Psal. 46. Ascendit Deus in jubilo , et Dominus in vo- 
ce tubae: sedentem ad dexteram Patris, Psal. 109. Dixit Dominus Do- 
mino meo : sede a dextris meis ... Dominus a dextris tuis : mittentem 
Spiritum sanctum ad discipulos, Isaiae 44 * Effundam Spiritum meum super 
semen tuum y et benedictionem meam super stirpem tuam : et gentes vo- 
cantem ad veri Dei religionem, Gen. 22. Benedicentur in semine luo omnes 
gentes . Porro omnia haec post Jesu Nazareni mortem evenerunt . Non 
enim post mortem ei crura fregerunt , ut Johannes cap. 19. narrat : Ad 
Jesum autem cum venissent , ut viderunt eum jam mortuum , non frege- 
runt ejus crura ... Facta sunt enim haec , ut Scriptura impleretur : Os 
non comminuetis ex eo . Jesu sepulcrum fuit gloriosum, scribente Matthaeo 
cap. 27. Et accepto corpore , Joseph involvit illud in sindone munda , et 
posuit illud in monumento suo novo quod exciderat in petra : magisque 
gloriosum evasit ob ea quae in ejus resurrectione evenerunt . Descendit 
deinde Jesus ad inferos indeque Patriarchas eduxit, Johan. 12. Et ego 
si exaltatus fuero a terra , omnia traham ad me ipsum . Tertia die re- 
surrexit a mortuis, Matth. cap. 28. Respondens Angelus dixit mulieribus : 
JSolile timere vos : scio enim quod Jesum , qui crucifixus est , quaeritis : 
non est hic : surrexit enim , sicut dixit : absolvit homines a peccatis, Lu- 
cae cap. 24. Oportebat Christum pati , et resurgere a mortuis tertia die , 
et praedicari in nomine ejus poenitentiam , et remissionem peccaturum in 
omnes gentes : eosdemque homines sanguine suo redemit, Matth. 2G. Hic 

est enim sanguis meus novi testamenti , qui pro multis effundetur in re- 
missionem peccatorum : Kcclesiam fundavit Aet. 20. Attendite vobis et 
universo gregi , in quo vos Spiritus sanctus posuit episcopos regere Ec - 
clesiarn Dei , quam acquisivit sanguine suo : Jesus ascendit in caelum , 
Marci cap. 16. Et Dominus quidem Jesus postquam locutus est eis , as- 
sumptus est in caelum : ibique sedet ad dexteram Patris , Marcus ibid. Et 
sedet a dextris Dei : et paullo post misit ad discipulos Spiritum sanctum , 
Act. 2. Cum complerentur dies Pentecostes ... repleti sunt omnes Spiri- 
tu sancto : exinde gentes omnes sunt ad veram Dei Ecclesiam vocatae , 
Marci eodem cap. 16. Praedicate Evangelium omni creaturae etc. Quae- 
cumque ergo praedixere Prophetae de Messiae ortu , vita , morte , atque iis 
quae eventura erant post mortem , omnia accuratissime completa sunt in 
Christo Jesu . Rogemus ergo Deum ut miseris Judaeis gratiam suam di- 
gnetur elargiri quo oculos aperiant , et tandem agnoscant Jesum Nazare- 
num esse Messiam a Patriarchis tantopere expetitum . 

Verum in sua pertinacia persistentes Judaei inquiunt: I. praedixit 
Daniel cap. 9. Messiam confirmaturum pactum seu legem mosaicam , Con- 
firmabit autem pactum multis hebdomada una . Ast Jesus Nazare- 
nus abrogavit potius quam confirmavit pactum et legem mosaicam: non 
est ergo ipse Messias . II. debet esse Messias juxta Prophetarum oracula sacer- 
dos , bellator , victor , rex seu princeps : quibus characteribus certe in- 
signitus nou fuit Jesus Nazarenus . III. item debet Messias idololatricum 
evertere cultum , juxta illud Isaiae cap. 3 i. v. 7. In die illa abjiciet vir 
idola argenti sui , et idola auri sui , quae fecerunt vobis manus vestrae 
in peccatum . Neque enim accipi id potest in sensu spirituali . Ubinam 
autem Jesus Nazarenus qui Judaeae fines egressus non est , idololatriam sub- 
vertit ? IV. demum Messias approbandus est ab Ecclesia j hunc enim vel 
illum hominem esse Messiam , primarium est fidei dogma . Ast vero Jesus 
Nazarenus a Judaeorum Ecclesia quae sua aetate existebat , non modo non 
fuit approbatus , sed fuit e contra publice et palam reprobatus : Pontifices 
siquidem et Sacerdotes Concilium adversus illum collegerunt in quo fuit 
ad mortem damnatus . 

Haec autem levissima sunt nuliiusque ponderis . Atque ad 1. pactum 
quod juxta Danielis oraculum confirmare debebat Messias , non erat mo- 
saica lex $ alioquin quomodo dicere potuisset ibidem Propheta , Deficiet ho- 
stia et sacrificium , et erit in templo abominatio desolationis , et usque ad 
consummationem et finem perseverabit desolatio ? Pactum ergo quod a 
Messia confirmandum erat , est novum foedus nova lex , ut Jeremias ait cap. 
3 r. v. 3 r. Ecce dies venient , dicit Dominus , et feriam domui Israel et 
domui Juda foedus novum : non secundum pactum , quod pepigi cum pa- 
tribus eorum in die , qua apprehendi manum eorum , ut ducerem eos de 
terra JEgypti . Exponens deinde Propheta in quo novum hoc pactum con- 
sistat subdit : Dabo legem meam in visceribus eorum , et in corde eorum 
scribam eam . 

Ad 2. Utique Messias debuit esse sacerdos , sed secundum ordinem 
Tom. IV. Marce Ilius Theol. 8 


58 

Melcliisedcch , non secundum ordinem leviticum . Secundum , inquam ordi- 
nem Melchiscdech , juxta illud Psal. 109. Juravit Dominus , et non pocni- 
tebit eum : Tu es sacerdos in aeternum secundum ordinem Melchisc- 
dech . Non vero secundum ordinem leviticum ; quum futurum illum sa- 
cri praenunciaverint Vates de tribu Juda . Hinc Jesus quomodo et Melchi- 
sedech , panem et vinum obtulit in sacrificium , fuitque de tribu Juda ; 
adeoque sacerdos extitit , et quidem de ea gente quam praesignaverant Pro 
pbetae . Juxta Prophetarum oracula debuit etiam Messias esse bellator et 
victor : sed qui pugnare debuit armis spiritualibus , non carnalibus prin- 
cipatus superans et potestates tenebrarum . Quod in Jesu Nazareno ada- 
mussirn vcrificatum est: qui armis spiritualibus, verbo nempe veritatis, ido- 
lolatriam e inundo delens et solvens homines a peccatis , vicit Moab , et 
de Gog et Magog triumphum reportavit . Hinc Jesu Udissimus discipulus 
Paulus qui optime Prophetarum oracula intelligebat , in 2. ad Cor. cap. 
10. inquit: In carne ambulantes , non secundum carnem militamus . Nam 
arma militiae nostrae non carnalia sunt , sed potentia Deo ad destru- 
ctionem munitionum elc. Eodem sensu debuit Messius esse rex seu prin- 
ceps: Isaias namque cap. 9. ix. et 17. onmcsque alii Vates regna- 
turum dicunt Messiam verbo virtutis suae, justitia, sanctitate, cunctisque 
virtutibus . Hoc modo reguare Christum in nobis experimento patet . Hu- 
jus generis alia innumera producunt Judaei: quae facilem habent solutio- 
nem , si animadvertatur detorquere illos ad carnalem sensum quae sensu 
spirituali sunt accipienda . 

Ad 3 . Debuit quidem Messias idololatriam evertere : sed paulatim, per 
Apostolos, discipulos, ac praedicatores suos, non per se, et simul et semel. 
Idque proculdubio fecit Jesus Nazarenus . Nam postquam Apostolorum alio- 
rumque Evangelizantium sonus in omnem terram exivit , Christi Evangelium 
ita promulgatum propagaturnque est , ut paucissimi modo idolorum culto- 
res supersint. Ceterum paullo post Christi mortem specimen habemus acer- 
rimi belli adversus idololatriam indicti : narratur quippe in Act. Ap. cap. 
19. v. 24* et seq. quod Demetrius quidam nomine , argentarius , faciens 
sedes argenteas Dianae , praestabat artificibus non modicum quaestum : 
quos convocans , et eos , qui hujusmodi erant opifees , dixit'. Viri , sci- 
tis quia de hoc artificio est nobis acquisitio : et videtis , et auditis quia non 
solum Ephesi , sed pena totius Asiae , Paulus hic suadens avertit mul- 
tam turbam dicens : Quoniam non sunt dii , qui manibus fiunt . Non 
solum autem haec periclitabitur nobis pars in redargutionem venire , sed 
et magnae Dianae templum in nihilum reputabitur . 

Ad 4 * Messias approbandus erat ab Ecclesia quae nova instituebatur, 
non a synagoga quae a jure suo jam exciderat: atque hoc ipsum Pro- 
phetae praenuntiaverunt. Excidit autem a jure suo synagoga, quoniam 
oculos luci sponte claudens omnia rejecit , et quidem luculentissima moliva 
credibiihatis quae Jesum Nazarenum Messiam esse in lege promissum de- 
clarabant . 


Digitized by Google 


CAPUT IX. 

De celeberrimo FI. Josephi testimonio . 


Si Judaei non perturbatis oculis Prophetarum oracula cum praeclaris- 
simis Jesu Nazareni gestis compararent , quamvis persuaderi, si supernalu- 
ralis gratiae eis deesset donum nou possetil , haud dubito tamen quin sua- 
derentur esse illum revera Messiam in lege promissum . FI. certe Josephus , 
judaeus et ipse de secta Pharisaeornm , vir doctissimus, rerum gentilium 
suorum non indiligens scriptor , qui hierosolymilanae cladis tempore floruit, 
librosque de Bello et Antiquitatibus judaicis graece ac dissertissime scri- 
psit, vi veritatis superatus ingenue pro candore suo fassus est Jesum Na- 
zarenum maximae inter suos famae mirabilium operum fuisse effectorem , 
de quo sacri Vates plura praedixerint admiranda . Prostat illustre illius te- 
stimonium in lib. 18. Antiq. cap. 4 - hoc modo: Fuit autem hoc tempo- 
re Jesus vir sapiens , si tamen virum illum oportet dicere ; erat enim 
mirabilium operum effector , et doctor hominum qui vera libenter am- 
plectuntur . Et plurimus quidem ex Judaeis , plurimos etiam ex gentibus 
ad se pertraxit . Hic erat Christus . Cumque eum a gentis nostrae pri- 
moribus accusatum Pilatus ad crucem damnasset , ab eo diligendo non 
abstinuerunt qui primum coeperant . Nam post tertium diem redivivus 
ipsis apparuit , cum divini vates haec aliaque quamplurima admiranda 
de eo praedixissent . Neque ad hanc diem defecit denominatum ab eo 
genus Christianorum . Ita de Christo FI. Josephus . 

Testimonium hoc utpote ab auctore Judaeis minime suspecto prola- 
tum, ad cos de Messiae adventu revincendos invicti roboris esset, nisi an- 
xia et odiosa nimis recentium aliquot criticorum sedulitas illius labefa- 
ctasset genuinitatem . Quamvis enim ab Eusebii Caesariensis aetate ad sae- 
culum usque sextum decimum omnes uno fassi sint ore laudatum testi- 
monium germanum Josephi opus esse , Cappellus nihilominus , Biondellus , 
Faber , et Richardus Simonius fidenter affirmare non dubitarunt fuisse pia 
veterum Christianorum fraude in opera Josephi intrusum . Sed intempe- 
rantissimos criticos aperte decipi sequentia momenta demonstrabunt . 

CONCLUSIO. 

Genuinum est , non suppositum recitatum nuper FI. Josephi testimonium . 

Prob. i. Si testimonium hoc christiana manu in Josephi opera intru- 
sum . antiquitus fuisset , in aliquo sane Josephi operum MS. codice si- 
ve graeco sive hebraico sive latino proculdubio desideraretur •, impossi- 
bile namque est ut fraudis hujus auctor omnia et singula per univer- 
sum orbem dispersa exemplaria corrumpere impune potuerit , praesertim 
cum libri de antiquitatibus judaicis , non Christianorum solum , sed He- 
braeorum , Gentiliumque manibus continuo tererentur . Nullus autem in- 


60 

veniri est Josephi operum MS. codex sive hebraice sive graece sive la- 
tine exaratus , ex iis qui in Italiae , Germaniae , et Galliae bibliothecis as- 
servantur , in quo testimonium illud desideretur, ut Augerius Busbequius, 
Isaac Vossius , Emericus Bigotius , aliique prudenlissimi viri amplissimam 
fidem faciunt apud Frabricium tomo 3. Biblioth. graecae. Hinc qui pri- 
mitus libros Antiq. de graeca in hebraicam linguam transtulerunt , testi- 
monium illud non omiserunt . Robertus enim Canutus (qui sacculo XII. 
floruit ) Prior S. Fridixwidae apud Oxoniam hebraice doctus , in duobus 
exemplaribus Josephi hebraice scriptis invenit testimonium de Christo 
in illis nuper erasum , quod et Judaeis Oxoniae degentibus ostensum fuit , 
inquit Cavetis ex inedito Gyraldi cambrensis libro de Inst. Princip. Con- 
simile Josephi hebraicum exemplar legit etiam Comes de Windisgratz Rom. 
ut refert Fabricius tom. 3. Biblioth. graecae. 

Prob. 2 . auctoritate veterum scriptorum . Eusebius Caesariensis lib. r. 
H. E. cap. io. testimonium hoc usurpat tamquam germanum Josephi foe- 
tum . Hieronymus reponere illud non dubitavit in Catal. Seript. Eccl. cap. 
i3. Item et Rufinus aquilejensis , et Isidorus Pelusiota , et Sozomenus , Sui- 
das , Hegesippus , Cedrenus , Nicephorus , Johannes sarisburiensii , Haymo, 
brevi , scriptores omnes medii ac postremi aevi usque ad tempora Gif- 
fanii ct Osiandri qui primi de illius germanitate suhduhitarunl , prae- 
stitere . 

Sed morosi critici argumentum hoc ad rem non facere ex tripode pro- 
nunciant . I. quoniam Eusebius Caesariensis vel locum hunc fraudolenter 
supposuit, vel incidit in interpolata MS. II. quoniam Hieronymus in Catal. 
de Seript. in omnibus secutus est Eusebium j atque adeo et in Josepho . 
III. ceteri autem scriptores vel ex Eusebii vel ex Hieronymi lectione 
inducti sunt in errorem . 

En gravissima recentium criticorum argumenta. Ad i. itaque, qno 
fundamento ducti tam affirmate critici nostri pronuntiant testimonium il- 
lud Eusebium fraudolenter imposuisse ? Nullo . Imo e contra suppositionis 
hujus reum non fuisse Eusebium colligitur ex omnium constanlissima co- 
dicum consensione . Deinde si id ausus fuisset Eusebius , nonne fraus ejus 
detecta fuisset ? Non solum enim illius testimonii meminit lib. i. H. E. 
sed ex eo praeterea argumentum urget in lib. 3. Dem. Ev. cap. 5. adver- 
sus Judaeos ac Gentiles : in quorum manibus Josephi opera quum essent , 
fraudis argui facile potuisset . Denique cui bono textum illum confingere ? 
Numquid ex illo Christi pendebat divinitas ? Neque suspicari licet inci- 
disse Eusebium virum doctissimum et critices apprime peritum in de- 
turpata Josephi exemplaria ; tum quia vetustissimi omnes codices ea peri- 
cope non carent , ut diximus ; tum quia usus est antiquissimo liierosolymi- 
tano exemplari , ut ipsemet testatur . 

Ad 2 . S. Hieronymum in Josephi operibus recensendis opus consulu- 
isse de Antiq. judaic. vel ex eo evincitur quod testimonium illud di- 
versimode ab Eusebio recitet : et ubi apud Eusebium legitur , hic erat 
Christus , Hieronymus habet , hunc crediderunt esse Christum . Et So- 

phronius qui Hieronymi librum in graecum vertit eloquium , quum consu- 
luerit et ipse opera Josephi, priorem restituit lectionem , hic erat Christus. 

Ad 3 . Subsequentes scriptores qui testimonii illius mentionem faciunt, 
tum ab Eusebio tum iuter se in nonnullis parvi momenti dissentiunt i 
quod argumento est consuluisse singulos Josephi volumina , non exscripsis- 
se vel Eusebium vel Hieronymum . 

Prob. a. ratione . Inverisimile omnino est FI. Josephum silentio pre- 
mere voluisse Jesu Nazareni praeclara gesta . Primo quoniam ad accura- 
tum historicum pertinet ea sincere narrare quae vel propriis oculis vidit; 
vel omnibus manifesta sunt . Fuisse Josephum diligentem historicum quis 
ambigere poterit ? Facinora Christi omnibus manifesta fuisse , non infida* 
bitur qui animadvertat ingentes excitasse in liebraica gente motus , in- 
numera mirabilia patrasse , sectamque instituisse ex nomine suo . Deinde 
nihil fuit quod illum a Christi gestis commemorandis posset retardare i 
Nam in eodem opere lib. ao. cap. 8. haec de Jacobo Christi discipulo 
scribere non dubitat : Junior autem inaniis , quem summum sacerdotium 
assumpsisse diximus ... judicum consessum cogit , et coram eo sistens 
fratrem Jesu , qui dicitur Christus , Jacobi illi nomen erat , et alios 
quosdam , impacta illis dicta , tamquam violatorum legum lapidibus 
Xiecandos tradidit . Quicumque vero ex urbis incolis erant aequiores , et 
leges accurate servabant , aegre id tulerunt . Deinde caussam bierosolymi- 
tani excidii inquirens inquit : Haec autem contigerunt Judaeis in ultio - 
nem Jacobi justi fratris Jesu , qui dicitur Christus : quoniam eum cum 
justissimus esset , Judaei interfecerunt . Paria his , si non illustriora , ha- 
bet lib. 18. Ant. cap. 7. de Johanne Baptista: quem virum optimum Ju- 
daeos ad virtutum studia excitantem vocat , et in cujus necem exercitus 
Herodis refundit infortunia . Haec Josephus de Jacobo fratre Jesu , deque 
Johanne Baptista scripsit , quorum conatus erant ut omnes faterentur Je- 
sum Nazarenum esse Messiam . Quid mirum ergo si de Christo etiam ho- 
norifice locutus est , quum tam praeclare locutus de discipulis ejus fuerit ? 

. l 

Criticorum scrupuli eximuntur . * 

* 

Obj. 1. Justinus martyr in dialogo cum Tryphone qui judaeus erat, 
Clemens alexandrinus qui plura ex Josepho fuit pro christiana religione mu- 
tuatus , Tertullianus et Cyprianus contra Judaeos scribentes , celeberrimi 
hujus testimonii non meminerunt . Origenes immensae lectionis scriptor non 
modo testimonium illud alto praetermittit silentio, sed miratur meminisse 
Josephum Jacobi et Johannis Baptistae , nihil vero dixisse de Christo 
Photius summae diligentiae ac doctrinae vir omnia FI. Josephi opera 
accurate recenset , et de hac perieope ne verbulum quidem habet : cujus 
scriptoris silentium spurium testimonium illud aperte declarat . Nam Cod. 
48. abjudicat Josepho librum de' Universo , hac sola ductus ratione quod 
ibi disserit Auctor de aeterna Christi generatione . Ast quum testimonii r 
de quo loquimur , auctor de Christo scribat , Si tamen virum illum o- 

•portet dicere , nonne Christum ab aeterno genitum esse fatetur ? Alter de* 
nique Josephus Ben-Gorion nuncupatus , quamvis in Judaeorum concinnan* 
da historia Josephi Flavii opera ante oculos haberet , nullibi sententiam' 
illam commemorat . 

Resp. Allatum mox argumentum quum mere negativum sit , nullius 
est ponderis ; praesertim cum certissima afferri possit ratio cur laudati 
Scriptores Josephi testimonium silentio praeterierint. Sancti namque illi 
Patres disputabant ut plurimum adversus Judaeos , non ut demonstrarent 
Christum aliquando extitisse et vera patrasse, miracula , quod solum fla- 
vianurn testimonium demonstrat , id enim ultro concedebant Judaei : sed 
an Christus quem extitisse latebantur Judaei , Deus esset ac verus Mcs- 
sias , idquc ex Prophetarum oraculis evinceretur. Hinc Justinus in dialogo 
cum Tryphone : In omni hac dissertatione , inquit , ex sanctis vestris 
et propheticis litteris omnes probationes meas deducam : cui Trypho re- 
spondet : Neque te quoque disserentem sustinuissemus , nisi cuncta ad Scri- 
pturas referres . JNon debuit ergo Justinus ad Josephi provocare auctori- 
tatem . Quod idem dicendum etiam est de Cleinente alexandrino . Et ad- 
di potest quod si omnia modo hujus doctissimi Patris opera extarent , in ali- 
quo ex illis testimonium hoc forsan legeretur . Cypriani scripta legenti con- 
stat opus ejus de Testimoniis contra Judaeos , totum Scripturarum oraculis 
esse refertum , nec unum non sacrum inveniri auctorem in sui thematis 
patrocinium advocatum . Eadem usus est quoque methodo Tertullianus 
nonnisi ex Scripturarum testimoniis assumens argumenta . Quoad Orige- 
nem spectat, nihil is ex proposito adversus Judaeos conscripsit : proindeque 
nil mirum si testimonium illud praeteriit . Quod autem critici nostri ad- 
dunt Origenem in r. contra Celsum mirari quod FI. Josephus non me- 
minerit Christi, falsum omnino est. En ejus verba: Atque illud miran- 
dum est , quod Jesum nostrum noluerit fateri esse Christum ; et tamen 
Jacobo testatus sit fuisse tam eximiam justitiam . Miratur itaque Orige- 
nes Joseplmm fateri noluisse Jesum esse Christum seu Messiam , cum plu- 
ra de illo et audierit et scripserit . Etiam Theodoretus quem Tanaquil- 
lus pro sua sententia citat , Com. in Dan. inquit : Josephus hebraeus 
Christianam capere noluit professionem , et tamen veritatem occultare 
non potuit . Quae verba agnovisse demonstrant testimonium de quo dispu- 
tamus . Dicamus aliquid de Pholii silentio . Quamvis verum esset siluisse 
Photium de eo testimonio , numquid pluris hujus scriptoris silentis quam 
Eusebii affirmantis auctoritas facienda esset ? Deinde si adulterina quae- 
cumque non exhibuit Photius aestimanda sunt , genuina vero quae 
ex Josepho Photius repraesentat: sequens adseribendum erit Josepho 

testimonium , Hic est Herodes Antipatri idumaei , et Arabissae 
( Cypris autem nomen ipsi fuit , J filiirs : sub quo Christus Deus noster , 
pro salute nostri generis virgineo utero editur : adversus quem furore 
actus Herodes aberravit quidem a Domino , plurimorum autem infan- 
tium interfector fuit , quouiam hoc scribit Photius Cod. a3B. ubi Josephi 
libros de Ant. jud. recenset. Ast sententia illa Pholii est, non Josephi. 

Praeterea ex quindecim libris de Ant. jud. non meminit Photius nisi libri 
i5. ex quo admodum pauca excerpsit. Dicamus ergo alios quatuordecim 
non esse Josephi , quoniam illos tacet Photius . Itaque ratio cur testimo- 
nium illud praeterit Photius , si tamen praeterit , est quoniam non accu* 
ratissime fiaviana volumina recenset, sed sola librorum argumenta sum- 
maque capita describit : quod idem in aliis etiam optimis scriptoribus prae- 
stitit quos aliquando penitus neglexit , quamvis frigida non pauca ex in- 
fimi subsellii auctoribus aliquando deprompserit . Verum probabile admo- 
dum est testimonium illud non omisisse Cod. a38. nulla facta Josephi 
commemoratione . Nam totidem ac FI. Josephus verbis ibi de Christo lo- 
quitur . Et quod observatione dignum est , statim aliud de Jacobo fratre 
Domini subdit, quod proculdubio e Josepho desumpsit ; quum is solus in 
Jacobi necem excidium refundat hierosolymitannm . Et tamen testimonium 
de Jacobo , suppresso Josephi nomine , recitat . Quare testimonium etiam de 
Christo attulit ex Josepho , quamvis nominatitn id non affirmet . Verba au- 
tem illa , Si tamen virum etc. minime denotant aeternam Christi gene- 
rationem , sed phrasis est ab auctoribus adhiberi solita , ubi de viro sin- 
gulariter insigni et mirabilium operum effectore sermo instituitur , ut paul- 
lo post fusius dicemus . Deinde si Photii menti opinio de testimonii nostri 
suppositione , quoniam de divina Christi edisserit generatione insedisset , 
nonne id in bibliotheca sua expressisset , quemadmodum de libro cui ti- 
tulus de Universo fecit ? Historia denique Judaeorum quae sub Josephi 
Gorionidis nomine circumfertur , nullius prorsus est auctoritatis . Est si- 
quidem opus a recentiori Judaeo confictum , ut Scaliger adversus Munste- 
rum demonstrat . Et licet opus antiquum esset , quum sibi proponat au- 
ctor non accuratam , sed contractam proponere popularibus suis Flavii Jo- 
sephi historiam , nihil colligi ex ejus silentio posset . 

Obj. a. Testimonium illud cum antecedentibus et consequentibus non 
cohaeret . Nam in antecedentibus narrat Josephus Judaeorum adversus Pi- 
latum seditionem , cujus meritas dedere poenas. Absoluto autem testimonio 
de Christo aliud accidisse inquit Hierosolymis quod Judaeos turbavit infor- 
tunium . Jam vero si testimonium de Christo e loco moveatur, optime pla- 
ne cohaerent omnia : post descriptam videlicet Judaeorum contra Pilatum 
seditiouem , aliam referre aggreditur calamitatem . E coutra vero orationis se- 
ries non consistit si unam inter aliamque Judaeorum aerumuam testimo- 
nium hoc de quo disputamus intercedat. 

Resp. allatura mox argumentum vim aliquam habere posse in mente 
illius qui in Josephi scriptis sit penitus hospes $ nullam autem in eo 
qui vel extremo digito opera illa contrectaverit, i. enim in more positum 
est penes Josephum facta narrare quae relatiouem cnm historia sua ha- 
bent , nulla temporum servata ratione. Et ne extra librum 18 . Anliq. egre- 
diamur , cap. 3. narrat Phraatem Parthorum regem fuisse interfectum ubi 
initia describit imperii Tiberii Caesaris ; quum certum sit occisum fuisse 
viginti annis ante Christi nativitatem, ut demonstrat Usserius ad an. M. 
3 q 84- ac proinde 36. et amplius annis ante annum tertium imperii Tibe- 

rii Caesaris . Consimile legere est exemplum lib. 9. ubi de tempore loqui- 
tur quo prophetabat Nahum . 2. Familiare est Joaepbo diversarum conge- 
rere rerum narrationes quae aliam habeant connexionem temporum . Quod 
ex eodem capite patet in quo celebre prostat testimonium . Postquam enim 
Judaeorum supplicium ob seditionem adversus Pilatum descripserat , e vesti- 
gio subdit: Circa idem tempus , et alia accidit Judaeis calamitas : et il- 
la penitus omissa , refert illico Decii Mundi et Paulinae matronae roma- 
nae in templo Isidis adulterium, historiam calamitatis Judaeorum ad capitis 
sequentis rejiciens initium , ubi recenset quanta Judaei ob impiissimi viri 
popularis sui infanda facinora Romae passi sint . Nil mirum igitur si etiam 
testimonium de Christo extra locum positum esse videatur . 3. Sed con- 
tendo Josephum ibi tamquam in loco aptissimo ac propriissimo, ut in bre- 
vi tabella, vitam , munus , mortem , resurrectionem , aliaque praeclara Christi 
gesta fuisse complexura . Nam ibi res narrantur quae tertio vel quarto an- 
no Pilati in Judaea evenerunt, inter quae Christi gesta utique locum ha- 
bent j quum uno illo tempore baptizatus sit et evangelizare coeperit , ut 
in confesso est apud omnes : atque ita argumentum cui magis importuni 
critici fidunt, nullius ponderis est . 

Obj. 3. Illius testimonii architectus videtur omnino christianus , et 
multis sane de caussis . I. quoniam de Christo scribit , Si tamen virum 
illum oportet dicere . Si non homo , ergo Deus : quod nonnisi a christia- 
no potest pectore erumpere . II. ibi dicitur Christus Magister hominum 
qui vera libenter amplectuntur : ac proinde vera docuit et praedicavit . 
Cumque praedicaverit se esse Messiam , sequitur testimonii hujus auctorem 
fateri Christum verum esse Messiam : quod dici de Josepho non potest . 
III. quod subinde etiam clarius per illa verba expressit, Hic erat Chri- 
stus . Quid namque aliud phrasis illa significat nisi : Hic verus erat Mes~ 
sias ? Quod nonnisi a Christiano affirmari potuit . IV. illudque magis haec 
alia confirmant : Cum divini vates haec aliaque quamplurima de eo prae- 
dixissent . Neque enim credere Josephus poterat de Jesu Nazareno Pro- 
phetarum oracula fuisse prolata , qui assentationis gratia Vespasiano illa ac- 
commodare studuit; quique utpote sacerdos et de secta Pharisaeorum, ex 
illis erat qui blasphemiis Jesu nomen impetere non desistebant . Bene vero 
haec omnia ab homine christiano ex Josephi persona proferri subdole po- 
tuerunt . ; 

Resp. Nihil in eo testimonio esse ex quo colligi necessario debeat au- 
ctorem fuisse chrislianum. Et quod spectat ad 1. verba illa, Si tamen 
virum illum oportet dicere , oratorio more et per figuram Josephus protu- 
lit ut mirabilia a Christo patrata magis extolleret , ac si dixisset : tam 
magna Jesus gessit , ut Deo propius quam hominibus accedere videretur . 
Quo sensu de eodem Christo inquit Arnobius : Et jam si esset id verum 
( Christum esse purum hominem , ) tamen pro multis , et tam liberali- 
bus donis quae ab eo profecta in nobis sunt , Deus dici appellarique 
deberet. Et ethnicis, judaeis , christianisque scriptoribus familiare est 
purum hominem per figuram ac sensu mox exposito , Deum aut divinum 
appellare , cujus rei plura affert exempla Daniel Huetius prop. 3. 

Ad 2. Quod addit Josephus doctrinam Jesu iis acceptam fuisse qui 
vera libenter amplectuntur , non sic intelligendum est ac si ipse Jesu do- 
ctrinam divinam existimaverit : sed quod homines qui eam amplexi fuerant, 
veritatis praeseferrent studium , ac veritatem tam in dicendo quam in a- 
gendo quam maxime affectarent . Nec improbabile est ia Christianorum il- 
lum inclinasse partes , si quae de Jacobo et Johanne Baptista scripsit bene 
perpendantur . 

Ad 3. Ea verba , Hic erat Christus , idem sonant ac illa quae de 
Jacobo scribit Josephus , Frater Jesu , qui dicitur Christus : quod probe in* 
tclligens S. Hieronymus, graeca Josephi verba , , vertit , et cre - 

debatur esse Christus ; subauditur quippe , « , sicut in illis ab im- 

piis satellitibus prolatis , Prophetiza nobis Christe , quis est qui te per - 
cussit j et in illis aliis , Jesus Nazarenus Rex Judaeorum , titulo crucis 
inscriptis . 

Ad 4- Non ipse Josephus Jesu gestis Prophetarum aptat oracula , sed 
quae ex publica fama et e discipulorum Christi fide qui ita credebant 
et praedicabant circumferebantur , ibi recitat historicus $ ac si dixisset, eos 
qui Jesum colebant et venerabantur, credidisse illum esse Christum , resur- 
rexisse a mortuis , et Prophetarum oracula de Messia fuisse in illo com- 
pleta . Ilaec de Jesu publica tunc ferebat fama , a quibus narrandis non 
poterat absque livoris suspicione temperare Josephus . Etsi enim gente ex 
illis erat qui Jesu nomen maxime oderant, munus tamen gerebat histo- 
rici qui partium studio abripi minime videri vellet. Et illud denique ob- 
servatione dignum est , quod non modo Christum Jacobum ac Johannem 
Baptistam commendatos testimonio suo voluit , sed nullibi in ejus operibus 
minimum verbum legitur contra Christianos , quamvis de illorum moribus 
non raro loquatur . Qui plura desiderat adeat Danielem Huetium , Lauren- 
tium Berti , Salmasium , Ceillerium . 

• ' CAPUT X. 

\ 

Quomodo suaderi Gentilibus possit advenisse Deum ad humanam 
carnem assumendam , iliumque esse Jesum Nazarenum . 

Fracta , prout potuimus Judaeorum pervicacia , superest modo ut ad 
Gentiles orationem nostram convertamus , iilosque velut manu ducamus ad 
credendum in Christum', Deum in primis deprecantes ut oculos iliorum in 
impietate detentos divinae gratiae suae largitate adaperiat j nihil enim juvat 
quod Paulus plantet, Apollo riget , nisi Deus dederit incrementum. Nos in- 
terim quantum in nobis erit , quinque proferemus in medium argumenta , 
ut miseros Gentiles ad Christi capessendam fidem pertrahamus . Primum 
erit ex mirabili veteris novique Testamenti consensu deductum . Alterum ex 
Christi ac discipulorum ejus miraculis . Tertium , et speciatim , ex Christi 
ipsius resurrectione . Quartum ex mirabili christianae religionis propagatio- 
ne . Postremum ex christiani nominis hostium testimonio . Sed antequam rem 

Tom. IV. Marcellius Theol . 9 

aggrediamur animadvertendum censemus illos praesertim nos alloqui Genti- 
les qui rectam accuratamque Dei summi ideam habent , ut in nonnullis 
principiis nobiscum conveniant . Ab illis deinde postulamus ut in iis quae 
ad historiam pertinent , eam Evangelio adhibeant fidem quae mere saltem 
humana sit ; tum quia talem fidem nec ipsi Judaei infensissimi Christiano- 
rum hostes Evangelio negare audent ; tum etiam quia non est potior ratio 
cur humana fides Herodoto , Thucydidi , Tito Livio , Caesari , aliisque , et 
non Matthaeo , Marco , Lucae , ac Johanni adhibeatur . 

MOMENTUM I. 

Ex veteris ac novae Legis concentu . 

Ille verus Messias in quem omnes credere tenentur est , de quo va- 
ticinia omnia quae ab hominibus divinitus inspiratis prolata fuerunt, sunt 
adamussim veriheata . Deus enim est optimus , sapientissimus , potentissimus : 
atque idcirco si per homines a se agitatos Messiae adventura praenunciavit , 
impleri debuit praedictio : quoniam Deus optimus fallere neminem potest , 
Deus sapientissimus a nullo potest decipi, et Deus potentissimus ab alio 
non potest retardari quin quod promisit adimpleat. Ilaec ab homine qui 
accuratam Dei ideam habeat negari non possunt . Ast vero in Jesu Naza- 
reno completa sunt vaticinia omnia quae ab hominibus divinitus afflatis 
fuere prolata , ut ex singulorum collatione cum Christi ortu, vita, gestis etc. 
a nobis supra instituta, luculentissime apparet. 

Respondent tamen Gentiles, I. negando Deum praedixisse per homines 
a se inspiratos adventura Messiae . Nam fieri potest ut illa Prophetarum 
oracula quibus Christiani ad propriae religionis demonstrandam veritatem 
modo utuntur, fuerint ab ipsis imposita , et Christo post ejus adventum ac- 
commodata . II. dato etiam quod vaticinia ante Christi adventum extiterint , 
dubium adhuc superest an illae Prophetiae sic a Christianis appellatae , 
sint verae futurorum praedictiones et non potius praedictiones quaedam im- 
plexae, obscurae, cl ambiguae . III. quis certo scire potest an a Deo revera 
sint oracula illa , an potius a fatidicis hominibus ? 

Sed inania haec esse suaderi facile potest .Et ad t. demonstrat S. P. 
Augustinus non potuisse Christianos Prophetarum oracula imponere , ex eo 
quod eadem in manibus sint etiam Judaeorum Jesu Nazareni inimicorum: 
unde in Psal. 56. inquit . Et ne forte dicant duri ad fidem quia nos il- 
las ( Scripturas ) Christiani composuimus , ut cum Evangelio quod prae- 
dicamus finxerimus Prophetas , per quos praedictum videretur quod prae- 
dicamus \ hinc eos convincimus , quia omnes ipsae litterae quibus Chri- 
stus prophetatus est , apud Judaeos sunt , omnes ipsas litteras habent 
Judaei. Proferimus codices ab inimicis, ut confundamus alios inimicos . 

Ad 2 . V. Testamenti Prophetarum oracula veri nominis esse vatici- 
nia hoc suadetur argumento : Veri nominis vaticinium est rei futurae prae* 
dictio , quae necessariam cum naturalibus caussis non habet connexionem : 

hujusmodi autem sunt Prophetarum nostrorum praedictiones , ut eas le- 
genti primo intuitu apparet : adeoque vera sunt ac proprie dicta vaticinia . 
Nec implexae sunt et ambiguae , sed ad unum significandum determinatae, 
ut ex illorum cum vita Christi collatione superius instituta apertissime liquet . 

Ad 3 . Quae nullam cum naturalibus caussis necessariam habent con- 
nexionem praedicere nonnisi Deus potest . Hinc vel ipse Jamblicus lib. de 
Myster. sect. 8. Praescientia , inquit , revera nihil est ex omnibus quae 
generantur , nec ad modum physicae mutationis efficitur , sed nec inveni 
ta est et excogitata tamquam ad vitae usum necessaria . In universum 
nihil in se humani habet , sed divinum quid et supernaturale est , caeli - 
tusque ad nos demittitur , ingeneratum et sponte sua praeexistit . Sed 
nec illa ajfflatio a daemonibus fit , sed a diis . Non dicant ergo Gentiles, 
oracula nostra a fatidicis fusa fuisse hominibus . 

MOMENTUM II. 

Ex Christi ej usque discipulorum miraculis . 

Ille verus Mcssias est ad hominum salutem missus in mundum , qui 
et per se et per doctrinae suae sectatores in propriae missionis atque do- 
ctrinae confirmationem vera patravit miracula . Neque enim suspicari pos- 
sumus Deum qui nec falli nec fallere potis est , virtutem vera patrandi 
miracula communicare velle alicuii in mendacii errorisque confirmationem . 
Porro Jesus Nazarenus in missionis ac doctrinae suae confirmationem vera 
patravit miracula , iisque institutoris comprobavere doctrinam etiam ejus 
discipuli . Nam plena sunt Evangelia Apostolorumque Acta mirandis ope- 
ribus a Christo et discipulis ejus in Christianorum dogmatum confirma- 
tionem patratis. Caecis etiam a nativitate visum, surdis auditum, claudis 
gressum, loquelam mutis reddiderunt, ab energumenis ejecerunt daemones, 
mortuos ad vitam revocarunt . 

Non admittunt argumentum hoc Gentiles et inquiunt . I. falsum est 
Christum ejusque discipulos miracula edidisse. Sed quae Christo adseri- 
buntur, conficta fuerunt ab ejus discipulis ; quae vero tribuuntur discipu- 
lis, fuerunt a primis Christianis imposita . II. ut demus , subdunt, Christum 
et illius sectatores prodigia patrasse, nullo tamen modo probari potest fa- 
cta haec non fuisse virtute daemonis . III. demum fuerint forte illa mi- 
rabilia praestigiae et magicae illusiones . 

Sed nihil frigidius opponi poterat. Et ad i. nec ipsi Judaei inter 
quos Christus versabatur, ausi umquam sunt patrata ab illo miracula de- 
negare , sed vel daemonibus adseribebant , ut Matth. cap. r 2. narratur; vel 
querebantur quod fierent in die Sabbati , ut legitur Johan. cap. 5 . v. 
10. Atque idem de prodigiis dicendum a discipulis patratis . Nec ea aetate 
tantum qua Christus ejusque discipuli vivebant, sed deinceps quoque 
fassi sunt Judaei Christum et Apostolos miracula edidisse : unde Ter- 
tullianus lib. cont. Jud. ajebat cap. 9. Ilaec operatum Christum nec vos 

diffitemini . Et in Thalraud Tr. Avoda Zara iidera adhuc palam fatentur 
nomen Jesu vim habere opprimendi venenum . Deinde Gentiles etiam mi- 
racula illa agnoverunt, ut fatetur Celsus apud Origenem, et Julianus apo- 
stata apud Cyrillum . Nec Mahumetani diffitentur, ut in Aicorano Zoara v. 
ii. i 3 . 29. et 3 o. legere est. Praeterea miraculorum patratione Chri- 
stus et Apostoli innumeros ad fidem pertraxerunt homines. Numquid ob- 
tinere id fictis miraculis poterant ? Neque discipuli miracula Christi nar- 
rantes aut primi Christiani illa discipulorum , habiti umquam sunt tam- 
quam mendaces et impostores a populis . Ac nihil denique est cur Evan- 
gelistis primisque rerum Christianarum scriptoribus eam saltem adjunga- 
mus humanam fidem quam apud nos oblinent rerum exoticarum historici . 

Ad 2. Mortuos ad vitam revocare, caecis a nativitate tribuere visum, 
praenuntiare futura quae eveniant, cordium patefacere secreta, aliaque prae- 
stare hujus generis , mirabilia sunt quae omnem daemonum superant vir- 
tutem . Haec itaque et similia a Christo et Apostolis patrata , daemonum 
virtuti tribui non possunt . Rursus non solet ea efficere daemon ex quibus 
insignia resultent in homines beneficia quorum hostis est infensissimus . Ex 
Christi autem et Apostolorum miraculis noune innumera resultarunt homi- 
nibus beneficia? Accedit his quoti Christus ipse accusatus olifn ab invidis 
quod daemonis virtute prodigia patrarpt, ita impactam sibi calumniam re- 
pellit Mattb. cap. 12. v. a 5 . Omne regnum divisum contra se, desolabitur : 
et omnis civitas , vel domus divisa contra se , non stabit . Et si Satanas 
Satanam ejicit , adversus se divisus est : quomodo ergo stabit regnum ejus ? 

Ad 3 . Miracula a Christo et Apostolis perpetrata nullum habent prae- 
stigiarum magicarumque illusionum characterem,. Nam patrata illa fuerunt 
non clam et in tenebris , ut fieri a praestigiatoribus solet , sed palam 
coram universo populo , ipsisque Christi et Apostolorum inimicis praesen- 
tibus . Deinde praestigiatores spectatorum sensus ludificare solent vel turpis 
lucri gratia vel ad vanum gloriae fumum nanciscendum : quorum nihil 
vel in Christo vel in Apostolis locum habuit, qui omnia ad Dei honorem 
et gloriam dirigebant . Ac denique experimento aliquando comprobatum fuit 
prodigia illa non sensuum illusiones , sed vera fuisse miracula . Nam Laza- 
rus a mortuis excitatus loquebatur , ambulabat , epulabatur . Et miraculum 
illud quo Christus caeco a nativitate visum restituit , rigorosissimo subje- 
ctum per Pharisaeos examini , pro vero miraculo tandem agnitum fuit . 


MOMENTUM III. 

Ex Jesu ISazareni resurrectione . 

In illum tamquam in hominem divinitus missum credere tenentur G2n- 
tiles, qui ut suam probaret missionem post triduum a morte redivivus ap- 
paruit . Hoc vero fecit Jesus Nazarenus , ut non modo Evangelistae et 
Apostoli , sed etiam FI. Josephus a Christi religione alienus in suis scri- 
ptis testatur : adeoque tenentur Gentiles illum nobiscum aguoscere et 
adorare. . - • 

Ut Ethnici vim argumenti hujus eludant dicunt, I. potuerunt disci- 
puli Jesu illius corpus per subterraneos subtrahere cuniculos , et ita plebem 
decipere. Testantur quippe FI. Josephus lib. i. de Bello jud. cap. i 3 . et 
Philo apud Eusebium lib. 9. Praep. Ev. cap. 37. et Aristeas apud cumd. 
ibid. hierosolymitanum solum fuisse cuniculis perfossum . II. sin minus in- 
gressi fuerint discipuli per ostium sepulcri ad Christi corpus asportandum. 
Nam milites sepulcri custodes coram Praeside protestati sunt sibi dor- 
mientibus clam a discipulis corpus fuisse sublatum . III. demum potuerunt 
Apostoli ex nimio amore erga magistrum falso credere illum a mortuis 
resurrexisse quoniam se surrecturum praedixerat . 

Ast parvi momenti sunt haec. Et ad 1. I. narrat Matthaeus Ju- 
daeorum Pontifices finxisse Christi corpus dormientibus testibus fuisse 
subreptum . Ast si bona fide id suspicati fuissent , ut quid eam adhibere 
fictionem , quum etiam custodibus vigilantibus potuissent discipuli ma- 
gistri corpus subripere ? II. omnes Evangelistac referunt monumentum 
in quo repositus fuerat Jesus , fuisse in petra excisum , quod universi iti- 
nerantes ac peregrini velut oculati testes confirmant; atque adeo non 
potuerunt Apostoli per subterraneos cuniculos corpus illud subripere . Nec 
refert Hierosolymae solum cuniculis fuisse perfossum : quoniam non intra 
urbis moenia , sed ad Calvariae montem positum erat Christi sepulcrum , 

• qui mons petrosus est et deterrimis rupibus asper , ut testes sunt Strabo 
lib. 16. S. Hieronymus in cap. 5 o. Isaiae , innumerique alii . III. impossi- 
bile fuit Apostolis facinus illud aggredi : quibus nec tantum otii nec tam 
ingens esse potuit audacia , ut per durissimam silicem tam longos excava- 
rent meatus . Ac denique Christus post resurrectionem quingentis apparuit 
hominibus, atque cum iis manducavit, bibit, conversatus est. 

Ad 2. Exceptio haec satis demonstrat Judaeorum qui ea aetate vi- 
vebant voluntariam caecitatem. 1. namque incredibile prorsus est Apo- 
stolos viros simplices rudes et adeo meticulosos ut ad satellitum ad- 
ventum et vocem ancillae trepidaverint , tantum animi et audaciae ha- 
buisse , ut sepulcri custodes potuerint tam callide decipere , praesertim cum 
non parva mora >quae furtis contraria est , ad opus exequendum requi- 
reretur . Nam ingentem debuissent lapidem submovere , quum inventus sit 
revolutus ; debuissent item sudarium solvere et instites ; haec quippe ia 
sepulcro remanserunt . 2. Si milites monumenti custodes dormiebaut , quo- 
modo per somnum deprehendere quiverunt Apostolos Jesu corpus subri- 
puisse? A quonam id resciverunt? Neque enim fingi potest dormitasse 
milites et seinivigiles fuisse $ tunc enim facile Apostolorum cohibuissent 
temeritatem . 3 . Ex circumstantiis resurrectionem comitantibus satis aperto 
constat Jesum a mortuis revera surrexisse . Nam Matthaeus narrat non 
latenter e sepulcro erupisse , sed nngno praecedente terraemotu , Angelo 
immensa luce suffulto descendente de caelo , custodibus ingenti pavore 
exterritis et rem totam ad principes sacerdotum referentibus . Addit rur- 
sus Evangelista multa alia quoque sepulcra dedisse mortuos suos , eos- 
que rediyivos in urbe apparuisse . Neque dici potest narrationem hanc 

pro lubitu suo finxisse Matthaeum. Nam dum haec ipse scribebat, et Apo- 
stoli palam coram populo praedicabant , supererant adhuc vel oculati vel 
auriti testes complures , nec ullus inventus est qui vel Matthaeum vel 
Apostolos mendacii redarguerit . 

Ad 3. Ad hanc repellendam responsionem oculos injicere sufficit in 
Evangelia . In iis namque narratur Christum redivivum apparuisse quin- 
gentis hominibus , quibuscum manducavit , bibit , locutus saepe , et con- 
versatus est. Narratur discipulos anxios ac dubios diu hac de re fuisse, 
donec propriis manibus vulnera tetigerunt , et Christum dicentem audie- 
runt , Palpate , et videte : quia spiritus carnem et ossa non habet , si- 
cut me videtis habere . 

MOMENTUM IV. 

• 'i' 'r‘'\ ifirtaornft' 

Ex mirabili christianae religionis propagatione . 

Ille verus est Messias a Gentilibus recipiendus et adorandus cujus 
doctrina et lex non humana , sed omnipotenti sua virtute Deus per uni- 
versum orbem diffiidit ac propagavit. Neque enim quod malum et im- 
pium est potest a Deo optimo speciali providentia promoveri . Talis autem 
est Jesu Nazareni doctrina et lex . Nam subsidia omnia humana, quae ut 
Christi religio per universum orbem naturaliter propagaretur necessaria 
fuissent , christianae eidem religioni plane defuerunt : adeoque universalis 
illa propagatio vel daemonis vel Dei opus fuit . Non certe daemonis , 
quoniam ad ipsius destruendum imperium haec religio tendit . Quare re- 
manet ut Dei opus fuerit . Quod vero subsidia omnia humana nostrae 
defuerint religioni ut longe lateque diffunderetur , mullis demonstrari po- 
test momentis . 

I. humanum praecipuum subsidium ad doctrinam aliquam religio- 
nemque propagandam est institutoris auctoritas atque nobilitas : quod no- 
strae religioni profecto defuit . Nam illius institutor fuit Jesus Nazarenus 
vilissimo loco natus et educatus , fabri reputatus filius , faber et ipse , re- 
gio quidem genere ortus , sed parentibus pauperrimis . Nullo divitiarum 
aut humanae literaturae vel principum favore sive plebis obsequio di- 
stinctus . A primoribus gentis suae saepe quaesitus ad mortem , et tam- 
quam divinarum humanaruinque legum infractor , coram Praeside accusa- 
tus in crucem actus est, et inter latrones propriam effiavit animam. Et 
nihilominus tam ignobilis oculis hominum et vilis institutoris religio ab 
universo orbe est adoptata . Nonne digitus Dei est hic ? 

II. alterum quod mirabili religionis propagationi humanum subsidium 
consulere potest, est discipulorum dignitas atque praestantia, ut per se 
patet . A st hoc sane desiderabatur in discipulis Christi , pauci quippe nu- 
mero erant, plebeii ac obscurissimi, pauperculi, pisciumque captura vi- 
ctitantes . Nulla fuit ipsis ars ad suadendum idonea , non ingenii acumen, 
non scientiae amplitudo, non sermonis fucatus nitor, non vis eloquentiae. 

Et his non obstantibus immensum Judaeorum Ethnicorumque numerum 
ad se pertraxerunt . Numquid haec absque omnipotentissimo supremo uu- 
mine fieri potuerunt ? 

III. ea saltem quae praedicabant, illius generis fuerint quae facile ad 
se pertraherent auditores . Sed nihil minus . Nam doctrina ab ipsis propo- 
sita hominum animum primo intuitu potius offendebat quam alliceret . Pro- 
ponebat nempe ad credendum trinitatem in una natura Personarum , Chri- 
sti divinitatem , resurrectionem , aliaque sublimia mysteria quae humana 
ratio non percipit . Praescribebant etiam dura et ingrata ; suipsius videli- 
cet abnegatiouem , sensuum mortificationem , fugam ab illecebris saeculi ; 
rursus , ut populi agros relinquerent , filios , parentes , uxores , et quod 
magis est , inditam eum lacte religionem . Et nihilo tamen secius ora ob- 
struerunt philosophorum , mutos reddidere oratores dissertissimos , principes 
ac potentissimos reges ad fidem quam praedicabant converterunt . Haec sa- 
ne humana virtute fieri non potuerunt . 

IV. defuit ehristianae religionis propagationi et aliud humanum sub- 
sidium , quod in emolumentis consistit quae ab iis qui eam amplecteban- 
tur possent sperari . Nam nihil in hac vita sectatoribus suis spondebant 
Apostoli quod non esset aptissimum ad eos retrahendos . Parati namque 
esse debebant ad bonorum publicationes , ad exilia , tormenta , supplicia , 
quibus crudeliora inveniri non poterant . Cruces, metalla , ignis, secures , et 
alia hujus generis teterrimae mortis instrumenta ob oculos semper primis 
illis Christianis versabantur . Adeo nihilominus christiana religio praevaluit, 
ut Tertullianus in Apologet, cap. i. merito scripserit : Plures efficimur , 
quoties metimur a vobis . Quis in hac tam universali tam celeri tam 
mirabili diffusione JD. O. M. summam non agnoscat potestatem ? 

V. postremum humanum subsidium ad religionem aliquam propagan- 
dam , ne singula percenseam , est temporis diuturnitas . Quae namque me- 
re humana sunt, temporis progressu invalescere possunt. Verum temporis 
diuturnitate christiana religio non indiguit ut totam qua late patet ter- 
ram occuparet. Quamvis enim illius Praecones initio numero duodecim es- 
sent , nudipedes , inertes , omnique destituti gratia , favore , eloquentia , eru- 
ditione ,* vix tamen triginta praeterlapsi fuerant anni , cum non solum o- 
innes imperii rotnani partes occupabat, sed ad Indos quoque penetraverat: 
ita ut vaticinium illud Psalmi impletum sit , In omnem terram exivit 
sonus eorum , et in fines orbis terrae verba eorum . Nec plebeii tantum 
et rudes , sed principes , reges, philosophi , sacerdotes, rhetores, et cujus- 
vis conditionis homines Christi legem atque doctrinam illico sint ample- 
xati . Potuit ne tam celeris propagatio humanum opus esse ? 

MOMENTUM V. 

Ex infensissimorum christiani nominis hostium testimonio . 

Non modo viri sanctitate ac doctrina praestantissimi propemodum 

infiniti , sed christiani nominis etiam osores et hostes praeclarum reddi- 
dere Jesu religioni et doctrinae testimonium . Ea namque est vis verita- 
tis ut ab invictis quoque pectoribus quandoque erumpat. Et quod viri 
sanctitate ac doctrina celeberrimi Christi commendaverint religionem, illi— 
usque veritatem invicte demonstraverint , probatione non indiget ; quoniam 
notissima sunt Arnobii, Justini, Tertulliani, Lactantii, aliorumque com- 
plurium nomina qui apologias pro christiana religione edidere , easque ob- 
tulerunt romanis etiam imperatoribus . Quoad hostes vero christiani no- 
minis , habemus i. Mahumetanos . 2 . Celsum, Lucianum , Julianum apo- 
statam, aliosque eruditos ethnicos . 3. Acta Pilati sub quo Jesus passus est 
ad Tiberium missa . 

Mahumetani licet a christiana religione alienissimi , non diffitentur 
tamen Christum magnum fuisse Prophetam a Deo in mundum missum 
ut homines in Dei lege imbueret . Addunt quidem Christo successisse Ma- 
humetem , prophetam alium item missum a Deo: sed quam stulte et insci- 
te id sibi suadeant, alibi Deo dante demonstrabimus . Interim ingenue fa- 
tentur optimam fuisse a Christo institutam religionem . 

Celsus epicureus , Phlegon , Trallianus , Lucianus samosatensis , Julia- 
nus apostata , aliique gentiles scriptores veritatis robore victi denegare mi- 
nime ausi sunt Christum vaticinandi floruisse virtute , ut Phlegon lib. 2 . a- 
pud Origenem cont. Celsum; prodigia edidisse et miracula , ut Julianus apud 
Cyrillum lib. 6. cont. eumd. Julianum; sanissima tradidisse praecepta mo- 
ralia , ut Celsus apud Orig. loco proxime memorato ; et Cliristi sectatores 
constantia, castitate, charitate praecelluisse, ut Lucianus in Dial. Peregr. Scio 
memoratos scriptores fateri quidem Christi ejusque sectatorum opera fuis- 
se admiranda , sed novi etiam in opprobrium illa vertere ac deridere . Sed 
dum hoc faciunt quid nisi propriam produnt amentiam ? Puta , Julianus 
loco nuper citato ita de Christi miraculis loquitur : Nisi quis existimet , 
sanasse claudos et caecos aliquos , et daemone correptos liberasse in vi- 
culis Bethsaida et Bethania, maxima opera esse . Quasi nihil sit ea prae- 
stare quae nec magnis sumptibus nec ingenii vi nec armorum aut divitia- 
rum potentia , brevi , nulla humana industria obtineri possunt . Est id rerum 
deturpatas atque corruptas habere notiones . Lucianus similiter iu Peregr. 
Christianos deridet , eisque vitio vertit quod post ejuratum idolorum cul- 
tum labori vigiliisque non parcant, quod alios juvent Christianos, quod ni- 
mio amore ofliciisque maximis sese mutuo prosequantur , quod contemnen- 
tes divitias in egenos prompto animo fundant , quod immortalitatem alia- 
que innumera in altera vita expectent bona , et alia similia . Atque ita dutn 
christianam traducere satagit religionem , eam commendat ac laudibus ma- 
xime extollit . Quare christianae religioni obloquentes propriae famae of- 
ficiunt . ' 

Pontius Pilatus Judaeae procurator , sub quo Jesus accusatus a suis 
actus fuit in crucem , in Actis quae juxta morem miserat ad Tiberium 
Augustum tam stupenda de Jesu scripserat , ut Imperator illius apotheo- 
sim apud Senatum solicitaverit . Non fuit ergo Jesus vilis ac vulgaris ho- 

mo, ut Gentiles opinantur . Non me latet Acta haec conficta censeri a non- 
nullis, a Clerico nempe, Fabricio, Basnagio . Sed genuina esse reliqui te- 
nent viri docti sive veteres sive receutiores . Et jure. Nam ad Acta Pi- 
lati digitum intenderunt , eaque pro Christianorum caussa laudarunt prisci 
christiani apologistae , Justinus Apolog. ii. Tertullianus Apologet, cap. 5 . et 
21. et Lucianus martyr apud Eusebium. Eadem Acta tamquam germana agno- 
verunt idem Eusebius H. E. lib. 2. cap. 2. Chrysostomus Hoin. aG. in 
Ep. 2. ad Cor. Orosius lib. 7. cap. 4 - innumerique alii ; nec mnquam ve- 
luti simplices ac nimis creduli a quoquam sunt redarguti . 

Sed audiamus quibus ducatur argumentis Basnagius ut suam tueatur 
opinionem . I. redarguit Tertullianum quod scribat : Ea omnia super Chri- 
sto Pilatus , et ipse jam pro sua conscientia christianus , Caesari tunc 
Tiberio nuntiavit . Quasi vero , inquit , Pilatus coram allocutus sit Tibe- 
rium ; nuntiare quippe est ore ad os loqui . Aut narrare potuerit Christi 
resurrectionem ille , qui a sepulcri custodibus audierat Jesu corpus a disci- 
pulis fuisse sublatum . II. nec verisimile est Tiberium postulasse a Senatu 
Christi apotheosim , tum quia Judaeis infensissimus erat , tum etiam quia 
si postulasset obtinuisset . III. nimis fidenter , ait , affirmant nonnulli ad 
Acta Pilati provocasse Justinum : is enim inquit , Atque haec ita esse co- 
gnoscere potestis ex Actis quae scripta sunt sub Pontio Pilato . Verba 
autem haec significant Evangelium tempore Pilati exaratum . IV. praesi- 
des provinciarum referebant quidem in literas quae ad politiam , non ve- 
ro quae ad religionem spectabant . V. denique quando Maximinus non- 
nulla sub Pontii Pilati nomine Acta supposuit, cur Catholici ei non oppo- 
suerunt Acta genuina Pilati? Nempe quia nusquam extabant . 

Haec autem admodum frigida sunt. Atque ad 1. falsum est verbum, 
Xiuntiare , semper significare loqui ore ad os : non raro significat etiam ali- 
quem per literas facere certiorem , ut videre est in Ciceronis Ep. 17. ad 
Atticum lib. 1. Nec a Tertulliano qui novarum in scribendo phrasium 
inventor extitit , accuratissima loquendi ratio exigi potest . Pilatus autem 
ignorare non potuit Christum a mortuis vere surrexisse , qui sepulcri cu- 
stodes quum interrogasset invenit mendaces . Quare nec Josephus illa mili- 
tum testificatione non obstante , Christi iguoravit resurrectionem . 

Ad 2. Quod Tiberius Judaeis infensus esset non demonstrat non po- 
tuisse a Senatu Christi apotheosim postulare . Non enim rem gratam , sed 
ingratissimam faciebat Judaeis qui acerrimi christiani nominis hostes erant . 
Ideo autem Tiberius a Senatu quod postulavit non obtinuit , vel quia sic 
divinitus factum est ne idololatrico cultu verus Deus adoraretur , vel quia 
quum Christus jusscrit deos alienos non esse colendos , debuissent Romani 
ethnicam abjicere religionem . 

Ad 3 . Non poterat Justinus illis in verbis digitum intendere ad Evan- 
gelium , tum quia alloquebatur Gentiles qui Evangelium deridebant, tum 
quia Pilati tempore nullum adhuc scriptum fuerat Evangelium . Pilatus 
jiatnque Judaea discessit anno V. ]E. 34 - vel 35 . et Matthaeus qui primus 
Evangelium in literas retulit , scripsit sub Nerone vel paullo ante . 

Tom. IV. Marcellius Theol. 10 

Ad 4* Licet quae contra Jesum Nazarenum acta sunt a Judaeis reli- 
gionem respicerent , illius tamen generis erant quae ad politicum quoque 
regimen spectarent j agebatur quippe de turbarum quae hierosoiymis fuerant 
caussa assignanda , detegendisque fraudibus Judaeorum . Deinde falsum est 
praesides provinciarum res dumtaxat ad politicam pertinentes referre con- 
suevisse ; ex libro quippe Philonis de Legat, ad Cajum apparet solitos 
fuisse rerum quotidianarum describere commentarios . 

Ad 5. Ante Maximini tempora supposita jam fuerant Acta Pilati , et 
multorum manibus terebantur . Non poterant ergo Catholici Maximinum 
velut illorum Actuum corruptorem redarguere , vel ei objicere Acta genui- 
na , quoniam quum multa eaque diversa spuria Acta circumferrentur, facile 
haec eadem suppositionis poterat Maximinus insimulare . 


CAPUT XI. 


In quo dum Gentilium sophismata refelluntur , simul de- 
monstratur possibilitas Incarnationis . 


Gentiles quum mysteriis meditandis assueti minime sint, quando Ver- 
bi divini Incarnatio eis credenda proponitur, e vestigio respondent rem nos 
impossibilem narrare . Qui enim fieri potest , inquiuut , ut Deus ens sum- 
mum, infinitum, immutabile , absque perfectionis suae jactura naturam sibi 
naturaliter copulet humanam ? Sed dum ita ratiocinantur apertissime deci- 
piuntur . Nam vel ipsa ratione duce ( neque enim revelationem quam non. 
admittunt possumus adhibere, ) possibilitas demonstrari potest Incarnationis . 
Non 'quidem positive, ut inquiunt, hoc est a priori , vel a posteriori ; 
quum in rebus naturalibus nec caussa nec effectus divinae Incarnationis 
reperiatur , est namque ordinis omnino diversi $ In talibus rebus , ait Au- 
gustinus Ep. iSq. tota ratio facti est potentia facientis : sed negative, de- 
monstrando nimirum nullam in se repugnantiam aut contradictionem in- 
volvere quod Deus humanam assumat naturam . Atque id pro viribus hoc 
in capite praestare conabimur singulas Ethnicorum cavillationes accurate 
enodando. Sed primitus argumenta nounulla solvere juvat quae ex ipsis 
Jesu Nazareni gestis et vita solent opponere * 

Obj. i. Tametsi mirabilia essent quae in vita sua gessit Christus, non 
tamen talia sunt ex quibus deduci possit fuisse speciali quadam providen- 
tia a Deo missum ad homines . Nam consimilia iis quae gessit Christus , 
fecerunt Socrates quoque et Lycurgus , qui optimas populis dedere le- 
ges non ininus ac Christus ; fecit et Alexander Macedo qui maximam 
orbis partem citissime domuit ; fecit et Mahumetes cujus legem innumeri 
amplexati sunt populi . II. si quid est in quo Christus commemoratos pro- 
xime heroas superaverit , id maxime est quod Christus miracula patrave- 
rit , et a nonnullis post mortem fuerit adoratus . Ast miracula patraruut 
etiam Vespasianus Augustus, et Apollonius Tyanaeus . Cultum vero a se- 
ctatoribus reportavit Simon quoque Samaritanus , cui S. P. Q. R. statuam 
erexit apposita inscriptione , Simoni deo sancto • 

Resp. ad i. Quae Jesus Nazarenus dixit ac gessit divina revera fuis- 
se jam salis superque antecedenti capite demonstratum est . Cum gestis 
vero ac doetriua Christi quae Socrates , Lycurgus , Alexander , Mahume- 
tes fecerunt non esse comparanda , facile demonstrari potest . Nam doctrina 
a Socrate tradita nihil in se quod humanam excedat philosophiam conti- 
net . Ast Christi doctrina nonne innumeris est referta mysteriis ? Doctrina 
Socratis vel ab ipsis ejus discipulis repudiata illico fuit. Discipuli autem 
Christi sanguinem mirabili constantia fuderunt ne magistri doctrinam ab- 
negarent . Socrates denique mulierosus fuit et iracundus . Castissimis san- 
ctissimisque moribus praeditus erat Christus . Quoad Lycurgum praeter- 
quam quod leges ab eo latae complura contineant absurda , easque sulfura- 
tus sit ab Aegyptiis , ut cl. Huelius demonstrat , emendatae ipso vivente 
fuerunt a Spartanis , et a multis populis repudiatae . Ast nihil horum de 
lege a Christo tradita legitur . Quod Alexander magnam orbis terrarum 
partem domuerit quid mirum ? Regna, militibus, cede , ferro occupavit . Sed 
Christus universum imperio suo mundum mysteriorum praedicatione , san- 
ctitate praeceptorum , miraculorum patratione subjugavit . Eadem fere de 
Mahumete dicas , qui militum potentia et armis suum fundavit imperium 
et leges impietati hominumque flagitiis accommodatas tradidit , vindictam , 
polygamiam , veneremque permittens, et ne illius malitia detegeretur, sacro- 
rum studia, velans . Rursus fuerat ipse furti , latrocinii , et impuritatis re- 
us , nullumque est calliditatis genus quod in legibus suis ferendis ausus 
non sit . Numquid vel minimum horum cogitari potest de Christo ? 

Ad 2. Characteres quibus a reliquis secernitur hominibus Christus , 
superiori capite jam exposuimus . Falsum autem est Vespasianum Augustum 
miracula edidisse . Narrant enim alteri oculis capto reddidisse visum , al- 
teri manibus aegroto sanitatem : sed Tacitus ipse affirmat manibus aegro- 
tum non fuisse humana arte insanabilem , nec caeco vim luminis penitus 
exesam : Huic non esse exesam vim luminis , et reditura , si pellerentur 
obstantia : illi elapsos in pravum artus , si salubris vis adhibeatur posse 
integrari . Ita medicos dixisse Vespasiano Tacitus narrat, qui eorum mira- 
culorum sic absolvit historiam : Utrumque qui interfuerunt , nunc quoque 
memorant : postquam nullum mendacio pretium ; unde nec ipsi Gentiles 
miraculis illis fidem adjungunt: recteque Livius de Gentilium miraculis 
initio suorum librorum loquens ait : Datur haec venia antiquitati , ut 
miscendo humana divinis primordia urbium augustiora faciat . Apol- 
lonium Tyanaeum fuisse ob sua praestigia inagicasque artes celeberrimum 
narrat Eusebius , omnesque consentiunt . Mirabilia complura quae ab ipso 
facta dicuntur, supposita fuerunt in Christi contemptum a Philostrato men- 
daciorum consarcinatore . Ac denique quae Apollonio adseribuntur , vel 
naturae vel daemonum non superant facultatem . Vide Berti tomo i. lib. 
i. cap. 7. Quoad statuam Simoni mago Romae erectam a Senatu , non- 
nulli id aperte negant affirmantes statuam quae in insula tiberina cer- 
nebatur , hanc , ut Gruterus refert , habuisse epigraphem , Simoni Sango 
Fidio , quo nomine Herculem appellabant Sabini . Sed ut demus rem ita 

se habuisse ut adversarii contendunt et narrare videtur Justinus martyr , 
certum tamen est Simonem illum samaritanuin cui erexisse statuam Roma- 
nos narratur , Christi discipulorum expertum fuisse virtutem , ut habetur 
in Act. Apost. cap. 8. 

Obj. 2. Christus sanelificatus est quando a Johanne baptizatus fuit 
in Jordane j adeoque non erat magnus ille Propheta qui a Christianis jacta- 
tur . II. nec dici potest recepisse baptisma ut sanctus declararetur quam- 
vis esset Sanctitas Sanctitatum . Nam si Deus erat et Sanctus Sanctorum , 
cur baptisma in signum accepit sanctificationis ? 

Resp. ad i. Revera Christus baptismum accepit a Johanne in Jorda- 
ne ut Sanctus declararetur , non ut tunc primo sanctificaretur . Nam qu- 
um Deus simul esset et homo , ab aeterno fuit Sanctitas Sanctitatum , ut 
a Prophetis appellatur . Voluit autem baptisma suscipere ut Sanctus et Fili- 
us Dei coram hominibus manifestaretur : quod adeo verum est ut dum e 
Jordane ascendebat, vox Patris de caelo audita est dicens : Hic est Filius 
meus dilectus , in quo mihi complacui . 

Ad 2. Quoniam Dei Filius in mundum ut redimeret homines vene- 
rat, praebere seipsum illis debuit omnium virtutum exemplar : proindeque 
ut humilitatem exerceret dignatus est baptizari . Instituendus praeterea ab 
ipso erat baptismus in remissionem peccatorum : antequam igitur initium 
praedicationi daret , sanctificare voluit baptismi sui elementum . Neque re- 
pugnat eodem baptismo tingi servum ac Dominum ; quoniam etsi Domi- 
nus esset, humanam tamen assumere dignatus est formam in similitudinem 
carnis peccati ut eos qui sub peccato erant redimeret j sicque omnia 
quae hominis sunt in seipso exequi voluit . 

Obj. 3 . Moyses cultum delevit idolorum , Christus abrogavit legem mo- 
saicam , et Mahumetes tollere debuit legem Christi . Et Christus ipse hoc 
idem futurum praedixerat . Nam in Evangeliis haec erant olim Christi ver- 
ba , Mittam vobis prophetam Mahumetem , quae Christiani eraserunt . 

Resp. Si Christus legem abrogavit mosaicam , is ergo erat Messias in 
lege promissus . Ast de lege Messiae in lege promissi scriptum est per Pro- 
phetas quod usque ad consummationem saeculi sit duratura . Quomodo ergo 
Christo succedere poterat Mahumetes ? Imo e contra : quoniam dum Chri- 
stus adhuc nobiscum viveret , crebro adventum praedixit pseudo-propheta- 
rnm , quorum haud dubie praecipuus fuit Mahumetes . Et falsum penitus 
est Christianos ab Evangeliis illa erasisse Christi verba , Mittam vobis 
prophetam Mahumetem ; quum nullo unquam in codice ante Mahumetis 
adventum conscripto simile quidpiam legatur . 

Obj. 4. Adeo falsum est Jesum Nazarenum Deum fuisse simul et 
hominem , ut id impossibile omnino sit ,* quum Deum assumere humanam 
naturam , apertam involvat contradictionem . Et revera Christiani qui id 
credunt , ajunt Deum factum esse hominem ; atque idcirco credere etiam 
tenemur Deum desiisse esse quod erat : quod repugnantiam involvit . II. 
neque dicatur Verbum divinum hominem factum per humanitatis acces- 
sionem . Nam hoc etiam implicat contradictionem : quoniam quod aliud fit 

per novae rei accessionem, mutatur ; Deus autem immutabilis est . III. quae 
mutatio accidit etiamsi natura in suo esse remaneat . Nam dum anima 
humana conjungitur corpori , licet id quod intrinsece est , nempe spiritua- 
litatem non amittat , aliquam nihilominus extrinsecain recipit mutationem , 
quum perficiatur a corpore . Ita divinum Verbum etsi mutatum in sua 
natura non fuisset dum humanitatem assumpsit , aliquam tamen extrinse- 
cam passum fuisset mutationem , quum perfectum ab ipsa humanitate fu- 
isset . IV. hinc divinitas et humanitas ad unum idemque concurrere de- 
buerunt compositum efficiendum , non minus ac anima et corpus concur- 
runt ad totum componendum hominem : quod simplicitati opponitur . V. 
ac postremo , si Dens humanam associasset sibi naturam , nonne novam 
ac realem adeptus fuisset denominationem ? Nova porro realisque nominis 
acquisitio in subjecto , rei acceptionem supponit a qua perficiatur . 

Resp. argumenta haec mera esse sophismata. Et ad r. Christiani cre- 
dunt Deum hominem esse factum assumendo humanam naturam , non 
seipsum in hominem convertendo : quod secundum sane si crederent , af- 
firmare tenerentur Deum in Incarnatione desiisse esse quod erat . Non 
ita tamen qui Incarnationis mysterium admittunt insaniunt , sed credunt 
dumtaxat Deum hominem factum per humanae naturae assumptionem . 
Et quemadmodum anima humana non desinit esse quod est quando cor- 
pus assumit , ita Deus mansit quod erat quando humanam sibi copulavit 
naturam . 

Ad a. Tunc quod aliud fit per novae rei accessionem mutatur , quan- 
do novam illam rem in se recipit tamquam in subjecto ; non ita tamen 
si rem illam novam in se recipiat per sui communicationem . Rem perspi- 
cuam reddamus exemplo . Anima humana quando corpori unitur , nullam 
intrinsece patitur mutationem , etiamsi rem novam nempe corpus per- 
accessionem recipiat , quoniam non recipit corpus in se tamquam in sub- 
jecto , sed seipsam illi communicat . Similiter qnando humanitas accessit 
Verbo divino , nullam subiit Verbum mutationem , quoniam humanitatem 
intra suam naturam non recepit tamquam in subjecto , sed illi tantum se 
communicavit. Unde mutatio siqua fuit, se tenuit ex parte humanitatis, 
quae quum antea non esset , creata est , et ad novam evecta dignitatem . 

Ad 3. Latissimum est inter animam humanam ac Verbum divinum 
discrimen . Anima humana ideo a corpore perficitur , quoniam corpus et 
anima duae sunt ejusdem totius partes . Quare dum simul concurrunt ad 
unum componendum totum , sese mutuo perficiunt et complent . Ast 
Verbi divinitas et humanitas in Christo non sunt ejusdem totius diversae 
partes quarum una alterius consortium necessario postulet, sed duae sunt 
per se integrae naturae quae simul copulantur . 

Ad 4 . Et quamvis duae illae naturae ad unum concurrant componen- 
dum totum , hoc tamen est quoddam compositum , compositum in ratione 
personae , non in ratione naturae . Hinc humanitas quidem perficitur a di- 
vinitate , sed non divinitas ab humanitate . E contra vero anima et cor- 
pus confluunt ad componendum hominem in ratione naturae : unde tale 

compositum natura dicitur humana j ac proinde sese mutuo perficiunt , 
quum iu se duae .illae partes inspectae incompletae sunt ac sese mutuo 
exigunt . 

Ad 5 . Dens naturam assumendo humanam , novam utique ac realem 
adeptus est denominationem , quae ex nova forma profecta est . Verum non 
divina natura in se et intrinsece novam illam recepit formam , sed e con- 
tra nova forma recepta est in humana natura , quae subsistentiam in se 
divinam recepit . Sic quando Deus denominatus est creator , nihil divi- 
nae naturae accessit , sed rebus creatis accessit existentia per quam Deus 
dicitur creator. Hinc humanitas ad Verbum accedendo, ipsum minime 

Obj. 5. Si Deus humanam naturam in sensu Christianorum assum- 
psisset , expoliare debuisset illam naturali sua subsistentia . Incarnatio quip- 
pe definitur: Unio divinae personae cum humana natura. Ast nequit hu- 
manitas propria sibi naturali expoliari subsistentia ; neque enim haec ab 
essentia seu natura distinguitur . II. imo repugnat apertissime ut hu- 
mana natura aliena subsistat subsistentia , sicuti repugnat ut existat aliena 
existentia . III. demum humana natura a divino Verbo assumpta , juxta 
Christianorum doctrinam integra erat et in suo genere perfectissima . Ve- 
rum quomodo integra et perfecta , si propriam non habebat subsistentiam ? 

Resp. ad i. Complures sunt philosophi qui arbitrantur subsisten- 
tiam a natura distingui realiter : quae si admittatur opinio nullam vim 
habet argumentum . Sed hac missa senteutia , certum est apud omnes 
subsistentiam a natura distingui tamquam modum a re ; est quippe modus 
quidam quo natura subsistit ,. per quem redditur ipsa natura sui juris 
et incommunicabilis alteri : atque idcirco alia est naturae , alia subsisten- 
tiae notio seu idea . Potuit ergo Deus animam et corpus assumere , ei- 
que suam divinam conferre subsistentiam , per quam humanitas non so- 
lum esset incommunicabilis alteri, sed fieret etiam juris divini. 

Ad 2 . Latum est inter existentiam ct subsistentiam discrimen . Exi- 
slentia namque primus est substantiae modus , substantiae ipsi necessario 
conveniens j est enim id per quod substantia extra nihilum ponitur . Sed 
subsistentia est substantiae modus secundarius quo res non simpliciter , 
sed tali modo est . Hinc si anima et corpus existentiam non haberent a 
parte rei , non essent. E contra vero anima et corpus absque ulla subsi- 
stentia realiter et a parte rei existunt si mors intercedat , quamvis per- 
sonam non constituant . Non repugnat itaque ut humana natura sua ex- 
polietur naturali subsistentia , et in ejus locum hypostasis divina substituatur. 

Ad 3. Integra et perfectissima humana natura nil aliud in suo con- 
ceptu dicit quam animam et corpus . Cumque Deus animam assumpserit 
ct corpus , integram plane ac perfectissimam in se suscepit humanam na- 
turam . Subsistentia modus est, ut diximus, naturae, cui si insit, reddit 
integram perfectamque personam . Ast Deus non personam , sed solam 
assumpsit humanam naturam . Et quoniam ei naturae suam largitus est 
subsistentiam , hinc Christus erat persona , ct quidem divina , integra , ct 
perfectissima . 

Obj. ultimo . Si Deus humanam in se suscepisset naturam multa se- 
querentur absurda quorum nonnulla recensebo . I. sequeretur Deum esse 
immortalem simul ac mortalem . Esset immortalis quia Deus , mortalis au- 
tem quia homo . II. sequeretur unicam numero personam operationes ha- 
bere specie diversas . Esset videlicet in ea persoua natura divina , adeoque 
divina operatio . Esset etiam natura humana , proindeque et actio humana : 
quae pugnantia sunt . III. sequeretur Deum non esse Deum ; concipi 
quippe posset in potentia ad aliquid recipiendum : quod Dei perfectioni 
repugnat. Antequam enim fieret homo erat iu potentia ad humanitatem 
assumendam . 

Resp. ad i. Deus utique , in Christianorum sensu , in persona Christi 
mortalis est et immortalis , sed sub diverso , non sub eodem respectu . Im- 
mortalis nimirum secundum divinam naturam , mortalis vero secundum 
humanam in se susceptam . Propositiones autem contradictoriae de eodem 
subjecto non repugnant, si sub diverso respectu accipiantur. 

Ad 2. Falsum est repugnantiam involvere quod una eademque per- 
sona diversas habeat specie operationes , si persona diversas habeat natu- 
ras , ut exemplo hominis patet , qui spirituales elicit et corporeas opera- 
tiones : haec namque proficiscuntur a natura . Cumque in Christo duplex 
sit natura specie diversissima , duplex quoque esse debet specie diversissi- 
ma operatio . 

Ad 3 . Repugnat quidem divinae perfectioni potentia passiva , non re- 
pugnat autem potentia activa . Potentia passiva repugnat : quia quum Deus 
sit actus purissimus , aliquid ei deesse non potest ad quod recipiendum 
sit in potentia . Ast vero potentia activa quum dicat in se virtutem in- 
finitam, est Dei summa perfectio. Hinc quemadmodum non laeditur sum- 
ma Dei perfectio si dicatur fuisse in potentia ad mundum creandum , ita 
ejus perfectio non laeditur affirmando fuisse olim in potentia ad huma- 
nam naturam assumendam . Alia Gentiles et increduli congerunt quae ex 
dictis facilem habent solutionem . 

SCHOLION . 

Gentiles atque Judaei ad Incarnationis oppugnandam existenliam , 
argumentum desumere solent etiam ex tempore quo peragi debuit Incar- 
natio . Sed diverso modo. Gentiles apud S. P. Augustinum in Ep. 102. 
alias 49 * a d presbyterum Deogratias , Q. 2. ita arguebant : Si Christus 
se salutis viam dicit , gratiam et veritatem , in seque solo ponit animis 
sibi credentibus reditum 5 quid egerunt tot saeculorum homines ante Chri- 
stum ?... Quare Salvator qui dictus est , sese tot saeculis subduxit ? Vo- 
lebant ergo Gentiles debuisse apparere Christum initio saeculorum . Judaei 
e contra contendunt Incarnationem esse ad inundi finem differendam . Pro- 
phetae enim , inquiunt , spoponderunt venturum Messiam in novissimis 
diebus , ut Gen. 49* Isaiae 2. Sed utrique decipiuntur. Multi dicunt , Quare 
non ante venit Christus ? Quibus respondendum est y quia nondum venerat 

plenitudo temporis , moderante illo per quem facta sunt tempora : sciebat c- 
nim quando venire deberet. Primo per multam seriem temporum et annorum 
praedicendus fuit ; non enim aliquid parvum venturum fuit : diu fuerat 
praedicandus , semper tenendus . Quanto major judex veniebat , tanto 
praeconum longior series praecedebat elc. ait S. P. Augustinus Tract. 3 r. 
in Johan. Sed neque diutius debuit ejus adventum differre. Impleta siqui- 
dem fuerant eo tempore quo apparuit , omnia Prophetarum vaticinia , o- 
mnesque figurae, ut in superioribus demonstravimus. Neque par erat ut 
ad minimum tempus lex ilia protraheretur, quae mosaicam abrogare debebat 
legem , sanctitatisque fructus per propria conferre mysteria . Quod autem 
Spud Augustinum regerebant Gentiles citata Ep. 102. eadem quaestione sic 
S. Doctor solvit ibidem : Itaque ab exordio generis humani , quicutnque 
in eum crediderunt , eumque utcumque intellexerunt , et secundum ejus 
praecepta pie et juste vixerunt , quandolibet et ubilibet fuerint , per eum 
proculdubio salvi facti sunt . Sicut enim nos in eum credimus , et apud 
Patrem manentem , et qui in carne jam venerit : sic credebant in eum 
antiqui , et apud Patrem manentem , et in carne venturum . Judaeis ve- 
ro Messiam in mundi fine praestolantibus, quod Prophetae illum promise- 
rint in novissimis diebus , respondemus per novissimos dies Prophetas ae- 
tatem intelligere in qua nunc versamur : quae comparate ad multas alias 
quae praecesserunt novissima est . 

CAPUT XII. 

De caussis finali et meritoria Incarnationis . 

Quoniam ergo divini Verbi existit Incarnatio , ut contra Judaeos atque 
Gentiles hactenus demonstravimus, videndum modo est quaenam ejusdem 
Incarnationis caussae extiterint. Neque vero de Incarnationis caussa loqui- 
mur efficiente , quam totam fuisse Trinitatem cujus sunt omnia opera ad 
extra , nimis perspecta res est , et apertissime declarata a II. Toletana Sy- 
nodo in fidei professione : sed de caussa finali et meritoria . Inquirimus 
videlicet quem sibi Deus proposuerit in carne assumenda finem , et an 
merita aliqua praecesserint Incarnationem . 

Quoad primam controversiae partem , nemo diffitetur quin Adami 
supposito peccato Incarnationis mysterium ad genus humanum peractum sit 
redimendum a peccato . Nimis quippe aperta sunt Scripturarum oracula id 
comprobantia , quae paullo post afferemus , Sed negotium facessit singula- 
ris quaedam Johannis Scoti sententia quam postea amplexati sunt praeter 
omnes ejus discipulos etiam Naclantus, Suarez , Catharinus , Ysambertus , 
aliique plures . Is ergo , nempe Scotus, arbitratur Deum Verbi praedefiniis- 
se Incarnationem antequam peccatum hominis praevideret : ita ut etiamsi 
Adam non peccasset , Deus nihilominus humanam carnem assumpsisset ; 
non quidem ut homines redimeret , quum nullum fuisset peccatum : sed 
ut eos doceret , iliorumque caput esset ct princeps . Sed quoniam Adam 

peccavit , aliud , inquit Scotus , Deus edidit decretum quo sancivit ut ho- 
mo a peccato liberaretur j sicque Verbum divinum , juxta illius opinionem, 
in mundum venit tum ut esset dux et doctor hominum , tum ut eos 
redimeret v'i decreti praevisionem peccati subsequentis , a servitute dia- 
boli . Ita Scotus , quique cum eo faciunt . Sed reliqui Theologi systema illud 
rejicientes affirmant Verbum divinum humanam non fuisse assumpturum 
naturam nisi Adam omnesque posteri ejus peccassent . 

De caussa autem Incarnationis meritoria nulla oriri potest contentio , 
si res accurate distinguantur . Nam considerari potest Incarnatio et quoad 
substantiam , et quoad circumstantias . Priori modo spectata nil aliud est 
quam ipsa hypostatica unio divinae et humanae naturae . Considerata au- 
tem posteriori modo respicit vel tempus vel locum vel stirpem etc. 
Rursus aliud est meritum de condigno , et aliud de congruo . Illi praemium de- 
betur ex rigorosa justitia , huic vero ex quadam condecentia . His prae- 
notatis facile intelligitur nec veteres Patriarchas nec B. Virginem nec 
ipsam Christi humanitatem promereri potuisse de condigno aut de con- 
gruo Incarnationem secundum substantiam acceptam , quamvis illam pro- 
mereri potuerint quoad circumstantias de congruo . Sed clarius haec paul- 
lo post explicabimus . Inierim sit 

CONCLUSIO I. 

Si Adam non peccasset , Verbum divinum humanam naturam 

non assumpsisset . 

Prob. i. Scripturis. Isaiae cap. 61. V. i. legitur: Spiritus Domini 
super me , eo f/uod unxerit Dominus me : ad annunciandum mansuetis 
misit me , ut mederer contritis corde , et praedicarem captivis indul- 
gentiam . Matth. cap. 18. v. 1 1. Christus de seipso inquit: Venit Jilius 
hominis salvare quod perierat . Johan. cap. 3 . repetit se in mundum ve- 
Disse , Ut salvetur mundus per ipsum . Et cap. io. v. io. Ut vitam ha- 
beant . Et Lucae cap. 19. v. 10. Venit filius hominis quaerere , et sal- 
vum facere quod perierat . Et Paulus ad Rom. 5 . v. 8. Commendat au- 
tem charitatem suam Deus in nobis : quoniam cum adhuc peccatores es- 
semus , secundum tempus , Christus pro nobis mortuus est . Et ad Gal. 
cap. 4 - V. 4 * Misit Deus Filium suum ... ut eos qui sub lege erant re . 
dimeret . Et in 1. ad Tim. cap. 1. v. i 5 . Christus Jesus venit in hunc 
mundum peccatores salvos facere . Infinitus essem si omnia Scripturae te- 
stimonia ad rem facientia in medium afferre vellem . Interim ex hactenus 
recitatis apparet non alium sibi proposuisse finem Deum ut Filium su- 
um in mundum mitteret ad humanam assumendam naturam , nisi ut ho- 
minem a peccato liberaret ; neque enim nobis pro arbitrio nostro licet 
in rebus quae a sola Dei voluntate pendent , caussas quae revelatae non 
sunt comminisci . 

Respondent autem huic argumento Scotistae , in recensitis Scripturae 
Tom. IV. Marcellius Theol, 1 1 

locis aliquam quidem , sed non primam ac nobiliorem assignari caussam 
adventus Christi . 

Sed subtiliter magis quam vere. Nam i. tum in locis mox laudatis 
tum alibi saepe quoties caussa assignatur adventus Christi, altum de quo- 
vis alio fine habetur silentium . An ne verisimile est Deum in caussis ad- 
ventus Filii sui assignandis silentio praeterire voluisse maximam, praecipuam, 
et ut inquiunt, motivam ? 2. Laudatis in testimoniis adventus Christi caus- 
sa haec assignatur , ut charitas Dei nimirum erga nos commendetur : Sic 
Deus dilexit mundum , ut Filium suum unigenitum daret » Commendat 
autem charitatem suam Deus » Deus autem dives est in misericordia . 
Ast Dei charitas ct misericordia non admodum reluceret si in mundum , 
etiam non supposito Adami peccato, venisset . 3 . In Scripturis pro caussa 
adventus Filii Dei ita assignatur redemptio nostra a peccato ut quaevis 
alia caussa excludatur. Matth. namque cap. 9. v. 12. Christum dixisse le- 
gitur : Non est opus valentibus medicus , sed male habentibus ... Non 
enim veni vocare justos , sed peccatores . Idem totidemque verbis narrat 
Lucas cap. 5 . v. 32 . Similiter apud Matth. cap. 18. explicans Christus 
adventus sui caussam , comparat se pastori qui dimissis nonaginta novem 
ovibus unam quaerit quae perierat . Ut ergo pastor solitudinem non adi- 
ret nisi periisset ovis, ita Christus non venisset in mundum si homo non 
peccasset . 

Prob. 2. Traditione. Irenaeus lib. 5 . cap. 18. inquit: Si non habe- 
ret caro salvari , nequaquam Verbum Dei caro factum fuisset . Tertul- 
lianus de Carn. Christi cap. 14. Eadem ergo est caussa , inquit, ut ho- 
minem gestaret Christus : salus hominis fuit caussa , scilicet ad resti- 
tuendum quod perierat . Origenes Hom. 24. in Num. scribit : Si non fuis- 
set peccatum , non necesse fuerat Dei Filium agnum fieri : sed mansis- 
set hoc quod erat in principio Deus Verbum . Athanasius Orat. 3 . cont. 
Arian. Ceterum ut fieret homo , numquam destinatum fuisset Verbum , 
nisi hominum necessitas ejus rei caussam praebuisset . Basilius Hom. 29. 
Filius Dei homo factus est propter Adam qui ceciderat . Gregorius na- 
zianzenus Orat. 3 G. Quaenam humanae propter nos susceptae naturae 
caussa extitit ? Nempe , ut nos omnes salutem adipisceremur . Ambrosius 
de Incarn. cap. 6. Nam quae erat caussa Incarnationis , nisi ut caro 
quae peccaverat redimeretur ? S. P. Augustinus Serm. 174* alias 8 . de 
Verbis Apost. cap. 2. Si homo non periisset , Filius hominis non venis- 
set . Et cap. 7. Quare venit in mundum ? Peccatores salvos facere. Alia 
caussa non fuit , quare veniret in mundum . Non enim de caelo ad ter- 
ram merita nostra bona , sed peccata duxerunt . Haec est caussa cur 
veniret peccatores salvos facere . Eadem ferme repetit Serm. seq. hoc 
est 175. alias 9. cap. 1. inquiens: Nulla caussa fuit veniendi Christo 
Domino , nisi peccatores salvos facere . Tolle morbos , tolle vulnera , et 
nulla caussa est medicinae . Si venit de caelo magnus medicus , magnus 
per totum orbem terrarum jacebat aegrotus . Paria his habent Leo M. 
Serm.. 3 . in Pent. Fulgentius de Incarn. cap. 8. Gregorius M. in lib. 4 » 

Reg. aliique Patres quorum testimonia arbitror sub oculos non habuisse 
Scotum , quando systema illud suum praeformavit quod postea nonnulli alii 
amplexati sunt . 

Verum eludere putant argumentum quod ex Patrum testimoniis de- 
promitur , respondendo sanctos Patres loqui de adventu Christi in carne 
passibili . Et certe, inquiunt, si Adam non peccasset, Christus in carne pas- 
sibili non venisset , venisset tamen in carne impassibili . 

Hoc tamen miserum est effugium . Nam sancti Patres pro maxima , 
singulari , eaquc unica caussa adventus Christi assignant mundi peccata : 
quare nisi fuissent in mundo peccata , neque in passibili neque in impas- 
sibili carne Christus venisset . Deinde S. P. Augustinus tura citatis in Io* 
cis tum in lib. r. de Peccat, merit. cap. 26. 27. et 28. nostro innixus prin- 
cipio , adversus Pelagianos peccati originalis demonstrat transfusionem etiam 
in parvulos hoc argumento : Christus in mundum venit etiam pro parvu- 
lis ; hi enim ad Jesum pertinent : Christus in mundum non venit nisi pro 
peccatoribus , nec alia fuit adventus sui caussa : itaque etiam parvuli an- 
tequam ad usum perveniant rationis sunt peccatores . In adversariorum au- 
tem sententia frivolum foret Augustini argumentum . Nam potuissent Pe- 
Jagiani reponere non unam habuisse caussam Christum ut in mundum 
veniret, venturumque fuisse etiamsi Adam non peccasset. Ne ergo tantum 
Ecclesiae Patrem velut insulsum argutatorem reprehendamus , contrariam 
potius a nostra opinionem abjiciamus. 

SCHOLION . 

Solent hic inquirere Theologi an Verbum divinum humanam assum- 
pserit carnem propter originale peccatum dumtaxat , an vero etiam propter 
actualia . Et facilem habet quaestio haec solutionem . I. de fide est di- 
vinum Verbum humanam sibi copulasse naturam propter originale pecca- 
tum simul et actualia . Nam Isaiae cap. 53 . legitur : Vulneratus est pro - 
pter iniquitates nostras , attritus est propter scelera nostra . Et Matth. 
cap. 1. Ipse salvum faciet populum suum a peccatis eorum . Et Johan. 
1. Ep. cap. 3 . In hoc apparuit Filius Dei , ut dissolvat opera diaboli,- 
Quibus in testimoniis sermonem fieri tum de originali tum de actuali- 
bus peccatis nemo non videt. II. magis praecipue tamen in humana car- 
ne Dei Filius apparuit propter peccatum originale ; venit quippe ad sanan- 
dam praesertim infirmam nostram corruptamque naturam , et ut dissolve- 
ret opera diaboli , juxta Johannem ; atque ut per mortem destrueret eum 
qui habebat mortis imperium , juxta Apostolum ad Hebr. cap. 2. v. il\. 
Fecerat autem haec omnia mala originale peccatum , ut per se manifestum 
est . III. etiamsi nulla in mundo fuissent actualia peccata , extitisset ta- 
men peccatum originale, Filius Dei humanam naturam induisset. Venit 
quidem in mundum , ut promereretur hominibus vitam aeternam eosque 
salvaret. Non enim , ait Johan. cap. 3 . v. 17. misit Deus Filium su- 
um in mundum , ut judicet mundum , sed ut salvetur mundus per ipsum . 

Et cap. io. v. io. Ego veni , ut vitam habeant . Ast homines per solum 
originale peccatum perierant et jus amiserant ad vitam aeternam : atque 

idcirco etiamsi aliud praeter originale non fuisset peccatum, Filius Dei hu- 
manam naturam assumpsisset . 

CONCLUSIO II. 

Nec sancti Patres , nec B. Virgo , nec ipsa humanitas Christi , aut de 
condigno aut de congruo divinam promereri potuerunt Incarna- 
tionem quoad substantiam ; bene vero potuerunt illam 
promereri de congruo quoad circumstantias . 

Prob. prop. per singulas partes , et I. quoad veteres Patriarchas ex 
divinis Scripturis a quibus Incarnatio nullis hominum meritis , sed gratuitae 
misericordiae adscribitur . Johau. enim cap. 3 . v. 16. legitur: Sic Deus 
dilexil mundum , ut Filium suum unigenitum daret . Apostolus ad Eph. 
cap. 2. v. 4 * Deus autem qui dives est in misericordia , propter nimiam 
charitatem suam qua dilexit nos , et cum mortui essemus peccatis , con- 
vivificavit nos in Christo . II. ex Patribus quorum in re tam manifesta 
unus sui&ciat Augustinus qui in Psal. 85 . scribit : Neque enim merita 
nostra praecesserant , pro quibus Filius Dei moreretur : sed magis quia 
nulla erant merita , magna erat misericordia . Et Serm. 174* a ^ as 8 . de 
Verb. Apost. Non enim , inquit , de caelo ad terram merita nostra bo- 
na , sed peccata duxerunt . III. ratione . Principium meriti , ut fert vul- 
gare Theologorum proloquium , cadere non potest sub merito . Divini autem 
Verbi Incarnatio principium erat cujuscumque meriti sive de condigno 
sive de congruo, quod veteres habere poterant Patriarchae . Quomodo ergo 
poterant ipsi Incarnationem sive de condigno sive de congruo promereri ? 

Prob. altera thesis pars . Non meruit B. Virgo de condigno Incarna- 
tionis substantiam . Nam meritum de condigno inter alia exigit condigni- 
tatem seu proportionem inter opus patratum atque mercedem , et ex par- 
te remunerantis promissionem . Meritis autem B. Virginis comparate ad Dei 
maternitatem seu Incarnationis substantiam , defuerunt duae illae conditio- 
nes . Nam 1. quantumvis praestantissimae conditionis essent opera B. Vir- 
ginis , non habebant tamen cum divina maternitate proportionem , ut per 
se patet . 2. Nec ulla intercessit Dei promissio j quum B. Virgo non modo 
divinam maternitatem tamquam sibi promissam non expectabat , sed quan- 
do nuncium de illa accepit , turbata est in sermone ejus . II. sed neque 
Incarnationis substantiam meruit de congruo . Ad meritum namque de con- 
gruo requiritur ut opus cui ex condecentia praemium debetur , ad prae- 
mium ipsum vel natura sua vel ex operantis consilio referatur . Ast B. 
Virginis opera quum essent ejusdem cum nostris naturae , per se certe ad 
divinam maternitatem et Incarnationis substantiam non referebantur . Cam- 
que in singulis actibus suis humillima esset , opera sua proprio consilio ad 

divinam non retulit maternitatem . 

« 

Prob. tertia pars auctoritate Augustini , qui ut demonstret nostram 
ad gloriam praedestinationem esse omnino gratuitam , in exemplum assumit 
praedestinationem humanitatis Christi ad hypostaticam unionem , dicens 
quod quemadmodum Christi humanitas nullis praecedentibus meritis prae- 
destinata fuit ad unionem hypostaticam , ita et nos nullis sive actu sive 
praevisione praecedentibus meritis , praedestinamur ad gloriam . En Augu- 
stini verba Ench. cap. 36 . Hic ( in mysterio Incarnationis ) omnino gran- 
diter et evidenter Dei gratia commendatur . Quid enim natura humana 
in homine Christo meruit , ut in unitatem personae unici Filii Dei sin- 
gulariter esset assumpta ? Quae bona voluntas , cujus boni propositi stu- 
dium , quae bona opera praecesserunt , quibus mereretur iste homo , una 
Jieri persona cum Deo ? Gemina his habet de Praed. Sanet, cap. io. 
Quare aut inaniter argumentabatur S. Doctor adversus Pebgianos , aut fal- 
sum est contrarium systema . 

Prob. postrema pars auctoritate S. Thomac qui Q. ii. art. 2. inquit: 
Ex congruo tamen meruerunt sancti Patres Incarnationem petendo et 
desiderando ; congruum enim erat ut Deus exaudiret eos qui ei obe- 
diebant . Idque angelicus Doctor asserit cohaerenter ad sacram Scripturam . 
Nam Psal. i 3 i. legitur : Juravit Dominus David veritatem , et non fru- 
strabitur eam : de fructu ventris tui ponam super sedem tuam . Et Dan. 
cap. 9. Septuaginta hebdomades abbreviatae sunt super populum tuum,. 
En circumstantiae seminis ex quo secundum carnem oriri debuit Christus, 
et temporis quo debuit apparere , Davidis ac Danielis meritis repromissae . 
II. Basilius Ilom. de Nat. Chr. Cum , inquit , integritati Mariae parem 
hominum aetas illa nullam haberet ... electa est B. Virgo . Ambrosius 
lib. 11. de Virg. Maria digna extitit , ex qua Dei Filius nasceretur . Hie- 
ronymus Ep. 2. ad Eustoch. Tantae puritatis Maria extitit , ut mereretur 
effici mater Filii Dei . Augustinus lib. 2. de Peccat, merit. et remis. cap. 
24. Ideo virginem matrem non lege carnis peccati ... concipientem , sed 
pia fide sanctum germen in se fieri promerentem ... elegit . Concinunt his 
Patres omnes sive graeci sive latini ; unde S. Thomas 3 . p. q. 2. ar. 11. 
merito scribit : B. Virgo dicitur meruisse portare Dominum omnium , non 
quia meruit ipsum incarnari , sed quia meruit ex gratia sibi data illum 
puritatis et sanctitatis gradum , ut congrue posset esse mater Dei . 

Contraria argumenta dispelluntur . 

Obj. 1. cont. priorem thes. In sacris literis multae aliae praeter ho- 
minum redemptionem assignantur caussae adventus Filii Dei in mundum ; 
videlicet ut esset hominum magister , Matth. cap. 23 . v. 1 o. Magister vester 
unus est , Christus : ut esset pastor, Johan. cap. 10. v. i 4 - Ego sum pa- 
stor bonus : et vitae auctor , ibidem , Ego veni , ut vitam habeant , et a- 
bundantius habeant : et legislator, Jacobi cap. 4 - v. 12. Unus est legis- 
lator: et animarum nostrarum sponsus , Psal. 18. v. 6. Et ipse tamquam 
sponsus procedens de thalamo suo ; ut esset denique sapientia , justitia , et 

sanctificatio nostra , i. ad Cor. cap. i. Qui factus est nobis sapientia a 
Deo , et justitia , et sanctificatio , et redemptio . Quare etsi homo non pec* 
casset , Filius Dei nihilominus in mundum venisset . II. neque solvitur ar- 
gumentum reponendo recensitas ex Scriptura caussas adventus Christi esse 
secundarias . Nam fuisse videntur revera caussae primariae , secundaria ve- 
ro hominum redemptio j quum Deus antequam Adami lapsum praevideret , 
jam Filium suum decreverit mittere in mundum . Legitur quippe Prov. cap. 
8. v. 22 . Dominus possedit me in initio viarum suarum , antequam quid- 
quam faceret a principio . Qua in sententia sermo fit de Verbo diviuo ut 
homine , quemadmodum ex verbo , possedit , vel ut Septuaginta legunt , 
creavit , apparet,* et ex quo Christus dicatur ad Colos, cap. i. v. i5. Pri- 
mogenitus omnis creaturae . 

Resp. ad i. Multae quidem in sanctis paginis assignantur caussae cur 
de caelis in terram Verbum divinum descenderit ad humanam naturam 
assumendam . Sed caussae illae omnes secundariae sunt , et a primaria de- 
pendentes , quae est humani generis redemptio : ita ut nisi homo per pec- 
catum redemptione indiguisset , non venisset in mundum ut magister esset , 
et pastor , et legislator etc. Quod ex iisdem Scripturae locis in argumento 
allatis facile suadetur . Ibi Christus venisse dicitur ut esset magister . Sed 
quibus ? Illis videlicet qui habitabant in regione , et umbra mortis . Di- 
citur quoque pastor . Sed pastor bonus qui nonaginta novem relictis ovi- 
bus , per deserta loca errans , quaerit ovem quae perierat . Appellatur et 
legislator , sed ut eos qui sub lege erant redimeret . Et auctor vitae spi- 
ritualis nominatur , sed pro illis qui communicantes carni et sanguini , 
jam mortui erant . Et sic porro de reliquis characteribus . Unde nihil hisce 
Scripturae testimoniis adversarii proficiunt . 

Ad 2 . Multo minus eorum caussam juvat textus ex Prov. libro de- 
promptus . Primo quoniam si in adversariorum sensu explicetur , Deus Fi- 
lium suum mittere decrevisset de caelo , non modo ante peccati praevisio* 
nem , sed etiam antequam decerneret condere hominem ; sicque venturus 
fuisset Dei Filius etiamsi homines non extilissent . Deinde quoniam laudata 
duo testimonia intelligenda sunt de Christo prout Deus est , non quatenus 
homo ; ita ut prioris sententiae sensus sit, Filium extitisse in Patre in initio 
viarum suarum , hoc est , ab aeterno ; alterius vero , Verbum genitum 
esse ante omnem creaturam , a tota videlicet aeternitate ; praesertim cum 
satis mentem suam aperiat Apostolus verbis immediate sequentibus , Quo- 
niam in ipso condita sunt universa in caelis , et in terra , visibilia , et 
invisibilia , sive throni , sive dominationes ... omnia per ipsum , et in ipso 
creata sunt . Ita plerique Patrum allatos Scripturae textus exponunt . Nec 
obstat quod Septuaginta interpretes pro, possedit , legant, creavit ,* quodque 
de eadem divina sapientia Eccl. cap. 24- legatur , Ab initio , et ante sae- 
cula creata sum ; et, Prior omnium creata est sapientia . Nam verbum , 
creavit , ut contra Arianos disputantes diximus, latiori quodam sensu quan- 
doque sumitur , idemque valet ac producere , abstrahendo an id ex ni- 
hilo vel per generationem fiat : quein sensum hisce in locis habere ver- 

btim , creare , ex aeternitate illi adjuncta apparet, expressa per illud coua- 
ma , ab initio , ab aeterno , et ante saecula . Nec officit similiter quod 
Paulus ibid. subdat: Ipse est caput corporis Ecclesiae , quae verba de Chri- 
sto prout homo est , intelliguntur $ quum enim utraque natura in Christo 
sit , modo de illo Scripturae loquuntur prout Deus est , modo vero prout 
est homo . Demum , si allata Scripturae testimonia accipere malint Scotistae 
de Christo secundum humanitatem , non proinde quidquam illorum caussam 
juvant. Nam textus ex Proverbiorum libro desumpti sensus erit, Christum 
ut hominem praedefinitum ab aeterno fuisse principium creationis spiritua- 
lis seu operum redemptionis . Ab Apostolo antem Christus ut homo voca- 
tur primogenitus in creatione nova , quia remissionem habemus in san- 
guine ejus , ut versu praecedenti inquit idem Apostolus . Vel quia dignitate 
ac praestantia omnes alios superat homines: quo sensu passim nomen illud 
usurpatur in Scripturis, et in libro praesertim Apoc. cap. i. v. i 5 . 

Obj. 2, cont. eamd. thesim . Apostolus ad Rom. cap. i. v. 4 * loquens 
de Christo Jesu inquit ; Qui praedestinatus est Filius Dei in virtute , 
priusquam Jieret ex semine David . Hinc Christus praedestinatus dicitur 
Filius Dei longe antequam ex semine David fieret : quae praedestinatio ne- 
quit de Christo enunciari ratione divinitatis , secundum quam genitus est 
non praedestinatus j adeoque ratione humanitatis . Atque idcirco Christus 
praedestinatus fuit homo antequam alii homines praedefinirentur . Quare 
etiamsi Adam non peccasset , Christus homo fuisset . II. nec aliam admit- 
tere potest interpretationem apostolica allata sententia , Nam ita Christus 
praedestinatus fuit Filius Dei , ut esset omnium praedestinatorum sive ho- 
minum sive angelorum exemplar et caput, ut ait idem Apostolus ad Rom. 
cap. 8. v. 29. Exemplar autem praecedere debet ea quae ad ejus imagi- 
nem efformantur . 

Resp. Pauli verba in primis non sic legi debent ut ab adversariis ci- 
tantur , sed hoc modo : Qui factus est ei ex semine David secundum 
carnem , qui praedestinatus est Filius Dei in virtute etc. Propterea non 
exibent argumentum quod inde colligunt adversarii . Quaenam ergo illorum 
est intelligentia verborum ? Uno modo graeci , alio latini Patres testimo- 
nium exponunt , neutrorum autem interpretatio Scotistis favet . Juxta Grae- 
cos , post Chrysostomum , n praedestinatus , in allata sententia idem valet 
ac manifestatus seu declaratus ; ut sonsus sit Christum natum ex semine 
David, manifestatum fuisse ac declaratum mullis argumentis Filium Dei. 
Quae interpretatio cohaerere cum Apostoli mente videtur ; ait enim ibidem 
Christum praedestinatum fuisse in virtute : En potentia miraculorum . Se- 
cundum spiritum sanctificationis : En Spiritus sancti discipulis suis colla- 
tio . Ex resurrectione mortuorum : En propria ex mortuis excitatio . Quae 
omnia argumenta sunt Christi divinitatis . Ast secundum latinos Patres hunc 
habent Apostoli verba sensum : Qui factus est in tempore ex semine Da- 
vid , secundum carnem , ille idem praedestinatus ab aeterno erat Filius 
Dei in virtute etc. etiam post assumptam humanitatem . Neque enim ali- 
quid fit in tempore quod non ab aeterno fuerit praedefinitum . Est ne 
aliquid in utraque hac expositione quod Scoti systemati faveat ? 

Ad 2 . Christus praedestinatus omnium praedestinatorum cum homi- 
num tum angelorum exemplar fuit , sed dignitate ac praeeminentia , et 
etiam influxu ac gratiae largitione quoad homines lapsos , sed non quoad 
angelos et hominem innocentem . Quum enim Christus qua homo et 
Deus simul , caput sit hominum et angelorum , omnibus certe dignitate 
ac excellentia praeeminet ; eoque sensu exemplar est sive hominum sive 
angelorum praedestinatorum . Sed et alius est sensus quo Christus caput 
dici potest et exemplar praedestinatorum , quatenus nimirum gratiae lar- 
gitio ab ipso profluit ad gloriam consequendam . Hoc autem sensu non est 
Christus electorum angelorum et hominis innocentis praedestinationis exem- 
plar , quoniam hi non Christi , sed sola conditoris gratia ad gloriam con- 
sequendam indigebant . Est autem praedestinationis hominum lapsorum ca- 
put in statu na,turae corruptae , in quo ad habendam gloriam gratia ne- 
cessaria est medicinalis et ab intrinseco eflicax . 

Obj. 3. cont. earnd. prop. Christus in mente Dei , juxta Irenaeum 
lib. 3. cap. 33. praeexlitit Adamo . Quo circa etiamsi hic non peccasset , 
Filius Dei futurus fuisset Christus . II. formatus fuit de limo terrae Adam 
ad exemplar corporis Christi , ut Tertullianus lib. de Resurr. Carn. demon- 
strat . Ac ideo venisset Christus quamvis non peccasset Adam . III. benedi- 
ctio , teste S. Cyrillo lib. i5. thes. fuit ante maledictionem. Ast benedi- 
ctio , secundum Cyrilli sententiam , est Christus , sicuti maledictio , Adam . 
IV. S. Pater Augustinus lib. i. de Nupt. et concup. scribit Ecclesiae con- 
junctionem cum Christo significatam fuisse per matrimonium Adami et 
Evae in statu naturae innocentis ; proindeque antequam Adam peccaret , 
jam Christi in carne adventus praedefinitus erat . 

Resp. ad i. et 2 . Christus in mente Dei , juxta Irenaeum, praeextitit 
Adamo non quidem creando ac formando , sed creato jam ac formato . 
Quando videlicet Deus plasmabat Adamum , jam de Christo Adami Salva- 
tore cogitabat , quoniam Adami peccatum jam tum ab aeterno praeviderat , 
propter quod mittere Filium suum decreverat in mundum . Atque ita in 
tempore , ut inquit Tertullianus , ad exemplum futuri corporis Christi , A- 
dami corpus formavit . 

Ad 3. Benedictio praedestinata fuit ante maledictionem actu promeri- 
tam et illatam , non ante maledictionem praevisam . IIoc est , antequam 
Adam in tempore actu peccando , Deus in ejus filios maledictionis ferret 
sententiam , jam Deus ab aeterno decreverat mittere Filium suum in quo 
omnes gentes terrae benedicerentur. Atque haec est Cyrilli alexandrini mens. 

Ad 4- Per* Augustinum in sopore Adami innocentis praefigurata fuit 
Christi mors , quae in adversariorum sententia illata illi non fuisset nisi 
Adam peccasset . Quomodo ergo repugnat ut in Adami et Evae inno- 
centium matrimonio magnum praefiguraretur sacramentum in Christo et in 
Ecclesia ? Nempe si dicamus haec facta fuisse in tempore , decretum autem 
de divino Verbo in mundum mittendo ad salvandos homines per mortem, et 
ad Ecclesiam constituendam emanatum fuisse post Adami lapsus praevisionem 
a tota aeternitate . * ■ 

Obj. 4* cum Scotislis . Quum Deus sit summum bonum , est procul- 
dubio suipsius communicativus . Quocirca etsi Adam non peccasset , Deus 
nihilominus seipsum coinmunicasset hominibus per Incarnationem . II. si 
divinum Verbum ob Adae peccatum humanam carnem assumpsit, nonne my- 
sterii Incarnationis excellentiae derogatur ? tantum enim bonuin egisset per 
accidens . JNonne possemus de Adami lapsu gloriari ? 111. Adam nullo nunc 
fruitur gloriae gradu quem acceptum referre non debeat Christo . Inter 
merita autem Adami ob quae gloria fruitur , computantur etiam opera in 
statu innocentiae patrata quae vivificata fuerunt a Christo : hinc etiamsi 
Adam in originali perseverasset justitia , Verbum tamen in impassibili car- 
ne venisset ut meritis nostris virtutem largiretur. 

Resp. aci i. Quamvis. Deus ex quo sit summum bonum suipsius sit 
communicativus , non semper tamen eodem modo seipsum communicat . 
Hoc est , in operibus ad intra seipsum communicare tenetur perfectissimo 
modo. Ast in operibus ad extra nullum debitum habet ut se perfectissi- 
mo modo communicet. Quare si Adam non peccasset, seipsum communi- 
casset hominibus per gratiam , non per hypostaticam unionem . 

Ad a. Incarnatio respectu humanae naturae quae libera erat ad pec- 
candum vel perseverandum , bonum est per accidens ; non est autem bo- 
num per accidens respectu Dei qui Adami praeviso peccato hominis decre- 
vit reparationem per Filium in mundum mittendum . Hinc non de primi 
parentis peccato , sed de Dei laetamur misericordia quae tanto malo per 
culpam illato dignata est largiri remedium : eoque sensu canit Ecclesia : 
Oh felix culpa quae talem ac tantum meruit habere redemptorem ! 

Ad 3. Meritis ab Adamo in statu innocentis naturae sibi comparatis 
debetur gloriae gradus intuitu Christi redemptoris ; quatenus videlicet me- 
rita illa per peccatum mortua , revixerunt per poenitentiam quae meritoria 
fuit intuitu Christi redemptoris . 

Obj. 5. adv. alteram prop. Si sancti Patres mereri a Deo non potuis- 
sent Incarnationem , ausi certe non fuissent illam a Deo enixe postulare ; 
non enim petiissent quod se non posse mereri scivissent . Petebant tamen, 
et his phrasibus soliti erant Deum deprecari : Mitte quem missurus es ,, 
Morate caeli desuper , et nubes pluant justum etc. Adeoque noverant se 
promereri posse Incarnationem . II. etiam humanitas Christi unionem pro- 
meruit hypostaticam seu Incarnationem . Nam Psal. 44* haec de dio le- 
guntur : Dilexisti justitiam , et odisti iniquitatem : propterea unxit te 
Deus Deus tuus oleo laetitiae prae consortibus tuis . Quibus in verbis , 
unctio , juxta sanctos Patres unio est hypostatica . Hanc autem prome- 
ruisse dicitur Christus dilectione justitiae et odio iniquitatis , ut ex illa 
particula, propterea , patet. III. hoc idem colligitur etiam ex lib. Apo- 
cal. cap. 5. v. 1 2 . ubi de Christo legitur : Dignus est Agnus qui occisus 
est , accipere virtutem et divinitatem. Videlicet : Christus est per hypo- 
staticam unionem Deus, quia dignus fuit ut esset. 

Resp. ad r. Veteres sancti Patres non Incarnationis substantiam, sed 
illius accelerationem orationibus suis petebant , ut ex precum forma aper- 

tissiine apparet j ajebant quippe : Mitte quem missurus es . Hanc autem 
promereri potuisse de congruo non diffitemur. 

Ad 2. Complures sancti Patres , inter quos Hieronymus , per oleum 
laetitiae denotari hoc in loco docent non unionem hypostaticam , sed exal- 
tationem et gloriam per resurrectionem a mortuis , per ascensam in cae- 
lum , et potestatem ei a Patre collatam : quae omnia promeruit utique 
Christus dilectione justitiae et odio iniquitatis , virtutum nempe omnium 
exercitio dum nobiscum versaretur , juxta illud apud Lucam cap. 24* 

26. Nonne haec oportuit pati Christum , et ita intrare in gloriam su- 
am ? Sed etsi cum aliis Patribus per oleum laetitiae unio intelligatur hy- 
postatica , non proinde tamen consequitur illam promeruisse Christum . 
3 Nam particula illa propterea y in allato textu idem valet ac propter 
hoc , scilicet in hunc finem $ unde commatis sensus est : Dilexisti justitiam 
etc. ad hoc enim unxit te Deus . 

Ad 3 . Etiam Johannes virtutis ac divinitatis nomine quam accipere 
meruit Christus , ejusdem Christi intelligit exaltationem et gloriam ; ideo 
enim Christus dignus dicitur quia tamquam agnus occisus est . Atque haec 
de scholastica controversia . Nunc ad dogmaticas controversias adversus hae- 
reticos properandum est . 



INSTITUTIONUM THEOLOGICARUM 


LIBER XXIII. 


IN QUO PRAECIPUA FIDEI DOGMATA CIRCA ESSENTIAM INCAR- 
NATIONIS PROPUGNANTUR , AC UTILIORES SCHOLASTICAE 
QUAESTIONES AD REM FACIENTES RESOLVUNTUR . 


Accurata disserendi methodus postulat tit rei de qua disseritur exislentia demonstrata t 
de rei ejusdem essentia pertractetur. Postquam ergo de Incarnationis existentia Judaeos revici- 
mus atque Gentiles , par est ut modo dc ejusdem Incarnationis essentia disseramus . Sed in 
ipso tractationis nostrae limine immensa nobis haereticorum turba occurrit; Valentiniani nem- 
pe , Simoniani, Marcioniiae , Manichaei , Apoilinarista^', Nrsioriani , Eutychiani , Monothelitae, 
aliaeque humani generis pestes acerrimnm catholicae dc Incarnatione fidei bellum indicentes t 
et nonnulli circa carnis veritatem , plures circa sanctissimam Christi animam , non pauci circa 
hypostaticam unionem , multi circa ambas naturas , aut circa voluntatem et operationem , et 
alii circa alia stultissime delirant . Nos itaque hoc in libro supremi numinis freti auxilio tot 
perditissimorum hominum arrogantiam pro viribus reprimere conabimur . Nec quaestiones illai 
scholasticas quae a majoribus nostris pro catholico dogmate magis illustrando institutae sunt 
praeteribimus . Verum ne rerum copia pertractandarum a concertatione cum fidei hostibus , et 
a Teologorum placitis discutiendis animum nostrum retrahat , integram libri hujus disquisitio- 
nem in tres veluti paries dividemus : atque in priori brevissime de persona assumente , in alte- 
ra de natura assumpta , ia tertia vero de unione hypostatica multis capitibus pertractabimus . 


CAPUT I. 


Statuto catholico dogmate quod sola Filii persona humanitatem 
assumpserit , inquiritur an illam assumere omnes simul 
divinae Personae potuerint , vel per sese ipsa 
divina natura . 



Jatholica Fides haec est , ut secunda Trinitatis persona , videlicet 
Filius , quem et personam a Patre distinctam et verum Deum 
esse Patri consubstantialem in opusculis nostris de Trinitate demonstravi- 
mus , propter nimiam charitatem suam qua dilexit nos , e caelis descende- 
rit, et humanam assumpserit nataram . Paler non est incarnatus , inquit 
Augustinus Tract. 36. in Johannem . Spiritus sanctus non assumpsit car- 
nem , idem sanctus Doctor de Trinitate . Non eamdem Trinitatem natam 
de virgine , ibid. lib. i. cap. 4* Eo autem stultitiae devenere Sabelliani 
ut sibi suaderent non Dei Filium , sed Patrem carnem assumpsisse huma- 
nam y seque in ara crucis immolasse pro peccatis nostris ; unde Patripas- 

siani dicll sunt , ut Augustinus Tract. 36. in Jolian. observat . Sabelliani 
dicti sunt quidam haeretici qui vocantur et Patripassiani , qui dicunt 
ipsum Patrem passum fuisse . Ideo autem impii illi haeretici ita desipu- 
erunt , quoniam nonnisi unicam iu divinis admittebant personam , ut agen- 
tes de Trinitate adnotavimus ; quam personam considerantes prout mundum 
condidit illumque gubernat , Patrem ; prout ortum e virginis utero ha- 
buit , Filium ; prout gratiam largitur hominibus , Spiritum sanctum appel- 
labant : atque ita Filius ac Spiritus sanctus , juxta Patripassianos nil 
aliud sunt nisi duae operationes ad extra . Nostrum itaque erit demon- 
strare solam Filii personam fuisse incarnatam . Utque magis catholica ve- 
ritas elucescat , demonstrabimus quoque assumptionem proprie dictam hu- 
manitatis non posse divinae naturae competere j nec repugnare , quidquid 
Scotus ej usque discipuli regerant , ut tres sanctissimae Trinitatis personae 
humanam potuerint assumere naturam . 

CONCLUSIO I. . 

Sola persona Filii humanam naturam assumpsit . 

Prob. Scripturis. Johan. 3. v. 16 . ita legitur: Sic Deus dilexit mun- 
dum , ut Filium suum unigenitum daret . Non enim misit Deus Filium 
suum in mundum , ut judicet mundum , sed ut salvetur mundus per ipsum. 
Apostolus ad Gal. cap. 4* v. 4* Misit Deus Filium suum ... ut eos qui 
sub lege erant redimeret . Idem Johan in i. Ep. cap. 3. v. 8 . In hoc 
apparuit Filius Dei , ut dissolveret opera diaboli . In Evang. cap. 3. nar- 
rat Christum haec dilisse : Pater major me est . 

Prob. a. Trad. S. P. Augustinus Tract. 37 . in Johan. Gratias Domi- 
no , inquit , quia et ipse Arianus recessit ab errore sabelliano , et non 
est patripassianus : non dicit ipsum Patrem indutum carne venisse ad 
homines , ipsum esse passum , ipsum resurrexisse : et quodam modo ad se 
ascendisse . S. Fulgentius lib. cont. Serin. Fastidiosi cap. ir. Non tota 
Trinitas , inquit , carnem assumpsit , nec tota Trinitas passionum inju- 
rias sensit ... et si qua sunt alia quae convincantur in sacramento illo 
Incarnationis , ad solius Filii pertinere personam . Haec enim quae ca- 
tholicae veritati Fastidiosus plena falsi tatis et perversitatis objecit , non- 
nisi Sabelliani s , idest Patripassianis possunt veraciter objici . Et infra: 
Eos ( Patripassianos ) sua perversitas ... ad hanc absurditalem praeci- 
pitat , ut ... passionem ac mortem , resurrectionem quoque ab inferis , et 
ascensionem in caelum , et omnia illa quae in sacramento Incarnationis 
ad personam unius Filii pertinent , Patri consequenter assignent . Rufi- 
nus aquilejensis Enarr. in Symb. Apost. affirmat ad illum articulum , 
Credo in Deum Patrem omnipotentem , addi , invisibilem et impassibi- 
lem . Et ejus additionis afferens caussam inquit : Sciendum quod duo isti • 
sermones in Ecclesiae Romanae symbolo non habentur . Constat autem 1 
apud nos additos haereseos caussa Sjibellii , illius profecto quae a no * 1 

stris patripassiana appellatur ; idest quae et Patrem ipsum vel ex 
virgine natum dixit , et visibilem factum esse , vel passum affirmat in 
carne . Ut ergo excluderetur talis impietas a Patre , videntur haec ad- 
didisse majores , et invisibilem Patrem atque impassibilem dixisse . Con- 
stat enim Filium , non Patrem incarnatum etc. Paria his scribit Leo M. 
in Ep. ad Turibium . Ex quibus colligitur veterem traditionem ita credi- 
disse solam Filii personam humanam assumpsisse naturam , ut Patripassia- 
nos contrarium tenentes tamquam impios haereticos sint ubique insectati . 

Prob. 3. ratione . Non alia de caussa Patripassiani effutiebant non 
Filium , sed Patrem humanam induisse naturam, nisi quia Trinitatis per- 
sonas confundebant blasphemantes , Patris et Filii et Spiritus sancti unam 
atque eamdem esse personam , tamquam idem Deus , nunc Pater , nunc 
Filius , nunc Spiritus sanctus nominetur j ut Leo M. inquit in Ep. nu- 
perrime laudata . Dogma autem illud impium esse jam demonstravimus 
agentes de Trinitate . 

SCHOLION . 

Quamvis sola Filii persona humanitatem sibi copulaverit , dici nihi-, 
lominus catholice potest Patrem quoque ac Spiritum sanctum fuisse in hu- 
manitate , sed per meram concomitantium . Neque vero alio sensu illa 
Christi verba apud Johan. cap. 8. Solus non sum : sed ego, et qui misit 
me, Paler j et illa alia cap. i^. Non creditis quia ego in Patre , et Pa- 
ter in me est ? et illa Pauli ad Colos, cap. a. In ipso inhabitat omnis 
plenitudo divinitatis corporaliter , explicari possunt quam si dicamus, Pa- 
trem in Christi humanitate fuisse per concomitantiam ; quatenus scilicet 
Filii persona quae humanae naturae impertitus est subsistentiam , eamdem 
numero cum Patre ac Filio habet essentiam . Hinc Cyrillus alexandrinus 
in Ephesino Concilio ajebat : Erat Deus Pater cum Filio , hoc est , cum 
incarnato humanatoque Verbo , prout is a Filio separari nequaquam po- 
test , per unionem nimirum identitatemque divinae naturae . 

CONCLUSIO IL 

Divina natura sine relationibus considerata assumere proprie 
7ion potest naturam humanam . 

Prob. Ut haec assumptio vere proprieque fiat , necesse est ut vel di- 
vinitas tribuat subsistentiam humanitati , vel e contra humanitas divinita- 
ti . Nam talis esse debet ea assumptio , ut in unione naturarum unitas sit 
personae . Ast neutrum dici potest . Non primum quoniam divina natura 
spectatur sine relationibus ; proindeque absque ulla subsistentia . Sed ne- 
que alterum quoniam quum humana subsistentia sit aliquod creatum atque 
finituro, quomodo per illam increata divina natura subsistere potest? Pro- 
prie itaque loquendo, divina natura si expoliata consideretur relationibus , 
nequit humanam naturam assumere , 

SCHOLION . 


Si de assumptione improprie ac lato modo dicta loquamur, etiam na- 
tura divina assumere potest humanitatem . Nara principium ex quo actio 
proficiscitur qua Verbi persona proprie assumit humanitatem , non est ipsa 
divina hypostasis , sed natura . Atque hoc sensu Ferrandus in Ep. ad 
Anatolium inquit , Passam esse divinitatem , et , divinitatem Filii sem - 
piternam a Maria generatam ; nam e vestigio subdit : Divina substan- 
tia secundum humanam substantiam proprie nata est , quia non sepa - 
ratim ( ab hypostasi Verbi ) nata est . Ejusmodi locutiones in veterum 
Patrum scriptis passim occurrunt quae nonnisi de assumptione improprie 
accepta possunt inteiligi. 


Solvuntur objectiones . 

Obj. i. cont. x. thes. verbis cujusdam Clerici patripassiani seu po- 
tius insulsi sophistae apud Anselmum lib. de Incarn. Verbi cap. 8. Si in 
Deo tres personae sunt una tantum res , et non sunt tres res , unaquae- 
que per se separatim sicut tres angeli aut tres animae , ita tamen ut . 
potentia et voluntate sint idem : Ergo Pater et Spiritus sanctus cum 
Filio est incarnatus . II. si Filius dumtaxat humanam carnem assumpsit , 
divina natura quae est in Filio , dici debet incarnata . E contra eadem 
divina natura, prout est in Patre ac Spiritu sancto, incarnata dici non po- 
terit . Repugnat autem ut una eademque natura dicatur incarnata et non 
incarnata; atque idcirco non solus Filius humanam carnem assumpsit. III. 
una persona sine alia incarnari non potuit ; Incarnatio quippe est opus 
ad extra . Opera vero ad extra singulis communia sunt personis . 

- Resp. ad i. Patrem Filium ac Spiritum sanctum unam tantum es- 
se rem , videlicet unam naturam , non unam tantum hypostasim . Nam in 
divinis una est natura in tribus distinctis personis , quarum secunda eam- 
dem cum Patre et Spiritu sancto naturam habens , humanitatem sibi co- 
pulavit , eam terminando seu communicando illi propriam hypostasim . 

Ad 2 . Argumentum nimis probat . Nam in hoc tandem ratiocinatio 
illa recidit : Quidquid est Pater , id est quoque Filius ; Pater habet pa- 
ternitatem vimque gignendi Filium : ergo hoc ipsum habere debet quoque 
Filius . Insulsa ratiocinatio . Unde respondeo cum Anselmo lib. de Incarn. 
Verbi cap. 4* Cum Filius non assumpserit hominem in unitatem natu- 
rae , sed in unitatem personae ... si Filius incarnatus est , et Filius 
non est una et eadem persona quae Pater est , sed alia : non idcirco es- 
se Patrem incarnatum necesse est . Persona itaque divinam habens na- 
turam , non ipsa divina natura incarnata est . 

Ad 3. Incarnatio est opus ad extra quoad actionem productivam , 
non vero quoad terminum . Duo quippe in Incarnatione speotanda sunt , 
actio , et terminus . Actio est virtus illa Dei omnipotentissima qua factum 
est ut humana natura propria expoliaretur subsistentia , et assumeretur a 

divina persona . Atque actio haec est opus ad extra toti Trinitati commu- 
nis . Terminus autem Incarnationis est persona illa quae propriam largitur 
humanae naturae subsistentiam , eamque sibi substantialiter unit : qui ter- 
minus est ad intra , quoniam a sola Filii persona tamquam a caussa sub- 
sistente ac relativa proficiscitur . Rem totam explicat Fulgentius in Resp. 
a. ad Ferrandum : Quia inseparabilis est operatio Trinitatis , servi- 
lem formam quam unigenitus Deus accepit , tota Trinitas fecit , quam 
tamen certum est a lota Trinitate factam , sed ad solam Filii Dei per- 
tinere personam . Neque enim sicut est in ea totius Trinitatis una ope- 
ratio , sic in ea Trinitatis invenitur communis acceptio . Etenim pro- 
prietas personalis , quia non ipse Pater est qui Filius , nec Spiritus san- 
ctus est ipse qui Pater aut Filius , ostendit aliquid a Patre et Filio 
et Spiritu sancto factum , quod tamen a solo Filio inveniatur acceptum . . 

Obj. nunc adv. alter, prop. Cyrillus alexandrinns in Ep, ad Succes- 
sum ita scribit : Unum dicimus Filium , et quemadmodum locuti sunt Pa- 
tres , unam naturam Dei Verbi incarnatam . Eadem tradiderat ante Cy- 
rillum Athanasius . Quae demonstrant potuisse divinam naturam incarnari . 

Resp. r. Nonnulli veteres Patres laudatam Cyrilli sententiam expli- 
cantes affirmant alexandrinum Antistitem pro , persona , acce- 

pisse . Quae expositio si vera est , jam nullam ea verba praeseferunt dif- 
ficultatem ; sensusque erit , Unam hypostasim Dei Verbi incarnatam . 
2. Johannes Damascenus hanc eamdem exponens sententiam docet Cy- 
rillum naturae nomine naturam intelligere in hypostasi Verbi spectatam , 
non in abstracto , sive prout communis est tribus personis . Ait autem ad 
rei intelligentiam tribus modis divinam essentiam posse considerari ; vel in 
abstracto, sicque non a parte rei , sed in mente tantum cogitantis existit: 
vel in communi , prout scilicet ex aequo est in tribus personis ; vel in in* 
dividuo , seu prout ab una potius quam ab alia hypostasi modificata est . 
Subdit deinde Cyrillum in illis vernis naturam divinam accepisse tertio 
exposito modo . Hac admissa interpretatione quam plerique Patrum ac Theo- 
logorum amplectuntur , nihil ex allatis verbis contra nostram sententiam 
eruitur . Idipsum sentiendum de Athanasio , nisi malis cum Leontio Bizan- 
tino affirmare textum fuisse ab haereticis depravatum . 

caput u. 

An Verbum divinum verum , non phantasticum corpus humanum assum- 
pserit ji illudque procreatum in utero Virginis fuerit , 
non de caelo delapsum * 

Superfluum puto hoc in loco inquirere cujus speciei nataram Verbum 
divinum assumpserit . Nam si paucissimos eosque obscuri nominis haereti- 
cos excipias qui Angelum Christum gestasse somniarunt , quique a Tertul- 
liano lib. de Carne Christi refutati sunt, omnes consentiunt humanae spe- 
ciei fuisse ab eo assumptam naturam ; venit quippe Filius hominis quae- 


Digitized by Google 


96 

rere et salvum facere humanum genus quod perierat : ideoque non ange - 
lum, ut ait Apostolus , non speciem aliam , sed semen Abrahae apprehendit . 

Non eadem tamen animorum consensio est ubi de humanae naturae 
a Verbo assumptae veritate sermo instituitur. Immensa namque impiorum 
turba circa corpus , non pauci circa animam a vero exorbitarunt . Sed de 
anima Christi in subsequentibus . Nunc tantum de corpore . Vel ab ipsis 
ergo Apostolorum temporibus Simon magus a Philippo diacono baplizatus, 
et ob tentatam chrismatum emptionem a Petro apostolo repulsus , contra 
Christi carnis veritatem blasphemare coepit , inquiens se esse Filium Dei 
phantastico corpore indutum et passum sub Tiberio . Hanc de simulata Chri- 
sti carne impietatem quamvis portentosam adscivere tamen deinceps Satur- 
ninus, Basilides , Julius, Cassianus , Marcus quidam praestigiarum peritus , 
Cerdo , Manes , et cum innumeris aliis Priscillianistae , putido ore asse- 
rentes corpus Christi non verum , sed phantasticum, umbratile et apparens 
fuisse . 

Insaniam hanc quum corrigere vellet Valentinus aegyptius , ut Irenae- 
us lib. i. de Haer. cap. 4 - refert, in aliud incidit extremum . Et quoniam 
ex Hesiodi theogonia plurium hauserat deorum fabellas , postquam triginta 
sibi finxit deos quos heonas appellabat , statuit heonas illos Jesum pro- 
creasse, eique tribuisse corpus ex siderea substantia in superioribus caeli par- 
tibus formatum : quod tamen per Mariam virginem veluti aqua per canalem 
transierit, nihil ex ejus purissimis sanguinibus sumens. Addebant praete- 
rea teste Tertulliano lib. de Praescr. cap. 5 r. Christum in ascensu suo 
ad caelum singula quaeque elementa quae in suo descensu mutuatus fuis- 
set reddidisse ; et sic dispersis quibusque corporis sui partibus , in cae - 
lum spiritum tantum conscendisse . Duplicem hanc haereticorum stultitiam 
juvat in praesentiarum refellere. Quare sit 

• CONCLUSIO I. 

Verbum divinum corpus assumpsit verum et reale . 

Prob. i. Scripturis. Matth. cap. i. haec occurrunt : Jaco b autem ge- 
nuit Josepk virum Mariae , de qua natus est Jesus , qui vocatur Chri- 
stus . Johan. cap. i. v. \l\. Et Verbum caro factum est . Ibid. cap. 8. 
Quaeritis me interficere , hominem , qui veritatem vobis locutus sum . Apo- 
stolus ad Ilebr. cap. a. Quia ergo pueri communicaverunt carni et san- 
guini, et ipse similiter participavit eisdem . Christus idem Mattb. cap. 26. 
ajebat: Hoc est corpus meum. Et cap. 20. jam dixerat: Ecce ascendi- 
mus Hierosolymam , et flius hominis tradetur principibus Sacerdotum , et 
Scribis , et condemnabunt eum morte ... et tertia die resurget . In sin- 
gulis Evangeliis passim narratur Christum ante gloriosam suam resurrectio- 
nem jejunasse, esuriisse , sitisse , ambulasse, lassatum fuisse ex itinere, man- 
ducasse ac bibisse cum discipulis suis, tristem fuisse , dolores passiones et 
mortem fuisse revera expertum, acceptis in corpore suo vulneribus, et sau* 

guine effuso . Post resurrectionem vero ostendens Apostolis accepta vulne- 
ra , Palpate , inquit Lucae cap. ult. et videte : quia spiritus carnem , 
et ossa non habet , sicut me videtis habere . Et , Videte manus meas , et 
pedes meos , quia ego ipse sum . Porro qui haec omnia in corpore suo fe- 
cit atque sustinuit, dicendum est non reale , sed umbratile et apparens ha- 
buisse corpus? Summa dementia est. 

Prob. 2. argumentis a Tertulliano adversus Phantasiastas usurpatis. X. 
corpus quod Verbum assumpsit , passiones et contumelias sustinuit. Nequit 
autem phantasticum corpus passionibus subjici et contumeliis . II. corpus 
quod admittit contactum illumquc violentum , nequit esse corpus apparens : 
Tangere enim et tangi , nisi corpus nulla potest res , inquit Lucretius . 
Ejusmodi vero contactum admisit in corpore suo Christus . Nam Hemor- 
roissa solo vestium ejus attactu sanata est; proindeque si phantastica non 
erant Christi indumenta , nec phantasticum erat corpus illis contectum . 
Sed admisit etiam attactum violentum quando milites manus injecerunt in 
eum . Ita lib. 4* contra Marcion. cap. 8. 111. si Christus carne circumda- 
tus fuisset umbratili , illos qui eum credidere phantasma , citra simulatio- 
nem atque mendacium redarguere non potuisset . Redarguit autem dicens : 
Palpate , et videte etc. Si phantasma erat , inquit Tertullianus ibid. cap. 
45. cur illos phantasma credentes increpabat ? At quia adhuc eis non 
credentibus , proplerea cibum desideravit , ut se ostenderet etiam dentes 
habere. IV. sic ratiocinari prosequitur Tertullianus eod. lib. cap. 4 2 * Si 
Christi corpus quod cruci allisum fuit erat phantasma , quando Christus 
mortuus est nihil ergo remansit in ligno : nihil pependit post exp i ra- 
tionem : nihil de Pilato postulatum : nihil de patibulo detractum : nihil 
sindone involutum : nihil sepulcro novo conditum . Nam si dum Christus 
expiravit discessit e cruce spiritus, discedere debuit et phantasma , quod ni- 
hil est aliud quam quiddam apparens a spiritu confictum . Atqui non ni- 
hil . Quid igitur illud erat ? Si phantasma , adhuc ergo inerat et Chri- 
stus . Si discesserat Christus , ergo abstulerat phantasma . Supere st im- 
pudentiae haereticae dicere phantasma illic phantasmatis remansisse . V. 
Christus praedixit se moriturum , sanguine proprio se redempturum- genus 
humanum , tertia die ad fidem suarn confirmandam ex mortuis resurrectu- 
rum . Ast si verum ac reale corpus non habuisset , nec mortuus fuisset , 
nec sanguine redemisset genus humanum, nec ex mortuis resurrexisset ; pro- 
indeque fallax fuisset ac meodacissiinus , quod ne suspicari quidem licet . 
Ita Tertullianus lib. de Carn. Christi cap. 16. et S. P. Augustinus cont. 
Faust. lib. 26. cap. 8. Argumentis allatis accedit veterum Patrum auctori- 
tas . Nam Irenaeus lib. 5. adv. Haer. cap. 2. Phantasiastas appellat vanos 
homines , haereticos impios . Tertullianus contra Basilidem , Apellem , et 
Marcionem veritatem corporis Christi denegantes ex professo disputavit. Idem 
praestitere Epiphani us adversus Basilidem , S. P. Augustinus contra Faustum 
manichaeum , omnesque alii Patres deinceps . 

CONCLUSIO II. 


Corpus quod Verbum assumpsit non fuit caelo delapsum , 
sed in Virginis utero procreatum . 

Prob. Isaias cap. 7. v. 14. Clirisli praenuntians nativitatem inquit: 
Ecce virgo concipiet , et pariet filium. Rem ita accidisse eventu fuit com- 
probatum . Nam Matthaeus Christi genealogiam per avos et atavos de- 
scribens incipit ab Abrahain , et descendit usque ad Joseph quem vocat 
virum Mariae , de qua natus est Jesus qui vocatur Christus . Si autem 
Christi corpus ex sidereis particulis compactum de caelo descendisset , nec 
yirgo illud concepisset, nec avos , proavos, atavos habuisset ex semine Abra- 
ham . Et ne Valentiniani reponant Christi genealogiam scriptam a Matthaeo 
non fuisse, observandum est 1. non Matthaeum modo , sed et Lucam eam- 
dem enarrare genealogiam ducendo illam ab Adam , ut legenti caput 3 . 
apparet. 2. Paulus ad Hebr. cap. 2. v. 16. Nusquam enim , inquit, an- 
gelos apprehendit , sed semen Abrahae apprehendit Christus . Et ad Gal. 
cap. 4 - v. 4 * Misit Deus Filium suum factum ex muliere . Et ad 
Hebr. cap. 7. v. i 4 - Manifestum est enim y quod ex Juda ortus sit Do- 
minus noster . Et ad Rom. cap. 1. v. 2. Factus est ei ex semine Da- 
vid secundum carnem . Quae omnia Christi confirmant genealogiam a Mat- 
thaeo exaratam . 3 . Non fuisse Matthaei Evangelio Christi genealogiam alie- 
jia manu assutam S. P. Augustinus lib. 28. contra Faustum manichaeum si- 
milia delirantem aperte demonstrat ex eo quod Ecclesia ab ipsius Matthaei 
temporibus usque ad hoc tempus certa successionum serie Evangelium ii-* 
lud , Christi referens genealogiam prout inodo legitur , perduxerit . 

Adversariorum cavillationes dissolvuntur . 

Obj. I. cont i. prop. Apostolus ad Philip, cap. 2. v. 7. de Filio Dei 
loquens scribit: In similitudinem hominum factus , et habitu inventus ut 
homo . Si in similitudinem hominum, non itaque verum ac reale corpus 
assumpsit . II. et quidem fuit Christus per Apostolum in similitudinem ho- 
minum non quoad vitae statura et consuetudinem, sed quoad caruis sub- 
stantiam . Nam ait Apostolus Christum inventum fuisse habitu ut homi- 
nem, hoc est, quasi hominem, videlicet secundum externam apparentiam. III. 
quod confirmatur ex iis quae Apostolus idem habet in Ep. ad Rom. cap. 
8. v. 3 . Deus Filium suum mittens in similitudinem carnis pecbati etc. 
Cumque hoc in loco similitudinis nomine nonnisi externam iutelligat ap- 
parentiam , neque enim Christus carnem habuit peccati , fit ut in Epi- 
stola quoque ad Philip, nomine similitudinis homiuis iutelligat externam 
hominis apparentiam . 

Resp. ad I. 1. cum Tertulliano dicente Christum per Apostolum fa- 
ctum fuisse in similitudinem hominum, non quoad externam apparentiam , 
sed quoad conceptionem . Nam apparuit quidem ad instar ceterorum ho- 

minum genitus : sed conceptus revera in utero Virginis fuerat virtute Spi- 
ritus sancti , ut catholica fides docet . 2. Respondent alii dici Filium Dei 
ab Apostolo in similitudinem hominum factum , quoad vitae statum et 
conversationem, non quoad carnis substantiam . Et apposite plane ad Apo- 
stoli scopam , qui hortatur Philippenses ut mitem humilemque ducant vi- 
tam ad Christi institutoris nostri imitationem , Qui cum in forma Dei 
esset ... semetipsum exinanivit , formam servi accipiens , in similitudi- 
nem hominum factus , et habitu inventus ut homo , Poterat quippe glorio- 
sam ducere vitam , nec subjici morti ; et nihilominus ceteris hominibus si- 
milis apparere voluit in vitae statu et consuetudine, doloribus se subjiciens, 
passionibus , ac ignominiosae morti . 

Ad II. respondeo verbis Ambrosii in Ep. ad Sabinum : Nec sibi blan - 
dialur virus Apollinaris , quia ita legitur , Et specie inventus ut homo . 
Non enim negatus est homo Jesus ; cum alibi ipse Paulus de eo dicat , 
Mediator Dei et hominum homo Christus Jesus : sed confirmatus est . 
Id enim est usus et moris Scripturarum sic significare ,* sicut et in E- 
vangelio legimus , Et vidimus gloriam ejus , gloriam quasi unigeniti a 
Patre . Sicut ergo quasi unigenitus Dei Filius ; ita quasi homo dicitur 
et perfectio fuisse in eo hominis non negatur . 

Ad IH. Falsa omnino est allata comparatio. Ideo quippe in - Ep. ad 
Rom. per similitudinem intelligit Paulus raerain externam speciem, quoniam 
repugnat Christo peccatum . Caro siquidem ejus Spiritus sancti genita 
erat virtute, hypostatice conjuncta divinitati; ac per illam damnari debuit 
peccatum . Ast non repugnat ut vera esset ac realis in Christo caro quam 
Deus manibus suis plasmaverat : atque idcirco in Ep. ad Rom. similitudo 
externam significat apparentiam , non itera in Ep. ad Philip. Ilaec pro 
tuenda desumpta ex Ambrosio responsione . Ceterum responderi potest si- 
militudinem utrobique significare externam speciem , cum hoc tamen di- 
scrimine , quod in Ep. ad Philip, externa species refertur ad vitae statum 
externamque consuetudinem , in Ep. vero ad Rom. ad peccatum , neutro 
in loco ad carnis substantiam . 

Obj. 2 cont. eamd. thes. Idem Paulus in 1. ad Cor. cap. i 5 v. 5 o. 
damnare videtur carnem et sanguinem , Caro , inquiens ; et sanguis re - 
gnum Dei possidere non possunt . Repugnat autem ut Filius Dei quod 
damnabile est assumeret. II. hinc Apostolus idem in 2. ad eosd. Cor. 
cap. 5 v. 16. ingenue fatetur se errasse aliquando , Christum veram ha- 
buisse carnem existimando ; ait enim : Et si cognovimus secundum car- 
nem Christum : sed nunc jam non novimus . 

Resp. ad I. 1. Paulus a regno caelorum excludit non veram et rea- 
lem carnem absolute, sed opera carnis et sanguinis, nempe peccata juxta 
Scripturae phrasim , quae per carnem et sanguinem opera mala crebro in- 
telligit , ut Gen. cap. 6. v. 12. Omnis quippe caro corruperat viam suam 
super terram . Et revera non introibit in caelestem Jerusalem aliquid coin- 
quinatum et abominationem faciens , ut ait Johannes in Apoc. Ita Aposto- 
li textum exponit S. P. Augustinus in iib. de Vera Relig. cap. 12. seri- 

bens : Hoc aulein pacto ( per peccatum ) vita carnalis et terrena effi- 
citur , et ob hoc etiam caro et terra nominatur , et quandiu ita est , re- 
gnum Dei non possidebit . 2. Dici quoque potest excludere Apostolum a 
caelorum regno humanum corpus fragile et corruptibile quale nunc ha- 
bemus ; loquitur ibi quippe de corpore in novissimo die resurgentium , 
quod incorruptibile erit et gloriosum in similitudinem corporis Christi 
postquam resurrexit a mortuis . Hanc etiam responsionem suppeditat Au- 
gustinus in lib. contra Adimantum cap. 12. 

Ad 11. Falsa penitus est allata in argumento verborum Apostoli in- 
tel.igentia . Hunc enim habent laudata verba sensum: Etsi olim pluris fe- 
cerimus quod Christus natus esset ex genere nostro secundum carnem , 
modo tamen veterem exuentes hominem non amplius censemus ea in re 
esse gloriandum . Scribit namque Apostolus adversus falsos quosdam ma- 
gistros qui se veros esse apostolos jactabant , quod consanguinei essent Christi. 

Obj. 3. Indignum Deo omnino videtur verum ac reale assumere cor- 
pus : quae enim inter infinitum et finitum proportio ? 11. si Christus 
veram habuisset carnem, inferioris fuisset ab Angelis conditionis: quod aper- 
te repugnat , quum fuerit super Augelorum choros exaltatus . III. quae 
in suo corpore Christus gessit satis ostendunt non aliam quam phantasti- 
cam et umbratilem habuisse carnem . Nam virginali claustro minime fra- 
cto natus est ex Maria ; e sepulcro clauso monumento revixit } januis clau- 
sis ingressus est ad Apostolos . 

Ilesp. ad 1. Si Deo indignum videtur verum assumere corpus, cur Deo 
indignum non erit assumere corpus phantasticum ? Deinde non verum ac 
reale corpus , sed mendacium Deum qui veritas est per essentiam , quam 
maxime dedecet . Mentitus autem fuisset si carnis assumpsisset tan- 
tum umbram , quum tam frequenter dixerit se verum habuisse corpus . 
Ac denique , Si visibilia munda a visibilibus immundis contingi posr 
sunt , et non inquinari ; quanto magis invisibilis et incommutabilis 
V eritas per spiritum animam et per animam corpus suscipiensy toto lio • 
mine assumpto ab omnibus eum infirmitatibus nulla sui contaminatione 
liberavit ? Ita S. P. Augustinus lib. de Agon. Chr. cap. 18. 

Ad 2. Christus Yeram assumendo carnem , ejusdem carnis ratione fuit 
utique inferioris ab Angelis ordinis : Sed jam praedixerat id Psalmista 
scribens : Minorasti eum paullo minus ab Angelis . Sedet autem eadem 
Christi humanitas super choros Angelorum non ob naturalem sui conditio- 
nem , sed ob infiniti Yaloris merita per unionem hypostaticam sibi comparata. 

Ad 3. Prodigia a Christo in corpore suo patrata demonstrant quidem 
infinitam ipsius virtutem , sed non destruunt proprii corporis veritatem . 
Si enim Peripateticos circa corporis naturam scisciteris philosophos, respon* 
debunt tibi consistere illam in exigentia extensionis ; extensionemque actua- 
lem, et gravitatem, et impenetrabilitatem etc. meras esse corporis proprietates 
quae auferri divina virtute possunt a corpore ipsa remanente corporis es- 
sentia . Si audias Carthesianos , corporis essentia consistit in actuali exten- 
sione . Potest autem Deus , inquiunt , actualem extensionem vel dilatare 

vel coarctare , quia corporis essentia pereat . Recentiores autem philosophi 
licet a Peripateticis iu eo dissideant quod velint corporis essentiam esse 
ignotam , cum ipsis tamen conveniunt in eo quod extensio , impenetrabi- 
litas, gravitas etc. sint proprietates essentiales corporis . Quod ergo Christus 
e Matris utero egressus sit absque virginitatis laesione , ingressus sit ad 
Apostolos januis clausis etc. id factum est quoniam Deus , juxta Peripate- 
ticos, per infinitam virtutem a Christi corpore abstulit extensionem, impe- 
netrabilitatem etc. vera corporis relicta essentia : vel juxta Carthesianos 
quod Deus actualem corporis Christi extensionem ita coarctaverit , ut ea 
prodigia praestare potuerit quae de ipso narrantur . 

Obj. 4 * cont. eamd. prop. In V. T. juxta complures graecos Patres 
Filius Dei apparebat hominibus , coram eis ambulabat , manducabat , lo- 
quebatur etiamsi verum non haberet corpus . Quidni ergo dicamus eodem 
modo in novo quoque se gessisse Testamento ? II. vel dici potest corpus 
Christi fuisse corpus quoddam assumptum, non natum ,* quomodo fuit cor- 
pus columbae in quo visus est Spiritus sanctus . 

Resp. ad i. Etsi latinorum sententia Patrum affirmantium veteribus 
Patriarchis non Dei Filium , sed Angelos apparuisse , de qua re legatur 
Augustinus in libris de Trinitate ; nihilominus admissa etiam graecorum 
Patrum opinione retorqueri in adversarios potest argumentum . Nam Patres 
illi qui tradunt apparuisse Patriarchis Verbum divinum , tradunt etiam 
assumpsisse corpus , non fictilium et umbratile , sed verum ac reale . Et 
quamvis admitteretur corpus illud apparens fuisse et aereum , nihil tamen 
eruere inde possent phantasiastae, quum ex ipsa Scriptura discrimen eruatur 
inter corpora illa visa a Patriarchis , et corpus Christi visum ab hominibus 
in N. T. Nam qui antiquis apparuerunt , siye Angeli fuerint sive divinum 
Verbum , saepe fassi sunt se aerea gestare corpora , uti cibo invisibili etc. 
quae numquam legitur dixisse Christum . Ac denique si Dei Filius assume- 
re in N. T. corpus voluisset aereum , haud dubie potuisset , sed noluisse 
testatur Evangelium . Ita Augustinus noster lib. 29. cont. Faust. manich. 
cap. 4 * Hoc autem eum voluisse ideo certum est , quia hoc fecit ... Hoc 
vero eum fecisse , ideo non dubitamus , quia non cuiquam haeretico , 
sed ejus Evangelio credimus . 

Ad 2. responderi potest cum eodem Augustino potuisse utique divi- 
num Verbum corpus assumere non natum , ut erat corpus columbae as- 
sumptum a Spiritu sancto, sed noluisse . Cur autem noluerit , hanc profert 
S. Pater in lib. de Agon. Chr. cap. 22. congruentiam , Quia non colum- 
bos liberare venerat Spiritus sanctus , sed hominibus significare innocen- 
tiam et amorem spiritalem , quod in columbae specie visibiliter fgura- 
tum est . E contra vero Filius Dei venerat liberare homines , et ut inter 
Deum et homines esset mediator . 

Obj. 5 . cont. ait. tlies. Angelus apud Evangelistam Matth. cap. 1. v. 
20. Josephum virum Mariae alloqueris non inquit , Quod ex ea , sed , 
Quod in ea natum est , de Spiritu sancio est ; ac proinde nihil Christus de 
sanguinibus Virginis assumpsit . II. liiac Christus ipse aperte negat se ma- 

irein habere terrenam } unde Johan. cap. 2. v. 4 * B. Mariam alloquens 
inquit: Quid mihi , et tibi est mulier ? Matth. cap. 12. v. 48. cuidam an- 
nuncianti foris adesse matrem ac fratres respondit : Quae est mater mea , 
et f/ui sunt fratres mei? Et Lucae cap. 11. v. 27. mulieri exclamanti, 
Beatus venter qui te portavit , dixit: Quinimmo beati , qui audiunt ver- 
bum Dei , et custodiunt illud . III. atque haec ratio est cur in Evange- 
lio saepe diceret se non esse de hoc mundo , sed e caelis descendisse ; 
quoniam corpus suum in superioribus caeli partibus conflatum fuerat . 

Resp. ad 1. retorquendo argumentum . l\ T am eodem in capite legitur 
Christum natum ex Virgine : De qua natus est Jesus , qui vocatur Chri- 
stus . Perinde ergo est dicere , in ea , ac , ex ea natus est Christus : un- 
de Tertullianus lib. de Carn. Chr. cap. 22. ut elumbe illud solveret argu- 
mentum , In ea , inquit , natum erat , quod ex ea erat . 

Ad 2. Non erubuit Christus nec umquam negavit se matrem ha- 
bere secundum carnem mulierem terrenam , qui in adolescentia illi subdi- 
tus erat , et morti proximus commendavit Johanni . Nec quidquam officit 
quod aliquando dixerit illi , Quid mihi , et tibi est mulier ? Sic enim lo- 
quntus est non quoad naturam, sed quoad miraculorum virtutem . Magna 
quippe fide poscebat Maria miraculum , sed tempus antevertebat ; propte- 
rea voluit Filius illam suaviter redarguere . Ita S. P. Augustinus Tract. 8. 
in Johan, Christus , et Deus erat et homo : secundum quod Deus erat , 
matrem non habebat ; secundum quod homo erat , habebat ... Miraculum 
autem quod facturus erat , secundum divinitatem facturus erat , non se- 
dundum infirmitatem . Verba autem Christi , Quae est mater mea elc. 
dicta sunt non ut ostenderet se natum minime esse ex muliere , sed ut 
significaret spiritalem cognationem praeferendam esse carnali . Unde idem 
Augustinus lib. de Fide et Symb. cap, L \ . inquit : Nec illud nos moveat , 
quod cum ei nuntiaretur mater ejus , et fratres , respondit , Quae mihi 
mater etc. Sed potius doceat ... parentes cum impediunt , non eos debere 
cognosci . Et lib. 7. cont. Faustum . Exemplum in se ipso praebuit , ut 
terreni generis necessitudinem propter regnum caelorum contemnerent . 
Eadem repetit lib. 22. adversus eumdein , quem videsis . Eodem modo a- 
liud exponitur testimonium a S. Doctore Tract. 10. iri Johan. scribens : Mater 
mea quam appellatis felicem , inde felix , quia Verbum Dei custodit : non 
quia in illa Verbum caro factum est , et habitavit in nobis; sed quia cu- 
stodit ipsum Verbum Dei per quod facta est , et quod in illa caro factum 
est . Homines non gaudeant prole temporali , exullent si spiritu jungun- 
tur Deo. Postremo jure dicebat Christus se non esse de hoc mundo, sed 
e caelis descendisse, quoniam Deus simul erat et horno . Ut Deu9 desursum 
erat de caelis descendens, ut homo crebro se lilium hominis appellabat. 

Obj. ultimo. Paulus in 1. ad Cor. cap. i 5 . v. l\q. apertissime favet Va- 
lentinianis ; ait enim : Primus homo de terra terrenus : secundus homo 
de caelo caelestis . Quae antithesis inter Adam et Christum in hoc con- 
sistit , quod Christi corpus fuerit caeleste , quomodo corpus Adae erat ter- 
renum . II. et quidem loquitur Apostolus de proprio corpore Christi , non 

membrorum ejus . Nam ubi nos legimus, Secundus homo de caelo caele - 
siis , in graeco textu habetur , Secundus horno Dominus de caelo . 

Resp. ad i. Apostolus laudato in loco antithesim instituit non inter 
corpus quod habuere Adam et Christus , sed inter corpus quod habent 
in hoc saeculo homines considerati prout sunt a primo homine geniti , 
nempe ab Adamo; et corpus quod in altero saeculo habebunt quando mor- 
tui resurgent incorrupti , et imaginem Christi a quo sunt regenerati , por- 
tabunt : aitque homines in hoc saeculo corpus habere mortale et cor- 
ruptibile , post resurrectionem vero habituros corpus caeleste , hoc est , im- 
mortale et incorruptibile . Idque patet ex quo ibi loquatur Apostolus de 
gloria resurgentium , versu enim 44* dixerat ; Seminatur corpus animale , 
surget corpus spiritale. Vide Augustinum lib. 11 . cont. Faust. cap. 3. 

Ad a. Missa Erasmi , Bellarmini, aliorumque responsione , vocem nem- 
pe Kufiot Dominus , additam fuisse a Marcionitis vel ab aliis , quod pro- 
babile admodum est , dico vocem illam traditae a nobis solutioni non offi- 
cere . Nam agit ibi Apostolus de corpore Christi cujus imaginem porta- 
bunt in proprio corpore justi quando resurgent ; praesertim cum ea scribat 
Paulus postquam Christi descripserat resurrectionem his verbis , Tradidi 
enim vobis in primis , quod et accepi : quoniam Christus mortuus est 
pro peccatis nostris secundum Scripturas : et quia sepultus est , et quia 
resurrexit tertia die secundum Scripturas . Corpus itaque Christi cujus 
imaginem portabit justus est corpus de caelo, hoc est, incorruptibile et 
gloriosum , quoniam jam de mortuis resurrexit : et hoc sensu dicitur , Se- 
cundus homo de caelo Dominus . 


CAPUT III. 


An corpus a Filio Dei assumptum a Beata prodierit Maria 

ipsius illibata virginitate . 

Non Gentiles modo et Judaei , sed Christiani quoque complures ( si 
tamen christianos illos appellare velimus qui impia multa ac blasphema 
contra Christum evomuerunt , ) pessime de B. Mariae senserunt integrita- 
te , ac proinde et de sanctitate corporis Christi . Cerinthus quippe , Ebion, 
Carpocrates , aliique autumarunt ceterorum hominum more ortum fuisse 
Jesum ex Maria per virile semen . Jovinianus saeculo 4* aliique nonnulli sae- 
culo 9 . quos Paschasius in Tract. de Partu Virg. refellit , affirmare non eru- 
buerunt B. Mariam ad aliarum instar foeminarum Jesum peperisse , atque 
adeo in ipso partu jacturam fecisse virginitatis . Apollinaris , Eunomius , 
Helvidius B. Mariae integritatem vel ante . Yel in ipso partu non negant , 
sed illam amisisse contendunt post partum , habita cum Joscpho maritali 
copula per quam filios qui fratres Domini in Evangelio dicuntur genera- 
vit . Omnes a fide temere et insolenter erraverunt , ut ex sequentibus pro- 
positionibus apparebit . 

CONCLUSIO I. 


B. Maria ante partum ita virgo fuit ut Christum absque virili 
semine in utero suo conceperit , 

Prob. i. ex V. T. Isaias conceptionem nativitatemque .praedicens Mes- 
siae quem esse Jesum Nazarenum in superioribus ostendimus , cap. 7. v. 
10. inquit: Et adjecit Dominus loqui ad Achaz , dicens: Pete libi si- 
gnum a Domino Deo tuo , in profundum inferni , sive in excelsum su- 
pra . Et dixit Achaz : Non petam , et non tenlabo Dominum . Et dixit : 
Audite ergo domus David : Numquid parum vobis est molestos esse 
hominibus , quia molesti estis et Deo meo ? Propter hoc dabit Dominus 
ipse vobis signum : Ecce virgo concipiet , et pariet filium , et vocabitur 
nomen ejus Emmanuel . Haec adeo clare B. Mariae demonstrant integrita- 
tem ante partum , ut nulla indigeant expositione . 

Respondent nihilominus Judaei quibus Judaeorum fraterculi Ebion , 
Cerinthus , Carpocrates subscribunt , hoc Prophetae vaticinium accipiendum 
non esse de virgine incorrupta ; quoniam ubi nos legimus , Virgo , in he- 
braico textu occurrit nomen , Haltna . Vox autem haec non virginem pro- 
prie significat , sed Absconditam j ac proinde puellam sive intactam , sive 
compressam . II. neque quis dicat virgines apud antiquos custodiri adeo 
diligenter consuevisse , ut duo haec nomina , Virgo et Halma , promiscue 
usurparentur . Nam Gen. cap. a 4 - Rebecca dicitur Halma , nec proinde 
occulta erat ; quum aquationis caussa , non modo extra domum , sed etiam 
extra urbem egrederetur . III. et revera Hebraei ad puellam quae intacta 
virgo sit denotandam , utuntur voce , non Halma , sed Betula $ quae ia I- 
saiae vaticinio non occurrit. IV. e contra in cantico Salomonis cap. 1. et 
6. inducuntur adolescentes ac sponsam ad nuptias comitantes quae proprie 
virgines non sunt , quum omnino dedeceat puellas viris incognitas ama- 
toriis colloquiis interesse , et nihilominus appellantur Halamolh . V. ia 
lib. quoque Prov. cap. 3 o. legitur .* Tria sunt difficilia mihi , et quar- 
tum penitus ignoro . Viam aquilae in caelo , viam colubri super terram , 
viam navis in medio mari , et viam viri in adolescentia ( hebraice , ad 
Halma. ) Talis est et via mulieris adulterae . Hoc in loco nomen Hal- 
ma innuere proculdubio nequit virginem intemeratam ; tum quoniatn viam 
sternit viro , tum etiam quia comparatur mulieri adulterae . VI. hinc A- 
quila , Symmachus , Theodolion interpretes accuratissimi vocem Halma in 
eo vaticinio verterunt non ir«fS«*o> > virginem , sed , juvenculam. VII. 
demum Filius quem Isaias oriturum dicit ex Halma , est Ezechias er 
Achaz ejusqne uxore 'nasciturus . Vel est ipsius Isaiae filius quem ex pro- 
pria accepit uxore : quique oriturus dicitur ex Halma , quatenus Prophe- 
tae uxor existimabatur sterilis . Interpretationem hanc confirmant quae ha-^ 
bet Propheta capite sequenti : Et accessi ad Prophetissam , et concepit , 
et peperit filium . 

Resp. ad singula , atque ad 1. vox Halma etsi ad literam sonet , 

'Absconditam , non denotat proinde juvenculam quae virum passa sit . 
Imo nomen ipsum sati* indicat puellam marito prorsus expertem , Mos c- 
nim apud vereres fuit magna custodia servare pueros , multoque majori 
puellas. In lib. Esther cap. a. v. ir. narratur consuevisse Persas habere 
domus in quibus electae virgines servabantur , quomodo nunc apud nos 
plures in. asceteriis custodiuntur . In a. Reg. cap. i 3 . do Ammone le- 
gitur propter amorem Tharaar . aegrotasse , quia cum esset virgo ( he- 
braice II alma , ) difficile ei videbatur ut quidpiam inhoneste ageret cum. 
ea . Eadem consuetudo viguit apud Judaeos postremis etiam temporibus , 
ut ex lib. . 2. Mach. cap. 3 . v. 19. et ex 3 . apocrypho patet , Philo 
quoque judaeus haec scribit: Foeminis autem convenit custodia domus 
et assidua intus mansio : et virginibus quidem intra penetralia quae 
media, casa continentur , mulieribus vero jam maturis intra reliquam do- 
mum . Ab aliis abstiuep exemplis quae apud Danielem Huetium Prop. 9. 
cap. 9. videri, possunt . Quod ergo Messiae mater ab Isaia vocetur Hal- 
ma , hoc est , Abscondita , magis illius demonstrat integritatem . Hinc opti- 
me Hieronymus in Tradit. Hebr. Halma , inquit , quod interpretatur Abs- 
condita , idest virgo nimia diligentia custodita , majoris mihi videtur 
esse laudis quam virgo . Virgo quippe , juxta Apostolum , potest esse cor- 
pore , non spiritu . Abscondita vero quae virgo est , virginitatis ha- 

bet i ut et virgo sit et abscondita: et quae abscondita est juxta idioma 
linguae hebraicae , consequenter et virgo est : quae autem virgo , non 
statim sequitur ut abscondita sit . Indeque sic concludit : Ostendant igi- 
tur Judaei in Scripturis alicubi positum Halma , ubi adolescentulam tan- 
tum , et non virginem sonet , et concedimus eis illud quod in Isaia apud 
nos dicitur , Ecce virgo concipiet , et pariet , non absconditam virginem , 
sed adolescentulam significare jam nuptam. Neque audacter id dixit Hie- 
ronymus. Nam Rebecca et Maria Moysis soror, antequam jungerentur 
maritis in hebraico textu appellantur Halanto th , ubi in latina Vulgata 
dicuntur virgines . 

, Ad 2. Quando dicimus morem penes Veteres invaluisse occultandi vir- 
gunculas , non adeo stricte id intelligimus ut nnmquam extra domus limen 
pedem efferrent j egredi siquidem solebant vel religionis vel necessitatis 
alicujus caussa $ unde in 2. Mach. cap. 3 . v. 19. legitur: Accinctae- 
que mulieres ciliciis pectus per plateas confluebant : sed et virgines , 
quae conclusae erant procurrebant ad Oniam , aliae autem ad muros , 
quaedam vero per fenestras aspiciebant . Mirari ergo non subit si Rebec- 
ca adaquationis caussa domo egrediebatur . 

Ad 3 . Falsum • est Hebraeos ad denotandam virginem usurpare vo- 
cem , Betula . Nam apud Joelem cap. j., v. 8. vox illa adhibetur ad si- 
gnificandam juvenem viduam . Tria quippe nomina sunt apud Hebraeos 
ad mulierem denotandam adolescentulam , Halma , Betula , Nahara . Hoc 
postremum nomen tribuitur mulieri juveni, sive virgo sit sive conjuga- 
ta . Betula dicitur mulier absque marito , sive puella sive anus virgo 

sit , sive adolescentula vidua . Remanet ergo ut solum nomen Halma puel- 
lam significet virginem incontaminatam . 

Ad 4 * Adolescentulas de quibus in Cantico SalomoniS , esse revera 
puellas innuptas et virgines ex ipso Veterum more apparet . Nam haec 
erat penes Antiquos consuetudo ut pueri innupti sponsum , innuptae ve- 
ro puellae sponsam ad nuptias comitarentur . Patet id , ut unico utar te- 
stimonio , ex Catullo qui in Epithalamio Juliae et Manlii ita cecinit : 
Vos item simul integrae - virgines quibus advenit - par dies agite in 
modum - dicite etc. Et clarius etiam ex ipso cap. 6. Cantici , ubi Ha- 
lamoth a reginis concubinisque secernuntur. 4 Sexaginta sunt reginae , et 
octoginta concubinae , et adolescenlularum non est numerus . 

Ad 5 . Sensus autem sententiae ex Proverbiorum libro laudatae hic 
est , quod non minus difficile sit cognoscere viam aquilae in caelo , viam 
colubri super terram , viam navis in medio maris , quam praescire qua- 
les pueri qui sub parentum delitescunt cura futuri sint * Vei dici etiam 
potest affirmare ibi Salomonem perdifficile esse artem ac machinamenta 
dignoscere quibus viri utuntur scortatores ut ad puellas incorruptas et 
absconditas ingrediantur, quomodo difficile est omnes discernere artes qui- 
bus mulieres adulterae utuntur ut vitium celent maritis . 

Ad 6. Quum Aquila ac Theodotion proselyti essent Judaeorum, Sym- 
machus autem ebionita , qui B. Mariae negabant integritatem , in prophe- 
tici versione oraculi aequi vocam adhibuere vocem . His autem interpreti- 
bus Septuaginta nos opponimus versionem nostram latinam Vulgatam, et 
Syriacam , Arabica mque translationes in quibus legitur : Ecce Virgo con- 
cipiet , et pariet etc. 

Ad 7. Stultum est autem dicere filium oriturum ex Halma esse 
Ezechiam . Nam Hieronymus in cap. 7. Isaiae observat Ezechiam quando 
regnare coepit Achaz , decem aut saltem novem fuisse annorum . Achaz 
enim sexdecim regnavit annis , et post ejus mortem regnavit Ezechias 
cum vigintiquinque esset annorum ; proindeque adolescens jam erat Eze- 
chias quando prolatum est vaticinium . Ast loquitur vaticinium de filio 
qui io futurum nasciturus erat . Multo minus praedicitur ibi filius ipsius 
Isaiae . Nam signum praenuntiatur singulare divinae promissionis , et par- 
tns Ernmanuelis . Verum quod ex Isaiae cum Prophetissa concubitu filius 
nasceretur , signum sane singulare non erat . Deinde Isaiae filius nullibi 
dicitur Emmanuel , bene vero nomen istud Messiae pluribus in locis tri* 
buitur . Praeterea antequam puer sciret vocare patrem et matrem , aufe- 
renda erant spolia Samariae quae eversa non est ante sextum Ezechiae 
annum in quo Isaiae filius adultus esse debuit ; quum nasci debuisset ini- 
tio regni Achaz cujus regnum ad annum protractum est sextum deci- 
mum , ut paullo supra adnotatimus . Denique laudatus Isaiae versiculus 
intelligi de ipso Isaia non potest , quum Zacharias quem Propheta testem 
advocavit accessus sui ad uxorem, si fuit filius Jojadae quem Barachiam 
esse putat S. Hieronymus, trucidatus fuerit regnante Joas ; si vero fuit Za- 
charias propheta , et ipse filius Barachiae tercentis annis vixit post Isa- 

iam . Vindicato itaque Isaiae oraculo a falsis Judaeorum interpretamentis 
alia nunc pro catholica sententia aderamus argumenta . 

Prob. 2 . ex N. Testamento . Matlh. cap. i. legitur: Christi autem ge- 
neratio sic erat : Cum esset desponsata mater ejus Maria Joseph , ante- 
quam convenirent , inventa est in utero habens de Spiritu sancto ... Hoc 
autem totum factum est , ut adimpleretur quod dictum est a Domino 
per Prophetam dicentem . Ecce virgo concipiet etc. Eadem occurrunt 
Luc. cap. i. Et ait Angelus ei: Ne timeas Maria , invenisti enim gra- 
tiam apud Deum : Ecce concipies in utero , et paries filium , et voca- 
bis nomen ejus Jesum ... Dixit autem Maria ad Angelum : Quomodo 
fiet istud , quoniam virum non cognosco ? Et respondens Angelus dixit 
ei : Spiritus sanctus superveniet in te , et virtus A Ilis simi obumbrabit 
tibi . Ideoque et quod nascetur ex te Sanctum , vocabitur Filius Dei . Et 
cap. 3. v. a3. de Christo inquit non fuisse Josephi filium , sed ut pu- 
tabatur filius Joseph . Haec N. Testamenti monumenta ad haereticos , si- 
cut illa Veteris ad Judaeos refellendos aptissima sunt . 

Prob. 3. ex constantissima Ecclesiae traditione ; non solum enim in 
omnibus fidei symbolis 13. Maria semper appellata est et appellatur ad- 
huc ab Ecclesia , Virgo , sed contrarium sentientes habiti sunt semper tam- 
quam impii et abominandi haeretici . 

. CONCLUSIO II. 

B. Maria dum Christi corpus peperit , virginitatem non amisit . 

Prob. i. eodem Isaiae yaticinio , Ecce virgo concipiet , et pariet 
filium : appellat enim Propheta Messiae matrem virginem non modo in 
conceptione , sed etiam in partu filii sui: Concipiet , et pariet filium. 

Prob. 2 . Ecclesiae judicio et fide: quae in Conciliis congregata et per 
universum orbem dispersa , B. Mariam proprio nomine et per antonoma- 
siam, Virginem semper appellavit; contrariumque sentientes habuit tamquam 
haereticos ab Ecclesia praecisos . 

Prob. 3. ex PP. qui ex professo docent ac demonstrant non fecisse 
Mariam in partu Emmanuelis integritatis suae jacturam . Vide Patrum no- 
mina et argumenta apud Petavium lib. 19 . 

CONCLUSIO III. 

. • ' * , 

B. Maria etiam post partum semper Virgo permansit. . 

Prob. 1 . Ecclesiae auctoritate quae B. Mariae integritatem etiam post 
partum in communibus precibus praedicat, et contrarium sentientes a fide 
aberrare decernit . Imo in concilio . Chalcedonensi congregata in Alloc. 
ad Marcian. Imp. expresse affirmat , B. Mariae virginitatem sacratam es- 
se a Christo etiam post partum , uterumque ejus fuisse integritate ob- 
signatum ... 

• Prob. 2. ex communi Patrum omnium consensione . Non enim B. Ma- 
ria , inquit Epiplianius Haer. 78. Virgo per excellentiam diceretur , nisi 
perpetuo 6ervasset integritatem . Ita virginitatis votum emiserat, subdit Gre* 
gorius nyssenus Orat, in Natal. Dom. ut ne Angeli quidem verbis stare 
vellet , nisi scivisset nullum accessurum virginitati ejus detrimentum . In- 
credibile prorsus videtur, ait Ambrosius, B. Mariam quae se edidisse scie- 
bat per carnem Dei Filium, aliis procreandis filiis operam dare voluisse. 
Alii alia proferunt ad id demonstrandum argumenta , quae videri possunt 
apud Petavium libro nuperrime citato . 

1 

Sophismata diabolica dissolvuntur . 

. . * . . - - , ‘ - I 

Obj. 1. cont. 1. tlies. Isaiae vaticinium intelligi nullo ' modo potest 
de Filio Mariae . Nam prolatum illud fuit ut Achaz signum daretur libe- ' 
rationis Jcrusalem a duobus regibus Syriae et Israel . Signum porro prae- 
cedere rem significatam debuit : adeoque debuit oraculum impleri tempo^ 
re Achaz, non octingentis circiter post ejus mortem annis» Atque ita 
nulla ex V. Testamento habetur demonstratio B. Mariae virginitatis ante 
partum , II. sed neque ex N. Testamento . Nam Paulus in Ep. ad Gal. 
cap. 4 * v. 4 * de Christo loquens ait : Misit Deus Filium suum factum 
ex muliere . Mulier vero est foemina a viro compressa , ut patet ex Cice- 
rone apud Quintilianum, qui de Publiola nuper nupta inquit: Cras mu- 
lier erit . 

Resp. ad 1. Non ad Achaz , sed ad domum David vaticinium suum 
direxit Isaias . Recusaverat namque iucredulus rex signum a Deo petere 
liberationis ab invasione duorum principuin : Non petam , et non tentabo 
Dominum ; et tunc Propheta ad domum David conversus praedixit fu- 
turum tempus in quo Deus daturus erat majoris liberationis signum . Au- 
dite ergo domus David : Numquid parum vobis est molestos esse homi- 
nibus , quia molesti estis et Deo meo ? Propter hoc dabit Dominus ipse 
vobis signum etc. Praeterea falsum est quoque signum praecedere semper 
rem significatam debere ; quum ia Scripturis signa aliquando promittantur 
in promissionis jam completae commemorationem, ut ex cap. 3 . Exo. v. 
-12. patet: Et hoc habebis signum, quod miserim te : Cum eduxeris po- 
pulum meum de AZgypto , immolabis Deo super montem istum . 

Ad 2. Etsi quandoque mulier opponatur virgini , ut plurimum ta- 
men nomen est significans sexum , non foemiuae conditionem, ut constat ex 
«odem Apostolo qui in 1. ad Cor. cap. 1 1. v. 5 . scribens , Omnis autem 
mulier orans , aut prophetans non velato capite , deturpat caput suum ... 
Si turpe est mulieri tonderi aut decalvari , velet caput suum , nou de 
solis nuptis aut viduis, sed de incorruptis quoque virginibus loquebatur . 
Unde Tertullianus de Virg. velan. cap. 4 * Naturale vocabulum - , inquit , 
est foemina, naturalis vocabuli generale , mulier : generalis etiam specia- 
le , virgo , vel nupta , vel vidua , vel quot etiam aetatis nomina acce- 
dunt . Et ipse Tullius pro Murena ait : Mulieres omnes propter ii firmi- 
tatem consilii > majores in tutorum potestate esse volufrunf , 

Obj. 2 . cont. ait. thes. lsaiae vaticiniam , Ecce virgo concipiet eic. 
demonstrat ad summum B. Mariam fuisse virginem ante partum , non i- 
ipso partu ; neque enim possibile fuit ut sine virginalis claustri infraction 
ne filium ex utero funderet . 11. hinc Tertullianus de Carne Chr. cap. a3. 
Peperit , inquit , quae ex sua carne , et non peperit , quae non ex viri 
semine , et virgo quantum a viro , non virgo quantum a partu . Consimi- 
lia habent Origencs Hom. 14 . in Lucam , et Hieronymus ady. Helvidium 

Resp. ad 1 . Propheta non solum de conceptione loquitur , sed etiam 
de partu ; ait siquidem : Ecce virgo concipiet , et pariet etc. Deinde conce- 
ptum ac partum virginis proponit tamquam inusitatum et singulare si- 
gnum : Pete tibi signum a Domino Deo tuo , sive in profundum inferni , 
sive in excelsum supra i Et, Propter hoc dabit Dominus ipse vobis si- 
gnum : Ecce virgo concipiet etc. De quo eodem signo loquens Jeremias 
cap. 3i. illud appellat novum: Creavit Dominus novum super terram: 
Foemina circumdabit virum . Ast ubi natu esset uovurn, singulare, inauditum , 
signum , si de partu loqueretur mulieris in sensu Judaeorum et Haereti- 
corum ? Nec impossibile fuit ut B. Maria absque virginitatis suae jactura 
filium ederet , quia non est impossibile apud Deum omne verbum . 

Ad 2 . Quamvis laudati in argumento Patres duriuscule aliquantulum’ 
loculi fuerint , explicari nihilominus facile possunt si animadvertamus il-' 
lorum scopum fuisse haereticos refellere : qui ex intemerata B. Mariae vir- 
ginitate inferebant Christi corpus non ex Matris sanguinibus fuisse pro- 
genitum , sed descendisse de caelis , ac per Virginis uterum veluti aquam 
per tubum pertransisse . Tertullianus ergo per illa verba , ISon virgo quan- 
tum a partu , ut et alii Patres , consimilibus locutionibus exprimere volunt 
B. Mariam veram fuisse matrem . Adeoque loquulio illa , non virgo , ve- 
ram ac realem significat matrem . 

Obj. 3. cont. 3. prop. Matth. cap. 1 . v. 18 . legitur : Antequam ,( Ma- 
ria et Joseph ) convenirent , inventa est in utero habens de Spiritu san * 
cto . Quare sequitur quod postea conveueriuL . Et quemadmodum de eo 
qui numquam pransurus est non dicitur , antequam pranderet ; ita de 
iis qui nunquam convenire debent dici nequit , antequam convenirent . 
II. prosequitur ibid. Evangelista v. a5. Et non cognoscebat eam , donec 
peperit filium suum primogenitum . Cognoscere , noc in loco idem plane 
est ac maritale thorum experiri . Particula , donec , determinatum tem- 
pus siguificat : itaque postquam B. Maria peperit Filium , maritale thorum 
experta est . 111. idque confirmatum remanet ex quo filius a B. Maria 
editus , appellatur ab Evangelista Primogenitus . Porro primogenitus alios 
post se genitos supponit . IV. hi vero qui a B. Maria post Christi partum 
geniti sunt, ab omnibus Evangelisti* fratres dicuntur ejusdem Christi. 

Resp. ad x. cum Hieronymo Cornu», in hunc Matth. locum . Quod au- 
tem dicitur , antequam convenirent , non sequitur ut postea convenerint : 
sed Scriptura quod facium non sit ostendit. Cujus rei ratio est, quoniam 
agebat eo loci Evangelista de modo quo Christus secundum carnem na- 
tus erat , quod eum expressisset» non ultra progressus est . Exemplum au-. 

tcm ab Helvidio ia sui erroris confirmationem assumptum falsura esse de- 
monstrat S. Hieronymus ex eo quod si quis dicat, antequam Helvidius 
poenitentiam ageret , ex hac vita migravit , non sequitur quod postea 
poenitentiam egerit . Item si quis dicat, antequam in portu pranderem , ad 
Africam navigavi , non sequitur me postea in portu prandisse . Multa alia 
affert Hieronymus exempla, et post ipsum Erasinus et Laurentius Valla ex 
Virgilio , Cicerone , ac Thucydide . 

Ad 2. dico i. Hieronymum, Epiplianium aliosque Patres accipere 
hoc in loco verbum , cognoscere , pro scientiam seu notitiam habere , juxta 
illud Luc. cap. 2. v. 43 . Et non cognoverunt parentes ejus etc. voluitque 
significare Josephum uxoris suae praestantiam plene non cognovisse , nisi 
in partu Christi Domini . 2. Sed admisso etiam quod verbum , cognosce- 
re , significet maritale thorum experiri , nihil inde conficitur . Nam particu- 
la donec ibi apposita , negat quidem maritalem cognitionem ante partum : 
sed nihil definit quid facium sit post partum, apposite ad mentem Evan- 
gel istae cujus scopus erat enarrare dumtaxat Christi corpus genitum edi- 
tumque fuisse ex intactae Virginis utero . Neque particulae donec vis est 
definire quid factura sit aut fieri debuerit tempore posteriori , ut pluribus 
exemplis demonstrat S. Hieronymus . Sic ex quo Christus dixerit Matth. 
cap. 28. v. 20. Ecce ego vohiscum sum omnibus diebus usque ad con- 
summationem saeculi , non sequitur Christum post saeculi consummationem 
super Ecclesiam et Apostolos quibus praesentiam suam spopondit , relictu- 
rum . Item in lib. 2. lleg. cap. 6. v. 23 . legitur : Michol filiae Saul non 
est natus filius usque in diem mortis suae. An peperit post mortem ? 
Vide alia exempla apud eumdem S. Doctorem in lib. adv. Helvidium . 

Ad 3 . Is in Scripturis dicitur primogenitus , ante quem nullus alius 
est genitus . Quod S. Hieronymus hac ingeniosa observatione demonstrat . 
Quum Num. cap. 18. v. i 5 . praecipiatur ut pro quolibet primogenito post 
unum mensem a nativitate siclus argenteus offeratur j si primogenitus is es- 
spt post quem alius genitus est , quilibet genitor siclum petenti respondere 
potuisset : Quid me unius mensis constringis articulo ? Expecla donec 
nascatur secundus . Nihil debeo Sacerdoti nisi et ille f ierit procreatus , 
per quem is qui ante natus est incipiat esse primogenitus . Christus 
ergo dictus est Primogenitus Mariae , quia nullus alius ante ipsum genitus 
a Virgine erat. Sunt et aliae caussae cur Christus saepe Primogenitus in 
Scripturis dicitur , de quibus alibi . 

Ad 4 - Omnes Evangelistae commemorant Christi fratres , sed qui erant 
fratres consanguinitate et propinquitate, non natura . Et revera in Scripturis 
alii sunt fratres natura , ex iisdem scilicet progeniti parentibus , ut Jacob 
et Esau : alii cognatione , ratione videlicet propinquitatis , ut Abraham et 
Lotii , Laban et Jacob , qui et consobrini appellantur : alii gente , hoc 
est ejusdem nationis , ut omnes Israelitae : et alii affectu , ratione praeser- 
tim religionis, ut sunt omnes fideles . Jacobus ergo , Joses , Simon , et Jn- 
das dicuntur fratres Domini , non natura, sed ratione propinquitatis, et cfant 
proprie Christi consobrini . Quod facile demonstratur . Paulus enim in Ep. 

ad Gal. cap. i. r. 19. scribit: Alium autem Apostolorum 'vidi nemi- 
nem, nisi Jacobum fratrem Domini. En frater Christi Jacobus. Ast non 
fuit Jacobus frater Christi natura , hoc est , filius vel Mariae vel Jose- 
phi . Nam duo commemorantur in Evangelio Apostoli nomine Jacobi , quo- 
rum unus filius erat Alphaei , alter vero Zebedaei . Ex qua animadversio- 
ne etiam colligitur deceptos fuisse nonnullos Patres qui autumarunt fra- 
tres Domini filios fuisse Josephi ex alia uxore genitos . Hi enim duo filii 
fuerunt Alphaei ac Zebedaei . • 

CAPUT IV. 

Expenduntur reliquae circa Christi corpus quaestiones . 

Demonstrata corporis Christi sanctitate quod ex Virginis utero absque 
virili semine editum sit , inquirere deinceps solent Theologi r. an Chri- 
stus una cum vero humano corpore assumpserit etiam sanguinem , illum- 
que adhuc in caelo retineat . a. an corpus a Christo assumptum fuerit 
corruptibile . 3 . et reliquorum defectibus corporum subjectum . 4 * An 
corpus assumpserit speciosum vel deforme . Majorum vestigiis insistentes 
et nos de his breviter pertractabimus j 

Et quoad priorem controversiam duas habet illa partes ut per se pa- 
tet . Et circa priorem, an scilicet Christus assumpserit sanguinem, nulla po- 
test oriri difficultas . Fuit namque Christus perfectus homo . Et Apostolus 
ad Hebr. cap. a. v. i 4 - inquit: Quia ergo pueri communicaverunt car- 
ni et sanguini , et ipse similiter participavit eisdem : nullaque fere est 
N. Testameuti pagina in qua Christum sanguinem fudisse pro nobis noni 
legatur . Circa alteram autem, an Christus etiam nunc sanguinem retineat 
in caelo , contradicunt nobis recentiores haeretici , Osiander , Aibertinus , 
Johannes Dallaeus , Alix , aliique nonnulli affirmantes exangue esse nunc 
Christi corpus . 

Quoad alteram quaestionem , ut vera a falsis certaque ab ambiguis 
secernantur, animadvertere juvat. 1. corruptionem duplicem habere si- 
gnificationem ; vel enim significat animae a corpore separationem , quo sen- 
su corpus quod corruptibile dicitur , fami , siti , angori etc. subditum est ; 
vel denotat resolutionem in elementa , et hoc modo corruptibile corpus 
tabe macieque consumitur . 2. Christi corpus considerari potest vel an- 
te vel post resurrectionem a morte . His positis , Catholicorum sententia 
est , Christi corpus ante gloriosam suam resurrectionem corruptibile priori 
quidem, non autem posteriori modo fuisse . Post resurrectionem vero neutro 
sensu fuisse subjectum corruptioni . Aphthartadocitae nihilominus , seu In- 
corrupticolae existimarunt Christi carnem incorruptibilem fuisse etiam ante 
passionem . Magnos hic error habuit sectatores , Episcopos videlicet et Mo- 
nachos vita illustres , ipsumque Justinianum Imperatorem . Erroris insti- 
tutores fuere Julianus halicarnasseus episcopus , et Paiuus quidam euty- 
chiana labe infecti . Est quippe carnis Christi incorruptibilitas eutychiani 

systematis consectarium; ex quo nimirtim in Christo fuerit, humanitas di- 
vinitati commixta , sua sponte sequitur evasisse incorruptibilem . * 

iPro tertia dirimenda controversia observandum est duplicis generis 
esse humani, corporis defectus . Alii sunt toti speciei commones , ut cor- 
ruptibilitas sensu supra exposito , fames , sitis lassitudo ex itinere ete. Alii 
vero nonnullis dumtaxat humanae speciei conveniunt individuis , ut caeci- 
tas , surditas, febris, lepra etc. Christus qui fieri. voluit in similitudinem 
carnis peccati , assumpsit quidem una cum humano corpore defectus illos 
qui sunt toti speciei communes , non autem illos aliquibus humanae spe- 
ciei individuis convenientes . . , 

Tres sunt demum de quarta quaestione diversae sententiae . Nonnulli 
venustae formae praeditum Christi corpus fuisse arbitrantur. Pauci tenent 
fuisse illius formatu vilem et abjectam . Communiter putant nec insignem 
pulcritudinem nec turpem habuisse formam . Puto fuisse Christo elegan- 
tissimam corporis venustatem , si pulcritudinis nomine non ruborem gena- 
rum, labiorum, visuum, aliasque inteliigamus proprietates quae carnalium ocu- 
los alliciunt, sed aptam partium dispositionem, temperatum colorem, sta- 
turam convenientem . His hoc modo adnotatis nostram circa singula sen- 
tentiam argumentis confirmemus. v . . 

CONCLUSIO I. 

Christi corpus in caelo nunc non est exangue . 

j • * • , * ,* 

• • * « • **.» / 

Prob. i. ex Scriptura . Paulus in Epist. ad Hebr. cap. 9. docet sum- 
mum Judaeorum Pontificem semel in anno ingredi consuevisse in , Taber- 
naculum , Non sine sanguine quem offert pro sua et populi ignorantia . 
Subdit deinde : Christus autem assistens Pontifex futurorum honorum , per 
amplius , et perfectius tabernaculum non manufactum ... neque per san- 
gfiinem hircorum , aut vitulorum , sed per proprium sanguinem introivit 
semel in Sancta , aeterna redemptione inventa . Quemadmodum ergo sum- 
mus Pontifex in V. T. hircorum ac vitulorum inferebat sanguinem in ta- 
bernaculum hujus creationis , ita Christus intulit semel in caelum proprium 
sanguinem . ‘ . 

Prob. 2. ex Eucharistia . Eo namque modo se habet nunc Christi 
corpus in caelo , qijomodo est in sacramento Eucharistiae . In Eucharistia 
autem Christi corpus sanguinem habere nemo qui realem ibi Christi prae- 
sentiam confiteatur , audet dubitare . His modo adde vulgare Theologorum 
proloquium : Quod Verbum semel assumpsit , numquam dimisit : et ani- 
madvertens assumpsisse sanguinem rem totam conficies . 

" CONCLUSIO II. 

Corruptibile fuit Christi corpus ante resurrectionem . 

• 1 

Prob. 1. Scripturis . In Evangeliis legitur dixisse Christum : Spiritus 

quidem promptus est , caro autem infirma . Apostolus in 2. ad Cor. cap. 
i 3 . v. 4 * crucifixus est ex infirmitate : sed vivit ex virtute Dei . 
Ac talem futurum praedixerant Messiam Prophetae . Nam Isaias cap. 43 . 
illum appellat Virum dolorum , et scientem infirmitatem . Jam vero cor- 
pus subditum infirmitati , corpus proculdubio est corruptibile . Christi cor- 
pus subditum fuit infirmitati , ut ex citatis testimoniis apparet : fuit igitur 
corruptibile . 

Prob. 2. theologicis rationibus . T. corpus quod esurit , sitit , fatiga- 
tur , taedet , ac pavet , est corpus corruptioni subjectum : ut enim haec pa- 
tiatur debet alterari . In Evangeliis autem narratur Christum esuriisse , 
sitisse , fuisse lassatum ex itinere etc. unde alterationi , adeoque corruptio- 
ni subditum corpus habuit. II. ideo Christus infirmitatibus compatitur no- 
stris, ut ait Apostolus , quoniam et ipse quondam infirmus fuit. Falsa ve- 
ro esset Apostoli ratio si Christi corpus fuisset incorruptibile. III. Christus 
corpus assumpsit ut nostrum , excepto peccato, ut centies Apostolus inquit ; 
atque idcirco sicuti nostrum , ita et illius coipus fuit corruptioni obnoxium . 

Putant tamen Aphthartadocitae argumenta haec facile eludere respon- 
dendo 1. Christum etiam post resurrectionem manducasse, bibisse , ambu- 
lasse ; ac proinde corpus illius non erat corruptibile : adeoque ex iis quae Chri- 
stus gessit in carne nequit ejus colligi corruptibilitas . 2. Ante resurre- 
ctionem passus utique est Christus et doluit . Ast factum id est ex dispen- 
satione divina , non naturaliter . 

Sed quoad 2. latissimum est inter ea quae gessit Christus post resur- 
rectionem , et ante illam discrimen . Nam in Evangeliis legitur Christum 
ante resurrectionem manducasse sed esurientem , bibisse sed sitientem , am- 
bulasse sed lassatum fuisse ex itinere . Ubinam haec de Christo post re- 
surrectionem leguntur ? Manducavit itaque post resurrectionem et bibit 
ut corporis sui yeritatem commonstraret, non quod id natura exigeret. 

Ex his patet etiam responsio ad 2. Nam si Christus manducavit quia 
esuriit , si bibit quia sitivit , si fatigatus est cx itinere, si crucifixus ex in- 
firmitate ; omnia ergo haec et alia quae arguunt corruptionem , passus est 
non ex dispensatione divina , sed naturaliter . Accedit his quod dispensatio- 
nis hujus ne minimum vestigium occurrit vel in Scripturis vel in ope- 
ribus Patrum . Praeterea Christi Domini vita continuum nec umquam in- 
terruptum fuisset miraculum ; nullum quippe fuit temporis instans in quo 
non fuerit passionibus obnoxius , si pauca exceperis interstitia . Denique 
Deus nulla cogente necessitate miracula patrasset $ tribuisset namque per 
miraculum carni Christi incorruptionem j et rursus per novum miraculum 
concessam incorruptionem semovisset ut pati posset : quem operandi mo- 
dum Deo non convenire agnovit vel ipse Aristoteles cujus proloquium 
est : Deus et natura nihil moliuntur frustra . 


Tom. IV. Marcellius Theol. 

CONCLUSIO III. 


Habuit Christi corpus defectus toti humanae speciei communes , non 
autem defectus convenientes dumtaxat individuis . 

Sequitur thesis ex dictis . Nam corporis defectus toti humanae spe- 
ciei communes, sunt corruptibilitas, fames, sitis, dolor , aliaque hujus ge- 
neris . His autem subjectum fuisse Christi corpus jam ex Scripturis de- 
monstratum est . 

Prob. altera prop. pars. Defectus humanae speciei individuis conve- 
nientes , ut febris , lepra , caecitas etc. proxime et immediate profluunt 
a peccato vel originali vel actuali . Verum nullum fuit in Christo pecca- 
tum : lentatus autem per omnia pro similitudine absque peccato , ut 
ait Apostolus ad Hebr. cap. 4- v. i5. Hinc defectus corporis Christi erant 
quidem poenae originalis peccati , sed quae ab eo proficiscuntur remote , 
non proxime et immediate: proindeque sicuti defectus non contraxit corpo- 
ris, de quibus loquimur , ita nec contraxit concupiscentiam et ignorantiam . 

CONCLUSIO IV. 

Corpus Christi fuit eleganti ssimae formae juxta 
veram pulcritudinis notionem . 

Prob. i. Scripturis . Ps. 44* v * 3. legitur: Speciosus forma prae fliis 
hominum : diffusa est gratia in labiis tuis . Haec dicta esse de Christo 
Patres omnes ac interpretes affirmant . Haec autem eadem singularem Chri- 
sti demonstrant pulcritudinem . 

Sed adversae sententiae patroni respondent laudata Psalmistae verba 
de interna intelligi animi puleritudine ej usque virtutibus , ut Chrysosto- 
' mus et Theodoretus exponunt . 

Quod nos non diffitemur . Sed non idcirco non significant etiam pul- 
critudinem corporis , praesertim cum externa oris venustas indicium sit 
aliquando internae pulcritudinis . Unde Chrysostomus idem Hom. 28. iu 
Matth. laudata verba interpretatur de puleritudine corporis » 

Prob. 2. auctoritate PP. Origenes Tract. 35. in Matth. docet ex Chri- 
sti vultu splendorem quemdam insolitum non raro erupisse . Chrysostomus 
Hom. 32. in cap. 8. Matth. tradit Christum non modo cum miracula ede- 
ret , sed etiam aspectu ipso fuisse gratum . Hieronymus in cap. 9. Matth. 
ita scribit : Arguit in hoc loco Porphyrius et Julianus Augustus vel im- 
peritiam historici mentienlis , vel stultitiam eorum qui statim secuti sunt 
Salvatorem , quasi irrationabiliter quemlibet vocantem hominem sint secu- 
ti ... Certe fulgor ipse et majestas divinitatis occultae quae etiam in 
humana facie relucebat , ex primo ad se videntes trahere poterat aspe- 
ctu . De Johanne Damasceno , Theophane , Nieephoro , ac S. Thoma ne- 
mini dubium . 

Sed neque huic argumento adversarii acquiescunt. Horum enim Pa- 
trum dicta, Origenis praesertim , Hieronymi , et Chrysostomi de majestate 
intelligenda sunt ac pulcritudine Christi aliquibus in circumstantiis , quan- 
do videlicet ut Deus in terris operabatur . 

Verum etsi laudatorum dicta Patrum interpretari velis ut adversa- 
rii contendunt, non excludunt tamen, imo potius confirmant, si di- 
ligenter attendantur, naturalem Christi venustatem. Nam i.Johannes Da- 
mascenus, Theophanes, S. Bcrnardus, Nicephorus , et B. Thomas absolute 
tradunt Christum fuisse speciosum ac decorum aspectu . 2 . Chrysostoinus 
expresse adseribit Christo pulcritudinem , non solum dum miracula ede- 
bat , sed in omni vita sua ; ait quippe : Non enim miracula dumtaxat 
faciens admirabilis erat , sed etiam cum simpliciter aspiceretur ingenti 
abundabat gratia . Atque hoc significans Propheta canebat : Speciosus 
forma prae filiis hominum . Objicit deinde sibi Isaiae textum , Non est 
species ei etc. illumque de tempore explicat passionis . 3. Quod Hierony- 
mum spectat , is certe majestatem splendoremque Christo tribuit , maxime 
cura discipulos ad se vocavit , ac mercatores ejecit e templo , sed non 
proinde negat aliis etiam iu circumstantiis aliquid in ejus vultu sidereum 
emicuisse , licet minus manifeste quam ubi ut Deus operabatur . 

Prob. 3. ratione. Vera humanae pulcritudinis notio consistit, juxta 
Aristotelem , in accurata membrorum partiumque corporis proportione tum 
absoluta tum relativa ; ita ut quaevis corporis pars proportionata sit in 
se, cum optimam cum reliquis membris habeat symmetriam, cumque iis con- 
cinnam harmoniam servet : parumque refert an color vividus sit atque flo- 
ridus , an labia ad risum proclivia , an rubicundae genae : haec enim est 
venustas muliebris et affectata . Ast vero Christi Domini corpori aptari uti- 
que potest allata mox definitio. Nam Nicephorus Callixlus lib. 1 . cap. 4- 
scribit se a Majoribus accepisse Christum Jesum egregio vividoque vultu 
fuisse ; corporis statura ad palmos prorsus septem ; caesariem habuisse 
subfavaniy nec admodum densam ; capillos prolixiores etc. Nec dici po- 
test Nicephorum deceptum fuisse . Nam antiquis temporibus imagines ex- 
tabant atque statuae Christum exprimentes . Ut enim Abgari ac Veronicae 
imagines quae a multis revocantur iu dubium silentio praeteream , Cae- 
sareae. Philippi visa proculdubio fuit Christi statua ab evangelica Hemor- 
roissa erecta, ut Euscbius et Sozomenus narrant: et Alexander Imperator 
una cum tabulis illustrium virorum imaginem Christi domi in sacello as- 
servabat , teste Lampridio . Ex vetustis ergo statuis et imaginibus potuit 
Nicephorus scire quaenam fuerit Christi Domini spccics . Deinde Angustae 
Taurinorum iu finibus Italiae sacra adhuc colitur syndon in qua Christus 
statim e cruce depositus, fuit involutus , quaeque illius corpus eo prorsus 
modo exhibet quo a Nicephoro describitur , uno excepto colore . His ac- 
cedit non spernenda angelici Doctoris ratio , quod nempe pulcritudo ma- 
xime competebat ad statum et reverentiam suae conditionis . Ac deni- 
que Christus Dominus assumpsit quidem defectus omnes humanae speciei 
communes, non autem defectus qui conveniunt individuis, ut paullo su- 

116 . • . . 
pra demonstravimus . Porro turpitudo ac deformitas corporis defectus est 
minime humanae speciei communis ; ac proinde non debuit a Christo as- 
sumi . 

Quae adversus statutas positiones afferri solent , 
proponuntur et explicantur . 

Obj. i. cont. i. thes. Ut Christus modo sanguinem in caelo retineat, 
debuit post passionem illum reassumere . Non reassumpsit autem . Non enim 
reassumpsit sanguinem in circumcisione amissum . Et sanguine in passione 
effuso respersa manserunt, clavi, lancea , et sudarium . Et asservantur adhuc 
nonnullis in locis guttae sanguinis Christi . 

Resp. Christum post passionem non singulas quasque minutissimas san- 
guinis reassumpsisse particulas , sed reassumpsit tamen sanguinis sui sub- 
stantiam ad perfectum constituendum hominem necessariam . Hoc sensu S. 
Thomas Q. 54 « art. 2. ad 3 . affirmat totum fuisse a Christo sanguinem 
reassumptum . Hic animadvertere juvat quaestionem hanc ad fidem non 
pertinere . Nam quum anno 1462. gravis excitata inter Dorainieanos ac 
Franciscnnos controversia , affirmantibus his totum in passione fusum san- 
guinem fuisse a Christo reassumptum , illis autem negantibus , Pius 11 . tunc 
summus Pontifex nihil definiens , praecepit tantum utrique parti ne er- 
roris sibi invicem tribuerent notam . 

Obj. 2. adv. ait. prop. Christus Dominus alloquens Patrem inquit .* 
Dion dabis Sanctum tuum videre corruptionem . II. in N. Testamento appel- 
latur saepe Christus secundus Adam 5 et quidem ad instar Adae innocentis 
nullum habens nec originale nec actuale peccatum . Corpus autem inno- 
centis Adae quum posset non mori , erat incorruptibile . Quare incor- 
ruptibile fuit corpus quoque Christi. III. hinc non ex necessitate, sed 
ex potestate mortuus est Christus , juxta illud apud Johannem : Potesta- 

tem habeo ponendi animam meam : et potestatem habeo iterum sumendi 
eam . IV. rem totam confirmat Dionysius alexandrinus in Ep. adv. Pau- 
lum samosatenum dicens ; Sur rexit itaque primum Samosatensis loquens 
iniqua , qui diceret esse corruptibilem sanguinem Jesu Christi , qui est 
Deus Israel , et Jesus , et qui omnem corruptionem , et passionem , et 
mortem solvit , qui redemit nos a servitute corruptionis . Sanguinem 
mortalis et passibilis hominis dicit , quia dixit Dominus gloriae disci- 
pulis : Accipite , et dividite : A ovum Testamentum est in meo sanguine ; 
et quia dicit idem : Qui pro vobis effunditur . Quod si tamquam haere- 
ticum damnat Dionysius Samosatenum quod Christi sanguinem corrupti- 
bilem esse dixerit , ipsumque Christum patibilem ac corruptibilem homi- 
nem , jam contraria huic sententia catholica erit . 

Resp. ad 1. Corruptio a qua liberari desiderat Christus per os Pro- 
phetae , est corruptio quae resolutionem dicit in ultima elementa , non 
quae animae a corpore solutionem cum suis consectariis importat . Quum 
enim nul utn proprium haberet peccatum , nou decebat ut caro ejus vel 

putredine tabeque marcesceret , vel in elementa resolveretur . Optime 
S. P. Augustinus in Ep. 2o5. ad Consentium : Constat , inquit , neque 

ullo modo dubitandum est , corpus Christi , quod licet corruptionem 
putredinis in sepulcro non viderit , unde scriptum est , Non dabis San- 
ctum tuum videre corruptionem , clavis tamen et lancea perrumpi po- 
tuit , nunc omnino in incorruplione consistere . Hac eadem responsione 
solvitur quod ex Cyrillo alexandrino lib. 9. de Ador, in spir. et verit. 
afferri solet in haec verba : Incorruptibile namque est Christi corpus , 
et divinam in seipso naturam habet ... Primitiae porro nostrae , atque 
radix nostri generis Christus : quod genus hoc ipso quod Deo junctum 
est , ad incorruptionem recreatur . Et ipse quippe de immunitate a putre- 
dine et macie loquitur ; quum verba laciat de Christi corpore ad cujus 
similitudinem justorum corpora recreantur , de corpore videlicet Christi 
post resurrectionem . 

Ad 2. Christus dicitur secundus Adam quatenus caput est omnium 
renatorum sicut Adam caput est omnium natorum , non quatenus corpus 
assumpsit Adami innocentis . Quum enim in mundum venerit Christus quae- 
rere ac salvum facere quod perierat , atque salvare peccatores , non ju- 
stos ,* assumere debuit corpus Adami peccatoris , non innocentis : atque 

idcirco de caelis venit in similitudinem carnis peccati , inquit Apostolus , 
ut peccatum damnaret in carne . 

Ad 3 . Christus mortuus est potestate , quatenus antequam carnem si- 
bi sociaret humanam , poterat si voluisset , illam assumere incorruptibi- 
lem , non quatenus carnem habens incorruptibilem , potestatem exercu- 
erit ut illam corruptibilem redderet ac morti obnoxiam . Hoc sensu Chrir 
sti sententia apud Johannem est intelligenda . Et quidem potuisset Chri- 
stus si voluisset, carnem assumere incorruptibilem , sed noluit . Noluisse au- 
tem scimus , quoniam Christus ipse dixit : Spiritus quidem promptus est , 
caro autem infirma : et quia Prophetae et Apostoli appellavere Christum 
virum dolorum et hominem infirmum , nt jam animadvertimus . 2. Di- 
ci etiam potest Christum mdiluum esse potestate , propterea quod etiam 
post assumptam humanitatem corruptibilem potuisset non mori si ita ei 
placuisset . Responsio haec nititur sententiae Augustini qui Tract. 47 * 111 
Johan. scribit: Quando Christus animam posuit? quando Verbum voluit. 
Principatus enim in Verbo erat : ibi potestas erat quando poneret ca- 
ro animam , et quando sumeret . Et quemadmodum uno potius quam 
alio tempore mori Christus voluit , licet carnem haberet mortalem 7 ut ex 
illis verbis , Nondum venit hora etc. patet , sic potuisset si ipsi libuisset 
numquam mori . 

Ad 4 - Nec adversariorum caussam juvat magni Dionysii alexandrini 
auctoritas . Nam Samosatensem ipse damnat quod Christi corpus et san- 
guinem corruptibilia diceret , non ante , sed post resurrectionem . Ille nam- 
que haeresiarcha contendebat sanguinem Christi in Eucharistia , adeoque 
post resurrectionem , corruptioni esse subjectum : quod duplici conabatur 
demonstrare argumento . Primo quoniam Christus est , ut ipse blasphema- 

l)at , purus putusque homo : Sanguinem mortalis et patibilis hominis 
dicit . Secundo quoniam ea Christi verba , Accipite , et dividite , et illa 
alia , Qui pro vobis effunditur , accipiebat materialiter , ut constat ex ratio- 
ne quam hic affert , Quia dixit Dominus gloriae : Accipite , et dividite ... 
et quia dicit idem : Qui pro vobis effunditur . Proinde inquiens Dionysius 
Samosatensem errare , declarat illius errorem in hoc consistere quod Chri- 
sti corpus et sanguinem in sacramento Eucharistiae et post resurrectionem 
corruptibilia esse docuerit , quem errorem nos etiam execramur ; sequeretur 
enim inde Christum esse purum hominem . 

Obj. 3 . cont. 4. thes. De externa Christi specie ita loquitur Isaias 
cap. 43 . Non est species ei , neque decor : et vidimus eum , et non erat 
aspectus , et desideravimus eum . Deformis ergo facie erat Christus . II. 
quae faciei deformitas non solum in passione ejus , sed toto vitae suae 
tempore in eo apparuit , ut bene multi Patres testantur . Nam Clemens 
alexandrinus laudata Prophetae verba exponens inquit : Non sine causa 
Dominus habere voluit vilem corporis formam . Et Origenes lib. 6 . cont. 
Ceis, argumentum ab eo philosopho ex Christi deformitate adversus no- 
stram religionem deductum , absque solutione relinquit , ac si adversario 
ipse assentiatur . Non diversae sententiae videtur Tertullianus lib. de Carne 
Chr. cap. 9. et Cyprianus lib. 2. adv. Jud. 

Resp. ad 1. Non de omni vitae Christi tempore , sed de tempore tan- 
tum passionis loqui Prophetam testes sunt locupletissimi sancti Patres , in- 
ter quos Hieronymus Comm. in hoc caput : Despectus erat et ignobilis , 
quando pendebat de cruce , et factus est pro nobis maledictum , peccata 
nostra portabat , et loquebatur Patri : Deus Deus meus , quare me de- 
reliquisti . Paria habet S. P. Augustinus in illa verba Serm. 27. de Scri- 
pturis , alias 20. de verbis A post. Pendebat ergo in cruce deformis : sed 
deformitas illius pulcriludo nostra erat . Jn hac ergo vita deformem 
Christum teneamus . Quid est , deformem Christum ? Absit mihi gloria- 
ri , nisi in cruce Domini nostri Jesu Christi , per quem mihi mundus 
crucifixus est , et ego mundo . 

Ad 2. Clemens alexandrinus excludit a Christo pulcritudinem mu- 
liebrem et affectatam . In lib. enim 3 . Pedag. cap. 1. scribit: Verum 
non ille carnis pulcritudinem quae specie quadam illudit , sed veram 
animae corporisque pulcritudinem ostendit . Quoad Origenem , argu- 
mentum Celsi ex Christi deformitate deductum silentio compressit . Sed 
quid inde ? Non solent Patres praesertim gravissimi , ut erat Origenes , 
ineptiis cavillisque respondere adversariorum . Scopus illius erat ostendere 
Christum esse Deum . Hoc invictis demonstravit argumentis , cetera tam- 
quam minus -ad rem facientia reliquit . Tertullianus non secus ac Cle- 
mens alexandrinus dc tempore loquitur passionis Christi $ ita enim lau- 
dato in argumento loco scribit : Adeo nec humanae honestatis corpus 
fuit , nedum caelestis claritatis , tacentibus apud nos quoque Prophetis , 
de ignobili aspectu ejus ipsae passiones , ipsae que contumeliae loquun- 
tur ; passiones quidem humanam carnem , contumeliae vero inhonestam 

probavere . An ausus esset aliquis ... ullam sputaminibus contaminare 
faciem , nisi moerentem ? Eodem sensu deformem appellat Christum Cy- 
prianus $ inquit enim : Non est fgura ejus neque claritas , et vidimus 
illum , et non habuit f guram neque speciem , sed fgura ejus sine ho- 
nore , et def ciens praeter ceteros homines . 

Obj. ultimo . Congruum non videtur ut Christus venustate formae 
splendesceret, i. Quoniam oculos hominum temporali potius quam divina 
pulcritudine pellexisset . a. Quoniam Incarnatio Verbi fuit exinanitio . 3. 
Quoniam ipse praecepit ut talem pulcritudinein despectui habeamus. 

Resp. cum S. Thoma : Pulcritudo maxime competebat ad statum, 
et reverentiam suae conditionis . Nec oflicit quod primo loco objicitur . 
Non enim dicimus Christi pulcritudinem muliebrem fuisse et affectatam , 
sed virilem , gravem , et cum majestate conjunctam quae apta esset ad 
terrendos iniquos . 

Ad a. Quamvis pulcherrimus in terra fuisset Christus , semper veri- 
ficareiur Incarnationem esse Verbi exinanitionem . Quae namque propor- 
tio inter Deum Verbum , et humanitatem etiam splendidissimam ? 

Ad 3. Jussit Christus ut despectui habeamus foemineam pulcritudi- 
nem quae ad peccandum inducit , quamque Christum non habuisse con- 
eedimus . 

CAPUT V. 


An Verbum divinum una cum corpore veram assumpserit 

humanam animam . 


De Christi corpore in se spectato atque seorsirn accepto jam multa 
pro instituti nostri ratione disputavimus . Praestat nunc ut ad aliam gres- 
sum faciamus humanae naturae partem quae est anima . Nam haeretici 
qui nullum fidei dogma reliquerunt intactum , etiam circa animam Christi 
errarunt turpissime . 

Primi fuere Ariani affirmantes Filium Dei corpus assumpsisse abs- 
que anima , adeo ut animae vices suppleverit ipsa divina substantia . Hoc 
autem excogitavere commentum , ut Verbi facilius impeterent divinitatem 
hoc argumento : Corpus capax neutiquam est passionis atque doloris $ ani- 
ma quippe dolet et patitur accepta a corpore occasione : In Christo autem 
non erat anima , sed illius loco Verbum : Itaque Verbum patiebatur at- 
que dolebat . Subsumebant : Divinitas quae dolet ac patitur non est vera 
divinitas: Igitur divinitas Verbi non est vera divinitas. Ita Gregorius na- 
zianzenus lib. i. cont. Eunom : Hunc scopum haeresis istius fuisse , ut 
ostenderent humiliores voces quas ex humana natura loquitur Christus t 
ab ipsa divinitate profectas videri j ut hac ratione validiorem efficerent 
blasphemiam . Quamvis autem haec efTutirent Ariani, haeresis nihilominus 
isthaec sub Arianorum nomine penes veteres Patres raro refutata inveni- 
tur . Toti namque erant in adstruenda contra illos Verbi cum Patre con- 
substantialitate . Atque hoc sensu S. P. Augustinus in lib. de Haer. ad 

Quodv ulltle Um , inquit: In eo autem quod Christum sine anima solani 
carnem suscepisse arbitrantur , minus noti sunt : nec adversus cos ab 
aliquo inveni de hac re aliquando fuisse certatum . Sed hoc verum es- 
se , et Epiphanius non tacuit , et ego ex eorum quibusdam scriptis et 
collocutionibus certissime comperi . 

Meritam tamen non evasit error hic confutationem , et a priscis ec- 
clesiasticis Scriptoribus satis superque contritus fuit in Apollinare* novo 
erroris architecto. De quo nonnulla breviter hic adnotare juvat. Fuit Apol- 
linaris laodicenus ex patre ortus alexandrino cui etiam nomen erat Apol- 
linaris . Uterque initio professione erat grammaticus , et ambo familiaritate 
juncti cum Epiphanio laodiceno sophista gentili . Ea de caussa a Theo- 
doto tunc laodiceno antistite pariter reprehensi sunt , maxime cum arabo 
clerici essent. Paler enim presbyter, lilius vero lector erat. Sed quum 
a proposito non desisterent , Georgius qui Theodoto successit , excommu- 
nicationis sententiam in utruinque tulit . Quod quum aegre ferret Apolli- 
naris filius, novam excogitare coepit adversus Incarnationem haeresim . Diu 
tamen praeconceptam blasphemiam sub ementito pietatis habitu occuluit , do- 
nec renuntiatus est episcopus laodicenus . Et initio quidem episcopatus 
haereticum virus minime evomuit ; quinimmo Arianorum reliquias acerri- 
me insectabatur . Quod in caussa fuit ut Athanasius et Basilius com- 
mercium cum eo habuerint literarum . Sed erupit tandem ex impio pe- 
ctore infanda haeresis . Et principio quidem suppresso nomine in alexan- 
drina Synodo anno 3 62 . ab Athanasio celebrata, damnata est ; . tum in al- 
tera itera alexandrina anno sequenti ab eodem coacta Athanasio ; praete- 
rea Romae a Daraaso summo Pontifice ; ac deinceps an. 38 1 . a magno 
concilio C-P. I. et ab omnibus Episcopis et universali Ecclesia . 

Haeresis autem Apollinaristarum haec erat . Initio cum Arianis aje- 
bant animam a Deo Verbo in Incarnationis dispensatione non fuisse as- 
sumptam . Deinde Scripturarum victi testimoniis propriam amentiam agno- 
scentes , fateri coeperunt fuisse quidem a Verbo susceptam animam , sed 
quae mentem non haberet , illiusque gessisse vices Verbum divinum. Ad- 
scilo videlicet Platonis systemate , mentem ab anima dividentes , animae 
nomine illam quam Philosophi sensitivam appellant, intelligebant . Apol- 
linari stas , inquit S. P. Augustinus in citato lib. de Haer. cap. 55. Apol- 
linaris instituit , qui de anima Christi a Catholica dissenserunt , dicen- 
tes , sicut Ariani , Deum Christum carnem sine anima suscepisse. In 
qua quaestione testimoniis cvangelicis victi , mentem qua rationalis est 
anima hominis , defuisse animae Christi , sed pro hac ipsum Verbum in 
eo fuisse dixerunt . Primo itaque adversus Arianos demonstrandum nobis 
erit Verbum divinum animam assumpsisse humanam , deinde animam il- 
lam mente praeditam fuisse atque intellectu $ unde sit 

Verbum divinum, animam assumpsit humanam . 

Prob. i. Scripturis. Ps. i 5 . v. io. quem ad Christum referri patet 
ex Act. Ap. cap. 2. et i 3 . ita Jesus Patrem alloquitur: Non derelin- 
ques animam meam in inferno . Isaiae cap. 53 . V. io. Deus Pater haec 
de Filio dicit : Si posuerit pro peccato animam suam , videbit semen lon- 
gaevum . Johan. cap. io. v. 17. Christus mortem suam praedicens ait: 
Propterea me diligit Pater : quia ego pono animam meam , ut iterum 
sumam eam . Nemo tollit eam a me : sed ego pono eam a me ipso , et 
potestatem habeo ponendi eam , et potestatem habeo iterum sumendi 
eam . Testimonia haec V. ac N. Testamenti salis luculenter ostendunt in 
Christo animam fuisse a Verbo distinctam . 

Nec argumentum eludunt Atiani dicentes in laudatis Scripturae te- 
stimoniis animae nomine temporalem intelligi vitam. Narn primo etsi id 
concederetur, non proinde sequeretur non fuisse a Verbo assumptam una 
cum corpore etiam animam . Nam juxta omnes Philosophos non est in 
homine vita nisi per animam rationalem : adeoque si laudata Scripturae 
testimonia significant vitam , humanitas Christi non caruit anima per quam 
vitam habuit . Deinde Arianorum responsio textui ex Psalmo deprompto 
aptari nullo modo potest , ut per se manifestum est . Ac denique illa ea- 
dem anima quam ponere ac reassumere poterat Verbum , turbabatur et 
tristis erat, ut ex Johan. cap. ia. et Mallii, cap. 26. legitur . Porro quid 
illud erat quod in Christo tristabatur ? Non corpus ; quoniam istud quum 
insensibilis sit materia, incapax est tristitiae . Neque Verbum; quoniam qu- 
um Deus Patri consubstantialis esset , ut modo supponimus , cadere non 
poterat in ipsum sive dolor sive tristitia : adeoque erat anima et a corpore 
et a Verbo realitcr distincta . 

Prob. 2. PP. auctoritate et rationibus . Athanasius lib. 1. cont. Apol- 
linar. ita scribit: Quomodo tristis et animo turbatus humanam non ha- 
buit animam ? Tribuere enim talem sensum materiae insensibili , absur- 
dum ; Deo immutabili adseribere , blasphemum . Continet sententia haec 
argumentum paullo supra a nobis allatum . S. P. Augustinus Ep. 187. 
alias 57. ad Dardanum, ait : Profecto cum dicis hominem perfectum , to- 
tam illic naturam humanam vis intelligi . Non est autem homo perfe- 
ctus , si vel anima carni , vel animae ipsi mens humana defuerit . Non 
est itaque homo perfectus qui anima caret , sicut perfectus homo non est 

3 ui caret corpore . Christum autem perfectum fuisse hominem clamant un- 
ique sacrae litcrae et symbola fidei . Theodoretus de Haeret. Fabul. Si 
enim , inquit , Verbum Deus animam non assumpsit , nec liberare eam , 
nec gloriam ei parare poterat . Consimili modo loquitur Damasus R. P. 
in Ep. Syrtod. et Augustinus qui Enarrat, in Psal. 5 G. in illa verba , De- 
disti ei potestatem omnis carnis , quae leguntur apud Johan. cap. 17. 
ait : Numquid in solam carnem acceperat potestatem , et non maxime 
Tom. IV. Marcellius Theol. 16 

in animas , quas primitus liberabat ? Ergo ibi erat anima , ibi erat ca- 
ro , ibi totus homo . Vide et Sertn. 237. de Temp. et alia loca quibus 
Apollinaris tas perstringit. Et jure quidem . Nam illud divinum Verbum 
assumpsit quod liberatum atque salvatum ab eo est ; ad hoc enim venit 
in mundum ut illum redimeret . Liberavit autem atque salvavit animas 
hominum \ hae enim praecipue , non corpora tantum per peccatum perie- 
rant . Quare animam una cum corpore assumere debuit divina sapientia . 
Et quemadmodum ex quo humanum corpus per Adae peccatum perierat , 
ex immortali nempe mortale lactum est , divinum Verbum corpus huma- 
num sibi sociavit ut per redemptionem redderet illi amissam immortali- 
tatem , quando omnes resurgent in similitudinem corporis Christi ; ita ex 
quo per Adae peccatum perierit anima hominum, debuit Verbum animam 
in se suscipere humanam . Fulgentius ex Ep. ad Hebr. cap. 2. ita in lib. 1. 
ad Trasimundum regem cap. 1 2. scribit : In eo enim quo passus est ipse 
et lentatus : potens est his qui tentantur auxiliari : et cap. i 3 . Si ergo 
in eo quod tentatus est , lentatis auxilium donat : profecto in quo tenta - 
tus non esty lentatis auxilium non ministrat . Ast lentantur homines non 
in corpore, sed in anima: adeoque et Christus animam habuit in qua ten- 
tatus est . Omnes denique Patres post Apostolum tradunt Christum fuisse 
mediatorem Dei et hominum . Verum praecipuus mediatoris character est , 
ut Patrem pro hominibus oret . Noa potest autem Christus , qua Verbum y 
orare Patrem cui aequalis est . Corpus incapax est orationis . Quomodo er- 
go mediatoris munus pro nobis exercet nisi per animam ? 

CONCLUSIO IL 

Anima a divino Verbo assumpta praedita erat mente et intellectu . 

Prob. 1. iisdem Scripturae testimoniis allatis , eisdemque ex PP. de- 
promptis rationibus quibus haec alia addi possunt. Lucae cap. 2. v. 5 a. 
de Christo legitur: Projiciebat sapientia , et aetate , et gratia apud De- 
um, et homines . Johan. cap. 1. v. i 4 * dicitur plenus gratiae , et verita- 
tis . Quae cum iis congruunt quae de illo vaticinati sunt Prophetae , ut 
Isaiae cap. 11. v. 2. Requiescet super eum spiritus Dominii spiritus sa- 
pientiae , et intellectus : spiritus consilii. Et in Evangeliis denique legitur 
turbatam tristemque fuisse animam Christi . Ast anima quae proficit sa- 
pientia , quae a Deo scientiam, intellectum , et consilium recipit, quae ple- 
na est veritatis , quae demum turbatur et contristatur , nonne mente prae- 
dita est et intellectu ? 

Vanum autem effugium est illud Apollinaristarum dicentium haec 
Scripturarum loca explicari facile posse de Verbo quod in Christo vices 
gesserit animae . Nam divinum Verbum capax non est sapientiae ac scien- 
tiae creatae de quibus in sacris literis sermo fit , multoque minus turba- 
vi potest et contristari . 

Prob. 2. judicio Ecclesiae quae anno 3 Ga. ut diximus , hunc Apol- 

linaris errorem damnavit , quamvis auctoris sperans resipiscentiam , illius 
nomini pepercerit . Anno 363 . damnationem iteravit . Anno 373. per Da- 
masum R. P. excommunicationis in Apollinarem ej usque asseclam Timo- 
theum tulit. Anno 378. in Antiocheno concilio iterum haeresim proscri- 
psit, ejus auctores fautoresque e proprio sinu ejecit. Ac denique idipsum 
Ecclesia praestitit in Constantinopolitano I. concilio anno 38 1. in Spiritu 
sancto congregata . 

Prob. 3 . ex PP. qui Apollinarem ej usque errorem confutarunt , in- 
ter quos Athanasius in Synodica ad Antioch. Basilius Ep. 74. Gregorius 
nazianzcnus in Ep. ad Nectari um , Theophilus alexandrinus , Epiphanius, 
Theodoretus , aliique permulti , qui editis voluminibus pessimum compres- 
serunt errorem , et a quorum recitandis verbis abstineo , contentus tantum- 
modo illa dare S. P. Augustini quae occurrunt Serm. 237. cap. 4 - Fue- 
runt , ipse ait citato sermone , qui hinc haeresim facerent , et dicerent , 
quia anima Christi non habuit mentem , non habuit intellectum , non 
habuit rationem ; sed Verbum Dei fuit illi pro mente , pro intellectu , 
pro ratione . Nolo sic credas . Totum redemit , qui totum creavit : totum 
suscepit , totum liberavit V erbum . Ibi mens hominis et intellectus , ibi 
anima vivificans carnem $ ibi caro vera et integra : peccatum solum 
non ibi . 

Prob. 4 * rationibus. 1. Christus perfectus homo est . Perfectus autem 
non est homo qui animam habet mente carentem . 2. Quomodo affirma- 
bitis caelestem in Christo mentem fuisse animae rationalis partes obe- 
untem ? An in duas divisum partes corpus ejus dicetis ? An alia ejus 
pars in sepulcro , alia apud inferos exlitit ? Quomodo fieri potuit ut 
qui animam non haberet , ad inferos descenderit ? Ita Athanasius in Iib. 
1. contra Apollinar. Nam si Christi anima sensitiva dumtaxat ac sine men- 
te erat , ut Apollinaristae dogmatizabant , jam mortuo Christo anima eva- 
nuit , nec potuit ad inferos descendere . 3 . Christus perfectissima scientia 
infusa et creata , itera et scientia acquisita ac experimentali praeditus fuit , 
ut adversus Agnoitas paullo post demonstrabimus . Habuit quoque huma- 
nam voluntatem, ut in refutatione monolhelismi dicemus. Habuit ergo per- 
fectissimam animam potentiis omnibus exornatam . 

Solvuntur objectiones . 

Obj. 1. cont. primam prop. Sacrae literae docent divinum Verbum 
carnem dumtaxat, non animam assumpsisse. Ait namque Johannes cap. 1. 
v. 14. Et Verbum caro factum est . II. et carnem profecto commemo- 
ravit Johannes ad exclusionem animae . Nam caussa cur in mundum ve- 
nerit Verbum, fuit solummodo ut cum hominibus conversaretur : Verbum 
caro factum est , et habitavit in nobis . Ad conversandum porro cum 
hominibus satis erat solius susceptio carnis . III. et etiamsi dicatur Ver- 
bum ad nos descendisse ut pro peccatis nostris moreretur , non proinde 
necessaria ei fuit anima , quoniam non haec, sed corpus inoritur . 

Rcsp. ad i. Johannes carnis nomine, non solum non intelligit absque 
anima corpus , sed per synecdochen totum intelligit hominem . Est quip- 
pe sacrarum consuetudo literarum figura quam saepissime uii synecdoches , 
partem sumendo pro toto. Et ubi «agitur de homine, nunc animam tantum, 
nunc tantum carnem ad totum indigitandurn hominem exprimunt . Sic in 
lib. Exo. cap. i. v. 5 . legitur: Septuaginta animae ingressae sunt in 
jEgyptutn , hoc est , septuaginta homines . E contra in lib. Gen. cap. 6 . 
habetur : Omnis caro corruperat viam suam super terram , nimirum 
omuis homo . Quare dicens Johannes , Verbum caro factum est , idem 
est ac si dixisset, Verbum homo factus est. Ita S. P. Augustinus Ep. i 4 o. 
alias 120. ad Honoratum: Mure suo Scriptura ut Christi humilitatem 
magis ostenderet , ne carnis nomen quasi indignum aliquid refugisse 
videretur , carnem pro homine posuit . Neque enim quia scriptum est , 
Videbit omnis caro salutare Dei , animae ibi non sunt intelligenclae . Ha- 
bes in Augustini verbis et aliam caussam cur carnem dumtaxat comme- 
moraverit Johannes, nempe, ut Christi humilitatem magis ostenderet . Cui 
et alia ex Tertulliano adv. Praxeam addi potest , quia scilicet Evangelium 
exaravit Johannes quando haereses adversus Christi carnem grassabantur . 

Ad 2. Caussa cur divinum Verbum in mundum venerit non fuit so- 
lummodo ut cum hominibus conversaretur , sed praecipue ut eos redi- 
meret, et morte sua a perditione liberaret: ad quae exequeuda sola suffi- 
ciens non fuisset caro . 

Ad 3 . Corpus utique moritur , sed quando ? Quando anima ab eo di- 
vellitur et dissociatur ; unde delinitur mors , animae a corpore divisio . 
Quum ergo mortuus sit Christus , anima a corpore ejus recessit , atque 
adeo animam habuit . Deinde non solum animam tribuimus Christo ut 
verilicelur mortuum esse, sed etiam ut velificetur mortuum esse ut 
salvaret quod perierat . Quod si animae hominum per peccatum perie- 
runt , ut revera perierunt , debuit Christi mors consistere in divulsione 
animae a corpore , non in separatione divinitatis ab eodem corpore . 

Obj. 2. cont. ait. thes. Si Christi anima praedita mente ac intelle- 
ctu fuisset , cogitationes proculdubio habuisset humanas . Ast anima cogi- 
tationes habens humanas subdita est peccato ; hoc enim ab illis tamquam 
a radice profluit . Unde ne peccatum in Christo admittamus , neganda est 
illius animae mens . 

Resp. Habuit utique Christus humanas cogitationes , sed quales habuit 
Adam in statu naturae iunocenlis , non quales habemus nos in statu na- 
turae corruptae . Assumpsit quippe Christus humanitatem qualem habent 
homines in statu naturae corruptae comparate ad poenas . Sed comparate 
ad animam atque peccatum similis fuit Adamo innocenti . 

caput vi. 

1 

De perfectione intellectus Christi . 

Quum Christus Deus simul qt homo sit , duplex in eo est intelle- 

cius, divinus videlicet et humanus. Et de divini perfectione intellectus 
modo non loquimur , quoniam de partibus pertractamus humanitatem ejus 
componentibus . Praecipua itaque humanae mentis perfectio consistit in im- 
munitate ab ignorantia , atque in plenitudine scientiae . In Christo nullam 
penitus fuisse ignorantiam , imo fuisse plenissima creata scientia exornatum 
Catholici omues uno ore fatentur , si Johannera de Ripa in 3. Sent. Di- 
sput. 14. et Hugonem Victori nutn in lib. de Sapieut. Christi excipias, qui 
ut omnem a Christo ablegarent ignorantiam , nullam aliam praeter divi- 
nam in eo agnoverunt scientiam . 

Non ita tamen haeretici bene multi . Nam Christo ignorantiam tri- 
buerunt Gnostici ac Valentiniani , tum Arii et Nestorii sectatores , de- 
inde Eulychiani non pauci , Agnoilae proinde nuncupati quod ignota ali- 
qua Christo esse docerent j ac postremo Erasrnus in cap. 2. Luc. Calvinus 
Com. in Narmon. Grotius in cap. 3. Marci . 

Nostrum ergo erit ostendere i. nullam in Christo fuisse ignorantiam . 
2. Imo perfectissimam fuisse in eo scientiam . 3. Non solum infusam , sed 
acquisitam et experimentalem . 4* Et rursus habuisse scientiam quoque 
Beatorum , sed non scientiam comprehensivam . Sit igitur 

CONCLUSIO I. 

In anima Christi nulla fuit ignorantia . 

Prob. r. iis omnibus argumentis quibus paullo post demonstrabimus 
animam Christi perfectissima praeditam fuisse scientia ; haec enim illam 
excludit . Iis tamen haec pauca praemittimus . I. Christus perfectissimus 
cum esset homo , omnes illas habere debuit perfectiones quibus homo ca- 
pax est . Ignorantia autem est maxima imperfectio . II. fuit Christus me- 
diator , doctor , judex hominum. Porro qui ignorantiam habet nequit me- 
diatoris , doctoris , et judicis partes obire . III. auctor QQ. ad Orlhod. 
Q. 58. Christo , inquit , ignorantiam adscribcrc , impietatis est . Origeues 
Com. iu Matth. ad illa verba , Intellexistis haec omnia , scribit : Christus 
non ignarus interrogat . Chrysostomus Serm. 21. in Lazar. ait : Ignoravit , 
o Judaee , qui dixit ubi posuerunt eum ? Itaque ignoravit etiam in pa- 
radiso Pater , ubi absconditus esset Adam . S. P. Augustinus lib. 2. de 
Pecc. merit. cap. 29. Quam plane ignorantiam , nullo modo crediderim 
fuisse in infante illo in quo Verbum caro factum est . Merito proinde a 
cunctis PP. et ab universali Ecclesia damnati sunt tamquam haeretici , 
Agnoitae . 

CONCLUSIO II. 

Christus ut homo perfectissima praeditus erat scientia creata . 

Prob. 1. Scripturis. Isaias cap. 11. v. 2. haec de Christo ut homine 
praedicit : Requiescet super eum spiritus Domini , spiritus sapientiae , 

ct intellectus ... spiritus scientiae , et pietatis . Johan. cap. r. v. i 4 - Vidi- 
mus , inquit, gloriam ejus ... plenum gratiae , veritatis . Paulus ad Colos, 

cap. 2. v. 3 . In quo , inquit , sunt omnes thesauri sapientiae , et scien- 
tiae absconditi . Haec sane de Christo homine dicta sunt , ut per se pa- 
tet j atque adeo perfectissima in eo fuit scientia . 

Prob. 2. ex PP. Praeter illos euim quos in superiori attulimus pro- 
positione , laudari quoque possunt Patres africani , quos inter erat Augu- 
stinus , qui emendationis libellum a Leporio quondam nestoriano ex- 
hibitum plenis calculis approbarunt . In eo autem libello fatetur Leporius 
se olim inscitiam tribuisse Christo , sed addit ; Nunc dicere non praesu- 
mo , verum etiam errorem anathematizo prolatam in hac parte senten- 
tiam , quia dici non licet etiam secundum hominem ignorasse Dominum 
Prophetarum . Cyrillus alexandrinus lib. 3 . cont. Nestorium scribit; Cre- 
dimus ex ipso ventre uteroque Virginis Emmanuelem ipsum , qui 
Deus erat , hominem prodiisse plenum omnino sapientia et gratia , quae 
illi naturaliter inerat . Eulogius item alexandrinus apud Pholium Cod. 
23 o. ita loquitur : Neque secundum divinitatem , neque secundum huma- 
nitatem affirmare in Christo ignorantiam exlitisse periculosae temeri- 
tatis est expers. Ambrosius lib. 5 . de Fide cap. 18. inquit: Nihil fuit 
quod ignoraverit Dei Filius . Et Hieronymus in Ep. ad Damasum ; Ple- 
nam , inquit, habuit scientiam, et certissimam veritatem . Vide Gregorium 
M. Ep. 42. et Damascenum lib. 3 . cap. 22. 

Prob. 3 . ratione . Christus ut homo in hac mortali vita promeruit . 
Non potuit autem promereri intellectione divina et increata , quum Deus 
meriti incapax sit ; ideoque promeruit per intellectum creatum . 

CONCLUSIO III. 

Anima Christi non scientia solum infusa , sed acquisita etiam 
et experimentali ornata erat . 

Prob. 1. thes. pars. Christus a primo suae conceptionis instanti fuit 
homo perfectus , ut Ambrosius de Sacram, cap. 7. Hieronymus in cap. 7. 
Isaiae , et Augustinus lib. 2. de Pecc. merit cap. 29. docent . Ast non 
fuisset perfectus homo si creata caruisset scientia . In primo autem conce- 
ptionis instanti scientiam habere non potuit creatam et acquisitam , adeo- 
que fuit illi infusa . II. Ecclesia catholica Gnosticos ac Valentinianos sem- 
per execrata est quod Christum sub praeceptore literas didicisse fabula- 
rentur , et Agnoitas aliquam tribuentes Christo ignorantiam . III. Cyrillus 
alexandrinus lib. 3 . cont. Nestor. Credimus , inquit , ex ipso ventre ute- 
roque Virginis Emmanuelem plenum omnino sapientia ct gratia , quae 
illi naturaliter inerat . Quodnam igitur incrementum caperet ille in 
quo sinit omnes thesauri sapientiae ? S. P. Augustinus lib. 2. de Pecc. 
metit cap. 29. ablegat a Christo puero ignorantiam quae in reliquis inve- 
nitur infantibus* 

Prob. ait. pars . Apostolus ad Hebr. cap. 5. v. 8. de Christo ait : 
Cum esset Filius Dei , didicit ex ii9 quae passus est , obedientiam . II. 
SS. PP. unanimiter affirmant Christum per externos effectus suam manife- 
stasse divinitatem et sapientiam . III. hoc est inter infusam ac acquisi- 
tam scientiam discrimen , quod ilia spectat rerum substantias , et contem- 
platur veritates in rerum objectis determinatas ; ast vero Christus sensu- 
um officio et experientia veritates contemplabatur in rerum objectis deter- 
minatas . Quare praeter scientiam infusam habuit scientiam quoque acqui- 
sitam et experimentalem . 

SCHOLION . 

Si quis secundae huic contradicat conclusionis parti , nulla potest theo- 
logica censura notari . Nam complures Theologi post S. Thomam * Bona- 
venturam , et Scotum in sententias* quamvis affirment multa per naturales 
intellectus creati vires Christum agnovisse , negant tamen ex repetitis ac- 
tibus genitum in ejus mente fuisse habitum scientiae acquisitae * quoniam 
ejusmodi habitus * inquiunt , habitum impedivisset scientiae infusae per 
quam cognoscebat omnia . 


CONCLUSIO IV. 

Anima Christi semper habuit scientiam Beatorum r 
non vero scientiam comprehensivam . 

Prob. i. pars sacris literis. Johan, cap. r. v. i4- legitur : Et Ver- 
bum caro factum est , et habitavit in nobis t et vidimus gloriam ejus y 
gloriam quasi unigeniti a Patre , plenum gratiae et veritatis . Et v. 1 6 . 
De plenitudine ejus nos omnes accepimus . Et cap. 8. v. 55. inquit Chri- 
stus : Si dixero quia non scio eum ( Patrem , ) ero similis vobis men- 
dax . Sed scio eum * et sermonem ejus servo . Jam vero quis non videt 
laudatis in sententiis sermonem fieri de Christo quatenus homine ? Fit 
enim sermo de Verbo quod caro factum est et habitavit in nobis , de 
cujus plenitudine nos omnes accepimus * quodque Patris servat sermonem 
ac voluntatem : ast laudata testimonia Christo Domino intuitivam ad- 
scribunt Dei visionem . Quid namque aliud est gloriam habere a Patre y 
et quidem ut gloriam unigeniti y plenum esse gratiae ac veritatis , di- 
vinitatis possidere plenitudinem , iilumque ad ceterorum differentiam ho- 
minum cognoscere , nisi Deum intuitive contemplari ? Allatum mox argu- 
mentum non modo demonstrat Christum habuisse scientiam Beatorum r 
sed ostendit praeterea nullum fuisse temporis instans in quo serentia il- 
la seu beatifica visione caruerit . Nara oritur illa ex hypostatica humani- 
tatis unione cum Verbo . Cumque nullum fuerit temporis instans in quo 
humanitas Christi hypostatice unita non fuerit Verbo divino , nullum pro- 
inde fuit momentum in quo Christus ut homo intuitiva Dei gavisus non 
sit visione. II. PP. auctoritate. Eusebius Caesariensis lilx io. Dena. Eyan. 

cap. 2i. illa Ps. verba : In te projectus sum ex utero , exponens de 
Christo , scribit: Cum enim adhuc in penetrali gestantis me genitricis es- 
sem , te Deum meum intuebar . S. P. Augustinus in Ps. i£>. ad illa ver- 
ba , Tu es qui restitues haereditatem meam mihi , docet Christi huma- 
nitatem numquara amisisse haereditatem et claritatis notitiam qua divinum ' 
Verbum erat apud Patrem priusquam mundus fieret , hisce aliis verbis : Tu 
es qui restitues mihi haereditatem : ut nota sit et his quos libero , cla- 
ritas qua eram apud te , prius quam mundus fieret . Non enim resti- 
tues mihi quod non amisi , sed restitues his qui amiserunt ejus clari- 
tatis notitiam: in quibus quia ego sum , mihi restitues. Et in lib. i. de 
Pecc. inerit, cap. 3 i. scribit: Per distantiam divinitatis et infirmitatis 
iilius Dei manebat in caelo , filius hominis ambulabat in terra : per uni- 
tatem vero personae , qua utraque substantia unus Christus est , cl fi- 
lius Dei ambulabat in terra , et idem ipse filius hominis manebat in 
caelo . S. Leo io Ep. ii. ad Julianum: Cum simplex , inquit, et incom- 
mutabilis natura deitatis tota sit semper in sua essentia , nec damnum 
sui recipiens , nec augmentum , et sic naturam assumptam beatificans , - 
ut glorificata in glorificante permaneat . S. Fulgentius ad Ferrandum scri- 
bit : Non existimo illi animae in aliquo plenam divinitatis deesse no- 
titiam , cujus una est persona cum Verbo . Merito itaque nunc omnes 
omnino Catholici, sive docti sint sive idiotae, credunt animam Christi 
potitam semper fuisse intuitiva Dei visione . ‘ 

Prob. altera pars . Comprehensiva cognitio aequare Dei intelligibilita- 
tem debet , eamque exhaurire ; hinc qui scientiam habet comprehensi- 
vam , non modo intueri Dei essentiam debet ejusque attributa, sed insu- 
per omnia singulorum attributorum objecta et singulas creaturas etiam 
possibiles habere praesentes . Verum caruit anima Christi ejusmodi cogni- 
tione . Nam exigit haec intellectum infinitum , adeoque increatum , quum 
Christi intellectus utpole creatus finitus esset ac limitatus . Praeterea ut 
anima illam habeat scientiam , requiritur ut anima eadem sit scientia ac 
sapientia per se , non illam recipiat ab alio : quod de Christi anima non 
verificatur. Hinc Basileense concilium sess. 2. propositionem hanc, Ani- 
ma Christi Deum videt tam clare et intense , quam clare et intense - 
Deus videt seipsum , jure meritoque damnavit , quamvis a B. Augustino 
de Roma olim Ordiuis nostri Generali , deinde episcopo nazareno , viro 
doctissimo , animo non malo fuerit prolata . 

Difficultates enodantur . 

Obj 1. cont. 1. prop. Apostolus in 2. ad Cor. cap. 5 . v. 21. de Chri- 
sto ait : Qui non noverat peccatum , pro nobis peccatum fecit . Aliquid 
ergo ignoravit Christus , nempe peccatum . 2. Admiratio , ut per se patet, 
supponit ignorantiam. Christum vero commotum admiratione legitur pas-- 
sim in sanctis paginis, ut Matth. cap. 8 . v. 10. Audiens Jesus ( fidem Cen-> 
turionis,.) miratus est.. . 

Resp. ad r. Christus ignoravit peccatum , nempe juxta Scripturarum 
phrasim, odio habuit peccatum . Vel caruit peccati scientia praclica , expe- 
' rimentali , non autem speculativa . Et primo quidem verbum cognoscere 
vel non cognoscere , juxta Scripturas crebro significat, amare , et odio ha- 
bere . Ita cum inquit Apostolus , Quos praescivit , hos praedestinavit , 
idem est ac si dicat , Quos praedilexit , hos praedestinavit . E contra 
vero cum sponsus virginibus fatuis inquit , Nescio vos , idem est ac si 
dicat , Odio habeo , vel reprobo vos . Apostolicae ergo sententiae sensus 
est , Christum poenas dedisse pro peccato quod odio habebat ac repro- 
babat . Quod si verbum cognoscere sumere pro notitiam habere velis , di- 
ci potest secundo Christum numquam experientia novisse peccatum , qu- 
um innocens esset , et nihilominus pro peccato mortuum esse . Ceterum 
adeo verum est novisse Christum quid sit peccatum , ut in Scripturis di- 
catur agnus qui tollit peccata mundi . Quomodo autem concipi potest 
ignorasse quod morte et sanguine suo ab hominibus abstulit ? 

Ad 2. In Christo saepe fuit admiratio metaphorice , non proprie sum- 
pta . Haec namque motus est animi ex intuitu novi alicujus objecti ortus, 
quae nullo plane modo locum in Christo habuit . Sumpta vero improprie 
et metaphorice , nihil aliud est quam externa oris compositio ad intui- 
tum alicujus insoliti objecti licet praevisi et cogniti demonstrans admira- 
tionem . Atque hoc modo admiratus est Jesus fidem Centurionis: hoc est , 
audiens ethnici viri verba , Domine non sum dignus , ut intres sub te- 
ctum meum : sed tantum dic verbo , et sanabitur puer meus , ad Judae- 
orum eruditionem simul et reprehensionem dixit , Non inveni tantam fi- 
dem in Israel . 

Obj. 2. cont. 2. thes. Ut detur fuisse in Christo scientiam crea- 
tam , illa tamen non fuit perfectissima , nec semper in anima ejus . Nam 
Isaias cap. 8. v. 4 * de Christo in spiritu loquens ait : Antequam sciat 
puer vocare patrem suum , et matrem suam etc. II. et loquitur sane 
Propheta de notitia patris et matris , non de impedimento membrorum . 
Cohaerent quippe allata verba cum iis quae de Christo habet Lucas cap. 
2. Et Jesus proficiebat sapientia , et aetate , et gratia apud Deum , et 
homines . Profecto qui sapientia dum puer est proficit , vocare patrem 
et matrem nescit , non solum quia membris non valet , sed etiam quia 
caret cognitione . III. praesertim cum Evangelista dicat profecisse Jesum 
sapientia coram Deo . IV. hinc SS. PP. Lucae verba exponunt de scien- 
tia quae rerum notitia sit , quae incrementum sumeret in anima Christi . 
S. namque Epiphanius Haer. 76. inquit : Si ... sine mente erat ( Chri- 
stus , ) quomodo sapientia in anima et corpore proficiebat ? Proclus in 
Ep. ad Arraenos scribit : In novir^mis temporibus processit ( Filius Dei ) 
sapientia , et aetate secundum carnem . Ambrosius de Incarn. cap. 7. 
Quomodo proficiebat sapientia Deiy doceat te ordo verborum , profectus 
est aetatis , et profectus sapientiae , sed humanae est : ideo aetatem an- 
te praemisit , ut secundum hominem crederes dictum ; aetas enim non 
divinitatis , sed corporis est . Ergo si profi ciebat aetate hominis , proficie - 
Tom. IV. Marcelli us Theel. 17 

bat sapientia hominis . V. ncc aliam certe tenuit Lucas de Christi scien- 
tia sententiam. Nam de eo proxime morituro loquens cap. 22. ait: Ap- 
paruit autem illi Angelus de caelo confortans eum . Porro si Christus 
omnia novisset, Angelo non indiguisset confortante. 

Resp. ad i. Verborum Isaiae sensus est: antequam Ernmanuel mem- 
bra habeat acta ad vocandum patrem et matrem . De puerulo quippe 
nondum membris ad ambulandum valente , nonne recte dicimus quod non 
valeat ad ambulandum ? Sic et Christus per Prophetam : qui etsi Deus 
simul et homo esset, voluit tamen in ceterorum hominum similitudinem 
omnes transigere aetates . Ilinc in hebraico textu legitur : Antequam sciat 
puer vocare , pater mi , et mater mea . 

Ad 2. Lucae testimonium de scientia acquisita et experimentali , non 
de scientia absolute est accipiendum . Voluit enim significare Christum 
semper et a primo conceptionis instanti animam habuisse plenissima re- 
rum omnium infusa scientia exornatam . Dum autem vitam ageret nobis- 
curn sensu animae et exercitamento virtutum , adeoque experimento co- 
gnovisse illa eadem quorum anticipatam habebat notitiam . IIoc sensu lo- 
quitur etiam Apostolus cum in Ep. ad Hebr. cap. 5 . v. 8 . inquit: Cum 
esset Filius Dei , didicit ex iis quae passus est , obedientiam . Quod si 
alicui responsio haec non arrideat , dicat loqui Evangelistam de externa sa- 
piendae demonstratione qua Christus in dies novis argumentis seipsum 
manifestabat, et solutionis fidejussorem habet Athanasium qui Orat. 4 - cont. 
Ariau. scribit : Sic enim augescente secundum aetatem corpore , augeba- 
tur etiam in eo divinitatis ostensio . Consonat Athanasio Gregorius na- 
zianzenus Orat. 20. quae est in laudem Basilii , ubi sic loquitur : Profi- 
ciebat , quod divina paulatim aperirentur , ac se proderent . Et Cyril- 
lus alexandrinus lib. 3 . adv. Nestorium , dicens profecisse , Quod Deus 
Verbum cum incremento et aetate corporis sui , divinorum bonorum si- 
gnificationem commensus fuerit . Eodem modo textum exponunt Titus 
Bostrensis , Bernardus , et alii . 

Ad 3 . Eodem modo sequens solvitur argumentum : proficiebat nempe 
Christus ut homo coram Deo sapientia experimentali , non novarum noti- 
tia rerum . In dies quippe exercebat Christus obedientiam aliarumque exem- 
pla virtutum, quae animam ejus vere et coram Deo exornabant. Et quem- 
admodum Deus dixit Abraham Gen. cap. 22. v. 12. Nunc cognovi , 
quod times Deum , hoc est , nunc experimento comprobavi ; ita etiam di- 
cere Filio suo in carne virtutes exercenti poterat , Ilie est Filius meus 
dilectus , in quo mihi complacui . Sicquc verba illa , apud Deum , deno- 
tant realitatera vel experimenti vel manifestationis ex parte Dei , non 
ex solius parte Christi ; unde sensus est . Deus experimento comprobavit 
Filium suum continuo exercere virtutes : vel , Christus visus est homi- 
nibus proficere coram Deo sapientia . Atque eodem modo respondetur 
si quis urgeat profecisse Christum sapientia et aetate . Si sapientiae no- 
mine scientia intelligatur experimentalis , utique haec per exercitium vir- 
tutum crescebat in Christo, quomodo Christus crescebat aetate . Si autem 

to* proficiebat , idem sit ac manifestabatur , sensus erit . Christus videba- 
tur hominibus crescere coram Deo sapientia , quomodo cernebant proficere 
illum aetate . Denique ut difficultatis nodus praecidatur dicendum est 
Evangelistae verba sic esse inlelligenda ut Christus proficeret apud De- 
um et homines gratia . Neque enim recte dicitur proficere quempiam sa- 
pientia et aetate apud Deum . Ita Jansenius et Estius . 

Ad 4* Nihil est in allatis PP. testimoniis quod traditam mox re- 
sponsionem de scientia acquisita et experimentali mirifice non confirmet . 
Sapientia enim qua proficiebat Jesus, procedebat, juxta Epiphaniurn, inani- 
ma et corpore. Erat sapientia, juxta Proclum, secundum camera . Et juxta 
Ambrosium, erat sapientia hominis. Ejusmodi autem scientia acquisita est 
et experimentalis ; unde Ambrosius ibidem ait: Deus perfectionem natu- 
rae suscepit humanae . En humanitas Christi scientiae exornata plenitudi- 
ne quae ad humanam spectat perfectionem . Prosequitur adhuc S. Do- 
ctor : Suscepit sensum hominis , sed non sensu carnis fuit inflatus . Quid 
est sensum hominis habere qui carnis sensu non infletur, nisi de bono in 
inelius mutari ? Incrementum ergo sumpsit indita illa scientia quam cura 
humanitatis perfectione suscepit, et mutata est in melius per operum ex- 
perientiam . Unde concludit : Sensu hominis animam dixit conturbatam , 
sensu hominis esurivit et rogavit , sensu hominis profecit ; ac si opera enu- 
meret quorum fecit experimentum . Vel possunt laudati PP. exponi de 
scientia Christi quoad externam manifestationem . Per carnem quippe ac 
per sensum humanitatis propriam manifestavit hominibus divinitatem . 

Ad 5. respondeo verbis S. Epiphanii qui Haer. 69 . ita Lucae textum 
exponit Confortent ipsum omnes Angeli Dei: non ut dent ipsi robur 
Angeli : non enim indigebat Angelorum confortatione . Sed confortent 
ipsum , hoc est , confitendo proprium ipsius robur ipsi attribuant . Nam 
et nos saepe ubi debiles fuimus , Deum benediximus , saepe Deum con- 
fortavimus , non quod Deus indigeat nostra benedictione , sed conflen- 
tes ipsius benedictionis robur claro sermone dicimus . Tua est potentia , 
tuum robur , tuus est honor , tua est gloria , tua est benedictio , tua 
est fortitudo . 

Obj. 3. cont. eamd. prop. Matth. cap. a4- legitur Christum dixisse 
discipulis , De die autem illa , et hora nemo scit , neque Angeli caelo - 
rum, nisi solus Pater. Idemque repetitur Marci i3. De die autem illo , 
vel hora nemo scit , neque Angeli in caelo , neque Filius , nisi Pater . 
Ignorabat itaque Christus judicii diem quomodo illum ignorabant Ange- 
li 5 ac proinde anima illius non fuit plenitudine scientiae exornata . II. nec 
dici potest ignorasse Christum judicii diem ut caput Ecclesiae erat , non 
ut singularis persona . Nam si res ita se haberet, turpiter mentitus fuisset $ 
negasset siquidem se judicii scire diem quem optime novisset . III. cum- 
que illius diei notitiam soli Patri tribuat , fatetur se omnimode et sub 
quovis respectu diem illum ignorare . IV. quod si diem ignorare dixit , 
quatenus ut Ecclesiae caput non expediebat ei revelare , etiam de Patre 
dici poterit quod judicii diem ignoret . V. hinc Athanasius , Basiiius , 

Gregorius nazianzenus , Cyrillus , Theodoretus , et alii , ubi haeretici ut 
divinitati perfectionique Christi derogarent , allatum Evangelii locuui urge- 
bant, reponere solebant ignorantiam illam nou iu Christi divinitate, sed 
in ejus carne ac humanitate fuisse sitam . 

Resp. ad r. Ignorabat Christus extremum judicii diem ut caput Ec- 
clesiae , non absolute et ut singularis erat persona . Christus enim sub 
variis considerari potest respectibus ; videlicet et quatenus singularis perso- 
na erat , quatenus caput Ecclesiae quam acquisivit sanguine suo , et qua- 
tenus minister paternorum consiliorum , et quatenus potestatem a Deo ac- 
cepit ut judex esset vivorum ac mortuorum , et sic porro de ceteris sub 
quibus considerari potest aspectibus . Porro quando nos dicimus habuisse 
Christum rerum omnium et etiam ultimae diei plenissimam scientiam , lo- 
quimur de illo quatenus erat singularis persona in duabus subsistens na- 
turis , divina nempe et humana . Quomodo enim nescit judicii diem , qui 
et horam judicii , et lucum , et signa expressit , et caussas ? inquit Am- 
brosius lib. 4 * de Fide cap. ro. Id tamen non officit quin de Christo 
sub aliis respectibus considerato dici aliquo sensu possit ultimum judicii 
diem ignorasse . Rem explico . Christus ut caput Ecclesiae erat , paterno- 
rum minister consiliorum , et omnis creaturae judex , extremum se judicii 
diem ignorare affirmat , quatenus non expediebat ut diem illum Apostolis 
ut ipsi desiderabant, revelaret . Ita Augustinus noster lib. x. de Trinit. cap. 
12. Hoc enim nescit , quod nescientes facit , id est , quod non ita scie- 
bat ut tunc discipulis indicaret . 

Ad a. Neque sic respondendo discipulis mentitus aliquo modo est . 
Nam non sub eodem respectu quo diem illum sciebat se nescire affirma- 
vit . Sciebat ut singularis divina persona erat , se scire negavit ut erat ca- 
put Ecclesiae . Et quemadmodum non mentitur judex qui se scire negat 
alicujus rei delicta quoniam illa revelare non expedit, ita non est men- 
titus Christus negando se scire judicii diem quem manifestare non expe- 
diebat Apostolis . 

Ad 3 . Nimis argumentum ostenderet : demonstraret scilicet nec Ver- 
bum divinum nec Spiritum sanctum diei illius habere notitiam ; quando- 
quidem Christus dicit , Nisi solus Pater . Ea ergo phrasi utitur Christus 
ut insinuet Apostolis rem esse arcanam atque reconditam quae non ex- 
pediat hominibus revelari . 

Ad 4. Quum ad Patrem humanae redemptionis non pertineat dispen- 
satio , nec ipse caput sit Ecclesiae , aut vivorum mortuorumque judex , Ne- 
que enim Pater judicat quemquam : sed omne judicium dedit Filio , hinc 
nequit divinus Pater dicere se judicii diem ignorare . 

Ad 5 . respondeo i. laudatos in argumento Patres forte adscripsisse 
ignorantiam humanitati Christi in se spectatae , abstrahendo ab unione hy- 
postatica . 2. Vel quod verosimilius est , quum laudati Patres adversus di- 
vini Verbi hostes disputarent , ne alio distraherent disputatiouem , quando 
haeretici ut probarent Christum non esse Deum , postremae diei urge- 
bant ignorantiam , haec de humanitate dicta esse , non de divinitate re- 
spondebant . ' J 

Obj. 4. adv. 4 - prop. Johan. cap. 7. v. 3 g. legitur : Jesus nondum 
erat glorijicatus : quae paria sunt iis quae habet Lucas cap. 2^. V. 26. 
Oportuit pali Christum , et ita intrare in gloriam suam . Christus itaque 
dum hanc agebat vitam , quum non esset glorificatus, intuiliva Dei visio- 
ne non fruebatur . II. beatitudo est bonorum omnium aggregatio sum- 
mam in anima pariens voluptatem , proindeque consistere in eadem anima 
nequit , quae maximo summoque torquetur dolore . Anima porro Chri- 
sti acerbissimos passa est cruciatus, ita ut in horto Angelo indiguerit con- 
fortatore , et in cruce pendens exclamavit : Deus , Deus meus , ut quid 
dereliquisti me ? Quare non potuit in illius anima consistere beatitudo 
quae ex intuiliva descendit visione . III. neque reponat quis considerari 
posse animam Christi secundum diversas rationes . Nam si gaudium sum- 
mum sit , ut revera est illud ex iutuitiva Dei visione ortum , ita totam 
absorbet animam ut nullo prorsus sub quavis ratione affici possit dolore . 

Resp. ad 1. Jesus dicitur in Evangeliis nondum glorificatus per admi- 
rabilem suam ascensionem , non quod iutuitiva careret visione . Eodem 
quippe modo ait Johannes Christum nondum fuisse glorificatum , quomodo 
inquit Spiritum sanctum nondum, fuisse datum j sic enico habet integer 
versiculus : Nondum enim erat Spiritus datus , quia Jesus nondum erat 
glorijicatus . Ast Spiritus sanctus tunc revera datus erat multis , puta Ma- 
riae , Annae , Zachariae , et aliis , quamvis datus non esset omnibus : ita- 
que etiam Christus erat tunc per intuiti vani Dei visionem glorificatus , 
quamvis nondum glorificatus esset per admirabilem suam ascensionem . 
oensus ergo Evangelistae est , Spiritum sanctum nondum fuisse datum 
quia Jesus adhuc non ascenderat in caelum . Spoponderat namque se post 
ascensum suum in caelum missurum Spiritum sanctum Apostolis , sicuti 
et facium est : Cum autem abiero , mittam eum ad vos . Lucas autem 
non de animae , sed de corporis gloria quam post resurrectionem consequi 
debebat Christus , loquitur . Vel de gloria quae in nominis exaltatione 
consistit , quamque per passionem ac mortem consequi Christus debebat 
quum sanguine suo Ecclesiam sibi acquisierit . 

Ad 2. Stare utique summa voluptas nequit cum summo dolore in 
eadem animae parte , ast vero non repugnat ut duo illa in diversa animae 
parte consistant . Summus ergo dolor in inferiori animae Christi parte gras- 
sabatur , dum ejusdem Christi animae pars superior intuitiva Dei frueba- 
tur visione . Secundum enim superiorem rationem anima illa sanctissima 
adhaerebat divinitati in se inspectae , sicque summo gaudio summaque 
fruebatur voluptate $ secundum rationem vero inferiorem illigata anima il- 
la erat proprio corpori , ex cujus vulneribus illatisque tormentis summum 
percipiebat dolorem . Atque ita in eadem Christi anima summum gaudium 
cum summo dolore consistebat ; quemadmodum in martyribus pax atque 
voluptas ex Dei charitate procedens , cum summo dolore qui ex cruciatibus 
oritur consistit . 

Ad 3 . Summum gaudium utique ita animum absorbet ut distrahi 
dolore non possit , si persona in qua gaudium est super animum su- 

uiu absolutam non habeat potestatem , quam in anitnum suum ha- 
bebat Christus Dominus . Hinc mera rationalis creatura , quales sunt An- 
geli et beati in patria , sic summo gaudio quod ex intuitiva Dei visione 
oritur absorbentur , ut alio distrahi nullo modo possint . Ast Christus 
quum Deus simul et homo esset , exercebat in proprium animum ej us- 
que facultates infinitam illam qua praeditus erat potestatem , per quam 
cohibebat summam voluptatem quae superiorem animi partem occupabat 
ne difflueret in inferiorem . Unde uno Jesus tempore Dei J 'ruebatur visio- 
ne , et intolerabili passione gemebat , inquit Laurentius Justiniani de 
Christi triumph. agon. cap. 29. 

Obj. ultimo cont. 4 - tlies. S. Fulgentius in Resp. ad Q. 3 . Ferrandi 
adscribere videtur animae Christi scientiam comprehensivam . Nam primo 
ait animam. Christi plenam suae deitatis habere notitiam . Secundo longe 
majorem divinitatis cognitionem adstruit in illa sanctissima anima quam 
in Angelis celerisque beatis j etenim ad illa verba quae Ps. 17. legun- 
tur , Ascendit super Cherubim , ait : Quid ergo est super Cherubim a— 
scendere , nisi omnem scientiae plenitudinem incomprehensibili altitudine 
superare ? Sed haec conjidenter atque indubitanter dicimus de sanctis 
Angelis atque hominibus sanctis . Demum Christum per id quod homo 
est , affirmat noscere seipsum , quomodo Pater Filius ac Spiritus sanctus ad 
invicem noscuntur, ait enim : Caveamus ne ipsi uni Christo ex aliqua par- 
te , non solum Patris , sed etiam sui , et Spiritus sancti cognitio dene- 
getur . Consimilia habet Albinus Flaccus lib. ir. de Trin. cap. 12. 

Respondent nonnulli recensitis phrasibus Fulgentium non adseripsis- 
sc animae Christi veram comprehensivam scientiam , sed intuilivam visionem 
prae ceteris Angelis atque beatis clariorem . Idque ex eo demonstrant 
quod ibidem scribat : Possumus plane dicere animam Christi habere ple- 
nam notitiam deitatis suae , nescio tamen utrum debeamus dicere , quod 
anima Christi sic suam deitatem noverit , quemadmodum seipsa divini- 
tas novit. Alii tamen tenent Fulgentium existimasse animam Christi com- 
prehendisse revera Deum siculi Deus comprehendit seipsum . Quod patet , 
inquiunt , non solum ex rationibus quas egregius ille doctor attulit , sed 
ex ipsa Ferrandi quaestione quam affirmative resolvit . Quaestio autem 
his comprehenditur terminis : Utrum anima Christi susceptricis deitatis 
plenam habeat omnino notitiam , et quemadmodum se invicem norunt 
Pater et Filius et Spiritus sanctus , ita idem Filius seipsum per id 
quod homo est , in eo quod Deus est noverit ex utraque atque in utra- 
que substantia totum capiens Patrem . Albinus autem Flaccus laudato in 
argumento capite ipsissima exscripsit Fnlgentii verba , quare eadem sol- 
vendum est responsione argumentum . 

CAPUT VII. 


An anima Christi peculiarem sibi voluntatem et operationem habuerit , 

contra quam sentiant Monothelitae . 

Ebionitae , Samosatenses , Ariani, Apollinaristae , haereticique reliqui, 
unicam in Christo sive divinam sive humanam tantum admittentes na- 
turam , appellari jure queunt Monothelitae , hoc est , unius voluntatis a- 
deoque et operationis in Christo assertores . Quum enim actio a natura 
tamquam a radice proficiscatur , si unica sit in Christo natura sive huma- 
na sive divina , unica quoque erit actio voluntatis et operationis . Quod 
licet ita se habeat , Monothelitae tamen peculiari nomine haeretici illi ap- 
pellantur qui duas admittentes vel saltem aperte non negantes in Chri- 
sto Domino naturas , contendunt nihilominus unicam fuisse in eo volun- 
tatem et operationem. Portentosum hujusmodi monstrum quomodo se- 
cundum impia haereticorum principia cohaereat postea dicemus . Nunc 
mouothelismi historiam paucis attingere juvat . 

Post absolutum generale Chalcedonense concilium Jacobus quidam 
syrus eutychiana labe infectus , obscuri tamen nominis suminaeque au- 
daciae vir , tam insolenter in ipsius Concilii definitionem imperialesque 
leges eam confirmantes coepit debacchari , ut populares suos et Armenos 
ad ea procaciter repudianda excitaverit ; eaque de caussa Jacobitae dicti 
sunt ; quum interim imperialium legum defensores seu Catholici , a Ja- 
cobitis contumeliae caussa nuncuparentur Melchitae . Quum Heraclius 
Imperator ditionis suae provincias lustrans zeloque catholicae fidei accen- 
sus singulos ad duas in Christo admittendas naturas invitaret , Hieropoli 
incidit in Athanasiuin quemdam eutychiana fuligine tinctum et patriar- 
cham Jacobitarum , eique Antiochenam pollicitus est ecclesiam si euty- 
chianam haeresim ejurasset . Annuit Athanasius , sed interim Imperatorem 
interrogavit an duplex vel unica tantum admittenda sit in Christo vo- 
luntas et operatio . Dubius haesit Heraclius , interrogavitque Sergium 
C-P. Patriarcham , tum Cyrum antistitem alexandrinum , et Theodorum 
pharanitanum qui una mente unoque ore ad Imperatorem fallendum con- 
spirantes , unicam in Christo voluntatem unamque operationem admitten- 
dam esse responderunt . His peractis Cyrus edito decreto primus inter 
Episcopos palam monothelismum spargere et propugnare coepit . Restitit 
quidem ei Sophronius monachus sanctitate ac doctrina percelebris , sed 
quum nihil proficeret , caussam ad Sergium G-P. detulit a quo nil aliud 
obtinere potuit , quum et ipse eodem imbutus esset errore , nisi ut utri- 
que parti silentium imponeretur . Factus subinde Sophronius Hierosolymo- 
rum episcopus , vidensque malum in dies latius spargi , eorum quae in- 
oriente eveniebant certiorem fecit Honorium R. P. Sed hunc circumve- 
nerat Sergius qui captiosa subdolaque epistola Romano Pontifici suasit 
ut conciliandae caussa pacis literis gravissimis imponeret silentium . Mor- 
tuo paullo post Ilonorio, Sergius qui plurimum apud incautum Ileraclium 

gratia valebat , Ecthesim composuit quam a C-P. conciliabulo ea de ca- 
ussa convocato approbatam , sub Imperatoris nomine vulgavit , ac valvis 
affixit C-P. ecclesiae . Heraclius tamen in Ep. ad Johannem IV. R. P. fas- 
sus est se inscio penitus Ecthesim illam compositam et vulgatam fuisse . 
Mortuo impio Sergio , pax qua sub Constantino Heraclii filio qui defun- 
cto patri successerat frui coepit Ecclesia , turbari denuo coepit a Pyrrho 
Sergii successore qui una cum cathedra errorem haeredita verat , Coacl» 
namque alia pseudo - synodo Ecthesim a Sergio editam et ab Ecclesia 
damnatam iterum confirmavit . Pyrrho in C-P. sede successit eadem infe- 
ctus lepra Paullus qui Constanti Imperatori Constantini filio et Heraclii 
nepoti suasit ut Typum ederet , quo sub pacis obtentu silentium circa 
duplicem voluntatem imponebatur . Damnavit Typum Martinus I. in La- 
teranensi concilio una cum Heraclii Ecthesi , errorisque architectis Theo- 
doro pharanitano , Cyro alexandrino , Sergio , Pyrrho , Paullo constanti- 
nopolitanis . Indignatus propterea Constans Imperator Romanum Pontifi- 
cem in exilium misit Cliersonam ubi brevi Christi martyr occubuit. Con- 
stanti in Imperio successit Constantinus Pogonatus , et Martino I. in Ro- 
mana cathedra Agatho qui communi consilio sextum generale convoca- 
vere Concilium iu quo omnis denique finita est controversia . Nam de- 
finitum statutumque est duas esse in Christo voluntates duasque opera- 
tiones , et damnati monothelismi auctores inter quos nomen quoque in- 
venitur Honorii R. P. Atque ad hunc modum se habent pessimi erroris 
vicissitudines . 

In hoc autem Monothelitarum consistit haeresis , ut velint unam esse 
in Christo voluntatem unamque operationem quemadmodum unica est 
in Christo persona . Sed non omnes eodem modo in via iniquitatis ince- 
dunt . Alii quippe ajunt voluntatem et operationem esse humanam , alii 
e contra divinam , alii demum ex humana divinaque mixtam , quae The- 
andrica , seu Deo virilis dici debeat. Contra hos ergo in universum de- 
monstrabimus duas esse in Christo voluntates et operationes quemad- 
modum duae sunt in illo naturae , divinam videlicet et humanam . 

'v. . CONCLUSIO. 

Duplex est in Christo voluntas et operatio . 

Prob. i. thes. pars. Esse in Christo voluntatem divinam Monothe- 
litae inficiari non audent , et satis superque saudetur illis Christi verbis , 
ne multus sim , quae Lucae cap. i3. v. 34- occurrunt: Jerusalem , Jeru- 
salem, quae occidis Prophetas , et lapidas eos , qui mittuntur ad te , quo- 
ties volui congregare filios tuos , quemadmodum avis nidum suum sub 
pennis , et noluisti ? Sane non ut homo haec dixit Christus , quum homo 
recenter factus esset , sed ut Deus , quatenus illos jarndiu in vero Dei cul- 
tu congregare confirmareque voluit . Quod autem in illo fuerit voluntas 
quoque humana a divina distincta , haec Scripturae testimonia demonstrant 

apertissime . Matth. cap. 26. v. 39. ita loquitur Christus : Pater mi , si possi- 
bile est , transeat a me calix iste . r erumtamen non sicut ego volo, sed 
sicut tu. Lucae cap. 22. v. 4 2 - Verumtamen non mea voluntas , sed tua 
Jiat . Johan. cap. 6. v. 38. Descendi de caelo , non ut faciam voluntatem 
meam , sed voluntatem ejus qui misit me . Paulus ad Philip, cap. 2. v. 8. 
Humiliavit semetipsum factus obedicns usque ad mortem . Psal. 39. In ca- 
pite libri scriptum est de me , ut facerem voluntatem tuam : Deus meus vo- 
lui . Marci cap. 14. V. 33. Coepit ( Christus ) pavere et taedere . Hujus ge- 
neris innumera in sacris literis occurrunt . Jam vero qui voluntatem habuit 
a voluntate Patris distinctam , Deo in omnibus subjectam , et aliquando tri- 
stem, adversaque reformidantem, voluntatem plane habuit humanam sibique 
propriam a voluntate Dei distinctam ; neque enim voluntati divinae recensiti 
a sacris literis characteres convenire possunt. Ejusmodi autem fuit voluntas 
Christi : atque idcirco humana voluntas a divina distincta in eo fuit . II. 
concinunt Scripturis SS. PP. Athanasius de Adv. Verbi cont. Apol- 
linar. haec habet : Cum dicit Christus , Pater , si fieri potest , transeat a 
me calix iste ; ver unit amen jnon mea voluntas , sed tua fiat : et, Spiri- 
tus quidem promptu ^ est , caYo autem infirma , duas hic voluntates osten- 
dit , unam videlicet humanam , quae carnis est propria , alteram divi- 
nam . ISam hurnarm. propter carnis imbecillitatem mortem recusat $ di- 
vina vero ipsius ek firompta . Gregorius nyssenus eadem illa evangelica 
exponens verba inquit: Quoniam igitur alia est voluntas humana, alia 
divina , tamquam ex natura hominis sic loquitur. Ambrosius lib. 2. de 
Fide in illa eadem verba sic scribit: Alia voluntas hominis, alia Dei ... 
suscepit voluntateqi meam , suscepit tristitiam meam . Chrysostomus in 
eumdem locum ait ; Ac propriam quidem habere se voluntatem signifi- 
cat manifeste , sed ubique paternam voluntatem anteponit suae . S. P. 
Augustinus lib. 2. adv. Maximin. cap. 20. inquit : Ubi autem dixit Fi- 
lius Patri , Verum non quod, ego volo , sed quod tu vis : quid te adju- 
vat quod tua verba subjungis et dicis , Ostendit vere voluntatem suam 
subjectam suo genitori . Quasi nos negemus , hominis voluntatem volun- 
tati Dei debere esse subjectam ? Omitto Maximum martyrem , Johannem 
IV. Agathonem , et alios qui Monothelitarum haeresim ex professo impu- 
gnarunt. Hinc facile patet quam merito Ecclesia principio in Conciliis par- 
ticularibus, tum in VI. oecumenica Synodo haeresim cum suis auctoribus 
fautoribusque solemniter damnaverit . III. rationibus. 1. Christus humanam 
habuit naturam in suo genere perfectissimam . Esset autem imperfecta si 
propria careret voluntate . 2. Habuit ipse animam intellectu exornatam , 
ut contra Apollinaristas demonstravimus , quoniam , ut ait Augustinus, hu- 
mana natura a Verbo assumpta erat perfecta . Propter hoc ergo esse de- 
buit in illius anima etiam voluntas $ praesertim cum ipsi philosophi do- 
ceant intellectum ac voluntatem non esse proprietates ab anima realiter 
distinctas . 3. Turbatus est Christus , quia voluit . Esurivit Jesus , verum 
esi , sed quia voluit ; dormivit Jesus , verum est , sed quia voluit ; con- 
tristatus est Jesus , verum est , sed quia voluit $ mortuus est Jesus , ve- 
Tom. IV. Marcellius Theol . 18 


rutn est , sed quia voluit , ait Augustinas Tract. 49* ia Johan. Ast haec 
omnia velle nequivit Jesus voluntate divina , quum fames tristitia mors 
orta sint in Christo ex corporis occasione j neque corpus occasionem dare 
potest divinitati ut actiones illas humanas patiatur et velit . 4* Ratio 
cur unam admitterent in Christo JVlouothelitae voluntatem , est quoniam 
in eo est unio hypostatica . Nullius autem ea ratio ponderis est , quia si- 
cut unio hypostatica non obstat quin duae sint in Christo naturae , quod 
Monotheiitae inficiari non audent , ita non obstat quin duae sint in Chri- 
sto voluntates humana atque diviua $ praesertim cum fons et origo volun- 
tatis et actionis in natura resideat , ut in objectionum solutione dicemus . 
5. Illud a Verbo divino assumptum est, quod est ab eo sanatum, ut sapien- 
ter inquit Gregorius nazianzenus . Verum sanata est per redemptionem huma- 
na voluntas originali sauciata peccato; adeoque hanc assumere Verbum debuit. 

Prob. altera prop. pars . Duplex est in Christo natura , divina nempe 
et humana , distincta et inconfusa , ut contra Eutychianos docet catholica 
fides , nec Monotheiitae denegare audent . Porro operandi facultas multi- 
plicatur sicuii multiplicantur naturae , ut probe ait Damascenus lib. 3. de 
Fide cap. 1 5. Quorum enim diversa natura est , horum est diversa actio . 
Et e contra , Quorum operatio una est , horum essentia una est , ait Basi- 
lius adv. Eunomium : quapropter duplex est in Christo operatio , divina et 
humana. II. Christus Dominus, ut Evangelia legentibus apparet, nonnulla 
revera operatus est ut Deus , nonnulla autem ut homo . Siquidem ut De- 
us tantum operabatur , quando absens Centurionis filium sanabat : in quan- 
tum vero homo tantum ... quando comedebat et tristabatur , scribit Ma- 
ximus martyr Schol. in Ep. 4* Dionysii . Quare duae erant in eo opera- 
tiones ad invicem distinctae . Neque enim filii Centurionis sanatio aliaque 
miracula opera erant humanitatis , uti opera non erant divinitatis comede- 
re tristari sitire pati etc. III. si divina dumtaxat , non propria humana ope- 
ratio in Christo fuisset , ut Monotheiitae delirant, nullo modo haeretici car- 
nis Christi denegantes veritatem possent refutari ; ideo namque Catholici 
demoastrant Christum verum gestasse corpus, quoniam veras humanas exer- 
cuit operationes , atque inde argumenta Patres desumunt ad Phantasiastas 
refellendos . Ne ergo tam absurda admittamus , fateamur oportet praeter di- 
vinam fuisse in Christo humanam quoque operationem . 

SCHOLION . 

Ut omne praecludamus Monothclitis effugium , operae pretium est ani- 
madvertere duas quidem esse universira in Christo operationes , quemadmo- 
dum duae sunt in ilio naturae : sed ex duplici illa operatione alia tertia 
quaedam resultat quae mixta potest appellari . Rem explico exemplis a Ma- 
ximo martyre allatis . Ut Deus tantum operabatur , quando absens Centu- 
rionis flium sanabat: En Christi operatio divina. In quantum vero ho- 
mo , quando comedebat et tristabatur : En operatio mere humana . MU 
xlim autem operabatur miracula , caecis oculos illiniendo restituens , Ile - 

morroissae fluxum solo tactu restituens . Haec est operatio ex divinitate 
mixta quoad miraculi patrationem , et quoad corporis contactum ex hu- 
manitate . Hae mixtae Christi operationes vocantur a Graecis theanclricae , 
a Latinis Deo-viriles . Ceterum , ait Dionysius Ep. 4* ad Cajum , neque 
divina ut Deus gerebat ; neque humana ut homo , sed in humanato 
Deo : novam quamdam tt&Sfixv'» , latiue Deo - virilem , operationem nobis - 
cum conversando exhibebat . Verum non eodem sensu operatio illa thean- 
drica accipitur a Monothelilis et a Catholicis . Hi enim docent esse du- 
plicem , non unam ; hoc est proficisci quidem ab uno operante , videlicet 
Christo cujus substantia divina est: sed compositam esse ex operatione di- 
vina et humana quae remaneant distinctae realiter . Ast Monothelitac 
qui humanitatem in Christo merum fuisse censent inanime ac mere pas- 
sivum instrumentum , ajunt operationem illam , unam esse, non du- 

plicem, et totam divinam j quoniam a divina natura tamquam ab elliciente 
caussa elicitur . In quo turpissime decipiuntur , ut ex argumentorum pa- 
tebit solutione * 

Refelluntur argumenta Monotheli tarum . 

Obj. i. Voluntas et operatio sunt proculdubio actiones . Actiones au- 
tem sequuntur personam ; quoniam actiones , ut habet vulgare proloquium, 
sunt suppositorum . Porro unum erat in Christo suppositum illudque di- 
vinum , quemadmodum catholica fides adversus Nestorium docet . Quare 
unica erat eaque divina in Christo voluntas et operatio. II. neque argu- 
mentum solvitur respondendo actiones procedere a natura . Nam etiamsi 
verum id esset , in Christo nihilominus unica fuit actio voluntatis et ope- 
rationis ; quoniam humana quae in ipso erat natura, merum erat instrumen- 
tum divinitatis . Nequit autem merum instrumentum per se elicere actio- 
nes , quum hujus actio in caussam refundi debeat principalem . Quo sen- 
su Athanasius Orat. 4* ajebat : Deus existens proprium corpus habuit , 
ut hoc usus instrumento homo propter nos factus est . III. neque recur* 
sum habere juvat ad instrumentum activum atque passivum. Nam quae- 
libet instrumentalis caussa slatim ac instrumentalis est , motum recipere a 
caussa principali debet . Ast recipere motum et operationem idem est ac 
pati : atque idcirco quum mere passive se haberet humanitas in Christo , 
unica in eo erat eaque divina voluntas et operatio . 

Resp. ad i. Voluntas et operatio sunt revera actiones seu potius fa- 
cultates agendi . Ast vero falsum est actiones sequi personam . Nam haec 
sive suppositum , nihil aliud in suo conceptu dicit quam naturae modifi- 
cationem seu modum existendi ,• unde subsistentia vulgo appellari solet . 
Modus autem seu modificatio nequit esse principium motus et quietis , 
adeoque actionis . Principium itaque elicitivum , ut inquiunt , seu facultas 
agendi insidet velut propria radice in natura . Haec enim est principi- 
um motus et quietis , ejus in quo est, ut inquit Aristoteles. Ilinc ubi 
unica est natura , una quoque est actio $ sicuti ubi multiplex est natura , 

multiplex quoque actio est . Sic quoniam in divinis unica est natdra , uni- 
ca actio est seu facultas agendi ad extra , quamvis tres sint personae . 
Et e contra quilibet homo, puta Plato, quoniam in unica hypostasi duas ha- 
bet naturas , spiritualem unam , alteram corpoream , ab una eademque 
persona duplicis generis fiunt actiones, aliae nempe mere spirituales, aliae 
vero mere corporeae . Vulgare autem proloquium , actiones sunt supposi- 
torum , eo sensu verum est , quod sint suppositorum attributione ac de- 
nominatione , non absolute. Nam uni supposito actiones omnes eaeque 
diversae ab una vel multiplici natura in eodem supposito existente eli- 
citae attribuuntur , illiusque suppositi denominantur . Atque hinc colligi- 
tur quod ubi unicum est suppositum , ibi unus est operans, etiamsi in eo 
supposito diversae existant naturae . Itaque quum duae sint in Christo di- 
versae naturae , duae etiam diversae esse debent actiones , proindeque vo- 
luntas divina et voluntas humana , operatio item divina et operatio hu- 
mana . Hae autem actiones denominantur Christi, hoc est, illi attribuuntur; 
quoniam quum una sit in Christo persona , unus dumtaxat est agens per 
voluntatem et operationem . 

Ad a. Humana natura in Christo erat profecto instrumentum , sed 
vivens , agendique praeditum facultate , non iners inanime et mere pas- 
sivum . Quid activum quid passivum instrumentum sit norunt omnes . 
Sic v. g. calamus quoniam est iustrumentum iners ac mere passivum , 
incapax est actionis , et scriptio quae ab eo efficitur , manus est scribentis 
et dirigentis, non ipsius calami . Non ita tamen si instrumentum activum 
sit , suaque praeditum efficientia ; ut patet exemplo servi qui ab Aristo- 
tele heri instrumentum appellatur : qui cum vivus sit , activus et anima- 
tus, propriam habet actionem, ab hero tamen suo directam. Humanitas ergo 
Christi dici recto sensu potest divinitatis instrumentum , quod vivum quum 
sit et animatum , propriam a divina diversam facultatem habet agendi , 
adeoque volendi et operandi . Atque hoc sensu Athanasius aliique non- 
nulli PP. ante exortam praesertim Monothelitarum haeresim , humanitatem 
Christi fidenter appellant vel divinitatis vel Verbi instrumentum . 

Ad 3. Quodlibet instrumentum recipit sane motum a caussa princi- 
pali , sed modo sibi proportionato , non eodem modo . Nempe instrumen- 
tum iners et passivum uno , instrumentum autem activum et animatum 
alio modo a principali caussa recipit motura . Nemo enim dixerit servum 
a principali caussa moveri sicuti movetur a manu scribentis calamus . 
Hinc quando iustrumentum agendi praeditum facultate motum et opera- 
tionem a caussa principali recipit , patitur quidem , sed eo sensu quod 
non ex intrinsecis et natura sua sibi ipsi ab initio motum tribuerit et 
facultatem agendi , sed a primaria caussa receperit . Ex quo certe non se- 
quitur instrumentum activum sibi propriam non habere agendi facultatem^ 
alioquin nullus homo ea praeditus esset potestate , quoniam illam ab ini- 
tio , non a seipso , sed a primo motore recepit . Humanitas ergo Christi 
quum subsistat per hypostasim Verbi , a Verbo ipso facultatem potesta- 
teraque recepit volendi et operandi ; eoque sensu operatio et motus il- 

lius a nonnullis Patribus dicitur passio , sed ipsa humanitas cum divino 
motu motum sibi proprium exercebat . Vel distingui potest cum S. Tho- 
ma aliisque Theologis in Christi humanitate ratio instrumenti , et ratio 
naturae: ita ut humanitas comparate ad divinitatem sit instrumentum, com- 
parate vero ad actiones humanas sit natura . Natura autem facultatem ha- 
bet activam et efficientem sibi propriam , nt per se manifestum est . En 
angelici Doctoris verba 3. p. q. 19 . art. I. Actio instrumenti in quan- 
tum est instrumentum , non est alia ab actione principalis agentis : 
potest tamen habere aliam operationem , prout est res quaedam . Sic 
igitur operatio quae est humanae naturae in Christo , in quantum est 
instrumentum divinitatis , non est alia ab operatione divinitatis j non e- 
nim est alia salvatio qua salvat humanitas Christi , et divinitas ejus » 
Habet tamen humana natura in Christo , in quantum est natura quae- 
dam , quamdam propriam operationem praeter divinam . 

Obj. a. I. S. Athanasius in lib. de Adv. Chr. ita scribit : Genitus 
est ex Virgine ( Christus , ) prima ex creatione humanam sibi formam, 
excitans , exhibita carne sua sine carnalibus voluntatibus et cogitatio- 
nibus humanis in imagine novitatis : siquidem divinitatis solius voluntas 
fuit . Inquit hic Athanasius humanitatem Christi novum quiddam a ce- 
teris habuisse hominibus , ut scilicet voluntatem non haberet , sed volun- 
tas esset solius divinitatis . II. eadem tradit Clemens quoque alexandrinus 
in 6 . Stromat. Voluntas enim erat solius divinitatis . III. Gregorius na- 
zianeenus Orat. 36. affirmat , Velle illius ( Christi ) in nulla re fuisse 
Deo contrarium , totum deif catum . IV. si duae in Christo admittantur 
voluntates , cogimur fateri illas fuisse inter se contrarias . Voluntas quippe 
divina expetebat , refugiebat autem voluntas humana mortem . 

Resp. ad 1 . Per Athanasium solius divinitatis est voluntas quoad In- 
carnationis mysterium , non quoad Christi personam . Quod ex ipsius ver- 
borum palet lectione . Loquitur enim de modo quo Incarnatio peracta 
est , aitque non ex carnalibus cogitationibus ac voluntatibus , hoc est , ex 
virili semine , sed voluntate ac divina virtute Verbum formasse sibi cor- 
pus absque peccati macula ut fuit corpus Adam ex prima creatione . Id- 
que novum esse sapienter affirmat , quoniam nemo urnquam eo modo na- 
tus est ex muliere . Hoc idem affirmat Clemens alexandrinus; unde eadem 
esto ad illius sententiam responsio . 

Ad 3. Docet laudatis in verbis Gregorius nazianzentis humanam 
Christi voluntatem divinae non fuisse contrariam , quoniam ab hac illa 
regebatur ; idque vocibus illis , totum deif catum , voluit exprimere . Ce- 
terum si Christi voluntas fuit deificata , quomodo ergo illa divina ? Si sola 
in Christo erat divina voluntas, quomodo S. Doctor demonstrare aggredi- 
tur non fuisse Deo contrariam ? 

Ad 4* b 1 primis si unica tantum erat in Christo divina voluntas , 
ut Monothelitae contendunt , non potuit Christus inortem velle simul et 
reformidare . Numquid divina voluntas mutabilis est ? Christus ergo mor- 
tem expetebat secundum voluntatem divinam , illam vero reformidabat se- 

eundum voluntatem humanam . Nec proinde una alteri contraria erat; tum 
quia divina voluntas mortem non sine dolore subeundam praeceperat; tum 
quia Christi humana voluntas secundum partem superiorem voluntati di- 
vinae semper obtemperavit , quamvis secundum inferiorem partem mortem 
exhorresceret ; tum denique quoniam non ita dolor inferiorem partem sub- 
vertit ut obtemperaverit invita: unde Christus ipse Marci cap. 14. v. 38 . 
inquit : Spiritus quidem promptus est , caro autem infirma . 

Obj. 3 . Cyrillus alexandrinus lib. 4 - * n Evang. Johannis adstruere 
videtur in Christo unam dumtaxat operationem ex duabus naturis confla- 
tam : Cum principis synagogae , inquit , filiam suscitavit dicens , Filia 
surge , apprehendit manum ejus , ut scriptum est : eam nempe omnipo- 
tenti suo jussu , ut Deus ; et rursus tactu sanctae carnis vivificando y 
unam et congeneam per haec ambo ostendit operationem . II. clarius 
adhuc loquitur Dionysius in Ep. 4 * ad Caj. Ab Incarnationis tempore , 
non secundum Deum divina gessit Christus , nec humana secundum ho- 
minem . Iterum Deo viro facto , unam quamdam 9 <a>$ f .xV* , Dei-virilem , 
operationem expressit in vita . III. Gregorius nyssenus apertissime docet 
humanam naturam merum fuisse instrumentum passivum; in Eunotu. enim 
ita scribit : Divinitas per corpus quod induit , hominum omnium revera 
salutem operatur , ut propria carnis sit perpessio , Dei autem operatio. 
Quid pro Monothclitarum systemate clarius ? 

Resp. ad 1. 1. S. Cyrillus divinitatis et carnis unam congeneam in 
Christo appellat operationem cum operatione Patris . Siquidem vult ibi o- 
stendere divinum Verbum etiam post assumptam carnem , eamdem reti- 
nuisse cum Patre operationem ; quod ex miraculis a Verbo in carne pa- 
tratis demonstrat; eo vel maxime quod ibi evangelica exponit verba, 
Ego et Pater unum sumus : et , Pater meus usque modo operatur , et 
ego operor . Nec alia de caussa carnem commemorat , nisi ut ostendat 
etiam post Incarnaiiouem veram retinuisse divinam naturam . a. Per unam 
et congeneam operationem forte Cyrillus unicum intelligit operantem , ut 
putat Maximus martyr ; idque contra Nestorianos duas in Christo distin- 
guentes personas , adeoque et duos operantes : quos ibi refellit . 3 . Vel de- 
nique loquitur Cyrillus de operibus dumtaxat extraordinariis in quibus 
certe haereticum non est affirmare humanitatem actionem non habere a 
Verbo distinctam. Ceterum in lib. 22. Thesaur. JSon enim , inquit, unam 
utique esse dabimus operationem Dei et humanitatis , ne aut creatu- 
ram provehamus ad divinam substantiam , aut vicissim . 

Ad 2. dico 1. In Dionysii allato textu non unam quamdam thean - 
dricam etc. legi , sed novam quamdam ; et per summum scelus fuisse 
Dionysii verba a Monothelitis corrupta . Hinc Martinus Papa in concilio 
Later. Consul, lll. ita haereticos reprehendit: B. Dionysio asserente novam 
quamdam Dei-virilem operationem inter nos conversatam ; uterque eo- 
rum apertissime contra Patrem mentitus est . Et Cyrus quidem in suo 
septimo capitulo , novam immutando , et unam pro nova asserendo ... 
Sergius autem immutationem novae cum illo confirmans , et non solum 


Digitized by Google 


UZ 

hoc , sed et Deo - virilem amputans penitus vocem , et unam absolute in 
Christo Dei dogmatizans operationem . 2 . Per Deo - virilem operationem 
intelligit Dionysius tertium illud operationum genus quae mixtae dici pos- 
sunt , et de quibus diximus in scholio . Ita Dionysii verba interpretatur 
Maximus martyr Schol. in Ep. 4* a d Caj. ubi sic inquit: Illam miscellaneam 
operationem solam , , Deo - virilem , appellavit . 3. Vel loquitur de- 

mum de genere et modo operandi Christi , qui proculdubio novus ac 
mirabilis fuit ; neque enim operabatur ut Deus tantum , neque dumtaxat 
ut homo , sed tamquam Deus et homo simul . 

Ad 3. 1 . Res omnes creatae eo ipso quod a Creatore moventur dici 
possunt pati . Caro Christi regebatur ac movebatur a divinitate $ quum 
omnes humanae actiones etiam mere naturales nutu divini Verbi guber- 
narentur , juxta illud S. P. Augustini Tract. 49* * n Joan. In illius potestate 
erat , sic vel sic ajjici , vel non affici . Gregorius ergo nyssenus hoc mo- 
do carnis fuisse passionem affirmat , quatenus videlicet a Verbo moveba- 
tur . 2 . Quum Nyssenus verba ibi faciat de communi omnium salute , lo- 
quitur forte de passione quae illam nobis promeruit , aitque iofinitum pre- 
tium redemptionis solutum et operatum fuisse a divinitate , passionem 
vero ac mortem a carne . i \ 

caput vm. 

An Honorius I. R. P. Monothelitarum adhaeserit erroribus . 

Initio praecedentis capitis diximus Sergium patriarcham C-P. duas 
in Monothelitarum caussa dedisse ad Honorium R. P. duasque ab eo re- 
cepisse epistolas . Quae quum per orientem vulgatae fuissent , magnas Ca- 
tholicos inter ac Monothelitas turbas excitarunt ; his quidem Romanae 
Sedis sententiam jactantibus et auctoritatem , illis e contra Honorii episto- 
las ab omni errore immunes defendentibus . Controversia denique tota ad 
sextam delata est generalem Synodum , ubi postquam Honorii epistolae 
sunt ad trutinam revocatae, hoc Aetion. i3. prolatum est judicium : Do- 
gmaticas retractantes epistolas , quae tamquam a Sergio quondam pa - . 
triarcha hujus a Deo conservandae regiae urbis scriptae sunt , tam ad 
Cyrum , quam ad Honorium : similiter autem et epistolam ab Honorio 
rescriptam ad eumdem Sergium , has que invenientes omnino alienas e - 
xistere ab apostolicis dogmatibus , et a definitionibus sanctorum Con- 
ciliorum , et cunctorum probabilium Patrum , sequi vero falsas doctrinas 
haereticorum , eas omnino abjicimus , et tamquam animae noxias exe- 
cramur . Haec et graviora de Honorii scriptis ej usque persona decies in 
eo Concilio prolata inveniuntur . Hinc duo inquirere solent Theologi . Pri- 
mo an Honorius in suis ad Sergium epistolis sententiam secutus sit Mo- 
nothelitarum . Secundo quid de lata a sexto generali Concilio in Honorium 
sententia sentiendum sit. Et quoad secundam hanc pertinet quaestionem, 
ne eadem bis repetamus , lectorem remittimus ad ea quae lib. 4* cap. 12 . 

scripsimus ubi de hoc argumento fuse pertractavimus. Inquiremus ergo 
hoc in capite in mentem dumtaxat Honorii, quam catholicam undequaque 
fuisse absque ulla haesitatione pronunciamus . 

Sed antequam id demonstrare aggrediamur , operae pretium existimo 
indigitare quo subterfugio ac praetextu usi sint initio Mouothelilae ut 
proprium errorem disseminarent ; id namque solemne semper fuit haereti- 
cis ut sub alicujus defendendi dogmatis obtentu novas inveherent haere- 
ses in Ecclesiam . Sergius ergo ut praeconceptum animo inonothelismum 
fidentius propugnaret. Catholicis praedicantibus duplicem in Christo volun- 
tatem , divinam et humanam , imponere coepit quasi duas admitterent in 
eo contrarias voluntates, carnis et spiritus , atque adeo admitterent in Chri- 
sto fomitem peccati , quod impiissimum est . Verens autem ne si longius 
controversia protraheretur, facile tandem detegeretur calumnia, totis viribus 
satagebat ut nec una nec duplex in Christo praedicaretur voluntas . Ad 
quod obtinendum hac utebatur arte . Quum Nestorii et Eutychetis haere- 
ses adhuc in oriente vigeant , si duae in Christo enunciantur voluntates , 
ansam praebemus Nestorianis duas io eo propugnandi personas . Si vero 
unam , inferre inde poterunt Eutychiani unicam esse in Christo naturam . 
Atque haec et similia religionis simulans zelum ad Honorium Papam Ser- 
gius scripsit , ab eo enixe petens ut Catholicis in oriente degentibus gra- 
vissima epistola imperaret ne unius vel duplicis voluntatis deinceps ute- 
rentur vocabulo . His ita perpensis non admodum difficile erit Honorii epi- 
stola* ad Sergium ab haeresis nota vindicare , quo<f" nunc facere aggredimur . 

CONCLUSIO 

Honorius in suis ad Sergium epistolis nullimode adhaesit Monothelitis . 

Prob. i. ex Epistolis ipsis in quarum prima ad Sergium, quae Aetion. 12. 
sextae generalis Synodi legitur , ita scribit : Unde et unarn voluntatem fa- 
temur Domini N. J. C. quia profecto a divinitate assumpta est nostra 
natura , non culpa ; illa profecto quae ante peccatum creata est y non quae 
post praevaricationem vitiata ... Non est itaque assumpta , sicut praefati 
sumus , a Salvatore vitiata natura quae repugnaret legi mentis ejus ; 
nam lex alia in membris aut voluntas non fuit vel contraria Salvato- 
ris , qui super legem natus est humanae conditionis . Jubet deinde ut Ca- 
tholici a vocabulo unius vel duplicis operationis abstineant , hac praecise 
de caussa : Ne parvuli aut duarum operationum vocabulo offensi sectan- 
tes Neslorianos nos vesana sapere arbitrentur j aut certe si rursus unam 
operationem D. N. J. C. fatendam esse censuerimus , stultam Eutychia * 
nistarum attonitis auribus dementiam fateri putemur . Ac denique illam 
concludit epistolam ita hortans Fideles , Ut unius vel geminae novae vocis 
inductum operationis vocabulum aufugientes , unum nobiscum D. J. C . Fi- 
lium Dei vivi , Deum verissimum in duabus naturis operatum divinitus , 
atque humanitus fide orthodoxa et unitate catholica praedicetis . Haec 

in priori Summi Pontificis epistola occurrunt . In altera autem quae pari- 
ter Aetion, 12. ejusdem Concilii prostat, haec inter cetera habentur : Utrasque 
naturas in uno Christo unitate naturali copulatas cum alterius commu- 
nione operantes , atque operatrices confiteri debemus , et divinam qui- 
dem , quae Dei sunt operantem , humanam quae carnis sunt exequen - 
tem y non divise , neque confuse , aut inconvcrtibiliter Dei naturam in 
hominem , et nec humanam in Deum conversam edocentes . Et iterum : 
Auferentes scandalum novellae adinventionis , non nos oportet unam vel 
duas operationes definientes praedicare ; sed pro una , quam quidem di- 
cunt operatione , oportet nos unum operatorem Christum Dominum in 
utrisque naturis veridice confiteri : et pro duabus operationibus ablato 
geminae operationis vocabulo , ipsas potius duas naturas , i ile st divinita- 
tis y et carnis assumptae in una persona unigeniti Dei Patris inconfu- 
se , indivise , atque inconvcrtibiliter nobiscum praedicare propria ope- 
rantes . Jam vero nulla ratione Monothelilis accensendus est is , etiamsi 
unius vel duplicis operationis ac voluntatis vocabulum e raedio tollendum 
esse censucrit , qui duplicem quae nobis per peccatum inest , ac mutuo 
pugnantem carnis et spiritus voluntatem a Christo removet: qui duas 
negat voluntates ac operationes in Christo ne cum Nestorio duplex in 
illo admittatur persona : unamque dici vetat operationem et voluntatem ne 
cum Eutychianis una in Christo admittatur natura : qui duas in Christo 
agnoscit naturas sibi propria operantes , divinam nimirum naturam divina , 
et humanam humana : qui denique affirmat unum esse operantem humana 
humanitus , et divina divinitus . Haec autem omnia tradit Honorius in 
duplici sua ad Sergium epistola , ut ex allatis excerptis apparet . Non ita- 
que accensendus est Honorius Monothelitis . 

Prob. 2. coaetaneorum suppariumque scriptorum auctoritate et ra- 
tionibus . i. Johannes Abbas qui ab epistolis Honorio fuerat, ejusdem- 
que epistolas scripserat ad Sergium , post Pontificis obituin do illius cir- 
ca Monothelitarum haeresim mente interrogatus , gloriabantur quippe in 
proprio adstruendo errore apostolicae sedis nomine et auctoritate , ita 
ad Imperatorem nomine Johannis Papae IV. scripsit apud Maximum mart. 
in Dial. Unam voluntatem dicimus in Domino , non divinitatis ejus , et 
humanitatis , sed humanitatis solius . Cum enim Sergius scripsisset quod 
quidam duas voluntates in Christo contrarias dicerent , diximus Chri- 
stum non duas voluntates contrarias habuisse , carnis , inquam , et spi- 
ritus , sicut nos habemus post peccatum , sed unam tantum , quae hu- 
manitatem ejus significabat ... Id ita esse evidenter ex eo demonstratur 
quod membrorum et carnis facta est mentio y quae divinitati quoque ejus 
non possunt attribui . Tam praeclarum Johannis Abbatis testimonium non 
modo interpretationem quam Honorii verbis paullo supra tradidimus con- 
firmat , sed praeterea controversiam dirimit omnem circa fidem Honorii . 
Quis enim fide dignior habendus est epistolarum Honorii interpres , secre- 
tarius ejus, ut Maximus in disput. cum Pyrrho ajebat , an qui Constanti- 
nopoli haeretica labe erant infecti ? Quod argumentum apud Pyrrhum tanti 
Tom. IV. Marcellius Theol. 19 

valuit ut penitus obmutuerit . 2 . Johannes ipse Pont. IV. Honorii in Pon- 
tificatu successor epistolarum Honorii apologiam dedit ad Imperatorem ia 
qua prae ceteris haec habet : Decessor meus docens de mysterio Incar- 
nationis Christi dicebat non fuisse in eo , sicut in nobis peccatoribus , 
mentis et carnis contrarias voluntates . Quod quidam ad proprium sen- 
sum convertentes , divinitatis et humanitatis unam eum voluntatem do- 
cuisse suspicati sunt , quod veritati omnimodis est contrarium . Quid il- 
lustrius pro Honorii desiderari potest apologia ? Idem haec alia scribit : 
Secundum hunc igitur modum jam dictus decessor noster praenominato 
Sergio patriarchae scripsisse dignoscitur , quia in Salvatore nostro duae 
voluntates contrariae , idest in membris ipsius penitus non consistunt , 
quoniam nihil vitii traxit ex praevaricatione primi hominis . In nobis 
enim , non in eo cooperatur quod scriptum est , Scio quia non habitat in 
me , idest in carne mea , bonum. Haec et similia S. Pontifex habet iu 
ea apologetica epistola ad Costantinum . 3 . S. Maximus martyr strenuus 
debellator Mouothelitarum qui Pyrrhum in disputatione superavit , in Ep. 
ad Marinum ita loquitur : Honorium etiam R. P. non diffiteri reor in 
Christo voluntatum dualitatem in ep. quam scripsit ad Sergium , eo 
quod unam dixerit voluntatem , sed potius confiteri , et hanc fortassis 
etiam constabilire . Nam hoc non in reprobationem dixit humanae Sal- 
vatoris , et naturalis voluntatis : sed quod nullatenus conceptionem ejus y 
quae fuit sine semine , vel incorruptam nativitatem praecesserit voluntas^ 
carnis , vel cogitatio vitiosa . Si ergo sanctum hunc Martyrem audiamus , 
et cur eum non audiamus nulla ratio est , eodem namque ac Honorius 
tempore floruit deque controversia hac pertractat ex professo , Honorius 
Papa non solum Mouothelitis non favit , sed catholicam de duplici Chri- 
sti voluntate sententiam constabilivit . Quod illustris Apologista sequenti 
confirmat argumento . Non sunt , inquit ( Honorius , ) haec diversae vo- 
luntatis , idest , contrariae atque adversatricis . Ex quo duas secundum 
naturam existere in Salvatore voluntates manifeste colligitur . Si enim 
contrariam non habuit , naturalem habuit tamquam homo . Lege ipsius 
quoque Dialogum cum Pyrrho , qui inter Auastasii Collectanea extat . 4* 
Agatho et ipse Romanus Antistes sub quo indicta celebrataque fuit sexta 
oecumenica Synodus adversus Monothelitas , in Ep. ad Constantinum a PP. 
laudatae Synodi plenis calculis approbata , fidenter pronunciat nullum Prae- 
decessorum suorum a fide umquam aberrasse. De quo plane gloriari non 
potuisset si Honorius adhaesisset Monothelitis . Imo in eadem Ep. Ho- 
norii commendare videtur oeconomiam dicens : Apostolicae memoriae meae 
parvitatis Praedecessores dominicis doctrinis instructi , ex quo novitatem 
haereticam in Christi immaculatam ecclesiam C-P. Ecclesiae praesules 
introducere conabantur , numquam neglexerunt eos hortari atque obse- 
crando commonere , ut a pravi dogmatis haeretico errore saltem tacen- 
do desisterent , ne cx hoc exordium dissidii in unitate Ecclesiae face- 
rent , unam voluntatem unamque operationem duarum naturarum asse- 
rentes in uno D. N. J. C. Profecto loqui hic Agathonem de Honorio 
ac epistolis ejus nemo non videt . 

Prob. 3. duplici ratiocinio, i. Honorius in suis epistolis nil alitui 
denique praestitit quam petitionibus annuere Sergii patriarchae G-P. qui 
nactus occasionem a disputatione inter Sophronium monachum, primum, tum 
Hierosolymitanum episcopum , ac Cyrum antistitem Phasidis postulavit ab 
Honorio per literas ut ab unius vel duplicis voluntatis et operationis 
vocabulo fideles deinceps abstinerent. Ast,vero Sergius quum jam in cor- 
de rnonothelita esset, duarum voluntatum operatiouumque nomine se in- 
telligere simulabat duas voluntates et operationes humanas sibi contrarias, 
carnis ac spiritus , ut ab initio animadvertimus ; unde in sua ad Hono- 
rium epistola ajebat : Ex his consequens jit duas agnoscere voluntates 
inter se contrarias . Quare eo sensu Honorii epistolae vetant ne una vel 
duplex praedicetur de Christo voluntas et operatio , ne duae contrariae vo- 
luntates in Christo admittantur . a. Ratio quam Honorius in suis epistolis 
affert , eo unice tendit ut a Christo voluntatem abneget carnis voluntati 
spiritus reluctantem : Unam voluntatem fatemur D. N. J. C. quia pro- 
fecto a divinitate assumpta est nostra natura , non culpa ; illa profecto , 
quae ante peccatum creata est , non quae post praevaricationem vitiata . 
Ne cogitavit quidem itaque Honorius Monothelitarum errorem auctoritate 
sua confirmare . 


Contraria argumenta diluuntur . 

Obj. i. Honorius in suis epistolis unam expresse affirmat esse in 
Christo voluntatem ; scribit enim , Unam voluntatem fatemur D . N. J. 
C . Ast hoc idem docebant Monothelitae . II. nomine autem voluntatis u- 
nius in Christo , intelligebat proculdubio unam voluntatem utriusque na- 
turae , quoniam affirmat Dominum Jesum omnia operatum fuisse media 
humanitate : Confitenles D. J . C. mediatorem Dei et hominum opera- 
tum divina media humanitate V erbo Dei naturaliter unita . Hae phrases 
erant Monolhelitis familiares . 

Resp. ad. i. t. Honorium in sua ad sergiuin epistola non , unam , 
sed , novam , forte scripsisse , ac subinde a Monolhelitis textus corruptus 
est , unam substituentibus pro , novam , uti fecisse constat in textu 
Dionysii in quem similem induxerunt mutationem , ut superiori capite 
observavimus . Testatur id Anastasius Abbas qui teste Maximo martyre 
ait , Eum qui hanc epistolam per jussionem Honorii lalinis dictaverat 
dictionibus , Dominum videlicet Abbatem Johannem sanctissimum Sy ra- 
ponum , affirmasse quod nullo modo mentionem in ea per numerum fe- 
cerit unius omnimodis voluntatis , licet nunc hoc sit fictum ab iis qui 
hanc in graecarn vocem interpretati sunt . a. Etsi Honorius unam esse 
in Christo scripsisset voluntatem , nihil tamen inde posset contra illius fi- 
dei integritatem deduci . Non enim unam dixit voluntatem divinitatis et 
humanitatis , sed unam voluntatem humanam . Scripserat namque Sergius 
ad Honorium esse in oriente filios iniquitatis qui confutandae euty- 
chianae haerc$eos praetextu duas Christi inveherant contrarias sibi volunta- 

tes , carnis et spiritus , quasi fuerit iti Christo peccati fomes , proindeque 
expedire ut nascens error praefocaretur . Apposite ad haec Honorius ca- 
tholice respondit unam esse in Christi humanitate voluntatem , quia pro- 
fecto a divinitate assumpta est nostra natura , non culpa . 

Ad 2 . Scribens Honorius Christum operatum fuisse media humani- 
tate , de humanitate loquitur quae vim haberet agendi , non quae iners esset 
ac mere passiva. Numquid hoc in crimen vertendum est sancto Pontifici? Ne- 
mo quippe unus est ex Catholicis qui non affirmet omnia Christi ope- 
ra peracta media humanitate fuisse , iis exceptis miraculis ab eo patratis 
sine verbis ac carnis attactu , ut fuit sanatio pueri Centurionis cui ab- 
sens sanitatem restituit . Deinde ait Honorius allatis in argumento verbis 
Christum divina inedia fuisse humanitate operatum propter unionem hy- 
postaticam ; ae si diceret, non humana modo , sed vel ipsa divina per. 
humanam naturam Christus operabatur . Denique luculenter se explicat Ho- 
norius quid per phrasim illam sibi velit , dicens : Utrasque naturas in 
uno Christo unitate naturali copulatas cum alterius communione operan- 
tes , atque operatrices confiteri debemus , et divinam quidem , quae Dei 
sunt operantem , et humanam , quae carnis sunt exequentem , non di- 
vise , neque confuse aut inconvertibilitcr Dei naturam in hominem , et 
nec humanam in Deum conversam edocentes . Nescio nara haec fassi 
sint umquam Monothelitae . Qui quidem et ipsi fassi sunt aliquando Chri- 
stum omnia operatum fuisse media humanitate; ast voro subintelligebant 
actionem omnem fuisse divinitatis quae humanitate uteretur tamquam mor- 
tuo ac passivo instrumento , quod numquam somniavit Honorius . 

Obj. a. Eisdem prorsus locutionibus in suis epistolis utitur Honorius , 
ac usi sunt praecipui monothelismi architecti .Et i. Maearius in fidei 
confessione quae legitur Aetion. 8. Synodi sextae , nil aliud tradit quam 
jion esse in Christo duas contrarias voluntates . Et nihilominus tamquam 
monothelita damnatus est . 2 . Si Honorii epistolae ad Sergium , et Sergii 
ad Honorium , ad Cyrum , et ad Sophronium simul conferantur , verba 
.verbis adaniussim respondent . Numquid Sergius monothelita non erat ? 
3.- Neque reponere juvat in eo peccasse dumtaxat Honorium, quod in- 
coDsulta oeconomia vetaverit ne una aut duplex diceretur in Christo vo- 
luntas . Nam hoc idem typo Constantis continebatur , quem nullus dixe- 
rit esse catholicum. 4* Demum eo devenit Honorius ut Scripturarum 
oracula quae duplicem adstruunt in Christo voluntatem , metaphorice ex- 
ponat et in alienum sensum detorqueat . 

Resp. ad i. Comparatio Macarium inter et Honorium instituta lo- 
cum in caussa nostra non habet . Nam Maearius in sua fidei confessione 
non solum negat duas in Christo contrarias voluntates , ut Honorius in 
literis ad Sergium fecit , sed addit praeterea humanam naturam in Sal- 
vatore fuisse mobilem et motam , eique tribuendam esse solam passionem , 
totam denique conspersionem nostram adimpleri una et singulari vo- 
luntate divina . Et post pauca : Impossibile est enim in uno eodemque 
Christo Deo nostro duas simul c i eodem tempore contrarias aut etiam 
similes voluntates subsistere . Numquid haec tradidit umquam jfclonoriuf ? 

Ad a. Si collatio fiat inter scripta Honorii ac Sergii , conveniunt 
quidem ad invicem in pluribus , sed non in omnibus . Iu hoc quippe cum 
Sergio conveniebat Honorius, quod duae essent in Christo naturae : quod 
Verbum inconvertibiliter , et inconfuse operaretur : quod non essent in 
una Christi persona duae contrariae voluntates : quod divinum Verbum o- 
muia media humanitate operaretur . Sicque de ceteris , quamvis uno sen- 
su ab Honorio , altero vero a Sergio haec eadem proferrentur . Iu hoc au- 
tem a Sergio discrepabat Honorius , quod hic doceret duas naturas in 
Christo fuisse operantes et operatrices , ita ut divina natura opera divina , 
humana autem opera humana efficeret ; ille vero e contra ubique affirma- 
ret naturam humanam mobilem ac motam fuisse a diviua , Yelut inani- 
me instrumentum a caussa principali movetur , 

Ad 3 . Typus Constantis jubebat ne una vel duplex praedicaretur 
de Christo voluntas , ut catholica veritas silentio sepeliretur . E contra 
Honorius non alio fine idem imposuit silentium , nisi ut haereses Nesto- 
rii et Eutychetis praefocarentur . Distinguenda namque sunt tempora 
et circumstantiae . Honorius eo tempore prohibuit ne una vel duplex 
praedicaretur in Christo voluntas , quo Monothelitaruin haeresis detecta 
adhuc non erat . Cumque Sergius ei repraesentasset nonnullos sub unius 
vel duplicis voluntatis obtentu tentare Nestorii et Eutychetis errores 
invehere dehuo in Ecclesiam , Summus Pontifex ut resurgentibus haere- 
sibus sese opponeret , silentium oeconomiae caussa imposuit . Ast typus 
Constantis promulgatus tunc fuit quando jam majori in luce catholica 
veritas contra Monothelitas versabatur , et proscripta jam erat Heraclii Ec- 
tbesis consimilia praecipiens : notumque omnibus est eo animo promul- 
gatum fuisse typum ut catholica dc duplici in Christo voluntate et ope- 
ratione fides de medio tolleretur . Non idem ergo de Honorii epistolis 
ac de Constantis typo ferendum est judicium . 

Ad 4 * Honorius diverso a reliquis Catholicis sensu Scripturarum ora- 
cula interpretatus est ut inde concluderet non fuisse in Christo duas 
sibi contrarias voluntates , non ut unicam in eo adstrueret absolute volun- 
tatem ct operationem . Idque ex eo patet quod doceat illa Scripturae 
loca propter nos prolata fuisse , ne humana videlicet voluntas in adversi- 
tatibus constituta se se divinae opponat voluntati . Quae ex definitione 
VI. oecumenicae Synodi objicere solent, soluta sunt lib. 2. cap. 12. ha- 
rum institutionum . 


CAPUT IX. 


An Christi voluntas sanctitate , impeccantia , ac libertate praedita fuerit . 

Postquam demonstravimus Christi Domini aniinam propria sibi natu- 
rali non caruisse voluntate , videndum modo est an eadem anima iis exor- 
nata fuerit perfectionibus quae ad voluntatem referri solent . Sunt autem 
praecipuae hae perfectiones , sanctitas , impeccabilitas , libertas , de quibus 

hoc in capite singillatim est agendum . Sed initio nonnulla claritatis cau- 
sa praemittenda sunt . 

Quod Christi anima sancta fuerit nemo unus in dubium vertere au- 
det . Illud dumtaxat solet a Theologis inquiri, an sanctitas qua Christi vo- 
luntas praedita fuit substantialis esset vel accidentalis . Sanctitas porro sub- 
stantialis ea est quae ex hypostatica ac substantiali inter Verbum et hu- 
manitatem unione sponte sua proficiscitur . Accidentalis vero oritur a do- 
no quod a subjecto cui inest distinguitur : et dicitur accidentalis quo- 
niam extra naturae ordinem est , et potest in hac vita amitti . Dicitur 
etiam sanctitas creata , quoniam etsi ex parte principii seu Spiritus sancti 
a quo confertur considerata, ab ipso Spiritu sancto non distinguatur , sum- 
pta tamen, ul inquiunt, formaliter, est qualitas inhaerens , seu charitas actu 
aut virtute permanens in anima . Jam vero cura Theologi docent fuisse in 
Christo sanctitatem accidentalem, sumunt illam non prout hominem consti- 
tuit Dei filium adoptivum , quum Christus sit Dei Filius naturalis , sed 
quatenus est charitas animae seu voluntati superaddita j ita ut Christus Fi- 
lius Dei constitueretur per gratiam substantialem , formaliter autem amans 
et volens per sanctitatem accidentalem . 

Circa Christi Domini impeccantiam veteres haeretici non videntur er- 
rasse, si illos excipias qui in his Christi verbis , Deus Deus meus , ut quid 
dereliquisti me ? vestigia se deprehendere arbitrati sunt desperationis . Nar- 
rat tamen Vasquesius Disp. ii. cap. r. apostatam quemdam Praemon- 
stratensem horrori non habuisse affirmare Christi voluntatem in peccatum 
aliquando incidisse . Quam blasphemiam omnes Catholici damnant, addentes 
insuper fuisse in Christi voluntate omnimodam impeccantiam . In eo tamen 
Theologi ad invicem non conveniunt , undcuam scilicet Christi repetenda 
sit impeccantia, an a vehementi in virtutem studio, ut olim ajebat Nesto- 
rius , vel a beatifica visione et abundantibus gratiae donis, ut Scotus , Ga- 
briel , Durandus , Marsilius , aliique arbitrantur ; vel potius ut fert com- 
munis scholasticorum sententia , ex virtute unionis hypostaticae . Sed haec 
non magnam praeseferunt difficultatem . 

Paullo difficilior est quaestio circa tertiam voluntatis Christi perfectio- 
nem, nempe circa libertatem . Nam licet arduum non sit percipere fuisse in 
Christo veri nominis libertatem tum divinam tum humanam in omni- 
bus virtutibus exercendis , ut paullo post demonstrabimus , ubi tamen de 
exercitio charitatis in Deum , et de obedientia Patris praecepto de subeun- 
da morte sermo instituitur , haeret , ut dicitur , paulisper aqua . Si enim 
Christi adhuc viatorii anima intuitiva Dei fruebatur visione , ut supra ani- 
madvertimus, consequens fit liberum non fuisse in actibus eliciendis chari- 
tatis erga Deum ; quum voluntas naturali necessitate feratur in incommu- 
tabile bonum in se inspectum . Rursus si Christus fuit impeccabilis , ut 
infra dicemus, non potuit Patris non obtemperare praecepto de morte su- 
beunda , sicque necessario, non libera electione mortem subiit. Haec, in- 
quam, quaestionem de Christi libertate reddunt paullo obscuriorem . Cura*- 
bimus tamen majori qua fieri poterit claritate eam explanare . Obseryan- 


Digitized by Google 


dum itaque est aliam esse libertatem a coactione , et aliam a necessita- 
te . Voluntas libera est a coactione cum in objectum fertur non coacte , 
sed sponte atque lubenter , etiamsi in objectum illud feratur necessario . 
Sic voluntas v. g. Angelorum non potest in Deum non ferri illumque 
non amare, quoniam summum illud bonum conspicientes in se , nullam in 
eo rationem mali quae eorum voluntatem ab illo amando retrahat ap- 
prehendere possunt , est quippe bonum naturale voluntatis objectum . Ni- 
hilominus Angelorum voluntas libera est in Deo diligendo a coactione , 
quoniam sponte ac lubenter, non coacte in objectum illud fertur . Liber- 
tas autem a necessitate est , ut S. Thomas ait , vis electiva mediorum , 
servato et non praetermisso ordine finis . Ex qua definitione apparet 
libertatem a necessitate i. consistere in potestate ageudi vel non agendi ; est 
enim electio quae excogitari non potest nisi respectu plurium , adeoque 
esse debet potestas hoc potius faciendi quam illud . a. non includere 
potestatem peccandi , quum posse peccare idem sit ac deflectere posse a 
recto fine j et per consequens non esset libertas vis electiva mediorum 
servato ac non praetermisso ordine finis . 3. versari dumtaxat circa me- 
dia ad finem conducentia , non circa finem ipsum ; eo vel maxime quod 
ad ultimum finem non libere , sed naturaliter ac necessario tendimus . Sed 
haec alibi fusius exponentur . Observandum est praeterea medium quod 
pro consecutione finis eligitur, duplici modo considerari posse a voluntate ; 
vel in se, vel quatenus ex aliqua suppositione cum fine necessario conne- 
ctitur . Ut voluntas libera dici queat , sat est ut potestatem eligendi vel 
non eligendi medium in se inspectum habeat , quamvis ex aliqua facta 
suppositione medium illud non possit non eligere. Rem explico exemplo . 
Deus liber est ad hominem creandum , quoniam homo quum creatura sit, 
necessariam non habet cum Deo connexionem , ac ideo potest illum Deus 
creare vel non creare . Verumtamen attento decreto a Deo lato de ho- 
mine condendo, nequit illum non creare; alioquin mutabilis esset . His bre- 
viter delibatis, quoad prioris quaestionis partem dico Christi voluntatem ia 
eliciendis actibus charitatis erga Deum fuisse liberam libertate a coactione . 
Circa alteram vero partem addo illius voluntatem morti sese addixisse li- 
bere libertate a necessitate inspecta morte in se , non prout cum decre- 
to aut praecepto Patris necessario connectebatur . 

CONCLUSIO I. 

Anima Christi sancta fuit sanctitate substantiali et accidentali . 

Prob. i. thes. pars. I. ex Scripturis. Dan. cap. 9 . praenuntiatur fu- 
turus Christus Sanctus sanctorum j Lucae cap. 1 . Gabriel Angelus sic Ma- 
riam alloquitur : Quod nascetur ex te Sanctum , vocabitur Filius Dei . 
Harum locutionum plena est omnis Scriptura . Quibus in locis de Christo 
sanctitas enunciatur substantivo nomine , adeoque significatur, ut docti vi-' 
ri observant , sanctitas substantialis et increata . 1L ex PP. Dionysius ale- 

xandrinus In Ep. ad Paulum samosatenum ita scribit : In eo ostendebatur 
Christi a Johanne discrimen ex summa munditia et incomparabili ju- 
stitia , quod opus quidem justitiae Johannes erat , Jesus autem natura . 
Et iterum : Naturalis justitia existit in Christo . Basilius in Psal. 44* Ce- 
teri homines , inquit , laborp exercitatione et attentione animi hoc asse- 
quuntur ut ad honestatem bene sint affecti , et a malo aversi . Tibi ve- 
ro ( Christe ) naturalis quaedam cognatio cum bono , et alienatio ab 
iniquitate . S. P. Augustinus Enchir. cap. 4°* Modus iste quo natus est 
Christus de Spiritu sancto non sicut filius , et de Maria Virgine sicut 
filius , insinuat nobis gratiam Dei , qua homo nullis praecedentibus me- 
ritis , in ipso exordio naturae suae quo esse coepit , Verbo Deo copu- 
laretur in tantam personae unitatem , ut ... fieret quodammodo ipsa gra- 
tia illi homini naturalis , quae nullum peccatum posset admittere . Cy~ 
riilus alexandrinus lib. n. in Joliau. inquit: Sanctum est illud omne 
quod a mundi sordibus est immune : quod quidem naturaliter est in 

Christo , adseititium vero et adventitium inest sanctis discipulis per san- 
ctificationem quae est gratia .. Maximus martyr in Dial. cum Pyrrho: 
Ille non ut nos consultando et quaerendo , sed divine subsistendo per 
ipsum suum esse naturale bonum habuit . Allatis in sententiis SS. PP. 
unanimi consensione affirmant sanctitatem et gratiam fuisse in Christo na- 
turalem , ad ceterorum differentiam in quibus adventitia est et accidentalis. 
III. ratione quam laudati Patres suppeditant . iNam in Christo humanitas 
conjuncta hypostatice erat divinitati , ob quam unionem Christus est vere 
Filius Dei naturalis . Ast Filius Dei naturalis nonne sanctus est per es- 
sentiam ? 

Prob. ait. pars prop. Sanctitas accidentalis si habitualis sit , est charitas 
habitualis ; si vero actualis charitas , est actualis , ut centies affirmat Augu- 
stinus et nos suo loco demonstrabimus . Verum non caruit Christus sive 
actuali sive habituali charitate ; charitas eniin ad animae rationalis pertinet 
perfectionem , quam in anima Christi fuisse quis iuficiari audebit ? 

SCHOLION 

Praeter substantialem et accidentalem sanctitatem fuerunt in Christo 
omnia Spiritus sancti dona: quod jam praedixerat Isaias cap. ir. v. a. 
Requiescet super eum Spiritus Domini : spiritus sapientiae et intellectus , 
spiritus consilii et fortitudinis , spiritus scientiae et pietatis , et re- 
plebit eum spiritus timoris Domini . Imo exornata anima ejus fuit etiam 
virtutibus omnibus infusis et acquisitis, sive morales essent sive theologi- 
cae , quae tamen cum ejus integritate ac beatitudine non pugnarent; ne- 
que enim humana Christi natura infirma erat ut nostra , ejusque anima 
inluitiva fruebatur visione . Hinc virtutes quarum munus in refraenanda 
consistit cupiditate , erant in Christo dumtaxat quoad essentiam in feeto or- 
dine ac aequitate consistentem , non qtioad omnes quos producere solent cf-* 
fectus . Fides autem et spes in illo nullimode inveniebantur, quum hae- 

duae virtutes cum stati: Beatorum in quo Christus adhuc viator erat , di- 
recte pugnent. Quod ejus non oflieit perfectioni , quoniam melius est vide- 
re facie ad faciem , quam per speculum et in aenigmate : melius quoque 
est summum possidere bonum , quam illud expectare . 

CONCLUSIO II. 


Christi voluntas non modo omni caruit peccato , sed praeterea fuit 
omnino impeccabilis , eaque impeccantia ex unione 
oriebatur hypostatica . 

Prob. i. thes. pars I. ex sacris literis . Jolian. cap. 8. r. 46 * ita 
de se ipso coram invidis Pharisaeis et Scribis loquitur : Quis ex vobis 
arguet me de peccato ? Hinc Apostolus ad Hebr. cap. 4 * v * i 5 . Chri- 
stum inquit fuisse tentalum per omnia pro similitudine , absque peccato . Et 
cap. 7. v. 26. rationem ejus rei reddens subdit: Talis enim decebat , 
ut nobis esset pontifex , sanctus, innocens, impollutus , segregatus a pecca- 
toribus . Hoc idem docuerat Corinthios in Ep. 2. cap. 5 . v. 2 1 . Eum qui 
non noverat peccatum , pro nobis peccatum fecit . Petrus quoque in sua 
>• Ep. cap. 2. v. 22. scribit: Qui peccatum non fecit , nec inventus est 
dolus in ore ejus . Et ne singula producam , Jolian. in r. pariter Ep. cap. 
3 . v. 5 . ait : Ille apparuit ut peccata nostra tolleret : et peccatum in 
eo non est . II. ex traditione . Dionysius alexandrinus in' 2. Ep. ad Pau- 
lum samosatenum ita loquitur : Nullus peccati est expers, nisi solus Chri- 
stus . Athanasius in lib. de Incarn. Erat , inquit , impossibile alio mo- 
do integritatem et impeccantiam in humanam recipi naturam , nisi De- 
us in carne crederetur esse , qui peccati expertem justitiam in mundum 
invexit . Hilarius lib. 10. de Trin. Non est in vitiosa infirmitate homi- 
nis , qui Christus est . Et ne in re tam manifesta longus fiam , S. P. Au- 
gustinus lib. 2. de Peccat, merit. cap. 24* inquit : Solus ergo ille etiam 
homo factus manens Deus , peccatum nullum habuit umquam . III. mul- 
tiplici ratione. 1. Humanitas Christi erat substantialiter divino Verbo con-’ 
juncta . Ast divinum Verbum omnem expellere profecto debuit culpam . 
2. Si aliquod in Christo fuisset peccatum , indiguisset redemptore . Non in- 
diguit autem , quum ipse redemptor fuerit humani generis . 3 . Debuisset 
praeterea prius pro suis , deinde pro populi delictis offerre sacrificium : 
quod absurdissimum foret . 4 * Demum fecisset id quod lege sua facien- 
dum vetuit . 

Prob. ait. pars auctoritate Sanctorum . Hippolytus martyr apud Thco- 
doretum Dial. 10. Dominus , inquit, Jesus impeccabilis erat. Augusti- 
nus Enchir. cap. 36 . haec quoque profert : Ut intclligant homines per 
eamdem gratiam se justificari a peccatis , per quam factum est ut homo 
Christus nullum habere posset peccatum . Prosper sive auctor do Vita 
contempl. lib. 3 . cap. 3 x. Sine peccato , inquit , conceptus et natus , non 
solum non peccavit , sed etiam peccare non potuit. Fulgentius lib. 3 .. 

ad Trasimundum regem cap. 29. Propterea ... Christi humanitas sine 
peccato permansit , quia eam in unitate personae divinitas accepit , quae 
naturaliter peccare non novit . 

Prob. 3 . prop. pars . Allata hactenus PP. testimonia appertissime osten- 
dunt Christi Domini impeccantiae caussam in unione refundendam es- 
se hypostatica : quibus haec alia possunt addi . Origenes lib. 2. Periar- 
chon cap. 6. Anima illa , inquit , in Deo posita est : ideo nec conver- 
tibilis et mutabilis dici potest , quae inconvertibilitatem ex Verbi Dei 
unitate indesinenter ingenita possedit . Dionysii alexandrini ex Ep. ad 
Paulum samosat. excerpta verba superius attulimus . Gregorius nazianze- 
nus Orat. 36 . de Christi loquens voluntate, inquit: Illius voluntas cum 
tota dei ficata sit , Deo proculdubio non adversatur . S. P. Augustinus in 
lib. de Corr. et grat. cap. 11. Neque enim , inquit , metuendum erat , ne 
isto ineffabili modo in unitatem personae a Verbo Deo natura humana 
suscepta , per liberum voluntatis arbitrium peccaret , cum ista susceptio 
talis esset , ut natura hominis a Deo ita suscepta , nullum in se motum 
malae voluntatis admitteret. Infinitus essem , si omnia vellem Patrum te- 
stimonia exscribere . His accedit theologica ratio . Nam humanitas in Chri- 
sto regebatur profecto a divinitate: adeoque non poterat ea de caussa Chri- 
stus peccare ,* alioquin in Deo utpote in parte superiore refundendum fu- 
isset peccatum . Tradit rationem hanc VI. generalis Synodus adversus Mo- 
nothelitas Aetion. 8. earaque exemplo unionis inter animam et corpus cu- 
jusvis hominis illustrat, cujus corpus regitur ab anima vetuli a caussa 
principali . 

CONCLUSIO III. 

Christi voluntas in eliciendis cliarilatis actibus erga Deum 
libera erat libertate dumtaxat a coactione . 

Prob. Libertas a coactione in hoc praecise consistit ut voluntas spon- 
te quidem ac libenter actus suos eliciat , sed non possit eos non elicere ; 
hoc enim inter libertatem a coactione et libertatem a necessitate discri- 
minis est , quod haec respiciat media quibus obtineri potest finis , illa 
autem respiciat finem ipsum in quem voluntas non ferri non potest si 
sub omni ratione boni ei exhibeatur , quum naturale voluntatis objectum 
sit bonum ipsum : ex quo etiam fit ut in objectum suum sponte feratur 
ac lubentissiuie . Voluntas ergo Christi sponte ac lubentissime charitatis 
actus erga Deum eliciebat , sed non poterat illos non elicere , quia a pri- 
mo conceptionis instanti inluitiva fruebatur Dei visione quae secum fert 
necessario amorem ; neque enim voluntas summum conspicere potest bo- 
num facie ad faciem quin ei incominutabiliter adhaereat. Audiatur An- 
gelicus Doctor qui in 3 . Dist. 18. a 2. ad 5 . scribit: Dicendum est quod 
etiamsi liberum Christi arbitrium esset determinatum ad unum nume- 
ro , sicut ad diligendum Deum quod non facere non potest ; tamen 
ex hoc non amisit libertatem ... quia in illud non coacte , sed sponte 

tendit , et ita est actus sui dominus . Illustrari hoc potest Angelorum exem- 
plo , qui non alia liberi sunt libertate quam libertate a coactione modo 
superius explicato ; idque propterea quod Deum facie ad faciem videant . 
Ita pariter ex quo Christus Deum facie ad faciern cum adhuc viator es- 
set videret, non alia libertate voluntas ejus libera erat in amando Deo 
quam libertate a coactione . 


CONCLUSIO IV. 

Christi voluntas in subeunda morte libera fuit libertate a necessitate 
comparate ad mortem in se inspectant , non prout connexa 
erat cum decreto aut praecepto Patris . 

Prob. x. sacris literis . Matth. cap. a 6. v. 53 . legitur jussisse Chri- 
stum Petro ut gladium in locum suum converteret , hanc rationem red- 
dens : An putas , quia non possum rogare Patrem meum > et exhibebit 
mihi modo plusquam duodecim legiones Angelorum ? Quomodo ergo im- 
plebuntur Scripturae , quia sic oportet fieri? Johan. autem cap. io. v. 
17. haec alia addit : Ego pono animam meam , ut iterum sumam eam . 
Nemo tollit eam a me : sed ego pono eam a me ipso , et potestatem ha- 
beo ponendi eam , et potestatem habeo iterum sumendi eam . Hoc man- 
datum accepi a Patre meo . Ilaec et similia crebro leguntur in Scri- 
pturis . Duo autem laudatis in oraculis inquit Christus quae contradicto- 
ria videntur , se nempe potestatem habere moriendi vel non moriendi , 
atque mandatum a Patre de subeunda morte accepisse . Duo autem haec 
conciliari nequeunt nisi asseramus Christi voluntatem liberam fuisse cir- 
ca mortem in se inspectam, et non fuisse liberam circa eamdem mortem 
prout definita ac praecepta erat a Patre . 

Prob. 2. theologica ratione . Libertas a necessitate non circa finem , 
sed circa media versatur; est quippe vis electiva mediorum servato et noH 
praetermisso ordine finis . Media vero quum non sint summum bonum , 
non ita voluntatem trahunt quin ei potestas relinquatur indifferens ad il- 
la assumenda vel respuenda . Ast Christi mors non finis ultimus erat , sed 
medium ad finem obtinendum , ut per se patet . Quare Christi non sic ra- 
piebat voluntatem ut ei adimeret indifferentiam judicii : proindeque libere 
libertate a necessitate mortem oppetiit . Nec obstat quod Christi mors 
etiamsi medium esset , non finis , connexionem cum divinis decretis quae 
natura sua immutabilia sunt haberet. Nam Patris decretum et praeceptum 
mortis in se inspectae essentiam non immutavit ; neque enim divinum 
decretum fecit ut Christo mors plenitudinem illam exhiberet voluptatis 
quae voluntatem necessario trahit , ac indifferentiam tollit judicii . Siquidem 
non repraesentabat summum bonum in quo nulla species apprehendi pos- 
sit mali . Atque ita voluntas Christi mortem subiit plenissima libertate , 
quamquam inspecta Patris de morte subeunda lege non potuerit non 
mori . Deinde nonne integra manet humana Ubertas sub gratia ex intrinse- 

cis suis efficaci, etiam dum voluntas a gratia actu movetur , quamvis phy- 
sica gratiae motio sit voluntati ipsi intrinseca ? Multo ergo magis stat Chri- 
sti libertas sub praecepto Patris de subeunda morte ex immutabili Dei de- 
creto , praesertim cum mandatum illud extrinsecum sit voluntati , et mere 
directi ve se habeat comparate ad finem . 

CAPUT x. 

Ubi praecipua adversariorum argumenta solvuntur . 

Obj. r. cont. priorem i. thes. partem. Non minus divinum attribu- 
tum est aeternitas , immensitas , omnipotentia etc. quam sanctitas substan- 
tialis . Verbum divinum humanitati non communicavit aeternitatem , omni- 
potentiam etc. Quare nec illi substantialem communicavit sanctitatem. 2. Prae- 
terea humanitas non communicavit divinitati mortalitatem . Itaque nec di- 
vinitas communicavit humanitati sanctitatem ; eodem quippe modo se habet 
mortalitas respectu humanitatis , ac respectu divinitatis sanctitas . 

Resp. ad 1. Non minus attributum divinum est sanctitas quam im- 
mensitas , aeternitas etc. Sed sanctitas in aliquo discrepat ab aliis divinis 
.attributis . Nam reliqua attributa conveniunt hypostasibus ratione divinae 
naturae , hoc est , ideo Pater Filius ac Spiritus sanctus aeterni sunt , 
immensi etc. quoniam divinam habent naturam quae aeterna est et im- 
mensa et omnipotens etc. Ast sanctitas est attributum , ut inquiunt , tran- 
scendentale , quod naturae ex aequo convenit ac personis . Non commu- 
nicatur igitur humanitati omnipotentia immensitas etc. quoniam humana 
natura non terminatur proxime et immediate a divinitate cujus ea at- 
tributa propria sunt. Communicatur autem sanctitas, quia per hypostati- 
cam unionem recipit humanitas subsistentiam a persona Verbi quae er 
aequo sancta est ac divina natura . Alia etiam discriminis afferri potest 
ex parte humanae naturae ratio , quae cura finita ac limitata sit , inca- 
j>ax est aeternitatis omnipotentiae immensitatis , incapax autem non est 
sanctitatis substantialis . 

Ad 2. Humanitas ideo non communicat divinitati propriam mortali- 
tatem , quoniam per hypostaticam unionem non divinae naturae , sed hy- 
postasi Verbi proxime copulatur . llinc quemadmodum hypostasis Verbi 
quae est in Christo, dici potest mortalis in concreto $ ita et humanitas san- 
cta dici potest sanctitate substantiali . Sed de his sermo redibit inferius . 

Obj. 2. cont. ait. thes. partem . SS. PP. uno ore affirmant sanctita- 
tem fuisse Christo connaturalem , ut ex testibus superiori capite allatis ap- 
paret . Imo discrimen hoc inter Christi aliorumque statuunt sanctitatem, 
quod sanctitas illius esset substantialis ex hypostatica profluens unione , ce- 
terorum vero sit accidentalis et adventitia . II. nec mirum , quoniam 
naturalis et accidentalis sanctitas nequeunt in eadem anima Christi simul 
consistere . Nam sanctitas accidentalis constituit hominem filium Dei ado- 
ptivum . Christus autem ob substantialem sanctitatem Filius erat Dei na- 
turalis . 

Resp. ad i. Quando SS. PP. staluentes in Christo sanctitatem natu- 
ralem affirmant lioc inter illius aliorumque hominum animam esse di- 
scrimen , quod sanctitas illius esset substantialis, aliorum vero accidentalis, 
loquuntur de priori sanctitate absque alterius exclusione j eo vel maxime 
quod ita disserunt Patres ubi loquuntur vel de divina Christi natura , 
ut Dionysius alexandrinus adv. Paulum samosatenum , et Basilius in Psal. 
42. vel de unitate personae, ut Cyrillus lib. 2. in Johan. cap. 9. vel de di- 
vinae Incarnationis oeconomia , ut S. P. Augustinus lib. 2. cont. Maxim, 
ariau. cap. i 5 . 

Ad 2. Sanctitas accidentalis constituit hominem (ilium Dei adoptivum, 
si aliunde non sit filius Dei naturalis ut erat Christus . Multa quippe 
sunt sanctitatis accidentalis munera , quorum unum est hominem filium 
Dei constituere adoptivum , idque prolecto in Christo praestitisset , nisi ob 
hypostaticam unionem fuisset Filius Dei naturalis . Filiatio namque ado- 
ptiva non ad naturam , sed ad personam spectat . Cumque persona Chri- 
sti filiationem haberet naturalem , sanctitas accidentalis non potuit Christo 
dare filiationem adoptivam . Nec proinde tamen otiosa in eo sanctitas ac- 
cidentalis fuit : alia namque ad se spectantia munera illi communicavit , 
et illud praesertim quod animam Christi constituit formaliter sanctam : 
quum enim forma haec sit allectio quaedam et habitudo animae , repu- 
gnat ut id a sanctitate praestaretur substantiali; divinitas quippe fieri de- 
buisset proprietas . Atque ita possunt utique in eadem anima consistere si- 
mul sanctitas substantialis et accidentalis . 

Obj. 3 . cont. 1. partem 2. prop. Psal. .21. Christus Dominus ita al- 
loquitur Patrem : Deus Deus meus , respice in me , quare me dereliqui- 
sti ? Longe a salute mea verba delictorum meorum . En Christum fa- 
tentem se habere delicta . II. idipsum clarius adhuc colligitur ex N. Te- 
stamento . Matth. siquidem cap. 26. aliquid contra Patris decretum postula- 
vit dicens : Transeat a me calix iste . Desiderare namque mortem effu- 
gere , quam definitam a Patre fuisse probe sciebat , peccatum praesefert 
inobedientiae . III. Christu6 e cruce pendens mortique proximus inquit : 
Deus Deus meus , ut quid dereliquisti me ? quae verba vestigium con- 
tinent desperationis . IV. hinc Apostolus in 2. ad Cor. cap. 5 . jure scri- 
bit : Eum qui non noverat peccatum , pro nobis peccatum fecit . 

Resp. ad 1. Christus fatetur se delicta habere nostra, non sua. Qu- 
um enim sese fidejussorem Patri exhibuerit pro delictis nostris , quid mi- 
rum si peccata nostra pro quibus mori paratus erat , sua appellat ? Ar- 
gumentum est suae erga nos charitatis , pro quibus mortem appetere digna- 
tus est . 

Ad 2. Christus mortem a Patre praeceptam effugere desideravit vo- 
luntate condilionata , non absoluta , atque ut propriae ostenderet carnis 
veritatem , non quod mortem subire sincere recusaverit . Quare in oratio- 
ne ad Patrem directa inquit : Pater , si possibile est , transeat a me ca- 
lix iste. En voluntas couditionata . E vestigio subdit; Verumtamen non 
sicut ego volo , sed sicut tu . Quid luculentius ? Eam autem orationem 

ad Patrem fudit ut se veram assumpsisse humanitatem ostenderet , ut 
complures Patres affirmant . 

Ad 3. Si Christus in cruce pendens spem omnem amiserat , cur ad 
Patrem confugit dicens : Deus Deus meus ? Observat in hunc Matthaei 
locum Grotius , particulas *>»«, ut quid , voces esse non desperantis , sed 
deprecantis : quod ex cap. 3a. Exod. v. 5. ex Psal. ii. v. I. aliisque locis 
innumeris demonstrat . 

Ad 4* Peccati nomine Apostolus non culpam intelligit , sed per me- 
tonymiam culpae poeDam et expiationem j ita ut sensus sit : Qui nullum 
proprium peccatum habebat , poenas pro alienis peccatis dedit , et sangui- 
ne suo illa expiavit . Quod eo sensu peccati nomen non raro sumatur in 
Scripturis , palet exemplis multis quae in Exod. ac Levit, libris , et etiam 
Oseae cap. 4* v. 8. leguntur , ubi , hoc est , apud Oseam haec habentur : 
Peccata populi mei comedent , videlicet oblationes pro peccatis . 

Obj. 4 . cont. ait. 2 . prop. partem . Christus quum liberum haberet 
voluntatis arbitrium , potentiam habebat peccandi . Qua de re etsi nullum 
umquam admiserit peccatum , poterat tamen peccare . II. neque eniin unio 
hypostatica humanam ejus adeo perfecit voluntatem , ut abstulerit ab ea 
potentiam peccandi . Verbum quippe assumendo humanitatem , nihil in 
humana natura immutavit . Natura autem humana , hypostatica seclusa u- 
nione , potuisset peocare . III. tametsi Verbum ut Deus nequeat velle 
peccatum , potest tamen illud permittere . Poterat ergo permittere ut sua 
humana voluntas transgrederetur aliquando ordinem finis . IV. eo vel ma- 
gis quod peccatum a Verbo permissum reciperetur non in divina , sed 
in humana natura ; adeoque non repugnat ut a Deo Verbo permitta- 
tur . Quemadmodum ex quo mors et ipsa in humana recipiatur natura , 
non repugnat ut divinum Verbum sinat propriam humanitatem mori . V. 
neque dici potest communicatam a Verbo fuisse humanitati suae impec- 
cabilitatem . Nam sicut omnipotentia est divinae naturae proprietas , ita et 
impeccabilitas . Cumque omnipotentia communicari humanitati nequeat , 
sequitur nec communicari posse impeccabilitatem . 

Resp. ad r. Christus habuit sane potentiam peccandi , sed ab hypo- 
statica unione impeditam . Nequit enim cum unione hypostatica potentia 
peccandi simul consistere. Deinde ex quo esset in Christo liberum volun- 
tatis arbitrium , non inde sequitur potentiam habuisse peccandi . Nam ad 
liberi arbitrii essentiam non spectat potentia peccandi , alioquin non esset 
vera libertas vis electiva mediorum servato ac non praetermisso ordine finis. 

Ad 2 . Verbum divinum humanam assumendo naturam nihil certe phy- 
sicum immutavit ; fuit quippe perfectus homo . Bene vero in humanitate 
a se assumpta immutavit ea quae ad actus pertinent morales . Quum e- 
nim subsisteret illa per hypostasim Verbi , a Verbo ipso in actibus suis 
regebatur , gubernabaturque . Verbum autem quum sit Deus , nequit vel- 
le peccatum . Atque ita humanam sic regebat et gubernabat volunta- 
tem, ut media semper eligeret servato ac non praetermisso ordine finis . 

Ad 3. Potest Deus prout provisor universalis est , peccatum permit- 

tere , non potest autem illud permittere prout est provisor particularis . 
Rem explico . Non repugnat Angelorum hominumque peccata Deum per- 
mittere , quoniam quum provisor sit universalis , ex mali permissione plu- 
ra elicit bona, puta manifestationem justitiae , exercitationem misericordiae 
etc. Ast respectu humanae voluntatis assumptae , se habet Deus Verbum 
ut provisor particularis . Cumque ratione unionis hypostaticae teneatur 
illam in singulis actibus suis dirigere et gubernare , repugnat ut in pec- 
catum prolabi sinat , quoniam in Verbum ipsum , eo iu casu , peccatum 
refunderetur . 

Ad 4* Si divinum Verbum culpam in humanitate sua permitteret , 
culpa refunderetur quidem in humanitatem , sed directam et gubernatam 
a divinitate $ adeoque hujus utpote caussae principalis peccatum esset . 
Nec exemplum a morte desumptum quidquam concludit . Nam hoc est in- 
ter peccatum ac mortem discrimen , quod peccatum quum sit malum in 
se morale , dirigi a Verbo in rectum finem non potest . Hinc non potuisset 
Verbum peccato uti in bonum ; Verbum quippe comparate ad suam hu- 
manitatem provisor erat , ut diximus , particularis . Ast mors malum est 
poenae quod subesse utique potest regimini divinae personae , quae ma- 
lum illud in bonum dirigat finem . 

Ad 5. Humanitatis Christi impeccabilitas non est attributum divinum, 
sed effectus gratuiti doni , nempe uniouis hypostaticae se habens in san- 
ctissima illa humanitate per modum proprietatis ab extrinseco advenientis . 

Obj. 5. adv. ait. part. ejusd. thes. Ille potuit peccare qui transgre- 
di praeceptum Patris de subeunda morte potuit . Praeceptum illud trans- 
gredi utique Christus potuit , quia liber ad moriendum vel non morien- 
dum erat ; unde Propheta de illo dixit : Oblatus est , quia ipse voluit . 

Resp. Hoc argumentum solutum a nobis est capitis hujus initio , ubi 
diximus potuisse Christum non mori inspecta morte in se : quae sic con- 
siderata objectum est indifferens , quamvis considerata prout erat cum Pa- 
tris praecepto connexa , non posset Christus illam non eligere ; alioquin 
mutabilia forent divina decreta , quod absurdum est . 

Obj. G. cont. 3. prop. partem . Si Christi impeccabilitas ab unione 
oriretur hypostatica , caussari deberet a Verbi persona a qua unio illa 
facta est . Dici autem nequit impeccabilitas personae Verbi effectus , quum 
sit illa effectus absolutus a singulis Trinitatis personis quibus opera ad 
extra communia sunt proficiscens . 

Resp. Caussa efficiens impeccantiae voluntatis Christi , ob rationem in 
argumento allatam , est tota sancta Trinitas . Persona autem Verbi ob hy- 
postaticam unionem est ejusdem impeccantiae caussa exigens atque for- 
malis . Hoc est , quoniam divinum Verbum propriam suam tribuit Imma- 
nitati subsistendam , necesse fuit ut Pater , Filius ipse , ac Spiritus S. vo- 
luntati humanitatis impeccantiae donum largirentur . Atque ita radix et 
principium impeccantiae Christi fuit unio hypostatica . 

Obj. 7 . cont. 3. thes. Ad merendum vel demerendum libertas re- 
quiritur a necessitate seu indifferentiae . Damnata quippe fuit ab Inno- 

centio PP. X. sequens propositio : Ad merendum et demerendum in sta- 
tu naturae lapsae , non requiritur in homine libertas a necessitate , sed 
sufficit immunitas a coactione . Ast Christus Dominus per actus a virtute 
charitatis elicitos infinitum plane sibi comparabat meritum , i. quoniam o- 
innis homo diligendo Deum promeretur ; adeoque et Christus , ne illum in- 
ferioris ab aliis conditionis faciamus . 2. quoniam Deum diligendo maximum 
illud mandatum , Diliges Dominum Deum tuum , quod ad Christum quo- 
que pertinebat , adimplevit . 3 . demum quoniam cetera virtutum officia 
quae Christus exercuit , meritum summum habebant , quod a motivo cha- 
ritatis erga Deum proficiscerentur . Unde Christi voluntas in Deo diligen- 
do libera fuit libertate a necessitate , non libertate tantum a coactione . 

Resp. i. cum multis Theologis ad merendum et demerendum requi- 
ri libertatem a necessitate in statu naturae lapsae , non vero in statu na- 
turae innocentis , ut ex ipsa propositione patet ab Innocentio X. proscri- 
pta . Quum ergo Christus , inquiunt , nec fuerit nec esse potuerit in sta- 
tu naturae lapsae , etiamsi necessario amaverit Deum , primumque legis 
necessario impleverit praeceptum , propterea quod ut Beati et Angeli in 
patria sic ipse in terra Deum intuebatur intnitive , nihilominus quoniam 
ad Beatorum Angelorumque differentiam erat comprehensor simul et 
viator , actibus suis a charitatis elicitis virtute sibi gloriam , nobis vero 
promeruit salutem . Hanc laudati Theologi doctrinam verbis demonstrant S. 
Thomae qui in 3 . Dist. 18. a, 2. ad 5 . inquit: Dicendum quod etiamsi 
liberum Christi arbitrium esset determinatum ad unum numero , sicut ad 
diligendum Deum , quod non facere non potest \ tamen ex hoc non a- 
misit libertatem , aut rationem laudis sive meriti , quia in illud non 
coacte , sed sponte tendit , et ita est actus sui dominus . 2. Tradunt alii 
duplicem fuisse in Christo scientiam , increatam unam ac beatificam , al- 
teram creatam , sive infusam sive acquisitam . Actibus charitatis per scien- 
tiam beatificam et increatam elicitis Christus , inquiunt , nullo modo pro- 
meruit . Meriti tamen rationem habuerunt actus eliciti a charitate per scien- 
tiam creatam . Alii deinde alia respondent . 3 . Dici denique potest hoc 
esse inter Christum aliosque justos discrimen , quod hi sint solummodo 
viatores , ille vero fuerit comprehensor simul et viator . Nempe homo me- 
re viator quantumvis Deum per charitatem diligat , numquam tamen ex- 
hibetur ilii sub omni ratione boni , sed aliquam in eo apprehendere setn- 
per potest speciem mali , adeoque ab illo se avertere . Ast Christus quum 
non modo viator , sed et comprehensor simul esset , ita Deum sub omni 
ratione boni intuebatur, ut nullam in eo apprehendere posset speciem ma- 
li , adeoque nullimode voluntatem suam avertere ab illo poterat . Praeterea 
primum Decalogi praeceptum omnem profecto obligat creaturam , etiam 
Beatos in patria .• Non semper autem rationalis creatura praeceptum illud 
implendo , sibi comparat meritum ; quoniam ubi non est indifferentia ju- 
dicii , ncc vera est meriti ratio . Cumque Beati in patria et Christus in 
via ita praeceptura illud adimpleant ut nequeant illud non adimplere , 
sequitur nullum in eo servando comparare sibi meritum . Neque id ira- 

perfectionem arguit in operante ; quum id ex perfectissima oriatur cum 
summo bono conjunctione , quae magna perfectio est . Quod postremo lo- 
co additum est , facile solvitur concedendo motivum cur cetera Christi 
virtutum officia fuerint meritoria , fuisse charitatein ; nego tamen inde se- 
qui et charitatem ipsam esse debuisse meritoriam . Sat enim fuit ut a 
charitate , quamvis necessaria , pretium haberet ac dignitatem ; praesertim 
cum operis meritum desumatur etiain ex dignitate personae operantis . 

Obj. 8 . cont. 4. prop. Libertas a necessitate seu indifferentiae est 
potestas agendi vel non agendi . Carebat Christus potestate moriendi vel 
non moriendi . Nam si potuisset non mori , transgredi potuisset divinum 
de subeunda morte mandatum , sicque peccare : quod iis quae supra sta- 
tuimus aperte repugnat . II. neque distinctio inter mortem in se inspe- 
ctam et prout connexa erat cum praecepto Patris difficultatem solvere 
videtur. Nam ex quo Christi voluntas respuere non potuerit mortem qua- 
tenus connexa erat cum divino praecepto , consequitur necessario Christum 
divinum servare debuisse praeceptum . Ubi autem est necessitas ibi non 
est indifferentia . 111 . e contra Christi voluntas libera esse debuit libertate 
indifferentiae ad subeundam mortem , etiam prout conjuncta erat cum divi- 
no mandato : quoniam ex una parte Christi voluntas mortem oppetiendo 
prout connexa erat cum praecepto Patris , magnum sibi comparavit meri- 
tum , dicente apud Johan. cap. 10. v. 17 Propterea me diligit Pater , 
quia ego pono animam meam ; ex alia vero requiritur ad merendum liber- 
tas indifferentiae . 

Resp. ad 1. Christi voluntas carebat potestate moriendi vel non mo- 
riendi inspecta morte quatenus cum fine scilicet cum Patris decreto 
connexa erat , non autem ea considerata in se et prout medium erat ad 
finem obtinendum . Et revera mors in se inspecta est objectum indiffe- 
rens : quoniam est medium non finis, in quo nulla appreheudi possit ra- 
tio mali .. Quando ergo Christi voluntati objiciebatur mors , quoniam in 
ea mali speciem nempe amaritudinem apprehendebat , poterat Christus il- 
lam utique respuere . Atque ita illius voluntas in morte subeunda liberri- 
ma erat libertate indifferentiae . Verum mors eadern considerari poterat a 
Christo prout cum divinis conjuncta erat praefinitionibus quibus voluntas 
ejus immutabiliter adhaerebat : atque eo modo spectata respui ab illius 
voluntate non poterat $ proindeque transgredi nequibat Patris praeceptum , 
et in peccatum prolabi . 

Ad 2. Totum admitti potest argumentum . Neque enim Christi volun- 
tas libera fuit libertate a necessitate circa Patris de subeunda morte prae- 
ceptum ,• alioquin immutabilia non forent aeterna decreta , et Christus pec- 
care potuisset . Neque tamen id officit quin Christus liber vere fuerit libertate 
arbitrii in subeunda morte , eo quo supra diximus modo . Ex alia parte 
argumentum supponit ad verae essentiam libertatis necessariam esse pote- 
statem peccandi : quod falsissimum est , quum e contra peccandi potesta9 
sit summa libertatis imperfectio . Unde S. P. Augustinus de Praed. SS. cap. 

inquit: Numquid metuendum fuit , ne accedente aetate homo ille 
Tom. IV. Marcellius Theol. 21 

libero peccaret arbitrio ? Aut ideo in illo non libera voluntas erat , ac 
non tanto magis erat , quanto magis peccato servire non poterat ? 

Ad 3. Voluntas in execulione praecepti alicujus duplicem elicere so- 
let actum , unum quo voluntas ipsa fertur in opus per quod praeceptum 
impletur , alium vero quo eadem voluntas fertur mediante opere in fi- 
nem . Christus ergo Patris praeceptum servando utique meruit , sed qua- 
tenus motus suae humanae voluntatis connotavit opus praeceptum , non 
quatenus connotavit praeceptum ipsum tamquam ultimum finem . Atque 
hoc sensu inquit apud Johaonem : Propterea me diligit Pater , quia ego 
pono animam meam . Celerum de iis quae ad essentiam spectant liberta- 
tis suo loco fusius pertractabimus . In teri m ad perdifficilem de Christi li- 
bertate in subeunda morte quaestionem solvendam pauca quae diximus 
sufficiant . Vide Berli , Gonet , Juvenin , Maussolie , Contensonium , alios. 

CAPUT XI. 

An Christi humanitas dolores experta fuerit . 

De Christi humanitate divisim, hoc est de corpore et anima eorumque 
proprietatibus seorsim consideratis jam pertractavimus . Disputare nunc ag- 
gredimur de integra ejusdem Christi humanitate , nempe de anima et cor- 
pore in unitate humanae naturae simul conjunctis: ac initio inquirere vo- 
lumus num Christi humana natura fuerit obnoxia doloribus , hoc est tristi- 
tiae timori horrori cruciatibus . Neque enim corpus per se solum doloris 
capax est , sed anima dolet, accepta a corpore ob legem a Deo corpus in- 
ter et animam constitutam occasione . 

A Christi humanitate quemlibet ablegavere dolorem duplicis generis 
haeretici , Phantasiastae videlicet et Aphthartodocitac , sed diverso ducti 
principio . Phantasiastae negabant, ut in superioribus diximus, Christum ve- 
rum habuisse corpus , proindeque sicuti phantasticam per ipsos habuit car- 
nem , ita phantasticis subditus fuit doloribus ; et opinione passus est, opi- 
nione mortuus, opinione resurrexit. Aphthartodocitae e contra Christum ve- 
ram assumpsisse carnem fatebantur , sed eutychiani quum essent , adeo- 
que tenerent humanitatem fuisse a divinitate absorptam , volebant proinde 
Christi corpus fuisse incorruptibile et natura sua impassibile . Passum ta- 
men revera fatebantur , sed ex dispensatione et miraculo . Ast de his ali- 
bi verba fecimus . 

Clemens alexandrinus lib. 6. Strom. Leo M. in Dom. i. Quadr. 
Maximus Hom. i. de jejun. aliique veteres nonnulli existimarunt et ipsi 
Christi humanitatem opus habuisse miraculo ut doleret , sed longe diver- 
sa ab illa Aphihartodoeitarum ducti ratione . Hi nimirum tale exigebant 
miraculum ob naturarum factam commixtionem , sancti autem Patres ob 
unionis hypostaticae virtutem . 

Honorius R. P. in Ep. i. ad Serg. Orthodoxi nonnulli ap. Leontium 
byzant. lib. 3. cap. io. cont. Eutych. Johannes damascenus lib. 3. cap. 

20. et alii affirmarunt Verbum divinum carnem ad similitudinem corpo- 
ris Adam assumpsisse , non solum absque peccato , sed etiam extra dolen- 
di necessitatem . 

Communior tamen qua veterum qua recentiorum theologorum sen- 
tentia est humanitatem a divino Verbo assumptam immunem quidem 
fuisse a peccato, non autem a passionibus, adeoque humanae Christi na- 
turae passiones fuisse connaturales . Ut omnia vero mox recensita Catholi- 
corum scita quae sibi specie tenus adversari videntur conciliari facile 
queant , animadvertendum est aliam esse passionis , aliam vero propassio - 
nis notionem . Passio est animi motus rationem antevertens eamque di- 
vellens a rectitudine , propassio autem est motus animi rationi subditus 
ab eaque directus . 

CONCLUSIO . 

Christi humanitas propassioni naturaliter , passioni autem 
nullo modo subdita fuit . 

Prob. i. thes. pars. Propassio dolor est animi rationi subditus , animo 
ipsi haud dominans nec pervertens rationem , quantumvis vehemens sit et 
intensus . Ast in animo Christi fuit ejusmodi dolor et quidem naturaliter . 
Quod patet I. sacris literis . Isaias enim Christum appellat cap. 53 . v. 3 . 
Virum dolorum , et scientem infirmitatem . Et v. 4 « ejusdem capitis sub- 
dit : Vere languores nostros ipse tulit , et dolores nostros ipse portavit . 

Consona sunt his quae in N. Testamento leguntur . Mallh. quippe cap. 
4 - v. 2. dicitur de Christo : Esurivit. Johan. cap. 19. v. 28. Dixit: Silio. Et 
cap. 4. Jesus ergo fatigatus ex itinere , sedebat etc. Lucae cap. 19. Videns 
civitatem ( Jerusalem , ) Jlevit super illam . Mattii, cap. 26. v. 38 . dixit : 
Tristis est anima mea usque ad mortem . Lucae 22. Apparuit autem 
illi Angelus de caelo , confortans eum . Et factus in agonia , prolixius 
orabat . Et factus est sudor ejus sicut guttae sanguinis decurrentis in 
terram . Ibid. cap. 24. v. 26. Oportuit pati Christum , et ita intrare in 
gloriam suam . Haec demonstrant Christi humanitatem omnes sustinuisse 
passiones ex infirmitate, et quoniam debuit per omnia fratribus assirnilari , 
ut inquit Apostolus ad Hebr. cap. 2. v. 17. E contra ejusmodi passiones 
rationi illius subditae fuerunt , ut paullo post demonstrabimus . II. ex 
PP. Origenes lib. 2. cont. Ceis, ad illa Petri verba , Passus est pro no- 
bis etc. scribit : Si , ut ait Celsus , nil doloris et moestitiae Jesus sensit 
per illud tempus , quonam pacto qui postea secuti sunt Jesum adhibere 
potuerunt in exemplum patiendi laboriosa quaelibet ac molesta etc. Ter- 
tullianus lib. 3 . cont. Mare. cap. 8. sic argumentabatur: Si Christus pas- 
sus revera non est } eversum est igitur totum Dei opus , totum christiani 
nominis et pondus et fructus , mors Christi negatur etc. Hieronymus in 
cap. 53. Isaiae explicans illa verba , V ere languores nostros etc. inquit : 
Qui vere languores nostros , et peccata portavit, et pro nobis dolet , non 
putative , idest , oV«v«{ , ut nova et vetus haeresis suspicatur : sed ve- 


Digitized by Google 


164 

re crucifixus est , vere doluit . Et haec quidem mirifice refellunt Phanta- 
siastas . Contra Aphthartodocitas autem haec alia urgeri possunt Patrum te- 
stimonia . Ambrosius lib. 2. de Fide cap. 7. scribit: Ut homo ergo dubi- 
tat , ut homo turbatur . Non turbatur ejus virtus , non turbatur ejus di- 
vinitas , sed turbatur anima secundum humanae fragilitatis assumptio- 
nem . Et ideo quia suscepit animam , suscepit etiam animae passiones . 
Basilius Hom. de Grat. act. Quemadmodum , inquit , famem suscepit Do- 
minus exhausta per expiationem solidiore alimonia , et sitim admisit hu- 
more in corpore consumpto , et lassatus est musculis ac nervis nimium 
cx ambulatione distentis , non divinitate ipsa labore fracta , sed corpo- 
re ex natura consequentes affectiones admittente ; sic etiam lacrymas 
suscepit , naturalem affectum ad carnem accidere permittens . S. P. Au- 
gustinus in Psal. 93. ait : Tristitiam sic assumpsit quomodo carnem . No- 
lite enim putare quia hoc dicimus , non fuisse tristem Dominum . Si 
enim hoc dixerimus , quia non erat tristis , cum Ei>angelium dicat y 
Tristis est anima mea usque ad mortem : ergo et quando dicit Evange- 
lium , Dormivit Jesus , non dormivit Jesus : et quando Evangelium di- 
cit , Manducavit Jesus , non manducavit Jesus : subrepit vermiculus 
putredinis , et nihil sanum relinquet , ut dicatur , quia et corpus non 
erat verum , et carnem veram non habuit . Quidquid ergo de illo scri- 
ptum est , fratres , factum est , verum est . Quibus in verbis S. Doctot* 
veritatem passionis repetit ex veritate Evangelii ubi narratur Christum ve- 
rum habuisse corpus. III. rationibus. 1. Sacrae litcrae docent Christum 
plene et adaequate satisfecisse Patri pro peccatis nostris passione sua , san- 
guine ac morte . Non satisfecisset autem si dolores revera expertus non 
fuisset . 2. Eadem Scriptura affirmat Christum in omnibus, excepto pecca- 
to, assimilatum fuisse nobis . Cumque nos doloribus passionibusque subditi 
naturaliter simus, et ipse doloribus subditus naturaliter esse debuit . 3 . Chri- 
stus juxta divina oracula omnium nostrum caput est et exemplar, ita ut 
in singulis virtutibus ac in patientia praesertim , a nobis sedulo accurateque 
sit imitandus . Falsum id esset nisi dolores fuisset expertus . 

Prob. altera prop. pars . Passio est motus et affectio animi rationem 
antevertens , illam perturbans atque divellens a rectitudine . Absit ut 
dolores quos expertus est Christus , ejusmodi effectus in anima ejus pro- 
ducerent . Et 1. clamant Scripturae apud Isaiam cap. 53 . Oblatus est , quia 
ipse voluit : et passim dicitur passum fuisse ex potestate , ut apud Johan. 
cap. 1 o. Ego pono animam meam ... Nemo tollit eam a me : sed ego 

pono eam a me ipso , et potestatem habeo ponendi eam , et potestatem 
habeo iterum sumendi eam . Similiter ubi a Patre petiit ut calicem ab 
eo auferret passionis cujus apprehensione exhorruerat, e vestigio subjungit : 
Vcrumlamcn non mea voluntas , sed tua fiat . II. ex PP. Clemens ale- 
xandrinus iu 6. Strom. Ipse autem , inquit , passionis erat expers , ut 
quem nullus subiret motus affectionis , neque voluptas , neque dolor , su- 
bintellige antevertens rationem . Clarius S. Hieronymus in cap. 26. Matth. 
Ut veritatem probaret assumpti corporis hominis , vere contristatus est ,* 

sed non passio ejus vere dominatur animo , sed propassio est . S. P. 
Augustinus in Psal. 93. ait : Ergo tristis fuit ? Prorsus tristis , sed vo- 
luntate suscipiens tristitiam , quomodo voluntate suscipiens carnem : quo- 
modo voluntate carnem veram , sic voluntate tristitiam veram . Et lib. 
14. de C-D. cap. 9. Etiam ipse Dominus in forma servi agere vitam 
dignatus humanam , sed nullum habens omnino peccatum , adhibuit eas 
( passiones ) ubi adhibendas esse judicavit . Et Tract. 49 - in Johan. 
Quis enim eum posset nisi se ipse turbare ?... Turbaris tu nolens , tur- 
batus est Christus , quia voluit . Esurivit Jesus , verum est , sed quia 
voluit ; dormivit Jesus verum est , sed quia voluit ; contristatus est Je- 
sus , verum est , sed quia voluit . III. ratiocinatione. 1. Motus animi ra- 
tionem antevertens etsi per se peccatum non sit nisi intercedat assensus , 
in se tamen est vitiosus, quoniam ad avertendam inclinat rationem a re- 
ctitudine . Nullus autem in humanitate Christi fuit animi vitiosus motus , 
quum summa polleret sanctitate, et Deo intuitive frueretur . 2. Christi Do- 
mini hypostasis quum esset divina , summam habebat potestatem quotlibet 
humanos motus cohibendi ne rationem averterent a rectitudine . Atque 
ita propassio in Christo fuit , non veri nominis passio . 

Argumenta adversariorum solvuntur . 

Obj. 1. cont. priorem thes. partem . Christum Dominum omni dolo- 
re ac passione fuisse expertem suadent sacrae litcrae , affirmant apertissi- 
me Patres. Et 1. sacrae literae in quibus Christus appellatur secundus 
Adam, praesertim ab Apostolo in I. ad Cor. cap. r 5 . Adam autem inno- 
cens doloribus passionibusque subditus non erat . II. consonant sancti Pa- 
tres . Et 1. Dionysius alexandrinus qui in Ep. ad Paulum samosatenum 
explicans illa Christi verba , JSunc anima mea turbata est , ait dictum 
id esse a Christo eo modo quo Paulus ad Ephes. cap. 4 * de Spiritu san- 
cto ait, Nolite contristare Spiritum sanctum : ait nempe improprie ac 
metaphorice . Verum metaphorica turbatio et passio non est vera passio , 
vera turbatio . 2. Clemens item alexandrinus lib. G. Strom. ita loquitur : 
In Salvatore corpus , tamquam corpus necessaria postulare ministeria , 
ridiculum fuerit . Manducabat enim non propter corpus , quod divina 
virtute sustentabatur , sed ne iis qui versabantur cum ipso , in mentem 
veniret aliter sentire . 3 . Maximus martyr in Hom. de jejun. Quadr. scri- 
bit : Ignorabat diabolus quia quod Christus nutrimenta perferebat in- 
fantiae , quodque esuriebat ut homo , non erat fragilitatis corporeae . 
Corpus ergo Christi , juxta laudatos hactenus Patres , non esuriebat , non 
sitiebat , neque necessaria corporis postulabat ministeria , imo nec ad su- 
stentandum corpus edebat , sed ut veritatem propriae ostenderet carnis . 
Idipsum igitur de doloribus dicendum est ac passionibus . 4 * Et S. Hie- 
ronymus propassiones quidem , non autem passiones agnoscit in Christo , 
ut supra animadvertimus . Propassionum autem nomine intelligere vide- 
tur externas passionum similitudines . 5 . Et S. P. Augustinus docet Christum 
passum fuisse ac exhorruisse mortem , quia Ecclesiae gerebat personam , 

Rcsp. ad i. intorquendo in adversarios argumentum hoc modo: Hu- 
manitas Adami innocentis naturaliter passibilis erat , quamvis ex gratia ac 
dono superaddito non esset doloribus subdita, hoc est posset non pati . Ita- 
que etiam Immanitas Christi naturaliter passibilis erat , ac si voluisset po- 
tuisset non pati . Christus igitur in hoc comparatur Adamo , quod sicuti 
Adam caput est omnium generatorum , ita Christus est caput omnium re- 
generatorum, non in eo quod corpus assumpserit Adami innocentis . Quurn 
enim in mundum venerit ad salvandos peccatores, formam servi accepit in 
similitudinem carnis peccati , ut de carne damnaret peccatum . 

Ad 2. Nullus ex recensitis Patribus sententiae favet adversariorum . 
Et quod ad Dionysium alexandrinum spectat , laudata in argumento epi- 
stola genuinum opus ejus non est, sed haeretici potius alicujus eutychia- 
ni ; quum multa haeresis illius principia in ea deprehenderint eruditissimi 
Critici . Ita novus editor operum S. Johannis damasceni . Sed admissa etiam 
illius epistolae germanitate , quid inde inferri potest ? Affirmat Dionysius 
Christum turbatum fuisse metaphorice , si turbatio referatur ad divinitatem 
quae plane incapax fuit doloris non minus ac Pater et Spiritus sanctus . 
Et quemadmodum ubi de Patre ac Spiritu sancio enunciatur tristitia poe- 
nitentia vel quivis alius humanus allectus , intelligenda locutio est meta- 
phorice y ita quoties praedicatur de divinitate Christi tristitia perturbatio ctc. 
per metaphoram accipienda est enuncialio . Minus Clementis alexandrini 
et Maximi martyris sententiae facessunt . Nam juxta laudatos Patres Chri- 
sti corpus non esuriebat nec sitiebat etc. ex necessitate , ut accidit in re- 
liquis hominibus . Atque hanc ajebant allati Patres nonnulliquc alii fuisse 
unionis hypostaticae vim et energiam , ut ex ipsa necessario corporis Chri- 
sti indolentia et impassibilitas sequeretur ,• Deum autem propter nimiam 
charitatem suam qua nos dilexil , omnipotenti sua virtute fecisse ut hu- 
manitas illa quae per unionem hypostaticam ad jura transierat divinitatis 
atque adeo et impassibililatis , revera esuriret sitiret contristaretur, ceteraque 
postularet ministeria . Atque ita, ni fallor, philosophabantur, ne Christi hu- 
manitas humanitati nostrae videretur aequalis quoad maculam peccati . Ea 
de caussa, ut puto, Clemens alexandrinus post allata verba subdit : Alio- 
quin ipse penitus erat passionis expers , cui nullus obreperet passionis 
motus , neque voluptas , neque tristitia . Nobis quidem qui ob peccatum 
ex necessitate patimur, dolor ac passio obrepit etiam nolentibus . Hoc idem 
innuere quoque videtur Maximus laudato in loco dicens: Quandoque esu- 
riebat ut homo , non erat fragilitatis corporeae , sed caelest is gratiae 
sacramentum. Ac si dicat : vere quidem esuriebat ut homo , sed ob unio- 
nis hvpostalicae virtutem , regebantur corporis motus a divina voluntate , 
non necessitate obrepebant. Quoad Hieronymum jam ab initio adnotavi- 
mus quid passionis quid propassionis nomine intelligat : quod adhuc cla- 
rius ibidem exponit scribens , Illud quod supra diximus de passione ei 
propassione , etiam in praesenti capitulo ostenditur , quod Dominus ut 
veritatem probaret assumpti hominis , vere quidem contristatus est , sed ne 
passio in animo illius dominaretur^ per propassionem coeperit contrista- 

ri . S. denique P. Augustinus tamquam inconcussum principium statuit 
Christum Dominum mortuum fuisse potestate ac voluntate , non necessita- 
te ut alii omnes homines . Hinc Tract. 47* Johan. hanc sibi propo- 
nens quaestionem , Quando Christus animam posuit ? respondet : Quando 
Verbum voluit : principatus enim in Verbo erat : ibi potestas erat quan- 
do poneret caro animam , et quando sumeret . Ex hoc principio sequi vi- 
detur non debuisse Christum mortem extrinsecus timere , quoniam oblatus 
est quia ipse voluit . Verum demonstrat S. Doctor etiam extrinsecus de- 
buisse timorem ostendere , quia Ecclesiae gerebat personam , debebatque 
exemplum exhibere hominibus qui propria membra erant , quique seipsos 
pro illius fide fuerant immolaturi . 

Obj. a. cont. eamd. prop. partem . Quum nullum concipi queat tem- 
poris punctum in quo Christi humanitas non fuerit hypostatice conjun- 
cta Verbo , nullum quoque concipi potest temporis punctum in quo ani- 
ma illius supernaturali fuerit expers beatitudine . Porro cum hypostatica 
unione supernaturalique beatitudine quomodo consistere potest dolor et 
passio ? 11. quod si dicas per omnipotentiam suam junxisse Christum dolo- 
res cum intuiliva Dei visione , jam in Aphthartodocitarum incidis amentiam 
aut saltem in opinionem Clementis alexandrini . Si namque Christus po- 
testate tristatus est ac voluntate illius : ergo humanitas unione supposita 
hypostatica naturaliter impassibilis erat . III. idque ex eo confirmatur quod 
dolor et passio sint poena peccati . Posita autem unione hypostatica , Chri- 
sti humanitas nec potuit nec debuit naturaliter poenam subire peccati . 
Cumque ex Evangeliis liquido constet passam revera fuisse , consequens fit 
passam fuisse per miraculum non naturaliter . IV. saltem una cum unione 
hypostatica stare non poterunt, illae aniini passiones quae vel virum de- 
decent sapientem , ut ira timor tristitia , et hujus generis alia . 

Resp. ad i. Nequit utique naturaliter loquendo cum beatitudine con- 
sistere dolor , potest tamen si summa intercedat potestas exercendi omni- 
potentiam infirmitatemque tractandi . Hinc Beati in Patria nequeunt reve- 
ra contristari ac dolere , quoniam in illorum non est potestate supernae vo- 
luptatis cohibere dulcedinem ne in inferiorem animae partem descendat 
ad omnem expellendam amaritudinem . Ast Christus Deus omnipotens qu- 
um esset , summa pollebat potestate , qua fecit ut passionis tempore beata 
visio nullum in inferiori animae parte produceret effectum . Apposite Au- 
gustinus Tract. 4o* in Johan. In illius potestate erat , sic vel sic ajjici , 
vel non affici . Verbum enim animam suscepit et carnem , totius hominis 
sibi coaptans in personae unitate naturam . Nam et anima Apostoli Ver- 
bo illustrata est , anima Petri Verbo illustrata est y anima Pauli , alio- 
rum Apostolorum , sanctorum Prophetarum Verbo illustratae sunt ani- 
mae : sed de nulla dictum est , Verbum caro factum est : de nulla di- 
ctum est , Ego et Pater unum sumus . Anima et caro Christi cum V sr- 
bo Dei una persona est , unus Christus est . Ac per hoc ubi summa po- 
testas est , secundam voluntatis nutum tractatur infirmitas : hoc est , turba- 
vit semetipsum . 

Ad 2. Hoc modo se habuisse putamus hac in parte Incarnationis 
oeconomiam. Unio hypostatica tum natura sua tum ex quo supernatura- 
lem tribuat humanitati beatitudinem , reddit per se humanitatem ipsam im- 
passibilem . Quoniam vero Verbum in carne venit damnare peccatum, an- 
tequam humanitatem .hypostatice sibi copularet , statuit vim hypostaticae 
unionis ej usque effectum cohibere $ atque adeo humanitatem sibi unire 
quae similis in omnibus esset , excepto peccato , ceterorum hominum na- 
turae . Hoc etiam addito discrimine, quod ceteri homines in poenam pec- 
cati patiuntur inviti et ex necessitate , Christus autem qui Deus est , 
potestate pateretur ac voluntate j ita ut si dolere ac pati noluisset aut 
hoc vel illud doloris coercere motivum , omnipotentia sua et voluntate 
praestare potuisset . 

Ad 3 . Neque repugnat eum qui hypostatice unitus est Verbo , poe- 
nam subire peccati , dummodo pro alienis tamquam sponsor et vas , noa. 
pro peccatis propriis poenam sustineat , sic ipso volente ac decernente . 
Ceterum si unio hypostatica ita natura sua humanitatem redderet impas- 
sibilem ut caro naturaliter impassibilis evaderet , ut Aphthartodocitae vo- 
lebant , sequeretur tempore passionis dissolutam fuisse unionem hyposta- 
ticam . Ita Leontius lib. a. adv. Nestor, et Eutych. Siquidem non po- 
terat pati quod ex unione erat a passione liberum , nisi unione prius 
sublata . 

Ad 4 * Nulla est passio in rectum finem directa , dummodo intrinsece 
mala non sit, quae virum dedeceat sapientem , atque idcirco quae in Chri- 
sto non fuerit. Rem explico verbis S. P. Augustini qui lib. 14. de Civ. 
Dei cap. 8. scribit : Volunt , cavent , gaudent et boni et mali ; atque ut 
eadem aliis verbis enuntiemus , cupiunt , timent , laetantur et boni et ma- 
li : sed illi bene , isti male , sicut hominibus seu recta seu perversa vo' 
luntas est . Et cap. sequenti Refellens Stoicos autumantes omnem passionem 
viro sapiente indignam esse , subdit : Apud nos autem juxta Scripturas 
sacras sanarnque doctrinam , cives sanctae Civitatis Dei in hujus vitae 
peregrinatione secundum Deum viventes , metuunt , cupiuntque , dolent , 
gaudentque ... Sed cum rectam rationem sequantur istae affectiones , quan- 
do ubi oportet adhibentur , quis eas tunc morbos seu vitiosas passiones 
audeat dicere ? Quamobrem etiam ipse Dominus in forma servi agere 
vitam dignatus humanam , sed nullum habens omnino peccatum , adhi- 
buit eas uti adhibendas esse judicavit . 

Obj. ultimo cont. ait. part. In Christo locum habuit animi perturba- 
tio , juxta illud apud Johan. cap. 12. v. 27: Nunc anima mea turbata 
est . Perturbatio autem animi, ut ex ipso nomine patet , est ejusdem ani- 
mi motus antevertens rationem . 

Resp. Animi perturbatio quae fuit in Christo, non erat extra ordinem 
erga Deum, sed erat cum recto ordine conjuncta: quod ex illius oratio- 
ne manifestum fit , quum statim post allata verba Patrem alloquens sub- 
junxerit : Et quid dicam ? Pater salvifica me ex hac hora . Ratio autem 
cur animi perturbationem in se suscipere dignatus est Christus, traditur ab; 

Augustino Tract. 5a. in Johann. his verbis : Nos in se transtulit , nos in 
se suscepit caput nostrum, membrorum suorum suscepit affectum : et ideo 
non est ab aliquo turbatum ; sed sicut de illo dictum est , cum Lazarum 
suscitaret , turbavit semetipsum . 

CAPUT XII. 

Quid S. Hilarius pictaviensis de Christi doloribus senserit . 

Magnam de se Hilarius pictaviensis circa Christi dolores ac passiones 
praebuit suspicionem, quod nonnullis in locis, et praecise in cap. 3r. 
Matth. et lib. io. de Trin. aliqua obscura et ambigua in speciem Aphthae- 
todocitis faventia scripserit . Hinc Claudianus Mamertus qui anno 44°* 
scribebat, libere affirmat S. Hilarium in Christo admisisse indolentiam. 
Claudiano subscripsit Berengarius apud Lanfrancum Ep. 5o. et Johannes 
Praepositus in Ep. ad Philippum Abbatem Bonaespei . Erasinus autem 
et Scultetus ulterius etiam progressi affirmant sanctum illum Episcopum 
ideo admisisse in Christo indolentiam quoniam cum Phantasiastis corpo- 
ris denegavit illi veritatem. Erasmus iu judiciis ferendis more suo dete- 
riorem semper sequitur partem . Tanti doctoris fidem in hoc capite stre- 
nue vindicarunt Lanfrancus contra Berengarium , Philippus Abbas Bonae- 
spei adversus Johannem Praepositum , Petrus Lombardus , SS. Thomas et 
Bonaventura , Patres benedictini in Praef. ad Op. Hilarii , omnesque re- 
centiores theologi, ut silentio praeteream Hieronymum , Augustinum, alios- 
que Patres qui Hilarii doctrinam tamquam purissimam commendarunt . 
His nos subscribimus , totamque rem duabus absolvemus propositionibus . 
In prima adversus Erasinum atque Scultetum demonstrabimus nullibi S. 
Hilarium veram ac realem denegasse Christo carnem . In altera vero con- 
tra eosdem aliosque recensitos scriptores , neque in Christi corpore admi- 
sisse indolentiam . Sit ergo 

CONCLUSIO I. 

S. Hilarius pictaviensis verum et reale admisit in Christo corpus 

natum ex Maria Virgine . 

Proh. Ille verum ac reale corpus ex Virgine natum admisit qui 
docuit i. genitum fuisse ex semine Abraham et David . a. genitura fuis- 
se ex utero et ex sanguine Virginis . 3. fuisse corpori nostro consubstan- 
tiale . Qui enim tria haec confitetur, nec cum Phantasiastis adstruentibus 
in Christo corpus umbratile facit , neo cum Valentinianis affirmantibus 
habuisse Christum corpus ex siderea substantia compactum . Porro tria 
illa in suis scriptis apertissime tradidit sanctus Pictavorum Antistes . Et I. 
docuit Hilarius genitum Christum ex semine Abraham et David: Nam 
Comm. in Psal. 5 q. mim. a. scribit : Ex Juda et Moab originem sumens . 

Toni. IV. Marccllius Theol. a a 

Iu Psal. 1 3 1 . num. item 2. addit : Nomen sumens ejus ( Davidi9 , ) cujus 
ex genere sumebat et corpus . II. tradidit Christum fuisse in utero et ex 
sanguine Virginis genitum ; lib. enitn 3 . de Triti. Sed quomodo , inquit , . 
clurijicandus erat Filius ? Namque natus ex Virgine a cunis atque in- 
fantia usque ad consummatum venerat virum etc. In Psal. G 5 . num. 12. 
Assumpta ex Virginis carne natura . In Psal. 118. num. 8. Naturae 
nostrae sibi ex Virgine carnem assumens . III. affirmavit Christi corpus 
corpori nostro fuisse consubstantiale; ait siquidem in Psal. 68. num. 1. 
His se quae suscepit accommodans , ut qui carnis nostrae homo natus 
esset , et dolorum nostrorum querelis et infirmitatis nostrae precatione 
loqueretur . Idem lib. 9. de Trin. num. 7. repetit in haec verba ; Cor- 
poris nostri natus homo. Et lib. 1. num. i 3 . jam scripserat: Carnem 

peccati recepit , ut assumptione carnis nostrae delicta donaret . Immeri- 
to igitur Erasinus atque Scultetus Phantasiastarum erroris insimulant S. Hi- 
larium . 

CONCLUSIO II. 

» *#•.%« / 

Idem Hilarius existimavit Christum vere et proprie subditum 
fuisse tristitiae , ceterisque humanis doloribus . 

Prob. 1. Veteres Patres, Gelasius praecipue R. P. S. P. Augustinus,' 
S. Hieronymus , et alii dissertissime affirmant Hilarii pictaviensis doctri- 
nam in omnibus fuisse catholicam. Hieronymus enim ne singulorum te- 
stimonia recenseam , haec in Ep. ad Laetam scribit : Cypriani opu- 
scula semper in manu teneat , Athanasii epistolas et Hilarii libros in- 
offenso pede decurrat . Illorum tractatibus , illorum delectetur ingeniis : 
in quorum libris pietas fidei non vacillat . Cetera sic legat , ut magis 
judicet quam sequatur . Hic S. Doctor Hilarii opera opusculis comparat 
Cypriani et Athanasii epistolis j proindeque sicut integra in omnibus Cy- 
priani et Athanasii Udes fuit , ita integra et incolumis fuit in omnibus 
lides Hilarii . Hinc merito doctissimi viri hujus paries SS. Thomas et Bo- 
naventura, aliique susceperunt . Ilinc etiam Justiniani Augusti tempore, quan- 
do Aphthartodocitarum haeresis longe lateque serpebat , quum notissima Hi- 
larii opera omnibus essent , nullus umquam haereticus ad illa provocavit 
ut patrocinium proprio quaereret errori . 

Prob. 2. ex Hilarii ipsius scriptis . I11 Psal. 53 . n. 4 - docet ita 
Christum orasse , ut qui omnia secundum hominem passus est , omnia 
secundum hominem et loquatur , et quorum infirmitates portavit , eorum 
ad Deum deprecelur eloquio . Et n. 7. Ut absolutissimum nobis huma- 
nae humilitatis esset exemplum , omnia quae hominum sunt et oravit et 
passus est , et ex communi nostra infirmitate salutem sibi est depreca- 
tus a Patre ... Hinc illud est quod esurivit , sitivit , dormivit , lassa- 
tus fuit , impiorum coetus fugit , moestus fuit , et Jlevit , et passus et 
mortuus est . In Psal. 59. Et haec quidem in eum omnia quae nostrae 
necessitatis sunt irruerunt : sed ab eo naturae suae virtute suscepta 


Digitized by Google 


sunt , dum mortem nostram potens non mori , etiam timorem in se mor- 
tis ingruentem non renuit . In Psal. 68. num. i. Universarum itaque hu- 
manarum passionum sorte perfunctus , secundum susceptas infirmitates 
nostras loquitur , et dolet ipse quidem extra necessitatem et timoris po- 
situs et doloris , sed his se tamen quae suscepit accommodans . Hu- 
jus generis bene multa sunt in Commentariis Hilarii super Psalmos quae 
catholicam de Christi doloribus fidem adeo aperte produnt , ut librum 

3 uem Guilelmus parisiensis se vidisse testatur , et in quo Hilarium suam 
e Christi indolentia opinionem retractasse idem Guilelmus affirmat , su- 
spicari fassit esse illius expositionem in Psalmos . Sed firmiter teneo num- 
quam Hilarium nec in libris de Trinitate , nec Commentariis in Matthae- 
um quae illius adversariis suspecta sunt , Christi Domini corpori dolores 
denegasse et passiones ; atque idcirco numquani suam retractasse opinionem . 

Et sane haec habet in libris de Trin. lib, 3 . num. io. A cunis , 
inquit , et infantia usque ad consummatum venerat virum $ per somnum , 
famem , sitim , lassitudinem , lacrymas hominem egerat , etiamnum con- 
spuendus , flagellandus , crucifigendus . Lib. 9. in fine ; Cum Christus 
secundum hominem , aut flet , aut dormit , aut tristis est ; Deus non 
est obnoxius aut lacrymis , aut timori , aut somno . Sed salva Unige- 
niti in se veritate , secundum carnis infirmitatem , fletum , somnum , ine- 
diam , sitim , lassitudinem , metum passus est . Lib. 10. n. 36 . addit: 
Qui non propter mortem , sed usque ad mortem tristis est , quaeren- 
dum est unde sit tristis . Et num. 47 * Passus igitur Unigenitus Deus 
est omnes incurrentes in se passionum nostrarum infirmitates : sed pas- 
sus virtute naturae suae , ut et virtute naturae suae natus est ; neque 
enim cum natus sit , non tenuit omnipotentiae suae in nativitate natu- 
ram . Et paullo i n Ira : Secundum quod ita ex infirmitate corporis no- 
stri passus est in corpore , ut passiones corporis nostri corporis sui vir- 
tute susceperit . Et num. 4 8* Triumphus est ... secundum hominem pro 
nobis infirma pati , sed secundum Deum in his omnibus triumphare . 
Ac denique num. 67. Passus est quidem Unigenitus Deus quae homines 
pati possunt : sed utamur Apostoli fide atque dicto , Tradidi enim vo- 
bis in primis quia Christus mortuus est pro peccatis nostris secundum 
Scripturas . An ne talia haec sunt quae emollire aut retractare debuerit 
Hilarius aliis io libris, ut Petavius opinatur? Imo vero firmiora pro ca- 
tholica adstruenda circa Christi dolores fide esse nequeunt . 

Sed videamus quid de Christi doloribus sentiat Hilarius in Commen- 
tariis suis in Matthaeum. Cap. 3 r. fotus est ut demonstret Christum non 
violenta ac necessaria , sed voluntaria liberrimaque morte obiisse ; proin- 
deque ab eo timorem illum excludit qui ex violenta morte gignitur . Ve- 
re tamen et timuisse et doluisse fatetur ob scelera hominum Martyrum» 
que passiones ; ait quippe num. 5 . Sciebat ( Apostolos ) exterrendos , fugan- 
dos , negaturos : metuebat ne se Deum abnegarent , quem caesum , et 
consputum , et crucifixum essent contemplaturi . Et num. 7. Totus igi- 
tur super his qui passuri erant , metus est . Et num. 10. Passuris di-* 

scipulis per fidei justificationem , omnes in se corporis nostri infirmi- 
tatem assumpsit , crucique secum universa ea quibus infirmabamur 
affixit . Ideo peccata nostra portat et pro nobis dolet , quia fdei in 
nobis fervente calore , cum adversus diabolum passionis bello sit decer- 
tandum , omnes imbecillitatum nostrarum dolores cum corpore ejus et 
passione moriuntur . Et ideo transire ab eo calix non potest , nisi il- 
lum bibat , quia pati nisi ex ejus passione non possumus . Undecum- 
que ergo repetat Hilarius metum dolores et passiones Christi , semper affir- 
mat fuisse in eo metum dolorem passionem j ac proinde immerito a non- 
nullis redarguitur . 

SCHOLION 

Ut quae adversus Hilarii fidem objici a Criticis solent facile solvi 
queant , animadvertendum hoe in loco est cujus generis haereticos refel- 
lere sibi proposuerit , et quam methodum ad finem suum obtinendum ei 
libuerit adhibere. In cap. ergo 3i. Comm. in Mallii, et lib. io. de Trin. 
quae duo loca in jus vocantur ab adversariis , totus est S. Doctor 
ut /Vrianos ac Apollinaristas refellat male de Christi divinitate sen- 
tientes . Ariani quippe ex Christi doloribus inferebant passam fuisse 
divinitatem , a deoque inferioris esse ordinis a divinitate Patris . In idem 
autem recidebat sententia Apollinaristarum autumantium Christi huma- 
nitatem caruisse anima cj usque vices gessisse divinitatem j unde in illo- 
rum quoque opinione sequebatur passam fuisse divinitatem , neque enim 
corpus doloris per se capax est. Hinc citato cap. 3i. in Matth. scribit: 
Volunt ex infrniitate corporis aerumnam spiritui adhaerere , ac si vir- 
tutem illam incorruptae substantiae imbecillitatis suae sorte assumptio 
carnis infecerit , et aeternitas naturam fragilitatis acceperit . Quae si ad 
metum tristis est , si ad dolorem infirma , si ad mortem trepida , jam 
corruptioni subdita erit , et incidet in eam totius infirmitatis affectio . 
Et num. 2 . adhuc clarius loquitur dicens : Sed eorum omnis hic sensus 
est , ut opinentur metum mortis in Dei filium incidisse , qui asserunt 
non de aeternitate esse prolatum , neque de infinitate paternae substan- 
tiae exlitisse , sed ex nullo per eum qui omnia creavit effectum . Pos- 
sunt ne accuratius describi Ariani? Lib. autem io.de Trin. testatur pa- 
riter se adversus illos scribere qui volunt , Non in natura eum impas- 
sibilis Dei fuisse , ut qui timuit et doluit non fuerit in ea potestatis se- 
curitate quae^non limet , nec in ea spiritus incorruptione quae non 
dolet : sed inferioris a Deo Patre naturae , et humanae passionis tre- 
pidaverit metu , et ad corporalis poenae congemuerit atrocitatem . Scopus 
itaque Hilarii fuit Arianos et Apollinaristas refutare . Methodus autem 
quam ei sequi placuit , haec est. i. ubique asserit Christum qua Deum 
nec dolere nec pati potuisse , ut ex recitatis mox testimoniis apparet . 2 . 
etiam ut hominem existimavit Christum impassibilem fuisse unionis hy- 
postaticae supposita virtute : hoc est putavit humanitatem dotes omnes 
ob arctissimam cum Deo conjunctionem fuisse adeptam , quae ad gloriam 

perlinent resurgentium ; adeoque natura sua nec dolere potuisse nec pati , 
nisi quando et quomodo vellet . Ita enim loquitur lib. io. de Trin. num. 
a 5 . Habuerit sane illud Domini corpus doloris nostri naturam , si cor- 
pus nostrum id naturae habet ut calcet undas , et super fluctus eat , 
penetret etiam solida ... Naturae enim propriae ac suae corpus illud 
est , quod in caelestem gloriam conformatur in monte . 3 . a Christi cor- 
pore citra etiam unionem hypostaticam spectato omnem ablegat dolendi 
necessitatem , quod genitum in virginis utero opera Spiritus S. fuerit . 
Hinc aftirmat perculi quidem et pungi et perforari potuisse , non tamen 
necessario dolere , non secus ac Adam ante peccatum . Atque hoc sensu 
lib. i o. de Trio, scribit : In quo quamvis ictus incideret , aut vulnus 
descenderet , aut nodi concurrerent , aut suspensio elevaret, afferrent haec 
quidem impetum passionis , non tamen dolorem passionis inferrent . 4* 
demum Scripturarum loca ab Arianis allata ut Christi divinitatem passam 
fuisse suaderent , sic interpretatur ut velit passionem animo Christi mini- 
me dominatam fuisse , sed timuisse potius ac doluisse non sibi , sed di- 
scipulis , hoc est non ex infirmitate , sed ex benevolentia . Cap. namque 
3 i. in Matth. num. 7. exponens illa verba , Transeat a me calix iste , in- 
quit : Transire a se calicem rogat ... Totus super his qui passuri erant 
metus est . Pro his rogat dicens , Transeat calix a me : i de st , quomodo 
a me bibitur , ita ab his bibatur , sine spei diffidentia , sine sensu dolo- 
ris , sine metu mortis . Quae postrema interpretatio licet videatur paullo 
liberior , si tamen accurate perpendatur , nihil quod pium non sit conti- 
ilet . Rogavit enim Christus, juxta Hilarium, pro discipulis ut mortem 
subirent sine spei diilidentia atque sine dolore illo ac metu qui animo 
dominatur . His bene perceptis difficultates quae ab Hilarii accusatoribus . 
congeruntur solvi facile poterunt . 

Diluuntur objecta . 

Obj. 1. adv. r. prop. Ille non admisit in Christo verum ex Virginis 
carne progenitum corpus qui Christum corpus habuisse spiritualis conce- 
ptionis affirmavit , corpus ex Maria originem non trahens , corpus ex nostris 
non compactum elementis . Porro haec omnia tradidit Hilarius . Nam lib. 
10. de Trin. num. 35 . Christi carnem appellat corpus spiritalis con- 
ceptionis . Num, 16. ait : Non enim ex se corpori Maria originem de- 
dit . Et lib. 3 . pariter de Trin. num. 19. inquit : Et certe non suscepit 
quod edidit , sed caro carnem sine elementorum nostrorum pudore pro- 
vexit , II. et haec quidem docuit Hilarius ut veritatem denegaret cor- 
poris Christi . Siquidem lib. 10. de Trin. num. a 5 . de Christi loquens ori- 
gine ait fuisse originem similitudinis hominis : Hominis habitus est et ori- 
go , non hominis . 

Resp. ad 1. Docuit Hilarius habuisse Christum corpus spiritalis con- 
ceptionis etc. ut exprimeret Christi corpus genitum fuisse virtute Spiritus 
S. non ut affirmaret corpus illius fuisse yel phantasticum vel ex aetherea 

conflatum substantia . Illud primitus observandum est Iiilarii stilum esse 
aliquantulum obscurum , el novarum phrasium ambagibus involutum . Qua- 
re non statim ex verborum sono ferendum est de illius mente judicium , 
sed sensus est attendendus . Laudatis autem in argumento locis non sic 
obscure loquitur ut benigna indigeat interpretatione . Salis enim superque 
apparet disserere ipsum de admirabili corporis Christi in virginis utero 
ope Spiritus S. generatione . In priori itaque loco appellat Hilarius Chri- 
sti corpus spiritalis conceptionis , hoc est corpus non virili semine, 
sed virtute Spiritus S. conceptum ; unde inquit ibici. Quamvis forma cor- 
poris nostri esset in Domino , non tamen in vitiosae infirmitatis nostrae 
esset corpore , qui non esset in origine quod ex conceptu Spiritus S. 
virgo progenuit . In altero ab adversariis objecto loco additae sunt ab 
Erasmo particulae , ex se ; legendum namque est , non enim corpori 
Maria originem dedit ; praesertim cum nuin. 35. ejusdem libri affirmet 
Hilarius Mariam ex se genuisse corpus; ait scilicet : Genuit etenim ex se 
corpus , sed quod conceptum esset ex Spiritu . Quae verba interpretatio- 
nem superioris exhibent textus , etiamsi legendum foret ut vult Era- 
smus ; caussa nempe efllcieus corporis Christi in utero virginis non ipsa 
Maria , sed fuit Spiritus sanctus . Nullam omnino tertium allatum testimo- 
nium praesefert difficultatem : elementorum siquidem nostrorum nomine 
semen intelligit corporale ; unde sensus est Christi corpus ex virili non 
fuisse progenitum semine : quod suadetur tum ex pudoris nomine quod 
adhibet , tum ex quo lib. io. num. i5. et 35. dicat Christi carnem genitam 
fuisse nullo terreni seminis mixto contagio . 

Ad a. Tradit Hilarius originem Christi fuisse in similitudinem homi- 
nis , non hominis , quia corpus ejus genitum virtute Spiritus sancti fuit , 
non semine corporali , Quare laudato in argumento loco inquit : Non fuit 
habitus ille tamquam hominis , sed ut hominis ; neque caro illa caro 
peccati , sed similitudo carnis peccati : dum et habitus carnis in nativita- 
tis est veritate , et similitudo carnis peccati a vitiis humanae passionis 
aliena est . Habuit enim corpus , sed originis suae proprium , neque ex 
vitiis humanae conceptionis existens . 

Obj. 2 . adv. ait. thes. S. Hilarius lib. io. de Trin, num. io. et seq. 
totus est ut mortis timorem a Christo removeat : idque quatuor praesta- 
re conatur argumentis . i. docet Christum non timuisse mortem , quo- 
niam timorem illum ab Apostolis abegit . Sic enim inquit : Interrogo eos 
qui hoc ita existimant , an ratione subsistat ut mori timuerit qui o - 
mnem ab Apostolis timorem mortis apellcns , ad gloriam eos sit marty- 
rii cohortatus . 2 . expresse affirmat non propter mortem luisse contrista- 
tum , Quia ubi propter mortem tristitia est , illic ipsa mors caussa tri- 
stitiae est , scribit ibici, num. 36. Et cap. 3i. in Matlh. subdit : Ait : Tristis 
est anima mea usque ad mortem . Numquid ait , propter mortem ? Cer- 
te non ita . 3. tradit Christum non metuisse mortem , quoniam mori et 
non mori in illius erat potestate . Non est , inquit , terror mortis in po- 
testate moriendi . Et rursus : Humano enim generi vitae mortem aut 

vis exterior , idest , febris , vulneris casus , et ruina degrassata in cor- 
pus accelerat , aut ipsa natura corporis nostri senio in eam ipsam mor- 
tem victa concedit . Unigenitus autem Deus ita potestatem habens po- 
nendae animae suae elc. 4* denique ablegat mortis timorem a Christo , 
quod ipse timorem militibus incusserit . An ne metuit mori qui annatis ad 
corripiendum se obvius prodiit ? et in corpore ejus infirmitas fuit , ad 
cujus occursum consternata persequentium agmina conciderunt ? Sua- 
dent haec Hilarium a timore mortis immunem prorsus fecisse Christum . 
Quod autem de timore dicitur , intelligi quoque de doloribus passionibus- 
que debet . 

Resp. Hilarium in lib. io. de Trio, timorem removere a Christo 
vel quatenus Deus est , vel quatenus homo hypostatice conjunctus divini- 
tati . Jam in scholio praenotavimus hujus S. Patris mentem fuisse refel- 
lere Arianos blasphemantes Christum passum fuisse secundum divinitatem ; 
proindeque divinitatem ejus non fuisse Patri consubstantialem . Ajebant 
quippe Christum quatenus Deum dixisse , Tristis est anima mea usque 
ad mortem . Hilarius ergo contra illorum amentiam totus est ut demon- 
stret mortem non excitasse in Christum Deum tristitiam ac timorem ob 
quatuor allatas in argumento rationes . Imo addit timorem mortis nec in 
ejus irruere potuisse humanitatem , quoniam quum copulata hypostatice 
esset divinitati , non ex necessitate , sed ex libera moriebatur potestate : 
atque hoc nos inter Chrislique humanitatem intercedere discrimen , quod 
nobis mortem accelerant febris , vulneris casus etc. Unigenitus autem in 
sua habet potestate mori vel non mori . Hanc esse Hilarii mentem vel 
ex ipsis in argumento allatis testimoniis liquido constat . Initio namque te- 
statur se adversus haereticos scribere qui Christum tenent non in natura 
impassibilis Dei fuisse . Addit deiade non timuisse propter mortem, quia 
in ejus erat potestate ponere vel non ponere animam suam . Unigenitus 
autem Deus ita potestatem habens ponendae animae suae . Prosequens ad- 
huc ait : Quod si ex se mortuus est , et per se spiritum reddidit , non „ 
est terror mortis in potestate morientis ? Concludit denique totum id u- 
nionis hypostaticae virtuti et energiae esse adscribendum . Quam ergo 
infirmitatem dominatam hujus corporis credis , cujus tantam habuit na- 
tura virtutem ? Hilarius ergo omnem laudatis in locis excludit timorem a 
divinitate , ab humanitate vero timorem excludit torquentem invitum . 

Obj. 3. cont. eamd. prop. Haec habet Hilarius in lib. io. de Trin. 
num. a3. quae ab errore excusari certe non possunt . Homo itaque Jesus 
Christus propter carnem et Verbum ut hominis filius ita et Dei fi- 
lius , hominem verum secundum similitudinem hominis nostri non de- 
ficiens a se Deo sumpsit : in quo quamvis aut ictus incideret , aut vul- 
nus descenderet , aut nodi concurrerent , aut suspensio elevaret , afferrent 
haec quidem impetum passionis , non tamen dolorem passionis inferrent . 
Per Hilarium itaque in Christi humanitate locum habuere profecto ictus , 
vulnera , nodi , suspensio , non vero dolor passionis . II. et haec quidem 
absolute et ad doloris exclusionem prolata sunt ab Hilario . Nam eodem 

modo ait Christi corpus ab ictibus atque vulneribus excepisse dolorem , 
quo aer ignis vel aqua dolent dum percutiuntur aut perforantur . Pro- 
sequitur enim : Ut telum aliquod , aut aquam perforans , aut ignem 
compungens , aut aera vulnerans , omnes quidem has passiones naturae 
suae infert , ut perforet , ut compungat , ut vulneret sed naturam suam 
in haec passio illata non retinet , dum in natura non est vel aquam 
forari , vel pungi ignem , vel aerem vulnerari , quamvis naturae teli 
sit , et vulnerare et compungere et forare . Ili. nec dici potest san- 
ctum illum Doctorem non absolute, sed hypoletice loqui . Nam subdit ibi- 
dem : In corpus Domini irruens passio , nec non fuit passio , nec tamen 
naturam passionis exeruit : dum et poenali ministerio desaeviit , et vir- 
tus corporis sine sensu poenae vim poenae in se desaevientis excepit . 
Hio removet Hilarius a Christi corporis virtute sensurn omnem poenae . 
IV. adde nunc quod eximius ille scriptor omnia Scripturarum loca in qui- 
bus timor atquo tristitia propter mortem exprimuntur , in alienum de- 
torquet sensum ,• aitque non propter se , sed propter Apostolos timuisse 
ac contristatum fuisse Christum . Sic enim loquitur cap. 7 . in Mattii, num. 
5. Transire a se calicem rogat . Numquid ait , Transeat me calix iste ? 
Haec enim futura erat pro se timens oratio . Sed aliud est ut se tran- 
seat , aliud ut a se transeat deprecari ... Totus igitur super his qui 
passuri erant metus est : pro his rogat dicens , Transeat calix a me . 

Resp. ad r. Affirmavit Hilarius non subjectum fuisse dolori Christi 
humanitatem spectatam non absolute , sed prout concepta Spiritus sancti 
fuerat virtute . Nam docet ibidem cunctos homines ex infecto virili semi- 
ne natos pati ac dolere ex necessitate . Christum vero in utero Virginis 
absque terreni seminis contagio , sed Spiritus sancti virtute conceptum , 
dotes omnes habere quibus gloriosum gaudere potest corpus . Hinc in 
tali corpore possunt ictus incidere , descendere vulnera , nodi concurrere , 
passionis quidem impetum patitur, non vero dolorem . His tamen non ob- 
stantibus , doluit et passus est Christus, sed libera potestate, non necessi- 
tate : atque ita illius passio si cum nostra comparetur , vera passio non 
est, quoniam non irruit in patientem , sed ab ipso patiente eligitur . Pas- 
sus quidem est , ait Hilarius eod. num. a3. D. J. C. dum caeditur , 
dum suspenditur , dum crucifigitur , dum moritur : sed in corpus Do- 
mini irruens passio , non fuit passio etc. Et rationem afferens subdit : 
Quid per naturam humani corporis conceptam ex Spiritu carnem judi- 
camus ? Caro illa , i de st , panis ille de caelis est , et homo ille de Deo est . 

Ad 3 . Comparatio ab Hilario instituta est inter aerem, aquam, ignem, 
et Christi humanitatem consideratam non absolute , sed prout ex Spiritu 
sancto conceptam . Quoniam enim haeretici quos ipse refellebat, ex Christi 
doloribus illum non esse verum Deum inferebant , S. Doctor regerit non 
modo divinitatem non fuisse passam, sed si Christus noluisset, nec ejus 
humanitatem subditam fuisse doloribus ; quoniam quum Spiritus sancti 
virtute corpus illius genitum fuerit , nullum in se habebat peccatum per 
quod passioni subjici necessario deberet . Eo in casu, si pati nempe noluis- 

set , descendissent quidem in gloriosum illud corpus ictus, vulnera, nodi , 
sed impetum dumtaxat , non dolorem corpori attulissent : quemadmodum 
si quis aquam aut ignem aut aerem perculit perforat vulnerat , aftert 
quidem his elementis impetum passionis , dolorem tamen passionis non in- 
fert . Relege quae diximus in scholio . 

Ad 3. Hilarius non a Christi corpore absolute , sed ab illius corporis 
virtute, hoc est a divinitate , omnem poenae removet sensum . Mens sancti 
Patris est passum fuisse quidem Dominum , sed passionis in divinitatem 
sensum non desaeviisse . En integer textus : Passus quidem est D. J . C. 
dum caeditur , dum suspenditur , dum crucifigitur , dum moritur : sed 
in corpus Domini irruens passio etc. Nisi ergo dicamus Hilarium per 
illa verba , hirtus corporis sine sensu poenae vim poenae in se desae- 
vientis excepit , removere passionem a divinitate , in eadem periodo aper- 
tissime sibi contradixisset j affirmasset videlicet Christum passum et non 
passum fuisse . Familiare autem huic S. Patri est virtutis corporis Christi 
nomine intelligere divinitatem. Nam in Psal. ri. num. a5. Infirmitas , 
inquit , honore est donata virtutis . In cap. 9 . Mattii, num. 7 . Fragili- 
tatem corporis virtus assumpsit . Unde sensus est , patiente Christi hu- 
manitate nullum divinitas experta est dolorem . Similia habet in Psal. 53. 
num. 1 2 . Passus est ergo Deus , quia se subjecit voluntarius passioni : 
sed suscipiens ruitur ales ingruentium in se passionum ( quibus dolorem 
patientibus necesse est inferri , ) virtutes , ipse tamen a naturae suae vir- 
tute non excidit ut doleret . 

Ad 4 . Christus Dominus per Hilarium timore benevolentiae, non ti- 
more infirmitatis timuit propter Apostolos atque discipulos qui passuri 
deinceps erant . Quum enim Ariani quos ibi refellit , ex evangelicis ver- 
bis , Tristis est anima mea, inferrent divinitatem Christi passam fuisse, 
et timore infirmitatis qui dominatur animo timuisse , Hilarius e contra af- 
firmat timorem illum non in divinitatem , sed in humanitatem Christi ca- 
dere j nec infirmitatis timorem esse propter se, sed benevolentiae propter 
Apostolos , quum infirmitatis timor in Christo locum non haberet : ac ideo 
Patrem rogavit ne discipuli mortem timerent timore illo qui dominatur 
animo, et rationem a rectitudine divellit . Totus igitur super his qui pas- 
suri erant , metus est ... Pro his rogat dicens , Transeat calix a me : 
idest, quomodo a me bibitur et ab his bibatur , sine spei diffidentia , si- 
ne sensu doloris , sine metu mortis , subintellige animum perturbante . 

CAPUT XIII. 

De essentia unionis hypostaticae , ejusque praecipuis proprietatibus . 

Satis disputatum arbitror de persona assumente ejusque partibus seor- 
sim consideratis . Nunc a partibus ad rem complexam gradum facientes 
par est ut de unione hypostatica pertractemus , et hoc in capite praeci- 
pue de illius essentia atque proprietatibus . Quoad essentiam, tametsi Thco- 

logi omnes catholici Neslorium qui duas admittebat in Christo personas , 
et Eutychetcm qui ambas naturas in una Christi persona permixtas vole- 
bat damnantes , fateantur consistere in esse divini communicatione facta hu- 
manitati ; nihilominus in ea explicanda communicatione in varias distra- 
huntur sententias . Nos praecipuas referemus et confutabimus . Arbitran- 
tur nonnulli unionis hypostaticae essentiam in actione illa consistere qua 
humana natura producitur , ita ut productio humanitatis Christi et Verbi 
communicatio eidem humanitati idem omnino sint . Autumant alii unio- 
nem hypostaticam esse modum aliquem enti tat ivum seu substantialem , 
realiter tum ab humana natura assumpta , tum a Verbi persona assumente 
distinctum . Alii volunt esse qualitatem supernaluralem quae gratia appel- 
latur unionis . Alii realcm quamdam relationem . Alii alia opinantur . Com- 
muuis tamen Theologorum sententia tenet unionis hypostaticae essentiam 
esse personam ipsam Verbi quatenus propriam communicat humanae na- 
turae subsistentiam . Nos communi sententiae subscribimus . 

Quoad proprietates vero ejusdem hypostaticae unionis omnes conve- 
niunt praecipuas esse tres , quod videlicet sit substantialis , sit universalis , 
sit indissolubilis . Soli Nestoriani negaut esse illam substantialem ; ajunt 
quippe esse moralem tantum et accidentalem . Sed impium horum haere- 
ticorum systema explicabimus capite sequenti . Unionem hypostaticam esse 
universalem , idem est ac Verbum divinum omnes assumpsisse humanae 
naturae partes ; qua in re neminem dissentientem habemus . Quaestio est 
solummodo circa modum quo partes illae a Verbo fuerint assumptae , id- 
que pro viribus explicare conabimur . Tandem circa indissolubilitatcm pec- 
carunt Origenes , Marcellus anciranus , et Ariani . Putavit Origenes omnia 
humana corpora , nequidem illo Christi excepto , fore interitura, sicque in 
illius sententia solvi debet unio hypostatica . Marcellus autem anciranus 
sibi suasit Christum futurum Ecclesiae caput usque ad extremam judicii 
diem : qua absoluta tradet , inquit , regnum suum Patri , et corpus et ani- 
ma ejus in nihilum revertentur . Ariani demum blasphemarunt Christum 
in cruce pendentem desperasse , divinitatemque proinde recessisse ab hu- 
manitate . Nonnulli ex veteribus Patribus , ut Tertullianus adversus Praxc- 
am cap. 3o. Eusebius lib. 4* Dem. Evan. cap. i3. Hilarius in Matth. cap. 
33. Ambrosius lib. io. in Lucam , videntur existimare Verbum in triduo 
mortis Christi recessisse ab humanitate : quod si admittatur , fatendum erit 
onionem hypostaticam ad tempus saltem fuisse solutam . Reliqui Patres 
Theologique omnes defendunt numquam aut solutam aut solvendam esse 
unionem hypostaticam . Sed redeamus ad caput . 

Essentia unionis hypostaticae non consistit in actione divina qua pro- 
ducta est humana natura , neque qualitas aut relatio aut 
modus vel aliquid aliud realiter a Verbi persona 
et ab humanitate distinctum dici potest . 

Prob. i. thes. pars. Unio hypostatica est vinculum quoddam perso- 
nam Verbi cum humana natura conjungens. Falsum autem id esset si 
ejus essentia in actione consisteret qua humana natura producta est: quum 
enim actio producens humanitatem utpote externum connolans objectum 
toti communis sit Trinitati , sequeretur unionem hypostaticam esse vinculum 
uniens totam Trinitatem . Deinde ex quo unio hypostatica sit per nostrum 
concipiendi modum duo extrema conjungens , supponit jam duo illa extre- 
ma existere , atque idcirco quae humanitati dat existentiam nequit essen- 
tiam constituere unionis hypostaticae . 

Prob. altera pars . Qualitas illa vel relatio vel modus etc. esset juxta 
adversarios aliquid ereatum . Ast quod creatum est unire nequit Verbi 
personam cum humana natura, i. quoniam per illius sententiae patronos 
ideo ad Verbi personam cum humanitate uniendam necessaria est qualitas 
relatio modus etc. quoniam nulla Verbum inter et humanam naturam es- 
set proportio . Ast quaenam proportio esse potest inter Verbum et qua- 
litatem aut relationem vel modum si haec creata sint? 2. quoniam vin- 
culum duo illa uniens extrema recipi pfoculdubio deberet in Verbi per- 
sonam , quum illam unire substantialiter debeat humanae naturae . Quis 
autem concipere potest creaturam recipi in Verbi personam ? 3 . eodem 
modo de hypostatica judicandum est unione , aede unione substantiali quae 
inter hominis corpus animamque intercedit . Unionem quippe illam SS. 
PP. ac Cyrillus praesertim , ad unionem explicandam hypostaticam quam 
saepissime adducunt in exemplum . Verum unio quae inter animam ho- 
minis ejusque corpus intercedit, non est qualitas relatio modus vel simile 
quidpiam ab auima realiter distinctum et corpore , ut omnes sensati philo- 
sophi docent , 

CONCLUSIO II. 

Unio hypostatica hac definitione continetur : Est mirabilis conjunctio 
personae Verbi cum humana natura . 

Prob. simul et explicatur propositio . Dicitur mirabilis , ut expri- 
matur unionem hypostaticam esse mysterium et quidem altissimum et 
ineffabile cujus nullum in rebus creatis extat vestigium . Neque enim 
unio quae Deum inter et animam justi intercedit , mysterium hoc va- 
let adumbrare . 2. dicitur conjunctio , hoc est non confusio , non per- 
turbatio naturarum , ut Eutychiani delirabant ; neque simplex divinae per- 
sonae in humanitate habitatio , ut blasphemabat Nestorius : sed vera phy- 

sica et substantialis copulatio qua major excogitari non potest . 3. di- 
citur personae Verbi cum humana natura , ut intelligatur Verbum as- 
sumpsisse humanitatem propria naturali subsistentia carentem , et in locum 
ejus hypostasim suffecisse divinam , contra quam affirmaret Nestorius qui 
arbitrabatur humanam naturam a divino Verbo una cum humana subsi- 
stentia fuisse assumptam . lis hoc modo explicatis , demonstratur nunc 
veram et accuratam esse mox traditam unionis hypostaticae definitionem 
hoc modo . In eo unionis hypostaticae reponenda est essentia , qno posito 
singula quae ad Incarnationis spectant oeconomiam optime iutelligunlur 
et explicantur . Ea autem posita definitione singula quae ad Verbi Incar- 
nationem spectant optime explicantur . Nam ea admissa definitione intel- 
ligimus i. Incarnationem esse mysterium . 2 . humanam naturam non es- 
se personam . 3. subsistentiam in Christo esse mere divinam . 4* unionem 
inter Deum ac humanam naturam non esse moralem seu accidentalem , 
sed physicam et substantialem . 5. unicam tantum esse in Christo per- 
sonam . G. B. Virginem esse Deiparam . n. naturam humanam Christi non 
fuisse nec esse potuisse obnoxiam peccato . 8 . eam dem humanam naturam 
sanctam fuisse sanctitate etiam substantiali . 9 . et ne per singula excur- 
ram , dari in Christo communicationem idiomatum , qui praecipui sunt unio- 
nis hypostaticae effectus . 

CONCLUSIO III. .. .. «i ” 

Unio hypostatica inter Verbum divinum et humanam naturam 
est unio substantialis universalis indissolubilis . 

Prob. r. ihes. pars patet apertissime ex dictis, et fusius sequentibus 
capitibus ubi ex proposito neslorianam refellemus blasphemiam demonstra- 
bimus . Interim ostenditur sequenti argumento . Unio per quam unum sub- 
sistens resultat compositum , cujus extrema non per accidens atque mora- 
liter , sed physice ac realiter unita sunt, ■ est unio substantialis; ut hominis 
patet exemplo qui est unum subsistens compositum cujus extrema , anima 
scilicet et corpus quum physice ac realiter copulata sint , non moraliler 
talis uuio vocatur et est substantialis . Jam vero ex unione inter Verbum 
et humanitatem unum resultat compositum subsistens, nempe Christus, cu- 
jus extrema, Verbum scilicet et humanitas physice atque realiter, non mo- 
raliter ac per accidens unita sunt : unio igitur hypostatica est unio sub- 
stantialis . Argumentum est Cyrilli alex, qui in lib. de recta Fide scri- 
bit: Pie recteque asseveramus dum magnus ille Paulus omnem divini - 
tatis plenitudinem in ipsa inhabitasse scribit , non quidem per alicujus 
doni participationem aut habitudinem aut gratiae communicationem ; 
sed corporaliter , hoc est essentialiter , sicut in homine dicitur inhabi- 
tare spiritus ejus , non alias existens praeter ipsum . Praeiverat illi Gre- 
gorius nazianzeuus dicens : Si quis tamquam in propheta gratia opera- 
tum esse Deum in Christo , et non secundum substantiam conjunctum 

■ esse ac conjungi, a praestantiore afflatu vacuus sit ; imo contrario re- 
pleatur. Hinc Damascenus lib. 3. de Fide cap. i3. Substantivam , ait, 
unitionem dicimus , hoc est , veram , et non secundum imaginationem . 
Substantivam porro non sic tamquam naturae duae unam naturam com- 
positam effecerint , sed ita ut unitae sint invicem revera in unam hy- 
postasim compositam Jilii Dei . 

COROLLARIUM . 

Ex quo hypostatica unio sit substantialis consequitur dici posse etiam 
naturalem . Non quod necessaria sit aut ex naturae conditione promanans , 
quum maximum divinae sit liberalitatis donum , sed quod conjunctio sit 
duarum naturarum naturis integris in unitate personae remanentibus : con- 
tra quam sentiant Eulychiani naturarum admittentes permixtionem atque 
confusionem . Dicitur etiam naturalis , quatenus unio illa vera est ac rea- 
lis et absque fuco , non moralis et accidentalis ut Nestoriani delirant. Se- 
quitur ulterius unionem illam esse omnium maximam , quum sit duorum 
copulatio extremorum quae in infinitum distant inter se . Nec potuit Deus 
praestanliori modo humanae naturae conjungi quam illi propriam divinam 
tribuendo seu communicando subsistentiam . 

Prob. ait. pars , unionem videlicet hypostaticam fuisse universalem , 
Verbum nimirum divinum assumpsisse animam cum suis potentiis , corpus 
cum partibus omuibus integrantibus , et sanguinem et eas corporis partes 
quae ad ornatum pertinent , quamvis excrementilias paries assumpserit tan- 
tum mediate . Assumpsit, inquam , animam cum suis potentiis , et corpus 
cum partibus integrantibus immediate . Nam quum Christus Domiaus fue- 
rit perfectus homo sicuti perfectus erat Deus , eas omnes humanitatis par- 
tes immediate et hypostatice assumpsit quae ad perfectum ac integrum 
hominem requiruntur . Ad integrum autem ac perfectum hominem perti- 
nent anima cum suis potentiis quae sunt intellectus voluntas memoria etc. 
et corpus cum partibus suis integrantibus quales sunt pedes manus ossa 
nervi etc. Unde divinum Verbum immediate et hypostatice omnia quae 
recensita sunt assumpsit . Sed immediate et hypostatice assumpsit etiam 
sanguinem, scribente Apostolo ad Hebr. cap. a. v. i4* eodem modo as- 
sumpsisse sanguinem quo assumpsit carnem : Quia ergo pueri communi- 
caverunt carni et sanguini , et ipse similiter participavit eisdem . Ast 
carnem assumpsit immediate et hypostatice : Et Verbum caro factum est . 
Quare immediate assumpsit etiam sanguinem . Accedit his quod Christi san- 
guis quum satisfecerit pro peccatis nostris, juxta illud ejusdem Apostoli ad 
Ephes. cap. i. v. 7 . Habemus redemptionem per sanguinem ejus , valo- 
ris.fuit infiniti. Undenam autem eam habere potuit infinitatem nisi ex 
unione hypostatica ? Hoc idem sentiendum de illis corporis partibus quae 
pertinent ad ornatum , ut sunt ungues capilli barba etc. Ejusmodi nam- 
que partes vitam recipiunt et informantur ab anima ; unde si per vim 
avellantur, anima occasionem inde accipit delendi . Ast vero divinum Ver- 

bum hypostatice et immediate assumpsit quidquid ab anima informatur 
ac totius composita vita vivit. Praeterea quod Verbum semel assumpsit , 
utique hypostatice, numquam dimisit , ut Theologorum habet proloquium. 
Et e contra quod Verbum numquam dimisit , hypostatice olim sibi copu- 
lavit . Verum Christi corpus partes illas quae ad ornatum spectant , mo- 
do in caelis adhuc retinet . Non ita tamen sentiendum de partibus excre- 
mentiliis , ut sunt pituita sudor etc. hae quippe partes non informantur 
ab anima , ut vel ex eo dignoscitur quod si a corpore per vim divellan- 
tur , anima non dolet . Et rursus Christi corpus in caelis modo non reli- 
net excrementitias partes . 

Ad idearum confusionem devitandam hic animadvertere juvat unh*- 
ncm universalem humanae naturae factam fuisse proxime et immediate 
in persona Verbi , non in natura divina . Nam si ea unio proxime facta in 
divina natura fuisset , quum haec sit toti Trinitati communis , sequeretur 
totam Trinitatem humanam assumpsisse naturam . Hinc Toletana synodus 
ir. in Fidei profess. Solus Filius , inquit , formam servi accepit in sin- 
gularitate personae , non in unitate divinae naturae ; in eo quod pro- 
prium est Filii , non quod commune Trinitati . Quod si quandoque Patres 
nonnulli affirmant humanitatem assumptam fuisse a divinitate, intelligendurn 
est id de mediata , non proxima et immediata assumptione . Vel nomine 
divinitatis Deum intellexere Verbum . Sed de his actum superius . lnte- 
rim vide Pelavium lib. 5. 

Observandum est praeterea non prius prioritate temporis humanam 
extitisse naturam , deinde assumptam a Verbo divino fuisse ; alfoquin quum 
humana natura per aliquod quantumvis minimum temporis punctum ne- 
queat absque subsistentia sive propria sive aliena a parte rei subsistere , 
heret consequens ut antequam a Verbo assumeretur , in propria extiterit 
subsistentia ; sieque duae fuissent in Christo hypostases , una humana ac 
sibi propria , altera aliena et divina , atque adeo et duae personae ; ut 
pessime philosophabatur Nestorius . Quare optime Athanasius in lib. de 
Incarn. inquit : Carnis adunatio cum divinitate Verbi ex utero facta est ... 
non quidem ejusmodi ut ante Verbi adventum extiterit . Et S. P. Au- 
gustinus Encliir. cap. 36. Ex quo esse homo coepit , non aliud coepit esse 
homo quam Dei Jilius . Totum rei hujus fundamentum est , quod humana 
natura propria caruit naturali sua subsistentia , illamque a Verbi persona ha- 
buit . Cave tamen ne putes earndem humanam naturam caruisse etiam pro- 
pria existentia , ut opinantur Thomistae , quomodo propria caruit subsistentia . 
Arbitramur enim naturam sine propria existentia realcm et a parte rei na- 
turam non esse , sed in abstracto dumtaxat et metaphysice . Porro divinum 
Verbum humanam assumpsit naturam veram et a parte rei realem . Hinc 
Cyrillus alex. lib. i. cont. Nestor, duplicem tribuit Christo existentiam , al- 
teram ab aeterno , et alteram in tempore . Nec quidquam officit quod afferre 
consueverunt ex Sophronio et Damasceno Thomistae , Christi videlicet hu- 
manam naturam in ipso Verbo , et non per se ipsam existentiam habere - 
Nam perspicuum est sanctos hos Patres loqui adversus Neslorium delirantem 

Christi humanitatem prius prioritate temporis exlitisse quam a Verbo as- 
sumeretur . Uude Sophronius in ea synod. Ep. ad Sergium C-P. inquit : 
Simul enim caro , simul Verbi Dei caro , simul animata rationalis . In 
ipso enim et non per se ipsam existentiam habuit . Quippe simul cum 
V erbo concepta corpus et anima ad consistendum ista producta sunt 
et unita sunt ipsi secundum hypostasim , simul atque ad consistendum 
producta sunt. Et Damascenus lib. 3 . cap. 12. laudato scribit: Assum- 
ptionem carnis hujus extantiam et deificationem a Deo Verbo eodem 
momento fuisse . 

Prob. modo 3 . thes. pars. Si unio hypostatica dissoluta aliquando fuis- 
set , id maxime accidisset in triduo mortis Christi. Tunc autem non acci- 
dit. Nempe dissoluta ea in circumstantia non fuit ratione corporis, alio- 
quin falso fidei symbolum diceret Deum jacuisse in sepulcro . Et eamdein 
ob eaussam dissoluta non fuit ratione animae, quum ibidem dicatur Deum 
descendisse ad inferos . Hinc optime S. P. Augustinus Tracl. 47 * in Johan. 
A Verbo autem animam separatam esse non dico . Et Fulgentius Resp. 1 
ad Ferrandum : JSec in sepulcro carnem suam divinitas immensa dese- 
ruit . Et S. Leo Serm. 17. de Pass. Ambas Christi naturas in tantam uni- 
tatem ... convenisse , ut nec supplicio potuerit dirimi , nec morte sejungi . 
Et Nyssenus lib. 3 cap. 17. Quod Verbum Semel assumpsit , numquam 
dimisit : quae sententia in vulgare transiit eloquium penes Theologos . Ideo- 
que fuit semper unio hypostatica indissolubilis . Quinimmo et erit deinceps 
in aeternum . Et re quidem vera , Christus Dominus in aeternum erit Chri- 
stus , affirmante Apostolo in Ep. ad Ilebr. cap. i 3 . v. 8. Jesus Christus 
heri , et hodie : ipse et in saecula . Quod si solvi aliquando deberet unio 
hypostatica , jam Christus desineret aliquando esse Christus . Similiter Christi 
regnum atque potestas qua Christus est , duratura est in aeternum , juxta 
Danielis oraculum cap. 7. v. 14. Potestas ejus , potestas aeterna , quae 
non auferetur: et > regnum ejus , quod non corrumpetur. Ac denique fu- 
turus est Christus sacerdos usque in aeternum : Tu es sacerdos in aeter- 
num , inquit David Psal. 109. v. 4 * Et Paulus ad Hebr. cap. 7. v. 24. 
Hic autem ( Christus ) eo quod maneat in aeternum , sempiternum habet 
sacerdotium . Hoc idem de Christi mediatione aliisque suis muneribus di- 
cendum est . Si autem unio dissolvatur hypostatica , jam omnibus hisce 
titulis Christus expoliabitur , quod absurdissimum est . 

Adversariorum oppositiones brevissime dissolvuntur . 

Obj. 1. adv. 1. thes. S. Leo M. Ep. 1 1. haec habet: Natura no- 
stra non sic assumpta est ut prius creata postea assumeretur , sed ut 
ipsa assumptione crearetur . Innuunt haec creationem humanitatis et u- 
nionem hypostaticam unum idemque esse : proindeque essentia unionis hy- 
postaticae ipsa videtur actio qua humanitas producta est . 

Resp. Asserit S. Lep non prius prioritate temporis formatam fuisse hu- 
manitatem et postea assumptam a Verbo , quoniam agit contra Nestorium 

docentem prius prioritate non naturae , sed temporis humanam creatam 
fuisse naturam , et postea posterioritate pariter non naturae , sed temporis 
fuisse a Verbo assumptam : atque idcirco S. Pontifex inquit in ipsa as- 
sumptione creatam fuisse humanam naturam . Ceterum per nostrum cogi- 
tandi modum prius prioritate naturae creata fuit humanitas , postea vero 
posterioritate item naturae fuit a Verbo assumpta : atque ita alia est no- 
tio actionis qua producta est humanitas , alia notio actionis qua eadem 
humanitas fuit assumpta . Imo creationis humanitatis actio utpote ad extra 
totius est Trinitatis , actio autem assumptionis ejusdem humanitatis solius 
est personae Verbi . 

Obj. a. adv. eamd. prop. Unio hypostatica est quaedam actio ; omnis 
actio est productiva ; unio hypostatica nequit producere Verbum quum 
Deus sit , neque humanitatem quae ab actione producta fuit toti Trini- 
tati communi . Debuit itaque producere aliquid a Verbo et ab humani- 
tate distinctum , sicque unio hypostatica est quid distinctum ab extremis . 
Nequit tamen esse substantia . Est itaque qualitas vel relatio vel modu* 
vel quidquam simile . II. neque dubitare quis potest unionem hyposta- 
ticam actionem esse productivam . Nam humanitas per unionem hypostati- 
cam aliquid positivum ac reale acquirit , intrinsece namque mutatur , no- 
vamque adipiscitur formam . Positivum autem illud ac reale quod acqui- 
rit , nonne ab unione producitur hypostatica ? III. accedit his quod po- 
sita unione hypostatica novum aliquod habetur de novo in rerum natura 
positum quod antea non habebatur . Novum hoc non est humanitas, quae 
licet eodem sit temporis puncto producta quo facta est unio hypostatica , 
concipitur tamen per mentem antea extitisse . Neque est hypostasis Verbi 
quae aeterna est . Illud itaque novum erit vel qualitas vel relatio vel 
modus vel aliquid aliter ab extremis realiter distinctum . 

Resp. ad i. brevissime, neque enim diu in his argutiunculis est im- 
morandum . Unio itaque hypostatica dici utique potest actio , sed unitiva , 
non productiva . 

Ad 2 . Humanitas per unionem hypostaticam positivum aliquid et uti- 
que reale acquirit , sed illud positivum est subsistentia divina , non aliquid 
ab extremis distinctura . In unione enim hypostatica Verbum divinum agit 
ut sibi copulet humanitatem quae positivum aliquid , divinam scilicet sub- 
sistentiam recipiens , intrinsece et physice mutatur . Nil ergo novum ab 
extremis realiter distinctum per unionem producitur hypostaticam . 

Ad 3. Novum illud positum in rerum natura, non est humanitas, ne- 
que Verbi divini hypostasis seorsi m accepta , sed sunt illa duo mirabili- 
ter ad invicem conjuncta . 

Obj. 3. cont. 2 . thes. Si divinum Verbum assumpsisset immediate 
sanguinem, vera esset haec propositio, Deus est sanguis] siculi vera est 
haec alia propositio , Deus est homo . Ea autem propositio enuntiari non 
potest . II. si Verbum immediate assumpsisset sanguinem : ex quo sanguis 
effusus sit, vera esset haec propositio , Deus effusus est ; quemadmodum 
quoniam Verbum immediate assumpsit corpus , ex quo corpus illud in cru- 

ce pependerit, vera est haec propositio : Deus pependit in cruce : Ast di- 
ci nequit Deum esse effusum : Ergo neque dici potest Verbum assumpsis- 
se immediate sanguinem . 

Resp. ad i. Ratio cur recte dicitur: Deus est homo, et dici non po- 
test , Deus est sanguis , non est quia Verbum immediate assumpsit huma- 
nitatem , et non sanguinem . Minime . Sed quoniam humanitas est aliquod 
in se completum , et ad aliud non ordinatum $ sanguis vero est quid in- 
completum et ordinatum ad aliud . Et propter hoc vera est illa propositio : 
Deus est homo; falsa haec alia : Deus est sanguis: quemadmodum eamdein 
ob caussam falsa est et haec propositio : Deus est pes , vel manus , vel 
brachium , quamvis Verbum membra haec immediate sibi copulaverit . 

Ad a. Ideo ex quo sanguis immediate a Verbo assumptus sparsus et 
effusus sit , dici nequit , Deus est effusus , quoniam spargi et effundi actio 
est sanguini conveniens , prout a supposito divisus est ac separatus . E 
contra non est absonum dicere : Deus pependit in cruce ex quo in cru- 
ce Christi pependerit corpus , quoniam in cruce vel pendere vel mori a- 
ctio est conveniens supposito . Verum haec clariora fient ubi de idioma- 
tum agemus communicatione . 

CAPUT XIV. 

Nestoriana haeresis adversus unionem hypostaticam refutatur . 

Catholica de unione hypostatica fides a perversis haereticorum ma- 
chinationibus nunc vindicanda est, exordiumque ducendum ab haeresi ne- 
storiana quae diu multumque vexavit Ecclesiam . Nestorius ergo e Ger- 
manicia Syriae oppidulo oriundus , postquam monasticam egerat aliquandiu 
vitam, Antiochiae presbyter ordinatus est. Cumque disertus et ad dicen- 
dum promptus esset ac externam quamdam sanctitatis speciem affectaret , 
munus ei collatum est docendi populum , in quo exercendo totus fuit ut 
populi captaret auram . Interea mortuo C-P. patriarcha Sisinnio anno 4 2 7» 
visum est Imperatori Antiochia quae sanctissimum dederat Johannem Chry- 
sostomum , novum arcessere regiae urbis antistitem . Et quoniam magna 
erat doctrinae ac sanctitatis Nestorii fama an. 4 2 8. C-P. ecclesiae sacro- 
rum praefectus renuntiatus est . Et initio quidem episcopatus magnus ap- 
paruit haereticorum hostis et insectator . Sed non multo post venenum 
quod in stomacho servabat , contra catholicam evomuit Ecclesiam . Nam 
ipso in throno sedente , Anastasius quidam presbyter vir impurus et auda- 
cissimus quem Nestorius consiliorum socium Antiochiam secum adduxerat , 
coram universo populo hanc protulit blasphemam vocem : Deiparam Ma- 
riam nullus nominet . Nam Maria homo erat : impossibile autem est 
ut homo Deum pariat . Qua prolata incredibile est quam magnae in po- 
pulo excitatae sint turbae . Ast Nestorius non modo impiam vocem non 
repressit , sed illam praeterea Impense laudavit . Subinde in omnibus suis 
homiliis et concionibus pessimum contra B. Virginem spargere coepit er- 
Tom. IV. Marcellius Theol. a4 

rorem , et alia deturpare tentavit Incarnationis sanctissima dogmata ; Quae 
cum ad manus pervenissent Cyrilli alexaudriui , literas gravitatis doctrinae- 
que plenas dedit ad monachos aegyptios ut eos a nova haeresi praeser- 
varet . Scripsit deinde ad imperatorem Theodosium et ad Imperatrices 
epistolas seu libellos , in quibus catholicam de Incarnatione fidem vindi- 
cabat . Quum horum factus certior esset Nestorius , ira percitus Cyril- 
lum velut haereticum apollinaristam traducere coepit , nec illum Cyrilli 
officia humanitatis plena iii ordinem umquam redigere potuerunt . Unde caus- 
sa delata est ad Caelestinum R. P. qui Cyrillo vices suas committens , 
praecepit ut nisi Nestorius intra decem dies resipisceret , communioue et 
episcopatu privaretur . In deterius tamen abiens novi architectus erroris , 
eo actum fuit generale totius orbis Concilium, quod fuit Ephesinum, in quo 
recens damnata fuit haeresis, ej usque auctor ecclesiasticis infulis privatus^ 

Nunc breviter videndum est in quo impium Nestorii systema consi- 
stat . Is ergo tamquam inviolabile fidei principium statuebat , unionem in- 
ter Verbum divinum et humanam naturam non fuisse hypostaticam , sed 
mere accidentalem atque moralem per supernaturalia dona a Verbo rea- 
liter distincta . Inde plura colligebat nefaria atque blasphema ; colligebat 
videlicet i. in Christo duas fuisse distinctas personas , divinam unam , alte- 
ram humanam . 2 . personam divinam in humana habitasse per gratiam , 
quomodo Deus in justorum habitat anima . 3. proinde Christum fuisse Dei 
lilium, quomodo filii Dei sunt homines justi, quamvis specialiori quodam 
titulo propter uberiora dona eo nomine gauderet Christus . 4* Mariam vir- 
ginem appellandam esse Christiparam quod humanam Christi peperit per- 
sonam , non Deiparam quum non genuerit Deum . 5. denique non esse in 
Christo admittendam realem idiomatum communicationem , sed moralem 
dumtaxat et accidentalem . 

Infanda haec portenta expresse docuisse Nestorium constat ex omnibus 
ecclesiasticae historiae scriptoribus . Et nihilominus non defuere e calvi- 
niana secta nonnulli , ut Albertinus , iEgydius Gaillard , Crojus , de-Rodo- 
ne , qui ut praeconceplum contra veteres Patres et Concilia odium ma- 
nifestum facerent , veriti non sunt affirmare minime Nestorium duas admi- 
sisse in Christo personas , nec proprie B. Mariam Deiparam esse negasse ; 
adeoque Cyrillum , Caelestinum , ac generale Ephesinum concilium omnia 
per invidiam egisse . Nos ergo antequam catholicam contra Nestorium fidem 
confirmare argumentis aggrediamur , de fide ipsius Nestorii disputabimus . 


CONCLUSIO I. 


Nestorius vere negavit substantialem duarum naturarum in unitate 
personae unionem , et B. Virginem esse Deiparam . 

Prob. 1 . thes. pars. Ille substantialem et hypostaticam duarum na- 
turarum non admisit in Christo unionem qui non aliam divinam inter 
ac humanam naturam unionem aguoyit , quam quae inter templum inter- 

cedit ejusque habitatorem , inter rem gestatam ac personam gestantem , 
inter eos qui auctoritate ac dignitate uniuntur; per se namque patet ta- 
lem unionem non physicam esse ct substantialem , sed moralem et acci- 
dentalem . Ejusmodi porro unionem inter humanam divinamque Christi 
naturam admisit Nestorius . Ita quippe in Ep. ad Cyrillum quae exiat p. 
i. conc. Ephes. cap. 9. scribit Nestorius.' Quasi vero quae in Dei Ver- 
bum conveniunt naturaliter , ea templi conjunctione abolita sint : aut par- 
vi apud homines fieri debeat Templum illud nullo umquam peccato 
contaminatum et a divina natura inseparabile , peccatorum nostrorum 
caussa et natum, et mortuum esse . Quaternione autem 16. qui Aetion. 1. 
conc. Ephes. legitur, ait : Propter gestantem gestatum veneror , propter 
latentem adoro apparentem ... naturas separo , sed adorationem conjun- 
go . Ac denique apud Cyrillum tom. 3 . Sunt enim naturae duplices , sed 
dignitate singulares : siquidem naturarum auctoritas propter conjunctio- 
nem est una , naturis in ordine suo perpetuo manentibus , dignitate ve- 
ro conjuncta , ut dixi , in singularem auctoritatem . II. qui substantia- 
lem et hypostaticam admittit in Christo unionem , necessario fateri debet 
Christum substantialiter ac vere esse Deum . At vero Nestorius id aperte 
negavit . Nam in Anathematismo i. quem Analhcmatismis opposuit Cy-. 
rilli , ita loquitur : Si quis eum qui est Emmanuel , Deum verum esse 
dixerit , et non potius Nobiscum Deus , hoc est inhabitasse eam quae 
secundum nos est naturam etc. anathema sit . Quatern. autem 27. 
docet Christum esse Deum quomodo Deus erat Moyses : Verbum ut re- 
rum omnium opificem , Deum appellamus , et Moysem rursum Deum . 
Ait enim : Constitui te Deum Pharaonis , et Israel filium Dei . Meminit 
deinde Saulis, Cyri, aliorum, et ita concludit: Ita quoque Christum Do- 
minum et Deum et Filium et Sanctum et Christum appellamus . Qua- 
tern. 21. haec alia scribit: Divina proinde Scriptura Deum ex Chrisli- 
para Virgine genitum esse nusquam affirmat ; sed Jesum Christum 
et Filium et Dominum . Paullo ante concilium Ephcsinum coram Epi- 
scopis in privatis colloquiis dixisse narratur Aetion. 1. conc. Ephes. Ego De- 
um bimestrem aut trimestrem non adoro . At denique ex Ep. Cyrilli ad 
Successum apparet magnum Nestorii principium fuisse quod humana na- 
tura propria expoliari non potuit subsistentia , et ad jura diviui Verbi 
transire ; unde ajebat : Si Christus perfectus Deus > idemque perfectus 
homo intelligitur , ubi naturae est perfectio , si hominis natura non sub- 
sistit ? Verum eo statuto principio unio inter humanam divinamque na- 
turam quomodo hypostatica esse potest? Neque enim naturae conjungun- 
tur per hypostasim . 

Prob. altera pars , quod videlicet Nestorius non admiserit in Christo 
unitatem personae . Ille negavit unam esse in Christo personam qui ne- 
gavit unum esse post Incarnationem filium , et docuit filiuch in Virginis 
utero formatum , non esse Unigenitum Patris : et Sacerdotem nostrae con- 
fessionis non esse Dei Verbum . Haec tradidit docuitque Nestorius . Nam 
Anathematismo 5 . Si quis , inquit, unum esse post assumptionem hominis 

naturaliter Dei filium audet dicere cum sit Emmanuel , anathema sil . 
Et Serm. i . Non per seipsum Deus est , qui in utero figuratus est . Serm. 
7. Non per seipsum Deus est , quod creatum est a Spiritu sancto . Ana- 
thematismo 7. Si quis hominem qui in Virgine creatus est , hunc esse Uni- 
genitum dixerit qui ex utero Patris ante Luciferum natus est , ana- 
thema sit. Et Anathematismo 10. Si quis illum in principio Verbum , 
Pontificem et Apostolum confessionis nostrae factum esse , seque ipsum 
obtulisse pro nobis dicat , anathema sit . 

Prob. 3 . pars , Nestorium nempe negasse B. Virginem esse Deiparam . 
Serm. namque 1. inquit: Habet ne matrem Deus 'i Ergo excusabilis gen- 
tilitas matres diis subintroducens. Maria , vir optime , non peperil De- 
um , sed peperit hominem divinitatis instrumentum . Anatheraatismo 2. Si 
quis ... Matrem etiam Dei Verbi , et non potius ejus qui Emmanuel est , 
nuncupaverit , anathema sit . In Ep. 1. ad Caelestinura : Si quis autem hoc 
nomen , propter natam humanitatem conjunctam Deo Verbo , non 

pivpter parientem proponat , dicimus quidem hoc vocabulum in eam 
quae peperit , non esse conveniens . Oportet enim veram matrem de ea- 
dem esse essentia qua est ex se natum ; ferri tamen posse propter 
ipsam considerationem , et quod solum nominetur de Virgine hoc Ver- 
bum propter inseparabile templum Dei V erbi ex ipsa , non quia ipsa 
sit mater Dei Verbi $ nemo enim antiquiorem se parit . Addit ibidem 
appellare Mariam Deiparam contrarium esse nicaenis Patribus et sacris 
Scripturis : Ego teneo Scripturas quae ubique Virginem matrem Chri- 
sti y non Dei Verbi , et per Angelos et per Apostolos praedicarunt . 

Prob. ultimo tlies. in universum extrinseco argumento, x. Laici t 
Presbyteri , et Episcopi ante Ephesinam synodum aperte restiterunt Ana- 
stasio presbytero , et Dorotheo episcopo , quod B. Virginem non esse Dei- 
param publice praedicaverint ; et Nestorio ipsi blasphemiam illam partim 
dissimulanti , parlim approbanti , manifeste et palam oblocuti sunt . Cur au- 
tem illa agendi ratio animos tam Clericorum quam Laicorum adeo con- 
turbasset , ut scribit Socrates lib. 7. cap. 3 i. si Nestorius ejusque con- 
tubernales catholice sensissent? 2. Cyrillus alexandrinus plures adversus 
Nestorium scripsit epistolas atque libellos , Caelestinus R. P. lectis non 
modo Cyrilli , sed et Nestorii literis , excommunicationis in Nestorium poe- 
nam tulit nisi intra decem dies resipisceret . 3 . Nestorius ipse , ut ex 
ejus scriptis apparet , numquam conquestus est Catholicos sibi imposuis- 
se , sed omni argumentorum genere vera esse ostendere conabatur quae 
ipse affirmabat . 4 * concilium Ephesinura omnibus rite peractis atque ad 
examen revocatis , depositionis sententiam tulit contra Nestorium . 5 . post 
Ephesinam synodum omnes sancti Patres Nestorii exeerati sunt personam, 
et scripta tamquam haeretica damnarunt . Velle ergo Nestorium ab hae- 
resi quae ipsi a tota retro antiquitate tribuitur vindicare , est laterem Ia- 
yare vel aethiopem . 

Una revera est in Christo persona . 

Prob. i. Scripturis . Jolian. cap. i. v. 14. legitur : Et Verbum caro 
factum est . Jam vero Verbum factum est caro vel per sui conversionem 
iu carnem , vel quod carni seu humanitati conjunctura sit moraliter , vel 
quod conjunctio illa fuerit substantialis seu hypostatica ; neque enim alius 
unionis modus potest excogitari . Ast laudata verba non significant Verbi 
conversionem in carnem , id namque repugnat; neque meram unionem mo- 
ralem , quantumvis enim arcta sit duorum amicorum conjunctio , dici ta- 
men non potest unum factum esse alium . Superest igitur ut unionem 
significent hypostaticam . Verum hoc posito , nonne Verbum et humanitas 
unicam constituunt personam ? II. Paulus in Ep. ad Philip, cap. 2. v. 6. de 
Christo inquit : Qui cum in forma Dei esset , non rapinam arbitratus 
est , esse se aequalem Deo : sed semetipsum exinanivit formam servi 
accipiens , in similitudinem hominum factus , et habitu inventus ut ho- 
mo . De una eaderaque persona dicit Apostolus quod fuerit in forma Dei 
et in forma servi , quod fuerit aequalis Patri , et illi obediens . Una ita- 
que tantum est in Christo persona . Rursus de uno eodemque Christo af- 
iirmat quod semetipsum exinaniverit formam servi accipiens . Quod si 
formam servi ita accepisset ut in humanitate velut in templo habita- 
verit , adeoque diversa esset in Christo Verbi persona a persona hominis, 
dici nullo modo posset Verbum semetipsum exinaniisse . Nam ex quo Pa- 
ter et Spiritus sanctus per gratiam habitent in anima justi , numquid de 
iis alicubi legitur seipsos exinaniisse . III. de uno Christo inquit Johan- 
nes cap. 1. r. 18. Unigenitus flius qui est in sinu Patris , ipse enar- 
ravit . Et Petrus Matth. cap. 16. v. 16. Tu es Christus filius Dei vivi . 
Et Thomas Jolian. cap. 20. v. 28. Dominus meus , et Deus meus . Et 
Paulus idem in 1. ad Cor. cap. 8. v. 6. Unus Dominus J. C. per quem 
omnia . Non alia ergo est in Christo persona Dei , et persona hominis. IV* 
Isaiae cap. 9. v. 6. legitur : Parvulus natus est nobis ... et vocabitur nomen 
ejus ... Deus , fortis etc. Apostolus ad Rom. cap. 9. v. 5. Ex quibus (in- 
quit de Israelitis ) est Christus secundum carnem , qui est super omnia 
Deus benedictus in saecula. Act. cap. 20. v. 28. Attendite vobis , et uni- 
verso gregi , in quo vos Spiritus sanctus posuit episcopos regere Eccle- 
siam Dei , quam acquisivit sanguine suo . Et rursus Johan. cap. 8. v. 
58. Christus ait : Antequam Abraham fieret , ego sum . His similia in- 
numera sunt in Scripturis . Nullum plane validius afferri potest argumen-» 
tum ad demonstrandam in Christo unitatem personae quam illud exprom- 
ptum ex communicatione idioinatum . Quomodo enim quae Dei sunt , prae- 
dicari possent de homine et vicissim , si in Christo essent non solum 
duae naturae , sed etiam duae personae ? Et tamen allata hactenus testi- 
monia apprime demonstrant dari in Christo substantialem idiomatum com- 
municationem , et quae Dei sunt enuntiari posse de homine et Ticissim . 

Prob. 2 . Ecclesiae auctoritate . In symb. A post. ita legitur : Credo 
in J. C. filium ejus unicum D. N. qui conceptus est de Spiritu sancto , 
natus ex Maria vir fine . In symb. Nicaeno appellatur Filius consubstan- 
tialis Patri ; ac de illo e vestigio subditur : Qui propter nos homines , et 
propter nostram salutem descendit de caelis ; et incarnatus est de Spi- 
ritu sancio ex Maria virgine , et homo factus est . Eadem prorsus oc- 
currunt in symbolo C-P. synodus autem Ephesina Nestorium duas in Chri- 
sto- admittentem personas damnavit, approbavitque Cyrilli Anathemati- 
smos in quibus unitas in Christo praedicatur personae . Concilium Chal- 
cedonense Aetion. 5. in Fidei profess. sic inquit; Confitemur unum eum- 
demque Christum in duabus naturis inseparabiliter agnoscendum , nus- 
quam sublata differentia naturarum propter unitatem , magisque salva 
utriusque naturae proprietate , et in unam personam atque subsisten- 
tiam concurrente . Coucilium generale V. hanc edidit definitionem : Si quis 
dicit secundum gratiam , vel secundum operationem , vel secundum di- 
gnitatem , vel secundum honoris aequalitatem , aut relationem , aut af- 
fectum , aut virtutem unitionem esse factam ... et non secundum sub- 
stantiam unitionem Verbi ad carnem factam esse , anathema sit . Nemo 
non videt definitionem hanc haeresim percutere nestorianam . 

Prob. 3. PP. auctoritate qui ante Nestorium floruerunt . Ignatius 
martyr in ep. ad Ephes. Deus noster , inquit , Jesus Christus in utero 
gestatus est a Maria secundum dispensationem Dei ex semine David . 
Irenaeus lib. 3. cap. 18 . Unum et eumdem esse Verbum Dei , et hunc 
esse Unigenitum , et hunc incarnatum esse pro salute nostra J . C. D. N. 
Athanasius in lib. de lticarn. Homo una persona et unum animal est 
ex spiritu et carne concretum ; ad cujus similitudinem intelligendum 
est Christum unum esse , et non personas duas . Gregorius nazianzenus 
Orat. 3i. Non duo factus , sed unum ex duobus fieri sustinens . Deus 
enim ambo sunt , id quod assumpsit , et quod est assumptum : naturae 
duae in unum concurrentes , non duo filii . Hilarius lib. 9 . de Trin. 
Sed si Christus et homo et Deus est , et neque cum homo tum pri- 
mum Deus , neque cum homo tum non etiam Deus , neque post homi- 
nem in Deo non totus homo , totus Deus , unum atque idem necesse 
est dictorum ejus sacramentum esse , quod generis . Ambrosius lib. de 
Incarn. cap. 5. Non enim alter ex Patre , alter ex Virgine j sed idem 
aliter ex Patre , aliter ex Virgine . Hieronymus in cap. 1 . Ep. ad Ephes. 
Non quo alius assumptus homo , et alius sit sermo qui assumpserit j sed 
quo unus atque idem pro varietate caussarum , nunc sublimis , nunc 
humilis praedicetur . S. P. Augustinus Euchir. cap. 35. Christus Jesus 
Dei Filius , est et Deus et homo . Deus ante omnia saecula , homo in 
nostro saeculo . Deus , quia Dei Verbum , Deus enim erat Verbum : 
homo autem , quia in unitatem personae accessit Verbo anima rationa- 
lis et caro . Tract. 49* Johan. Anima et caro Christi cum Verbo 
Dei , una persona est , unus Christus est . Paria his habet innumeris in 
locis . Multa alia PP. testimonia vide apud Petavium collecta lib. 3. de 

Incarn. cap. n. Ilaec enim pauca satis esse arbitror ad nestorianara con- 
fodiendam haercsim , eo vel maxime quod laudati PP. ante haeresim il- 
lam exortam , uti animadvertimus , floruerint . 

CONCLUSIO III. 

B. Virgo Maria est et recte appellatur 9 «#to*o,- f Deipara . 

Sequitur propositio haec ex dictis . Si namque B. Virgo Maria Dei- 
para non est ; in Christo ergo duae erant distinctae personae , divina una 
et a Patre genita , altera vero humana quae ortum habuit ex Virgine . 
Ast unica admittenda est in Christo persona , ut demonstratum est hacte- 
nus . Ideoque illa eadem persona quae ab aeterno extitit , genita fuit secun- 
dum carnem , et quidem in tempore , a B. Virgine : atque idcirco B. Vir- 
go revera est et recte appellatur f Deipara . Haec eadem nihilomi- 
nus propositio peculiaribus est demonstranda argumentis . Itaque 

Prob. i. ex sacris literis in quibus luculentissime legitur eum quem 
genuit peperitque Virgo, scilicet Christum , esse Deum . Dc Christo quippe 
dictum est Isaiae cap. 9. Vocabitur nomen ejus Deus . Johan. ao. Domi- 
nus meus , et Deus meus . Act. 20. Attendite vobis etc. Ecclesiam Dei 
quam acquisivit sanguine suo . Ad Rom. 9. Qui est super omnia Deus 
benedicius in saecula . Cetera vide in opusculis de Trinitate . Sed mulier 
quae genuit ac peperit secundum carnem Deum , quis inficiabitur esso 
ac recte appellari 9 «tom» , Deiparam ? II. et ne Nestoriani reponant transi is- 
se Verbum dumtaxat per Virginis uterum nihil ex ea sibi substantive 
assumens , ajebat enim Nestorius apud Cyrillum lib. 1. cont ipsum , Non se 
invidere vocem illam Christi genitrici Virgini , sed eam scire esse vene- 
randam quae Deum suscepit , per quam transitum fecit omnium Dominus ; 
ne inquam haec Nestoriani reponant, Apostolus in Ep. ad Rom. cap. 1. v. 
3. de filio Dei scribit : Qui factus est ei ex semine David secundum car- 
nem . Quibus in verbis vel legendum putas , v»#/**»** , qui factus est ; et sensus 
est Deum carnem ex purissima Virginis carne sumpsisse , alioquin non 
recte diceretur factus ex semine David secundum carnem , quemadmodum 
non recte dicitur Eva facta ex semine Adam , quoniam ab Adami semine 
vere genita non est : vel putas legendum , , qui natus ac genitus est ; 

et tunc difficultas evanescit omnis , quoniam qui genitus est et natus , 
non transit dumtaxat , in sensu Nestorii, per Virginis uterum . III. eadem 
repetit Paulus in Ep. ad Gal. cap.-. 4. v. 4* Misit Deus filium suum 
factum ex muliere , factum sub lege , quae eodem ac antecedentia inlel- 
ligi debent sensu ; enim generationem , non transitum significat . IV. 

Johan. cap. 1. v. 14. Et Verbum , inquit, caro factum est . Verbum por- 
ro non alio sensu factum est caro , ut argumentatur Cyrillus contra Ne- 
storium , quam quia per generationem incarnatum est . Et quoniam hoc 
fictum est in utero Virginis , hinc B. Virgo revera est et recte appella- 
tur Deipara . 

Prob. 2. ex PP. Ignatius martyr in Ep. ad Rom. apud Theodoretum 
Dial. i. Persuasos , inquit, penitus de Domino nostro , qui est e gene- 
re D avidis secundum carnem , filius Dei , secundum deitatem , vere ge- 
nitus ex Virgine . Justinus martyr in Dial. cum Tryph. dicit , Christum 
prius extitisse filium conditoris omnium ac Deum , qui genitus est ho- 
mo per Virginem , eidem nohiscum patiendi legi subjectus , et carnem 
habens. Irenaeus lib. 3 . cap. 3 i. Verbum existens ex Maria , quae ad- 
huc erat virgo , recte accipiebat generationem Adae recapitulationis . 
Dionysius alexandrinus in Ep. adv. Paulum samos . Una sola Virgo filia 
vitae genuit vivens Verbum , et subsistens . Tertullianus lib. de carn. Christi 
capite 17. Antea omnia , inquit , commendanda erat ratio quae praefuit 
ut Dei filius de Virgine nasceretur . Athanasius Orat. 4 * cont. Arian. 
Divinae Scripturae scopus iste est et formula propria , ut duplicem 
agnoscamus in ea de Salvatore loquendi rationem , nimirum eum filium 
fuisse et esse semper Deum , qui sit Verbum , et splendor , et sapien- 
tia Patris ; tum postea propter nos , eumdcm illum assumpta carne de 
virgine Dei genitrice Maria , hominem esse factum . Gregorius nazlan- 
zenus Orat. 5 i. Si quis , inquit, sanciam Mariam Deiparam non cre- 
dit , extra divinitatem est . Ambrosius Ep. 63 . ait , Filium coaeternum 
Patri suscepisse carnem , natum de Spiritu sancto ex virgine Maria . 
Hieronymus lib. adv. Helvid. Natum Deum esse de Virgine credimus , 
quia legimus . S. P. Augustinus lib. de Dono Persev. cap. ultimo : Di- 
cimus Christum Deum verum natum de Deo Patre sine ullo initio tem- 
poris j eumdemque hominem verum natum de homine matre certa ple- 
nitudine temporis . Brevitati consulens innumeros alios omitto . Ex his 
inierim conficitur sanctorum Patrum qui ante Nestorium scripsere con- 
stantem traditionem eam esse , ut tunc Ecclesia crederet B. Virginem 
vere in utero suo divinum genuisse Verbum ; adeoque et esse et recte 
dici S*oto*<». j Deiparam . 

Prob. 3. ratione . Filius quem genuit peperitque Virgo , verus Deus 
est : alioquin nullum esset Incarnationis mysterium , nulla redemptio , nul- 
la pro peccatis nostris satisfactio ; ex eo enim integra nostrae salutis pen- 
det oeconomia , quod filius Virginis verus sit Deus . Unde B. Virgo est 
mater Dei . 

caput xv. 

In quo difficultates contra superius statutas theses 
afferri solitae solvuntur . 

Obj. 1. adv. 1. thes. Viri praeclarissimi qui vel Nestorii tempore 
vel post illius floruerunt aetatem , diserte testantur Nestorium ipsum in 
iis quae ad Incarnationis pertinent fidem , nullimode errasse , sed impru- 
dentiae dumtaxat fuisse reum .Et 1. quidem Johannes antiochenus in 
Ep. ad Nestor, quae extat p. 1. concilii Ephesini ita scribit : Si enim mens 
tua eadem sapit et sentit quae sancti Patres Ecclesiaeque Doctores 

sapiunt , et sentiunt ; nam hoc , Domine mi , ex multis , e/ ex co//t- 
munibus amicis de te accipimus , quorsum vereris pium sensum conve- 
nienti voce declarare ? Et ne quis reponat ea scripsisse Johaunem dum 
adhuc adhaerebat Nestorio , in Ep. ad Firmum post statutam cum Cy- 
rillo pacem scripta , sic habet : Sapiebat sic prius sanctissimus episcopus 
Nestorius , sicut res ipsae docuerunt . Cavebat vero nomen , veluti dare 
posset unde nos sequaces haeretici si pollinarii reprehenderent . Quia ve- 
ro sic et ante sapuit , inde convincitur quia cito constitit admonentibus 
nobis , et ipsum nomen accepit , et in duobus sermonibus sanam fidei ex- 
positionem et irreprehensibilem nobis direxit . II. Theodoreius in E P . 
3 . ad Alexandrum nicopolitanum sic inquit: Jam tuae sanctitati prae- 
dixi , quia si domini mei venerabilis et sanctissimi episcopi IScstorii 
fuerit dogma damnatum , nec ego cum his qui hoc faciunt communica- 
bo . III. Aeacius Berrhaeae antistes in Ep. ad Cyrillum , Quamquam , inquit, 
tum clero adscripti , tum plebaei quoque ex urbe C-P. Antiochiam 
et ad nos usque venientes , defendere videntur quod dictum est , ajunt 
enim in sensu nihil continere quod vel apostolicac doctrinae adverse- 
tur vel fidei a SS. PP. in Nicaea etc. neque graveris verbum elapsum 
in eorum gratiam qui hauserunt etc. IV. Addi his potest testimonium So- 
cratis historici accuratissimi qui lib. 7 . cap. 3a. ita de Nestorio loquitur: 
Nestorius apud plures venit in opinionem quod Dominum simplicem 
hominem esse diceret , quodque Pauli samosateni et Photini dogma in 
Ecclesiam introduceret : atque de hac re tanta concertatio tantaque tem- 
pestas mota est , ut Oecumenico concilio opus fuerit . Ego vero Hum 
ejus libros lustro , hominem imperitum reperio . Nec tamen mihi vide- 
tur imitari Paulum samosatenum aut Photinum , et Dominum omni- 
710 simplicem hominem dicere , sed solum Deiparae vocem tamquam 
larvam reformidare . Satis haec ad absolveudum ab omni errore Nesto- 
rium videntur . 

Resp. ad singula . Atque ad 1 . cum Johannes antiochenus relatam 
ad Nestorium scripsit Epistolam , non salis mentem illius compertam ha- 
bebat : data namque fuit Epistola initio turbarum quae contra impium 
haeresiarcham excitatae sunt $ ad Firmum enim non scripsit restituta Ec- 
clesiae pace , ut argumentum contendit , sed statim ac responsum ad Epi- 
stolam suam accepit a Nestorio , ut ex illis patet verbis , Cito constitit 
admonentibus nobis : et rursus , Sanam fidei expositionem et irrepre- 
hensibilem nobis direxit . Neminem autem latet Johannem antiochenuin 
initio favisse Nestorio , iliumque strenuum catholicae fidei vindicem exi- 
stimasse . In quo excusatione dignus erat ; quum Nestorius callide admo- 
dum cum sanctissimo viro se gereret, obtestans interposito etiam jureju- 
rando se catholicam undequaque de Incarnatione tenere fidem , reformi- 
dare autem Deiparae nomen propter Arii et Apollinarii blasphemiam . Ce- 
terum postquam Johannes pacem cum Cyrillo iniit , Nestorii detexit artes , 
eumque ut pessimum omnium haereticorum exeeratus est . Sed de his 
sermo redibit in subsequentibus . 

Tom. IV. Marcellius Theol. a 5 

Aii 2. lilem ferendam est de Theodorclo judicium. Eienim et is 
ab initio addictissimus Nestorio fuit , et verbis et scriptis ei patrocina- 
tus est . Imo diutius prae ceteris huic haeretico favit. Sed et ipse tandem 
veritatem agnoscens, pacem cum Cyrillo iniit, Nestorium damnavit , ejus- 
que haeresim tetro descripsit commate lib. 4 * haeret, fabul. cap. 12. De 
hoc etiam agemus deinceps . 

Ad 3 . Aeacius Berrhaeae episcopus , juxta priscos scriptores , non so- 
lum personae , sed et doctrinae Nestorii impense favit , aut saltem suspe- 
ctae admodum fuit fidei . Quare testimonium illius hac iu caussa atten- 
dendum non est . 

Ad 4 - Socrates e foro scholasticus erat , non theologus . Hinc cum 
historicum agit , non cum theologum , magni ejus judicium facimus . Ne- 
que enim is qui nusquam dedit theologiae operam , subtilissimas Ne- 
storii tricas potuit intelligere . Aliunde quum exeerari saepe in scriptis ejus 
audiret Arii , Apollinaris , ac Pauli samosateni jam notos errores , existi- 
mavit cum ignorantia potius quam falsa laborasse doctrina , non animadver- 
tens narrationem suam esse universali Ecclesiae in Ephesina synodo con- 
gregatae injuriosam , veteribusque Patribus ac ecclesiasticis scriptoribus e 
diametro oppositam . 

Obj. 2. adv. eamd. thes. Nestorius non semel fassus est unam tan- 
tum esse in Christo personam , quod ex verbis illius patet ; in Ep. enim 
ad Cyrillum quae habetur p. 3 . Cone, ita scribit : Quia mortis factu- 
rus erat mentionem , ne quis hinc Deum Verbum patibile esse collige- 
ret , * subjungit nomen hoc , Christus , quod utramque naturam , patibilem 
et impatibilem in unica persona denotat . Et in Ep. ad Alexandrum hie- 
ropolitanum inquit : JSoti duas personas unam personam facimus , sed 
una appellatione Christi , duas naturas simul significamus . In 1. deni- 
que Ep. ad Caelestinum ait : Utramque naturam quae per conjunctio- 
nem summam et inconfusam in una persona Unigeniti adoratur etc. 
Quibus in locis ubique diserte testatur unam esse in Christo personam . 
11 . et de unitate quidem loquitur physica , non morali . Nara Serm. 2. af- 
firmat non esse in Christo alterum et alterum , nec esse duos filios . En 
ejus verba : Christus secundum quod est Christus , indivisus est , et fi- 
lius secundum quod est filius , indivisus est : non enim habemus duos 
Christos vel duos filios j neque est apud nos primus Christus et se- 
cundus , neque alter et alter . III. quod si aliquando Nestorius inter 
Christi divinitatem ejusque humanam naturam nimis distinxisse videtur , 
et si quandoque negare visus est B. Mariam esse Deiparam , nonnullasque 
minus accuratas adhibuit phrases, fecit id ut Apollinaris ac Pauli samo- 
sateni vitaret errores. Hinc Serm. 12. ait: Damna eos qui dicunt se- 
cundum Apollinaris et Arii sensum Dei genitricem , et ego una tecum 
clamo SioroVo» . Filius Dei natus , est Deus V erbum et homo . Ergo quae 
peperit , propter unitatem dicatur Dei genitrix . Et iterum : In stupore 
dentium remaneat Paulus samosalcnus qui nobis dominicam humani- 
tatem nudare a deitate declarat . Similia habet Serm. G. et i 3 . IV. et 

revera si Nestorius unicam unitate physica non agnovisset in Christo per- 
sonam , quomodo potuisset Christum appellare Deum ? Et quomodo com- 
municationem admisisset in Christo idiomatum ? Inquit enim in Ep. aci 
Cyrillum : Rectum evangelicaeque traditioni consentaneum est , ut Chri~ 
sti corpus divinitatis templum esse fateamur , illudque nexu sublimi 
divinoque et admirabili ipsi conjunctum : ut dicamus divinam natu -> 
ram ea sibi vindicare quae corporis alioqui sunt propria . 

Resp. ad i. Nestorius non semel fassus est unicam esse in Christo 
personam , unitate tamen morali , non physica et hypostatica . Multipli- 
cis enim generis unionem admisit in Christo Nestorius j videlicet i. unio- 
nem societatis qualis inter conjuges intercedit, quo exemplo in scriptis 
suis passim utebatur . 2 . unionem honoris ac dignitatis , item ct volun- 
tatis et beneplaciti . 3. admisit unionem affectionis et amicitiae quao 
inter Deum et animam singulariter justam intercedit . 4* unionem quae 
esse solet inter imperantem ac mandata exequentem ; ajebat namque 
Christi humanitatem omnia ad nutum divinitatis complevisse . 5. denique 
agnovit in Christo unionem personalem , non hypostaticam , sed secun- 
dum cooperationem , quatenus persona humana Christi vice Dei Verbi lo- 
quebatur et operabatur . Haec docuisse Nestori um tum ex ejus scriptis , 
tum ex Cvrillo , Liberato , Damasceno , aliisque veteribus constat . Mul- 
tiplex autem illa unio non est unio , ut per se patet, vera atque physica 
quam Catholici in Christo admittunt , sed unio tantum moralis et acci- 
dentalis . Admittens ergo unicam in Christo personam, de morali, non do 
hypostatica loquebatur unione . 

Ad 2 . Non detrectabat Nestorius unum dicere Christum filium , 
subinlelligens unum esse dignitate ct honore , ut ex relatis paullo ante 
Ncstorii principiis apparet. Et loqui ipsum citatis in verbis de unitate fi- 
lii secundum honorem, dignitatem , atque adorationem , constat ex iis quae 
apud Cyrillum lib. 2 . contra ipsum habet : JSec duos habere nos Chri - 
stos vel filios duos , sed unum , et eumdem esse dignitate , non natura : 
et ex illius contra Cvrill. Anaihem . 5. Si quis unum esse post assumptio- 
nem hominis naturaliter Dei filium audet dicere cum sit Emmanuel , 
anathema sit . 

Ad 3. Obtendebat profecto Nestorius se duos negare in Christo filios, 
ut Arii , Apollinaris , ac Samosatensis vitaret errores , sed inierim Cyrilli , 
aliorumque Catholicorum de Incarnatione dogma existimabat errorem esse 
Samosatensis , Arii , Apollinaris . Affirmabat Arius Verbum divinum non 
esse Patri consubstantiale : Apollinaris putabat Verbum vices in Christo 
gessisse animae humanae: Paullus autem samosatenus censebat Christum 
•ita purum fuisse hominem, ut nullo modo sibi unitam haberet neque 
moraliter divinitatem ; Nestorius ergo exeerabatur Arium , quoniam revera 
fatebatur Verbum quod humanitatem sibi conjunxit , esse Patri consubstan- 
tiale . Non assentiebatur Apollinari, quum Christo corpus et animam hu- 
manam ipse tribueret . Damnabat Samosatenum , quoniam aliquam revera 
in Christo unionem Verbum inter ac humanitatem agnoscebat . Verum dum 


196 

adversus haerclicos haec affirmabat , fuit ipse novae haeresis architectas : 
quoniam inter Verbum divinum quod contra Arianos ajebat esse Patri con- 
substantiale , contra Apollinaristas non gessisse animae vices , contra Sa- 
mosatenuru fuisse personam a Patre distinctam et humanitati conjunctam , 
non aliam admittebat unionem nisi moralem . Et dum memoratos haere- 
ticos se refellere jactabat , illorum nomine haereticorum intelligebat Cyril- 
lurn aliosque Catholicos . Sic enim pessime argumentabatur . Si divinum 
Verbum est hypostatice humanitati unitum , et B. Virgo genuit ac pe- 
perit Deum, Verbo Dei nativitas passio mors ceteraeque carnis proprietates 
adseribi debent: Verbum quod nascitur patitur moritur inferioris est a 
Patre conditionis ; Vicerunt ergo Ariani . Aut saltem vices gessit animae in 
Christo, et. natum dicitur passum mortuum, quomodo dicuntur haec de ani- 
ma quae humanum corpus informat: et haec est haeresis Apollinaris, 
Ac denique si Verbi divinitas admittatur impassibilis ut reapse admitti 
debet, Christus qui passus est, purus pulusque erat homo, ut Samosatenus 
blasphemabat . Portenta haec ex Catholicorum systemate inferebat Nesto- 
rius . Quare in Ep. ad Cyrillum inquit : Rectum et euangelicae tradi- 
tioni consentaneum est , ut Christi corpus divinitatis templum esse fa- 
teamur ... verum propter illud communicationis nomen , nativitatem , pas- 
sionem, mortem , ceterasque carnis proprietates Verbo adserihere , id de- 
mum mentis est ethnicorum more errantis , aut certe insani Apollina- 
rii , et Arii , aliorumque haereticorum morbo aut alio etiam graviori 
laborantis . Vides Nestori um Cyrilli sententiam velut ethnicam et hae- 
reticam traducere? Ilac falsa ductus persuasione ita scribere non dubi- 
tavit ad Caelestinum : Unde et nos non modicam corruptionem orthodo- 
xae fidei apud quosdam hic reperientes , et ira et lenitate circa aegros 
quotidie utimur , est enim aegritudo non parva , sed affinis putredini 
Apollinarii , et Arii . Nestori us itaque sub obtentu veteres errores inse- 
ctandi , novum errorem in Ecclesiam invehere conabatur . 

Ad 4* Nestorius Christum appellat Deum nomine tenus et secundum 
honorem , non proprie ac sincere . Nam quod humanae Christi personae 
unita moraliter esset divina persona Verbi , ajebat competere Christo Dei 
nomen et honorem , nusquam vero putavit esse vere ac sincere Deum . 
Imo sedulo id cavit, dicens Anathem. i. Si quis dixerit eum qui est 
Emmanuel , esse verum Deum , et non potius , JSobiscum Deus , hoc est 
inhabitasse eam quae secundum nos est naturam , anathema sit . Et 
apud Cyrillum lib. i. cont. ipsum docet Christum appellandum esse De- 
um quomodo Deus dicitur Moyses vel quivis alius in Scripturis comme- 
moratus . Communicatio demum idiomatuin quam Nestorius admittit , est 
quidem moralis quaedam communicatio , non physica et realis : quod a- 
perte patet tum ex quo Christi corpus templum appellet divinitatis, tum 
ex quo post laudata in argumento verba e vestigio subjungat , Verum pro- 
pter hanc appropriationem etc. Verba dedimus paullo supra . Cetera quae 
in defensionem afferri solent Nestorii, ex dictis facilem habent solutionem. 

Obj. 2 . adv. ah. prop. Unio quae inter divinam humanamque Chri- 

sti naturam intercedit , unio esi mere moralis ; similis illi quae est inter 
templum illiusque habitatorem , inter indumentum et personam illud fe- 
rentem . Nam de corpore suo inquit Christus Johan. cap. 2. v. 19. Solvite 
templum hoc . Et in Psalmis assimilatur tabernaculo . Et Paulus ad Phi- 
lip. cap. 2. In similitudinem , inquit , hominum factus , et habitu inven- 
tus ut homo . Quod si unio moralis est , non hypostatica , jam duae sunt 
in Christo distinctae personae . II. coulirinant veteres Patres Nestorii sen- 
tentiam . Nam Ambrosius, Augustinus, Prudentius affirmant Verbum as- 
sumpsisse hominem . Homo autem nequit intelligi absque subsistentia . ,A- 
thanasius , Euseblus , Cyrillus Christi corpus divinitatis appellarunt in- 
strumentum . Porro instrumentum est aliquid ab agente principali distin- 
ctum ut a rege distinguitur minister . Non pauci Patres Christum homi- 
nem dixere dominicum vel deiferum . Ferens autem ab eo qui fertur 
omnimode distinguitur . III. S. vero JohaDnes Chrysostomus Hom. 3 . in 
cap. 1. Ep. ad Ilebr. ad illa Pauli verba , Sedes tua Deus in saeculum 
Saeculi . Proplerea unxit te Deus etc . ita scribit : Ilie et Judaeos , et Pa- 
uli samosateni sectatores , et Arianos , et Marcellum , et Sabellianos 
percussit ( Apostolus ) et Marcionem . Quomodo vero ? Judaeos quidem , 
ostendens duas personas Deum et hominem , alios vero Samosateni as- 
seclas dum haec dicit de aeterna substantia et increata essentia , Sedes 
tua Deus in sacculum saeculi . Adversus Arianos autem , et rursus hoc 
ipsum quod non sit servus ... Contra Marcellum vero , quod sint hae 
duae personae distinctae secundum hypostasim . Duas itaque agnoscit in 
Christo Chrysostomus personas . 

Resp. ad 1. Sacra Scriptura Christi humanitatem comparat templo , 
tabernaculo , indumento non ad exprimendam duarum unionem natura- 
rum , sed alia de caussa . Et in primis observandum est etiam rationalem 
animam in Scripturis dici habitare in corpore velut in domo et in ta- 
bernaculo , humanumque corpus appellari indumentum . Ait namque Apo- 
stolus in 2. ad Cor. cap. 5 . v. 1. Si terrestris domus nostra hujus ha- 
bitationis dissolvatur . Et v. 4 * Nam ct qui sumus in hoc tabernaculo , 
ingemiscimus gravati. Et in Ep. Judae cap. 1. v. 23 . Odientes et eam , 
quae carnalis est , maculatam tunicam . Non proinde affirmabit Nestorius 
inter rationalem animam et corpus unionem dumtaxat intercedere mora- 
lem . Deinde non ad unionem exprimendam , sed aliis de caussis , ut ajc- 
bam , allatas instituit Scriptura comparationes . Christus enim corpus suum 
appellat templum , propterea quod quemadmodum salomonicum templum 
barbarorum manibus dirutum majori fuit gloria excitatum , similiter et 
corpus Christi ad mortem per inimicorum manus tradendum erat , ac de- 
inde a mortuis excitandum gloriosum et incorruptibile . Comparatur etiam 
tabernaculo , quoniam sicuti in tabernaculo gloria Domini antequam a 
Salomone templum aedificaretur latebat, ita in corpore Christi omnis la- 
tebat plenitudo deitatis corporaliter . Dicitur denique Christi corpus vela- 
men et indumentum , quoniam ut indumentum humani corporis contegit 
membra, ita humanitas Christi divinitatem contegebat ; Verbum quipp e di- 
vinum semetipsum exinanivit , formam servi accipiens . 

Ad 2 . Quando S. PP. affirmant divinum Verbum assumpsisse homi- 
nem , hominis nomine non personam , sed perfectam intelligunt humanam 
naturam . Nam disputant plerumque adversus Apollinaristas Christi huma- 
nitati rationalem animam denegantes . Ut ergo significarent Christum hu- 
manam naturam ex corpore et anima compositam habuisse , ajunt Ver- 
bum assumpsisse hominem. Vide Augustinum lib. n. de C. D. cap. 2 . 
Alii Patres appellant humanitatem instrumentum divinitatis , sed divinitati 
ipsi Verbi hypostatice , non moraliter unitum , siculi humanum corpus a- 
nimae instrumentum saepe appellatur . Vide quae diximus adv. Mono- 
thelilas . Non pauci ex PP. Christum hominem deiferum vel deifica- 
tuni vel dominicum dixerunt , quod Deum sibi hypostatice conjunctum 
ferret , non in sententia Nestorii . Haec quoque nomina opposuere PP. hae- 
resi Apollinaristarum , ut humanam Christi naturam anima rationali non 
caruisse clarius exprimerent . 

Ad 3. Chrysostomus demum duas agnoscit personas, non humanam 
atque divinam , ut somniabat Nestorius , sed Patris ac Filii: 1 . quoniam 

post allata verba , de Patre et Filio loquens ait duas esse distinctas per- 
sonas secundum hyposlasini . 2 . Chrysostomi scopus eo loci est Judaeos , 
Samosatenos , et Marcellum ancyranum refellere , qui uno ore Trinitatem 
impugnabant personarum . Hinc ex eo Apostoli testimonio demonstrat exi- 
stere Deum qui unxit , et Deum qui secundum humanitatem unctus est , 
nempe Patrem et Filium . 3. patet idipsum ex Horn. 3o. cont. Anomae- 
os ubi idem Apostoli testimonium ad duarum personarum Patris ac Fi- 
lii distinctionem demonstrandam usurpat . 4« colligitur rursus Chrysosto- 
munt de Patris ac Filii loqui personis ex eo quod Nestorius ejusque 
discipuli numquam tanti Patris abusi sint auctoritate . Imo nec Theodore- 
tus nec Johannes antiochenus qui in Chrysostomi lectione exercitatissi- 
mi erant quorumque maximum studium erat Nestorium excusare , vel 
minimum habent verbum de hoc vel alio praestantissimi doctoris testimo- 
nio . 5. alibi Chrysostomus dissertissime affirmat unam esse in Christo 
personam,* puta in Ep. ad Caesarium scribit: Etsi enirn in Christo duplex 
natura , verumtamen indivisibilis unio in una filiationis persona et sub- 
. sistentia . Legatur YVitnsse de lncarn. ubi tota narratur controversia inter 
eruditos olim commota circa laudatum Chrysostomi testimonium . Quae ob- 
jici a Nestorianis solent, ex ratione petita soluta vides cap. 10 . libri su- 
perioris . 

Obj. 3. cont. 3. thesim . Praecipuum ad adstruendam B. Mariae di- 
vinam materniiatem desumunt Catholici ex quo Filius ab ea in lucem 
editus, dicatur in sanctis paginis Deus. Illud autem nullius est ponderis, 
quum in Scripturis Deus dictus sit etiam Moyses , et dii appellantur Ange- 
li ac judices terrae . II. vox haec , Deipara , nullimode reperitnr in Scri- 

• pturis, non in concilio Nicaeno, non apud Patres , neque apud Leonem M, 

• qui fuse de Incarnatione adversus Eutychelem in Ep. ad Flaviauum dis- 
seruit j imo procusa in Apollinaristarum videtur officina. III. neque vox 
illa probata fuit in concilio Chalcedonensi , quamvis aliqui poslulassent ut 

symbolo adderetur. Cujus rei nullam aliam illius Concilii Patres caussam 
habere potuerunt nisi quod vox illa nova esset et inusitata . 

Resp. ad i. In sacris literis non reperitur neque vox ? ne- 

que vox eioMxof, Christipara , et Dei susceptrix , quas Nestoriani adhibe- 
bant . Et nihilominus contendunt B. Virginem appellandam esse Christi- 
param , ac Dei susceptricem . Vox itaque Deipara non legitur in Scriptu- 
ris expresse seu quoad nomen , bene vero habetur implicite et quoad 
nominis significationem . Ubicumque enim in sacris voluminibus legitur 
Christum esse Deum et esse unum , ibi profecto legitur B. Virginem 
quae genuit peperitque Christum esse Deiparam . Ubi autem certi su- 
mus de re , non est disputandum de nomine, ait S. P. Augustinus in Ep. 
ad Pascentium . Ratio autem cur Ecclesia nomen quod expresse non re- 
peritur in Scripturis usurpaverit , fuit callidissima haeresis nestoriana ad 
quam praefocandam nullum aptius inveniri poterat vocabulum . Jus au- 
tem habet Ecclesia ut novis emergentibus erroribus novas adinveniat vo- 
ces ad errores illos praefocandos , ut patet exemplo vocis ofxooijetot. Quod Ni- 
caenum I. concilium spectat , ultro fatemur vocis hujus , Deipara , ex- 
presse non meminisse . At rem hoc nomine significatam satis superque 
definivit . Nam postquam statuerat Filium Dei esse Patri consubstantia- 
lem , illico subdit incarnatum ex Maria virgine fuisse , hominemque fa- 
ctum . Vocem autem illam non adhibuit , quoniam nullus erat qui in- 
solenter Mariam genuisse ac peperisse Filium Dei negaret . Falsum autem 
est ante Leonem M. neminem Patrum hujus meminisse vocis. Demon- 
strat quippe Cyrillus nomen illud venerabile usurpasse Petrum alexandri- 
num , Athanasium, Amphilochium , Antiochum, et Ammonem . Gregorius 
certe nazianzenus Orat. 5i. vocem illam expresse adhibuit , ut ex recitata 
capite superiori illius sententia patet . Caussa demum cur chalcedonen- 
ses PP. addere vocem , Deipara , symbolo renuerunt, non fuit vocabuli no- 
vitas , sed impia haeresis eutychiana contra quam coactum fuerat Con- 
cilium , et cujus sectatores abuti nomine illo facile potuissent , ut per se 
manifestum est . Ceterum quum Concilii illius Patres in unica Christi per- 
sona duas existere distinctas naturas definierint , statuerunt quoque B. Vir- 
ginem quae Christum genuit et edidit esse Deiparam . 

Obj. ultimo cont. eamd. prop. Ut B. Virgo sit ac dici possit Dei ge- 
nitrix , debuit ex se originem dare Verbo secundum divinitatem , seu gi- 
gnere ac parere debuit divinitatem . Cumque hoc impossibile sit , non 
est nec appellari potest Deipara . II. neque difficultas enodatur reponen- 
do B. Virginem genuisse hominem qui semper fuit Deus . Nam ex hoc 
sequitur dumtaxat dici posse matrem Christi seu Christiparatu , non Dei- 
param ; siculi ex quo mater quaevis in humanis gignat et pariat carnem 
cui anima unita est rationalis , consequitur dicendam esse matrem lotius 
hominis , non matrem animae . IU. si Catholicorum admittatur sententia ; 
ergo excusabilis gentilitas matres diis subintroducens , ut Nestorius aje- 
bat j sicque Virgo dici poterii Dea Deoque consubstantialis . IV. hinc non- 
nulli Patres quum crediderint B. Virginem Deiparam , non dubitarunt af- 
firmare divinitatem natam fuisse ex muliere . 

Resp. ad i. Quum duplex sit in Christo natura , divina et humana 
in una hypostasi conjuncta ; ut B. Virgo sit dicaturque Deipara satis est 
ut ex se genuerit atque pepererit Christi personam quae Deus est, nec 
requiritur ut genuerit et ediderit divinitatem absolute spectatam . Rem 
clare explicat Cyrillus in Ep. ad Monachos jEgypti : Et si mulieres istae 
nonnisi terrenorum sint corporum matres , nihilominus cum totum ani- 
mal pepererint ex anima et corpore compositum , non solum ejus par- 
tem peperisse dicuntur . ]Sec aliquis dixerit , exempli caussa, Elisabelham 
matrem Johannis esse carnis genitricem , non animae : peperit animatum 
Baptistam , ac sic tamquam unum aliquid ex ambobus hominem , anima 
videlicet et corpore . Hujusmodi quidpiam facium esse fatebimur in Em- 
manuelis generatione , quippe natum est , ut dixi , ex Patris substantia 
Unigenitum ipsum Verbum . Cum autem carnem suscepit camque pro- 
priam sibi fecit ut filius hominis esset ac similis nostri fieret , tunc 
minime est absurdum dictu , imo necessario profitendum illum ex mulie- 
re secundum carnem esse natum ; quemadmodum anima una cum pro- 
prio corpore gignitur , et unum cum eo reputatur . 

Ad a. Pro hoc solvendo argumento satis est discriminis afferre ra- 
tionem . Anima in se sumpta , sive ante sive post unionem cum corpo- 
re considerata , non est persona : ac proinde quum denominationes sint sup- 
positorum , mulier quae corpus gignit et parit cui anima unitur , dicitur 
mater totius hominis , non animae tantum . E contra vero divinum Verbum, 
vel ante vel post hypostaticam unionem spectatum , est persona : atque 
idcirco B. Virgo quae corpus cui divini Verbi suppositum copulatum est 
genuit , et est et recte appellatur Deipara . 

Ad 3. Latissimum quoque discrimen est nos inter atque gentiles , 
quamvis Mariam Dei esse genitricem aflirmemus . Illi enim eo sensu sub- 
introducebant propriis diis matres , quod stulte crederent deos olim meros 
fuisse homines . Catholici vero B. Virginem matrem Dei faciunt , quoniam 
humanitatem genuit et edidit cui hypostatice conjuncta erat divina per- 
sona . Nec proinde Mariam credimus Deo 'consubstantialem ac Deam , quo- 
niam non affirmamus peperisse Deum per se ac ab humanitate divisum . 

Ad 4 . Nonnulli Patres divinitatem natam de Virgine affirmarunt , 
divinitatis nomine non naturam , sed personam divinam intelligentes , et 
quidem secundum carnem . Atque haec tum pro critica tum pro contro- 
versia de fide sufficiant . 


caput xvi. 


An duodecim Anatheniatismi Cyrilli haeresim sapiant Apollinari st arum . 


Exposita catholica de Incarnatione fide contra Nestorium , ab haere- 
sis A pollinarii nota vindicandus modo est sanctissimus alexandrinus an- 
tistes Cyrillus , quo nullus Nestorium magis exagitavit. Quum enim hujus 
homiliac ad manus pervenissent Monachorum in dSgypto commorantium , 

multique simplices in errorem ex earum lectione vel dubitationem addu- 
cerentur, Cyrillus Epistolam doctrina auctoritateque plenam ad illos scripsit' 
qua in recta fide cos confirmare conabatur nulla novae haeresis architecti 
interjecta mentione . Ast ubi Epistola illa Nestorii manus ascendit, incredi- 
bile dictu est quanto odio Cyrillum prosequi coeperit , quasi vero Eccle- 
siam pestifero halitu suo posset impune maculare . Unde quanto magis 
Cyrillus literis suis humanissimis eum placare satagebat , tanto magis Ne- 
storii animus exulcerabatur $ donec congregata iEgyptiaca synodo tertiam 
ex ea scripsit ad Nestorium Epistolam in qua duodecim capitula seu 
anathematismi quibus nestoriana haeresis funditus evertitur , inter cetera 
continebantur . Sed non resipuit proinde impius haeresiarcha , imo duode- 
cim alia conscripsit ille capitula in quibus alexandrini praesulis doctri- 
nam tamquam Eunomii , A pollinarii , et Arii fermento respersam refelle- 
re , suamque stabilire moliebatur . Neque Nestorio solum , sed et Johanni 
antiocheno ej usque ephesino conciliabulo visum est Cyrilli anathemali- 
smos veterum continere haereticorum errores . Cujus rei adeo persuasi 
erant , ut Theodoreto Cyri episcopo et Andreae samosatensi dederint in 
mandatis anathematismos illos tamquam haereticos editis dissertationibus 
refutare . At Cyrillus apologeticis scriptis impactam sibi calumniam tam 
egregie propulsavit , ut nullus inter veteres Catholicos sit qui de illius 
doctissimi viri fide non optime senserit . Et nihilominus nonnulli e calvi- 
niana secta scriptores quos initio superioris capitis commemoravimus , non 
dubitant Cyrillum ob laudata capitula* dicteriis onerare , contra quos sit 

CONCLUSIO 

Duodecim anathematismi Cyrilli ab omni erroris labe 
immunes prorsus sunt . 

Prob. x. argumento extrinseco . Duodecim anathematismi Cyrilli ple- 
nis calculis approbati sunt a Conciliis, a Romanis Pontificibus, a scriptori- 
bus ecclesiasticis . Et I. a Conciliis . Nam Ephesinae synodi Patres in re- 
latione ad Caelestinum post action. 5. de B. Cyrilli literis quibus anathe- 
matismi continentur , ita scribunt : Lectae deinde sunt litterae quas san- 
ctissimus Deoque lectissimus alexandrinae ecclesiae episcopus Cyril- 
lus ad eum ( Nestorium ) scripserat , quas S. Synodus approbavit ut 
recte inculpateque exaratas . In concilio Chalcedonensi action. 5. haec alia 
leguntur : Epistolas synodicas B. Cyrilli alexandrinae ecclesiae prae- 
sulis ad Nestorium et ad Orientales congruenter habentes suscipit . 
Concilium generale 5. can. 3. Si quis , inquit , defendit impia Theodo - 
reti scripta quae contra redam fidem , et contra primam Ephcsinam 
synodum , et S. Cyrillum , et duodecim ejus capitula exposuit ... ana- 
thema sit . II. Romani quoque Pontifices Cyrilli fidem sumrnis extulere 
laudibus , quod patet legenti epistolas Caelestini ad Johannem antioche- 
num , Nestorium , et ipsum Cyrillum ad quem ita scribit : Nefariam do - 
Toni. IV. Marcellius fheoU a6 

ctrinani suam anathematizet , eanique de Christi Dei nostri generatione 
fidem in posterum confessurum se spondeat , quam et Romana , et tuae 
sanctitatis ecclesia , ct universa denique religio christiana praedicat . 
Eodem modo loquitur Grcgorius II. in profes. Fidei ad S. Germanum C-P. 
De posterioribus Romanis Pontificibus nemini dubium . III. quoad eccle- 
siasticos scriptores , habent Cyrilli capitula ac reliqua scripta encomiastas 
Epiphaniurn alexandrinum in Ep. ad Maximianum episcopum , Johannem 
sebastenum in synodicis literis ad Leonem Augustum , Liberatum in Bre- 
viario , Anastasium sinaitam in Hodego cap. 5 . Eulogium alexandr. in Orat, 
cont. calumniat. Patrum, Photium in Bibliolli. cod. m. Idatium in Chroni- 
co , Gennadium de Script. eccl. cap. 65 . innumerosque alios tam veteres 
quam recentiores . IV. quibus momentis confirmationis loco universa addi 
potest /Egyptiaca ecclesia quae ad Concilium a Cyrillo convocatum con- 
venit , ecclesia Romana quae in Martyrologio die 37 Januarii Cyrillum 
appellat invictissimum fidei propugnatorem , et ecclesia Graeca quae die 
9 Junii consimili elogio illum celebrat in Monologio . 

Prob. 2. argumento intrinseco , breviter expendendo singula Cyrilli 
capitula . In 1. ergo anathematismo statuit Deum post Incarnationem ve- 
re esse Emrnanuelem , hoc est hominem ex Virgine genitum qui nobiscum 
habitavit, et B. Mariam esse Deiparam. Nonne duo haec catholica sunt? 
I11 2. declarat Verbum unitum carni substantialiter , hoc est vere ac rea- 
liter et secundum hypostasim : ita ut in duabus naturis unus subsistat 
Christus ; idque contra Nestorium moralem admittentem in Christo unio- 
nem , proindeque duplicem personam . In 3 . magis magisque substantia- 
lem hanc unionem confirmat et urget , atque non esse post illam in Chri- 
sto dividendas duas substantias , quasi unaquaeque propriam habeat subsi- 
stentiam , et unitae solummodo sint dignitate affectu vel auctoritate , sed 
ex duabus substantiis unum coalescere Christum . In 4 * anathematismo 
admittit veram idiomatum communicationem, anathema in illos intorquens 
qUi eas voces quae de Christo dicuntur, aliquas Verbo tamquam vero ho- 
mini formaliter intellecto , aliquas vero tamquam Deo minime humanita- 
ti hypostatice copulato deputaverit . Praefocat hoc modo Nestorii haere- 
sim , nullam in Incarnationis mysterio idiomatum agnoscentis communica- 
tionem . In 5 . maledicit eis qui docent Christum esse 'hominem dei- 
ferum , blasphemantes Christi humanitatem portare Deum , ut Moyses , 
Elias, ceterique justi qui Deo non hypostatice, sed moraliter tantum et 
per sanctificantem gratiam conjuncti sunt . In 6. definit Christum esse 
Deum et hominem simul propter quod Verbum caro factum est ; atque 
idcirco haereticum esse Nestorium appellantem Deum dominum Christi . 
In 7. affirmat Deum Verbum non esse operatum in hominem Christum ; 
quum Verbum et homo Jesus unica sint persona , non duae ut sentiebat 
Nestorius . In 8. capitulo ut unum esse incarnatum et humanatum 
Dei Verbum magis confirmet , vetat hominem coadorari conglorificari ac 
connominari , velut alterum cum altero , cum Deo Verbo oportere . Refel- 
lit hoc anathematismo Neslorianorum locutiones . In 9. hunc sibi pro- 

ponit scopum ut ostend.it, Verbum assumpta carne Verbum mansisse , o- 
mnia quae habet Pater habuisse , Spiritumque sanctura esse proprium ipsius 
sicut et Patris, contra quam sentiret Nestori us qui autumabat Christum ef- 
ficaciam accepisse a Spiritu sancto , ab eoque tamquam ab aliena virtute 
fuisse glorificatum .In io. una cum Apostolo Christum appellat Pontificem, 
et nostrae confessionis Apostolum : quod non inficiabatur Nestorius , sed 
addebat alium esse Pontificem nostrum , et personam aliam Dei Verbum ; 
unde docebat Christum Pontificem nostrum pro se obtulisse seipsum in 
sacrificium. In n. tradit carnem, hoc est humanitatem Christi esse vivi- 
ficatricem . Quum enim sit propria Verbi quod est vivificum , consequens 
fit ut illa quoque sit vivifica : quod inficiabatur Nestorius .In 12. de- 
nique anathematismo perfectam idiomatum iterum inculcat communicatio- 
nem , anathematis sententiam ferens in eos qui non confitentur Deum 
Verbum carne passum esse , et carne crucifixum , et mortem carne gu- 
stasse . In recitatis profecto capitulis ne verbulum quidem est quod ca- 
tholicam de Incarnatione quaquaversus non inspiret sententiam , et nesto- 
rianam haeresim prorsus non confodiat . Qua froute igitur recentiores qui- 
dam e calviniana secta nebulones sanctissimum alexandrinum antistitem 
erroris audent insimulare ? Nempe ut contra catholicam fidem Ephesini 
concilii elevent auctoritatem , ac nestoriauorum tueantur partes . 

Adversariorum argumenta refelluntur . 

Obj. 1. Johannes antiochenus cum suis Orientalibus , Theodoretus , 
Ibas edessenus , et Isidorus peleusiota duodecim Cyrilli anathematismos da- 
mnarunt , et nonnulli ex his , editis etiam dissertationibus, illos tamquam 
Apollinaristarum erroribus infectos confutarunt . Non est vero catholica 
doctrina illis contenta . II. nec dici potest laudatos proxime episcopos de- 
ceptos errore facti fuisse. Nam 1. Johannes antiochenus et cum ipso Orien- 
tales etsi Cyrilli capitula damnaverint , non proinde habiti sunt ab 
Ecclesia tamquam haeretici : imo nec ab ipso Cyrillo qui ut pacem cum 
illis iniret , ab eis non postulavit ut anathematismos reciperent , quum 
ipse e contra formulae fidei ab Orientalibus per Paulum emissenum acce- 
ptae absque ulla haesitatione subscripserit . 2. Theodoretus postquam Cy- 
rilli capitula scriptis suis refutaverat, a Chalcedonensi concilio receptus est 
tamquam catholicus , quod solum ab eo exegit ut Nestorium ej usque errores 
damnaret , non vero ut Cyrilli subscriberet capitulis . Ac praeterea post 
initam cum eodem Cyrillo pacem non dubitavit haec ad domnum Pa- 
triarcham antiochenum scribere : Nec prius illi qui haec ( capitula ) scri- 
pserat communicavimus , quam iis quae exposueramus consentiens , con- 
sonam his doctrinam accommodavit , nullam capitulorum illorum faciens 
mentionem . Mortuo Cyrillo aliam ad eumdem Domnum dedit epistolam 
in qua scribit Cyrillum vita functum , cum majora et pejora pertracta- 
ret : et nihilominus Theodoretus tamquam maxime orthodoxus a Chal- 
cedonensi concilio fuit receptus . 3 . hoc dicendum quoque de Iba , quum 

et ipse uli catholicus ab eodem receptus fuerit Concilio .£4* Isidori peleu- 
siotae auctoritas nonne magni facienda est ? Vel ab ipso Cyrillo Patris loco 
venerabatur. Et is nihilominus CyrilLi doctrinam rejicere non dubitavit. * 
Resp. ad i. Non diffiteor laudatos in argumento Patres anathemati- 
smos rejecisse et scripto quoque confutasse Cyrilli . Sed quid proinde ? In 
primis longe major est testium numerus qui stant pro fidei integritate Cy- 
rilli , quam illorum qui ejus habuere doctrinam erroris suspectam j ut ex 
nube testium quos paullo supra retulimus apparet. Hos autem paucos 
qui contra Cyrillum steterunt , deceptos fuisse errore facti non modo ex 
rei eventu apparet , ad concordiam enim cum Cyrillo redierunt , sed ob- 
servatum jamdudum fuit a Facundo hermianensi qui lib. 6. de Ep. Ibae 
edesseni loquens inquit : Fatendum est hanc epistolam satis ostendere 
quod reverendissimus Ibas cum orientalibus aliarumque provinciarum 
episcopis intentionem dictorum beati Cyrilli minus intelligens , et suspi- 
catus quod negaret in Christo differentiam naturarum , consequens ju- 
dicavit quia in Apollinarii dogma incidisset . Et sane , nonne commemo- 
rati episcopi initio crediderunt recte sentire Nestorium ? Sicut ergo de- 
cepti sunt Nestorium defendendo , ita et damnando Cyrillum . Ceterum 
excusatione aliqua digni suut . Nondum quippe Nestorii agnoverant callidi- 
tatem , innumerae contra Incarnationem praecesserant haereses , et Cyril- 
lus licet opportune , novuin tamen invexerat unionis hypostaticae nomen 
Ad 2 . Non refert quod Johannes antiochenus ceterique cum eo O- 
rienlales habiti non sint ab Ecclesia tamquam haeretici etsi Cyrilli damna- 
verint anathematismos . Nam optime novit Ecclesia illos errore facti de- 
ceptos , existimasse in illis capitulis semina contineri Apollinaristarum . Et 
aliunde Caelestini epistolis obedientiam exhibuerunt, Nestorium de turba- 
tis ecclesiis acriter reprehenderunt , ad palinodiam exhortati sunt recantan- 
dam , ac denique receperunt Ephesinum concilium , damnarunt Nestorium, 
et ad pacem cum Cyrillo redierunt. Qui si ab Orientalibus ut sua capi- 
tula reciperent non postulavit , prudentissima usus est oeconomia . Mos 
quippe iliorum est qui ecclesiasticam diligunt pacem et unitatem , ut 
ab iis quos ad concordiam reducere conantur , non omnia quae stricto 
jure exigi possunt petant , integra dumtaxat sinceraque fide contenti . 
Ita se gessit Cyrillus cum Orientalibus stalim ac agnovit illorum fidem 
inlcgram esse atque sinceram , nec fidei formulae sibi per Emissenum al- 
latae subscribere detrectavit quoniam analhcmaiismis suis consona erat . 
Praedicabatur namque ibi 13. Virgo Deipara , unica statuebatur in Christo 
persona , communicatio idiomatum agnoscebatur apertissime , et damnaba- 
tur Nestorius ejusque doctrina tamquam nova et haeretica . Ast haec est 
summa doctrinae quae Cyrilli capitulis continetur : ideoque una eademque 
erat Cyrilli ac Orientalium fides . 2 . statim ac Theodoretus coram con- 
cilii Chalcedonensis Patribus comparuit , Episcopi aegyptii , illirici , ac pa- 
laestini exclamarunt : Magister JSestorii foras . Ob Orientalium tamen 
auctoritatem receptus fuit , ea conditione ut anathema in Nestorium ejus- 
que doctrinam elata voce pronuntiaret . Neque vero necessarium erat ut 

Concilii Patres Cyrilli capitulorum mentionem facerent , quum action. 5. 
Cy rilii doctrinam jam approbassent . Observat Leontius bizantinus lib. de 
Sect, Patres chalcedonenses tacuisse action. 6 . Cyrilli anathematismos ob 
quamdam dispensationem , exemplum ejusdem Cyrilli secutos . Quod au- 
tem additur ex epistolis Theodoreti ad domnum Patriarcham antioche- 
num , facile solvitur si tempora et scripta distinguantur . Theodoretum 
adhaesisse principio Nestorii saltem personae etiam post celebratum Ephe- 
sinum concilium , patet tum ex confutatione anathematismorum Cyrilli , 
tum ex epistola ' ad Andream samosatensem qua et Ephesino concilio et 
Imperatori obloquitur, tum demum ex epistola ad Nestori um cui perpe- 
tuam spondet amicitiam . Deinde aestu disputationis et odio in Cyrillum 
abreptus non dubitavit defendere aliquando etiam nestoriana dogmata $ 
ut constat legenti refutationem capitulorum , in qua B. Mariam Deum ge- 
nuisse negat , oppugnat hypostaticam unionem , nec communicationem ad- 
mittit idiomatum in sensu Catholicorum . Veritatem tamen agnovit , im- 
piamque ejuravit Nestorii doctrinam . Subscripsit quippe Leonis M. episto- 
lae , Chalcedonensi interfuit concilio , in epistola ad Dioscorum catholi- 
cam fidem propugnavit , et anathema dixit nominatim Nestorio . Ast erga 
S. Cyrillum diu fuit animo amaro , putans illius scripta erroribus scatere 
Apollinarii , in eaque perstitit opinione etiam post initam ecclesiarum pa- 
cem , videlicet usque ad annum 4^1* in quo Ephcsinam synodum ac 
Cyrilli scripta approbavit . Nil mirum ergo si Theodoretus ita ad Dom- 
num anliochenum de Cyrillo scripsit , quum adhuc errore facti delinere- 
tur . 3. de Iba edesseno episcopo non multa dicam . Illius epistolam pro- 
fanas blasphemias continere ait Vigilius R. P. et non catholicam appel- 
lat M. Gregorius . Et jure quoniam in ea Nestorium damnatum affirmat 
inquisitione non facta . Receptus nihilominus fuit ut orthodoxus , quoniam 
epistolam suam ad Marim persam retractavit , et anathema dixit Nestorio 
irnpiisque illius dogmatibus . 4* merito Cyrillus Patris loco habebat Isido- 
ruin peleusiotam . Ast hic numquam existimavit Cyrillum suum a fidei 
veritate aberrasse , sed a falso rumore deceptus credidit fuisse dissidio- 
rum , paullo plus quam deceat, fautorem : atque de hoc tantum Cyrillum 
aliquando redarguit, ut ex epistolis 3io. et 370 . lib. 1 . ad Cyrillum 
apparet . 

Obj. a. Cyrilli anathematismos ad trutinam revocando. In r. sic in- 
quit : Si quis non confitetur Emmanuelem verum Deum esse , et ob id 
S. Virginem Deiparam , ( genuit enim illa canuililer incarnatum Dei 
Patris V erbum , ) anathema sit . Duo hic affirmat alexandrinus antistes , 
quorum utrumque Apollinaristarum sapit errorem . 1 . docet B. Virginem 
Deum genuisse carnalitcr , adeoque non virtute Spiritus sancti . a. Verbi 
divinitatem conversam fuisse in carnem, quippe quae genita sit, juxta Cy- 
rillum , carnaliter . In 3 . haec habet : Qui carni secundum liypostasim 
non confitetur unitum Dei Patris Verbum , anathema sit . Phrasis haec, 
inquiunt , *«S’ «««ra* 1 » , nova est ac penes veteres inusitata , et innuere vide- 
tur naturarum confusionem. 3. capitulum est hujusmodi: Si quis in uno 

Christo post unionem dividit hypostases , ipsasque ea tantum conjunctio- 
ne inter se connectit quae est secundum dignitatem , et non potius con- 
cursu qui est secundum naturalem unionem , anathema sit . Sane , aje- 
bat Tlieodoretus , unio naturalis naturarum significat permixtionem . Ana- 
thematismus 4 * hisce verbis continetur : Si quis duabus personis vel 
subsistentiis decernat eas voces quae tam in Evangelio quam apostolicis 
literis continentur , vel etiam quae de Christo a Sanctis dicuntur vel 
ab ipso Christo de seipso , et aliquas quidem ex his tamquam homini 
praeter Dei Verbum specialiter intellecto applicandas crediderit , aliquas 
vero tamquam ideo dignas soli Verbo Dei Patris deputaverit , anathema 
sit . Hic , inquit Theodoretus , Arianorum Eunomianorumque more , Verbo 
divino adseribit quaecumque vilia de Christo leguntur . In 5 . capitulo ve- 
tat Cyrillus ne Christum dicamus hominem deiferum , quum plurimi 
veterum , ct maxime Basilius , nomen illud usurpaverint . Prohibet in 6. 
anathematismo ne Deus dicatur dominus Christi , quod est contrarium 
Prophetae qui Christum appellat Dei servum . Ita legitur q. anathe- 
matismo : Si quis Jesum tamquam hominem a Dei Verbo operandi 
vim habuisse , et Unigeniti gloriam illi tamquam alteri cuipiam ab ipso 
Verbo advenisse ait , anathema sit . Capitulum hoc repugnat Apostolo in 
Act. cap. 2. dicenti Christum Dei virtute mirabilia patrasse , atque a 
mortuis surrexisse . In anathematismo 9. haec Cyrillus inquit : Si quis 
unum Dominum J. C. glorijicatum dicit a Spiritu S. tamquam ab alie- 
na virtute qua per eum uteretur etc. anathema sit . His verbis negare 
videtur Christum mirabilia patrasse virtute Spiritus sancti . Statuit in 10. ana- 
thematismo pontificem et apostolum nostrum esse ipsum Dei Verbum ; 
quod repugnat , ajebat Theodoretus , quum sacerdotis munus sit offerre sa- 
crificium ; nequeat autem Verbum quod Deus est , aut alteri aut sibi ipsi 
offerre sacrificium . 1 3. denique analhematismus ita habet : Si quis non 
confitetur Deum Verbum carne passum , et carne crucifixum , et mor- 
tem carne gustasse etc. anathema sit . Humanas adseribit Verbo passiones 
more Arianorum . 

Resp. singulos anathematismos sensu a S. Cyrillo intento explicando . 
Atque ad 1. dico neutrum ex S. illius Patris verbis sequi . Non primum , 
quoniam carnaliter dicere , non est tollentis admirabilem divinitatem , ne- 
que evertentis Spiritus sancti operationem qua in utero formavit par- 
tum , sed docentis potius , quod sicut Deus gignitur divine digne Deo 
secundum suam naturam , ita homo humane , hoc est , caro carnaliter , 
ait idem Cyrillus in suo Apologetico . Neque secundum , quum idem sit , 
TO 'TOfXiXU > 5 carnaliter , ac xara' aafxa? * secundum carnem . Unde sensus est , Ma- 
riam Verbum non secundum divinitatem , sed secundum humanitatem ge- 
nuisse . Ita Cyrillus in Expos. 1. anathematismi respondet, ubi inquit etiam A- 
thanasium Orat. 4 * cont. Arian. et Nazianzenum in Ep. ad Cledonium , ad 
Verbi humanam exponendam generationem , vocem , «hWj , usurpasse . 

Ad 2. Inusitatum non est in Ecclesia ut novis ingruentibus errori- 
bus. nova adinveniantur vocabula , ut in exemplo est vox e>oi>vW . Nec alio 

sensu plirasim illam adhibuit Cyrillus , nisi ut unionem exprimeret natu- 
rarum veram atque substantialem adversus Nestorimn qui unionis nomen 
non reformidabat , unionem subintelligens moralem . Ita calumniam propul- 
sat Cyrillus in a. analhematismi explicatione ; eoque sensu expressionem illam, 
ju*$' «V^rcMT.», consecravit Ephesin? synodus, teste Eulogio patriarcha alexandrino. 

Ad 3 . Frivola cavillatio est Theodoreti . Protestatur quippe Cyrillus 
voces illas, secundum naturalem unionem, ad confitendam in Christo se ad- 
hibuisse duarum naturarum unionem veram ac realern , non moralem et se- 
cundum dignitatem, ut effutiebat Nestorius; quamobrem in hujus anathematismi 
declaratione inquit : Qui igitur hypostases post unionem dividunt et se- 
paratim ponunt singulas , hominem videlicet et Deum , talcmque com- 
miniscuntur inter ambos consociationem quae in sola dignitatis com- 
munione consistit , duos omnino filios constituunt . 

Ad 4. ipsius Cyrilli verbis respondetur, qui in Expos. 4 * anathematismi 
ita scribit : Omnes itaque Evangelii voces, sive illae humanum quid sonent 
sive divinum , uni personae tribuimus. Et in Apologet. Arius , Eunomius , et 
Apollinarius , et omnes societatis illorum chori studebant inducere nomen 
hoc , Dei genitrix , ut si commixtio Jieret et naturae non distinguerentur ; 
nihil humile de humanitate accipiendum esset , totumque jam haberent ipsi 
contra deitatem ... Nos vero utilissime anathemati smum fecimus , non per- 
mittendo in duas dividi personas et subsistentias unum D. J. C. Im- 
petit ergo anathematismus Nestorium duas in Christo dividentem personas . 

Ad 5 . Hujus capituli scopus est vetare ne Christus homo dei fer 
dicatur in sensu Nestorii qui contendebat Deum habitasse in Christo 
per donorum multitudinem , quemadmodum habitat in animabus justis . 
Neque vero Cyrilli mens fuit umquam redarguere veteres , ac Basiiium 
praesertim , qui ante exortam nestorianam liaeresim impune appellare po- 
tuerunt Christum hominem deiferum . 

Ad 6 . Integer anathematismus ita se habet : Si quis dixerit deum 
vel dominum esse Christi Dei Patris Verbum , et non magis eumdem 
ipsum confitetur Deum et hominem simul propter quod Verbum caro 
factum est secundum Scripturas , anathema sit . Quibus verbis obviam it 
Cyrillus Nestorio blasphemanti Christum esse servum Verbi , quum duas 
dispesceret in Christo personas . Ceterum non negat posse Christum se- 
cundum humanam naturam Dei Patris servum appellari . 

Ad 7. Hoc unum sibi vult Cyrillus , divinum Verbum operatum in 
Christo fuisse tamquam in propria persona , non tamquam aliena ut con- 
tendebat Nestorius . Patet ex ipsis anathematismi verbis , et ex ejusdem 
Expos. ubi ita loquitur : Quod Pater ex mortuis resuscitasse D. J. C. 
dicatur , ex opere scilicet circa carnem ejus effecto , nemo est qui am- 
bigat . Ipse autem cum sit vita et vivificator et operatoria virtus Pa- 
tris , suum vivificabat templum , juxta illud , Solvite templum hoc elc. 
Itaque quod vivificabatur , non erat alienum neque alicujus ex hominibus 
nobis similibus , sed proprium ipsius Verbi corpus . 

Ad 9. Falsa est illatio . Contendit namque in 9. hoc capitulo Cy- 

rillus Christum signa quidem operatum fuisse virtute Spiritus sancti , ait 
siquidem , Per quem signa operatus est : sed negat eam Spiritus san- 
cti virtutem esse Christo extraneam , quum Spiritus sanctus proprius sit 
ejus sicuti et Patris . In proposito anathematismo , inquit in sua Apol. 
affirmavimus manifeste proprium esse Filii Spiritum sanctum , et quod 
per ipsum perfecerit divina signa . 

Ad io. Affirmat Cyrillus quod Verbum sit pontifex confessionis no- 
strae, non qua Verbum est, sed quatenus Verbum caro factum est : ac ideo 
in Apol. scribit : Quando dicis indignum esse Deo ut sacrificet , ad- 
stipulor et ego . Sed si solum esset et absque carne Verbum , verum 
diceres . At vero quia facium est caro , vide et sacrificantem propter 
humanitatem , et in dignitatibus ultra creaturam sicut Deum . 

Ad 12. In hoc duodecimo capitulo Cyrillus docet unam eamdetnque 
esse in Christo personam quae divina gessit et humana perpessa est , 
contra Nestorium qui divina Filio Dei , humana filio hominis , tamquam 
duabus personis adscribebat . Nihil itaque est in Cyrilli capitulis quod 
pium non sit summeque catholicum . 

SCHOLION 

Prisci ac recentes haeretici , et David praesertim de Rodone calvi- 
nista in suo , de supposito , libello , non modo anathematismos , sed et il- 
lam Cyrilli propositionem quam habet in priori ad Successum epistola 
et alibi saepe , Unum , scilicet , dicimus filium , et quemadmodum locuti 
sunt Patres , unam naturam Dei Verbi incarnatam , acriter reprehen- 
dunt , quasi naturarum distinctionem iu Christo Eutychianorum more 
e medio sustulerit . Sed haec effutiendo , propriam vel malitiam vel in- 
scitiam produnt . Nam i. etiam Alhanasius in lib. de Incarn. Flavianus 
C-P. Basibus seleuciensis , aliique plures qui vel ante vel post Cyrilli 
tempora scripserunt, eamdem usurparunt phrasim, nec proinde habentur 
haeretici . 2. integritas fidei S. Cyrilli summis commendata est laudibus ab 
Oecumenicis conciliis , a sanctis PP. a Romanis Pontificibus , ut supra ob- 
servavimus .An ne credendum est non occurrisse illis in Cyrilli lectione 
laudatam propositionem ? imo vero eam consecravere propositionem adver- 
sus Eutychianos . 3 . si Cyrillus dixisset , Unam confitemur Christi natu- 
ram , posset utcumque suspicio de fide ejus oriri: sed quoniam addidit, 
incarnatam , et humanitatis perfectio et eadem nobiscum substantia ea 
voce exprimitur , desinant confidere super baculum arundineum , ait ipse 
Cyrillus in Ep. 2. ad Successum . l\. vel nomine, naturae , intelligit Cy- 
rillus divinam Verbi essentiam , ut Leontius , Gelasius , Rusticus diaconus , 
aliique arbitrantur $ vel intelligit personam Verbi , ut putant Ephremius, 
Eulogius cum ceteris . Si primum , jam duplicem in Christo fatetur na- 
turam , unamque exprimit per illa verba , Unam naturam Dei Verbi 
aliam vero per vocem, illam , incarnatam . Si alterum , tunc unitas cadit 
in hyposlasim Christi quae est iu duabus naturis, contra Nestorium duas 

in Christo admittentem personas . 5. falsum denique est Eutychianos 
fassos umquam fuisse unam naturam Dei Verbi incarnatam , sed aje- 
bant dumtaxat , unam naturam Verbi . Hinc Eutyches quum in Chat— 
cedonensi concilio constitutus Athanasii ac Cyrilli jactaret auctoritatem , 
ac Basilius seleuciensis eum hortaretur ut unam confiteretur naturam in- 
carnatam , impius haeresiarcha id facere impudentissime recusavit . Vide 
de hoc argumento Petavium lib. 4* de Incarn. cap. 5. et seq. Witasse , ac 
Natalem Alexandrum . 


CAPUT XVII. 

Jn quo agitur de communicatione idiomatum , deque nonnullis 
regulis ad quas exigi debet . 

Aliud de Incarnatione fidei caput in quo pessime a veritate aberra- 
runt Nestoriani est idiomatum communicatio , de qua breviter nunc est 
disserendum . Idioma ergo idem sonat ac proprietas . Quare communicatio 
idiomatum definiri potest, Mutua proprietatum communicatio , seu, Modus 
loquendi quo unius in Christo naturae proprietates propter unitatem per- 
sonae de loto concreto praedicantur ; unde Gregorius nazianzenus in Ep. 
ad Theophilum : Propter exactam , inquit , unitionem assumptae carnis 
et assumentis divinitatis mutuo transferuntur vocabula , ut humanum ex 
divino , et divinum ex humano denominetur . 

Duplici modo potest quis idiomatum admittere ia Christo communi- 
cationem , proprie nempe atque realiter , vel improprie ac metaphorice . 
Propria et realis idiomatum communicatio illa est quae ex substantiali 
et hypostatica unione duarum naturarum , divina scilicet et humana, pro* 
fluit . Impropria vero ac metaphorica fundamentum habet in unione mo- 
rali quae inter utramque naturam posset comminisci . Et quoniam hujus 
generis unionem admittebat in Christo Nestorius , communicationis idioma- 
tum nomen non omnino reformidabat , callide subintelligens communica- 
tionem quamdam impropriam et metaphoricam , ut ex illius Ep. ad Cy- 
rillum patet, ubi sic loquitur : Corpus divinitatis templum esse fateamur , 
illudque nexu adeo sublimi divino et admirabili ipsi conjunctum esse 
statuamus , ut divina natura ea sibi vindicet quae corporis alioquin 
sunt propria . E contra vero ubi a Catholicis demonstrabatur communica- 
tionem idiomatum propriam esse atque realem, Nestorius eos tamquam eth- 
nicos aut certe velut Apollinaristas et Arianos impudentissime redargue- 
bat . Quare in Ep. ad Cyrillum ajebat : Rectum et evangelicae tradi- 
tioni consentaneum est , ut Christi corpus divinitatis templum esse fa- 
teamur ... Verum propter illud communicationis nomen nativitatem 
passionem mortem ceterasque carnis proprietates divino V erbo adscribe - 
re , id denique mentis est ethnicorum more errantis , aut certe insani 
Apollinarii et Arii aliorumque haereticorum morbo , aut alio etiam 
graviori laborantis . Ita blasphemant Nestoriani . 

Tom. IV. Marcellius Theol. 37 

Sectatores autem Lutberi in oppositum inciderunt errorem . Ubi nam- 
que Catholici docent in Christo communicationem admittendam esso iilio- 
matum in concreto , Lulherani veritatis limites transgredientes docent eam 
communicationem statuendam esse in Clnisto respectu naturae etiam in 
abstracto’, ita ut quod uni naturae convenit, alteri tribui possit . Hinc con- 
cludunt non modo veras esse has propositiones , Christus est ubique , 
Christus est omnipotens , Christus est omnisciens , sed et veras esse has 
alias , Humanitas Christi est ubique , Humanitas Christi est omnipotens , 
Humanitas Christi est omnisciens . Et quoniam Lulherus ac discipulus 
ejus Brenlius doctrinam tradiderunt hanc agentes de coena Domini , et 
de humanitatis Christi ornnipraesentia j hinc erroris hujus assertores dicti 
sunt Ubiquistae seu Vbiquitarii , quod statuant Christi humanitatem es- 
se ubique . Animadvertendum autem est Lutheranos non ad omnia natu- 
rae divinae attributa idiomatuin extendere communicationem , sed ad tria 
dumtaxat , ad omnipotentiam nimirum , immensitatem , et omniscientiam . 
Aeternitas v. g. juxta illos , non est humanitati Christi communicata , pro- 
indeque falsa est haec propositio , Humanitas Christi est aeterna . Rursus 
fatentur Lulherani eaui communicationem non esse reciprocam j neque 
enim humanae naturae proprietates , inquiunt , communicatae sunt naturae 
divinae : et falsa est haec propositio , Natura divina passa et mortua 
est . Ac denique Lutheranorum plerique animadvertentes impia multa ex 
ea consequi opinione, illam jamdiu abjecerunt . Hoc itaque in loco tria a 
nobis praestanda sunt . i. contra Nestorianos ostendendum est admitten- 
dam in Christo esse idiomatum communicationem et quidem propriam ae 
realem . 2. contra nonnullos Lutheranos ex idiomatum communicatione 
non sequi Christi humanitatem esse immensam . 3 . demum quasdam tra- 
demus regulas ad quas exigi idiomatum communicatio debet . Sit ergo 

CONCLUSIO I. 

In Christo admitti debet respectu personae communicatio- 
idiomatum propria et realis . 

Prob. Communicatio idiomatum propria et realis importat ut quae 
uni naturae realiter competunt , propter personae unitatem possint in con- 
creto de alia natura praedicari . In Christo propter personae quae in ulra- 
que natura subsistit unitatem , attributa uuius naturae possunt in concreto ■ 
enunciari de alia. Quod patet i. ex sacris literis. Nam Apostolus in 1. 
ad Coi 1 , cap. 2. v» 8 . inquit : Si enim cognovissent , numquam Domimun 
gloriae crucifixissent . Johannes in Ep. 1. cap. 3 . In hoc cognovimus cha - 
n lutem Dei , quoniam ille animam suam pro nobis posuit * In Aci; A post.. 
cap. 20. Attendite vobis , et universo gregi , in quo vos Spiritus sanctus, 
posuit episcopos regere Ecclesiam Dei , quam acquisivit ■ sanguine suo _ 
Sexcenta hujus generis invenies loca in Scripturis, in quibus divinae natu- 
lae. ia concreto, proprietates adseribuntur humanitati convenientes $. quales» 

sunt cruci affigi , ponere animam, fundere sanguinem, ut ex allatis textibus 
patet . Setl ex iisdem Scripturis non minus aperte liquet proprietates divi- 
nitatis praedicari posse in concreto de humanitate . Sic Johan. cap. 3 . de 
Filio hominis dicitur : Nemo ascendit in caelum , nisi qui descendit de 
caelo , Filius hominis qui est in caelo . Esse profecto in caelo proprie- 
tas Dei est. Et nihilominus de Christo dum adhuc versaretur in terra 
dicitur , Qui est in caelo . Similiter Christo homini attribuit Scriptura ae- 
ternitatem quae soli Deo competit , juxta illud Johan. cap. 8. Antequam 
Abraham fieret , ego sum . Et illud aliud ad Hebr. cap. i 3 . Jesus Chri- 
stus heri , et hodie : ipse et in saecula . Tribuunt Christo Scripturae etiam 
omnipotentiam; sic ab Apostolo in i. ad Tim. vocatur cap. G. Solus po- 
tens. Et in i. ad Cor. cap. 8. Unus Dominus J. C. per quem omnia . 
Et ad Ilebr. cap. i. Per quem fecit et saecula. Scripturis ergo patet da- 
ri in Christo mutuam proprietatum attributionem. II. adstipulatur et Tra- 
ditio . Origenes in Ep. ad Rom . • Per indissolubilem , inquit , unitatem 
Verbi et carnis , omnia quae carnis sunt adscribuntur Verbo , quomodo 
quae Verbi sunt praedicantur in carne . Concilium Nicaenum I. in fi- 
dei symbolo humanae naturae proprietates attribuit Verbo divino , ut ob- 
servat Cyrillus in Ep. 2. ad Nestor, in haec verba : Sacra namque et 
magna illa Synodus tradit ipsum Unigenitum Dei filium naturaliter 
ex Deo Patre natum, Deum verum ex Deo vero , lumen de lumine , per 
quem Pater omnia condidit , descendisse incarnatum , et hominem fa- 
ctum, passum esse , tertia die resurrexisse , et ad caelus ascendisse . Hi- 
larius lib. 4 * de Trin. scribit : Qui erat , nascitur : qui indemutabilis est , 
crescit aetate : qui impassibilis , patitur . Verba Cyrilli alex, cujus de In- 
carnatione doctrina plenis calculis approbata est ab Ecclesia , superfluum 
est recitare ; passim namque idiomatum adstruit communicationem , et in 
suis praesertim Anathematismis . S. P. Augustinus lib. 2.’ cont. MaXimin. 
cap. 20. Si ergo , inquit , attendas distinctionem substantiarum , Filius 
Dei de caelo descendit , Filius hominis crucifixus est : si unitatem per- 
sonae , et Filius hominis descendit de caelo , et Filius Dei est crucifi- 
xus . Eadem habet lib. cont. serm. Anan. cap. 7. in Ep. ad Dardanum , 
et alibi saepe. Theodoretus ipse qui Nestorio aliquando adhaesit, in 
Dial. 3 . tradit, Unitatem communia facere nomina. Maximus martyr in 
Disp. cum Pyrrho ait communicationem attributorum fieri , Quando illa 
quae utrivis Christi parti naturaliter competunt , vicissim alterius pro- 
pria redduntur propter inexplicabilem unitionem , nulla unius in alte- 
ram secundum naturalem rationem mutatione cotif 'usioneque facta . Re- 1 
liquorum testimonia Patrum brevitati consulens omitto . III. Quae hacte- 
nus exposita sunt, confirmari quoque possunt ratione. Nam inter divinatn 
in Christo humanamque .naturam unio est hypostatica et substantialis , 
ut ex demonstratis apparet . Ast unio duarum naturarum substantialis se- 
cum fert promiscuam proprietatum attributionem in concreto , ut ab hornis 
nis patet exemplo: in quo ; quum -duae sint substantialiter conjunctae na- 
turae in unitate personae, quae animae’ conveniunt enunciantur in con- 

creto etiam dc corpore , et vicissim ; atque hinc verae sunt hae proposi- 
tiones , Petrus est corporeus , Petrus est rationalis j Humana substan- 
tia est materialis , Humana substantia est spiritalis , si intelligantur in 
concreto . Desumpta haec ratio est ex Cyrilli anathematismis , et ex Augu- 
stini Ep, ad Dardanum , 

CONCLUSIO II. 

Ex communicatione idiomatum non sequitur humanitati Christi in 
abstracto consideratae communicatam fuisse immensitatem . 

Idem esto de celeris attributis judicium . 

Prob. i. Scripturis. Johan. cap. ii. v. ai. Maria sic Christum al- 
loquitur : Domine , si fuisses hic , frater meus non fuisset mortuus . Et 
Christus ad discipulos conversus, ibid. v. il\. dixerat: Lazarus mortuus 
est : et gaudeo propter vos , ut credatis , quoniam non eram ibi . Apud 
cumdem Evangeiistam cap. 6. legitur : Cum vidisset turba , quia Jesus 
non esset ibi. Matth. cap. a6. sic Dominus loquitur: Pauperes semper bal- 
betis vobiscum , me autem non semper habetis . Et haec quidem de Chri- 
sto sacrae literae narrant ante resurrectionem . De illo autem dum in bea- 
to esset immortalitatis statu narrat Matthaeus cap. 38. Angelum dixisse 
mulieribus : Non est hic : surrexit enim , sicut dixit etc. Lucas vero cap. 

Recessit ab eis , et ferebatur in caelum . Jam vero qui dum uno est 
in loco non est in alio , non gaudet immensitate per quam occupantur 
et implentur omnia , juxta illud Dei per Jeremiam , Caelum et terram ego 
impleo . Ast Christi humanitas tam ante quam post resurrectionem dum 
uno erat in loco non erat in alio , ut ex recitatis textibus patet . Non 
gaudet ergo immensitate . 

Prob. 2. PP. Hippolytus portuensis Fragm. 3 . docet Divinitatis ope- 
rationem mansisse ( in Christo ) extra naturae circumscriptionem omnem , 
tametsi per carnem natura terminatam peracta fuerit . Alhanasius a 
Theodoreto Dial. 2. citatus illa Psalmi verba , Sede a dextris meis , in- 
terpretatur de corpore Christi , negans aptari posse Deo . Nam , inquit , 
si , ut loquitur Jerernias , Deus omnia continet , Caelum et terram ego 
impleo , quonam in throno sedebit ? Itaque corpus est cui dicit , Sede a 
dextris meis . Gregorius nazianzenus in Ep. 1. ad Cledonium tradit Chri- 
stum esse corpore circumscriptum , incircumscriptum spiritu, eumdem ter- 
renum et caelestem . Hilarius lib. 10. de Trin. affirmat non de carne, sed 
de divinitate intelligendum esse quod Christus ait. Se esse in caelo. Am- 
brosius lib. 2. de Fide cap. 4 * Neque enim , inquit , Deus de loco ad 
locum transit qui ubique semper est , ut homo est qui vadit , ipse 
qui venit . In eo ergo vadit et venit , quod est commune nobiscum . S. 
P. Augustinus in Ep. ad Dard. scribit: Secundum hanc formam non est 
putandus ubique diffusus . Cavendum esi enim , ne ita divinitatem ad- 
struamus hominis , ut veritatem corporis auferamus . Non est autem con - 

sequens , ut quod in Deo est , ita sit ubique ut Deus . Leo M. serm. 3 . 
de Ascens . Ineffabili modo per ascensionem coepit esse divinitate prae- 
sentior , qui factus est humanitate longinquior . Et ne singulos comme- 
morem PP. sive graecos sive latinos , S. Fulgentius lib. a. cap. 17. ad 
Trasiraund. ita scribit : Unus idemque homo localis ex homine , qui est 
Deus immensus ex Patre . Unus idemque secundum humanam substan- 
tiam , absens caelo , cum esset in terra : et derelinquens terram , cum ascen- 
disset in caelum . Secundum divinam vero immensamque substantiam , 
nec caelum dimittens , cum de caelo descendit : nec terram deserens , cum 
ad caelum ascendit . Quid hisce Patrum testimoniis proferri potest clarius 
ad Lutheranorum commentum refellendum ? 

Prob. 3 . ratione . I. si Christi humanitati in abstracto consideratae 
communicari potest immensitas, cur communicari non poterunt reliqua di- 
vina attributa? Eadem quippe est singulorum ratio. Verum juxta Luthe- 
ranorum sententiam non omnia humanitati Christi communicari possunt 
divina attributa . Non enim Christi humanitas dici potest v. g. aeterna . 
II. si Lutheranorum admittatur opinio , sequitur ambas Christi naturas 
fuisse confusas , ut delirabant Eutychiani . Nam si humanitati communicata 
est immensitas quae est divinitatis proprietas , humanitas ergo evasit di- 
vinitas . Id autem impium deputant etiam Lutherani . III. caussa cur id 
Lutherani nonnulli excogitarunt, futilis est et ridicula. Ideo scilicet affir- 
marunt Christi humanitati communicatam fuisse omnipraesentiam , ut 
contra Calvinistas realem in Eucharistia Christi praesentiam ostenderent : 
quod ridiculum est . Neque enim Christi corpus est in Eucharistia sensi- 
bili ac visibili modo , sed modo mirabili et per miraculum , ut agentes 
de Sacramentis demonstrabimus • 

Scrupuli Lutheranis eximuntur . 

Videndum modo est quid contra 2. hanc thesim Lutherani proponant . 
Nam ad ea quae Nestoriani adverstls priorem opponere solent , quasdam 
ad capitis hujus calcem regulas trademus . 

Obj. itaque 1. Legitur in Psal. 109. Sede a dextris meis : atque 
idipsum de Christo secundum humanitatem dicitur Matth. 22. et Marci iG. 
Dextera porro Dei est ubique . II. non repugnat Christo ut homini datam 
a Patre fuisse omnipotentiam , quum Matth. cap. postr. Christus ipse di- 
xerit , Data est mihi omnis potestas in caelo et in terra . Quapropter nec 
repugnat datam Christo ut homini fuisse immensitatem ; eadem quippe est 
utriusque attributi ratio . III. verba haec Jeremiae cap. 23 . Caelum et 
terram ego impleo , significant Deum esse immensum . Ast etiam de Chri- 
sto homine ait Apostolus ad Ephes. cap. 4 * Ascendit super omnes caelos , 
ut impleret omnia . IV. inquit Christus Matth. cap. 28. Ecce ego vobis - 
cum sum omnibus diebus , usque ad consummationem saecidi . Et rursus ; 
Ubi sunt duo vel tres congregati in nomine meo, ibi sum in medio eo- 
rum s En Christi humanitas immensa . V. si qua esset ratio cur Christi 

humanitati non communicetur immensitas, maxime esset quia est illa divi- 
nitatis attributum . Id autem minime oflicit, quoniam discrimen est inter 
divinas proprietates. Aeternitas v. g. infinitas, independentia , sunt proprie- 
tates incommunicabiles alteri . Non ita tamen immensitas . Antequam enim 
locus conderetur , numquid Deus omnia implebat ? VI. demum inter hu- 
manam divinamque Cliristi naturam unio intercedit hypostatica et sub- 
stantialis : proindeque ubi una est, et altera existere debet; alioquin dis- 
sociari possent . Quum autem Christi divinitas per immensitatem sit ubi- 
que , sua sponte fluit ubique esse debere et humanitatem etiam in abstra- 
cto consideratam . 

Resp. ad i. Cum de Christo inquiunt Scripturae quod sedeat a de- 
xtris Dei , non de Christi humanitate in abstracto considerata , sed de 
Christi persona quatenus Filius Dei est naturalis proculdubio loquuntur . 
Ea quippe phrasi significare solent eodem honore dignitate ac potestate 
qua aeternus fruitur Pater , gaudere quoque Christi personam . Ilinc Chri- 
stus ipse Matth. cap. 22. in hunc finem Psalmistae laudata in argumento 
verba allegat , ut se verum esse Deum ostendat Patri suo aequalem . Et 
Apostolus in Ep. ad Hebr. cap. 1. ex iisdem Psalmistae verbis ostendit 
Christum esse Deum dicens : Sedet ad dexteram majestatis in excelsis : 
tanto melior Angelis effectus , quanto differentius prae illis nomen hae- 
reditavit : Cui enim dixit aliquando Angelorum ... Sede a dextris meis , 
quoadusque ponam etc. Sed audiamus Augustinum nostrum qui cont. serm. 
Anan. cap. 34 * Secundum quam formam , inquit, suscepti hominis , et ad 
dexteram Patris sedet vel stat , et orat , et gratias agit , et sacerdos est , 
et minister est , et supplex est , et subditus est : secundum autem for- 
mam Dei , in qua aequalis est Patri, unigenitus est et gignenti coaeter- 
nus . Quibus in verbis S. Pater per dexteram Dei caelestem inlelligit glo- 
riam , ibique manere affirmat Christi humanitatem, juxta illud Apostoli: 
Sedet ad dexteram majestatis in excelsis . 

Ad 2. Non repugnat datam a Patre fuisse omnipotentiam et pote- 
statem Christo homini hypostatice unito divinitati , bene vero repugnat 
datam fuisse mero putoque homini . Nam eodem modo de se Christus in- 
qtlit , Data est inilii omnis potestas in caelo et in terra , ac de se di- 
cat , Ego et Pater unum sumus . Verba haec intelliguntur de Christo ho- 
mine hypostatice conjuncto divinitati : cur non et illa ? Hinc Lutherus ipse 
apnd Hessiandrum ita verba illa exponit : Et ipso momento quo divinitas 
et humanitas in unitatem personae conjungi coeperunt , homo filius Ma- 
riae , est et dicitur omnipotens et aeternus Deus cujus est summa po- 
testas , quia omnia creavit et sustentat per communicationem idiomatum , 
quatenus una cum Deo persona est : de hac potestate loquitur Matthae- 
us capite ultimo : Data est mihi omnis potestas in caelo et in terra . 
Dici' etiam potest cum communiori Theologorum judicio potestatis nomi- 
ne in allatis Christi verbis Ecclesiae intelligi regimen , quatenus Christus 
est caput Ecclesiae suae . 

' Ad 3 . Christus ascendit in caelum ut impleret omnia non per im- 

mensitatem humanitati ia abstracto communicatam , sed per dona sua su- 
per-caeleslia Ecclesiae communicanda . Ibidem quippe hortatur Apostolus 
Ephesios ad unitatem, quoniam charismata omnia quibus Fideles abundant f 
collata a Christo fuere in aedificationem Ecclesiae . Iiinc ante allata ver- 
ba scribit : Ascendens in alium captivam duxit captivitatem : dedit do- 
na hominibus . Et immediate post subjungit : Et ipse dedit quosdam qui- 
dem Apostolos , quosdam autem Prophetas etc. Sunt qui repouant loqui 
ibi Apostolum de complemeuto vaticiniorum et figurarum ; quum post a- 
sceosum in caelum completa revera fuerint omnia quae in V. Testamen- 
to in figura contingebant . 

Ad 4* Loquitur ibi Christus de praesentia sua non corporali , sed per 
auxilium gratiae: quod spondet Apostolis quos alloquitur ejusque successo- 
ribus , ne in fidei inorumque definitionibus ferendis decipiantur . 

Ad 5. Discrimen quod inter divinas intercedit proprietates , est in obli- 
quo , non in recto , ut suis locis observavimus . INam divinae proprietates 
in recto consideratae , nil aliud sunt quam ipsa divina essentia . In obii-? 
quo autem , sunt eadem divina essentia prout objectum hoc terminat vel 
illud . Immensitas ergo ante mundi productionem erat utique in Deo , sed 
quoniam loca non existebant , nihil tunc connotabat : quemadmodum pro- 
videntia nonne erat in Deo antequam creaturae existerent quas guberna- 
ret ? Quum ergo immensitas sit ipsa divina essentia quae est incommuni- 
cabilis alteri ; fit ut communicari nequeat Christi humanitati in abstracto 
consideratae . 

Ad 6. Ubi est humanitas Christi, ibi quoque existere debet divinitas 
propter indissolubilem unionem . Sed non ubi est divinitas , ibi quoque 
existere debet humanitas; quoniam haec natura sua circumscripta quum sit 
ac limitata , nequit per hypostaticam unionem naturales amittere proprieta- 
tes ; alioquin fieret naturarum confusio , ut volunt Eutychiani . 

Regulae ad quas idiomatum communicatio exigi debet . 

I. regula . Proprietates duarum naturarum tribui uni personae debent , 
Ratio est quoniam duae naturae hypostatice ac physice couj unctae sunt . 
Hinc verae suut hac propositiones , Christus est Patri aequalis , Christus 
est Patre minor . iEqualitas scilicet secundum diviuam , inferioritas au- 
tem secundum humanam naturam uni Christi competit personae . 

II. tota persona ab una tantum natura vel illius proprietatibus po-r 
test denominari . Ilujus quoque regulae ratio hypostaticae innititur unio- 
ni propter quam unius ejusdemque personae sunt duae naturae. Patet id 
palmari exemplo . Nam ob allatam rationem vera est in humanis haec pro- 
positio , Petrus est rationalis , Petrus est corporeus : adeoque optime di- 
ci potest , Christus est Verbum , Christus est homo , 

IU. nomina abstracta divinae naturae praedicari utique possunt " de 1 
Christi persona , non autem nomina abstracta naturae humanae r propte- 
xea epiod Verbi persona idem realiter est cura natura divina * uoa vera» 

cum natura humana . Itaque haec propositio , Verbum est ipsa divinitas , 
est ipsa omnipotentia , vera est et catholica : haec autem alia , Verbum 
est ipsa humanitas , ipsa mortalitas , falsa est et haeretica . 

IV. nomina abstracta unius naturae tribui alteri naturae nequeunt ; 
alioquin naturarum sequeretur confusio . Ita haereticae sunt hae proposi- 
tiones , Humanitas est divinitas , Divinitas est humanitas . Excipe tamen 
casus illos in quibus abstracta sumuntur pro concretis; ut si cum Vigilio 
lib. 4 * adv. Eulych. dicas , Divinitas habet nomen humanitatis , clarum 
est hic abstractum sumi pro concreto , ac sensum esse , Deus habet no- 
men hominis . 

V. nomina concreta si substantiva sint , naturam videlicet exprimen- 
tia , tamquam formam cum subjecto possunt de Christo ad se invicem prae- 
dicari : nam ejusmodi concreta nomina proprie exprimunt subjectum . Quam- 
obrem verae sunt hae propositiones , Deus est homo , et homo est Deus . 

VI. eadem tamen concreta nomina si subjectum inferant creatum , 
nequeunt ad se invicem de Christo praedicari ; errorem enim possent tunc 
exprimere . Ut si quis innuendo Christum diceret , Hic homo factus est 
Deus, insinuare videretur Christum Dominum factum temporis decursu 
fuisse Deum . 

VII. nec praedicari de eodem Christo queunt eadem concreta nomi- 
na reduplicative , ut inquiunt ; quoniam reduplicatio formam potius expri- 
mit quam subjectum . Hac de caussa falsa est haec propositio , Deus qua- 
tenus Deus , in Christo est homo . 

VIII. item praedicari talia nomina de Christo non possunt , si occa- 
sionem praebeant errandi . Sic dici non debet , Christus est creatura , 
quoniam favere videtur Arianis . 

IX. nomina concreta adjectiva ex substantivis derivata , non ita pro- 
prie de Christo praedicantur ut adjectiva nomina absoluta : et ratio est 
quoniam illa non integram, haec vero integram significant naturam . Hujus 
regulae vi non recte dicitur, Deus factus est humanus , aut, homo factus 
est divinus , dominus , deifer etc. E contra catholice dicitur, Deus factus 
est mortalis , passus etc. 

X. nomina adjectiva quae proprietates aut actiones non exprimunt , 
sed passiones atque defectus , tribui nequeunt Christo aut Verbo . Ita ex 
quo Christi humanitas sit in Incarnatione mutata, dici non potest, Verbum 
mutatum est in Incarnatione . Plures aliae traduntur a Theologis regulae , 
et praesertim a Petavio lib. 4 - de Ineam, cap. 16. Sed ad eas quas mo- 
do tradidimus reduci facile possunt . Consulas tamen laudato loco Peta- 
vium , Berli , Sylvium , Juvenia , Witasse , alios . 

CAPUT XVIII. 

An contra Eutychianos duae admittendae sint 
; in Christo distinctae naturae . 

Claudet libri hujus 23. lucubratiunculas euthychiani systematis refu- 

tatio . Sed principio pessimae haeresis hujus initia, progressus et capita sunt 
exponenda . Eutyches ergo ecclesiae C-P. presbyter et amplissimi mona- 
sterii abbas seu archimandrita , in Ephesino concilio acerrimus fuit ca- 
tholicae fidei contra Nestorium propugnator. Ast non multo post absolu- 
tum Concilium illud , intra monasterii ambitum crebris coram suis familia- 
ribus sermonibus affirmare ausus est , teste Liberato , Ante adunationcm 
(luas fuisse in Christo naturas ; post adunationem vero unam factam es- 
se . Cuin ad aures id pervenisset Eusebii Dorilaei episcopi , Eutychetis 
amicissimi , saepe illum ne talia blasphemaret admonuit , sed frustra . Hinc 
apud Flavianum C-P. patriarcham eum accusavit , qui eo tempore , anno 
videlicet 448* 22 . episcoporum C-P. celebrabat Concilium . Monitus ab ini- 
tio Eutyches fuit ab illius concilii Patribus . Quum tamen minime resi- 
pisceret , rationem fidei suae reddere coactus est , atque in errore perse- 
verans sacerdotio privatus fuit , et a monasterii dejectus administratione . 
Concilii hujus acta probata fuere a Leone M. tunc Romano Pontifice ce- 
leberrima illa epistola ad S. Flavianum data , in qua catholicum dominicae 
Incarnationis dogma eruditissime exponit . 

Eutyches inierim Chrysaphii eunuchi quem e sacro fonte suscepe- 
rat potentia fretus , ad Theodosium imperatorem appellavit , ab eoque ut 
caussa in generali Concilio iterum discuteretur obtinuit, quod Augustus ha- 
beri jussit Ephesi an. 44 q* Obstitit S. Leo , sed quum difficile esset Im- 
peratorem a consilio revocare, misit Ephesum legatos suos Julianum epi- 
scopum et Hilarium diaconum qui Summi Pontificis vices gererent . Prae- 
fuit Concilio Dioscorus in alexandrina sede Cyrilli successor , qui utpote 
doctrina et amicitia Eutycheti conjunctissimus, primo e PP. consessu eje- 
cit Theodoretum cyrensem episcopum et Eusebium dorilaeensem quem 
exauctoravit . Deinde introduci jussit Barsutnam quemdam syrum archi- 
mandritam , sicarii potius quam monachi nomine dignum . Prohibuit prae- 
terea ne R. P. epistola legeretur . Ac denique S. Flavianum non judicis, 
sed rei locum habere voluit , et per se ipsum et Barsutnam pugnis et cal- 
cibus adeo multavit , ut paullo post apud Epipam dum iu exitium pelle- 
retur mortem oppetierit ; unde synodus illa latrocinium ephesinum appel- 
lari merito solet . 

Haec in caussa fuerunt ut post Theodosii obitum , quo connivenle tot 
acciderant mala , Marcianus religiosissimus princeps Theodosii successor 
Concilium oecumenicum 5ao. vel ut alii scribunt G3o. episcoporum ha- 
beri voluit Chalcedone , in quo latrocinalis synodi acta rescissa fuere , 
Eutyches damnatus , exauctoratus Dioscorus , iterum proscriptus Nesto- 
ri us , Theodoretus ac Ibas restituti. Verum Concilii hujus definitio- 
ni Eutychiani non modo non acquieverunt , sed caedibus ac turbis uni- 
versam implerunt Ecclesiam in duas divisi sectas , Theopaschitarum ni- 
mirum et Acephalorum . Caput illorum fuit Petrus Gnaphaeus ; Acepha- 
li autem , ut nomen ipsum praesefert , erant sine capite . Sed hi postea 
divisi sunt in Corrupticolas duce Severo monacho , et Incorrupticolas 

Tora. IV. Marcellius Tkeol . - 28 


218 

praeeunte Juliano Helicarnassaeo . In quo horum consisteret error , jam 
alibi diximus . 

Videndum modo breviter est quid de dominica Incarnatione sense- 
rit Eutyches . Sed melius id exprimi non potest quam Liberati diaco- 
ni verbis qui in Breviar. cap. 1 1, scribit : Eutychem asseruisse D. IS. 
J. C . consubstantialem nobis non esse secundum carnem , sed de caelo 
corpus habuisse . Rursusque varians dicebat , ante adunationem duas 
fuisse in Christo naturas , post adunationem vero unam factam esse . 
Ex quibus colligitur duos fuisse praecipuos Eutychetis errores ; unum 
quod Christi caro esset e caelo delapsa , alterum quod duae Christi natu- 
rae confusae fuerint atque permixtae post unionem . Qua autem ratione 
interpretari ista valeant , quum numquam Eutyches adduci potuerit ut 
mentem suam aperiret , diiHcile admodum est . Utcumque autem intelligi 
illa debeant , certe in utroque erravit turpissime . Atque ,primum erroris 
sui caput refutatum a nobis est in superioribus , ubi contra Valentinianos 
aliosque Phantasiastas disputavimus . Nunc fas est ut et alterum refella- 
mus . Quare sit 

CONCLUSIO 

Duae sunt in Christo etiam post hypostaticam unionem 
distinctae et impermixtae naturae . 

Prob. i. sacris literis . De una eademque Christi persona sacrae Scri- 
pturae innumeris in locis apertissime affirmant quod sit perfectus Deus , 
ac perfectus homo . Ideoque duae in eo esse debent ad se invicem distin- 
ctae naturae , divina nempe et humana $ alioquin quomodo esset perfectus 
Deus , si naturam non haberet divinam ? Quomodo perfectus homo , si hu- 
mana natura a divina fuisset absorpta ? Quod autem eadem Christi per- 
sona sit perfectus Deus , omnia illa Scripturae loca demonstrant quibus 
in libris de Trinitate adversus veteres recentioresque Arianos probavimus 
Verbum esse Patri consubstantiale . Quae enim de Verbo enuncianlnr , 
ob idiomatum communicationem dicuntur etiam de Christo, Quapropter 
ubi in Scripturis tribuuntur Christo eadem nomina quae soli yero Deo 
competunt, eaedem divinae proprietates, operationes divinae, aequalitas 
cum Patre , existentia in caelis cum adhuc versaretur in terris etc. ubi 
haec, inquam, de Christo narrantur, absque ulla ambiguitate verborum signi- 
ficatur Christum perfectum esse Deum . Quod vero sit perfectissimus ho- 
mo , ex iis locis evincitur in quibus contra Phantasiastas et Apollinarislas 
ostendimus esse in eo verum ac reale corpus animamque rationalem . Cum 
Christus Filius dicitur hominis, factus ex muliere, ex semine David se- 
cundum carnem ; cura describitur a satellitibus comprehensus , caesus fla- 
gellis , spinea corona transfixus , crucifixus , vulneratus etc. nonne haec 
omnia significant perfectum fuisse hominem ? Est itaque Christus perfectus 
Deus , perfectus homo : atque idcirco duas habet inter se distinctas naturas, 
divinam et humanam . 

Prob. 2. ex SS. PP. Ignatius martyr in Ep. ad Ephes. ita ad rem 
nostram scribit : Verbum caro factum est , incorporalis in corpore , im- 
passibilis in corpore passibili , immortalis in corpore mortali . Hilarius 
lib. 20. de Trin. Nescit plane vitam suam , nescit qui Christum Je- 
sum ut verum Deum , ita et verum hominem ignorat. Gregorius na- 
zianzenus Orat, de Nativ. Missus est quidem , sed ut homo ; per divini- 
tatem Deus , per susceptionem carnis homo . S. P. Augustinus lib. 2. 
cont. Maximin. cap. 10. Christus una persona est geminae substantiae y 
quia et Deus et homo est . S. Leonis verba superiluum est adducere , 
quum data opera catholicum hoc propugnaverit dogma in Ep. ad Flavian. 
Sed quoniam validissimas ibi tradit ad Eutychianos refellendos rationes , 
non abs re erit excerptum aliquod ex illa depromere . Inter cetera itaque 
haec habet : Nativitas carnis manifestata est humanae naturae , parius 
Virginis divinae est virtutis indicium : infantia parvuli ostenditur humi- 
litate cunarum : magnitudo Altissimi declaratur vocibus Angelorum . 
Similis est redimentis hominem quem Herodes impius molitur occidere : 
sed Dominus est omnium quem Magi gaudentes veniunt suppliciter ado- 
rare . Cum ad Praecursoris sui baptismum venit ne lateret quod car- 
nis velamine divinitas tegeretur , vox Patris de caelo intonans dixit : Hic 
est Filius meus dilectus , in quo mihi bene complacui . Sicut hominem 
diabolica tental astutia : sicut Deo angelica famulantur officia . Esu- 
rire , sitire , lassescere , atque dormire , evidenter humanum est : quinque 
panibus quinque millia hominum saturare , largiri Samaritanae aquam 
vivam , sine ambiguitate divinum est . Non ejusdem naturae est flere mi- 
serationis affectu amicum mortuum , et eum dem remoto quadriduanae 
aggere sepulturae ad vocis imperium excitare redivivum , aut in ligno 
pendere , et in noctem luce conversa , omnia elementa tremefacere : aut 
clavis transfixum esse , et paradisi portas fidei latronis aperire . Non 
ejusdem naturae est dicere : Ego et Pater unum sumus , et dicere : Pa- 
ter major me est . Habes in prolixa hac Leonis sententia et auctoritatis 
praesidium et invictum contra Eutychianos argumentum . 

Prob. 3 . auctoriate Conciliorum . Allatis Scripturae Traditionisque 
momentis S. Flavianus C-P. antistes in Concilio quod approbatum postea 
fuit a S. Leone , damnavit Eutychetem tamquam haereticum . Idipsum 
biennio post praestitit Anatolius in altero C-P. concilio . Et caussa deni- 
que in oecumenica synodo Chalcedoneusi finita est . , 

Prob. 4 ' theolog. ratione . Si duae non essent in Christo post unionem 
distinctae naturae, falso crederetur humanum genus fuisse redemptum . Nam 
quamnara retinuit Christus post unionem naturam ? Divinam vel huma- 
nam ? Vel enim divina conversa est in humanam , vel humana absorpta 
fuit a divina . Si divinam , haec impassibilis et immutabilis erat . Quo- 
modo igitur Christus sanguine suo nos redemisset? Si humanam dumta- 
xat , haec per se finita quum sit ac limitata , infinitum pretium ad satisfa- 
ciendum irato Numini solvere non potuit . Quod si cum catholica Ec- 
clesia dicamus duas fuisse hypostatice conjunctas in Christo naturas , opti- 

me redemptionis cohaeret oeconomia : passio nempe fuit humanitatis , re- 
demptionis vero meritum divinitatis humanitati substantialiter conjunctae . 
II. admittenda est plane in Christo unio hypostatica , ut contra Nestorium 
definivit Ecclesia pro cujus fide Eutyches ipse in Ephesioo concilio ad- 
versus Nestorium strenue dimicavit . Verum Eutychetis admissa sententia , 
non esset in Christo unio hypostatica , sed naturarum confusio atque per* 
mixtio . III. si post unionem unica in Christo remansit natura , id accidis- 
set vel quia divinitas conversa est in carnem , quod apertissime repugnat , 
quum divinitas sit immutabilis et inconvertibilis ; vel quia humanitas ab- 
sorpta est a divinitate et in divinitatem conversa , et hoc etiam est con- 
tra rationem , quum simplex creatura fieri nequeat essentialiter immutabi- 
lis $ vel quia per mixtionem duae naturae coalueruut in unam , quo nil 
dementius potest excogitari , quum ejusdemmodi mixtio Deo tribuat mu- 
tabilitatem , et immutabilitatem creaturae . Fit itaque ut post unionem 
duae remanserint in Christo distinctae naturae hypostatice conjunctae in 
unitatem personae . 

Deliramenta Eutychianorum refutantur . 

Obj. r. Johan. cap. i. v. 14. legitur: Et Verbum caro factum est: 
Verbum itaque, inquiunt , conversum est iu carnem . II. et sane eadem uti- 
tur Evangelista phrasi hac in sententia , ac ubi cap. 2. v. 9. convivium 
describit in Cana Galilaeae habitum , in quo narrat Aquam vinum factam . 
Imo eodem modo dicitur, Verbum caro factum est , ac Gen. cap. 19. 
Et facta est columna salis . Vel Exo. cap. 4 * v. 3 . Et facta est serpens . 
Vel JMatth. cap. 26. v. 26. Hoc est corpus meum . Porro aqua facta est 
vinum , uxor Loth facta est statua salis , virga Moysis facta est serpens , 
panis eucharisticus fit Christi corpus ; et haec omnia per veram rea- 
lemque unius substantiae iu aliam conversionem . Hoc itaque modo e- 
tiam Verbum factum est caro . III. quae expositio priscorum Patrum con- 
firmatur auctoritate . Nam Justinus martyr iu Apol. 2. ait eo modo Ver- 
bum factum esse carnem quo eucharisticus panis corpus fit Domini j sic 
enim scribit : Quemadmodum per Verbum Dei caro factum J. C. ser- 
vator noster et carnem et sanguinem salutis nostrae caussa habuit 5 ita 
etiam eam in qiui per preces verbi ejus ab ipso perfecti gratiae sunt 
actae , alimoniam ... incarnati illius Jesu carnem , et sanguinem esse 
docti sumus . IV. ac denique non pauci sanctorum Patrum dominicam 
Incarnationem appellarunt mixturam seu mixtionem . Tertullianus videli- 
cet in Apologet, cap. 21. Nascitur , inquit, homo Deo mixtus . S. P. Au- 
gustinus in Ep. 137. alias 3 . ad Volusianum n. ir. pariter ait: In hac 

persona ( Christi ) mixtura est Dei et hominis . Eamdem phrasim adhi- 
buere Irenaeus lib. 2. cap. 21. Maximus taurinensis episcopus Hom. 4 * 
de Nat. Dom. Leo M. Serm. 3 . de Christi Nat. aliique . 

Resp. ad 1. argumentum hoc non omnibus favere Eutychianis ; pro- 
bat namque divinitatem conversam fuisse in carnem j quum Eutyches e 

contra docere videretur humanitatem ita fuisse a divinitate absorptam ut 
divinitatis induerit naturam , nec in Christi persona remanserit nisi ad in- 
star umbrae ac phantasmatis secundum externam dumtaxat speciem . Sed 
utut sit , Verbum per Johannem factum est caro per illius assumptionem 
vel unionem , non per realem conversionem . Quis enim adeo desipiet 
ut persuaderi possit divinitatem quae immutabilis est posse propriam amit- 
tere , et aliam in infinitum a se distantem induere naturam ? Res per se 
loquitur . Dicitur ergo Verbum carnem factura per assumptionem seu uni- 
tionem : atque sententiae hujus genuinus sensus est , Verbum assumpsit 
vel sibi hypostatice univit humanam naturam , nomine carnis per synechdo- 
chen ab Evangelista expressam . Ita Johannis verba semper intellexit Tra- 
ditio . Ignatius namque ut nonnullos commemorem , in Ep. ad Trallian. Ve- 
re genitus est , inquit , ex Deo et Virgine , non tamen eodem modo j 
nec enim idem sunt Deus et homo : vere corpus assumpsit , quia Ver- 
bum caro factum est . Epiphanius Haer. 77. ait: Quod apud Johannem 
dicitur , Verbum caro factum est : hanc sententiam habet ... caro fa- 
ctum est Verbum , non mutatum in carnem , sed quia carnem pro no- 
bis suscepit , et factus est homo . Ambrosius de Incarn. lib. 6. eodem 
modo explicat illa verba , aitque significare humanitatis assumptionem , quo-, 
niam statim subdit , Et habitavit in nobis . Quod animadvertit etiam Cbry- 
sostomus Hom. 2. in Johan. Simili modo ceteri loquuntur sancti Patres 
ubi laudata Johannis verba exponunt . 

Ad 2. eadem utique phrasi Scriptura utitur hoc in loco , ac ubi ser- 
mo fit de vera alicujus substantiae in aliam conversione, quo^id sonum 
verborum , non quoad verborum intelligentiam . Rem explico . Verbum 
y!*o[xai graecum , ac latinum fieri , amplissimam habet significationem . 
Tiiofiai enim , ut Grammatici norunt , pro latino fieri , accedere , uniri etc. 
usurpatur . Eadem , imo latior est latini verbi esse vel fieri signifi- 
catio . Non immerito igitur Johannis verba de divinitatis inteiligimus con- 
junctione vel unione cura humana natura . Quod si quaeras cur aliis 
in laudatis locis Scripturae verbum , feri , ad denotandam suma- 
tur unius rei in aliam conversionem ? Nempe, non quod necessario id ver- 
bi , vel fieri , importet significatio , est enim ut diximus indifferens , 
sed ita inteiligimus ob rerum de quibus fit sermo naturam . In testimonio 
Johannis verbum illud indifferens , fieri , accipimus pro unione vel con- 
junctione, quoniam repugnat ut divina natura quae immutabilis est, in 
aliam convertatur naturam . In aliis autem Scripturae locis verbum idem* 
ad conversionem usurpamus explicandam , quoniam nulla repugnantia est 
quod unum corpus virtute divina convertatur in aliud . Responsio est S. 
Cyrilli qui in Dial. de Incarn. postquam dixerat delirare cos qui in allati 
argumenti sensu verba sumunt Johannis, ita subjungit : Censent enim , ut 
videtur , per hoc , Factum est , necessaria quadam ratione mutationem 
alterationemque significari . Ergo cum psallunt quidam , Et factus est 
mihi Dominus in refugium : et rursus , Domine , refugium factus es mi- 
hi , quid respondebunt ? An Deus , qui hic decantatur , desinens esse De* 

us mutatus est in refugium , et translatus est naturaliter in aliud quod 
ab initio non erat ? Cum itaque Dei mentio fit , si ab aliquo dicatur 
illud , Factus est , quo pacto non sit absurdum atque adeo vehementer 
absurdum existimare mutationem aliquam per id significari , et non po- 
tius conari id aliqua ratione intelligere , prudenterque ad id quod Deo 
maxime convenit accommodari ? 

Ad 3. comparat Justinus Incarnationem Eucharistiae sacramento 
quoad aliqua , non quoad omnia . Atque in hoc ea comparatio consistit , 
quod sicut Christus veram habuit humanitatem ab eo productam divini- 
tus , ita Eucharistia continet Corpus et Sanguinem ejus vi verborum 
quae ab ipso fuere instituta . 

Ad 4* SS. PP. Incarnationem appellarunt mixturam , et quandoque 
etiam conversionem , hisce similibusque nominibus perfectam intelligentes 
unionem , non conversionem unius naturae in alteram , vel duarum natu- 
rarum confusionem. Ita mixtionis nomen accepisse PP. qui ante Cyrilli 
tempora floruerunt, Cyrillus ipse testatur lib. i. cont. Nestor, cap. 3. Mi- 
xtionis nomem posuerunt etiam nonnulli Patres : sed quod metuere te 
dicis ne qua confusio contigisse existimetur ad instar liquidorum quae 
inter se mutuo commiscentur , libero te hoc metu ... Non sic illi sense- 
runt : minime . Sed ea voce sunt usi cum summam unionem ostendere 
studerent . Quod Augustinum speotat, salis mentem suam aperit in eadem 
ad Volusian. Ep. in qua sic loquitur ; Sicut in unitate personae anima 
unitur corpori , ut homo sit : ita in unitate personae Deus unitur ho- 
mini , ut Christus sit . In illa ergo persona mixtura est animae et cor- 
poris ; in hac persona mixtura est Dei et hominis : si tamen recedat au- 
ditor a consuetudine corporum qua solent duo liquores ita commisceri , 
ut neuter servet integritatem suam ; quamquam et in ipsis corporibus 
aeri lux incorrupta misceatur . Ridiculum autem est S. Leonis verba ad 
Eutychianorum trahere partes qui tam docte et ^eleganter Eutyclietem 
suis epistolis refutavit . Solent Eutychiani celeberrima abuti S. Cyrilli 
sententia cum in epistola ad Successum tum alibi ab eo prolata : Post 
unitionem non dividimus naturas a se mutuo , neque in duos secamus 
filios illum qui est unus et individuus : sed unum dicimus Filium , et 
quemadmodum locuti sunt Patres , unam naturam Dei Verbi incarna- 
tam . Sed quo sensu protulerit haec alexandrinus Praesul, jam cap. iG. 
libri hujus in scholio declaravimus, quem locum consulas. Sed sit libri 
XXIII. finis . 




Digitized by Google 



INSTITUTIONUM THEOLOGICARUM 


LIBER XXIV. 

DE VARIIS CHRISTI DOMINI TITULIS , 
^NOMINIBUS , ET OFFICIIS . 


Tametsi qnae de idiomatum communicatione disserente* tradidimus satis sint ad recte ac* 
curateque de Christo Domino loquendum , iis enim semel probe intellectis , facile percipitur 
quid Christo prout Deus est , quidque illi prout est homo conveniat ; nihilominus ad omnem 
in re tanti momenti sermonis tollendam ambiguitatem , atque ut aditum calliditati praecludamus 
nonnullorum qui vocum obscuritate abutuntur , vel ad veteres instaurandos vel ad novos in- 
vehendos in Ecclniam errores , non abs re factum esse existimamus si boc in libro de quibus- 
dam titulis t nominibus , et officiis Christo Domiuo tribui solitis pertractemus . Nam ob pravam 
nonnullarum vocum inlelligentiam factum est ut quidam crediderint Christum esse ac dici 
posse filium Dei adoptivum : alii non recte asseenti sunt quo senso dici possit Filius Dei prae- 
destinatus , vel servus Patris, vel creatura, vel homo dominicus, aut deifer : existimarunt alii 
solos Eutychianos Christum unum esse de Trinitate passum alErmarc t complores circa sacef- 
dotium , alii circa alia Christi munera et officia • veritate quam longissime aberrarunt ; adeo 
necessarium arbitror de Christi Domini titulis , nominibus , et officiis aliquam instituere tracta- 
tionem . Rem igitur bono animo aggrediamur . 

CAPUT I. 


An Christus Dominus dici possit filius Dei adoptivus . 



'ctavo ad finem vergente saeculo Felix et Elipandus non ser- 
mone dumtaxat , sed editis quoque dissertationibus spargere in vulgus 
coeperunt Christum secundum humanitatem esse et appellari debere fi- 
lium Dei adoptivum . Et Felix quidem qui erat Urgelis episcopus id 
persuadere conatus est Septimannis , Germanis , Gallis . Elipandus vero epi- 
scopus toletanus erroribus suis imbuere sategit Astures atque Gallaicos . 
Sed ut superis placuit , infelici successu : quoniam illico haeresis Caroli 
Magni cura et diligentia compressa est . Principis enim hujus studio et 
auctoritate Felicis et Elipandi caussa in Forojuliensi concilio an. 79!. ha- 
bito cui Paulinus aquilejensis praesedit , primum ad examen revocata 
sententia de Christi adoptione, tamquam haeretica damnata est. Tum an- 
no sequenti 792. proscripta fuit in concilio Ratisponensi coram Carolo M. 
Eodemque anno Romae in synodo sub Adriano celebrata , et an. 794. in 
concilio Francfordiensi . Tradunt Felicem errorem suum non semel eju- 
rasse , atqne ad illum rediisse $ donec obfirmatus in haeresi obiit : Elipan- 

dum voro sero quidem , sub finem scilicet vitae , sed sincere resipuisse . 
Duo hi episcopi celeberrimos habuere adversarios, Paulinum nempe aquile- 
jensem, Flaccum Albinum alcuinum , beatum Asturiensem presbyterum, He- 
terium episcopum uxumensem , aliosque viros gravissimos : qui editis li- 
bris omni argumentorum genere demonstrarunt Christum neque secundum 
humanitatem appellari posse filium Dei adoptivum . 

Quae licet ita se habeant , non desunt tamen inter Theologos eruditi 
complures qui autumant Felicem et Elipandum Christum Dei filium ado- 
ptivum appellasse in sensu catholico . Quapropter institui quaestio solet, an 
Felix et Elipandus Christum dixerint lilium Dei adoptivum in sensu ne- 
storiano , hoc est, cum filiationis naturalis exclusione . Negativam partem 
tuentur Vasquesius , Juvenin , Witasse , Tournely ,• affirmativam vero Surius , 
Petavius , Natalis Alexander , Berti , aliique . Quae critica controversia ut in- 
telligatur , animadvertendum est Scotum quoque et Durandum scholasticos 
praeclarissimos , ad illud Theologorum principium non attendentes quod 
filiatio non cadit in naturam sed in personam , docuisse Christum specta- 
ta illius humana natura a divinitate praecisa , appellari posse filium Dei 
adoptivum , quamvis propter haereticos nomen illud caute sit usurpan- 
dum . Quod si quis objiciat damnatam ab Ecclesia eam sententiam fuisse 
in Felice et Elipando , Theologi laudati respondent factum id esse merito, 
quoniam duo illi episcopi appellandum esse docebant Christum filium Dei 
adoptivum in sensu nestoriano , cum filiationis videlicet naturalis exclusio- 
ne . Discipuli vero Durandi addunt Felicem et Elipandum errasse , quod ei 
propositioni , Christus est filius Dei adoptivus , hanc non addiderint ca- 
utionem , secundum humanam naturam . Quoniam igitur a nonnullis c- 
tiain Catholicis Christi adoptio defenditur , hinc orta quaestio est an Fe- 
lix et Elipandus in sensu catholico vel haeretico defenderint Christum 
esse filium Dei adoptivum. Duplex ergo erit nostri hujus capitis disquisi- 
tio. i. inquiremus in mentem Felicis et Elipandi . 2. in dogma ipsum, 
an scilicet aliquo sensu Christus dici possit Dei filius adoptivus. 

Sed antequam rem aggrediamur , operae pretium duco nonnulla ani- 
madversione digna praenotare. 1. Filiatio quaecumque ea sit sive na- 
turalis sive adoptiva , convenit personae , non naturae , ut optime docet 
S. Thomas . Natura quippe nec gignit nec gignitur , ut agentes de Trini- 
tate observavimus . 2. Filius naturalis est ille qui de substantia gignitur 
patris in similitudinem naturae ; proindeque appellari potest filius patris 
proprius , suus ; et si unicus est , dici potest ac debet unigenitus vel pri- 
mogenitus . 3 . Filius autem adoptivus dicitur cui nihil a patre adoptan- 
te debetur , sed gratis indulgendo conceditur , inquit Paulinus aquilejen- 
sis in Sacrosyilabo . Hinc deducitur filium adoptivum non esse proprium, 
sed extraneum vel alienum ; ab uno enim gignitur , ab alio adsciscilur 
seu adrogatur . Adoptio siquidem definiri vulgo solet , Legitimus actus na- 
turam imitans , quo liberos nobis quaerimus . Colligitur etiam filium a- 
doptivum esse filium voluntate gratia et beneficio , non natura aut jure 
nativitatis: Abusive namque , subdit Paulinus, et non essentialiter ado - 

ptivus est filius dictus , sicut Moyses in filium adoptatus est a filia 
Pharaonis alienus ab ea et generatione et sanguinis affinitate . Hoc 
ideo posuimus ut patenter daretur intelligi , eum dici adoptivum , qui 
nondum prius fuerat proprius filius adoptatus , His observatis sit 

CONCLUSIO I. 

Felix et Elipandus docuerunt Christum esse filium Dei 
adoptivum in sensu nestoriano . 

Prob. i. Nestorius ut Christum Dominum in duos dispesceret filios 
impudentissime docebat eumdem Christum secundum divinitatem esse 
Dei filium Patri coaeternum et consubstantialem nou adoptione , sed ge- 
nere : secundum humanitatem vero esse quidem Dei filium , sed ado- 
ptione, non genere; gratia, non natura . Porro haec eadem Felix et Elipan- 
dus de Christo dogmatizarunt , quod ex illorum fidei confessione quae 
in actis habetur concilii Francfordiensis manifestissime apparet . Inquiunt 
ibidem': Conflemur et credimus Deum Dei flium ante omnia tempora 
sine initio ex Patre genitum , coaeternum , et consubstantialem, non ado- 
ptione , sed genere. Ilaec de Christo secundum divinitatem. De eodem 
vero secundum humanitatem , inquiunt : Confitemur et credimus eum 
factum ex muliere , factum sub lege , non genere esse filium , sed ado- 
ptione $ non natura , sed gratia . Ex hoc sua sponte fluit aliam esse in 
Christo divinam , aliam humanam personam : quod tradebat Nestorius . 

Prob. 2. Praecipuum Nestorii principium ad denegandam in Christo 
unionem hypostaticam erat quod Verbum diviuum humanam non assum- 
pserit naturam in primo suae conceptionis instanti , ut Catholici credunt 
affirmantes nullum fuisse vel minimum temporis punctum in quo Verbum 
hypostatice unitum non fuerit humanitati . Ast haec eadem quae Nesto- 
rius , tradiderunt quoque Felix et Elipandus teste Albino diacono in Ep. 
ad Monachos graecos , ubi postquam affirmavit se habere prae manibus Fe- 
licis libellum quem refutandum susceperat , subdit : Haec considerantes 
diligentius , et animo tenete firmiter , et constanter praedicate unum Fi- 
lium et unum Deum eumdem proprium et verum et perfectum esse , 
quia omnis veritas in Christo est et nullum figmentum , et tota ple- 
nitudo divinitatis , et nulla minoratio nec defectio , nec unum sicut in 
libello praefati Felicis lectum est baptismo indiguisse , sed mox sine 
peccato et sine labe peccati Spiritu sancto conceptum esse Deum ve- 
rum et hominem verum . Hoc idem testatur adv. Felicem Alcuinus lib. a. 
inquiens: ( Christum ) baptismo indiguisse dicebat , volens , ut videtur , eum 
in baptismo adoptari in filium , sicut et nos . Talis erat Nestorii error . 

Prob. 3 . testimonio Scriptorum et Francfordiensis concilii . Paulinus 
aquilejensis in Sacrosyllabo ita de Felice loquitur : In duobus vocabulis , 
proprii scilicet et adoptivi , verique et nuncupativi filii , unicum eumdem - 
que Dei flium dividere fronte impudentissima non formidat . Alcuinus 

lib. cont. Felie. Non sibi sujjiciebcit , inquit , tantummodo Christum qui 
de Virgine natus est , negare proprium esse Jiliuni Dei: sed novo et inau- 
dito S. Ecclesiae nomine , nuncupativum Deum nominare illum non ti- 
met , dividens Christum in duos filios , unum vocans proprium , alterum 
adoptivum . Agobardus in libro adv. dogma Felicis edito narrat haec di- 
xisse Felicem : Deum Dei Patris filium nullatenus dici debere passum 
aut crucifixum : sed ab eo hominem assumptum hoc nitentem exemplo 
Isaac qui a Patre ductus est ad immolandum , non ipse , sed aries pro 
eo est immolatus ; tamquam in Isaac sit figuratus filius Dei , et in arie- 
te filius hominis. Concludit deinde Agobardus.* Et dum timet permixtio- 
nem Eutychetis , incurrere corruit in divisionem Neslorii . Similia habent 
Scriptores alii qui Felicis et Elipandi tempore floruerunt , iliorumque hae- 
resim data opera confutarunt . Accedit his francfordiensium auctoritas Pa- 
trum qui in Ep. synodica scribunt tam Nestorium nomine copulatio- 
nis , quam Felicem nomine adoptionis negasse Christum esse unam per- 
sonam, et B. Virginem Deum genuisse . Addunt : Nonne olim haeresis ve- 
stra in Ncstorio ab universali sancta Ecclesia refutata est etiam et dam- 
nata ? Quod Patribus adeo persuasum erat, ut ad Felicis et Elipandi re- 
futandos errores non aliis usi sint argumentis quam illis eisdem quae S. Cy- 
rillus et Ephesinum concilium et Theologi omnes adhibere solent ad hae- 
resim refutandam Neslorii . Nec alius certe melius Felicis et Elipandi 
mentem perspectam habere potuit , quam Francfordiense concilium ad il- 
los damnandos specialiter convocatum . 

CONCLUSIO II. 

Christus nec etiam secundum humanam naturam flius Dei 

adoptivus appellari potest . 

Prob. i. sacris literis . Apostolus ad Rom. cap. 8 . v. 3 a. de Deo 
Patre loquens, ita scribit : Qui proprio filio suo non pepercit , sed pro 
nobis omnibus tradidit illum . Gabriel Angelus Virginem alloquens Luc. 
cap. i. v. 3 a. ait: Hic erit magnus , et flius Altissimi vocabitur ... ideo- 
que et quod nascetur ex te Sanctum , vocabitur filius Dei . Johannes 
Baptista Johan. cap. 3. sic inquit: Quem enim misit Dens , verba Dei 
loquitur : non enim ad mensuram dat Deus spiritum . Paler diligit fi- 
lium : et omnia dedit in manu ejus . Petrus Mattii, cap. 16 . v. 16 . ait: 
Tu es Christus filius Dei vivi . Et apud eumd. cap. 3. Pater sic Chri- 
stum alloquitur : Hic est filius meus dilectus , in quo mihi complacui . 
Et iterum Johan cap. i. Unigenitus filius qui est in sinu Patris , ipse 
enarravit . Ac denique Christus ipse in ejusu. Johan. Evang. cap. ao. in- 
quit : Ascendo ad Patrem meum , et Patrem vestrum : Deum meum , et 
Deum vestrum . Infinitus fierem si omnia ad rem hanc pertinentia Scri- 
pturae testimonia vellem in medium afferre . Inierim nec est nec dici po- 
test filius adoptivus , sola etiam humanitate inspecta , qui est absolute fi- 

lius Dei proprius ; qui absque ullo addito appellatur simpliciter Dei Filius , 
et quidem Unigenitus j qui denique diverso modo ac homines justi sint, 
est Filius Dei. Nam filius adoptivus non est proprius, sed extraneus ; ap- 
pellari nequit filius simpliciter et absque ullo addito ; cumque filii Dei 
adoptivi multi sint , nemo illorum dici potest unigenitus ; ac demum qui 
adoptivus Dei filius est, a ceteris hominibus justis in filiatione non di- 
screpat . Ast vero Christus etiam secundum humanitatem dicitur in Scri- 
pturis, ut vidimus , Filius Dei proprius, simpliciter Unigenitus , ac a ceteris 
hominibus in filiatione diversus : unde superest ut confiteamur dici non pos- 
se fiiliura Dei adoptivum . 

Respondent adversarii haec dicta esse de Christo secundum divinam, 
non secundum humanam naturam , atque adeo ad rem minime facere . 

Sed decipiuntur . Nam quoad primum testimonium recte observat A- 
drianus R. P. prolatum esse de Christo qui mortem subiit : Scimus enim , 
inquit , quia non est traditus secundum divinitatem , sed secundum id 
quod homo erat . In Angeli autem verba ita fatur Paulinus aquilejensis 
in Sacrosyll. Non de sola excellentia majestatis tunc loquebatur Ange- 
lus, sed potius de incarnata divinitate ; subdit enim : Dabit ei Dominus 
sedem David patris sui . Secundum carnem, videlicet David Jilius * di- 
ctus est , non secundum divinitatem . De Christo homine accipienda quo- 
que esse verba Johannis Baptistae vel ex eo patet quod loquatur- de illo 
qui verba Dei loquitur , et quem oportet crescere , dum se oportet mi- 
nui . Petrus etiam loquitur de Christo cum Apostolis ambulante proque 
homine se gerente . Vox Patris quae in Johanne de caelo intonuit , Ad 
hoc in baptismo super filium facta est , ut agnosceretur et crederetur 
verus esse Filius Dei , homo , qui ex substantia B. Virginis creatus est , 
inquit Flaccus Albinus lib. 2. cont. Felic. Et Unigenitus ille quem com- 
memorat Johannes cap. 1. non est ille idem de quo cap. 3 . v. 16. scri- 
bit : Sic Deus dilexit mundum , ut filium suum Unigenitum daret ? Un- 
de optime Flaccus Albinus loco proxime citato : Quis autem datus est 
pro mundi salute ? Ille utique qui torcular calcavit solus , et sanguinis 
effusione rubicunda habuit vestimenta . Christus denique ad Patrem suum 
et Patrem nostrum ascendebat non secundum divinam naturam cura qua 
fuit semper in sinu Patris , sed secundum humanam in qua oportuit pa- 
ti , ut ita in gloriam suam ingrederetur . Frivolum ergo est quod adver- 
sarii opponunt . 

Prob. 2. ex SS. PP. et in primis illorum praetermitto testimouia 
qui disertis verbis affirmant duos non esse in Christo agnoscendos filios $ 
quales sunt Irenaeus , Athanasius , Epiphanius , Gregorius nazianzeuus , 
Cyrillus alexandrinus , aliique innumeri a nobis contra Nestorium dispu- 
tantibus allati . Si enim singulorum dicta in animo esset referre , in lon- 
gum nimis abiret oratio . Illorum proinde contenti erimus auctoritate qui 
expresse affirmant non posse Christum appellari filium Dei adoptivum . Ac 
primus in aciem prodat Hilarius quem a partibus suis stare jactabant hae- 
retici , quique lib. G. de Triu. ita ad rem nostram fatur : Filius suus 

est , filius ejus est : non adoptio ejus est , non creatura ejus est . No- 
men naturam loquitur , veritatem proprietas enuncial , fidem confessio 
testatur ; non ini cl ligo quid addi possit ad naturam filii . Haec habet 
num. 44* num. autem sequenti prosequitur : Numquid etiam nunc ado- 
ptionis in eo erit nuncupatio , in quo proprietatis est nomen ? Apostolus 
enim volens caritatem erga nos Dei ostendere , ut magnificentia Dei 
dilectionis ex comparationis genere nosceretur , non pepercisse Deum 
proprio filio suo docuit , non utique pro adoptandis adoptato , neque pro 
creatis creaturae , sed pro alienis suo , pro nuncupandis proprio . Com- 
plura alia Patris hujus testimonia eaque praeclarissima collecta vide apud 
Pctavium lib. 7. de Ineam, cap. 2. Faustinus lib. cont. Arian. inquit : 
Cum Deus dixit , Hic est Filius meus dilectus , adoptionis filios supe- 
ravit , ut proprietas verae nativitatis in Christo solo Filio crederetur . 
&. P. Augustinus Tract. 2. in Jolian. fuse describit hominum morem natu- 
rales non habentium filios , qui alienos adoptare solent y et postea subdit r 
Non sic Deus : Unicum eumdem ipsum quem genuerat , et per quem 
cuncta creaverat , misit in hunc mundum , ut non esset unus y sed fra- 
tres haberet adoptatos . Non enim nos nati sumus de Deo , quomodo 
itle Unigenitus , sed adoptati per gratiam ipsius . Et Tract. 7. in eumd. 
ait * Oportebat ergo ut ille baptizaret qui est Filius Dei unicus , non 
adoptatus . Adoptati filii ministri sunt unici : Unicus habet potestatem y 
adoptati ministerium * Patres africani in libella emendationis quem Lepo- 
rio tradiderunt ita loquuntur r In hoc maxime fides nostra consistit , ut 
credamus unicum filium Dei , non adoptivum , sed proprium , non phan- 
tasticum , sed unum . Gregorius M. lib. 18. Morah cap. 27. ab Adriano 
Papa citatus ait : Aliud est enim natos homines gratiam adoptionis acci- 
pere , aliud unum singulariter per divinitatis potentiam Deum ex ipso 
conceptu prodiisso. Et rn fine ejusd* operis cap. 6» Omnes qui in fide 
Deo nascuntur ( Christus j superat , quia non ut ceteros adoptio , sed na- 
tura illum divinitatis exaltat . Paria his habet Idelphonsus toletanus in 
lib. de perp. S. Mariae virginit- quibus et Scriptores et Concilia capitis 
initio laudata addi possunt . 

Prob. 3 . rationibus . I. qui est filius adoptivus, esse necessario debet 
extraneus ei a quo adoptatur , ut ex adoptionis idea quam capitis initio 
tradidimus patet . Neque enim potest quis m filium adoptare quem ge- 
nuit ,* unde adoptio^fit cum in alienam familiam, inquit A gei L lib. 5 . cap. 
19. inque liberorum locum extranei sumuntur. Ast Christus Dominus 
spectata etiam humana natura non est Patri alienus seu extraneus , sed 
est vere et proprie fifius ejus naturalis . Unde in Dei filium non cadit 
nomen adoptionis , quia semper verus filius , semper Dominas ; ac per hoc 
et post assumptionem hominis vere filii vocabulum non amisit qui 
numquant desiit verus esse filius , ita Pa ulmus aquilejensis in Sacrosyl- 
labo . II. quandonam dici debet Christus secundum humanitatem in Dei 
filium adoptatus ? Non ante hypostaticam unionem , quoniam tunc Chri- 
sti humanius non existebat , nisi errare velimus cum Nestorio : sed neque 

post unionem hypostaticam ; tunc quippe vi illius unionis erat Filius Dei 
naturalis , jus habebat ad haereditatem , omnisque in eo existebat gratiae 
plenitudo . Numquam itaque fieri potuit ejusmodi adoptio . Aut in utero 
Virginis eum suspicantur , quod dicere nefas est , quia de B. Virgine 
inenarrabiliter sumpsit , non adoptavit carnem ; aut certe eum purum 
hominem sine Deo natum > quod cogitare impium est , necesse est fa- 
teantur : ac per hoc postea quasi indiguerit adoptione , a Patre in fili- 
um sit adoptatus , ita Paulinus in Sacrosyll. argumentatur . III. qui filius 
est adoptione , filius est voluntate et affectu , non natura ac generatione 
ut est filius naturalis . Christus autem speciata etiam humana natura non 
est filius Dei affectu et voluntate , sed natura et generatione ; fuit nam- 
que humana natura hypostatice uDita personae Verbi . Hoc quoque argu- 
mentum urgetur a Paulino aquilejensi in Sacrosyll. ubi sic inquit : Omnis 
adoptio ex affectu ducit vocabuli sui originem, quamquam etymologiae 
suae non videatur trahere similitudinis sonum , Habet namque ex utraque 
parte V tinam vocabulum eleganter insitum , ut si dicas : Utiiiam merear 
in filium adoptari , ex affectu quidem etc. IV. omnis filiatio convenit per- 
sonae, non naturae . Quaenam ergo Christi pars adoptari in filium a Deo 
debuit? Non natura humana, quoniam filiatio in naturam non cadit . Non 
persona Verbi , quoniam Verbum filius Dei est naturalis . Adoptio itaque 
locum in Christo nequit habere . 

CAPUT II. 

In quo difficultates • proponi solitae adversus statutas 
propositiones resolvuntur ~ 

Obj. r. cont. *. thes. Felix et Elipandus nihil aliud docuisse viden- 
tur quam quod Scotus ac Durandus circa Christi adoptionem tradiderunt r 
quorumque doctrina nestoriana non est . Nara duo hi episcopi et ipsi di- 
cebant , ut mox citati Theologi, Christum esse filium Dei adoptivum se- 
cundum humanam naturam , ut ex propria illorum confessione ad Caro- 
lum Magnum missa r ex Adriani Papae Ep. ad episcopos Hispaniae , ex 
Jona aurelianensi , ac ex Franefordiensi- concilio liquido patet . lk et re 
quidem vera si laudati duo episcopi adhaesissent Nestoria, duplicem pro- 
lecto admisissent in Christo personam. Sed unicam semper fassi sunt in 
jfidev confessione ad Carolwn M. ubi ita loquuntur : Homo interior in 
,una eadcmque Dei et hominis persona deglomeratus , filius adoptivus 
humanitate , et non adoptivus ■ divinitate mundum redemit . UL hinc ab 
Imperatore fidenter postularunt ut Beati ac Etherii sententia velat hae- 
retica damnaretur r quod plane ausi non fuissent si Dei filium adopti- 
vum in sensit credidissent nesteriano* . IV. atque haec eadem ratio est 
quod Patres franefordienses duofr illos episcopos damnaverint ob vocum 
novitatem ; inducunt enim illos sic catholicum virum interrogantes r Quid 
times adoptivum Christum Dominum nominare ? V. quibus accedit quod 

si Felicis et Elipandi sententia nestoriana erat , jam damnata fuerat in 
Ephesino concilio ,• proindeque superfluum fuisset novum ad illam elimi- 
nandam convocare concilium . 

Resp. ad i. Non parvum discrimen est inter Scoti et Durandi, ac Fo- 
licis et Elipandi sententiam . Illi autumabant Christum Dei lilium adopti- 
vum appellari posse spectata dumtaxat humana natura , prout natura est , 
omni expoliata subsistentia . In quo plane decepti sunt ; quum filiatio si- 
ve naturalis sive adoptiva in personam cadat , non in naturam . E contra 
vero Felix et Elipandus affirmabant Christum esse filium Dei adoptivum 
secundum humanitatem non secus ac Nestorius : cum quo ajebant Christum 
ut filius fieret Dei, iudiguisse baptismo ; filium ex Virgine natum non esse 
Dei filium genere atque natura ; et B. Virginem purum genuisse homi- 
nem . Relege quae superiori capite diximus . 

Ad a. Etiam Nestorius anathema intorsit in eos qui unam non con- 
fiterentur in Christo personam . Quid proinde ? Subdole loquebatur haerer 
ticus intelligens unain personam unione morali , hoc est unitate affe- 
ctus et voluntatis . Hac eadem usi sunt Felix et Elipandus calliditate 
in fidei confessione optimo Imperatori exhibita . Nam integra confessio ita 
se habet : Homo interior in una eademque hominis persona adglomera- 
tus , atque carnis vestimento indutus , quia non per eum qui natus est de 
Virgine , visibilia et invisibilia condidit , sed per illum qui non est 
adoptione , sed genere , neque gratia , sed natura : et per istum Dei si- 
mul et hominis filium adoptivum humanitate , non adoptivum divinita- 
te , mundum redemit . Si filius qui de Virgine natus est non est ille 
idem per quem Deus visibilia et invisibilia condidit: si ille qui filius est 
adoptione et gratia , ab eo differt qui filius est genere atque natura , 
et hoc Felix et Elipandus in fidei tessera confessi sunt ; nonne duas 
admiserunt Nestorianoruin tuore in Christo personas , unamque illam ad 
fucum faciendum simplicibus appellant , unitatis nomine unitatem moralem 
intelligentes ? Res per se loquitur . Neque est quod communicationem ad- 
miserint idiomatum . Nam neque Nestorius communicationem illam refor- 
midabat : sed moralem inielligcbat , non veram ac realem . Ac denique qui 
asserit filium natum de Virgine alium ab eo esse qui condidit mundum, 
potest ne veram admittere idiomatum communicationem ? 

Ad 3. Etiam Nestorius nimia confidentia ad Principum provocavit si- 
mulacra , ad Romani Pontificis auctoritatem , ad generale concilium quo 
S. Cyrilli doctrina velut haeretica proscriberetur. An ne proinde excusan- 
dus est ab errore? Eodem modo se gessit Felix urgelitanus episcopus: id- 
que omnibus commune est haereticis , ut sibi adulentur proprii erroris pa- 
tronos invenire . 

Ad 4* Non °h vocum dumtaxat novitatem , sed ob pravitatem etiam 
doctrinae in Francfordiensi concilio damnati fuerunt Felix et Elipandus.: 
quapropter addunt Patres illi istorum sententiam antiquum esse errorem in 
concilio Ephesino damnatum , atque illis Scripturae oraculis contrarium 
quibus haeresis confutatur nestoriana . 

Ad 5. Etiam nestoriana haeresis damnata quondam fuit ab Ecclesia 
in Ebione, Photino , aliisque priscis haereticis , nec proinde superfluum fuit 
generale convocare concilium . Quare ? Quoniam diverso sub aspectu errores 
suos contra dominicam Incarnationem disseminavit . Simile quidquam Feli- 
ci et Elipando accidit . Horum error damnatus jam fuerat in concilio E- 
phesino : sed quoniam ad idem pravum instaurandum dogma , non copu- 
lationis , ut INestorius , sed adoptionis vocabulum usurparunt , necesse 
fuit ut novum concilium convocaretur . 

Obj. a. cont. ait. thes. ex Scripturis et Patribus, i. Apostolus ad 
Rom. cap. 8. v. 29. inquit : Nani quos praescivit , et praedestinavit con- 
formes feri imaginis Filii sui : ut sit ipse primogenitus in multis fra- 
tribus . Quae verba significant Christum esse fratrem nostrum primogeni- 
tum , nosque Dei filios adoptivos ; atque adeo et Christum filium Dei ado- 
ptivum . II. Irenaeus lib. 3. adv. Haer. cap. ai. Propter hoc enim , in- 
quit , Verbum Dei homo , et qui filius Dei est , filius hominis factus 
est , commixtus Verbo Dei , ut adoptionem percipiens , fiat filius Dei . 
En per Irenaeum Christum filium hominis adoptionem percipientem , ut 
fiat filius Dei. III. Marius Victorinus lib. i. cont. Candidum arian. ita seri-- 
bit : Non sic filius quemadmodum nos . Nos enim adoptione filii , illo ■ 
natura . Eliam quadam adoptione flius et Christus , sed secundum car- 
nem . Etsi Marius considerata divina natura Christum dicat filium Dei . 
naturalem , non dubitat tamen illum appellare lilium Dei adoptivum se- 
cundum naturam humanam . IV. S. Hilarius lib. a. de Trin. de Christo 
verba faciens inquit : Ita potestatis dignitas non amittitur , dum carnis 
humilitas adoptatur . Hic etiam adoptionem de Christo secundum huma- 
nitatem praedicat. V. Cyrillus alexandrinus in Dial. 3. Arianos Christum 
verum esse Deum negantes refellens , post fusam concertationem ita scri- 
bit : Constat igitur ... consentaneum esse , ut tunc datum esse existime- 
mus Filio nomen illud quod est super omne nomen , quando formam 
nostri similem subiens , tamquam unum ex nobis in filium adseriptus 
est Dei , adoptatus nobiscum , et propter nos ille verus ac germanus 
ut et nos etc VI. Auctor disputationis cum Ario sic habet r Arius dixit , 
Utrumnam alius est filius ? Aihanasius respondit . Filius quidem verus 
Dei unus est , Verbum et Deus . Est et tamquam alius filius adoptatus 
per templum ipsius corporis D. N. J. C. Haec luculenter adstruunt in 
Christo adoptionem . VII. denique iu ecclesia Toletana paullo ante Elipan- 
dum , tempore scilicet Idelphonsi et Juliani illius ecclesiae antistitum , ita 
in missa de Coena Domini legebatur : Qui per adoptivi hominis passio- 
nem etc. nec non in missa de Ascensione : Hodie Salvator noster post 
adoptionem carnis , sedem repetivit deitatis etc. 

Resp. ad singula . et ad i. Christus est frater primogenitus , non quod 
sit adoptivus Dei filius per gratiam sicuti nos sumus , sed aliis de caus- 
sis . Et i. quidem quoniam prior est omnibus creaturis honore ac digni- 
tate , quum Deus sit Patri consubstantialis . 2. quoniam cum ille genitus 
sit ab aeterno , creaturae yero in tempore , dicitur merito primogenitus , 

lioc est , ante omnia genitus . 3. nonne Christus princeps est regum ter- 
rae , et caput Ecclesiae quam acquisivit sanguine suo ? Jure itaque hac 
etiam de caussa primogenitus appellatur . 4* et quoniam antiquitus primo- 
genitus haeres erat paternorum bonorum qui fratribus haereditatem distri- 
buebat , sub hac quoque ratione Christus vocatur primogenitus , quum sit 
haeres universorum , atque homines ab eo haereditatem capiant salutis . 
Neque enim est aliud sub caelo nomen praeter nomen Jesu , io quo ae- 
ternam quis consequi valeat salutem . Vox itaque Primogeniti Christo cre- 
bro tributa non demonstrat esse filium Dei adoptivum ut sunt homines . 

Ad a. Hoc sibi vult Irenaeus , quod Verbum divioum adoptator , ut 
ita dicam , filiorum fuerit , non ipsum filius adoptivus . Quum enim di- 
vinum Verbum hypostatice sibi univerit humanam naturam , ut per me- 
rita illius homo justificetur , merito suo infinito evadit homo Dei filius 
adoptivus . Unde adoptio passive considerata , non ad Christum , sed ad 
homines refertur . Ad Christum autem refertur active , quatenus per i- 
psum homines adoptantur in filios Dei . Rem ita se habere , tum ex an- 
tecedentibus tum ex consequentibus Ireuaei verbis apparet . Nam ante al- 
latum in argumento testimonium , illos qui Christum purum hominem a 
Josephi semine genitum credunt redarguens , ait non intelligere qui id 
affirmant munus adoptionis . Post allatum vero testimonium subdit: Non 
enim poteramus aliter incorruptelam et immortalitatem participare , tm- 
si adunati fuissemus incorruptelae et immortalitati . Christus ergo quod 
humanam assumpserit naturam , factus est adoptator . Homines vero facti 
sunt adoptati per Irenaeum . 

Ad a. Marius victorinus appellat Christum filium Dei adoptivum se- 
cundum humanitatem , adoptione lato non stricto ac rigoroso sensu acce- 
pta . Adoptio autem lato modo intellecta , idem est ac humanae naturae 
assumptio . Quum enim gratis et absque ullis praecedentibus meritis Ver- 
bum divinum nostram assumpserit naturam , aliquo sensu dici potest Chri- 
stum secundum carnem esse filium Dei quadam adoptione , juxta illud 
Augustini in lib. de Praed. SS. cap. i5. Est etiam praeclarissimum lu- 
men praedestinationis et gratiae ipse Salvator , ipse Mediator Dei .et 
hominum homo Christus Jesus : qui ut hoc esset , quibus tandem suis vel 
operum vel fidei praecedentibus meritis natura humana quae in illo est 
comparavit ? Hoc sensu Marius victorinus Christum filium Dei adoptivum 
appellat secundum carnem. Hinc consulto ait Christum esse filium qua- 
dam adoptione , ut insinuet se loqui de adoptione improprie accepta , nem- 
pe de assumptione carnis humanae . 

Ad 3. Hilarium quoque loqui de adoptione improprie dicta observat 
S. Thomas 3. p. q. a3. a 4- a d r. ita ut S. Patris verborum sensus sit, 
Ita potestatis dignitas non amittitur , dum assumitur humilitas carnis . 
Quae expositio satis apta videtur , tum quoniam loquitur Hilarius de car- 
nis humilitate , non de Redemptoris persona j tum etiam quia nimis lu- 
culenter adoptionem proprie dictam a Christo Domino pluribus in locis 
excludit , et praesertim lib. 6. de Trin. Vide quae ex Hilario capite su-. 

perlori recitavimus . Praeterea eruditi complures contendunt Hilarii te- 
xtum fuisse corruptum, et pro , adoptatur , legendum esse, adoratur $ idque 
demonstrant et ex veterum testimonio et ex antiquis codicibus . Vide Jo- 
hannem Laurentium Berti lib. 27. de Ineam, cap. 4- 

Ad 4* Eodem modo explicandus est quoque Cyrillus ; adoptionis vi- 
delicet nomine carnis assumptionem , non veram ac realem intelligit ado- 
ptionem . Quod ex verbis illis patet , Constat igitur consentaneum esse , 
ut tunc datum existimemus fuisse filio nomen illud quod est super 
<smne nomen , quando formam nostram assumpsit , non post mortem tan- 
tummodo , ut contendebant Ariani . Quinimmo eodem in Dialogo aperte 
declarat Christo substantialem et naturalem tribuendam esse filiationem 
non in sola Patris voluntate positam , sicut nimirum in nobis etiam con- 
ceditur . Porro qui Christum non esse filium sola voluntate Patris , ut sunt 
homines affirmat, negat plane illum esse filium Dei adoptivum . 

Ad 5. Allata in argumento cum Ario disputatio revera non est Atha- 
nasii ; tum quia ab illius stilo ratiocinandique vi quam longissime dissi- 
det , tum quia deest in antiquis codicibus operum S. Athanasii . Sed quis- 
quis sit disputationis illius auctor , non admittit profecto in Christo veri 
nominis adoptionem. 1. quia auctor ille docet ibidem non esse dividen- 
dum Christum in duos filios , quorum unus sit invisibilis filius Dei , alius 
autem visibilis ,* unus incorporeus , corporeus alter ; unus immortalis , al- 
ter mortalis . 2. affirmat quoque non esse unum Dei filium propter hu- 
manam naturam seorsim nominandum . 3. quoniam auctor ille sibi demon- 
strandum proponit quae vilia et infirma de Christo praedicantur in Scri- 
ptu ris , non de eodem Christo secundum divinitatem , sed secundum hu- 
manam naturam esse intelligcnda . Inducit deinde Arium interrogantem 
num alius sit filius cui vilia et infirma adscribanlur . Cui interrogationi 
sub Athanasii nomine respondet Catholicus unum esse Filium Dei , sed 
hunc naturam habere humanam assumptam propter quam multa humana 
et infirma de Filio Dei enuntiantur . Hanc autem humanae naturae assum- 
ptionem exprimit per illa verba , Est et tamquam alius filius adoptatus 
per templum ipsius corporis. Ac si dicat non sub unico tantum , sed sub 
duplici respectu considerari debet Christus , quia duplicem habet naturam : 
ct secundum divinam naturam inquit. Ego et Pater imum sumus: et se- 
cundum humanam , Paler major me est . 

Ad G. Patres concilii Francfordiensis Felici haec objicienti ita in £p. 
synod. responderunt : Et melius est testimonio Dei Patris credere de 
suo Filio , quam Ildephonsi vestri , qui tales vobis composuit preces in 
missarum solemniis , quales universalis et sancta Dei Ecclesia non 
habet . Et si Ildephonsus vester in orationibus suis Christum adoptivum 
nominavit , noster vero Gregor ius Pontifex Romanae . Sedis clarissimus 
toto orbe doctor in suis orationibus semper eum Unigenitum nominare 
non dubitavit . Ceterum Iiturgicac illae Toletanae ecclesiae preces explica- 
ri commode possunt de assumptione humanae carnis a Verbo factae . 

Obj. 3. a ratione . I. sicut in Christo est divina natura , ita est et hu- 

Totn. IV. Marccllius Theol. 3o 

mana : Propter naturam divinam est filius Dei naturalis : Propter huma- 
nam ergo appellandus est filius Dei adoptivus . II. qui gratiam habet san- 
ctificantem est filius Dei adoptivus; hic namque est effectus gratiae san- 
ctificantis , ut filii Dei nominemur et simus . Cumque Christus secundum 
humanam naturam gratiam habuerit sanctificantem , sequitur fuisse filium 
Dei adoptivum . III. non repugnat Christum ratione humanitatis dici cru- 
cifixum , mortuum , Patris servum ete. Cur ergo repugnat dici secundum hu- 
manitatem filium Dei adoptivum ? IV. humanitas Christi genita proculdu- 
bio non est a Deo Patre . Qua igitur ratione appellari poterit secundum 
humanam naturam filius Dei naturalis ? V. duae sunt in Christo filiatio- 
nes , aeterna qua genitus est a Patre , et temporalis qua natus est ex Vir- 
giue ; ac proinde prior filiatio est naturalis , altera vero adoptiva . 

Resp. ad i. Argumentum laborat , ut inquiunt, falso supposito . Sup- 
ponit videlicet filiationem sive naturalem sive adoptivam cadere in natu- 
ram , quod falsum esse demonstravimus capite antecedenti , ex quo natura 
non generet nec generetur , sed persona . Proinde etiam si duae sint in Chri- 
sto naturae, quum tamen unica sit in illo persona eaque divina, unica quo- 
que admitti in illo debet filiatio eaque naturalis * 

Ad 2 . Duo sunt praecipui gratiae sanctificantis effectus, animi nempe 
decor divinaeque participatio naturae qui effectus primarius est ,. ac jus 
ad haereditatem qui effectus est secundarius . Habuit itaque Christus ra- 
tione humanitatis gratiam sanctificantem quae suum ia eo- produxit ef- 
fectum , sed primarium dumtaxat, non secundarium . Quare ? Quoniam, gra- 
tia sanctificans quando descendit , jam invenit in eo jus ad haereditatem 
per hypostaticam uuionem adeoque filiationem naturalem etiam secun- 
dum humanitatem acquisitam .. 

Ad 3.. Nomina haec, crucifixus , mortuus r servus , et hujus gene- 
ris alia , nomina sunt quae conveniunt naturae , et personae Christi tribu- 
uutur ratione humanitatis quae in divina persona subsistit .. Ast filiatio 
quaecuniquc ea sit ,. proprietas est personae immediate conveniens : quae 
cum in Christo filius Dei sit naturalis, filiationem non admittit adoptivam. 

Ad 4* Humana Christi natura non est quidem a Patre genita , bene 
vero ab eo genita est persona Verbi quae per hypostaticam unionem dat 
humanae Christi naturae subsistentiam . Filiatio cadit in personam : Per- 

sona est filius Dei naturalis : Igitur Christus etiam, secundum humanam 
naturam est filius Dei naturalis , non adoptivus .. 

Ad 5. Unica agnoscenda est in Christo filiatio eaque aeterna , sicuti 
unica est in Christo persona eaque divina . Duas tamen habet filiatio illa 
habitudines . , unam aeternam ad Patrem a quo secundum divinitatem ge- 
nitus est , alteram temporalem ad matrem ex qua natus est secundum hu- 
manitatem in tempore . Sed dc difficili controversia salis :. gressum, facia.- 
bjus, ad reliqua. .. 

Quo sensu de Christo dicat Apostolus , Qui praedestinatus 

est Filius Dei . 

Quandoquidem certum sit Christum Dominum appellari posse filium 
Dei praedestinatum , sic enim de illo scribit Apostolus ad Rom. cap. i. 
Qui factus est ei ex semine David secundum carnem : qui praedestina- 
tus est flius Dei in virtute secundum spiritum sanctificationis ex re- 
surrectione mortuorum Jesu Christi Domini nostri ; oritur inter Theo- 
logos dubium an dici possit etiam filius Dei adoptivus , quum praedesti- 
natio sit donum et gratia . Cumque a nobis statutum jam sit nullo modo 
Christum appellari posse filium Dei adoptivum, exponendum modo est qua 
ratione dicatur ab Apostolo filius Dei praedestinatus . Sed initio praeci- 
puae paulini textus tradendae sunt expositiones ut nonnullorum dubium 
evanescat . 

CONCLUSIO I. 

Plerique graeci Patres non immerito in laudato Apostoli textu lege- 
runt , Qui declaratus est Filius Dei . Et recte etiam Patres 
latini legerunt , Qui praedestinatus est Filius Dei . 

Prob. prior thesis pars . Illa lectio non immerito a SS. PP. praefer- 
tur quae cum litera , cum versionibus, cum scopo textus congruit . Porro 
ita se habet apostolica de qua loquimur lectio .Et i. congruit cum li- 
tera . Nam ubi nostra Vulgata habet , Qui praedestinatus est Filius Dei , 
in graecis codicibus legitur , ™ »*ro { t.<>; eio3= cum autem «/»£«» veniat a the- 

mate «>*, terminus , limes , finis , definitio etc. explicari commode potest pro 
termino, limite, ac praedefinito tempore quo placuit Deo in signis et pro- 
digiis et virtutibus ostendere illum quem Judaei putabant filium fabri, es- 
se revera filium suum genitum ante omnem creaturam . Quo posito dicen- 
dum est, toD verti jure optimo posse pro, declarati ac demonstrati. 
2. congruit ea lectio cum versionibus . Syriaca namque legit , Et agnitus est 
flius Dei in virtute . /Ethiopica vero habet , Quem declaravit esse fi- 
lium Dei . 3 . congruit cum textus apostolici scopo . Ibi enim Apostolus 
demonstrare videtur eum qui veram ex semine David progenitam carnem 
assumpsit, variis argumentis fuisse declaratum filium Dei , in virtute , nem- 
pe miraculorum ; secundum spiritum sanctificationis , per evidentia signa 
fidelibus suis impertitum ; ex resurrectione mortuorum , quando scilicet 
tertia die redivivus apparuit . 

Prob. altera pars . I. probabile admodum est in graeco textu lectum 
olim fuisse non , sed , quae vox idem est ac, praedestina- 

ti . Et revera ita legit Irenaeus lib. 3 . cap. 18. Epiphanias Haer. 16. et 
Origenes lib. 2. Pen-Archon cap. 4 * II* in sacris Scripturis verbum #{«1» , 
quam saepissime sumitur pro , praedestinare , ut videre est Lue. cap. 22. 

V. 32. Act. 2. v. 23 . et Act. io, v. 4 a * quibus in locis et aliis quam- 
plurimis, idem valet, ac , praedestinare . III. non solum Scri- 

pturarum phrasi , sed apud exoticos eliatn scriptores verbum, o>$> , sumitur 
pro statuere , definire , praedestinare , ut Guilelmus Budaeus erudite de- 
monstrat . Non male itaque latini Patres in apostolica sententia legunt, 
Qui praedestinatus est Filius Dei . 

SCHOLION . 

Tametsi graecorum latinorumque Patrum lectio diversa sit , non 
proinde est contraria , nec una alteri repugnat . Neque enim repugnat ut 
quod ab aeterno praefinitum est et praedestinatum , in tempore declara- 
tum ac manifestatum sit : atque idcirco graecorum latinorumque Pa- 
trum expositionem conciliando , apostolici textus sensus erit , Christum ab 
«aeterno praedestinatum , novissimis temporibus declaratum fuisse filium Dei. 

CONCLUSIO II. 

Christus , verborum servato rigore , dici utique potest praedestinatus 
filius Dei , quidquid sentiat Durandus . 

Prob. i. ex allato Pauli testimonio in quo Christus expresse dicitur 
praedestinatus flius Dei in virtute elc. Neque enim cum Durando dicen- 
dum est Apostolum appellare Christum praedestinatum improprie ac la- 
to sensu . Nam etsi graeci PP. legant , declaratus filius , PP. tamen o- 
mnes latini legunt , praedestinatus filius Dei $ nec una lectio est alteri 
contraria, ut proxime ajebam . 

Prob. 2. auctoritate Augustini qui Tract. io 5 . in Jolian. scribit : Quis- 
quis igitur Dei Filium praedestinatum negat , hunc eumdem filium ho- 
minis negat . Et de Praed. SS. cap. i 5 . Qui ut hoc esset , quibus tandem 
suis vel operum vel fidei praecedentibus meritis natura humana quae 
in illo est comparavit ? Et saepe adversus Pelagianos repetit Christum 
caput esse omnium Praedestinatorum . 

Prob. 3 . manifestissima ratione ab eodem tradita Augustino . Chri- 
stum factum Dei filium fuisse per unionem hypostaticam , adstruit S. Pa- 
ter loco mox laudato, in lib. i. Op. imperf. repetitque Tract. 82. in Johan. 
ubi declarans Christum gratis factum fuisse filium Dei , inquit : Neque 
enim illam susceptionem hominis ulla merita praecesserunt , sed ab 
illa susceptione merita ejus cuncta coeperunt . Quid autem est prae- 
destinatio nisi eorum quae per gratiam fiunt io tempore , ab aeterno facta 
determinatio ? Paucis . Ille servato verborum rigore dicitur praedestinatus 
de quo praefinitum est ab aeterno ut esset in tempore : Ast ab aeterno 
fuit praefiuitum ut Christus cum assumpta humanitate diceretur et esset 
in tempore filius Dei : Itaque etc. 

Ut recte intelligatur haec propositio , Christus praedestinatus est fi- 
lius Dei , observandum est quodnam sit praedestinationis subjectum , et 
quinam terminus . Subjectum ergo praedestinationis ea in propositione est 
persona Verbi ; non prout Verbum est et in se subsistit , hoc quippe mo- 
do nihil Christo titulo gratiae concedi potuit , sed prout subsistit in hu- 
mana natura quae mera creatura quum sit , poterat a Deo unionis hypo- 
staticae recipere gratiam. Atque hoc sensu S. P. Augustinus Tract. io5. 
in Johan. inquit : Recte dicitur non praedestinatus secundum id quod est 
Verbum Dei , Deus apud Deum. Ut quid enim praedestinaretur , cum 
jam esset quod erat , sine initio , sine termino sempiternus ? Illud autem 
praedestinandum erat , quod nondum erat , ut sic suo tempore fieret , 
quemadmodum ante omnia tempora praedestinatum erat ut fieret . Ter- 
minus vero illius praedestinationis fuit divina filiatio ■> ita ut ab aeterno 
decretum ac praefinitum fuerit Verbum futurum in tempore filium Dei . 
Non quod Verbi persona Dei non fuerit filius ab aeterno , sed quatenus 
Verbum cum unita sibi humanitate coepit tantum in tempore esse filius 
Dei . Terminus alter veluti secundarius illius praedestinationis fuit intui- 
iiya Dei visio , et aliquo sensu etiam humana natura . Quare sit 

CONCLUSIO ID. 

Christus praedestinatus fuit ad intuilivam Dei visionem , et humana 
Christi natura prout natura est , praedestinata fuit ad unionem 
hypostaticam , non autem ad divinam filiationem . 

Prob. prior thes. pars brevissime . Christus praedestinatus fuit , eo 
cjuo hactenus diximus modo , ad divinam filiationem . Ex divina autem 
filiatione necessario sequitur intuitiva Dei visio , ut per se patet . Hoc eo- 
dem argumento demonstratur etiam Christum praedestinatum fuisse ut es- 
set sacerdos , mediator , Ecclesiae caput , rex etc. profluunt namque hi ti- 
tuli ab unione hypostatica , ut in sequentibus dicemus . 

Prob. pars ait. prop. ex S. P. Augustino qui Ench. cap. 4°* Pro- 
fecto , inquit , modus iste quo natus est Christus de Spiritu sancto ... in- 
sinuat nobis gratiam Dei , qua homo nullis praecedentibus meritis in 
ipso exordio naturae suae quo esse coepit , Verbo Deo copularetur in 
tantam personae unitatem , ut idem ipse esset filius Dei qui filius 
hominis . 

Prob. tertia pars . Filiatio sive humana sive divina cadit in personam, 
nec cadere potest in naturam quae nec gignit nec gignitur ; adeoque huma- 
na natura prout natura est , praedestinari ad divinam filiationem non po- 
tuit . Ilinc S. Thoraas 3. p. q. a4* ar * *• 1° Corp. Esse filium Dei , in- 
quit , non convenit humanae naturae : est enim haec propositio falsa , 
Humana natura est filius Dei j nisi forte quis velit sic exponere uni - 

talem personae , Qui praedestinatus est , ut humana natura uniretur fi- 
lio Dei in persona . 

Solvuntur objectiones . 

Obj. i. Verbum divinum nequit esse aeternae praedestinationis sub- 
jectum ; quoniam est filius Dei Patri aequalis ab aeterno generatione at- 
que natura , non gratia et electione . II. multo minus subjectum praede- 
stinationis esse potest humana natura in quam filiatio non cadit ; et Apo- 
stolus eum appellat praedestinatum , qui factus est ei ex semine David se- 
cundum carnem . III. divinum Verbum fuit ab aeterno filius Dei . Quo- 
modo ergo praeordinari potuit per gratiam ad filiationem divinam ? IV. 
terminus ad quem quis praedestinatur, posterior esse debet subjecto prae- 
destinationis . Verum divina filiatio non est persona Verbi posterior etiam 
in humana natura subsistente . V. si admittamus aliquo sensu in Christo 
praedestinationem ad filiationem divinam, cogimur confiteri Christum esse 
filium Dei adoptivum . Si namque Christus ad divinam praedestinatus est 
filiationem , jam Dei filius erit per gratiam . Talis autem filiatio est ado- 
ptiva , non naturalis : quod est contra ea quae antecedenter statuimus . 

Resp. ad i. Divinum Verbum dicimus subjectum praedestinationis 
non quatenus est Verbum , sed quatenus Verbum caro factum est : et sen- 
sus propositionis est , Eum qui ab aeterno est Dei filius in se subsistens , 
praedestinatum fuisse ut filius Dei esset etiam in assumpta humana na- 
tura ,* ita ut praedestinatio cadat in Verbi personam in humana natura sub- 
sistentem . 

Ad 2 . Totum concedendum est argumentum ; quoniam quum natura 
nec generet nec generetur , capax non est filiationis . Recole quae paullo 
ante diximus . 

Ad 3. respondeo divinum Verbum fuisse filium Dei ab aeterno absque 
humana natura , fuisse autem per gratiam praeordinatum ad divinam filia- 
tionem cum humana natura ; sicque praeordinatio secundum gratiam con- 
notat naturam humanam , non divinam personam . 

Ad 4* Terminus praedestinationis non seni per debet esse posterior rea- 
liter subjecto ejusdem praedestinationis, sed aliquando sufficit ut sit po- 
sterior per mentem . Hinc etsi divinum Verbum numquam revera absque 
divina filiatione extiterit etiam in humana natura , a primo enim instanti 
quo haec existere coepit conjuncta fuit hypostatice Verbo , proindeque 
Christus semper fuit filius Dei $ nihilominus per mentem nostram conci- 
pimus prius prioritate naturae extitisse humanitatem , deinde evectam 
illam ad divinam fuisse filiationem . Quod in hoc recidit : Verbum videli- 
cet divinum ab aeterno praedestinatum fuisse ut humanam in tempore 
naturam assumeret , cum qua subsistens , diceretur ct esset filius Dei 
naturalis . 

Ad 5. Praedestinatio ad filiationem divinam cadit tamquam in sub- 
jectum in personam divinam prout copulata est humanitati . In hanc 

quoque cadit praedestinatio , sed ad unionem hypostaticam , non ad filia- 
tionem quae personae propria est, ut centies diximus , non naturae. Cum- 
que ex hypostatica unione necessario sequatur filiatio Dei naturalis, fit ut 
Christi persona praedestinata fuerit ad filiationem Dei naturalem , non ado- 
ptivam. Optime S. P. Augustinus in lib. de Praed. SS. cap. i5. inquit ab 
aeterno decretum fuisse , ut ille homo a V erbo Patri coaeterno in uni- 
tatem personae assumptus , Jilius Dei unigenitus esset * 

CAPUT IV. 

An Christus appellari possit et deceat , creatura , homo dominicus 

. vel deifer , Deique servus* 

V. f • * 

Nihil familiarius Arianis fuit quam Christum Servatorem nostrum ap- 
pellare creaturam . Quum enim in proloquium penes ipsos transiisset impia 
illa propositio , ex non extantibus fuit . Et , fuit aliquando tempus 
quando non erat , idque de divino Verbo quatenus Verbum est intelli- 
gerent , mirari non subit quod tam fidenter Christum appellaverint crea- 
turam * E contra vero nemo fere ex SS. PP. Christum dicere creaturam re- 
formidavit , nec illis exceptis qui adversus Arianos diu multumque dimi- 
carunt , ut Alhanasius, Gregorius nazianzenus , Ambrosius, Augustinus, 
aliique . Sed arduum non est divinare discrimen quod Arianos inter il- 
lorumque adversarios sanctos Patres intercedebat , ubi utrique Christum 
creaturam, appellabant : Ariani videlicet creaturae nomen non ad assumptam 
dumtaxat humanitatem, ut Sancti Patres, sed ad Verbum etiam divinum 
prout Verbum est referebant * 

Nestoriani quoque propria habebant aequivoca vocabula ad suum in- 
crustandum errorem : et ubi sermonem de Christi titulis instituebant , sae- 
pe illum appellabant hominem dominicum vel deiferum . Quum enim 
.nullam aliam inter Verbum humanamque naturam aguoscerent unionem 
nisi moralem quae est per gratiam collationemque donorum , necessario 
appellare debebant Christum hominem dominicum vel deiferum , ut ho- 
mo dominicus vel deifer quilibet appellari potest justus. In quo vete- 
rum PP. putabant usurpare locutiones . Sed praeterquam quod paucissimi 
inter catholicos tractatores inveniuntur qui Christum hominem domini- 
cum dixerint vel deiferum ,, diverso plane sensu a Nestoriauis nomina 
haec adhibuerunt * 

Felix denique et Elipandus in proprii erroris patrocinium Christo 
Domino tribuebant titulum servi . Si namque , ajebant , Christus ut ho- 
mo servus Dei est , nequit esse filius Dei naturalis ; naturalis siquidem 
filiatio et servitus invicem pugnant , proindeque appellandus est filius Dei 
adoptivus. Ut autem de Christo ut homine servitutem enunciarent, con- 
fugiebant ad Patres atque Scripturas , non animadvertentes aut animad- 
vertere nolentes quo sensu sacrae liturae- et Patres Christum Dei servum 
appellent * Haec omnia itaque modo exponenda sunt ~ proinde sit 

CONCLUSIO I. 


Non repugnat Christum secundum humanitatem appellari crealuram, 

hominem dominicum vel deiferura . 

Prob. prior thes. pars i. sacris Scripturis . Apostolus in Ep. ad Rora, 
cap. i. v. 3 . de Christo inquit : Qui factus est ei ex semine David se- 
cundum carnem . Ad Gal. cap. 4 * v. 4 * Misit Deus filium suum fa- 
ctum ex muliere , factum sub lege . Esse factum idem est ac esse crea- 
tum , ut per se patet . Cum autem Christus ut homo in sacris Scripturis 
dicatur factus ex semine David, factus ex muliere, factus sub lege, jure dici 
potest secundum humanitatem esse creaturam . II. ex PP. Hilarius lib. 
12. de Trin. num. Ultimae dispensationis , inquit, sacramentum 
est , quo etiam creatus in corpore , viam se Dei operum est professus : 
creatus autem est in vias Dei, a saeculo , cum ad conspicabilem speciem 
subditus creaturae habitum creationis assumpsit . Et num. 4 ^* Filius 
itaque suus est , qui est in homine , et ex homine factura ; neque factu- 
ra tantum, sed et creatura . Athanasius Orat. 2. cont. Arian. Dummodo , 
inquit , factum eum hominem esse concedatur , nihil sane inlerest si 
de eo dicatur , sive factus est , sive effectus est , sive creatus est . Am- 
brosius lib. i . de Fide cap. 1 5 . Creatura nostra Dominum confitetur , 
caritas Patrem novit . Itaque quis ignoret quia ob caussam incorpo- 
rationis hoc dicitur ? In eo igitur se creatum dicit , in quo et hominem 
testificatur . Hieronymus in cap. 2. Ep. ad Ephes. inquit: Nos libere pro- 
clamamus non esse periculum eum dicere creaturam , quem vermem , 
et hominem , et crucifixum , et maledictionem tota spei nostrae fiducia 
profitemur . S. P. Augustinus in Ep. ad Dard. scribit: Quod ad Ver- 
bum attinet , creator est Christus : Omnia enim per ipsum facta sunt . 
Quod vero ad hominem , creatus est Christus : Factus est enim ex semi- 
ne David secundum carnem . Similia habent complures alii Patres quo- 
rum testimonia vide apud Petavium . III. theologica ratione . Humanita- 
tem Christi esse creaturam nemo sanae mentis inficiari potest . Ob idio— 
malum communicationem quae vel divinae vel humanae competunt na- 
turae possunt de Christo enuntiari . Itaque de Christo prout homine , di- 
ci potest quod sit creatura . 

Prob. altera pars. I. hisce nominibus appellarunt quandoque Chri- 
stum ratione assumptae humanitatis sancti Patres . Nam Basilius appellat 
Christum hominem deiferum in Exp. Psal. 4 $. et 59. et in lib. de Spi- 
ritu sancto; uride Theodoretus Dial. 2. inquit : Defieri hominis vocabu- 
lum ... a pluribus sanctorum Patrum usurpatum non repudiamus , inter 
quos numerandus est Basilius M. in libro de Spiritu sancio ad Amphi- 
lochium . Eustasius antiochenus apud Gelasium in lib. de duabus natu- 
ris scribit : Ilomo Deum ferens mortis passionem sponte censuit susti- 
nere . Athanasius in Exp. Fidei ait : Praecursor in caelum introivit 

Dominicus homo . Et apud Thcodoretum Dial. 3 . Dominicus homo , in-. 

quit , nec ex morbo , nec invitus mortem subiit . Epiphanius in Anchor. 
Sic in carne passus est Christus in ipso , inquam , homine dominico , 
quem ipsemet effinxit de caelo veniens factus Deus , et Verbum . S. P. Au- 
gustinus lib. 2. de serm. Doin. in mont. cap. 6. Nulli autem licebit ignorare 
regnum Dei , cum ejus Unigenitus non solum intelligibiliter , sed etiam 
visibiliter in homine Dominico de caelo venerit judicaturus vivos et 
mortuos . II. dummodo hominis nomine intelligatur in Christo humana 
natura , concreta sumendo pro abstractis ut non raro sancti Patres faciunt, 
non video cur nequeat Christus homo deifer vel dominicus appellari . 
Nonne humanitas Christi divinitatem sibi hypostatice unitam ferebat ? Non- 
ne Verbum quod subsistentiam homini Christo dedit , hoc est Christi hu- 
manitati, Deus ac Dominus erat ? Potest ergo sensu non malo appellari 
Christus homo deifer vel dominicus . 

CONCLUSIO II. 

Christus secundum humanitatem potest etiam appellari Dei servus , 
dummodo de servitute non legali , sed naturali intelligatur . 

Antequam propositionem hanc demonstrare aggrediamur , animadver- 
tendum existimo duplicem ab accuratioribus Theologis distingui servitu- 
tem . Alia nimirum est servitus naturalis , alia vero legalis . Servitus na- 
turalis est illa per quam alter alteri quoquoraodo subjectus est, et servus 
dicitur a serviendo , hoc est obtemperando ; ac potest qui ita servus est 
liber esse et ingenuus . lloc modo lilii servi sunt parentum, quoniam sub 
eorum sunt potestate ; unde Eccli. cap. 3. legitur : Qui timet Dominum 
honorat parentes , et quasi dominis serviet eis . Idque multo magis si fi- 
lii non sint emancipati , ut observat Apostolus in Ep. ad Gal. cap. 4* Ti 
i . Quanto tempore haeres parvulus esf, nihil differt a servo . Et mulie- 
res serviunt viris juxta illud Tullii Orat, pro Mur. Mulieres omnes pro- 
pter infirmitatem consilii , majores in tutorum potestate esse voluerunt . 
Hoc eodem sensu creatura omnis est serva Dei , quoniam ab eo depen- 
det, eique servire tenetur et obtemperare. Servitus autem legalis definitur 
a Justiniano Inst. de Jure pers. lib. 4* §• *• de statu hom. Constitutio 
juris gentium qua quis dominio alieno contra naturam subjicitur . Ser- 
vi autem , pergit Justinianus lib. 229. de verb. signif. ex eo appellati sunt 
quod Imperatores captivos vendere , ac per hoc servare , non occidere so- 
lent : qui etiam mancipia dicti sunt eo quod ab hostibus manu capiun- 
tur . Quam nominis etymologiam tradiderat jam Augustinus lib. 19. de 
C. D. cap. i5. et alibi . Juxta hanc significationem servus opponitur li* 
bero et ingenuo , quoniam non sui juris est , sed alieno subjicitur domi- 
nio . Porro cum affirmamus nos Christum secundum humanitatem servum 
esse servitute naturali non legali, de servitute loquimur prout hactenus 
eam explicavimus . Itaque , ' . . • ' ’■ > 

j Prob. 1, theSv ex sacris literis i Psal. 85. v. , 16. legitur : Da imper 
To*n. IV. Marcellius Theol. 3i 

rium tuum puero tuo , et salvum fac filium ancillae tuae . Psal. ii 5. 
v. 7 . O Domine , gwm ego servus tuus : ego servus tuus y et filius ancil- 
lae tuae. Isaiae cap. 4 2 * v. 1 . Eccc servus meus , suscipiam eum '.electus 
meus , complacuit sibi in illo anima mea . Zach. cap. 3. v. 8 . Adducam 
servum meum orientem . Mattii, cap. 12 . v. 18 digitum intendens ad 
Isaiae vaticinium , Ecce puer meus , inquit , quem elegi . Apostolus ad 
Philip, cap. 2 . v. 7 . Semetipsum exinanivit formam servi accipiens . 0- 
mnia autem oracula haec iutelligenda esse de Christo testes sunt locuple- 
tissimi SS. PP. Nam de Christo loqui Psalmistam affirmat Ambrosius lib. 
5. de Fide cap. 8 . De Christo accipit Zachariae vaticinium Dionysius 
alexandrinus in Ep. cont. Paulum samos . Atque de Christo loqui Pau- 
lum in Ep. ad Ephes. per se manifestum est . Neque enim laudata Scri- 
pturae oracula de Christo secundum divinitatem possunt interpretari , aut 
quod servus fuerit servitute legali quae est contra naturam . Superest ergo 
ut Christus secundum humanitatem dici possit servus servitute naturali , 
sensu a nobis exposito . 

Prob. 2 . ex SS. PP. Athanasius Orat 3. cont. Arian. Quatenus in 
confesso est , inquit , illum hominem esse factum , nihil interest si di- 
catur , ut et dictus est , sive esse factus , sive creatus ... sive servus , 
sive filius ancillae . Gregorius nazianzenus Orat. 3G. demonstrat Christum 
appellari posse creaturam ,* tum subdit : Cujus porro velut consectarium 
est , ut et servus audiat tamquam mullis bene serviens , et ut magnum 
illi sit appellari puerum Dei . Nam revera servivit carni , et genera- 
tioni , et passionibus nostris libertatis nostrae gratia . Gregorius nysse- 
nus in Opusc. Fidei ad Simplicium ita scribit : Igitur et qui in utero 
Virginis formatus est , ut Propheta dixit , servus est , non dominus : 
hoc est , is qui secundum carnem homo est , in quo Deus manifesta- 
tus est . Cyrillus alexandrinus in Resp. ad Theodoreti reprehensiones in- 
quit : Docebat discipulos suos se et vere esse filium et in forma servi 
propter carnem , quamvis secundum propriam naturam liber esset tam- 
quam ex Deo et Deus : ita ut servi formam velut propriam obtine- 
ret propter exinanitionis modum , et ita tributorum exactoribus quod 
jussum erat pendebat . Quo circa si quis ipsum servum esse nominatum 
** Prophetarum voce dixerit , offendi neminem oportet . Theodoretus in Ezeeh. 
'Tamquam homo ipse servus est , idque secundum naturam , non secun- 
dum dignitatem. Et infra ; Se/vus igitur vocatus est ut homo , et hoc , 
sicut dixi , non secundum dignitatem . Ambrosius lib. 5. de Fide cap. 3. 
Nam et secundum generationem divinam Deo Patri aequalis est Filius : 
et secundum susceptionem corporis Deo Patri setvus est ; quia formam 
servii inquit , accepit . Hieronymus in Isaiam ; Nec mirum si servus voce - 
tur y factus ex muliere , factusque sub lege: qui cum in forma Dei esset y 
humiliavit se formam servi accipiens , et habitu inventus ut homo . S. P. 
Augustinus lib. 18 . de C. D. cap. 34- Ezechiel quoque more prophetico 
per David Christum significans , quia carnem de David semine assum- 
psitj propter quam formam servi , qua factus est homo , etiam servus Dei 

dicitur idem Dei filius. Vide et Hilarium lib. n. de Trin. aliosque 
■complures . 

Prob. 3 . rationibus . I. ob idiomatum communicationem utriusque 
naturae proprietates attribui Christi personae debent. Naturalis autem ser- 
vitus proprietas est humanae naturae , quae utpote creatura a Deo depen- 
det , et naturali jure subjecta. Hinc Apostolus ad Gal. cap. 4 * v. 4 * Mi- 
sit Deus filium suum , factum ex muliere , factum sub lege . Et in i . ad 
Cor. cap. 1 5 . v. 28. Ipse filius subjectus erit ei , qui subjecit sibi omnia . 
II. Christus appellari potest Dominus , quoniam formam habet ct naturam 
Dei : Ast habet quoque formam et naturam servi, dicente Apostolo ad Philip, 
cap. 2. v. 7. Semet ipsum exinanivit formam servi accipiens: Adeoque di- 
ci etiam potest servus . III. nomina haec, servus , dominus , respiciunt na- 
turam uon personam ,* alioquin si domini nomen connotaret personam , 
quum tres sint in divinis personae, tres quoque essent in divinis Domini . 
Verum nonne nomina connotantia naturam enuntiari, ut diximus, de Chri- 
sti persona possunt ? 


CONCLUSIO III. 

Non decet appellare Christum Redemptorem nostrum , creaturam , 
hominem dominicum vel dciferum , et servum . 

• 

Prob. prior prop. pars multis argumentis . I. eo nomine Christum 
appellare non decet quo haeretici ad proprium firmandum errorem abu- 
tuntur , quodque ansam eis praebere potest errandi , nisi accuratissima ap- 
ponatur expositio . Ast ubi fit sermo de Christo, creaturae nomine abutun- 
tur Ariani ad propriam tuendam pertinaciam j volunt quippe Christum 
etiam secundum divinitatem, meram esse creaturam ex non extantibus fa- 
ctam ; nomenque illud ansam praebere potest errandi , nisi accurata adhi- 
beatur expositio , quod nempe creaturae nomen ad naturam referatur hu- 
manam, non ad hypostasim . Quare tutius est ab eo nomine abstinere . II. 
iidem SS. PP. qui Christum appellari posse affirmant creaturam , aliis in 
locis negant esse eo nomine nuncupandum , quum sit omnium effector atr 
que creator. Ne itaque asseramus sibi contradixisse, credendum est docuis- 
se , quod etsi Christus sub uno aspectu appellari possit creatura, sub alio 
tamen non deceat tam vili nomine eum designare . III. Vanitati enim crea- 
tura subjecta est non volens , sed propter eum qui subjecit eam in spe . 
Quia et ipsa creatura liberabitur a servitute corruptionis ... Scimus enim 
quod omnis creatura ingemiscit etc. inquit Apostolus ad Rom. scribens 
cap. 8. vv. 20. 2t. et 22. Porro de Christo dici non potest quod vani- 
tati fuerit subditus , quod liberari indiguerit a servitute corruptionis , et 
quod sub lege peccati ingemuerit . Quapropter non decet illum appellare 
creaturam , nisi per longiores sermonis anfractus omnem ab humana illius 
natura segregemus imperfectionem . 

Prob. altera pars . I. Ncstorius ut duas in Christo personas adstrue- 

ret , nil frequentius habebat in ore quam Christum hominem esse * domi- 
nicum vel deiferum . Ut igitur omnis praecludatur Nestorianls erroris oc- 
casio ab hisce nominibus temperemus . II. ea de- caussa Cyrillus alexan- 
<lrinus hunc edidit anathematismum : Si quis dicere audet Christum non 
esse verum Deum , sed hominem tantum deiferum ... anathema sit . 
III. non solum inter Patres paucissimi appellarunt sensu a nobis superius 
exposito Christum hominem dominicum vel deiferum , sed has voces 
plerique ut improprias rejecerunt . IV. qui est dominicus non est domi- 
iuas , sed ad dominum pertinens . Qui est dei fer non est Deus , sed Dei 
veluti bajulus ; atque hoc modo homo dominicus vel deifer quilibet ap- 
pellari potest justus . . 

Prob. 3. prop. pars. Innumeri fere Patres negaDt Christum esse ac 
dici posse servum : inter quos numerandi veniunt etiam illi qui aliquo sen- 
su , eo nempe quem supra diximus, fassi sunt Christum dici posse servum . 
II. non decet nominare servum quem Ecclesia Jesum Salvatorem appel- 
lat; unde Adrianus in vehementi illa Ep. quam ad Iiispaniarum epi- 
scopos scripsit , inquit : Adoptivum eum filium , quasi purum hominem 
calamitati humanae subjectum , et , quod pudet dicere , servum eum , impii 
et ingrati tantis beneficiis , liberatorem nostrum non pertimescitis vene- 
nosa fauce susurrare . Cur non veremini ... illum servum nuncupare 
qui vos de servitute diaboli liberavit ? Eadem paullo infra repetit. III. 
nec decet servum appellare illum de quo Pater in sacris literis inquit y 
Hic est filius meus dilectus , in quo mihi bene complacui ? et, Filius meus 
es tu , ego hodie genui te . IV. maxiina denique esset hominum ingra- 
titudo servum nuncupare eum qui nos dignatus est non servos , sed ami- 
cos vocare : Jam non dicam vos servos ... Vos autem dixi amicos . Jolian. 
cap, i5. v. 14 . 

COROLLARIUM. 


Si quando ergo SS. PP. negant Christum esse creaturam , vel de Chri- 
sto prout Verbum est loquuntur agentes contra Arianos Servatorem no- 
strum ad creaturarum sortem detrahentes , vel supponunt Christi nomen 
accipi non pro humana natura , sed pro hypostasi : quo in casu falsa est 
haec propositio , Christus est creatura . Vel etiamsi nomen, Christus , sup- 
ponat pro humana natura , non decet adhuc creaturam dicere eum per 
quem facta sunt omnia . . 

Similiter ubi PP. et certe plerique sunt, affirmant non dici Christum 
hominem dominicum vel deiferum , intelligendi sunt quod loquantur con- 
tra Neslorianos voces illas in pravum sensum detorquentes ; vel quod in 
ea propositione, Christus est homo dominicus vel deifer r vox , homo y 
supponat pro hypostasi , non pro humana natura ; vel denique quod eo no- 
mine non deceat vocare Servatorem nostrum quod justis omnibus est 
commune. . 

Idem dicendum de Patribus illis qui vetant Christum appellandum 
esse servam ; Yel enim agunt contra Felicem et Elipandum nomen illud 

.arripientes ad nestoriana portenta renovanda; vel putant enunciari de 
.Christo servitutem secundum hypostasim, non secundum humanitatem ; vel 
denique quoniam existimant eo titulo designari Christum qui Dominus est 
.Deique Unigenitus et verus Deus , qui nos a daemonis liberavit servitute . 
■ Haec recte assecutus SS. PP. testimonia quae contra statutas a nobis theses 
opponi solent , facillime quis explicare potest . 

CAPUT V. 

An haec propositio , unus de Trinitate passus ac mortuus est , 

vera sit et orthodoxa . 

Propositio haec , secunda de S> Trinitate persona secundum car- 
nem passa ac mortua est , vera plane est atque catholica . Nam hac pro- 
positione statuitur non Patrem , ut Patripassiant , neque Spiritum sanctum, 
ut Manichaei delirabant , sed Filium qui est secunda Trinitatis persona , 
passum esse ac mortuum ; et quidem secundum humanam naturam , ut 
Catholici docent, non secundum divinitatem , quae blasphemia est Ariano- 
rum ; neque in una natura ex duabus confusa atque permixta, quae est 
haeresis Eutychianorum . Ast haec propositio, unus de Trinitate passus 
ac mortuus est , non est adeo clara atque perspicua ut haereticum pati 
non possit 6ensum . Quum enim subjectum simpliciter enuntietur , per «* 
unus , posset quis cum Arianis et Apollinaristis unam intelligere de Trini- 
tate personam in propria natura passam fuisse ac mortuam ; vel certe cum 
Eutychianis exislimare passam fuisse unam de Trinitate personam in na- 
tura ex humana atque divina confusa et permixta; ne dicam induci ea- 
dem propositione posse errorem quoque Patripassianorum ac Manichaeo- 
rum , quum subjectum illius sit indeterminatum nec exprimat an ad Pa- 
trem vel Filium vel Spiritum sanctum referatur . 

Et posse quidem eam propositionem ad eutychianum inflecti haere- 
ticum sensum ostendit rei eventus . Nam anno circiter 4$r. tempore sci- 
licet Chalcedonensis concilii , Dorotheus et Carosus monachi Eutychetis 
sectatores , quod S. Proci us C-P. contra Theodori mopsuesteni seu Nesto- 
rii discipulos asseruerit , approbante etiam Johanoe Antiochiae antistite , 
unum de Trinitate incarnatum ; arrepta inde occasione pleno ore clama- 
bant credere se in Christum , Hunc , addentes, ex Trinitate esse fatemur : 
credimus ergo illum passum ex Trinitate esse . Narrat id Dioscorus Hor- 
misdac Legatus in Ep. seu suggestione ad eumdem Pontificem . 

Eadem usus est animi vafritie Petrus Gnaphaeus seu Fullo antioche- 
nae sedis invasor, seda et ipse eutychianus; sub Procli nempe C-P. pul- 
chriori larva haereticam occulere tentavit turpitudinem, addens Trtsagto : 
Sanctus Heus , sanctus fortis , sanctus immortalis , appendicem illam , 
qui passus es pro nobis , subintelligens , in natura deitatis quae na- 
turam humanam penitus absorbuerit, ut Felix 3. in Ep. ad Zenonem Augu- 
stum testatur , dicens : Ajebut Fullo unum de Trinitate passionem pro nobis 

pertulisse in substantia deitatis . Fullone vita functo Impietatem ejus re- 
novavit Anastasius Augustus Zenonis successor , qui teste Victore turonen- 
si, in Chronico , synodum congregavit in qua damnati sunt Diodorus tar- 
sensis , Theodorus mop6uestcnus , Theodoretus cyreusis , aliique ceteri qui 
in Christo duas praedicabant naturas duasque formas , et qui non con- 
fitentur unum de Trinitate crucifixum . Percusso ab improviso fulmine 
Anastasio , successit ei Justinus militum praefectus, qui utpote maxime or- 
thodoxus religioni reparandae catholicae operam illico dedit, in primisque 
acacianum schisma comprimere curavit . Quamobrem literas ad Hormi- 
sdam R. P. dedit , a quo quinque missi sunt ad Imperatorem C-P. Le- 
gati , Germanus videlicet Capuae , ac Johannes episcopi , Blandus pre- 
sbyter , Felix diaconus , et Dioscorus in Alexandrina ecclesia ordina- 
tus ac graecae linguae peritissimus . Horum opera pax orientalem inter 
ac occidentalem ecclesiam init» est die 3 i. Martii an. 5 [9. Verum pacis 
serenitas a Pontificis Legatis allata, obumbrari statim coepit a monachis qui- 
busdam scythis qui ante romanos Legatos ad imperialem urbem advene- 
rant ut caussam , nescio quam , contra paternum Scytharum Metropolita- 
num dicerent coram Jobanne patriarcha C-P. Hi paullo ante Legatorum 
adventum , acrem habuerant cum Victore quodam diacono , de uno de 
Trinitate crucifixo , et de Christo composito , et de aliis capitulis di- 
sceptationem t nempe de gratia et libero arbitrio juxta mentem Augusti- 
ni adversus libros Fausti rejensis . Sed quoad Incarnationem controversiae 
summa haec erat, an effatum illud , unus de Trinitate passus ac mor- 
tuus est , tamquam necessarium supplementum Chalcedonensi synodo esset 
adjiciendum . Negabat id licitum esse Victor diaconus ne ansa praebe- 
retur Eutychianis . Monachi scythae affirmabant ad reliquias extinguendas 
Nestorianorum . Legati Romani Pontificis coram Johanne C-P. patriarcha 
reposuerunt : Quod non est in quatuor conciliis definitum , nec in epi- 
stolis B. Papae Leonis , nec nos dicere possumus nec credere . Caussa 
proinde ad Hormisdam delata est, quem monachi scythae convenerunt. 
Sed quum quaestiones hujusmodi in Occidente ignotae essent , Summus 
Pontifex prudentissime decrevit caussae illius cognitionem ad Legatorum 
reditum esse differendam . Annuerunt initio monachi , sed diuturnioris in 
Urbe morae impatientes ac dissidiorum amatores , a longinquis episcopis 
suppetias advocarunt , ac denique ex Urbe clam discesserunt , spreto Hor- 
misdae praecepto quo sub libera custodia eos detineri j usserat usque ad 
Legatorum ex Oriente reditum . Quae in caussa fuere ut S. Pontifex acri- 
ter admodum in eos animadverteret in Ep. ad Possessorem africanum e- 
■ piscopum exulern C-P. commorantem . Inconsulta haec scytharum mona- 
chorum agendi ratio occasionem praebuit eruditis non paucis, quos inter 
principem locum oblinet cl. Annalium parens Baronius , suspicandi deter- 
ritos eos fuisse ab Eutychetis erroribus , contrarium tamen tuentibus re- 
rum antiquarum peritioribus . 

Sed ut controversiae .hujus historicam prosequamur narrationem, an. 
627. cum solus regnare coepisset Justinianus imperator , insignem ad Jo- 

hannem II. Rom. Pont, misit legationem ut contra monachos acoemetas 
haereticos nestorianos illorum monachorum scylharum , de quibus dixi- 
mus, aemulatores , inter fidei definitiones propositionem referret , unus ex 
Trinitate passus et crucifixus est . Honorifice admodum excepti sunt a Ro- 
mano Pontifice Legati Imperatoris , et synodo coacta , non modo defini- 
vit unum ex S. Trinitate Christum esse : sed praeterea monachos acoe- 
metas qui Romam ad dicendam caussam advenerant , ecclesiastica commu- 
nione privavit tamquam haereticos nestorianos . Atque haec est , ut ita di- 
cam , fortuna quam celebre illud effatum antiquitus subiit . 

Interea ex hactenus narratis apparet propositionem illam , unus de 
Trinitate passus ac mortuus est , posse ab hominum malitia ad haereti- 
cum sensum detorqueri , quamvis secundum verba in se spectata , vera 
sit et orthodoxa. Duo itaque hoc in capite statuemus , i. propositionem 
illam , unus de Trinitate passus , veram esse atque catholicam , in quo 
consentientes habemus theologicarum rerum tractatores omnes . 2. mona- 
chos scythas imprudenter quidem ac tumultuose se gessisse , immunes 
tamen fuisse ab haeresi eutychiana , contra quam sentiant complures eru- 
diti . Sit ergo 

CONCLUSIO I. 

Propositio haec , unus ex Trinitate passus est ac mortuus , est 
propositio omnino catholica . 

Prob. 1. ex sacris literis. Apostolus ad Rora. cap. 8 . de Deo inquit: 
Qui proprio filio suo non pepercit , sed pro nobis omnibus tradidit il- 
lum . Idem in Ep. 1. ad Cor. cap. 1. Nos autem praedicamus Christum 
crucifixum ... Dei virtutem , et Dei sapientiam . Duo haec Pauli testi- 
monia speciminis ergo dedimus . Ceterum innumera sunt sacrarum litera- 
rum oracula in quibus Christus crucifixus. Dei filius. Verbum Dei, Uni- 
genitus Patris etc. appellatur . Vide quae superius a nobis tradita sunt ad- 
versus Nestorianos aiiosque haereticos . Ast Dei filius , Verbum Dei , Uni- 
genitus Patris etc. nonne est unus de Trinitate ? 

Prob. 2. ecclesiasticis definitionibus . Johaunes II. Rom. Pont, per 
legatos Imperatoris Hippasinm ac Demetrium interrogatus , Utrum unus 
ex Trinitate Christus Deus noster dici possit , hoc est , una de tribus 
personis sanctae Trinitatis sancta persona , convocato Romae synodali 
conventu respondit , unum ex S. Trinitate Christum esse . Et paullo 
post repetit , Atque igitur Christum Dominum nostrum unum esse , ut 
saepe diximus , sanctae Trinitatis ex duabus naturis cognoscendum etc. 
Tum monachos acoemetas contrarium pronuntiantes tamquam nestorianos 
rejicit , et ab ecclesiastica removet communione : Acoemetas vero qui 
se monachos dicunt , qui nestoriani evidenter apparuerunt , Romana 
eos damnat Ecclesia . Justinianus idem imperator iterum ab Agapito Jo- 
hannis IL successore petiit quid de ea propositione , unus de Trinitate 
passus etc . sentiret , et Agapilus in Ep. iestatur se illam tamquam pio- 

ne catholicam amplecti atque recipere . Pelagius I. in Ep. ad Childeber- 
t um latam ab illis duobus Pontificibus praedecessoribus suis definitionem 
amplectitur 'atque confirmat. Hoc idem praestitit et Agatho Papa cujus 
Epistolam V. geuerale Concilium approbavit action. 4 - in cujus can. io. haec 
ad rem nostram occurrunt : Si quis non confitetur D. N. J. C. qui cru- 
cifixus est carne , Deum esse verum et Dominum gloriae , et unum de 
S. Trinitate , talis anathema sit . Eadem propositio consecrata subinde 
fuit a Patribus Synodi VI. action. 4 * et 18. ac Synodi VII. action. 3 . Vide ec- 1 
clesiastieas alias definitiones apud Petavium lib. i. cap. 18. et lib. 2. cap.- 
2. et 3 . nec non Norisiura nostrum in peculiari de hoc argumento disser- 
tatione . 

• ' Prob. 3 . ex SS. PP. S. Proclus G-P. apud Maxentium damnat Nesto- 
rianos , Quia et unus est qui de Trinitate passus est , et Trinitatis na- 
tura impassibilis mansit . Ac subinde : Si autem quod incarnatum est , 
crucifixum est : Pater autem et Spiritus sanctus non est crucifixus : unus 
ergo de Trinitate est crucifixus . Divinitatem vero qua communicat Patri 
et Spiritui sancio , servavit impassibilem . S. P. Augustinus Ench. cap. 38 . : 
unam Trinitatis personam appellat Unum trium, dicens : An et quando Unus 
trium in aliquo opere nominatur , universa operari Trinitas intelligitur ? 
Et lib. de Dono Persev. cap. i!\. de duabus loquens Christi naturis in- 
quit : Ita ut qui suscepit , et quod suscepit , una esset in Trinitate per- 
sona . S. Fulgentius in lib. de Fide ad Petrum unum ex monachis scythis 
cap. 12. scribit: Firmissime tene , et nullatenus dubites unam ex Tri*~ 
nitale personam , idest , Deum filium , qui de natura Dei patris solus 
natus est ... Verbum carnem factum . Et in lib. de Incar. cap. 10. Una 
ex Trinitate persona , Christus Dei filius unicus , ut nos salvos faceret, 
carne conceptus , et natus est de ventre Virginis matris . His accedunt 
Ferrandus diaconus in Ep. ad Anatolium , Dionysius Exiguus Praes, in Ep. 
Pauli , Facundus hermianeusis lib. 1. de tribus capitulis , qui citatis in 
locis non affirmant modo , sed argumentis pluribus demonstrant effatum 
illud , unus de Trinitate passus , catholicum esse et orthodoxum . 

Prob. 4. ratione . Si qua caussa esset cur admitti illa propositio non 
debeat, maxime esset quod ad nestorianum vitandum errorem in haeresim 
incidimus eutycbianam . Verum propositio illa recte intellecta nestoria- 
nam. eutychianamque impietatem ex aequo refellit . Et primo haeresint 
refellit nestorianam . Nam si ille qui crucifixus ac mortuus est, unus dici 
debet de Trinitate , igitur humana divinaque in Christo natura unam in 
Christo constituunt personam . Sed impetit etiam Eutychianos . Hi nam- 
que affirmantes passum Christum fuisse in natura deitatis , affirmare con- 
sequenter tenentur totam passam fuisse Trinitatem , quum natura tribus 
sit communis personis . At qui passum unum de Trinitate tenet , jam non 
totam Trinitatem affirmat fuisse passam . Neque dici potest locutionem il- 
lam aliquo sensu favere At ianis , tum ob allatam proxime rationem, quia 
scilicet divinitas toti communis est Trinitati j tum maxime quod w Unus t 
si jnbsoluie ponatur, ptoprie significat personam j quum ad exprimendam 

naturam vox, unum, in neutro genere, vel unus , cum addito natu- 
ram denotante adhiberi soleat , ut , unus Deus , unus Dominus etc. Multo 
minus pronunciato illo , haeresis induci potest Apollinaristarum asserentium 
passam in Christo fuisse loco animae divinitatem . Proloquium quippe il- 
lud significat unuin de Trinitate passum fuisse ac mortuum secundum 
carnem aniina praeditam rationali , carnis nomine perfectam humanitatem 
intelligentcs ; ut et Johannes , dum inquit , Verbum caro factum est . 

CONCLUSIO II. 

Monachi scythae imprudenter quidem ac tumultuose se gesserunt , atta- 
men ab eutychiana labe immunes omnino fuerunt . 

Prob. i. thes. pars ex iis quae initio capitis de horum monachorum 
inconsulta agendi ratione narravimus . Neque enim Hormisdae Summo Pon- 
tifici , ut spoponderant, obtemperarunt quo Legatorum reditum expectarent . 
Antequam controversiam S. Pontifex ad quem ipsi appellaverant definiret , 
longinquos episcopos ad proprias trahere partes conscriptis libellis procn- 
raruut . Provocarunt denique ad principum auctoritatem, populum romanum 
inopportunis clamoribus concitare conati sunt , et inscio Summo Pontifi- 
ce Roma se subduxerunt. Nonne islhacc agendi ratio inconsulta est, im- 
prudens , temeraria ac tumultibus plena ? 

Prob. ait. prop. pars ex ipsis scytharum monachorum verbis . Johan- 
nes Maxentius inter illos monachos insolenlissimus , in profes. fidei quam 
omnium nomine edidit, quaeque legitur tom. IV. Bibi. PP. ita scribit : ISos 
Deum Verbum unigenitum Jilium Patris D. JN. J. C. qui pro nobis 
passus est carne , unum de tribus subsistentiis unius divinitatis esse cre- 
dimus . Paullo post addit , Unum ex Trinitate esse Christum qui pro 
nobis passus est carne . Et in 4* anathemaiismo , Si quis , inquit , non 
acquiescit confiteri Christum unum de Trinitate etiam in carne propria 
qui pro nobis passus est in carne , quamvis secundum carnem non sit 
de substantia Trinitatis , anathema sit . Petrus diaconus et ipse de mona- 
chis scythis unus , et quidem doctissimus , in lib. de Ineam, ad episcopos 
Africae in Sardinia exules cap. 4- scribit : Hac de caussa Trinitas etiam 
post Incarnationis mysterium , Trinitas mansit , quia idem Deus V erbum, 
etiam cum propria carne unus est ex Trinitate : non quod caro ejus 

sit de substantia Trinitatis , sed quia caro Dei Verbi est , qui est unus 
ex Trinitate ... Quapropter et Deum Verbum passum carne , et cruci- 
fixum carne , sepultum carne , secundum D. Cyrillum profitemur , dicen- 
tem : Si quis non confitetur Deum Verbum passum carne , crucifixum 
carne , et mortem carne gustasse ... anathema sit . Conferatur modo do- 
ctrina haec cum illa Eutychianorum . Hi affirmabant unum de Trinitate 
passum in substantia deitatis , non carne quam in Incarnatione a divini- 
tate absorptam autumabant. Scythici monachi e contra docebant unum de 
Trinitate passum, non in substantia deitatis , sed carne , ut ex recitatis ap- 
Tom. IV. Marcellius Theol. 3 a 

paret . Absque injuria ergo nequeunt hi monachi eutycbianis haereticis ac- 
censeri . II. episcopi africani quorum os et lingua erat ruspensis antistes S. 
Fulgentius , accepto Petri diaconi libello in quo quae hactenus recitavi- 
mus legebantur, ita respondent lib. de Incarn. cap. i. Vestram simul ala- 
cres et Jidem cognovimus et salutem , imtno in agnitione Jidei vestrae 
nostra salus innotuit . Illa eadem propositio inter lidei definitiones relata 
fuit a Johanne II. instante Justiniano Augusto, et in Ep. ad Avienum et 
Liberi utn senatores illud idem confirmat : quod ab aliis quoque Romanis 
Pontificibus factum est. Nemo sane dixerit aut africanos Patres aut Sum- 
mos Pontifices eutychiana fuisse tinctos fuligine . III. Dioscorus alexandri- 
nus qui, ut diximus, legatione pro Romano Pontifice fungebatur C-P. quam- 
vis satis adverso animo esset erga monachos scythas , in suggestione nihi- 
lominus ad Hormisdam cos novitatis quidem, impudentiae , ac temeritatis, 
non autem haereticae accusat pravitatis . Haec enim recitat monachorum 
verba : Nos synodum Chalcedonensem suscepimus : hoc speramus , ut ju- 
beatis eam nobis exponi , quia non sujjicit sic , quomodo est exposita , 
contra haeresim nestorianam . Justinianus in Ep. ad Hormisdam testatur 
monachos illos asseruisse semper unum de S. Trinitate passum fuisse car- 
ne . Iiormisdas ipse in Ep. ad Possess. notat illos temerariae novitatis , con- 
tumaciae , superbiae , inobedientiae , non vero haeresis eutychianae . Con- 
cludendum propterea non fuisse illos eutychiana labe infectos . 

Adversariorum argumenta eliduntur . 

Obj. i. cont. i. thes. Propositio illa, unus de Trinitate passus est, 
damnata fuit in concilio Chalcedoncnsi , ut patet ex Dioscoro ad Justinum 
imperatorem Legato , et Tripholio, affirmantibus propositionem illam in Chal- 
cedonensi synodo fuisse revera proscriptam , quod in ore Dorothei et Ca- 
rosi eutychianorum versaretur . II. et revera si ea propositio catholica 
esset , chalcedonenses PP. inserere illam debuissent fidei definitionibus 5 
maximi quippe ponderis fuisset ad refellendos Nestorianos quorum non pau- 
ci erant in concilio . 111. si catholica est ea propositio, catholica quoque fue- 
rit additio illa a 'Petro Fullone facta Trisagio , Qui crucifixus es pro 
nobis . Haec autem damnata fuit a Felice III. Romano Pontifice . IV. hinc 
orientales episcopi henotico Zenonis subscribere renuerunt, quoniam lege- 
batur ibi , Trinitas mansit Trinitas , incarnato uno de S. Trinitate Dei 
Verbo . 

Resp. ad 1. Dioscorum Romani Pontificis Legatum numquam affirmas- 
se propositionem illam a Chalcedoneusi synodo fuisse damnatam , sed ait 
dumtaxat usurpatam fuisse a Dorotheo et Caroso haereticis eutychianis : 
qui certe damnati sunt non quod faterentur unum de Trinitate passum , 
sed quoniam id pronunciabant in sensu eutychiano . En Dioscori verba 
in Suggest. ad Hormisdam : Istud et Eutychetis discipuli in synodo Chal- 
cedonensi proposuerunt . Tripholium quod spectat, videtur is parum in hac 
coutroversia exercitatus , ut ex frigidis illius objectionibus quas paullo post 

referemus deprehendi potest . Illud firmum ratumque sit , Dorotheum et 
Carosum damnatos utique in Chalcedonensi concilio fuisse , sed quod eu- 
tychiani essent , ajebant enim de Eutyehete , orthodoxus est homo , et 
Jit ei calumnia ; et quod sub obtentu defendendae a Proclo prolatae olim 
propositionis docerent unum de Trinitate in natura deitatis passura ac 
mortuum fuisse . Ceterum tantuni abest eam propositionem absolute pro- 
latam a Concilio fuisse rejectam , ut Facundus hermiao. in lib. i. cap. 3. 
de trib. cap. Ephremius antiochenus et Vigilius Papa crediderint lau- 
datam synodum approbando tomum seu epistolam Procli ad Armenos , 
consecraverit tamquam fidei dogma pronunciatum illud , unus de Trini - 
tate etc. quamvis ego existimaverim Procli epistolam summis laudibus 
exceptam a Concilio fuisse , quod in ea damnaretur Theodorus mopsueste- 
nus , ut narrat Liberatus in Breviario cap. io. Vide cl. Norisium . 

Ad 2 . Noluerunt chalcedonenses Patres effatum illud suis inserere 
definitionibus, propterea quod eo abutebantur Eutychiani contra quos prae- 
cipue coactum Concilium fuerat : quemadmodum antiquitus antiocheni Pa- 
tres non approbarunt vocem QfJLOOOGtQV ^ quamvis summe orthodoxam, quoniam 
abutebantur ea Samosatenscs . 

Ad 3. Damnata fuit additio facta Trisagio non absolute , sed in sen- 
su Fullonis . Quo autem sensu is clausulam illam Trisagio addiderit , ac 
proinde quo sensu fuerit a Felice III. damnata, jam dictum est supra , et 
luculenter declarat idem S. Pontifex in Ep. 2 . ad ipsum Fullonem his 
verbis : Etenim alias dixisti Trinitatem pro nobis esse crucifixam , 
non autem Christum : alias immortalem spiritum , Manichaei secutus er- 
rores : alias vero hujusmodi liberatus opinionibus Christum post immor- 
talem spiritum passionem sustinuisse dixisti , non aliter ac Paulus sa- 
mosatenus et Nestorius , qui unum filium in duos partiuntur . Hic est sen- 
sus quo in Fullonis ore clausula illa damnata est . Ceterum si ea additio 
ad unam dumtaxat, videlicet secundam Trinitatis referatur personam, catho- 
lica proculdubio est et orthodoxa . Hinc Calemlio tertius a Fullone an- 
tiochenus antistes ut populum ei additamento assuetura ab errore revo- 
caret, Trisagium cum clausula Fullonis canebat, addens tamen, Christe 
rex qui crucifixus es pro nobis etc. Et Epiphanius vir insigniter catho- 
licus apud Photium totum Trisagium de solo Christo iutelligens , canebat 
in Ecclesia sua : Qui crucifixus es etc. 

Ad 4 . dico noluisse orientales Zenonis henotico subscribere quoniam 
tria tantum in eo nominabantur Concilia , omisso in gratiam Eutyehiano- 
rum Chalcedonensi, et quia ad Imperatorem non pertinet dogmata fidei de- 
finire . Hinc Zeno apud nonnullos tamquam haereticus audiit. 

Obj. 2 . cum Tripholio de quo supra . I. si qui dicunt unum de Tri- 
nitate passum , non sunt Ariani , dicant de quibus tribus unus passus est, 
de tribus Patribus, de tribus Filiis, aut de tribus Spiritibus sanctis. II. 
Apollinarius negat Christum animam et intellectum habuisse , et pro ani- 
ma et intellectu inquit , Deus ei fuit ; ideo dicit unum de Trinitate pas- 
sum carne . 111. Trinitas et unus de Trinitate quatuor sunt , sicut dicit 

Nestorius; filius Mariae associatus est filio Dei , et factus est communis 
Trinitati, et passus est unus de Trinitate . IV. sicut Eutyches commiscet 
naturas Dei et hominis, et jam nec Deus nec homo, nec Pater nec Filius 
nec Spiritus sanctus , sed est ille unus de Trinitate . Quatuor alia habet 
Tripholius argumenta adeo insulsa, ut indigna commemoratione adeoque ct 
solutione videantur . 

llesp. ad r. de tribus personis Patre nimirum Filio ac Spiritu sancto 
passum esse Filium non quidem in natura deitatis , ut Ariani commini- 
scuntur, sed in carne quam in tempore assumpsit. Consimili Tripholii in- 
terrogationi ita respondit olim S. P. Augustinus Tract. 39. in Johan. Non 
mihi calumniator respondeat , Quid ergo tres ? Si enim tres , ait } opor- 
tet dicas quid tres . Respondeo . Pater et Filius et Spiritus sanctus . 
Ecce , inquit , tres dixisti , sed quid tres exprime . Imo tu numera : 
nam ego compleo tres , cum dico Pater et Filius et Spiritus sanctus . 
Interim inquirens Tripholius quis ex tribus Patribus aut ex tribus Filiis 
aut ex tribus Spiritibus passus sit , supponit novem esse in divinis perso- 
nas . Interrogare potius debuerat an ex tribus personis Pater passus sit 
vel Filius vel Spiritus sanctus . Sed Tripholius erat rerum theologicarum 
penitus ignarus . 

Ad 2. IIoc est inter nos et Apollinarislas discrimen in illa admitten- 
da propositione , unus de Trinitate passus est , quod hi passionem Ver- 
bo tribuant divino quatenus vices animae gerebat in Christo ; nos vero 
affirmemus unum de Trinitate passum in carne , intelligentes carnis no- 
mine perfectam humanitatem ex corpore ct anima compositam . Quia ni- 
mis stultum est carnem sine anima a Judaeis credere crucifixam , re- 
stat ut caro animata Dei a Judaeis crucifixa credatur , quod est pro - 
culdubio homo . Ita Maxentius iib. 2. Diai. 

Ad 3 . respondeo cum Feriando diacono in Ep. ad Anatol. cap. 16. 
Hoc ergo dicit qui unum de Trinitate passum dicit : non est quarta 
persona qui passus est , sed ad numerum pertinet Trinitatis . Manens 
enim Dei filius impassibilis secundum divinitatem , per susceptionem na- 
turae passibilis passioni subjacuit . 

Ad 4 - Eutychiani proprium errorem allata propositione tuebantur , 
quatenus » unus ad naturam referebant divinam quae humanam absor- 
buerit ; Catholici autem « unus referunt ad secundani Trinitatis perso- 
nam prout assumpta carne, hoc est humanitate, in ea passus est . Atque ita 
ab omni errore immunis est propositio illa etiam absolute ac simpliciter 
pronuntiata . 

Obj. 3 . cont. 2. prop. discipuli praesertim Ludovici Molinae , qui* 
bus admodum displicet monachos scythas existimasse tamquam inultis hae- 
resibus scatentes libros Fausti rejensis, quos damnari ac confutari curarunt 
a S. Fulgenlio ruspensi episcopo , quae tamen confutatio temporum inju- 
ria periit, de qua revise Norisium . 1. itaque monachi scythae , inquiunt, 
a pontificiis Legatis C-P. degentibus rejecti fuerunt tamquam eutychiani. 
Quod ex illorum suggestione ad Hormisdam in fine luculenter apparet, 

ubi sic legitur : Et qua solet Dominus noster vigilantia , cogitetis et quo- 
modo suspendendi sunt , quia a nobis taliter recesserunt , et a nostra 
communione fuerunt sejuncti etc. quia eos omnes C-P. exhorret ec- 
clesia . Porro qui suspendendi sunt et horrori a catholica Ecclesia haben- 
tur , nonne sunt haeretici ? II. et adeo verum est pontificios Legatos mo- 
nachos illos habuisse tamquam haereticos , ut summus Pontifex haec de 
illis ad Possessorem scripserit : Nunquam apud eos caritas novo commen- 
data praecepto ) numquam pax dominico relicta discessu , una pertinacis 
cura propositi rationi velle imperare non credere , contemptores aucto- 
ritatum veterum , novarum cupidi quaestionum ... eousque tumoris elati , 
ut ad arbitrium suum utriusque orbis putent inclinandum esse judici- 
um , nec in numero fidelium deputantes sequaces traditionis paternae , 
si suae viderint cedere nolle sententiae . Characteres hac in epistola de- 
scripti nonnisi haereticis competere sane possunt . III. accedit denique 
quod hi monachi Hormisdae epistolam conviciis maledictisque proscindere 
ausi sunt: quod ut liberius facerent, epistolam illam Hormisdae esse ne- 
garunt . 

Resp. ad i. Pontificii Legati scythicos monachos redarguerunt dum- 
taxat ob inconsultam temeritatem et quod novitatis atque dissidiorum 
essent amatores, non quod haeretici essent . Eo namque audaciae devene- 
rant ut a Legatorum se subduxerint communione , quamvis nil aliud illi 
decreverint nisi nihil addendum esse concilii Chaleedonensis definitioni- 
bus . Ita enim se respondisse scribunt ad Ilormisdam coram Imperatore 
et senatu, monachis scythis petentibus addi ad synodum Chalcedonensem 
‘propositionem , unus de Trinitate etc. Extra sy nodos quatuor , extra epi- 
stolas Papae Leonis nec dicimus nec admittimus . Quidquid non conti- 
netur in praedictis synodis , aut quod non est scriptum a Papa Leone 
non suscipimus . Et rursus : Nobis quod visum est scripsimus , in vestra 
libertate est deliberare quod vobis Deus imperaverit . Allata autem in 
argumento verba significant tantum monachos scythas a Legatorum com- 
munione absque ulla rationabili caussa se submovisse , non vero eadem 
communione a Legatis fuisse privatos : quamvis ea communionis privatio 
mera fuerit ex parte monachorum dissociatio , sermonis videlicet eulogia- 
rum aliorumque societatis signorum intermissio , non vero ab Ecclesiae 
corpore separatio , quum nullum intercesserit aualhcma vel interdictum 
vel dirarum ulla imprecatio . Nec quemquam movere debet phrasis illa , 
Quomodo suspendendi sunt etc. quoniam praeterquamquod in Cod. Va- 
ticano nuin. 3786. ut observavit Norisius legatur, quomodo suscipiendi 
sunt j adeo tumultuarie et imprudenter monachi illi se gesserant abstinendo 
se nulla interveniente supremo judicis sententia a Legatorum communione, 
ut merito haberi potuerint non quidem ut haeretici , sed ut pacis infra- 
ctores atque schismatici . Hac de caussa non quod eutychiani essent ex- 
horruit eos C-P. ecclesia ; nisi forte Dioscori phrases sint exaggeratae , aver- 
so enim animo erat ab illis monachis . 

Ad 2. Imo quae Hormisdas ad Possessorem scripsit + aperte demon- 

strant fuisse quidem scythas monachos inconsultae temeritatis , impruden- 
tiae , audaciaeque reos , non autem haereticae pravitatis . Nam si haereti- 
ci fuissent , eos haereticos utique Hormisdas appellasset . 

Ad 3. Non omnes scythici monachi , sed solus Johannes Maxentius 
qui se abbatem nominat , stilum contra Hormisdae epistolam insolentissime 
acuit. Neque tamen ex eo infertur eumdem Maxentium fuisse haereticum, 
sed ad summum schismaticum . Nam haeretici Romani Pont, judicio aperte 
contradicunt ; Maxentius autem negavit judicium ab Hormisda fuisse la- 
tum . Haeretici ajunt Romanum Pontificem nisi in eorum descendat opi- 
nionem , a fide aberrare ,• Maxentius vero numquam posse ajebat Rom. 
Pont, a fide catholica deviare . Ubi ergo est inter haereticos ac monachos 
scythas similitudo ? Vide Norisium saepe laudatum . 

CAPUT VI. 

/ 

De Christi Domini sacerdotio . 

Quamvis nullus hactenus , quem sciam , in dubium revocaverit Chri- 
stum fuisse sacerdotem , nimis enim aperte continetur id iu Scripturis , multi 
tamen circa modum et tempus sacerdotii Christi turpissime errarunt . A- 
riani siquidem autumantes Christum qua Verbum est , inferioris esse ordi- 
nis a Patre, affirmabant proinde fuisse sacerdotem secundum divinitatem , 
non ratione humanae naturae . Origenes prava imbutus opinione , ut testis 
est Hieronymus Ep. 5g. ad Avitum de reditu corporum in nihilum , exi- 
stimavit extinguendam esse aliquando etiam Christi humanitatem , atque 
idcirco futurum tempus in quo Christus non erit amplius sacerdos . Hoc 
idem Marcellus quoque ancyranus docuit , tempus sacerdotii Christi ad 
hoc restringens saeculum usque ad extremam judicii diem , quando tradet 
se regnumque suum Patri : de quo legendus Eusebius lib. 3. de eccl. 
Theol. Sociniani censent tum primum Christum constitutum fuisse sacer- 
dotem apud Patrem ad interpellandum pro nobis , quando in caelum as- 
sumptus est : idque ut sacrificium a Christo in ara crucis pro nobis obla- 
tum, fuisse redemptionis nostrae lytrum ac pretium facilius negarent . Cal- 
viniani denique ut errorem contra realem Christi in Eucharistia praesen- 
tiam tueantur , fatentur quidem Christum fuisse sacerdotem secundum or- 
dinem Melchisedech ob multas ab Apostolo traditas in Ep. ad Hebr. cap. 
y. rationes , inficiantur tamen sacerdotem dici secundum ordinem Melchi- 
sedech , quod in oblatione panis ac vini a Melchisedeeho facta praefigura- 
tum fuerit sacratissimum Eucharistiae sacramentum . 

Catholici c contra unanimi consensione docent i. Christum fuisse sa- 
cerdotem , in quo neminem experiuntur adversarium . 2 . fuisse sacerdotem 
secundum humanam naturam hypostatice conjunctam divinitati . 3. inaugu- 
ratum fuisse sacerdotem a primo conceptionis instanti . 4* sacerdotium ejus 
perduraturum post judicii diem in aeternum . 5. fuisse denique sacerdo- 
tem secundum ordinem Melchisedech , quod in panis ac vini oblatione 
praefiguratum fuerit Eucharistiae sacramentum . Unde sit 

Christus revera sacerdos fuit secundum humanitatem hypostatice 

unitam divinitati . 

Prob. prior prop. pars i. ex Scripturis . Psal. 109. legitur : Tu es 
sacerdos in aeternum , secundum ordinem Melchisedech : quae verba in- 
telligi de Christo testatur Apostolus in Ep. ad Hebr. cap. 5 . v. 5 . dicens : 
Sic et Christus non semetipsum clarificavit , ut pontifex fieret : sed qui 
locutus est ad eum: Filius meus es tu , ego hodie genui te. Quemadmo- 
dum et in alio loco dicit : Tu es sacerdos in aeternum , secundum or- 
dinem Melchisedech . II. ex Traditione quae constanter ac perpetuo cre- 
didit Christum fuisse sacerdotem . Plura Patrum testimonia dabimus pa- 
ullo inferius . III. ratione . Ut quis veri nominis sit sacerdos , tria juxta 
B. Thomam requiruntur. 1. ut divina doceat populum. 2. ut populi vo- 
ta ac preces ad Deum deferat . 3 . ut offerat sacrificia . Jam vero tria haec 
explevit Christus ; populo nempe tradidit divina juxta illud Johan. cap. 
17. v. 16. Notum feci eis nomen tuum , et notum faciam. Populi vola 
et preces detulit ad Deum, ut Johan. in i.Ep. cap. 2. v. 1. inquit: Ad- 
vocatum hahemus apud Patrem , Jesum Christum justum . Sacrificia deni- 
que pro nobis obtulit , scribente Paulo in Ep. ad Hebr. cap. 9. v. 12. Per 
proprium sanguinem introivit semel in Sancta . 

Prob. altera thes. pars . 1. non fuit Christus sacerdos secundum so- 
lam divinitatem . Nam qui est sacerdos, inferioris esse debet conditionis ab 
eo penes quem pontificatum exercet , ut ex sacerdotis muneribus supra 
recensitis palet . Christus vero ratione divinitatis non est inferioris a Patre 
conditionis , quum sit ei consubstantialis . II. neque sacerdos fuit ut me- 
rus homo : sacrificium siquidem ab eo oblatum infiniti fuit valoris ; vere 
enim per illud a daemonis nos redemit servitute , pro peccatis nostris per- 
fecto modo satisfecit Patri , ad quae purus homo non sufficit . 

CONCLUSIO II. 

Christus inauguratus fuit sacerdos in primo suae conceptionis instanti , 
et sacerdotium ejus perdurabit in aeternum . 

Prob. prima pars . Tunc Christus inauguratus fuit sacerdos , quando 
a Patre missus est ad seipsum offerendum in cruce cruentum pro peccatis 
nostris sacrificium , atque ad offerendum item seipsum pro nobis sacrifi- 
cium incruentum in Eucharistia ; duo enim haec sunt munera sacerdotis . 
Ast vero Christus ad duo haec obeunda munera missus intelligitur a pri- 
juo suae conceptionis instanti in utero Virginis ; tunc quippe dixit ei Pa- 
ter : Filius meus es tu , ego hodie genui te : quae verba de Christi ac- 
cipienda sunt sacerdotio, ut Apostolus docet ad Hebr. cap. 5 . v. 7. 11. 
Si Christus inauguratus fuisset sacerdos cum primum asceudit in caelum , 

ut Sociniani delirant , ipse minime nos in ara crucis redemisset . Redemit 
autem per sanguinem suum a peccatis nostris , et quidem in ara crucis 
in qua fuit pro nobis sacrificium et victima : diceote Apostolo in Ep. ad 
Ephes. cap. 5 . v. 2. Sicut et Christus dilexit nos , et tradidit semeti - 
psum pro nobis oblationem , et hostiam Deo in odorem suavitatis : qua 
sententia et sacrificium et sacerdos sacrificium offerens exprimitur ac de- 
signatur ipse Christus . Nam , oblatio , et rem oblatam et offerendi 

significat actum : quod clarius adhuc explicat in Ep. ad Hebr. cap. 7. v. 
27. de Christo scribens ; Hoc enim Jecit semel ( in ara scilicet crucis ) 
seipsum offerendo . 

Prob. altera pars. Psal. 109. de Christo dicitur: Tu es sacerdos in 
aeternum , secundum ordinem Melchisedech : quae . verba de Christi di- 
cta esse sacerdotio affirmat Apostolus ad Hebr. cap. 5 . ut supra monui- 
mus . II. sacerdotium Christi resultat ex hypostatica inter divinam huma- 
namque naturam unione ,* ac ideo quamdiu unio hypostatica stabit, tamdiu 
Christus erit sacerdos; numquam enim dimisit aut dimittere potuit quod 
semel assumpsit. Hypostatica autem unio stabit in aeternum, ut in supe- 
rioribus demonstravimus . Quare illius quoque sacerdotium perdurabit in 
aeternum . 

CONCLUSIO III. 

Christus est sacerdos in aeternum secundum ordinem Melchisedech , 
quod in hujus oblatione panis et vini praefiguratum 
Eucharisticum fuerit sacramentum . 

Prob. 1. Christus, ipsis fatentibus Calvinistis , est sacerdos secundum 
ordinem Melchisedech ; hoc est, sacerdotium Melchisedechi figura sacerdo- 
tii Christi fuit . Ast non aliam ob caussam sacerdotium Melchisedechi Chri- 
sti praefiguravit sacerdotium , nisi quia uterque panem ac vinum obtulit . 
1. quoniam sacerdotem esse secundum ordinem alicujus idem est ac esse 
sacerdotem secundum ritum illius : Ritus autem sacerdotii Melchisedech 
fuit oblatio panis et vini ; Adeoque in hoc Christus sacerdos assimilatus est 
sacerdoti Melchisedecho . 2. nequit Christus assirnilari Melchisedecho ob 
cruentas victimas offerri solitas antiquitus , tum quia nescimus an Melchi- 
sedech ejusmodi victimas umquam obtulerit , tum quoniam ea de caus- 
sa dictus fuisset Christus sacerdos secundum ordinem Abel , Noe , et Lc- 
vi tarum qui viva obtulerunt animalia . 3 . neque dictus est Christus sa- 
cerdos secundum ordinem Melchisedech ob alios characteres ab Apostolo in 
Ep. ad Hebr. enumeratos : ii enim characteres ostendunt Melchisedecho m 
fuisse Christi figuram , sicut et Abel , et Noe , et Abraham , et Moyses ; 
non autem esse sacerdotem secundum rituui ac similitudinem Melchise- 
dechi : qui ritus, qui ordo similitudinem importat in re oblata . Remanet 
igitur ut Christus dicatur sacerdos secundum ordinem Melchisedech , quo- 
niam sit uli Melchisedech obtulit panem et vinum , ita et Christus sub pa- 
nis ac vini speciebus obtulit Eucharisticum sacramentum . I .. 

Prob. 3. ex SS. PP. Clemens alexandrinu9 lib. 4* Strom. inquit : Mei-., 
chisedech rex Salem, Sacerdos Dei altis simi , qui vinum et panem san- 
ctificaturn dedit nutrimentum, in typum Eucharistiae. Cyprianus Ep. 1 3* 
ad Caecilium scribit.* Quod autem Melchisedeck typum Christi portaret, 
declarat in Psalmis Spiritus sanctus ex persona Patris ad Filium di- 
cens , Ante Luciferum genui te : tu es sacerdos in aeternum secundum 
ordinem Melchisedeck . Qui ordo hic utique est de sacrificio illo veniens 
et inde descendens, quod Melchisedeck sacerdos Dei summi fuit , quod pa 
nem et vinum obtulit , quod Abraham benedixit » Chrysostomus hom. 35. in 
Geo. de Melchi&edecho ait : Protulit panem et vinum . Videns typum , 
cogita , oro, veritatem , et admirare Scripturarum accuratam diligentiam , 
quomodo superioribus saeculis , et ait initio futura praesignata sint . S. P. 
Augustinus lib* 4- de Doctr. chr. cap. 2r. In sacerdote Melchisedeck , 
inquit , Dominicum sacramentum praefiguratum videmus secundum quod 
Scriptura divina testatur , et dicit , Et Melchisedeck Rex Salem protu- 
lit panem et vinum . Haec eadem tradunt singuli fere Patres a quormn 
recitandis testimoniis brevitati studens abstineo . 

Adversariorum objectiones solvuntur . 

Obj. i. cont. a. tlies. Apostoliea Pauli sententia ad Hebr. cap* 5.. 
V. 5. Christus non semetipsum clari ficavit , ut pontifex fieret : sed qui 
locutus est ad eum : Filius meus es tu, ego hodie genui te non demou- 
strat Christum inauguratum fuisse sacerdotem in utero Virginis . Sententia 
quippe illa de Christo a mortuis excitato intelligitur ab auctpre Act. Apost. 
cap. i3. v. 33. II. et revera Paulus idem paullo post, nempe cap. 7. v. 
26. allata Psalmistae verba usurpat ad innuendum Christum constitutum 
fuisse . pontificem confessiouis nostrae post gloriosam suam resurrectionem j 
ait enim: Talis enim decebat , ut esset pontifex, sanctus, innocens, im- 
pollutus, segregatus a peccatoribus, et excelsior caelis factus . Verum se- 
gregatus a peccatoribus et excelsior caelis factus est post resurrectionem 
quando in caelum ascendit . III. imo in cap. 8. ejusd. Ep. ad Hebr. ne- 
gat Apostolus Christum in terris degentem fuisse sacerdotem j ait nam- 
que : Si ergo esset super terram , non esset sacerdos . IV. ac denique 
ibici, cap. 2. v. 17. scripserat debuisse Christum per omnia fratribus as- 
similari, ut pontifex fieret . Assimilatus est autem iu omnibus per mortem. 

Rcsp. ad 1. Verba illa Psalmi, Filius meus es tu etc. intelligi de- 
bent de Christi generatione divina , de ejusdem generatione humana , et 
de illius resurrectione. Priori sensu exponunt Gregorius nyssenus , Atha- 
nasius , Cyrillus alexandrinus . Altero, idem Allianasius ,,Euthymius , Ful- 
gentius. De resurrectione accipiunt Origenes , Hilarius, Chrysostomus et 
Ambrosius . Nec una interpretatio alteri repugnat , quinimmo una alteram 
confirmat . De divina generatione accipienda esse illa . verba liquet vel 
ex ea phrasi, Ego hodie genui te, Vox enini , hodie ? significat aeterni- 
tatem.* et ita sumitur ab Apostolo in Ep. ad Hebr. cap. 1 . Quod vero 
Totn. IV. Marcellius Thcol. 33 


accipienda sint etiam de generatione temporali nihil est quod id impediat . 
Nam etiamsi Pater humanam non genuerit naturam , quando tamen Ver- 
bum subsistentiam dedit humanitati in utero Virginis genitae , filius ho- 
minis jure dictus est filius Dei naturalis ob hypostaticam unionem. Hoc 
Codem sensu Psalmistae verba sumuntur de resurrectione , quoniam vide- 
licet cum redivivus propria virtute apparuit , ostendit vere se esse filium 
Dei , Quum ergo Psalmographi textus intelligi etiam de temporali Christi 
generatione debeat , et Apostolus eumdera textum ad Christi sacerdotium 
demonstrandum usurpet , reliquum est ut dicamus Christi sacerdotium coe- 
pisse a primo suae conceptionis instanti in utero Virginis. 

Ad 2 . Falsum est Apostolum loqui ibi de tempore quo Christus in- 
auguratus est sacerdos , sed narrat dumtaxat Christum post peractum sa- 
crificium iu caelum ascendisse ; sumpta comparatione a pontifice veteris 
Testamenti qui post oblata sacrificia , sanguinem hircorum et taurorum in- 
tra velum Sanctuarii inferebat , Sic et Christus , inquit , post oblatum in 
redemptionis nostrae pretium proprium sanguinem , ingressus est in Sancta 
segregatus a peccatoribus et caelis excelsior factus est . Hinc in cap. se- 
quenti totus est Apostolus ut discrimen assignet inter sacerdotium Christi 
ac sacerdotium leviticum ; Non enim , inquit » in mannfacla Sancta Je- 
sus introivit , exemplaria verorum : sed in ipsum caelum , ut appareat 
nunc vultui Dei pro nobis : neque ut saepe ojjerat semetipsum , quemad- 
modum Pontifex intrat in Sancta per singulos annos in sanguine alie- 
no x alioqui oportebat eum frequenter pati ab origine mundi . Quae clare 
demonstrant Christum ante ascensum ejus iu caelum semetipsum obtulisse 
in sacrificium , ac proinde pontificatum gessisse , 

Ad 3, Illorum verborum seusus hic est . Si Christus de genere illo- 
rum esset qui super terram offerunt Deo sacrificia , non esset sacerdos \ 
quoniam erant illi de tribu. Levi , Christus autem de tribu Juda . Hinc 
e vestigio Apostolus subdit , Cum essent qui offerrent secundum legem 
munera . Vel dici potest non fore Christum sacerdotem si esset super ter- 
ram , quoniam sacrificia quae offerret non haberet $ animalia quippe viven- 
tia offerebantur a tribu Levi . Insuper Christus seipsum obtulit semel pro 
hominibus moriendo : atque adeo si in caelum non ascendisset , sed rema- 
neret super terram , modo non applicaret hominibus mortis suae pretium , 
neque adhuc esset Sacerdos . Unde Oecumenius iu hunc Pauli locum scri- 
bit ; Si mortuus non fuisset , neque resuscitatus assumptus fuisset , nec 
sacerdos quidem esset . Essent enim alii , et jam seditio esset in huc re . 

Ad 4* Apostolus non loquitur de tempore quando Christus inaugu- 
ratus est sacerdos » sed de caussa cur factus sit pontifex misericors . Nam 
quo infirmitatibus nostris tamquam misericors pontifex compati posset , de- 
buit per omnia nobis assimilari atque lentari per similitudinem absque 
peccata j ut cap. 4* V, i5. ait idem Apostolus. 

Obj. 2 . cont. ait. ejusd. prop. part. Qui sacrificium non offert» non 
est sacerdos ; Christus post extremam judicii diem sacrificium non amplius 
gfferet ; neque enim erunt tunc peccata quae expientur : Ergo etc. 

Resp, aliud esse sacrificium expiationis , et aliud sacrificium gratia- 

rum actionis . Christus post extremam judicii diem quum non amplius 
futura sint peccata quae expientur , non offeret certe sacrificium expiatio- 
nis , offeret tamen sacrificium gratiarum actionis et laudis seu consummationis; 
quoniam seipsum et Ecclesiam quam acquisivit sanguine suo, tradet Patri in 
perpetuum sacrificium . 

Obj. 3 . adv. 3 . thes. Oblatio panis ac vini a Melchisedecho Abra- 
hamo facta, non fuit actio sacerdotalis , sed mere civilis et politica * Nam 
si ea actio fuisset sacerdotalis, ubi in lib. Gen. cap. 14. v. 18. describi r 
tur , verbum legeretur denotans sacrificium, puta , offerens , vel, obtulit . 
Non legitur autem. In nostra siquidem Vulgata habetur, Proferens pa- 
nem et vinum . In hebraico textu occurrit verbum hotsl , quod cum 

veniat a wt' jatsd exivit , significat exire fecit panem et vinum » Et in 
graeca 70. Interpr. versione : atjri af ra» Yau oi»o» Protulit illi (Abramo, non 

Deo, ) panem et vinum . 11 . et quod Melchisedechi actio fuerit mere civi- 
lis testatur etiam Josephus rerum Gentilium suorum peritissimus in lib. r. 
Antiq. cap. 10. in haec verba: Iste autem Melchisedeeli militibus Abra * 
hami justa dedit hospitalia , iisfjue omnia ad usus vitae necessarios abun- 
de suppeditavit . Et hoc quidem fecit Melchisedeeli juxta receptum penes 
antiquos morem, quo duci alicui cum copiis e bello redeunti solebant fini- 
timi reges cibaria exhibere . III. praeterea ratio cur ita Gen. verba acci- 
pimus est , quoniam post panis ac vini commemorationem legitur , Erat 
enim Sacerdos Dei altissimi . Quae ratio nulla est , quum in hebraico 
textu non caussalis sed copulativa habeatur particula , hoc modo : Et ipse 
erat Sacerdos etc. ac insuper incertum sit an « Sacerdos , ad Melchise- 
dechum vel potius ad Abrahamum referatur . IV. ac denique si res ita se 
babet , ut Catholici volunt, cur Apostolus in Ep. ad Hebr. comparans Chri- 
stum Melchisedecho in multis quos recenset characteribus , ne verbum qui- 
dem habet de panis ac vini oblatione ? 

Resp. ad 1. In sacro textu non legitur quidem verbum denotans, se^l 
legitur verbum supponens sacrificium . Actio namque illa qua Melchisedeeli 
panem ac vinum protulit , fuit proculdubio sacerdotalis. Nam sacra Scri- 
ptura caussam afferens cur panem ac vinum protulerit ait : Erat enim 

Sacerdos . Deinde nullibi in sacris literis legitur Melchisedechum sacerdo- 
tium suum viventia offerendo animalia exercuisse . Quapropter sacrificia 
ab eo offerri solita fuisse necesse est panis ac vini . Cumque Christi sa- 
cerdotium assimilatum sacerdotio Melchisedechi fuerit, similitudo non in 
alio consistere potest quam in panis et vini oblatione . Neque euirn salva- 
ri ea similitudo potest in eo quod Melchisedeeli fuerit rex pacificus 
et justitiae , quoniam haec indifferenter se habent ad Sacerdotium . Ideo 
autem in libro Genesis non legitur verbum offerens vel obtulit , quoniam 
quum Melchisedeeli nuncium de reportata ab Abrahamo victoria accepis- 
set , statim in gratiarum actionem panis ac vini obtulit Deo sacrificium , 
tum obviam ivit Abrahamo ejusque copiis ut illis sanctificatum panem 
vinumque libaminum distribueret . Hinc omnes SS. PP. ipso fatente Koer- 
bero §. a 3 . tradunt Melchisedechum porrexisse Abrahamo panem non sim-. 

plicem , sed sanctificatum . Sicque verbum illud , protulit , exire fecit , 
supponit panem et vinum fuisse a Melchisedeciio oblata in sacrifi- 
cium . Unum addam circa Interpr. versionetn , videlicet quod etiamsi in 
co Geneseos versiculo habeatur pronomen , «W , nihil inde colligi potest ; 
sensus enim est : Melchisedcch exhibuit illi , nernpe Abrahamo , panem quem 
paullo ante obtulerat Deo in sacrificium . Sed revera in codicibus melioris 
Inotae , puta in oxouiensi , vaticano , et waltoniano pronomen illud desi- 
deratur » 

• • Ad 2. FI. Josephus narrat utique Melchisedcch u m , exhibuisse cibaria 
Abrahamo suisque militibus , sed numquid praecedens excludit sacrificium ? 
Melchisedcch rex erat simul et sacerdos. Ut sacerdos panis ac vini sa- 
crificium in gratiarum actionem obtulit Deo . Sacra fecit victoriae caus- 
sa , inquit Philo apud Grotium in Genesim . Ut rex autem sanclificata 
Abrahamo ej usque militibus exhibuit cibaria , juxta illud Prudentii Praef. 
Psicomachiae : Donat sacerdos ferculis caelestibus . llegiam ergo describit 
Josephus in ea Melchisedechi actione consuetudinem non excludens sacrifi- 
cium quod ut sacerdos idem Melchisedcch obtulerat. 

Ad 3 . Hebraica particula, t Ve , trausferri recte potest per, enim . 
Sic Gen. cap. 20. v. 3 . Et habet virum , reddi debet , habet enim vi- 
rum . Ibid. cap. 3 o. v. 27. Et benedixit mihi Deus , idem valet, ac bene- 
dixit enim mihi Deus . Innumera sunt rei hujus exempla . Quamobrem Vul- 
gatus interpres merito vertit, Erat enim Sacerdos Dei ollissimi: prae- 
sertim cura in Samaritano textu ita versiculus ille legatur , Protulit pa- 
nem et vinum , quia ipse erat Sacerdos Dei ollissimi : et R. Samuel Ben- 
Pfahuman transtulerit , Erat enim ipse Melchisedeck sacrificaris panem 
et vinum . Deinde dato etiam particulam , Ve , reddendam esse pro co- 
pulativa , et , stat nihilominus verborum vis cum catholico sensu : ideo 

3 uippe post panis vinique commemorationem Melchisedech dicitur sacer- 
os , ut intelligamus offerre consuevisse illius generis sacrificia . Quod au- 
tem in argumento additur vocem jro cohen , sacerdos , referri posse ad 
Abrahamum , insipidum omnino est : sequeretur enim Christum sacerdotem 
fuisse secundum ordinem Abraham ; atque adeo hunc fuisse sine patre 
sine matre siue genealogia : quod est vim facere textui , et allatae ab 
Apostolo interpretationi , prout legitur in Ep. ad Ileb. 

‘Ad 4 * Non commemorat Paulus panis ac vini oblationem , quoniam 
de praecxcellentia sacerdotii Christi , non de ordine secundum quem sa- 
cerdos erat loquitur. Et sane Judaei quos ibi alloquitur Paulus, adeo aa- 
ronicis addicti erant sacrificiis , ut in iis salutem aeteriiain locarent . Co- 
natur itaque Apostolus illis suadere longe sublimius esse sacerdotium Chri- 
sti , utpote quod sacerdotio assimilctur Melchisedechi : qui fuit sine patre 
sine matre sine genealogia, rex pacis atque justitiae qui decimas acce- 
perat ab Abrahamo eique benedixerat . Celerum affirmat ea in epistola 
Paulus alia in Melchisedccho latere mysteria quae Judaeorum mens adhue 
portare non poterat ; intclligens plane sacratissimum panis ac vini Sacra- 
mentum j unde cap. 5 . v. 11. inquit: De quo vobis grandis sermo , et 

ininterpretabilis ad dicendum : quoniam imbecilles facti estis ad audien- 
dum . Reliqua ab haereticis afferri solita , facilem habent cx dictis solutio- 
nem . Pergamus ad alia . 


CAPUT VII. 


De dignitate capitis et regis in Christo , ejusque oratione . 


Ut quis capitis polleat dignitate, tria requiruntur, i. ut omnibus 
membris superemineat . 2. ut intimam cum iisdem membris suis habeat 
connexionem . 3 . ut vitalem quamdam vim in eadem membra diffundat . 
Quaeremus itaque an et quomodo Christus capitis dignitatem habuerit . 

Quoad regiam dignitatem nemo inter Theologos est qui ambigat Chri- 
stum dum in terris nobiscum vitam ageret fuisse revera regem . Sed ma- 
gna contentione disputatur an regnum quod habuit Christus in hoc mun- 
do fuerit spirituale dumtaxat , an vero spirituale siinul et temporale : af- 
firmantibus aliis Christi regnum nullo modo fuisse de hoc mundo ; aliis 
vero dominium ejus respexisse spiritualia non minus quam temporalia ; et 
nonnullis arbitrantibus dominium illius in temporalia fuisse indirectum . No- 
lo ego arbiter in dillicillima controversia sedere ; ac proinde id statuemus 
hoc loco quod in^confesso est apud oinnes , Christum scilicet fuisse re- 
gem , atque ob idiomatum communicationem jure appellari posse regem 
regni temporalis . .• 

Tametsi Christus capitis ac regis polleret dignitate , erat nihilominus 
sacerdos, ut capite antecedenti demonstravimus : atque idcirco conveniebat 
ct orare , quum oblatio sacrificii species quaedam sit orationis . Inquire- 
Inus itaque etiam et hoc , an et quomodo Christo conveniret orare , et 
num oratio illius fuerit seraper a Patre exaudita . Incipiamus ergo a pri- 
mo controversiae capite . 

' CONCLUSIO I. 


Christus est caput omnium hominum fidelium , et praeterea non solum 
ut V erbum , sed etiam ut homo caput est Angelorum , et qui- 
dem multiplici titulo , nusquam vero ob primae 
gratiae largitionem . 

' i' * 

Prob. 1. thesis pars. Apostolus ad Kphes. cap. r. v. 22. Omnia , 
inquit , subjecit sub pedibus ejus : et ipsum dedit caput supra omnem 
Ecclesiam . Ibidem cap. 5 . v. 23 . subdit : Quoniam vir caput est mu- 
lieris , sicut Christus caput est Ecclesiae . Et ad Colos, cap. 1 . v. 18. 
JEt ipse est caput corporis Ecclesiae . Laudata hactenus Scripturarum ora- 
cula aperte testantur Christum esse caput Ecclesiae . Cumque Ecclesia coe- 
tus sit fidelium, fit consequens Christum esse caput omnium hominum fi- 
delium . II. adstipulatur et theologica ratio . Nam tria illa quae requiri di- 

ximus ad capitis dignitatem , mirifice in Christo Domino verificantnr . Nam 
x. supereminet fidelibus omnibus hominibus tum hypostaticae unionis ra- 
tione , tura ob plenitudinem donorum . a. arctissimam habet ipse cum fide- 
libus colligationem $ unde in Scripturis corpus Christi et corpus Eccle- 
siae promiscue usurpantur juxta illud Pauli ad Cor. i. cap. ia. Sicut enim 
corpus unum est , et membra habet multa, omnia autem membra corpo- 
ris cum sint multa , unum tamen corpus sunt ; ita et Christus . 3 . de- 
nique vim vivificam Christus in membra sua, hoc est in fideles perfundit, 
quia de plenitudine ejus , ut ait Johan. cap. i. omnes nos accepimus $ 
nequit videlicet obtineri a fidelibus meritum nec ipsa fides nisi in nomi- 
ne Jesu . Quamobrem dubitari non potest quin Christus -caput sit omnium 
hominum fidelium . 

COROLLARIUM . 

Sequitur ex dictis non eodem modo Christum esse caput omnium fide- 
lium . Justorum quippe caput est perfectius quam impiorum . Illi Chri- 
sto junguntur per charitatein perfectam , hi autem per imperfectam tantum- 
modo, hoc est per gratiam fidei et quidem mortuae . Quando vero justi 
pervenient tandem in patriam, tunc Christus caput erit illorum perfectis- 
simum, quoniam ipsi perfectissimam consummatamque habebunt charitatera . 
Insuper ex dictis sequitur etiam Christum esse caput illorum infidelium 
qui fidem sunt aliquando habituri , quoniam aliquando habebunt per Chri- 
sti gratiam fidem . 

Prob. altera pars . Idem Apostolus in laudata ad Colos. Ep. cap» 
a. v. ro. affirmat Christum constitutum esse a Patre supra omnem prin- 
cipatum • et potestatem : Et estis in illo repleti , qui est caput omnis prin- 
cipatus et potestatis . Idque jure aeternae generationis ; est quippe verus 
Deus Patri consubstantialis . II. ex Patribus quorum unum suificiat afferre 
Chrysostomum , qui Hom. in Ep. ad Eplies. Omnibus , inquit , posuit ca- 
put Christum Angelis et hominibus j sed hominibus Christum secundum 
carnem , Angelis vero quatenus est Deus Verbum . III. ratione . Nam 
Christus supereminet Angelis , ut per se palet : cum iis colligatus est in 
caelesti Jerusalem per charitatein consummatam ac perfectissimam : atque 
prout Deus est , vim vivificam per lumen gloriae in illos diffundit . 

Prob. tertia pars. i. Apostolus ad Ephesios scribens, declarat Christum 
ut hominem esse caput Angelorum dignitate ; ait enim cap. i. v. 20. 
Constituens ( illum Christum ) ad dexteram suam in caelestibus , supra 
omnem principatum , et potestatem , et virtutem , et dominationem , et o- 
mne nomen , quod nominatur non solum in hoc saeculo , sed etiam in 
futuro . II. Christus ipse Matih. cap. 28. v. 1 8. affirmat se potestatem o- 
mnem habere etiam super Angelos: Data est mihi omnis potestas in caelo 
et in terra. Testatur Petrus in 1. sua Ep. cap. 3 . v. 22. Christum esse 
caput Angelorum auctoritate : Qui est in dextera Dei , deglutiens mor- 
tem , ut vitae aeternae haeredes efficeremur : profectus in caelum , sub- 
jectis. sibi angelis , ct potestatibus , et virtutibus . Multiplici ergo titulo 
Christus ut homo caput est Angelorum . 

Prob. 4. pars . Si Christus ut homo caput esset Angelorum ob pri- 
mae gratiae largitionem , dicendum foret Angelos consecutos fuisse essen- 
tialem gloriam per merita Redemptoris: quod plane falsum est. 1. quo- 
niam gratia Angelis et Adae innocenti collata , fuit adjutorium non Sal- 
vatoris, sed Conditoris, ut Augustinus docet, a. quoniam Christus in hu- 
mana carne venit ut homines * non Angelos salvos faceret , dicente Apo- 
stolo ad Hebr. cap. 11. v. 16. Nusquam enim Angelos apprehendit , sed 
semen Ahrahae apprehendit . Unde debuit per omnia fratribus assimi- 
lari . 3 . hinc si Adam non peccasset , Filius Dei humanam naturam non 
assumpsisset , ut suo loco demonstravimus . 

SCHOLION . 

» 

Perceperunt tamen Angeli ex Christi meritis gloriam accidentalem ; 
quatenus conspicientes occupari ab hominibus sedes a malis angelis olim 
vacuas relictas gavisi sunt ; quatenus consortio fruuntur hominum beato- 
rum j et quatenus lilii Dei nomen sive in caelis sive in terris est exalta- 
tum . Quo sensu Paulus ad Ephes. cap. 3 . v. 10. scribit se Christum e- 
vangelizare , Ut innotescat principatibus , et potestatibus , in caelestibus 
per Ecclesiam , multiformis sapientia Dei . 

CONCLUSIO II. 

Christus quando nobiscum versabatur in terra , erat vere rex : et ob 
idiomatum communicationem fuit rex utriusque regni 
spiritualis nempe et temporalis . 

Prob. prima pars 1. ex Scripturis . Psal. 71. v. 8. de Christo legitur.* 
Et dominabitur a mari usque ad mare : et Psal. a. v. 6. de seipso Chri- 
stus dicit : Ego autem constitutus sum rex ab eo super Sion montem 
sanctum ejus . Jerem. cap. a 3 . Et regnabit rex , et sapiens erit . Et Za- 
char. cap. 9. Ecce rex tuus veniet tibi . Non minus luculenter legitur 
id in novo quoque Testamento j Lucae enim cap. 1. de Christo dicitur: 
Regnabit in domo Jacob in aeternum . Matth. cap. 2. v. 2. ita Magi in- 
terrogaverunt Hierosolymitanos: Ubi est qui natus est rex Judaeorum ? Et 
Johan. cap. 18. v. 3 y. sic Christus Pilato interroganti an ipse esset rex > 
respondit : Tu dicis , quia rex sum ego . 

Prob. 2. ex SS. PP. Clemens alexandrinus lib. 2. Strom. de Christo 
ait : Rex autem et a pueris imperitis , et a non credentibus Judaeis et 
ignorantibus vocatus , et ab ipsis Prophetis praedicatus ostenditur . S. P. 
Augustinus in Psal. 149- Reges autem , inquit , ungebantur et sacerdotes : 
ille vero ( Christus ) unctus est et rex et sacerdos : rex pugnavit pro 
jiobis , sacerdos obtulit se pro nobis . Ab aliorum Patrum sententiis absti- 
neo , quoniam res nimis per se manifesta est . 

Prob. pars altera . Ob communicationem idiomatum quae competunt 

divinitati praedicari in Christo possunt etiam de humanitate . Cum autem 
divinitati Christi competat utrumque, regnum spirituale nimirum ac tempo- 
rale , humanitati quoque hoc idem competere dicendum est . 

• CONCLUSIO III. , 

Christus quatenus homo , quando vivebat in terra oravit , et adhuc 
orat pro nobis in caelis , et oratio ejus semper 

exaudita fuit a Patre . ■ • ■- * 

Prob. prima pars . Lucae cap. 6. v. 12. habetur : Exiit in montem 
orare , et erat pernoctans in oratione Dei . Johan. cap. 17. v. 1. Et suble- 
vatis oculis in caelum dixit : Pater venit hora , clarifica filium tuum , 
ut filius tuus clarificet te . Et v. 20. Non pro eis autem rogo tantum , 
sed et pro eis qui credituri sunt etc. > < « 

Prob. pars altera . Johan. Ep. 1. cap. 2. scribit : Filioli mei , haec scribo 
vobis, ut non peccetis . Sed et si quis peccaverit , advocatum habemus apud 
patrem Jesum Christum justum . Paulus ad Hebr. cap. 7. inquit de Chri- 
sto : Semper vivens ad interpellandum pro nobis * . 

Prob. tertia pars . Christus quatenus Verbum , Patri suo est consub- 
stantialis , proindeque eamdem habet cum Patre virtutem operandi ad extra, 
juxta illud ejusdem Christi apud Johan. Ego et Pater unum sumus Pa- 
ter meus usque modo operatur , et ego operor . Ast orare idem est ac ab 
eo ad quem preces diriguntur virtutem petere operandi . Adeoque Chri- 
stus non oravit nec orat Patrem quatenus Verbum , sed quatenus homo est . 

Prob. pars quarta . Johan. cap. 11. v. 22. Martha ita Christum alloqui- 
tur : Sed et nunc scio , quia quaecumque poposceris a Deo , dabit tibi 
Deus . Ibid. v. l\i. inquit Christus ad Patrem : Sciebam , quia semper 
me audis Paulus .ad Hebr. cap. 5 . v. 7. loquens de Christo inquit : Qui 
in diebus carnis suae preces supplicationesque ad eum , qui possit illum 
salvum facere a morte ,, cum clamore valido , et lacrymis offerens , exau- 
ditus est pro sua reverentia . Accedit Scripturarum auctoritati ratio S. Tho-? 
mae : Secundum autem voluntatem rationis Christus nihil aliud voluit 
nisi quod scivit Deum velle . Et ideo omnis absoluta voluntas Christi 
etiam humana fuit impleta , quia fuit Deo conformis j et per consequens 
omnis ejus oratio fuit exaudita . 

• • • • SCHOLION . ... 

Multas afferunt SS. PP. caussas cur Christus oraverit . Chrysostomus 
Hom. 38 . in Matth. affirmat Christum orasse ut nobis exhiberet exem- 
plum . Epiphanius Haer. 69. ait id fecisse ut omnia referret ad Patrem . Hi? 
latius lib. 10. de Trin. ut nobis demonstraretur diversam esse Filii a 
Patre personam $ et ut capitis atque mediatoris ac sacerdotis muuere Fi- 
lius fungeretur, ut tradunt S. P. Augustinus in Psal. 85 . et Damascenus lib. 
3 . de Fide cap. 24* 

Difficultates aliquae enodantur , 

Obj. i. adv. i. thes. Apostolus ad Eplies. cap. i. v. io. scribit 
Deum instaurasse omnia in Christo , quae in caelis et quae in terra 
sunt . Ast quae in terris sunt instauravit per primae gratiae largitionem ; 
atque adeo etiam quae sunt in caelis. II. idem Apostolus ad Colos, cap. i. 
v. 20. ait: Complacuit ... per eum reconciliare omnia ... sive quae in 
terris , sive quae in caelis sunt . Et Bernardus serm. 22. in Cant. Qui 
erexit hominem lapsum , dedit stanti Angelo ne laberetur . 

Resp. ad x« Deus in Christo instauravit omnia quae in caelis sunt suf-’ 
ficiendo in locum Angelorum desertorum homines eos redimendo , non lar- 
giendo angelis malis primam gratiam : alioquin pepercisset angelis malis que- 
madmodum misertus est lapsorum hominum : quod nemo somniaverit . Atque 
hoc laudatis in argumento verbis exprimere voluit Apostolus . 

Ad 2. per Christum reconciliavit Deus omnia etc. pacem Angelos in- 
ter humanumque genus inducendo , non conferendo Angelis sicut et homi- 
nibus primam gratiam . Nam post Adae peccatum inimicitiae fuerunt non 
modo inter homines et Deum , sed etiam inter homines et Angelos . Chri- 
stus ergo reconciliando per mortem suam omnia , fecit ut pacem inter se 
et Deus et homines , et homines et Angeli inirent . Ita Pauli verba expo- 
nunt Chrysostomus , Augustinus aliique Patres . 

Ad 3 . Christus per Bernardnm ut Deus , non ut homo stanti Ange- 
lo dedit ne laberetur. Quod Cyrillus quoque, Fulgentius, et Gregorius M. 
tradiderunt . Unde gratia Angelis collata dicitur a SS. PP. et praesertim 
Augustino , gratia Conditoris . 

Obj. 2. cont. 3 . prop. Si Christus revera orasset, sequeretur inferioris 
fuisse a Patre conditionis j orare enim est ab alio operandi virtutem po- 
itulare . II. hinc Paulinus aquilejensis in Sacrosyll. adv. Felicem , Non 
sibi , inquit , nec pro se orabat , quia non est sibi naius , nec pro se 
passus vel mortuus , sed pro illis , idest membris suis orabat . III. et 
etiamsi concederetur orasse Christum dum nobiscum versabatur in terra , 
non proinde dicendum est orare modo pro nobis in caelis ; id quippe 
dedecere videtur illius majestatem , quum sedeat ad dexteram Patris . IV. 
nec allata superius Scripturarum oractila ostendunt Christum modo orare 
pro nobis. Nam complures Theologi post Rupertum abbatem lib. i 5 . de 
Div. Officiis , explicant illa de eidiibitione a Christo facta Patri eorum 
quae passus est pro nobis . 

Resp. ad 1. Diximus jam orasse Christum ut hominem, non ut Ver- 
bum divinum $ adeoque ex illius oratione colligi nequit fuisse Patre mino- 
rem nisi secundum humanitatem , quod nemo inficiatur . Ceterum tantum 
abest ut ex Christi oratione haeresis sequatur Arianorum , ut oratione 
sua utrumque se esse manifestaverit , Deum videlicet et hominem . Unde 
Johan. cap. 17. ubi oravit pro praedestinatis, Christus inquit neminem rape- 
re posse de manibus suis oves, sicut nemo illas rapere potest de manibus' 
Patris, quia omnia quae .surit Patris sua sunt. Similiter quando oravit- 

Tom. IV. Marcellius Theol. 34 

ut discipuli ad invicem unum essent , addidit : Sicut tu Pater in me , et 
ego in te. Et sic porro aliis in locis saepissime. Quare Ambrosius lib. 
4 « de Fide cap. 5 . scribit : Rogat quando passurus ostenditur , imperat 
quando Filius Dei creditur . 

Ad 2. Paulinus negat Christum orasse, non absolute , sed oratione il- 
la quae necessitatem supponit . Idque ex verbis ipsis allatis fit manifestum . 
Neque enim Christus peccatum habuit ut necessitatem haberet orandi ; 
quemadmodum ex quo peccatum non habuit , non est natus pro se , nec 
passus nec mortuus . Quod Paulinus merito asserebat adversus Felicem 
qui ex Christi oratione inferebat posse appellari Filium Dei adoptivum . 

Ad 3 . Nihil est quod innuere valeat dedecere Christum ad dexteram 
Patris sedentem orare . Non unio certe hypostatica $ alioquin nec decuis- 
set illum oratio dum adhuc nobiscum versabatur in terra . Eamdew ob 
rationem nec obstat visio Dei intuiliva . Sed neque obstat status patriae 
quo fruitur ; secus nec Angeli nec Sancti orarent pro nobis . E contra 
vero decet quam maxime Christum orare pro Ecclesia quam acquisivit 
sanguine suo , quum sit sacerdos in aeternum . 

Ad 4 * Melius verba illa interpretatur Augustinus qui Ep. 149. alias 
5 q. ita scribit : Nani et de ipso D. J. C . dictum est , quod interpellat 
pro nobis . Nuniquidnam interpellat , et non etiam postulat ? Imo vero 
quia postulat , pro eo positum est , interpellat . Evidenter quippe alibi de 
eo dicitur , Et si quis peccaverit , advocatum habemus apud Patrem Je~ 
sum Christum justum . Deinde Patres illi qui negare videntur Christum 
modo orare pro nobis in caelo , intelligendi sunt de oratione prout est 
in nobis hominibus in quibus fervor desideratur ut plurimum charitatis, 
firmitas fiduciae , proindeque et certitudo effectus : quae plane non desunt 
Christo . 

Obj. 3 . cont. eamd. thes. Petiit Christus dispensationem a calice 
passionis dicens , Pater mi , si possibile est , transeat a me calix iste : 
quam tamen non obtinuit. Non omnis itaque oratio ejus exaudita est . II. 
etiam in vitae suae fine Christus oravit suis verbis: Pater dimitte illis: 
non enim sciunt quid faciunt : nec oratio illa exaudita fuit , quum non 
omnibus infandum Deus dimiserit facinus . 

Resp. ad 1. Christus uon absolute, sed conditionate dispensationem pe- 
tiit a passione , ut ex oratione ipsa patet . Orationem autem illam fuisse 
a ratione directam, ex verbis coostat immediate sequentibus : Verumtamen 
non sicut ego volo , sed sicut tu . Ratio autem cur conditionate oraverit 
est ut humanam demonstraret infirmitatem ; quum futurum praeviderit 
nonnullos carnis ejus negaturos veritatem . 

Ad 2. Christus e cruce pendens Patrem pro crucifixoribus oravit , 
ut electis omnibus et reprobis generatim meritum pararetur sanguinis sui 
ad salutem aeternam obtinendam . Unde S. P. Augustinus serm. 17 5 . de 
verb. Apost. Ille autem , inquit, etiam cum occideretur , medicus erat; 
vapulabat , et curabat ; patiebatur phreneticum , nec deserebat aegrotum : 
tenebatur , alligabatur , colaphis percutiebatur , arundine plagas accipie - 

bat , ridebatur , insultabatur ei , postremo audiebatur , damnabatur , li- 
gno suspendebatur , undique circumfremebatur , et medicus erat . Agno- 
scis phreneticos , agnosce et medicum . Pater , ignosce illis , quia nesciunt 
quid faciunt ... iVorc ern/n t>erc frustra dixit , Pater , ignosce illis , quia 
nesciunt quid faciunt . Oraf Christianus , et exauditur ; ora/ Christus , 
e£ ntm exauditur ?... Prorsus exauditus est . /Zu erant , iW saeviebant ... 
Erant in ipso populo , a yuo // 9 se medicus occidebatur , ef in eyws sarc- 
guine etiam ipsis antitodum parabatur . Si quis vero illam Christi ora- 
tionem velit de meritorum passionis applicatione intelligere, liceat, sed tunc 
putandum non est protulisse Christum orationem illam pro omnibus ac 
singulis hominibus , sed pro electis dumtaxat , ut arbitratur Augustinus 
Tract. 3r. in Johan. ubi ait: Videbat quosdam suos inter mullos alie- 
nos : illis jam petebat veniam , a quibus adhuc accipiebat injuriam . At- 
que haec pro instituti nostri ratione dicta sufficiant de Christi Domini ti- 
tulis nominibus ac officiis . 


Finis Libri XXIV, 

INSTITUTIONUM THEOLOGICARUM 


LIBER XXV. 

IN QUO PERTRACTATUR DE REDEMPTIONE 
PER CHRISTUM. 


Nihil est in divinis Scriptnris perspieimm magis ac manifestam , uihilqne gratius botnrnnm 
occurrere potest menti , quam Christum esse mediatorem Dei et homiuum , qui semetipsum de- 
dit redemptionem pro omnibus. Et nihil est quod inimici veritatis impetant magis et inse- 
ctentur , quam dogma istud de hominum redemptione per Christum i Alii quippe solos praede- 
stinatos , alii vero neminem uberrimum redemptionis pretium percepisse delirant. Sunt illi Cal- 
viuisiae , hi Sociuiani : quos boc in libro catholicae fidei muniti praesidio refellere aggrediemur - 

CAPUT I. 

De necessitate redemptionis per Christum . 



ulli mulla somniarunt circa necessitatem Incarnationis Verbi divi- 
Wiclefus in primis, teste Bossuetio lib. ii. Variat, credidit 


ni 


fuisse illam necessariam simpliciter et absolute . In quo certe a veritate 
longe aberravit ; quum in iis quae sunt ad extra Deus liberrimus sit , 
nullaque cogatur necessitate. Alii, ut Raymundus Lullus et Malebrankius, 
aflirmarunt necessariam fuisse Incarnationem non quidem simpliciter et 
absolute, sed ex hypothesi quod Deus decreverit condere mundum ; defuis- 
set enim , inquiunt , pulcherrimo Dei operi sua perfectio , si Verbi defuis- 
set Incarnatio . Sed praelcrquamquod nullam habeat Incarnatio cum aspe- 
ctabili inundo connexionem , quum per plura saecula sine illa perfectus ia 
suo genere, exlilerit , Scripturae et Patres undique clamant Incarnationem 
maximum fuisse divinae misericordiae opus , nec assumpturum fuisse Ver- 
bum humanam carnem, si primus homo non peccasset . Melius ergo de In- 
carnationis loquuntur necessitate qui eam admilluDt supposito humani ge- 
neris lapsu . 

Qua in re tres recensentur diversae Theologorum sententiae . Nonnul- 
li post Richardum Victor, de Incarn. cap. 8. arbitrantur supposito humani 
generis lapsu necessarium fuisse ut Deus illud redimeret et quidem per 
Unigeniti sui mortem . Alii divinae consulentes libertati id negant , atque 
aflirmaut necessariam illam fuisse non solum ex hypothesi quod homines 

peccaverint , sed ex hypothesi etiam quod Dens decreverit illos a peccato 
liberare . Neque enim, ajunt , alia via poterat Deus hominem a culpa sua 
redimere nisi per Christi sanguinem ac passionem . Plerique demum 
animadvertentes Deum liberum esse , tenent potuisse a peccato homines 
non redimere supposito etiam divino decreto . Deinde distinguentes inter 
accuratam ac imperfectam et inadaequatam satisfactionem , quum creatu- 
ra quaevis impar sit ad perfecte satisfaciendum Deo pro humani generis pec- 
catis , ajunt necessariam fuisse redemptionem per Christum facta hypo- 
thesi quod Deus decreverit velle pro peccatis nostris satisfactionem accu- 
ratam et perfectissimam . His praenotatis sit 

CONCLUSIO I. 

Non solum supposito hominum lapsu , sed supposito etiam quod Deus 
decreverit hominem a peccato liberare , necessaria 
non fuit redemptio per Christum . 

Prob. prior thes. pars ex Scripturis . Isaiae cap. 54« v. 7 . sic loqui- 
tur Deus : In miserationibus magnis congregabo te ... et in misericordia 
sempiterna misertus sum tui ; dixit redemptor tuus Dominus . Johan. 
cap. 3. v. 16 . Sic Deus , inquit, dilexit mundum , ut filium suum uni- 
genitum daret . Paulus ad Rom. cap. 3. v. i!\. Justificati gratis per gra- 
tiam ipsius , per redemptionem quae est in Christo. Mitto innumera 
alia . Pauca haec interim ostendunt humani generis redemptionem opus 
esse misericordiae divinaeque erga nos charitatis . Ubi est ergo necessitas ? 
II. ex Augustino qui in lib. de Nat. et Grat. cap. 5. ita scribit : Univer - 
sa massa poenas dabat : et si omnibus debitum damnationis supplicium 
redderetur , non injuste proculdubio redderetur . III. ratione . Deus in 
operibus ad extra liber est : Redemptio autem a peccato est opus ad extra .' 
Ergo libere Deus non necessario nos redemit ; praesertim cum peccatum 
necessariam habeat connexionem cum damnatione , minimo vero cum libe- 
ratione per Christum . 

Prob. pars altera . I. potuit Deus gratis hominibus condonare pecca- 
tum , vel qualcmcumque pro sibi illata injuria exigere compensationem : 
Nam Athnnasius Orat. 3. cont. Arian. inquit: Citra Incarnationem pote- 
rat Deus solummodo loqui , et maledictionem solvere . Gregorius nazian- 
zenus Orat. 9 . Haec Salvator quidem fecit ; idque quum sola voluntate 
tamquam Deus salutem afferre posset ; quemadmodum el universa so- 
lo jussu creavit . Cyrillus alexandrinus in lib. de lncarn. apud Eulhy- 
mium Tit. x 3. ita scribit : Ne corpore quidem egebat divinum Verbum 
sed poterat imperio salutis nostrae negotium exequi . Hilarius arelalen- 
sis Hom. 4* de Pasch. Potuit , inquit , Filius Dei hostem humani gene- 
ris et in caelis positus nutu ipso suae divinitatis eludere . Potuit ergo 
Deus hominem a peccato multis modis liberare absque redemptione per 
Christum. II. multiplici ratiocinio. 1 . Punire reum ac pro illius culpa sa- 

lisfactionem repetere velle , est opos ad extra in quo nulla Deus necessi- 
tate tenetur. 2. Si homini lapso necessaria ex parte Dei fuisset Redemptio 
per Christum , Deo ob humani generis culpam ratio accessisset debiti per 
quam vindictam ac satisfactionem de peccato sumere debuisset. Ast ne- 
queunt hominum peccata Deum debitorem constituere ; ut accidit judici- 
bus aliis qui superiorum custodire leges tenentur . 3 . Potissima ratio 
quam contrariae sententiae afferunt assertores est , quod Deus odio habeat 
peccatum : quod verissimum puto . Verum ex eo odio non sequitur quod 
de peccato sumere necessario debeat vindiciam , quum possit illud absque 
accurata satisfactione dimittere vel absolute condonare . 4 * Nonne cuilibet 
homini licet de jure suo libere cedere ? Cur id non licebit Deo liberrimo 
et omnipotentissimo ? 

CONCLUSIO II. 

Quamvis Deus absolute potuerit condonare peccatum , in eo tamen sem- 
per fuit constans voluntas non remittendi peccati sine satisfactione : 
quae si perfectissima sit et accurata , a nulla creatura gratiae 
auxiliis sive destituta sive adornata nec pro suo nec pro 
alieno peccato Deo potest exhiberi: sed solus Chri- 
stus poterat eam exhibere Patri . 

Prob. prior thesis pars adversus Socioianos docentes Deum non solum 
potuisse , sed et voluisse hominibus absque ulla satisfactione semper con- 
donare peccatum; ajentes solam fidem atque resipiscentiam necessariam 
esse peccatori ut ad Deum redeat ; illos autem solos manere poenas qui 
ex hac vita in scelere obfirmati decedunt. Contra hos ergo stant 1. divi- 
nae Scripturae . Nam Psal. 5 . legitur : Quoniam non Deus volens iniqui- 
tatem tu es . JSeque habitabit juxta te malignus : neque permanebunt 
injusti ante oculos tuos . Odisti omnes qui operantur iniquitatem : per- 
des omnes qui loquuntur mendacium . Prov. cap. 3 . v. 3 3. Abominatio 
Domini est omnis illusor ..Sap. cap. i 4 * v. 9. Similiter autem odio sunt 
Deo impius , et impietas ejus . Johan. cap. 3 . Qui incredulus est Filio , 
non videbit vitam , sed ira Dei manet super eum . Apostolus ad Rom. 
cap. 1. v. 18. Revelatur ira Dei de caelo super omnem impietatem , 
et injustitiam hominum eorum , qui veritatem Dei in injustitia detinent . 
Idem ad Gal. cap. 3 .. v. 10. Maledictus omnis qui non permanserit in 
omnibus , quae scripta sunt in libro legis , ut faciat ea . II. rationibus . 1. 
Subditus est homo ignorantiae, concupiscentiae, morti, innumerisque aeru- 
mnis ac calamitatibus , ut infelici quadam experientia novimus . Hoc autem 
poenarum examen, ab originali descendere peccato jam alibi a nobis de- 
monstratum est . Ubi est ergo jactata a Socmianis poenarum immunitas ? 
a. Singuli homines illorum, propria teste conscientia, post admissionem pu- 
nitionem expeclant delictorum , sin minus timent . Verum conscientiae te- 
stimonium non ab alio est quam ab ipso Deo . 3 . Non alio fine victimae 
et sacrificia fuerunt instituta , nisi ut in hominum reorum locum succe- 

dcndo bruta animantia, supremi numinis ira averteretur. Semper ergo vo- 
luit Deus ab hominibus pro illorum peccatis poenam exigere . 

Prob. altera pars, quod nempe mera creatura gratiae auxiliis destitu- 
ta , satisfacere non valeat Deo vel pro suo vel pro alieno peccato satis- 
factione perfectissima . Nam non ad accuratam modo satisfactionem , sed 
ad quodlibet etiam meritum de condigno requiritur ut creatura sit ia 
statu gratiae sanctificantis , in quo statu sane non reperitur creatura omni- 
bus gratiae auxiliis destituta . Praeterea satisfactio accurata et perfectissima 
Deo pro peccato sive proprio sive alieno exhibenda , est opus omnino 
supernaturale . Quis autem absque gratia opus perficere potest supernaturale? 

Prob. pars tertia , quod neque creatura cum gratia id facere queat . 
Nam ad accuratam perfectissimamque satisfactionem tres requiruntur con- 
ditiones j scilicet ut sit ex propriis , et alias indebitis , et aequivalens . 
Porro nulla creatura etiam gratiae auxilio exornata , Deo exhibere potest 
vel pro proprio vel pro alieno peccato satisfactionem ex propriis , et alias 
indebitis , et aequivalentem . Non ex propriis , quoniam opera et modus 
operandi supernaturaliter ex Deo sunt : Quid habes quod non accepisti ? 
inquit Apostolus in i. ad Cor. cap. 4* v * 7* Sed neque ex alias indebitis, 
quum quodlibet obsequium Deo debeat ratione supremi dominii , ratione 
religionis, justitiae, et grati animi titulo. Ac denique nequit creatura, li- 
cet perfectissima, olferre Deo satisfactionem aequivalentem . Satisfactio quip- 
pe commensuratur ex dignitate personae quae satisfacit . Cumque mera crea- 
tura quamvis sanctissima dignitatis sit finitae ac limitatae , satisfactio ab ea 
exhibita pretii erit ac valoris finiti et limitati . E contra vero exigit pec- 
catum satisfactionem infiniti valoris; quoniam injuriae gravitas quum ex 
personae offensae dignitate quae est Deus repeti debeat , debet profecto es- 
se infinita . 

Prob. quarta prop. pars . I. Scripturis . Psal. 48. v. 8. legitur : Fra- 
ter non redimit , redimet homo : non dabit Deo placationem suam . Et 
pretium redemptionis animae suae . Hoc est, ut omnes veteres ac recen- 
tiores interpretes exponunt , quum frater , nempe mera creatura impar ad 
redimendum sit , redimet homo, scilicet Dei Filius in assumpta humanita- 
te . Apostolus in Ep. ad Hebr. cap. 9. et 10. totus est ut demonstret 
solum Christum potuisse Deo pro humani generis peccatis satisfacere . II. 
ex SS. PP. Irenaeus lib. 3. cap. 20. Nisi horno , inquit , cum Deo copu- 
latus fuisset , incorruptibilitatis particeps Jieri minime potuisset . Athana- 
sius lib. de Incarn. scribit : Cum Verbum sit Patris et supra omnes , ex 
consequenti solus poterat instaurare universa et pro omnibus pali , atque 
idoneus erat qui pro omnibus apud Patrem intercederet . Basilius expli- 
cans illa Psal. verba, Frater non redimit etc. inquit: Ne igitur fra- 
trem quaeras qui redimat , sed eum qui naturam tuam superat ; neque 
merum hominem , sed hominem Deum Jesum Christum qui solus potest 
dare propitiationem Deo pro omnibus nobis . Chrysostomus Hora. 20. in 
Johan. Cecidit natura nostra eo casu , ut restitui non posset nisi ab 
illa potentissima manu . Ambrosius in allata Psalmistae verba : Ipse est 

solus , inquit , qui redimit hominem ... quia pro alienis sanguinem suum 
fudit , quem nemo potest offerre pro fratre . S.- P. Augustinus Tract. 4* 
ia Ep. i. Johan. scribit; In quo non est peccatum , ipse venit auferre 
peccatum . Nam si esset et in illo peccatum , auferendum esset illi , non 
ipse auferret . Similia habet in Psal. 129. Leo M. serm. r. de Nat. ait: 
Nisi esset verus Deus , non afferret remedium: si non esset homo , non 
afferret exemplum. III. ratione. Solus Christus offerre poterat Patri sa- 
tisfactionem perfectissimam quae, ut supra monuimus , esse debet ex pro- 
priis , et alias indebitis , et aequivaleus , Sed de hoc argumento agemus 
seorsim paullo infra , 

CONCLUSIO III. 

Ex suppositione quod Deus decreverit velle pro humani generis peccatis 
perfectam condignamque satisfactionem , necessaria fuit redemptio 
per Christum . Conveniens autem admodum fuit ut talem 
pro peccatis nostris Deus exigeret satisfactionem . 

Prob. priina prop. pars . Ut satisfactio condigna sit et aequivalens , 
nfecessc est ut pretii sit infiniti ; aequivalere siquidem debet gravitati in- 
juriae Deo per peccatum illatae : injuria autem Deo illata quum com- 
mensuretur ex personae laesae quae est infinita dignitate, gravitatis et ipsa 
est infinitae . Verum solus Christus utpote Deus et homo exhibere poterat 
Patri satisfactionem pretii infiniti : atque adeo ipse solus ad accuratissi- 
mam dandam satisfactionem par erat . 

Prob. pars altera . Id fuit Deo admodum conveniens, per quod prae- 
cipua illius attributa manifestantur hominibus . Humani generis redemptio 
per accuratam condignamque satisfactionem patefacit hominibus praecipua 
Dei attributa . Et 1. summam Dei bonitatem j extrema quippe copulan- 
tur et summa , Dei majestas sese ad creaturam insinuat Cum ea colloquen- 
do , ut factum est in hypostatica Dei cum humanitate unione *, unde Jo- 
han. cap. 3. v. 16. inquit: Sic Deus dilexit mundum , ut filium suum 
unigenitum daret. 2. Commendatur quam maxime divina illius sapientia; 
redimendo namque hominem per unigeniti filii sui mortem , curavit su- 
perbiam humilitate , voluptatem dolore , divitiarum cupidinem pauperta- 
te , et sic porro de ceteris : in quo agendi modo sua certe sapientia relu- 
cet . 3. Apparet etiam omnipotentia; sola quippe Dei virtus omnipotentis- 
sima facere poterat ut divinum Verbum propriam suppeditaret humani- 
tati subsistentiam , ac iri ipsa pateretur et moreretur humanitate . Hinc 
optime Bernardus serm. 3. in vigil. Nat. Dom. Omni miraculo mirabilius 
est quomodo tam diversa tamque divisa ad invicem potuerint conjun- 
gi . 4. Manifesta quoque fit divina justitia , tum respectu Patris tum re- 
spectu diaboli . Respectu Patris , quia per redemptionem quae est ex per- 
fectissima satisfactione , par pretium oblatum est debito , pretium scilicet' 
irtfinilum , ut infinita peccati deleretur malitia. Quod expressit Apostolus 
atPRorn.. cap. ; 3. v.’-a5. dicens : Quem proposuit Deus propitiationem per 

fidem in sanguine ipsius , ad ostensionem justitiae suae . Ostenditur ju- 
stitia respectu etiam diaboli , juxta illud Augustini lib. i3. de Trin. cap, 
item i3. Non autem diabolus potentia Dei , sed justitia superandus fuit. 
Haec omnia et alia quae afferri possunt , demonstrant conveniens admo- 
dum fuisse ut Deus perfectissimam exigeret pro peccatis hominum satisfa-i 
ctionem . 

SCHOLION , 

Quae hactenus dicta sunt respiciunt necessitatem redemptionis ex par- 
te Dei. Si autem loquamur de redemptionis necessitate respectu hominis,, 
nemini dubium quin maxime conveniens fuerit redemptio, quae est ex sa- 
tisfactione perfectissima $ hac namque supposita firmior est plane amicitia 
hominis cum Deo . 

Adversariorum argumenta conteruntur . 

Obj. i. cont. priorem thes. SS. PP. Athanasius praesertim Orat, de 
Incarn. et Cyrillus alexandrinus lib. 5. Thesaur. diserte aflirmant indecorum 
fuisse Deo si lapsum hominem non redemisset . Necessitatem itaque ha* 
buit Filium mittendi suum ad redimendum mundum . II. hoc ipsum tra- 
didit etiam S. Anseltnus in lib. Cur Deus homo , ubi docere videtur de- 
buisse Deum hominem redimere , et quidem per satisfactionem accuratam 
et perfectissimam . III. neque exponi potest Anselmus de necessitate qua- 
dam congruentiae . Nam homo lapsus absque tali redemptione non po- 
tuisset per Ansehnum damnari $ alioquin ars diaboli sapientiae Dei prae- 
valuisset , quasi medium invenire nesciverit ut ab interitu hominem li- 
beraret . IV. plures alii PP. allirmant non potuisse Deum hominem a peo-t 
cato redimere nisi per Unigeniti sui mortem et passionem . Puta S. Au- 
gustinus serm. 1 85. de Temp. alias de Divers. 62 . In aeternum , inquit, 
mortuus esses , nisi in tempore natus esset . Numquam liberareris u 
carne peccati , nisi suscepisset similitudinem carnis peccati . Perpetua^ 
te possideret miseria , nisi fieret haec misericordia ... Periisses nisi ve- 
nisset . Et serm. 188 . Tantum te pressit humana superbia , ut te non 
posset nisi humilitas sublevare divina . Et Irenaeus lib. 3. cap. 20 . et 
Cyrillus alexan. in Dial. de Incarn. et Vigilius lib. 5. cont. Eutyehet. si- 
milia tradunt . Quare facta suppositione quod Deus decreverit lapsum ho- 
minem liberare , necessaria erat redemptio per Christum . 

Resp. ad z. Athanasius atque Cyrillus affirmantes indecorum fuisse 
Deo si hominem non redemisset , per indecorum intelligunt minus conve- 
niens . Naya laudatis in locis Dei summam extollant bonitatem et mise- 
ricordiam erga hominem lapsum ; ac propterea ajunt ea nos dilexisse De- 
um charitate , ut indecorum sibi futurum existimaverit nisi Unigenitum 
suum ad nos misisset redimendos . 

Ad 2 . Arbitrantur nonnulli loqui Anselmum de necessitate congruen- 
tiae . Alii autem putant in illam abiisse opinionem contra apertam Scri- 

Totn. IV. Dlarcellius Theol . 35 

pturae ac PP. auctoritatem . Illud certum videtur Anselmum de hoc ar- 
gumento nimis dure fuisse locutum quam ut facile possit explicari . 

Ad 3. Ratio in argumento contra nostram sententiam allata de ni- 
hilo est . Nam si Deus hominem a diabolo deceptum in suo reliquisset 
intentu , jam propriam manifestasset justitiam, proiudeque argui imbecil- 
litatis non posset; quemadmodum argui nequit imbecillitatis ex quo ma- 
los angelos propria malitia deceptos absque venia et absque redemptione 
reliquerit . E contra vero si Deus peccatum absque ulla poena homini li- 
beraliter condonasset , summam ostendisset misericordiam et charitatem . 

Ad 4 . Quando SS. PP. aflirmant necessariam luisse redemptionem per 
Christum, supponunt jam Deum decrevisse velle pro peccato accuratam 
et rigorosam satisfactionem . Nec alio potuerunt loqui sensu qui ubique 
tradunt Deum potuisse hominem a peccato liberare alio prorsus modo 
quam per Incarnationem et mortem Filii sui . Sunt autem stulti , inquit 
S. P. Augustinus lib.de Agon. Chr. cap. 1 1 , qui dicunt , Non poterat 
aliter sapientia Dei homines liberare , nisi susciperet hominem , et na- 
sceretur de Joemina , et a peccatoribus omnia illa pateretur ? Quibus 
dicimus , Poterat omnino , sed si aliter faceret , similiter vestrae stultitiae 
displiceret . Vide aliorum PP. testimonia supra relata . 

Obj a. cum Socinianis adv. priorem alterius thes. partem . In sacris 
literis saepe legitur Deum polliceri peccatoribus veniam si resipiscant : so- 
lam ergo poenitentiam cordisque a malo aversionem, non satisfactionem exi- 
git Deus a peccatoribus . 

Resp. Deus in divinis Scripturis pollicetur peccatoribus veniam si re- 
sipiscant , sed intuitu satisfactionis Christi sive futurae sive praeteritae, 
non intuitu resipiscentiae per se . Attente legenti oracula Scripturarum pa- 
tebit promissiones illas a Deo factas peccatorum resipiscentiae , supponere, 
non excludere satisfactionem a Christo Deo Patri oblatam vel offerendam 
pro humani generis peccatis . Et revera innumera sunt sacrarum testimo- 
nia literarum comprobantia Christum sanguine suo nos Patri reconcilias- 
se j ut deinceps contra eosdem Socinianos demonstrabimus . 

Obj. 3. cont. ait. thes. partem . In mera creatura inveniri utique po- 
test prima ad perfectissimam satisfactionem requisita conditio , quod sit ni- 
mirum ex propriis . Nam homo quum libertate gaudeat , dominus est 
suorum actuum , et est juris sui . Poterit ergo satisfactionem Deo exhi- 
bere pro peccatis quae sit ex propriis . II. nec argumentum solvitur re- 
ponendo Deum supremum in hominis actus habere dominium . Nam quam- 
vis respublica dominium habeat in bona civium , cives nihilominus rei- 
publicae indigentiis subveniunt ex propriis. Unde etsi Deus dominium in 
actus hominis habeat , potest tamen homo aliquid ex propriis offerre Deo . 
III. sed tertia quoque conditio , quod videlicet debeat esse aequivalens , 
in mera creatura reperitur . Si namque aliquid obstaret , id maxime esset 

3 uod satisfactio perfectissima pretii debeat esse infiniti . Sed haecr ratio vi- 
etur omnino falsa. Quoniam peccatum pro quo satisfaciendum est, finitum 
est , non infinitum . 

Resp. ad i. Homo ex quo voluntatis habeat arbitrium est utique ju- 
ris sui et actuum suorum dominus , sed secundarius , non primarius . Illud 
proinde hominis dominium non excludit dominium quod in eosdem homi- 
nis actus habet Deus . Ut vero homo satisfactionem Deo offerat pro pec- 
cato , exerere utique debet actum meritorium et supernaturale . Ast ejus- 
modi actus donum est ejusdem Dei, non naturalis hominis actio: atque 

idcirco licet propria gaudeat homo libertate , nequit tamen ex propriis 
actum elicere quo Deo perfectissimo modo satisfaciat . 

Ad a. Diversum quam maxime est dominium quod in subditos ha- 
bet respublica a dominio quod habet Deus in homines . Respublica jus 
habet in bona civium aliquo dumtaxat in casu , in necessitate nimirum 
constituta . Imo eo etiam in casu cives propria bona offerunt tamquam 
sua : quoniam quando homines in unam convenere societatem, sponte polii — 
citi sunt ex propriis bonis se velle societatem illam defendere atque tu- 
tari . E contra vero nullus inveniri potest casus in quo Deus summum 
non habeat in singulos hominis actus dominium . Atque si de actibus ad 
satisfactionem requisitis loquamur , quntn esse debeant supernaturales et ex 
gratia profecti , potiori jure sunt actus Dei . 

Ad 3. Peccatum dici jure potest finitum , sed in genere entis , ut 
inquiunt , non in genere moris , nisi prout est gratiae privatio , non quate- 
nus est injuria illata Deo. Et revera quum peccatura consideratum in 
genere entis mera sit actio humana quae finita est , peccatum est aliquod 
finitum . Imo si spectetur quoque ut est privatio gratiae , appellari potest 
finitum , quoniam exuit justitia hominem qui finitus est. Ast vero si specte- 
tur in genere moris prout est offensa Dei, quum Deus persona sit infini- 
ta sequitur etiam peccatum aliquid esse infinitum . Atque adeo humana 
quaevis actio quae est finita potis non est ad satisfaciendum . 

Obj. 4* adv. eamd. thes. Purus homo per actum perfectae charitatis 
potest pro peccato rigorose satisfacere Deo . Ille namque Deo perfecte sa- 
tisfacit qui tantum reddit quantum abstulerat . Porro purus homo per actum 
perfectae charitatis tantum Deo reddit quantum illi per peccatum abstule- 
rat ; reddit siquidem Deo rationem ultimi finis quam ei per peccatum 
eripuerat . Unde non Christus modo , sed et mera creatura potest condigne 
Deo satisfacere . II. et revera tanti valoris est actus charitatis , quanti deme- 
riti est lethale peccatura ; quemadmodum enim actui perfectae charitatis vi- 
ta debetur aeterna , ita lethali peccato debetur aeterna poena . III. eodem 
modo comparate ad Deum se habet actus charitatis ac lethale peccatum , 
quoniam non minus peccatum quam charitas respicit Deum . Et ex aequo 
Deo placet actus charitatis , ac mortiferum displiceat peccatura . 

Resp. ad i. Perfecte. plane satisfacit qui tantum reddit quantum abs- 
tulerat , ubi sermo fit de restitutione rerum , sed non ubi pertractatur de 
reparatione injuriae per offensam illatae. Diversimode quippe de restitu- 
tione ac de reparatione injuriae loquendum est . Restitutio versatur circa 
res . ^Equitatis autem ratio postulat ut tantum pro satisfactione reddatur 
quantum fuit ablatum . Ast injuriae reparatio quum pro objecto habeat 


276 _ . 

personam offensam , ad accuratam satisfactionem non sufficit rei ejusdem 
Vel aequalis redditio , sed requiritur insuper ut personae offensae conve- 
niens submissio reddatur. Quod si persona offensa dignitatis sit infinitae, 
submissio et ipsa valoris esse debet . infiniti . Porro persona per peccatum 
ab homine offensa , nempe Deus, dignitatis est infinitae: actus autem amo- 
ris ab homine elicitus est pretii finiti; adeoque nequit per illum perfecto mo- 
do satisfacere Deo . Bene vero id potuit Christus qui Deus simul erat et homo. 

Ad 2 . Tanti valoris est charitas quanti demeriti est peccatum in ge- 
nere operis meritorii , non autem in genere satisfactionis . Rem explico . 
Actus perfectae charitatis vitam meretur aeternam , siculi lethali peccato 
debetur mors aeterna . Nihilominus perfectae charitatis actus valorem non 
habet infinitum, qui ad perfectam requiritur satisfactionem : quoniam num- 
quam promisit Deus diligentibus se ut per dilectionem perfecte satisfa- 
cerent, quomodo promisit vitam aeternam . Reservata igitur fuit plena ac- 
curataque satisfactio meritis Christi , quae pretium habent infinitum . 

Ad 3. Charitas respicit Deum non minus ac peccatum, sed diverso mo- 
do , In actu charitatis se habet Deus tamquam objectum extrinsecum, quo- 
niam charitas speciem gradumque sumit ex ratione qua in Deum tendit,* ita 
ut major sit charitas in eo qui ferventius , quam in eo qui remissius ad 
Deum fertur . Ast in peccato se habet Deus intrinsece, licet moraliter , tam- 
quam objectum , ut de peccatis agentes videbimus, quoniam injuriae gravi- 
tas ex infinita Dei commensuratur majestate . Falsum est autem ex aequo 
Deo actum placere charitatis ac displiceat peccatum . Magis enim displicet 
Deo peccatum quam charitas placeat . Nam homo per actum charitatis Deo 
reddit quod debet : ast per peccatum ei auferre conatur quod habet . Quam- 
obrem nequit argumentum inde a simili desumi . 

CAPUT II. 

Ex divinis Scripturis demonstratur redemptionem per Christum non 
esse metaphoricam , ut Sociniani contendunt , sed , ut docent 
Catholici , veram atque realeni . 

In hoc Sociniani cum Catholicis , imo cum reliquis Christianorum se- 
ctis conveniunt , ut confiteantur Christum Dominum passum ac mortuum 
fuisse , et quidem pro nobis . Nimis enim aperta sunt sanctarum oracula 
Scripturarum ut eorum luci erroris tenebras valeant offundere . Ast vete- 
rum omnium imbuti erroribus haereticorum affirmare perfricta fronte non 
verentur redemptionem ex Christi passione ac morte praevenientem im- 
propriam esse et metaphoricam , non veram atque realem , ut reliqui Chri- 
stiani fatentur . Adsciscentes enim damnatum olim in Ario , Paulo samo- 
sateno , atque Photino falsum dogma quo Christum purum putumque fu- 
isse hominem tradebant, confidenter affirmant morte ac sanguine suo Deo 
Patri pro peccatis hominum non satisfecisse . Quomodo namque, inquiunt , 
potuit Deo condigne satisfacere mera creatura ? Et quoniam una cum Pe- 

lagianis originalis peccati cxistentiam et gratiae inficiantur necessitatem , 
dum inquiunt Christum mortuum esse pro nobis , subintelligunt mortuum 
esse ad nostram tantummodo utilitatem ; ut exemplum scilicet nobis prae- 
beret , non ut peccata nostra portaret , vel ut salutis nobis afferret prae- 
sidium . Atque hoc sensu ajunt Christum hominum esse Salvatorem , quo- 
niam videlicet consilio et exemplo aeternae salutis viam hominibus ma- 
nifestavit . Hinc p. 3. cap. 2 . Deus , inquit , voluit nobis peccata no- 
stra condonare , nulla pro ipsis vera satisfactione accepta . Et p. 2 . cap*. 
4 . Ostenditur minime concludi debere Christum omnes poenas pertu - 
lisse , quas nos propter peccata nostra pendere debuissemus . Clarius ad- 
huc loquitur Them. 38. de Christo servatore . 

Praeter relatos nuper haereticos , hoc idem circa Christi redemptionem 
systema ante Socinum sibi finxerat Petrus Abaelardus , quem sequi se glo- 
riantur Sociniani , blasphemans nullam fuisse diabolo in homines potesta- 
tem post Adae peccatum ; proindeque non ut nos liberaret , sed ut prae- 
beret nobis exemplum, charitatemque manifestaret suam Christum mor- 
tem oppetiisse . Videant Sociniani quos habuerint proprii systematis prae- 
formatores , pessimos nimirum haereticos ab universali Ecclesia semper et 
ubique damnatos . 

Catholicorum sententia e diametro opponitur mox descripto systemati * 
Hi namque docent hominem proprio peccato ab amicitia ac filiatione 
Dei excidisse, eaque de caussa reum effectum aeternae mortis, habuisse De- 
um iratum judicem , creditorem . Cumque non posset homo per se debi- 
to huic satisfacere , Christum sesc exhibuisse Patri vadem ac sponsorem 
nostrum , Patrem peccatorum nostrorum poenas in Filium conjecisse , hunc 
peccatis nostris debitas poenas acceptasse , proque his sanguinem ac vitam 
tamquam verum pretium ac reale exhibuisse aeterno Patri suo : atque 
ita vere et proprie satisfecisse pro nobis , et opere merito et efficacia 
universum liberasse humanum genus a daemonis captivitate . Ut vero ca- 
tholicam hanc sententiam veram esse ostendamus , simulque impietatis so- 
cinianum dogma redarguamus , multa ex divinis tum V. tum N. Testa- 
menti oraculis in medium proferemus momenta . Sit ergo 

CONCLUSIO 

Redemptio per Christum vera ac propria est , non impropria 

et metaphorica . 

MOMENTUM I. 

Quod Pater aeternus poenas peccatis nostris debitas conjecerit 

in Filium suum . 

Ille vere ac proprie Redemptor est humani generis , in quem aeter- 
nus Pater debitas ejusdem humani generis peccato poenas conjecit $ un^ 

- enim ex conditionibus ad veram perfectamque satisfactionem requisitis est 
poenae impositio a superiore in inferiorem . Ex sacris autem literis abun- 
de constat aeternum Patrem conjecisse in Christum filium suum poenas 
humani generis peccato debitas . Etenim Isaiae cap. 53. legitur : Posuit Do- 
minus in eo iniquitatem omnium nostrum , ut habet latinus interpres . 
Sed clarius adhuc textus hebraicus : Conjecit Dominus in illum iniquita- 
tes omnium nostrum . Et v. 8. inquit Dominus : Propter scelus fx>puli 
mei percussi eum . Ac v. denique io. legitur : Et Dominus voluit conterere 
eum in infirmitate : si posuerit pro peccato animam suam , videbit se- 
men longaevum . Hebraice autem postrema haec verba ita sonant : 'Si po- 
suerit seip sum sacrificium pro delicto , anima ejus videbit semen , quod 
prolongabit dies . Haec aperte nimis demonstrant aeternum Patrem in fi- 
lium suum conjecisse poenas peccato hominum debitas. Paria in N. Te- 
stamento occurrunt. Apostolus in Ep. ad Rom. cap. 4* v. a5. de Chri- 
sto loquens ait : Qui traditus est propter delicta nostra . Et cap. 8. v. 
3 a. explicans a quo traditus in mortem fuerit , affirmat factum id esse ab 
aeterno Patre : Qui proprio Filio suo non pepercit , sed pro nobis omni- 
bus tradidit illum . Celebri huic testimonio accedit et illud quod in a. 
ad Cor. cap. 5. v. ar. prostat, ubi de aeterno Patre loquens scribit: 
Eum , qui non noverat peccatum , pro nobis peccatum fecit , ut nos ef- 
ficeremur justitia Dei in ipso . Constat autem apertissime peccati nomen 
in sanctis Scripturis sumi non raro pro victima et hostia oblata ad redi- 
menda peccata , juxta illud Osee cap. 4- Peccata populi mei comedent : et 
illud aliud Levit, cap. pariter 4* Ponetque manum super caput hostiae , 
quae pro peccato est : quod hebraice legitur : Super caput peccati . Qua- 
re merito S. P. Augustinus lib. t. cont. Maximin. cap. a. in illa Apostoli 
verba ex Ep. 2 . ad Cor. cap. 5. v. ai. hic supra allata, ait: Quod enim 
Apostolum dixisse commemoras , Quoniam Christus cum peccator non es- 
set , peccatum pro nobis fecit : lege diligentius , et ne forte mendosum 
incurreris codicem , aut Latinus interpres erraverit , Graecum inspice $ 
et invenies non Christum pro nobis fecisse peccatum , sed a Patre Deo 
ipsum Christum facium esse peccatum , id est sacrificium pro peccato ... 
Si enim recolas vel relegas , invenies in libris veteris Testamenti pec- 
cata appellari sacrificia pro peccatis . En peccatum appellatum ab Apo- 
stolo sacrificium , quod pro peccato offertur . Quapropter Pauli verborum 
sensus est Christum factum hostiam et sacrificium pro peccatis nostris , 
et quidem a Deo Patre , ut innuatur habuisse se tamquam sponsorem et 
vadem nostrum . Quare sit 


MOMENTUM II. 

Quod Christus tamquam vas et sponsor hominum poenas illorum 
peccato debitas in se susceperit . 

Ille vere ac proprie est Redemptor hominum , qui tamquam illorum 

vas et sponsor poenas eorum peccato debitas et a superiore sibi impo- 
sitas in se suscipit; haec enim , juxta omnes Theologos , altera est ad con- 
dignam satisfactionem requisita conditio . Porro Christus Dominus tamquam 
vas ac sponsor noster poenas peccatis nostris debitas et a Patre sibi 
impositas in se suscepit . Nam idem Isaias citato cap. 53. v. 4* ita de 
Christo ratiocinatur : Vere languores nostros ipse tulit , ct dolores nostros 
ipse portavit . In Septuaginta interpr. versione habetur : Et ipse peccata no- 
stra fert , et pro nobis affligitur . Prosequitur v. 5. Ipse autem vulnera- 
tus est propter iniquitates nostras , attritus est propter scelera nostra : 
disciplina pacis nostrae super eum , et livore ejus sanati sumus . He- 
braicus autem textus ita haec verba legit : Castigatio pacis nostrae su- 
per eum , et livor ejus sanitas nobis fuit . Quid est autem languores et 
dolores nostros portare , atque pro nobis dolere , vulnerari atteri castiga- 
ri propter scelera nostra , oiferri pro nobis, et livore suo nos sanare , nisi va- 
dem atque sponsorem se facere pro hominum peccatis ? 

Isaiae allatum mox testimonium lucem ex iis quae habet Petrus in 
sua i. Ep. cap. a. v. a4* acquirit , Qui peccata nostra ipse pertulit in 
torpore suo super lignum ; ut peccatis mortui , justitiae vivamus : cujus 
livore sanati estis , quibus proculdubio Isaiae exponit testimonium : et 

quod de languoribus Propheta dicit , accipit Apostolus de peccatis : et 
quod ait ille de peccatis a Patre in Christum conjectis , hic exponit de 
peccatis per crucis sublatis sacrificium . Nil ergo luculentius hoc Apostoli 
oraculo ad rem nostram urgeri potest . 

Concinit Petro Paulus in Ep. ad Gal. cap. 3. v. i3. ubi sic loqui- 
tur : Christus nos redemit de maledicto legis , factus pro nobis male- 
dictum : quia scriptum est : Maledictus omnis qui pendet in ligno . Hoc 
in loco maledictio idem est ac execratio , poena videlicet in peccati pu- 
nitionem illata . Etenim constat ex innumeris V. Testamenti locis suspendi 
non consuevisse homines nisi ob gravissimum aliquod scelus ; quapropter 
Chaldaica paraphrasis verba illa Deut. cap. ai. Maledictus omnis , qui 
pendet in ligno , quae ab Apostolo citantur , ita vertit : Qui pro eo quod 
peccavit , coram Domino suspensus est . Et Hieronymus in eumdem lo- 
cum scribit ; IVon enim maledictus , quia pendet , sed ideo pendet , quia 
maledictus . Porro Christus Dominus quum esset absque peccato inno- 
cens impollutus segregatus a peccatoribus , in proprii sceleris non potuit 
suspendi punitionem . Suspensus est tamen et quidem pro nobis , ut A- 
postolus in recitata mox sententia iuquit . Quamobrem suscepit in se poenas 
peccatorum nostrorum quas in crucis ara luit . Idem Apostolus in Ep. ad 
Hebr. cap. 7 . v. 22 . expresse dicit.: Melioris testamenti sponsor factus 
est Jesus . Sponsor ille est qui de pactionis spondet observatione . Quod 
si pars una solvere non valeat , sponsor in debitoris se subrogat Iccum 
vel ut debitum solvat vel ut luat poenam . Christus igitur qui juxta A- 
postolum sponsor est N. Testamenti , pro debitis nostris sanguinis ac 
mortis suae pretium solvit ; proindeque peccatorum nostrorum poenas in 
se suscepit . 

MOMENTUM III. 

Quod Christus se pro nobis dederit in piaculum justitiae divinae . 

Qui se pro hominibus io piaculum dedit justitiae divinae , procnldn- 
bio homines vere et proprie redemit . Nam nulla alia de caussa se dare 
in piaculum poterat nisi ut iratum numen placaret . Christum autem se in 
piaculum pro hominibus dedisse constat apertissime . Apostolus namque in 
Ep. ad Gal. cap. i. v. 4 * de Christo inquit : Qui dedit sernetipsum pro 
peccatis nostris , ut eriperet nos de praesenti saeculo nequam . Et ad 
Ephes. cap. item i. v. 7. In quo habemus , inquit, redemptionem per 
sanguinem ejus , remissionem peccatorum . Et ad Rom. cap. 3 . v. » 4 * 
Justificati gratis per gratiam ipsius , per redemptionem quae est in 
Christo Jesu , quem proposuit Deus propitiationem per fidem in sangui- 
ne ipsius , ad ostensionem justitiae suae , propter remissionem praeceden- 
tium delictorum . Denique ne longus fiam, Johan. in sua 1. Ep. cap. 2. v. 
2. scribit : Et ipse est propitiatio pro peccatis nostris ; non pro nostris 
autem tantum , sed etiam pro totius mundi . Hisce in testimoniis ubi 
nos legimus , redemptionem , et propitiationem , graecus legit , «’*»**?•»«» 
aVoAuT^Wf /x a , nec non «'Wfxoj , quorum duo priora nomina significant 
pretium quod ad liberandos captivos exsolvitur domino ; tertium vero et 
quartum exprimunt melius victimam , piaculum , et quidquid fit vel datur 
supremi numinis placandi caussa , ut patet ex Num. cap. 5 . v. 8. et ex 
cap. 16. Levit, aliisque ex locis. Quare testimoniorum illorum sensus est , 
divinam justitiam ad iracundiam fuisse ob 6celera nostra provocatam, Chri- 
stum autem tamquam vadem atque sponsorem proprium exhibuisse ad iram 
placandam sanguinem iu piaculum ac pretium satisfactionis . 

MOMENTUM IV. 

Quod Christus loco nostri mortuus sit per veram substitutionem . 

Tunc Christus nos vere et proprie redemisset si suffectus in locum 
nostrum fuisset quando passus ac mortuus est . Si namque poenae nobis 
infligendae mutatae reapse fuerint in eas quas Christus pertulit, Deus pro- 
fecto desiit iratus esse nobis ; proindeque Christi passio proprii nominis 
dicenda foret redemptio . Jam vero res ita se habuit . Etenim Apostolus 
ad Rom. cap. 5 . v. 7. ita loquitur: Vix pro justo quis moritur ... Com- 
mendat autem charitalem suam Deus in nobis: quoniam cum adhuc pec- 
catores essemus , secundum tempus , Christus pro nobis mortuus est . Ad 
Ilebr. cap. 2. v. 9. Ut gratia Dei pro omnibus gustaret mortem . Et 
Petrus Ep. 1. cap. 3 . v. 18. Christus semel pro peccatis nostris mortu- 
us est , justus pro injustis , ut nos offerret Deo . Johan. cap. 11. v. 5 o. 
Caiphas cum esset pontifex anni illius prophetavit dicens : Nec cogitati? , 
quia expedit vobis , ut unus moriatur homo pro populo , et non tota gens 

pereat. Et Matth. cap. 20. v. 28. Filius hominis venit dare animanu. 
suam, redemptionem pro multis . Quae testimonia hoc suppeditant ar- 
gumentum : Christus ubique dicitur mortuus pro tiohis , mortuus pro o- 
mnibus , mortuus pro peccatis nostris , pro injustis , pro populo , dedisse 
animam suam pro multis . Christus itaque mortuus est loco nostri per 
veram substitutionem . Particula enim pro , seu ••'«> , ut in graeco textu 
habetur , citatis in locis veram subrogationem sive substitutionem signifi- 
cat , ut perpendenti testimonia illa patet $ innuunt enim Christum mor- 
tuum fuisse pro morituris, poenamque dedisse pro poena nobis debita . Con- 
firmatur ex quo in graeco textu non modo occurrat particula «'«> , sed par* 
ticula quoque “»*<'. Particula autem «»«, ipsis fatentibus Socinianis , ve- 
ram significat substitutionem, quamvis comminiscantur substitutionem a sub- 
rogatione differre . Ostenditur denique ex scopo praesertim Pauli in Ep. 
ad Roin. citato cap. 5 . ubi Apostolus maximam erga nos Dei commendat 
charitatem quod Filium suum pro nobis tradiderit in mortem , utiturque hoc 
argumento: Si vix inter homines repetitur qui pro justo aut amico mo- 
riatur , ut Curtius , Decius , Codrus, aliique pauci feceruntj quanto magis 
commendanda erit Christi erga nos charitas qui non pro justis, non pro ami- 
cis , sed pro injustis et inimicis mortem sustinuit ? Ast vero mortales qui 
pro justo aut amico sese devovent morti , in amici vel justi locum sub- 
rogantur: ideoque etiam Christus pro injustis et inimicis ita mortuus est, 
ut sit in locum illorum subrogatus . 

MOMENTUM V. 

. Quod redemptio per Christum facta sit reali soluto pro nobis pretio . 

Si reali soluto pretio Christus nos redemisset, non exemplo atque con* 
silio , sed vere et proprie nos redemisset . Hinc Sociniani qui negant re- 
demptionem esse propriam, negant quoque reali factam fuisse soluto sangui- 
nis pretio . Porro ita nos Christus redemit ac pro nobis passus est, ut rcale 
solverit sanguinis sui pretium : quod ex divinis Scripturis manifeste demon- 
stratur . Matth. quippe cap. 20. v. 28. legitur : Filius hominis non venit 
ministrari , sed ministrare , et dare animam suam redemptionem pro mul- 
tis . In graeco textu habetur , Mrpo* arri irsXAwy , redemptionis pretium pro 
inultis. In 1. ad Cor. cap. 6. v. 20. Empti enim estis pretio magno : 
graece ,T<w«vSw y<*> j est autem r lf «f { mercari vel emere pretio in 

foro . Eadem phrasis occurrit cap. 7. v. 23 . ubi sic legitur : Pretio empti 
estis , nolite fieri servi hominum , graece autem rywV . Petrus Ep. 

1. cap. r. v. 18. Scientes , inquit, quod non corruptibilibus auro , et 
argento redempti estis ... sed pretioso sanguine , quasi agni immacula- 
ti, Christi . Occurrit hic graecum verbum, , quod liberatioqem 

magno pretio peractam significat . Apocal. cap. 5 . v. 9. Dignus es Domi- 
ne , accipere librum , et solvere signacula ejus . quoniam occisus es , et 
redemisti iws in sanguine tuo. Ubilatine legitur , redemisti , , in graeco 
Tom. IV. Marccllius Theol . 3 fi 

textu habetur Vyo'p*ff*{ , Licet autem proprie in foro versari signifi- 

cet , praeseferatque saepe hunc sensum, orationem habeo , consilium pu- 
blicum profero , cum tamen hic nihil occurrat quod nos cogat ita verbum 
illud interpretari, imo potius «» ™ <*V“ T < , in sanguine tuo habeatur, pro 

emere pretio sive redimere est explicandum ut supra . Uude syriaca ver- 
sio legit : Emisti nos Deo per sanguinem tuum . Ex his meridiana luce 
clarum est Christum sanguinem vitamque suam ad redimendos homines 
dedisse , et quidem tamquam verum ac reale , non improprium ac meta- 
phoricum pretium . Nam Apostolus ideo inquit emptos nos esse magno 
pretio , ut hortetur fideles ad pie vivendum , ducta comparatione ab em- 
ptitiis . Sicut enim emptitii non proprii, sed alieni juris sunt , atque id- 
circo dominorum suorum subditi esse debent imperio ; ita et nos cum 
empti sanguinis Christi pretio fuerimus , non juxta proprium sensum , sed 
juxta Dei legem ambulare debemus dominici effecti juris . Hanc esse Apo- 
stoli mentem patet laudatum locum legenti . Quare Chrysostomus Hom: 
18. scribit : In memoriam enim revocat magnitudinem beneficii modum 
salutis ostendens , fjttod cum essemus alienati , empti sumus et non ab- 
solute , sed pretio . Eodem sensu laudatum textum accipiunt omnes san- 
cti Patres . Petrus quoque allegato supra testimonio christianam commen- 
dat libertatem , indeque argumentum sumit hortandi fideles ut cum ma- 
gna reverentia conversentur , ac si dicat : venumdati prius eramus sub le- 
gis priscorumque rituum servitute , modo autem in libertatem nos vocavit 
Christus, atque libertatem hanc non auro vel argento , sed pretio acquisivi- 
mus sanguinis ejus , Nonne verum ac reale pretium hic exprimitur ? Pro- 
culdubio , praesertim si comparationem attendamus a Petro ex auro et ar- 
gento desumptam . Demum non minus clare loquitur Johannes in Apocal. 
ubi caussam reddens cur summa debeatur Christo in Ecclesiam suam po- 
testas , inquit , quoniam redemit nos a servitute peccati pretio sanguinis 
sui . Ast quis dixerit caussam collatae Christo potestatis fuisse aliquod im- 
proprium ac metaphoricum ? Firma stet igitur catholica de redemptione 
reali fides . 

MOMENTUM VI. 

Quod Christus hostiam ac sacrificium se Deo sponte immolaverit . 

i * , 

Vere et proprie humanum genus Christus redemit , si seipsum irato 
numini immolaverit tamquam piacularem hostiam et sacrificium pro pec- 
catis nostris . Ea enim de caussa constitutae fuerunt antiquitus victimae , 
ut hominum scelera expiarentur in hominum locum victimas sufficiendo . 
Hinc Caesar de Gallis , Cum crederent , inquit , pro vita hominis , nisi 
vita hominis reddatur , non posse deorum immortalium numen placari , 
victimas offerebant. Et melius Moyses in Levit, cap. 17. v. ir. Anima 
carnis in sanguine est : et ego dedi illum vobis , ut super altare in eo 
expietis pro animabus vestris , et sanguis pro animae piaculo sit . Et 
praecedenti cap. 16. ubi describitur ritus hirci viventis, legitur : Postquam 

( summus sacerdos ) emundaverit Sanctuarium , et tabernaculum , et 
altare , tunc offerat hircum viventem : et posita utraque manu super ca- 
put ejus , confiteatur omnes iniquitates filiorum Israel , et universa deli- 
cta atque peccata eorum : quae imprecatis capiti ejus , emittet illum per 
hominem paratum in desertum . Cumque portaverit hircus omnes iniqui- 
tates eorum in terram solitariam , et dimissus fuerit in deserto , rever- 
tetur Aaron etc. Legatur quoque ritus immolandi agni . Ast vero Chri- 
stus seipsum irato Patri tamquam piacularem hostiam et sacrificium ob- 
tulit : quod patet I. ex quo omnia vetera sacrificia et victimae fuerint 
Christi Domiui figura , Finis enim legis Christus , ut Apostolus ad Rom. 
cap. io. v. 4 * et leg>s sacrificia sunt umbrae caelestium , ut idem Apo- 
stolus scribit ad Hebr. cap. 8. v. 5 . in qua Ep. cap. 9. fuse demonstrat 
sacerdotium leviticum fuisse abrogatum , quoniam antiqua sacrificia ab 
iis offerri solita umbrae erant sacerdotii ac sacrificii Christi . Porro V. 
Testamenti victimae et sacrificia non offerebantur nisi ad scelerum expia- 
tionem . Multo itaque magis Christus hostia fuit ac sacrificium ad scele- 
rum expiationem, a. Idem Apostolus in Ep. ad Eplies. cap. 5 . v. 4 - prae- 
cipit ut ambulemus in charitate , Sicut et Christus dilexit nos y et tradi- 
dit semelipsuni pro nobis oblationem , et hostiam Deo in odorem suavi- 
tatis . Quid luculentius? Ubi in latina vulgata legitur, hostiam , habetur 
graeee , , quod nomen victimae significat mactationem . Ubi vero la- 

tinus interpres vertit, oblationem , graectis codex legit, , hoc est, 

vel offerendi actum vel rem ipsam oblatam , ut fatetur Crellius . Aposto- 
lus ergo docet Christum obtulisse seipsum Patri in victimam et sacrifi- 
cium ad scelerum nostrorum emundationem in odorem suavitatis , sumpta 
a priscis sacrificiis pro peccatis offerri consuetis phrasi , quae litari dice- 
bantur Deo in odorem suavitatis , ut videre est Gen. cap. 8. v. 21. Exo. 
cap. 29. v. 4 t. Levit. 2. v. 9. et alibi saepe. 3 . In Ep. ad Hebr. cap. 
(). instituta comparatione inter V. ac N. Testamenti victimas , et oblatio- 
nem a Christo in cruce peractam, v. 12. sic Paulus inquit: Per proprium 
sanguinem introivit semel in Sancta , aeterna redemptione inventa ; v. 1 3 . 
in medium affert typum vitulae de qua Levit, cap. 16. v. i 5 . tum v. i 4 * 
addit : Quanto magis sanguis Christi , qui per Spiritum sanctum semet- 
ipsum obtulit immaculatum Deo , emundabit conscientiam nostram ? Eu 
Christi sanguis oblatus in hostiam, quomodo olim vituli ad emundationem 
peccatorum . Hinc sicuti vitulus immolabatur extra castra , ut ex Levit. 
16. v. 27. patet, ita et Jesus ut sanctificaret per suum sanguinem po- 
pulum , extra portam passus est , addit ibid. Apostolus cap. i 3 . Hoc ma- 
gis idem Paulus confirmat cap. 9. v. i 5 . dicens: Et ideo ( Christus ) 
novi testamenti mediator est j ut morte intercedente , in redemptionem ea- 
rum praevaricationum , quae erant sub priori testamento . Et v. 22. 
Omnia pene in sanguine secundum legem mundantur : et sine sangui- 
nis effusione non fit remissio . Agant igitur nobiscum bona fide Socinia- 
ni , et fateantur Christum semetipsum irato Deo in veram hostiam et 
sacrificium pro peccatis nostris obtulisse, adeoque vere ac realitor .rede- 
misse nos a daemonis et peccati servitute . 

MOMENTUM VII. 


Quod Christus offerendo seipsum Patri in hostiam piacularem 

Deo nos reconciliaverit . 

Vere ac realiter nos redemit Christus , si per sanguinem ac mor- 
tem suam irato ob scelera nostra Deo reconciliati fuimus . In hoc quip- 
pe vera redemptio consistit ut Deus placatus nobis fuerit , et quidem 
non ob merita nostra , sed illius qui nos redemit . At vero Christus san- 
guine et morte sua Deo ob scelera nostra irato nos reconciliavit . Nara 
Apostolus in Ep. ad Rom. cap. 3 . v. a 4 * Justificati , inquit , gratis per 
gratiam ipsius , per redemptionem quae est in Christo Jesu , quem pro- 
posuit Deus propitiationem per fidem in sanguine ipsius . Ibid. cap. 5 . 
V. io. Cum inimici essemus , reconciliati sumus Deo per mortem Filii 
ejus. In a. ad Cor. cap. 5 . v. 19. Quoniam quidem Deus erat in Chri- 
sto mundum reconcilians sibi. Ad Eplies. cap. 3. v. i 3 . Nunc autem in 
Christo Jesu , vos qui eratis longe , facti estis prope in sanguine Chri- 
sti . Ipse enim est pax nostra , qui fecit utraque unum , et medium pa- 
rietem maceriae solvens , inimicitias in carne sua ... ut ... reconciliet am- 
bos in uno corpore Deo per crucem , interficiens inimicitias in semeti - 
pso . Ad Colos, cap. 1. v. 19. In ipso complacuit omnem plenitudinem 
inhabitare : et per eum reconciliare omnia in ipsum , pacificans per san- 
guinem crucis ejus , sive quae in terris , sive quae in caelis sunt . Et 
vos cum essetis aliquando alienati , et inimici sensu in operibus malis ; 
nunc autem reconciliavit in corpore carnis ejus per mortem . Tandem Jo- 
bannes in sua 1. Ep. cap. a. v. i. ait: Si quis peccaverit , advocatum ha- 
bemus apud Patrem Jesum Christum justum : et ipse est propitiatio pro 
peccatis nostris . In singulis mox recitatis testimoniis duo constanter tra- 
duntur, nempe reconciliatos nos esse irato numini, et reconciliationis hu- 
jus veram realemque caussam fuisse per crucis mysterium Christum , per 
sanguinem videlicet ejus et mortem : atque idcirco vere et proprie nos 
redemit . 

Brevis praecedentium argumentorum recollectio . 

Redemptio per Christum vera esset rcalis et propria, non metaphori- 
ca et impropria ad exemplum et utilitatem nostram peracta , ut Sociniani 
contendunt , si Pater aeternus poenas peccatis hominum debitas in suutn 
conjecerit Filium , et Filius tamquam vas et sponsor poenas illas in se 
susceperit, eaque de caussa se irato Patri in piaculum dederit , mortemque 
in locum nostrum per veram subrogationem oppetierit , illam tamquam ve- 
rum ac reale pretium offerens in peccatorum nostrorum redemptionem , 
atque seipsum immolans in piacularem hostiam et victimam irato numi- 
ni ; si denique sanguine ac morte sua nos reconciliaverit Deo, delens quod 
ad versum nos erat chirographum decreti quod erat contrarium nobis , a£* 
figens illud cruci . Ubi enim hae conditiones inveniuntur , ibi profecto est 

redemptio vera realis et propria . In passione ac morte Christi recensitae 
omnes conditiones inveniuntur, ut ex Scripturarum testimoniis per singula 
momenta allatis luculentissime apparet . Igitur per sanguinem ac mortem 
suam Christus nos vere proprie et realiter redemit . 

CAPUT III. 

In quo falsa laudatorum capite praecedenti textuum 
interpretamenta Socinianorum refelluntur . 

Tam magna est Socinianorum hac in controversia vafrities atque cal- 
liditas , ut si quis eam explicare aliquo modo vellet rem plane difficilem 
-aggrederetur . Urgent subtilissimas ratiocinationes , recursum habent ad 
hebraicum graecumque textum , quae sunt apud omnes firma et inconcus- 
sa nimia confidentia negant , quae vero nova et communi hominum sen- 
sui repugnantia tamquam certissima veritatis principia assumunt . Sed lu- 
dunt operam . Veritas enim una est , simplex est , nec ullo potest perver- 
sorum hominum ariete quati . Videamus igitur quas adhibeant, artes ut 
argumentorum quae superiori capite attulimus vim eludere aut saltem ener- 
vare conentur . . \ . 

Obj. i. nonnulla quae adv. i. ac 2. faciant momentum . Ubi nos in 
latina Vulgata legimus, Vere languores nostros ipse tulit , et dolores no- 
stros ipse portavit , Prophetae sensus est , Christum minime poenas pecca- 
tis nostris debitas tulisse , sed potius peccata nostra abstulisse seu susti- 
nuisse patienter . Nam in hebraico textu pro latino verbo portavit , legi- 
tur «ida nasci , quod verbum significat, auferre , non, portare aut perfer- 
re * Hinc Exo. cap. 34. v. 7. et Num. 14. v. 18. verbum idem de Deo 
usurpator qui certe peccata nostra non portat , sed aufert ac fert patien- 
ter . Ac ideo allatum Isaiae oraculum non demonstrat vel Patrem poenas pec- 
cato debitas in Filium suum conjecisse , vel Filium eas in se tamquam 
vadem ac sponsorem nostrum suscepisse . II. eo modo Christus per allatura 
Isaiae testimonium peccata nostra portavit, quomodo tulit languores et in- 
firmitates nostras: Matthaeus namque cap. 8. v. r6. inquit: Vespere au- 
tem facto , obtulerunt ei multos daemonia habentes : et ejiciebat spiritus 
verbo : et omnes male habentes curavit : ut adimpleretur quod dictum 
est per Isaiam prophetam , dicentem : Ipse infirmitates nostras accepit : 
et aegrotationes nostras portavit . Ast vero languores ejusmodi ita porta- 
vit, ut eos ab hominum corporibus depelleret atque fugaret , non quod in 
se vere susceperit . III. praeterea in lib. Levit, cap. 16. v. 22. de hir- 
co emissario dicitur : Cumque portaverit hircus omnes iniquitates eorum 
in terram solitariam . Hircus autem hic typus fuit et figura Christi . 
Cumque hircus emissarius secum peccata non proprie , sed metaphorice 
portaret , neque enim poenas pro Israelitarum peccatis luebat, quum nou 
immolaretur 5 consequitur nec Christum vere et proprie peccata nostra 
portasse , . . 

Resp. ad r. Non diffiteor verbum nasa , aliquando significare patien- 
ter sustinere vel auferre , ut in exemplis in argumento allatis , sed negare 
rion poterunt Sociniam verbum illud crebrerrime significare idem ac por- 
tavit et veluti humeris sustulit , ut videre est Exo. 28. v. 43 . Ezech. cap. 
29. v. 19. aliisque in locis. Quod vero in laudato Isaiae testimonio de- 
notet idem ac portavit vel in humeris suscepit , multa suadent, t. vide- 
licet ipse contextus . Ratio quippe cur Christus peccata nostra portavit seu 
in se suscepit , est quoniam vulneratus est propter peccata nostra , et 
attritus est propter scelera nostra , quoniam disciplina pacis nostrae su- 
per eum et livore ejus sanati sumus , quoniam posuit Dominus in eo 
iniquitates omnium nostrum , quoniam denique Christus posuit animam 
suam in sacrificium pro delictis . Nonne ergo peccata nostra in se su- 
scepit atque portavit? 2. Quae subsequuntur; non enim solum verbum 
«103 nasd , sed et verbum sabal , ibi occurrit , quod proculdubio si- 
gnificat bajulare , ut Gen. 49 * et Isaiae 46 . 3 . Aliae a latina versiones j 
nam syriaca habet : vere passiones nostras ipse pertulit , et dolores 
nostros ipse passus est . Arabica : Ipse portat peccata nostra^ et pro no- 
bis dolet . 4 * Petrus in 1. Ep. cap. 2. v. 24. ad laudatum Isaiae textum 
alludens, inquit: Peccata nostra ipse pertulit in corpore suo super lignum , 

Ad 2. Dicens Isaias , languores nostros ipse tulit , duplicis generis 
significavit infirmitates, illas nempe quae animam, et illas quae corpus affi- 
ciunt ; ita tamen ut infirmitates animae caussa sint infirmitatum quae 
corpus affligunt . Et Christus quidem utriusque generis languores sanandos 
venit ; quoniam factus est in similitudinem carnis peccati , ut Apostolus 
inquit aa Rora. cap. 8. v. 3 . Quapropter ubi Matthaeus Prophetae lau- 
dans vaticinium affirmat Christum sanasse corporis languores et infirmita- 
tes , vaticinium explicat secundum unam partem , alteram non excludens j 
quoniam Isaias revera praedixerat Christum corporis languores fore sana- 
turum , quamvis praedixerit quoque fore in se suscepturum infirmitates 
animae quae infirmitatum corporum caussa sunt : Vulneratus est propter 
iniquitates nostras , attritus est propter scelera nostra . 

Ad 3 . Nonnulli inquiunt comparationem ex hirco emissario deprom- 
ptam ad rem minime facere . Nam hircus typus , Christus autem antitypus 
fuit. Non omnia vero quae de typo verificantur , anlitypo aptari possunt . 
Verum responderi potest quod dao offerebantur pro sceleribus populi a 
sacerdote hirci . Alter mactabatur , alter deportabatur in desertum : uterque 
Christi typus erat ; unus videlicet praefigurabat Christum peccata nostra por- 
tantem , alter eumdem praesignabat Christum mortem pro sceleribus no- 
stris oppetientem . Atque ita figura illa sententiam catholicam confirmat . 
Praetera Hebraeorum doctrina est hircum quoque emissarium praecipita- 
ri e rupe consuevisse a viro ad hoc destinato , atque adeo poenas pro po- 
puli sceleribus luisse . Demum duo illi hirci , mactatus nimirum et emis- 
sarius , ambo tamquam unus spectari debent , propter unius quam* gere- 
bant Christi figuram , ut observat Cyriilus alexandrinus lib. 9. cont. Ju- 
lian. ac proinde quae de uno dicuntur verificari dc alio debent . 

Obj. 2. adv. ait. mora. Verba illa Petri , Qui peccata nostra ipse 
pertulit in corpore suo super lignum , hunc habent sensum : peccata no- 
stra ipse abstulit , non, pertulit . Ubi namque latinus interpres inquit , per- 
tulit , in graeco textu habetur, «Vm**!» j verbum autem vel signifi- 

cat, auferre , ut ad Hebr. cap. 9. v. 28. Christus semel oblatus est ad , 
multorum exhaurienda ( graece •'«»•7»«'» J peccata , vel significat ascende- 
re fecit , ut a Septuaginta interpretibus sumitur in libro Josue cap. 24» 
V. 32 . ubi de Josephi ossibus ex jEgypto asportatis sermo instituitur . Adeo- . 
que sensus erit : qui peccata nostra ipse abstulit seu ascendere fecit , hoc 
est , transportavit , non quod illa in se susceperit . II. Paulus ad Gal. 
cap. 3 . affirmat Christum factum esse maledictum , quatenus in commo- 
dum et utilitatem nostram in crucem agi sustinuit . Et in cap. 7. ad 
Hebr. Christus dicitur melioris Testamenti sponsor , non quod pro nobis 
debita solverit , sed quoniam tamquam interpres ac internuncius novum 
sanxerit nobiscum foedus . 

Resp. ad 1. Neque nos inficiamur Christum a nobis abstulisse pec- 
cata , eaque ascendere fecisse . Sed quomodo Christus peccata a nobis abs- 
tulit ? Nempe sanguinem fundendo ac moriendo pro nobis . Qua ratio- 
ne peccata ascendere fecit ? Quatenus secum in corpore suo illa portavit 
dum ascendit in crucem , cui chirographum affixum erat decreti quod 
contra nos erat . Hunc praesefcrre sensum allatam Petri sententiam mani- 
festum est. 1. ex scopo quem sibi proponit. Hortatur enim ibi fideles ut 
convicia tormentaque ipsis illata patienter sustineant ad imitationem ma- 
gistri ; qui cum innocens esset et impollutus , poenas peccatis nostris debi- 
tas aequo animo in se suscepit , eadem peccata perferens super lignum. 2. 
Non inquit tantum Petrus , peccata nostra pertulit , sed addit , in corpo- 
re suo super lignum . Ast corpus suum affigi cruci permisit . Adeoque ita 
peccata nostra abstulit et ascendere fecit , ut illa affixa cruci reliquerit ; 
quod idem est ac poenas pro peccatis nostris dare . 3 . Subdit : cujus li- 
vore sanati estis . Quid hoc est nisi Christum a nobis abstulisse pecca- 
ta ut illa in se susciperet, poenas nobis debitas solvendo? 4 * Responsio- 
nem hanc confirmat laudatum ex Paulo testimonium in Ep. ad Hebr. Non 
alio quippe sensu Apostolus inquit Christum exhaurisse peccata, nisi poe- 
nas illis debitas in se suscipiendo : tum quia scribit oblatum fuisse , tum 
quia paullo supra jam dixerat , Ad destitutionem peccati , per hostiam su- 
am apparuit , hostia autem fuit corpus suum in ara crucis oblatum ; tum 
quoniam antithesim inter primum ac secundum Christi adventum instituit . 
Cumque in secundo adventu venturus sit sine peccato ut ait ibidem Apo- 
stolus , consequitur ut in priori cura peccato, hoc est, cum poenis pec- 
cato nostro debitis apparuerit . 

Ad 2. Plenissimam verborum Pauli interpretationem supra tradidimus * 
Neque intelligi sociniano sensu possunt alioquin illud idem de Apostolis 
ac Martyribus enunciari posset, qui ad exemplum utilitatemque nostram 
sua corpora tradiderunt j quum tamen dicat Apostolus in 1. ad Cor. cap. 1. . 
v. i 3 - ISumcjuid Paulus crucifixus est pro vobis ? Ad alterius intelligen- 


Digitized by Google 


2B8 

tiam testimonii > dabo Apostolum suipsius disertissimum interpretem ibid. 
cap. 9 . v. i5. Ideo novi testamenti mediator est ; ut morte interceden- 
te , in redemptionem carum praevaricationum , (piae erant sub priori te- 
stamento , repromissionem accipiant , qui vocati sunt, aeternae haeredita- 
tis . En quomodo factus est Christus melioris Testamenti spousor . 

Obj. 3. cont. 3. mom. Quod Christus laudatis in 3. mom. Scriptura- 
rum oraculis factus dicatur propitiatio et redemptio pro nobis , non 
demonstrat redemptionem per Christum propriam fuisse et non metapho- 
ricam . Nam fictus dicitur propitiatio ac redemptio pro nobis , quatenus 
Dei erga nos charitatem morte sua declaravit , quatenus apud Patrem advo- 
cati partes pro nobis exequitur , quatenus Dei nobis conciliavit gratiam , 
non quod pro nobis sanguine suo satisfecerit $ quemadmodum etsi Arca 
foederis Exo. cap. 25. et Num. 7 . propitiatorium appellaretur , non pro- 
inde lignum illud aequivalentem exhibebat satisfactiouem Deo pro sceleri- 
bus Israelitarum . 

Resp. Christum dici propitiationem ac redemptionem pro • nobis ita 
ut sit i'*»™»*»» et , hoc est , pretium et sacrificium ad placandum 

numen oblatum , non divinae declaratio charitatis , aut advocatio , aut con- 
ciliatio gratiae . Et quod additur de Arca foederis , quin officiat , senten- 
tiam nostram mirifice confirmat . Non enim Arca foederis appellabatur pro- 
pitiatorium quod sedes esset oraculorum ad Dei misericordiam manifestan- 
dam , vel quod munere fungeretur advocati , aut divinam conciliaret gra- 
tiam . Minime . Sed sic appellabatur , quod operculum illud veluti sedem 
repraesentaret Dei judicis , qui populo se placatum manifestabat ob cae- 
sas victimas expiationis . Arcae itaque operculum figura erat Christi , et 
propitiatorium nuncupabatur, quoniam sicut ibi expiatio fiebat peccatorum 
typica atque legalis , ita per Christum fieri debebat expiatio peccatorum 
vera et realis . 

Obj. 4* cont. 4 . mom. Tota quarti argumenti vis in eo consistit 
quod in sanctis paginis Christus dicatur mortuus pro nobis , et ubi nos 
legimus , pro , graece habeatur «*•«> et «w , quasi subrogatio inlelligi neces- 
sario debeat . Verum vis particulae , pro , vel graecae Mf et M , non tan- 
ta est ut subrogationem necessario significet ; quum ut plurimum caus- 
sam propter quam aliquid fit indigitet. Ita ad Ephes. cap. 5. v. 3i. ubi la- 
tinus interpres vertit , propter hoc relinquet homo patrem et matrem , 
et adhaerebit uxori suae , Paulus graece scripserat , arti Toi/roo . Et ad Colos, 
cap. 1 . v. 24 . ubi legimus, Adimpleo ea quae desunt passionum Christi 
in carne mea pro corpore ejus, quod est Ecclesia , dixerat Paulus, 
ezpuni du reo • Quibus in locis particula M f , non substitutionem , sed finem 
cujus gratia aliquid fit significat . II. et revera Christus eo modo pro 
nobis passus est , quo nos pati ac mori debemus pro fratribus nostris j ait 
quippe Johannes in 1 . Ep. cap. 3. v. 16 . Nos debemus pro fratribus a- 
nimas ponere , sicut Christus animam suam posuit pro nobis , et quidem 
Utrobiquc adhibita particula . Nos autem non sic mori pro fratribus de- 
bemus ut in eorum substituamur locum , sed ad illorum utilitatem dum- 

taxat et exemplum . III. neque praesidium aliquod invenire possunt Ca- 
tholici in Caiphae verbis quae in cap. ii. Johan. occurrunt . Nam loqui- 
tur ibi Caiphas de Judaeorum interitu temporali quem a Romanorum ti- 
mebat incursionibus . Nam v. 4$. sic Caiphas inquit : Si dimittimus eunt 
sic , omnes credent in cum : ct venient Romani , et tollent nostrum lo- 
cum , ct gentem . Non ergo verba illa demonstrant poenas peccato nostro 
debitas in illas quas Christus in locuin nostrum subrogatus in se sustinuit 
fuisse commutatas . 

Resp. ad i. Non diffitemur propositionem laUtiam pro , et graneam 
i**f et •»» non seinper subrogationem significare , ut ex allatis in argumen- 
to exemplis apparet . Dubitari tamen non potest quin unius ia alterius lo- 
cum quam saepissime exprimat veram ac realeni substitutionem , ut in 
exemplis mom. 4* allatis videre est . Ut vero dignoscatur quando particu- 
la pro , seu *'**> et «W , subrogationem , quando vero caussam denotat 
finalem, nonnulli hac regula utuntur : si nimirum sermo fiat de personis , 
substitutionem , si vero de rebus , caussam exprimere solet finalem . Sed re- 
gula certa non est , et sensus potius verborum seu contextus debet atten- 
di . Utcumque autem res se habeat , illud pro certo tenendum est lau- 
datis in mom. 4* testimoniis particulam »«> seu , Christi in locum no- 
strum subrogationem significare: quod luculentissime patet tum ex iis quae 
citato in argumento observavimus , tum palmari hac ratiocinatione . Si re- 
citatis in sententiis particula pro , non substitutionem , sed caussam fina- 
lem , quod nempe Christus passus ac mortuus sit pro nobis in evangeli- 
cae veritatis confirmationem et ut nobis praeberet exemplum indigitaret , 
dicendum foret Apostolos sanctosque Martyres mortuos pro nobis esse eo 
modo quo Christus . Nam Apostoli ac sancti Martyres et ipsi cruciatus 
sustinuerunt in confirmationem veritatis atque ad exemplum nobis exhiben- 
dum ; unde Paulus a. ad Cor. cap. i. v. 6. scribens ajebat : Sive autem- 
tribulamur pro vestra exhortatione , et salute ; sive consolamur pro ve- 
stra consolatione etc. Porro nonne impium est affirmare Apostolos atque 
Martyres passos pro nobis esse quo modo Christus ? Utique . Ait enim idem 
Apostolus in i. ad Cor. cap. i. v. i3. Numquid Paulus crucifixus est 
pro vobis ? Ac si dicat . Quamvis multi ad utilitatem et exemplum no- 
strum mortem subierint , solus tamen Christus ad aeternam nobis oblinen- 
dam per' veram redemptionem salutem crucifixus est pro nobis . 

Ad 2 . Duplicem sibi Christus proposuit finem in morte subeunda pro 
nobis : et ut nos a peccati redimeret servitute poenas illi debitas in se su- 
scipiendo atque in locum se substituendo nostrum , et ut nobis praeberet 
exemplum; ita tamen ut ille primarius, hic secundarius finis fuerit. Jo- 
hannes ergo hortans fideles ut Christum imitentur , non ad primum , sed 
ad secundum quem sibi proposuit Christus finem , ita ejus scopo ferente , 
digitum intepdit: atque vult ut ad fratrum nostrorum utilitatem vitam etiam 
tradamus , sicut illam pro nobis tradidit Christus . 

Ad 3. Admissa eliatn falsa Socinianorum interpretatione firma nrgti-- 
menti nostri remanet vis. Christus siquidem mortuus fuisset in locum Ju* 
Toin. IV. Marcellius Theol . 3" 

daeorum ne illi videlicet interirent interitu temporali, proindeque verba il- 
la veram significarent subrogationem . Ceterum laudata Caiphae sententia si- 
gnificat Christum oppetiisse mortem ne tota gens interitu periret spiritua- 
li . Hoc autem a semetipso non dixit: sed cum esset pontifex anni il- 
lius , prophetavit quod Jesus moriturus erat pro gente , graece "*»> , 

ut ibid. inquit Evangelista . Quod si de mortis Christi necessitate ad li- 
berandum a temporali interitu judaicum populum locutus fuisset, ad quid 
Spiritus sancti afflatus ? Nec quidquara obstant verba v. 48. Illa namque 
Caiphae non sunt, sed concilii pharisaeorum cui Caiphas contradixit di- 
cens : Hos nescitis quidquam, nec cogitatis , quia expedit vobis , ut unus 
moriatur homo pro populo , et non tota gens pereat . 

Obj. 5. adv. 5. mom. Etsi in sacris literis Christus dicatur saepe 
redemptor , immo et addatur homines redemisse pretio, non inde sequitur 
tamen redemptionem non esse metaphoricam . Nam improprie et per me- 
taphoram et redemptio et pretium sunt accipienda : quod nonnullis de- 
monstratur exemplis. Exo. cap. i5. v. i3. de Deo legitur: Dux fuisti 
in misericordia tua populo , quem redemisti . Similia occurrunt etiam Deut. 
ai. v. 8 . et Psal. 76 . v. 16 . Ast Deus non dicitur hebraiei populi redem- 
ptor quod sanguinem pro illo tamquam pretium fuderit, sed improprie 
ac metaphorice . Idipsum ergo dicendum etiam de redemptione Christi . 
Stephanus in Act. Ap. cap. 7 . v. 35. de Moyse inquit, Hunc Deus prin- 
cipem , et redemptorem misit , utiturque vocabulo , , quod pretium 

sonat ; nec proinde Moyses ad sibi commissum redimendum populum aut 
sanguinem fudit aut aliud reale solvit pretium . II. suffragatur ipsa hu- 
mana ratio . Nam si redemptio per Christum fieri debuisset reali soluto pre- 
tio , non Deo, sed diabolo vel peccatis solvi pretium illud debuisset . Sol- 
vendum quippe pretium erat ei cujus homo captivus erat . Erat autem an- 
tequam redimeretur servus diaboli atque peccati, juxta Scripturae phrasim . 
Quis autem non horret vel cogitare Christum diabolo atque peccato san- 
guinem suum tamquam pretium fudisse ? III. praeterea ad placandum pro 
peccato iratum numen nullimode necessaria erat pretii solutio . Nam eo 
modo redimi debuit homo quo ille seipsum vendidit; emptio enim et 
venditio ad invicem apponuntur . Homo autem venumdatus erat sub pec- 
cato gratis ac sine pretio : dicente Isaia cap. 5 2 . Haec dicit Domi- 
nus : Gratis venumdati estis , et sine argento redimemini . IV. rur- 
sus si Christus reale solvisset pretium , illud esset sanguis ejus et mors . 
Verum docet Apostolus potius per vitam quam per mortem Christi nos 
fu i s se redemptos, Salvi erimus in vita ipsius , in Ep. ad Rom. cap. 5. v. 
10 . V. demum idem Apostolus ad Rom. cap. 3. v. a4* tradit gratis nos 
per gratiam ipsius esse justificatos. Quid porro est justificatio nisi pecca- 
torum remissio vel redemptio a peccatis ? Non ergo redempti sumus pretio . 

Resp. ad 1 . Magna disparitas est inter redemptionem per Christum 
ac redemptionem per Deum vel Moysem . Et ratio discriminis est quod ubi 
Stjriptura de israelitici populi liberatione sive a Deo sive a Moyse peracta 
loquitur, judaicus populus redemptus dicitur in brachio forti , in brachio 

excelso , in fortitudine , in misericordia , E contra ubi sermo cie redem- 
ptione per Christum instituitur, homines redempti dicuntur sanguine , mor- 
te , pretio , magno pretio , quod majoris est existimationis auro et ar- 
gento etc. Unde non inficiamur nomen redemptoris et verbum redime- 
re sumi quandoque improprie ac metaphorice , pro liberatione videlicet 
nullo interveniente pretio , ut in exemplis allatis . Ast non inde inferen- 
dum est semper improprie et metaphorice esse accipiendum . Si autem reni 
subtilius rimari fas est, addo Deum ac Moysem judaici populi redemptores 
appellari quoniam populi illius a servitute Pharaotiis liberatio typus erat 
atque figura liberationis humani generis a daemonis captivitate per veram 
realemque Christi redemptionem . Nec proinde sequitur in liberatione illa 
intercedere debuisse redemptionis pretium quomodo in ista , aut e contra 
si lytrum ac pretium in illa non intercessit , nec intercedere debuisse in 
ista . Nam oportet figuram minus habere quam veritatem ; quia alioquin 
non fuisset figura eorum quae post+haec futura erant , inquit Chryso- 
stomus Hom. 6r. in Gen. Eadem de caussa quod nempe Moyses figura 
esset Christi , appellatur redemptor , graece *»Tfw**t . quemadmodum Cyrus 
Persarum rex quod typum gereret Christi , xr*™; nuncupatur ab Isaia . 
Et sieuti Cyrus non erat secundum veritatem Christus etiamsi eo nomi- 
ne appellaretur , ita et Moyses non fuit secuudum veritatem f beet 

donatus eo nomine fuerit . 

Ad u. Homo ante redemptionem servus utique erat diaboli et pec- 
cati . Sed quomodo? Quatenus nimirum diabolus execulor erat divinae ju- 
stitiae. Deus quippe erat persona offensa et judex cui pro peccato offeren- 
dum erat pretium . Unde tamquam supremus Judex tradidit illum sub po- 
testate diaboli tamquam sub exeeutore divinae justitiae : atque adeo non 
diabolo sed Deo pretium solvendum erat liberationis ; quemadmodum in 
saeculari foro non satellitibus non tortoribus reus poenas luit , sed judici 
cui subjicitur . 

Ad 3. Non eodem modo de nostro casu ac de nostra loquendum est 
redemptione . Si quando peccavimus nullum accepimus pretium , fuit id in 
ipsius sceleris poenam , quoniam libero abolentes arbitrio evasimus servi dia- 
boli quia voluimus . Ast surgere et compedes solvere captivitatis non erat 
in nostra potestate . Sed interim ut liberaremur necesse erat irato satis- 
facere numini . Cumque nos impares ad satisfaciendum essemus , Christus 
poenas peccatis nostris debitas in se suscipiens, pretium sanguinis pro no- 
bis obtulit Patri. Neque Socinianorum caussae favet Isaiae textus. Nam 
loquitur ipse de Judaeis proxime e babylonica captivitate eripiendis , qui 
plane sine pretio venumdati erant , atque idcirco sine pretio erant redi- 
mendi , sieuti factum est . Quod si contendant intelligendura esse prophe- 
ticum oraculum de humani generis redemptione per Christum, stat optime 
cum catholico systemate sensus verborum . Quoniam »«’ gratis non ad Chri- 
stum , sed ad homines ipsos refertur, qui sane absque ullo argento vel pre- 
tio ab cis soluto redempti sunt , quum pro eis lytrum solverit Christus . 

Ad 4> Christus certe redemit nos per vitam suam , sed quam dedit iu 

cruce pro nobis , non per vitam seorsim sumptam a morte ; quapropter 
eodem versu ait ibidem Apostolus: Cum inimici essemus , reconciliati su- 
mus Deo per mortem Filii ejus . ... . 

Ad 5 . Sociniani hisce argutiunculis penitus ineptiunt . In primis in- 
teger Apostoli textus ita se habet : Justificati gratis per gratiam ipsius , 
per redemptionem , quae est in Christo Jesu , quem proposuit Deus pro- 
pitiationem per fidem in sanguine ipsius . Quid est autem propitiari per 
sanguinem , nisi sanguinem in placamen ac pretium offerre ? Dicimur prae- 
tera justificati gratis per gratiam , hoc est, non ex operibus legis, et abs- 
que ullo nostro promerito . 

Obj. 6. cont. 6. mom. Oblatio quam de scipso fecit Christus, juxta 
Catholicos praefigurata fuit in victimis ac sacrificiis veteris legis . Ast 
vero antiquae legis victimae ac sacrificia vim ad satisfaciendum Deo non 
habebant $ quum nulla inter bestias et homines sit communio , nec san- 
guine belluarum quarum ipse dominus est placari potuerit Deus . 

Resp. Jam cum Chrysostomo animadvertimus inter figuram ac veri-: 
tatem magnum esse debere discrimen . Quamobrem si veteris legis victimae 
et sacrificia vim non habebant expiandi peccata , inerat tamen divina illa 
virtus in sanguine Christi . Quare Hieronymus in cap. 9. Oseae : Si totum , 
inquit , praecedat in typo , jam non typus , sed historiae veritas est ap- 
pellanda . Quod autem addunt nullam esse pecudes inter et homines com- 
munionem , demonstrat quidem sanguinem ac mortem belluarum non re- 
conciliasse Deo homines perfecto modo , sed demonstrare nequit nos per- 
fecto modo reconciliatos non esse Deo per sanguinem Christi : quoniam 
etsi Deus esset in Patris sinu morans , erat tamen etiam perfectus homo , 
ac per hoc communionem nobisemn habebat . Ceterum Socinianorum illa 
animadversio ridicula est . Nam Deus propitius reddebatur ne in peccato- 
res violentam immitteret mortem , non a materiali pecudum sanguine , sed 
a libera hominum sanguinem illum olferentium voluntate, juxta foedus quod 
Deus ipse cum hominibus pepigit Levit, cap. 17. v. 11. Ego dedi illum 
( sanguinem ) vobis , ut super altare in eo expietis pro animabus ve- 
stris , et sanguis pro animae piaculo sil . Quibus verbis refellitur quo- 
que argumentum deductum ex supremo Dei in universa dominio ; maxime 
cum sanguis victimarum non satisfaceret Deo accurate et perfectissime , ut 
Patri satisfecit Christus per proprium sanguinem . 

Obj. 7. cont. 7. mom. Ex quo Christus in sanctis paginis dicatur re- 
conciliator noster , non infertur vere ac realiter nos esse a Christo re- 
demptos . Nam nullibi habetur Christum nos reconciliasse Deo aut Deum 
reconciliatum fuisse hominibus , sed legitur dumtaxat nos esse reconcilia-: 
tos Deo per Christum . Haec autem phrasis indicat tantum nos libertate 
nostra Christum imitando et exemplum ejus sequendo reconciliatos esse 
Deo a quo aversi eramus . II. neque Deus nobis iratus erat , ut Catho- 
lici putant . Etenim antequam Christus ut homo appareret, jam Deus nos 
diligebat, scribente Johanne in sua 1. Ep. cap. 4 - v. 10. Ipse prior di-> 
lexit nos , et misit filium suum . III. quod etsi concederetur Deum ira- 

tum fuisse hominibus , non proinde tamen sequeretur Christum esse re- 
conciliatorem eo sensu quod pro nobis perfecte satisfecerit . Nam in 2. ad 
Cor. cap. 5 . v. 19. ita inquit Apostolus : Deus erat in Christo , mundum re- 
concilians sibi . Et modum assignans reconciliationis , e vestigio subdit : 
Non reputans illis delicta ipsorum . Eo itaque sensu nos reconciliavit Deo, 
quod non imputentur nobis peccata , non quod perfecte pro nobis satisfe- 
cerit . IV. hinc Apostoli quoque dicuntur reconciliatores hominum cum 
Deo , et nihilominus reconciliant homines Deo ministerio verbi et exhorr 
tatione dumtaxat . 

Resp. ad 1. Falsum est nullibi in Scripturis legi Christum reconci-* 
liatorem fuisse hominum. Nam in 2. ad Cor. cap. 5 . v. 18. et 19. habe- 
tur reconciliatio Dei cum hominibus . Versu autem 20. legitur reconcilia- 
tio hominum cum Deo. Idipsum invenies in 2. Machab. cap. 7. et 8. 
Dissimulandum tamen non est frequentius legi reconciliationem hominum 
cum Deo quam Dei cum hominibus . Ast hujus rei ratio non est Deum 
ob scelera nostra minime iratum fuisse hominibus , sed quoniam reconci- 
liatio ad ilium potissimum spectat juxta Matth. cap. 5 . v. 24. qui alterum 
offendit . Porro homo Deum , non Deus hominem offendit . Deinde allatis 
inom. 7. Scripturae testimoniis homines reconciliati Deo dicuntur per Chri- 
stum , quatenus sanguinem fudit , animam posuit , et chirographum con- 
trarium nobis cruci affixit . Non itaque nos libertate nostra Christum 
dumtaxat imitando reconciliati sumus Deo , ut Sociniani blasphemant . 

Ad 2. Deus antequam Christus in mundum appareret , homines di- 
ligebat hoc sensu quod ipsis benevolus , non quod ipsi splacatus esset . Et 
aliud sane est Deum fuisse nobis benevolum , et aliud fuisse placatum . 
Res quippe ita se habuit . Deus diligebat hominem quem manibus suis 
plasmaverat : homo peccavit , et Deus ad iracundiam provocatus est ; nura- 
quam tamen benignitatem suam erga homines amisit . Illius justitia satis- 
factionem exigebat accuratam et perfectissimam : cumque non invenire- 
tur inter homines qui eam exhibere posset , idem Deus misericordia mo- 
tus misit Filium suum propitiationem pro peccatis nostris , inquit Johan- 
nes loco in argumento laudato . Neque repugnat Deum uno eodemque 
tempore benignum atque iratum erga hominem fuisse sub diverso respe- 
ctu . Misericordia erga homines movebatur ut naturam illius quem pe- 
rierat salvaret: iratus erga eumdem hominem erat, ut peccatum quod 
perpetraverat sic exigente justitia puniret . Atque hoc sensu regius Psaltes 
Psal. 84. v. n. inquit: Misericordia et veritas obviaverunt sibi : justi- 
tia , et pax osculatae sunt . Legatur de hoc arguraeulo S. P. Augustinus 
lib. i 3 . de Trin. a cap. 11. usque ad 14. ubi multa scitu dignissima: 
tradit . : 

Ad 3 . Etiamsi Christus Patri nos rcconciliasset' per solam non impu- 
tationem peccati , non .proinde tamen sequeretur Christum accurate non 
satisfecisse pro nobis . Nam ut cetera omittam , multi ex heterodoxis af- 
firmant justificationem per Christum iu sola non imputatione peccati con- 
sistere , et nihilominus in adstruenda redemptione vera et reali Catholi- 

cis assentiuntur . Praeterea ratio cur Deus in reconciliatione nostra per 
Christum peccata nobis non imputet , est quoniam imputavit jam illa uni- 
genito Filio suo quem pro nobis peccatum fecit , ut nos efficeremur ju- 
stitia Dei in ipso . Denique Apostolus laudato in argumento loco partem 
unam explicat reconciliationis > alteram non negando . Reconciliatio enim 
importat non imputationem peccati , et gratiam sanctificantem per Christi 
sanguinem nobis promeritam . Ceterum idem Paulus ad Rom. cap. 5 . v. 
io. inquit nos reconciliatos esse Deo in vita Christi , subintelligc, in mor- 
tem tradita . Alibi crebro legitur factam reconciliationem lytro sanguinis 
et mortis ejus. 

Ad 4 * Apostoli et ipsi dicuntur reconciliatores , sed diverso plane 
modo ac Christus. Rem explicat Paulus in 2. ad Cor. cap. 5 . v. 19. 
Et posuit in nobis verbum reconciliationis . Pro Christo ergo legatione 
fungimur , tamquam Deo exhorlante per nos . Apostoli ergo erant mini- 
stri reconciliationis, Christus autem reconciliator per sanguinis effusionem . 
Quoniam enim dixerat, scribit Chrysostomus Hom. 11. in 2. ad Cor. 
Qui dedit nobis ministerium reconciliationis , temperamento utitur perinde 
ac si diceret : Non est quod existimetis summam hujus rei auctorita- 
tem penes nos esse , ministri tantum sumus . Deus est qui totum hoc 
efficit , qui per Unigenitum suum terrarum orbem in gratiam recepit . 
Hinc intorqueri in Socinianos argumentum potest. Apostoli diversimode a 
Ch risto dicuntur hominum reconciliatores : Apostoli sunt reconciliatores 
ministerio verbi : Christus ergo est reconciliator hominum cum Deo qua- 
tenus perfecto et accuratissimo modo sanguine suo satisfecit . 

caput iv. 

Eadem catholica veritas de reali redemptione per Christum , 
demonstratur etiam ex sanctis Ecclesiae Patribus 
atque ex theologica ratione . 

Nemo unus ignorat quam insolenter Sociniani sanctorum Patrum con- 
temnant auctoritatem . Totum quippe christianae religionis fundamentum , 
juxta illorum placitum , est sola Scriptura , cujus intelligentiam ad huma- 
nae rationis libellam exigendam esse arbitrantur . Quare si Patrum sen- 
tentias ad eos revincendos proferamus , vereor ne ad sacram Scripturam 
secundum humanas ratiocinationes interpretatam nos illico provocent . Ve- 
rum quoniam sanctorum suffragio Patrum contra catholica dogmata et ipsi 
non raro arguere solent , et aliunde argumentum ex veterum probatissi- 
morum hominum consensione deductum in rebus ad fidem spectantibus 
tanti momenti est ut vel ab invito assensum possit extorquere , non abs re 
factum existimo si postquam ex divinis Scripturis fuse probatum est re- 
demptionem per Christum non metaphoricam , sed propriam esse atque 
vcalem, eamdem catholicam veritatem nunc etiam ex antiquorum auctori- 
tate Patrum , atque ex argumentis a ratione depromptis demonstrare ag- 

grediamur . Ita fiet ut ob Scripturarum auctoritatem ac vim ratiocinatio- 
nis frangatur illorum pervicacia ; ob consensum vero et conspirationem 
Patrum nostrorum pudore saltem ac rubore, si fieri potest , suffundantur . 
Sit itaque 

CONCLUSIO I. 

Ex SS. PP. invictissime demonstratur redemptionem per Christum 

propriam fuisse atque realem . 

Prob. SS. PP. recitando nonnulla testimonia ex infinitis quae alle- 
gari possent . Justinus martyr in Dial. cum Tryphone ita loquitur : Deus 
rerum universarum parens Christum suum ex omni mortalium genere , 
omnium maledictiones suscipere voluit , sciens quod eum crucifixum et 
mortuum suscitaturus esset . In Ep. autem ad Diognetum affirmat de- 
disse Deum proprium Filium redemptionis pretium pro nobis . Irenaeus 
lib. 4* adv. Haeres, cap. 18 . docet Christum mortuum fuisse , ut exi- 
liatus homo exiret de condemnatione : et rursus , Christum propitiasse 
pro hominibus Deum. Origenes lib. i. cont. Ceis, scribit, Christum tra-~ 
ditum fuisse , utpote purum , pro omnibus qui peccaverant . Et Hom. 4* 
in Num. Si non fuisset peccatum , non necesse fuerat Filium Dei Or~ 
gnum fieri ; nec opus fuerat eum in carne positum jugulari ... Ferum 
quoniam introivit peccatum in mundum , peccati autem necessitas pro- 
pitiationem requirit , et propitiatio non fit nisi per hostiam $ necessa- 
rium fuit provideri hostiam pro peccatis . En Christus propitiatio et 
hostia pro peccatis . Eusebius Caesariensis lib. io. Praep. Ev. cap. r. in- 

3 uit : Factus est pro nobis exeeratio Agnus Dei qui tollit peccata mun- 
i : quem etiamsi non novisset peccatum mundi , peccatum pro nobis fe- 
cit Deus , loco omnium nostrum eum sufficiens. Et pauilo infra: Non 
solum vero hoc agens Agnus Dei t auctor remissionis peccatorum factus 
est nobis : sed pro nobis supplicio ac poena affectus quam ipse non 
debebat , sed nos propter multitudinem peccatorum , dum loco nostrum 
mortem suscipiens ... et in seipsum transferens ... et ad se trahens ma- 
ledictionem nobis peractam , factus est pro nobis maledictio . Athanasius 
de Incarn. Corpus , inquit , quod sibi ( Verbum ) accepit , velut hostiam 
et victimam omni puram macula , morti offerendo , id quod debebatur 
in morte solvit . Et iterum : Mortuus est , ut pretium pro omnibus sol- 
veret . Chrysostotnus in cap. 3. Ep. ad Gal. scribit : Suscepit Christus 
maledictionem , atque ita illam sustulit , perinde faciens ac si morti ad- 
judicato quopiam alius justus illius damnati voce sponte mori volens , 
eripiat ipsum . Basilius in Psal. 28 . ait : Quid enim usquam lanii est 
momenti quod homo poterit dare pro redemptione animae suae ? Inven- 
tum tamen unum est pro omnibus simul hominibus dignum pretium , 
nempe sanctus et omni pretio superior pretiosus sanguis D. N. J. C. 
quem pro nobis omnibus effudit ; quarnobrem pretio sumus empti . Cy- 
rillus alexandrinus lib. 2 . in Johan. Unus , inquit , pro omnibus Agnus 

occiditur ... Nam quoniam in peccato eramus , atque idcirco morti et 
interitui debebamur , Filium suum Pater in redemptionis pretium dedit 
jxro nobis , unum pro omnibus. Non dissimili modo loquuntur Theodore- 
tus , Victor antiochenus, Macarius, Epiphanius , Gregorius nyssenus , verbo 
omnes graeci Patres. .1 - > 

Dogma idem Patres quoque tenuere latini . Tertullianus enim cont. 
Judaeos cap. -i3. haec habet: Hunc ( Christunr ) oportebat pro omnibus 
gentibus Jieri sacrificium : qui tamquam ovis ad victimam ductus est , et 
velut agnus coram tondente se sine voce , sic non aperuit os suum . Cy- 
prianus in lib. de Laps. Veniam peccatis quae in ipsum commissa sunt , 
solus potest ille largiri , qui peccata nostra portavit , qui pro nobis do- 
Ipit , quem Deus tradidit pro peccatis nostris . Hilarius pictaviensis in 
P$al...64« ita, scribit: Scientes tandem vetera delicta , et antiquae impie-- 
tatis crimina Deo propitianda esse per Christum . Ipse enim, secundum' 
'Apostolum , nostra placatio est. Ambrosius in lib. dc Joseph patriarcha - 
<cap. 4 . jta fatur : Venditus Christus conditionis susceptione , non culpae 
peccatique pretio tenetur , qui peccatum ipse non fecit ... Pretio igitur 
nostrum debitum , non suo aere contraxit , chirographum sustulit , foe- 
neratarem removit , exuit debitorem : unus exsolvit quod ab omnibus 
debebatur.. Eadem repetit in lib. de .Fuga saeculi cap. 7 . in Lucam lib. ■ 
8 . et alibi . Hieronymus in cap. 53. Isaiae , Quod enim, inquit, nos pro ; 
nostris debebamus sceleribus sustinere , ille pro nobis passus est , paci- 
ficans per sanguinem crucis suae sive quae in terra sive quae in cae- 
lis sunt. S. P. Augustinus iu Psal. q 5. scribit: Venit redemptor , et de- 
dit. pretium ; fudit sanguinem suum , emit orbem terrarum . Quaeritis 
quid emerit ? Videte quid dederit , et invenite quid emerit . Sanguis . 
Christi pretium est . Tanti quid valet ? quid, nisi lotus orbis ? quid, ni- 
si omnes gentes ? Et lib. i4* cont. Faust. cap. 4* Suscepit Christus sine, 
reatu supplicium nostrum , ut inde solveret reatum nostrum , et finiret 
etiam supplicium nostrum . Et ne singulorum Patrum testimonia recen- . 
seam , S. LeoM. serm. n. de Pass. Dom. ait: Quamvis in conspectu Do-, 
mini multorum Sanctorum pretiosa fuerit mors , nullius tamen insontis 
occisio propitiatio fuit mundi ... Acceperunt justi , non dederunt coro- 
nas ... cum inter flios hominum solus D. N . J. C. exstiterit in quo • 
omnes crucifixi , omnes mortui , omnes sepulli , omnes etiam sunt su- 
scitati . Ab aliorum colligendis sententiis abstineo, tum quod Sociniani in- 
ficiari non audeant Patres omnes illorum systemati contradicere , tum quod 
cx recitatis satis fiat manifestum fideles oinnes semper credidisse redem- 
ptionem per Christum veram esse atque realem , non impropriam et me- 
taphoricam . 

CONCLUSIO II. 

, • ^ ‘ . • • 

Theologica quoque ratione eadem catholica veritas ostendi potest. 

, Prob. Admissa semel Socinianorum de metaphorica Christi redemptio- 

ne sententia multa intolerabilia sequuntur absurda : quod patet enumera- 
tione . Et I. innumera Scripturarum oracula in superioribus a nobis alla- 
ta , aliaque bene multa a Theologis ac sanctis Patribus afferri solita ia 
quibus sermo de redemptione per Christum instituitur, ridiculum in mo- 
dum exponenda sunt , et ad sensus a sacrorum scriptorum mente alienos 
sunt detorquenda . Sic v. g. complura illa testimonia in quibus comme- 
moratio occurrit expiationis peccatorum nostrorum , si vera esset Socinia- 
norum sententia , intelligenda essent hoc modo : quod Christus peccata no- 
stra expiaverit, quatenus illa remittuntur sancte viventibus. Sanctitas au- 
tem vitae per fidem ac praemii spem comparatur . Fides vero ac spes ha- 
bentur ex Christi exemplo , quoniam Christus qui sancte vixit , seipsum a 
mortuis excitavit , et mors praecedere debuit ut ipse resurgeret ; eaque 
de caussa, inquiunt Sociniani, Christi morti in sacris Scripturis peccatorum 
nostrorum tribuitur expiatio . Ita pessimi hi haeretici Scripturae loca ex- 
plicare conantur ubi sermo fit de peccati expiatione . Non dissimili modo 
exponunt quoque divinas Scripturas ubi affirmant Christum mortuum esse 
pro nobis , seipsum in hostiam dedisse piacularem , sanguinem ejus ac 
mortem esse placamen etc. Nonne Scripturas hoc modo explicare idem est 
ac ridiculos illis appingere sensus ? Numquid Spiritui sancto auctoribus 
hagiographis capitalia fidei nostrae mysteria dictanti verba ad ea exprimen- 
da defuerunt ut sententias traderet tot circuitionibus ambagibusque ob- 
scurissimis implexas ? 

II. si redemptio per Christum esset impropria ac metaphorica , vera 
Christi Ecclesia per sexdecim integra saecula in re gravissimi momenti, ut 
est dogma de Incarnatione , in intolerabili versata fuisset errore . Nam a 
Christi morte usque ad aetatem Socini, non modo Catholici omnes, sed cu- 
jusvis sectae Christiani , si unum Petrum Abaelardum excipias , constanti 
fide tenuerunt redemptionem per Christum propriam esse atque realem . 
Quapropter dicendum foret Ecclesiam a suis incunabulis a veritate ex- 
cidisse , eique expeclandum fuisse Socinum a quo argueretur erroris , et 
veritatem addisceret . 

III. si nos morte ac sanguine Christi redempti sumus, quatenus exem- 
plum dumtaxat ab illo accepimus et consilium ut sequamur vestigia ejus , 
dici possumus ex aequo redempti miraculis praedicatione mirabilique vita 
ejus, ac sanguine et morte. Miracula namque patravit ad fidem firmandam , 
praecepta dedit ut nos ad vitam aeternam dirigeret , virtutes omnes exer- 
cuit ut viam sterneret nobis ad salutem . Verum universa sancta Scri- 
ptura undique clamat redemptos nos esse per sanguinem ac mortem ipsius, 
non per miracula aut praecepta aut exercitium virtutum . 

IV. item si Christus ut consilium et exemplum nobis praeberet mor- 
tem dumtaxat oppetiit, atque hoc sensu homines sunt ab eo redempti; dici 
quoque poterunt homines redempti ab Apostolis et Martyribus qui mulla 
perpessi sunt tormenta , et quidem Christi cruciatibus diuturniora et in 
specie saltem etiam graviori. Martyrum nihilominus Apostolorumque 
mors et sanguis plurimum sane ad veritates quas praedicabant confirman- 

Tom. IV. Marcellius Thcol. 38 

das ct ad palientiae exemplum valuerunt : sed quis dixerit nos ab Apo- ; 
stolis atque Martyribus fuisse redemptos? Optime Apostolus x. ad Cor. cap., 
i. v. i 3 . Numquid Paulus crucifixus est pro vobis? Et magnus Augu- 
stinus Tract. 84 * in Johan. In fraternorum peccatorum remissionem nul- 
lus sanguis martyris funditur , quod fecit ille pro nobis . 

V. Socinianorum deuique systema in absurdissima Paganorum , Ebio- 
nitarum , Pelagianorumque incidit portenta, x. incidit in amentiam Paga- 
norum qui cum accuratam Dei non habeant notitiam , stulte arbitrantur 
mortalium scelera nullum afferre superis detrimentum ; atque haec homi- 
nibus condonari supremi judicis liberaiitate, nulla pro eis expetita satisfa- 
ctione . Hoc idem, inquam, affirmant Sociniani , Deum videlicet ob homi- 
num peccata minime iratum esse, nullam a delinquentibus exigere satisfa- 
ctionem ; proindeque metaphoricam esse illius redemptionem . 2. haere-, 
sim renovant Ebionitarum . Affirmabant hi Christum Dominum nonnisi im- 
proprie Deum appellari, ac purum putumque fuisse hominem cx homiui- 
bus genitum, licet reliquis hominibus sanctiorem ; proindeque docebant nou 
potuisse pro humani generis sceleribus Deo accurate et perfectissime sa- 
tisfacere . Nonne hoc idem commenti sunt Sociniani ? Imo hoc ipsum est 
impuri dogmatis fons et scaturigo . Quum enim probe noverint ad ac- 
curalain satisfactionem infinitam in persona satisfaciente requiri dignitatem , 
nec Christum vere ac proprie Deum esse fateri velint , conati sunt pro- 
inde affirmare non esse Christi personam infinitae dignitatis , atque idcirco 
non potuisse condigne satisfacere Deo pro nobis. 3 . demum ex orco re- 
vocarunt etiam superbissima deliramenta Pclagianorum quorum systema erat 
nou dari in hominibus originale peccatum , neque Salvatoris gratiam ad 
bonum agendum esse necessariam. Si quis autem sciscitabatur ab eis: 
Eccur ergo Christus mortem pro nobis subiit ? Respondebant, non ut homi- 
nes salvos faceret eisque salutis conferret praesidium , sed ut nobis exem- 
plum praeberet , ulque ex praedicatione illius ac Evangelio utilitatem perci- 
peremus . Eadem prorsus Sociniani dogmatizant . Negant originale pecca- 
tum et supernaturalis gratiae necessitatem, docentes Christi nativitatem con- 
versationem ac mortem hoc unum efficere , ut exemplum nobis praebeant 
ad salutem aeternam comparandam . Neque putes vereri eos tales habere 
propriae impietatis praeformatores . I1110 vero Crellius Praef. ad opera po- 
lem. gloriatur sectavise Theodorum byzantinum , Artemonem , Paulum sa- 
mosatenum , Beryllum bostrensem , Photinuin , Pelagium *, tanta est per- 
ditissimorum hominum audacia et impudentia . Quum ergo pestilentissi- 
mum hoc Socinianorum dogma sit veterum omnium haereticorum nova 
quaedam consarcinatio , quis illud non exeeretur ? 

Solvuntur nonnulla Socinianorum sosphismata « 

3 . ' . * . * . 

Qbj. x. Deus in sanctis Scripturis aperte testatur se hominibus poe- 
mlentibus remittere et gratis condonare peccata , ut videre est Matth. cap» 
18» v. 28» Ep. ad Rom. cap» 3 . v. 24* Ad Ephes. cap. 4 * v. 22. Jerem. 

18. v. 8. Ezech. 33- v. i4* et alibi saepe. Ast liberalis ct gratuita con- 
donatio stare cum perfecta satisfactione nequit; haec enim a justitia, illa 
a misericordia proficiscitur . Quamobrem Christus nonnisi improprie ac me- 
taphorice pro nobis satisfecit . 11. et revera si Deus satisfactionem pro pec-* 
catis nostris accepit , nullo modo dici poterit condonare peccata a quovis sa- 
tisfactionem acceperit . Numquid enim Petrus condonat Paulo centum num- 
mos aureos , si non a Paulo debitore , sed a Titio vade et sponsore illos 
exigat? III. iino erit Deus non liberalis condonator, sed exactor avarus; 
exigit nempe pro offensa satisfactionem et nihil de suo remittit . IV. ne- 
que reponere juvat satisfactionem non a nobis , sed a Filio accepisse, ad 
sensum salvandum Scripturarum . Nam eo in casu Deus commutavit de- 
bitorem , nihilqne de suo donavit . V. hinc Apostolus ad Ephes. cap. 4* 
v. 3 a. vult ut nos simus invicem benigni , misericordes, donantes invicem, 
sicut et Deus in Christo donavit nobis . Unde quemadmodum injuriarum 
condonatio ab Apostolo hominibus praecepta, gratuita non esset si homines 
aliquam exigerent satisfactionem ; ita gratuita non erit peccatorum remis- 
sio, si pro illis satisfecit Christus. VI. eodem modo Dei misericordia con- 
donat nobis peccata quo illa condonavit veteris Testamenti cultoribus * Idea 
autem condonationis in V. Testamento factae excludit proculdubio satisfa- 
ctionem per Christum qui sanguinem adhuc non fuderat. VII. demum 
nullum Deo affert emolumentum ejusmodi satisfactio . . .. .v 

llcsp. ad r. In primis quomodo homo peccator poterit cor immutare 
et proprii illum poenitebit sceleris , nisi Christi redemptio et quidem realis 
supponatur ? Gratia namque ad poenitentiam necessaria maximum est san- 
guinis ac mortis Christi beneficium . Deinde non exigit sane Deus rigoro- 
sam a nobis pro peccatis satisfactionem ; si eque verificatur quod illa gra- 
tis nobis remittat. Sed quare? Quoniam jam pro peccatis nostris satis- 
factionem accepit per Unigeniti sui sanguinem atque mortem . Neque ve- 
ro repugnat ut Deus peccata condonet et simul exigat pro illis satis- 
factionem , siquidem uni gratis condonet , nimirum peccatori , ab altero 
vero , hoc est a Filio suo, tamquam a vade et sponsore satisfactionem ac- 
ceperit . Quod Apostolus ad Rom. cap. 3. v. a!\. ct a5. luculentissime ex- 
pressit scribens : Justificati gratis per gratiam ipsius , per redemptio- 
nem , quae est in Christo Jesu , quem proposuit Deus propitiationem 
per fidem in sanguine ipsius , ad ostensionem justitiae suae : habes hic 
gratiam per quam poeuitentiam agentes justificamur , habes et Dei mise- 
ricordiam quae gratis nobis remittit peccata , habes et justitiam quae sta- 
tuit ut Christus factus redemptio et propitiatio in sanguine ipsius , per- 
fecte satisfaceret Patri . ... 

Ad 2. Diversimode de debito reali ac de debito personali discurren- 
dum est . Debitum reale est quando quis vel pecuniam vel rem aliquam 
externam solvere tenetur . Debitum vero personale est quando persona 
offendens injuriam personae offensae remittere debet . In prioris generis 
debito quuin illud dumtaxat curandum sit ut rerum aequalitas induca* 
tur vel restituatur, nil in teres t an solutio vel a debitore vel a fidcijas- 

sore fiat; nec creditor debitum grati:» remittere dicitur, si illud non a de- 
bitore , sed a vade solvatur : quoniam in ejus generis debitis attendi ipsa 
solutio debet . Non ita tamen se res habet in debito personali . Persona 
offensa jus habet satisfactionem exigendi a persona offendente, atque si va- 
dimonium admittere nolit, a nemine redargui potest . Imo si admittat va? 
dimonium, summa ejus benignitas est. Ad rem nostram . Deus est perso- 
na offensa , homo persona offendens . Jure suo uti poterat Deus ut poe- 
nam a persona exigeret offendente. Ast noluit , et propter nimiam chari ta- 
lem suam poenas peccato nostro debitas transtulit in Christum filium su- 
um vadem nostrum qui satisfecit pro nobis . Merito ergo Deus affirmat 
se gratis nobis condonare peccata , quamvis accuratam pro illis habuerit a 
Filio satisfactionem .. 

Ad 3. Falsum peuitus est Deum in Catholicorum systemate liberalem 
non esse donatorem, i. enim summa relucet in Deo liberalitas erga hu- 
manum genus a quo noluit satisfactionem pro scelere exigere . a. quod 
satisfactionem illam exigere voluerit a Filio, avaritia non est, sed lex aequi- 
tatis . Filius quippe se fideijussorem exhibuit pro nobis: fideijussor au- 
tem statim constituitur debitor. 3. quamvis Deus satisfactionem pro pec- 
cato repetierit a Filio , nihilominus de suo donavit , quoniam proprio Filio 
non pepercit , ct ob nimiam charilatem qua nos diligebat, Unigenitum su- 
um dedit . . . 

Ad 4* Debitoris commutatio hoc sensu facta est a Deo quod Filius 
suus sponte, non necessario se vadem nostrum exhibuerit Patri , non quod 
ob propria peccata debitor esset . Falsum est autem debitoris commutatio- 
nem in sensu explicato auferre gratuitae condonationis characterem . Nam 
debebamus nos poenas solvere pro peccato , et Deus in Filium suum va- 
dem nostrum illas conjecit . 

• Ad 5. In hoc Apostoli inter nos et Deum comparatio consistit, quod 
sicuti Deus quamvis jus haberet poenas a nobis exigendi , illas nihilo- 
minus gratis condonavit sola contentus satisfactione a Filio oblata ; ita et 
nos invicem condonare debemus nulla a fratribus expetita satisfactione . 
Neque in hoc est repugnantia , inquit Anselmus lib. i. Cur Deus ho- 
mo , cap. 1 2 '. quia Deus hoc praecipit nobis , ne praesumamus quod so- 
lius Dei est . Ad nullum enim pertinet vindictam facere . 

Ad 6 . Etiam Justi V. Testamenti salutem consequebantur per Chri- 
stum sicuti et nos , sed illi per fidem in Christum venturum , nos vero 
per fidem in Christum qui jam advenit. 

Ad 7 . Christi satisfactio emolumentum utique attulit Deo non qui- 
dem intrinsecum , sed extrinsecum . Nam primus homo peccando gloriam 
abstulit et lionorem a Deo , Christus vero satisfaciendo , eidem Deo glo- 
riam restituit et honorem . 

; Obj. 2 . Iniquum est innocentem occidi pro reo ; Christi autem satiV 
factio perfecta supponit innocentem occisum pro reo: Ne itaque iniquitar 
tem admittamus in Deo , neganda omnino est illa satisfactio . II. nec re- 
fert quod Christus occisus sit ut yas noster et sponsor. Nam semper 


DfgiTi7ed by Google 


est contra legem aequitatis ut innocens etiam ut sponsor poenas pro 
alieno peccato solvat ; tum quia Deus ipse expresse prohibuit ne nocen- 
tium loco innocentes puniantur, mandans in Deut. cap. 24* v. 16. Non 
occidentur patres pro filiis , nec flii pro patribus , sed unusquisque pro 
peccato suo morietur ; tum quia iniquum est innocentem qui reipu- 
blicae bono conducit punire , et reum publico bono nocentem absolvere j 
tura denique quoniam nulla adhuc gens consuetudinem approbavit ani- 
madvertendi in innocentem pro reo . 111. justitia exigit ut poena sequa- 
tur peccatum . Cumque Christus nullum haberet peccatum , injustitia qua 
Christus damnatus est ad mortem , si catholicum systema consisteret , re- 
fundenda esset in Deum ...... 

Resp. ad 1. Iniquum utique est innocentem occidi pro- reo r si ille 
qui occiditur non sit rei fideijussor et vas , secus autem si fideijus- 
sionem praestiterit . Et quemadmodum iniquum non est ab illo qui nihil 
debet pecuniam repetere si se fideij ussorem exhibeat , ita iniquum non 
est satisfactionem repetere ab innocente qui se vadem atque sponsorem 
pro reo exhibuit . 

Ad 2. Iniquum pariter est ut innocens etiam sponsor pro alieno pe<> 
cato puniatur , si innocens ille puniatur invitus , si potestatem non habeat 
ponendi auimam suam , si ex ea punitione sequantur incommoda . Si vero 
e contra , nulla intercedit iniquitas . Hinc humanae leges ut plurimum ve- 
tant ne inuocentium vita pro reorum sceleribus offeratur : quoniam inno- 
centes vel trahuntur ad supplicium inviti, vel in propriam vitam pote^ 
statera non habent, vel ex eo supplicio non levia sequuntur incommoda. 
Ast nihil horum locum habet in Christo qui oblatus est , quia ipse voluit , 
quique potestatem habebat ponendi animam suam , ex cujus morte chiro- 
graphum quod contrarium erat nobis , affixum est cruci ut no? livore 
ejus sanaremur . His accedit Christi innocentis mortem fuisse longe glorio- 
siori vita compensatam ; quum propria virtute a mortuis surrexerit , et ta- 
lem nomen ejus adeptum sit virtutem , ut in nullo alio nomine salus esse 
possit . Quod Deus in Deut. vetuerit ne patres occidantur pro filiis etc. 
summam illius demonstrat erga homines aequitatem : qui audientes prover- 
bium illud quo ferebatur Deum visitare peccata parentum ia filios filia- 
rum , suspicari poterant licere sibi ulciscendi cupiditati obnoxiis quod li- 
cet Deo supremo rerum omnium Domino et a quovis vitio immuni ; unde 
sapientissime statuit ut poena reum sequeretur . Licere autem Deo ut 
supremo Domino innocentem punire pro reo , innumeris demonstrari pos- 
set exemplis, si necessitas id exigeret . Legantur interim Gen. cap. 5 . lib. 
2. Reg. cap. ai. Jerem. cap. 5 . etc. Falsum est quoque non consuevisse 
gentes morti se devovere pro reis . Praeclara sunt enim exempla Damonis 
et Pithiae , Zeleuci locrensis , et aliorum quos commemorare non vacat . 
Unde ejusdemmodi vades appellari solebant nempe qui pro al- 

tero se tradere morti percupiunt , ut inquit Dio Cassius , moremque hunc 
secuti sunt Soldurii apud Gallos, teste Caesare lib 3 . cap. 11. Decius pater 
et Decius filius apud Romanos , de quibus S. P. Augustinus lib. 4 * de C. 
D. cap. 20. 

Ad 3. Justitia exigit ut poena sequatur peccatura i Christus peccata 
nostra , illorum scilicet poenam , tamquam sponsor in se suscepit : Justitia 
ergo exigebat ut moreretur . 

Obj. 3. Christus revera non satisfecit pro nobis . Nara homines pro 
quibus satisfaciendum erat infiniti propemodum numero quum sint , in- 
numerabiles Christus oppetere debuisset mortes ut pro singulis satisface- 
ret . Ast semel Christus mortuus est . II. ftec satis fit difficultati dicendo 
Christi personam quae satisfecit esse infinitam . Nam hoc etiam admis- 
so illius satisfactio aequivalens esse non potuit . Meritum enim quod post 
peccatum inerat homini , erat aeterna -mors . Numquid Christus aeternam 
pertulit aut perferre poterat mortem ? III. praeterea si Christi satisfactio 
ad mentem Catholicorum fuisset aequivalens , homo pro suis peccatis sa- 
tisfacere non teneretur; satisfecit quippe pro homine perfectissimo modo 
Christus : Tenetur autem : Adeoque catholica sententia non est sibi cohaerens . 
IV. demum si Christus plenissime pro peccatis nostris morte sua satisfecit, 
quid ergo est quod homines propter peccatum innumeris adhuc plectuntur 
miseriis et calamitatibus ? Quid est quod tam ingens hominum numerus 
aeternis adhuc addicitur poenis? 

Resp. ad i. Non debuit Christus innumerabiles pro innumerabilibus 
hominibus oppetere mortes ; quoniam una mors ejus aequivalens erat et 
superabundans ad satisfaciendum pro omnibus . Quum enim non esset Chri- 
stus , ut Sociniani delirant , purus putusque homo , sed homo simul ac 
Deus , actus humani quibus satisfecit pro nobis infiniti erant valoris , a- 
deoque ad satisfaciendum pro infinitis hominibus aequivalentes . 

Ad 2 . Christus certe non pertulit neque perferre poterat aeternam 
mortem . Sed pretium quod temporali morte ipse solvit , fuit aeternae 
morti peccato promeritae aequivalens et superabundans . Satisfactio quip- 
pe sive realis sive personalis , non est ejusdem omnino rei , sed aequi va- 
lentis restitutio ; alioquin qui centum nummos aureos debet creditori, si al- 
terius generis pecuniam restitueret , non satisfaceret . Mors ergo Christi 
ejusque sanguis quum fuerit personae infinitae dignitatis, pretii erat, ut 
diximus , infiniti ; ac proinde aeternae peccatoris morti aequivalebat . Pec- 
cato saue ex quo sit infinitae personae offensa , poena deberetur infinita : 
ast quum homo infinitae poenae incapax sit , assignatur illi a Deo poena 
aeterna quae infinita dici potest ratione temporis ; neque enim urnquam 
finem habebit. Quapropter etsi Christi mors infinita non esset ratione du- 
rationis , infinita tamen fuit ratione dignitatis ; quoniam fuit mors personae 
in qua erat humanitas hypostatice conjuncta divinitati . 

Ad 3. In Catholicorum exposito systemate non tenetur homo pro suis 
peccatis satisfacere ad obtinendam reconciliationem , bene vero tenetur ad 
obtinendam applicationem' . Nam Christus pro omnibus ac singulis homini- 
bus sanguinis sui obtulit lytrum . Verum ut singulis illud applicetur , non- 
nullae ex parte nostra conditiones requiruntur, quas si ponamus satisface- 
re dicimur irato numini pro peccatis nostris . Unde inquit Apostolus ad 
Rom. cap. 8. v. iG. Ipse enim Spiritus testimonium reddit spiritui no- 

siro quod sumus filii Dei . Si autem filii , et haeredes : haeredes qui- 
dem Dei , cohaeredes autem Christi : si tamen compatimur , ut et con- 
glorificemur 

Ad 4 * dico cura Augustino nostro lib. 2. de Peccat, inerit, et rem. 
potuisse quidem Christum morte sua etiam hoc donare credentibus , ut 
nec istius experirentur corporis mortem : sed si hoc Jecisset , carni quae- 
dam felicitas adderetur , minueretur autem fidei fortitudo : potuisse , sed 
maluisse temporalem mortem corporis relinqui interim ad exercitationem 
fidei et agonem praesentis luctationis , cum eodem Augustino Ep. 1 57. 
ad Hilarium ; videas ejusdem sanctissimi Patris serm. 299. de Sanctis , 
alias 4 ** de Diversis . Ac denique liberabit nos Christus a corporis morte 
per meritum mortis suae , quando seminatur corpus animale , resurget 
autem corpus spiritale . Postremo ideo licet Christus pro nobis satisfecerit 
mulli salvi non fiunt , quoniam impii satisfactionem illam sibi applicare, 
non curant per fidem , charitatem , sacramenta , exerciliumque virtutum . 
Innumera hujus generis alia urgere solent Socini gregarii , quae si putas 
facilem non habere ex dictis solutionem , contrita vide apud Grotium , Jo- 
hannem Gerardum Vossium, peculiaribus de hoc argumento dissertationibus 
Hoornebek lib. 3 . de Christo, Witasse, Berti , Augustinum Gervasio ordinis 
nostri . Ceteros praeclarissimos viros qui de hoc argumento scripsere non 
opus est ut commemorem , quum Laurentius Berti rem hanc penitus ex- 
haurient . 

: : . , caput v. 

. 4 . 

An Christi satisfactio fuerit condigna super abundans et ad juris apices . 

. 1 , . * , 

Aliud est Christi satisfactionem fuisse condignam , aliud fuisse super- 
abundantem , et aliud fuisse ad apices juris . Satisfactionem Christi fuis- 
se condignam , idem est ac fuisse aequivaleniem seu sufficientem coram 
Deo pro peccatis nostris ; ita ut tantum per illam honoris irato Deo resti- 
tutum sit , quantum injuriae eidem Deo peccatum intulit . Fuisse autem 
superabundantem significat non modo fuisse sufficientem , sed magis etiam 
placare valuisse Deum , si magis pro peccatis nostris provocatus ad ira- 
cundiam fuisset . Ac tandem fuisse satisfactionem illam ad juris apices , 
idem est ac fuisse ex toto rigore justitiae , omnesque ad perfectam justi- 
tiam requisitas conditiones in ea intercessisse . 

Conditiones autem quae ad perfectam justitiam requiruntur, quam- 
vis multae soleant a Theologis assignari , nos tamen ad quatuor dumtaxat 
illas reducemus quae hac concluduntur definitione : Est aequivalenlis ho- 
noris redditio ei qui laesus est , ex propriis et alias indebitis . Ex qua 
definitione intelligimus accuratam satisfactionem esse debere . 1. aequiva- 
lentem . 2. ad alterum . 3 . ex propriis . 4 * ex alias indebitis . Esse debet 
aequivalens , hoc est, ut tantum reddatur quantum fuit ablatum; quo- 
niam satisfactio est actus justitiae commutativae . Debet esse ad alterum > 
quia quum satisfactio sit proprie redditio , nemo sibi ipsi reddere dicitur . 

de lib. arb. cap. io. Unicus , inquit , Dei filius , diabolum quem seni ~ 
per sub legibus suis habuit et habebit , homine indutus etiam homini 
subjugavit : nihil ei extorquens violento dominatu , sed superans eum le- 
ge justitiae. Cyrillus alex. lib. i. de Fide ad Reginas ait: Solus suf- 
ficit qui super omnes est . Leo M. scrm. de Pass. Ad dominationem dia- 
boli destituendam magis usus est justitia rationis , quam potestate virtu- 
tis . IV. accedit et ratio . Persona Christi divina erat , adeoque infinitae 
virtutis et dignitatis . Actiones ejus humanae quamvis secundum physi- 
cam cntiiatem essent finitae , ex quo tamen humanitas subsistentiam a di- 
vina persona haberet , et ipsae dignitatis erant infinitae . Sullicienter itaque 
actionibus suis humanis pro nobis satisfecit . 

Prob. ait. pars prop. I. Scripturis. Ad Rom. cap. 5 . v. i 5 . scribit 
Apostolus : Non sicut delictum , ita et donum : si enim unius delicto 
mulli mortui sunt : multo magis gratia Dei , et donum in gratia uni- 
us hominis Jesu Christi in plures abundavit . Et v. 20. subdit : Ubi 
abundavit delictum , superabundavit gratia . II. ex PP. Cyrillus hierosol. 
Catecli. i 3 . ait : Non tanta erat peccantium iniquitas , quanta pro illis 
morienlis justitia . Non tantum nos peccavimus , quantum ille juste e- 
git . Chrysostomus Iloni. 12. in Ep. ad Rom. inquit: Mullo plura iis 
quae debebamus dependit Christus : atque adeo tanto plura , quanto ma- 
re immensum ad pusillam guttam collatum majus esse possit . Leo M. 
serm. 12. de Pass. Effusio pro injustis sanguinis justi tam potens fuit 
ad privilegium , tam dives ad pretium, ut si universitas captivorum in 
redemptorem suum crederet , nullum tyrannica vincula retinerent : quo- 
niam , sicut Apostolus ait : Ubi abundavit peccatum , superabundavit et 
gratia . Similia habent Bernardus et alii . 

CONCLUSIO II. 


Satisfactio Christi fuit ad strictos juris apices . 

Prob. Conditiones singulae ad satisfactionem de toto rigore justitiae 
requisitae quas ab initio recensuimus, inveniuntur in Christi satisfactione . 
Et I. fuisse illam aequivalentem , imo et superabundantem satis ex supe- 
riori conci, demonstratum remanet . 

II. sed fuit etiam ad alterum . 1. enim si satisfactio consideretur pro- 
ut a Christo oblata fuit Patri ac Spiritui sancto , nemini dubium quin 
fuerit ad alterum , quum persona Filii alia sit a persona Patris et Spiri- 
tus sancti . 2. fuit ad alterum quoque si spectetur quatenus ab huma- 
nitate exhibita fuit Verbo , humanitas quippe realiter distinguitur a divino 
Verbo . 3 . demum eadem satisfactio fuit ad alterum etiamsi consideretur 
exhibita in carne ab ipsa Verbi persona . Nam Verbum cum natura ac 
voluntate humana non solum Patri ac Spiritui sancto , sed et sibi ipsi in 
divina natura considerato et in divina voluntate ac operatione satisfecit 
prout persona erat offensa . Et quemadmodum non repugnat ut idem Ver- 
Tom. IV. Marcellius Theol. 39 

bum dicatur mittens et missus , jubens et obtemperans , ob naturae 
voluntatis ac operationis diversitatem j ita eadem de caussa non repugnat 
ut idem Verbum dicatur persona offensa et persona satisfaciens . 

III. fuit insuper ex propriis. Johan. siquidem cap. io. v. 17. sic 
Christus loquitur : Ego pono animam meam , ut iterum sumam eam . 
IStemo tollit eam a me : sed ego pono eam a me ipso . Et S. P. Au- 
gustinus lib. i 3 . de Trin. cap. i 4 - Humana , inquit , pro nobis passus 
est , quia homo erat : sed si noluisset , etiam hoc non pati potuisset , 
quia et Deus erat . Praeterea satisfecit Christus suis actionibus, orationibus 
nempe jejuniis sanguine ac morte : quae actiones suae erant et propriae, 
quoniam habebat in illas liberum ac singulare dominium . Ac denique per- 
sona satisfaciens erat proprie persona Christi : opera autem per quae sa- 
tisfecit erant quoad entitatem humanitatis quae a divina persona regeba- 
tur; adeoque erant sub illius jure ac potestate. 

IV. satisfecit etiam ex alias indebitis. 1. quoniam etsi Christus Pa-. 
tris voluntati subdere se teneretur eo quod secundum humanitatem rationa- 
lis esset creatura , tamen quum innocens esset et impollutus , non teneba- 
tur esurire sitire sanguinem fundere ac mori . Hoc ex debito , scribit An- 
selmus lib. 2. cur Deus homo cap. 2. Deus non exigebat ab illo : quo- 
niam namque non erat peccatum in illo , non debebat mori . 2. operatio- 
nes per quas Christus satisfecit quum ex divina persona proficiscerentur , 
valoris ac pretii erant infiniti . Quod vero infinitum est, omnes explere po- 
test titulos $ proindeque explere poterat titulum quoque satisfactionis. 3 . 
nec obstat quod omnia quae habuit Christus acceperit a Patre, juxta illud 
Johan. cap. 17. v. 10. Mea omnia tua sunt . Nam quum Christus Patri 
coaeternus esset atque consubstantialis , dona omnia a Patre sibi collata in 
jus Filii ita transierant , ut essent sua propria omnique debito soluta . 
Hinc ajebat Christus quod vitam habuerit a semetipso , quod liberam ha- 
beret ponendi animam facultatem , et quod in manu ejus omnis carnis 
esset potestas . 

V. deinum quod Pater nihil gratiose remittere satisfacienti voluerit 
de debito quod homo per peccatum contraxit , fuse a nobis demonstratum 
est huj. lib. cap. 1. conci. 3. 

Adversariorum difficultates enodantur . 

Obj. 1. adv. 1. part. prioris tlies. Apostolus ad Colos, cap. 1. v. 24. 
tradit se adimplevisse in corpore suo quae passioni Christi deerant ; ait 
namque : Adimpleo ea quae desunt passionum Christi in carne mea , pro 
corpore ejus quod est Ecclesia . Non fuit ergo aequivalens Christi satis- 
factio . II. indiguit Christus orare ut satisfactio ejus acceptaretur a Patre , 
ut scribit idem Paulus ad Hebr. cap. 5 . Qui in diebus carnis suae pre - 
ces supplicationesque ad eum , qui possit illum salvum facere a morte , 
cum clamore valido , et lacrymis offerens , exauditus est pro sua reve- 
rentia . Ubi ergo est satisfactionis suflicienlia ? III. quum ad perfecte sa- 

tisfaciendum actio requireretur infinita , et Christi actio utpole humana 
pretii ac valoris esset finiti , non satis fuit ad Deum placandum . IV. nec 
dici potest Christi actiones satisfactorias infiniti fuisse valoris ratione per- 
sonae . Nam ut actiones illae infinitae essent , debuisset ipsa Christi perso- 
na se passioni subjicere, quod repugnat. V. licet divina persona subsisten- 
tiam tribuerit humanitati, non proinde tamen humanae naturae actiones in- 
finiti fuere valoris ; quemadmodum etsi mundi creatio opus sit totius Tri- 
nitatis , non est tamen actio infinita . 

Resp. ad i. Si aliquid satisfactioni Christi defuit , fuit quidem ex 
parte nostra , non ex parte sui . Nam quae passus est Christus, pretii erant 
ac valoris infiniti ; atque idcirco promeruerunt nobis vitam aeternam . 
Verum ut illam actu consequamur, non satis est passio a Christo pro re- 
medio nostro instituta , sed praeterea requiritur ut passio illa nobis ap- 
plicetur : quae applicatio fieri a nobis debet per bona opera ac exercitium - 
virtutum . Quare cum inquit Apostolus se adimplere quae desunt passio- 
num Christi in corpore suo, idem est ac si dicat se conatus omnes impen- 
disse ut Christi passio per se sufficiens et perfectissima ad propriam sa- 
lutem sibi applicaretur . Hinc ait , in carne mea . Deinde quando nos pa- 
timur, Christus pati censetur in nobis velut caput in membris . Paulus ergo 
adimplebat in carne sua quae Christo patienda supersunt in membris suis : 
et ideo addit , pro corpore ejus , quod est Ecclesia . Responsionem cla- 
rius exponet doctorum aquila Augustinus in Psal. 86. Videte quid dixit 
Apostolus : quia in ipso Christus patiebatur . Ut adimpleam . , inquit , 
quae desunt pressurarum Christi in carne mea . Ut adimpleam : quid ? 
Quae desunt . Cui desunt ? Pressurarum Christi . Et ubi desunt ? In 
carne mea . Numquid aliquid pressurarum deerat in illo homine , quod 
factum est Verbum Dei , nato de Maria virgine ? Passus enim est 
quidquid pati deberet , ex sua voluntate , non ex peccati necessitate : et 
videtur quia omnia . In cruce enim positus accepit acetum ultimum , et 
ait , Perfectum est . 

Ad a. Caussae cur Christus in diebus carnis suae oraverit, multae fue- 
runt , easque attigimus capite postremo superioris libri . Non oravit tamen 
ut Pater satisfactionem ab eo oblatam acceptatione sua sufficientem redderet. 

Ad 3. Quum actiones per quas Christus satisfecit, ab humana natura 
quae finita erat profluerent , ratione enlitalis utique erant finitae . Ast eae- 
dem actiones quum essent personae divinae quae humanitati subsistentiam 
tribuebat, valoris erant ac pretii infiniti . Quod si quis non satis percipiat, 
animadvertat actiones illas factas fuisse ab homine Deo , ab illo videlicet 
homine cujus hypostasis quum esset divina , ad jus suum omnia opera 
humana trahebat; adeoque opera illa humana, opera revera erant Dei; un- 
de vera est haec propositio , Deus pro nobis passus ac mortuus est . Ope- 
ra autem Dei sunt infiniti valoris . Quapropter etsi actiones Christi satisfa- 
ctoriae ratione entitatis essent finitae , infinitae tamen erant moraliter ac 
ratione valoris ; 

Ad Ut Christus actionibus suis satisfaceret Deo utique divina 

persona quae in eo erat se passioni subjecit , quoniam semetipsum exina- 
nivit . Sed exinanitio illa non ex parte divinitatis quae immutabilis est , 
sed ex parte se tenet humanitatis : quapropter Apostolus ait Christum semet- 
fpsum exinanisse, quatenus formam accepit servi , et in ea factus est obe- 
tliens usque ad mortem . 

Ad 5. Latum est inter creationem et opera satisfactionis discrimen . 
In operibus satisfactionis suppositum divinum est quid intrinsecum illis . 
In ceteris autem actionibus suppositum divinum est quid extrinsecum . 

Ob}. a. adv. ait. prop. partem . Si Christi passio fuisset ad propitian- 
tium superabundans , fuisset plane superflua : quod affirmare absurdum est . 
Et revera ratio cur satisfactio per Christum dicitur superabundans, est quo- 
niam vel una sanguinis guttula sufficiens quum esset , totum voluit effun- 
dere sanguinem , ac erneis subire patibulum . Hoc autem repugnat Scri- 
pturae dicenti : Oportuit pati Christum , et intrare in gloriam suam . 

Resp. Una sanguinis Christi guttula in se inspecta sufficiens procut- 
dubio erat ad Deum pro peccatis nostris placandum ; quum enim sanguis 
esset humanitatis subsistentiam a Verbo habentis , pretii erat infiniti . Et 
quoniam non unam guttulam, sed totum effundere voluit sanguinem , hinc 
jure affirmant Catholici satisfactionem illam fuisse superabundantem . Nec 
proinde sequitur fuisse superfluam , quoniam totius sanguinis facienda erat 
effusio ad infinitae Dei charitatis erga lmmanum genus manifestationem ► 
Addit et aliam caussam Auctor serm. 3a. inter supposititios augustinianos r 
alias joj. de Temp. ejusdem Augustini: Mors nisi a morte superari non 
poterat ; ideo mortem Christus sustinuit , ut injusta mors justam vince* 
rct mortem , et liberaret nos juste , dum pro cis occidebatur injuste . Vo- 
luit praeterea Deus Christi filii sui totius sanguinis effusionem et mortem* 
ut utiliter sciremus quaenam sit poena peccati, qualia ex Adae praevarica^ 
tioite consecuta sint damna, et quantum divinam timere debeamus justitiam . 
Aliae assignari possunt caussae , quas brevitati consulens omitto . Non fuit 
ergo superflua totius Christi sanguinis effusio et mors . Quod autem dicat 
Scriptura , Oportuit puti Christum elc. non demonstrat necessariam fuisse 
illius mortem, nisi supposito Dei decreto cui sponte se subdidit Christus . 

Obj. & corit- ait. tlies. Christi satisfactio non fuit ad alterum : quo- 
niam etiam prout homo, est verus ac naturalis Dei filius, et aliquo sensu 
dici quoque potest Dei servus .. Pater autem et filius , servus et dominus 
tina eademque moralis censentur persona . Quomodo ergo satisfecit Christus 
ad alterum ? 11. sed neque ea satisfactio fuit ex propriis . Nam Christus 
actionibus 1 satisfecit humanitatis . Hae autem quum essent actiones creatae* 
non erant Christo propriae-, sed sub dominio totius Trinitatis . III. deni- 
que nec fuit satisfactio ex alias indebitis ; quoniam quum essent creatae , 
variis titulis actiones satisfactoriae debebantur Deo, puta titulo gratitudinis, 
obedientiae, justitiae ete: 

Resp. ad f. Filius et pater , servus et dominus censentur una persona 
moralis sub eo respectu quo distinctum non habent dominium , non absolu- 
te . Naim q.uamdiu filius est sub potestate parentum, eorum yeluli pars repu-- 

tatur . Similiter el servus quamdiu est sub heri potestate . Si autem filius 
bona habeat castrensia , si servus propriam habeat pecuniam , habent hac 
in parte dominium diversum ille a parentibus, hic ab hero j proindeque 
diversae personae sunt etiam moraliter . Christus quatenus homo actiones 
habebat sibi peculiares sub ejus dominio ac potestate , atque idcirco di- 
versum a Patre et Spiritu sancto habuit dominium . Porro Patri ac Spiri- 
tui sancto satisfecit actionibus illis humanis sibi propriis . 

Ad a. Actiones humanae Christi ita erant sub dominio Trinitatis , ut 
a Christo per propriam agente voluntatem eligerentur : quod satis est ut 
dicamus satisfecisse ex propriis . Nam ut actio humana propria sit alicujus, 
sufficit ut per liberam voluntatem eliciatur , isque agens se ad operandum 
libere determinet . Hinc actiones tum naturales tum supernaturales homi- 
nis , propriae ipsius dicuntur, quamvis ad naturaliter agendum simultaneus 
Dei concursus , el ad agendum supernaturaliter divina gratia requiratur . 
Etsi ergo humanae Christi actiones utpote creatae sub dominio essent to- 
tius Trinitatis, nihilominus quoniam illas libere sua voluntate eliciebat, ad 
easque libere se determinabat, actiones illae erant Christi propriae, sui ju- 
ris , et sub ejus potestate : atque ita satisfecit ex propriis . . 

Ad 3. Actiones humanae Christi variis titulis debebantur Deo , non 
absolute, sed hypotetice . Supposito nempe quod voluerit actiones illas eli- 
cere, easque in pretium offerre redemptionis, actiones illae certe variis ti- 
tulis Deo debebantur . Sed absolute loquendo poterat Christus actiones il- 
las non elicere, quoniam in eas plenissimum habebat dominium ; praeser- 
tim cum actiones satisfactoriae essent ut plurimum supererogationis . Hinc 
absolute loquendo poterat Christus non circumcidi , non esurire , non siti- 
re , non in crucis ligno mori : ac proinde satisfecit cx alias indebitis . 

caput vi. 

An et quomodo Christus sit redemptor omnium < 

Quum in singulis N. Testamenti paginis tegatur Christum mortuum es- 
se pro omnibus, dicente Apostolo in 2 . ad Cor. cap. 5. Unus pro omni- 
bus mortuus est, et in r. ad Tiur. cap. 2 . Dedit redemptionem semetipsum 
pro omnibus , et sic porro aliis in locis ; nemo est Christianorum qui hanc 
propositionem , Christus est redemptor omnium , veram esse non fatea- 
tur . Ast non eodem modo a singulis intelligitur vox illa , omniunt . Cal- 
viniani, quique cum illis faciunt vocem illam , omnes , ad solos restringunt 
praedestinatos ; ita ut sensus sit : Christus est redemptor omnium prae- 
destinatorum ; tenent quippe reprobos non fuisse a Christo redemptos ♦ 
Quod si quis objiciat non raro reprobos percipere effectus redemptionis ,, 
gratiam scilicet tum actualem tum etiam habitualem licet ad tempus-,' 
respondent ex eo non sequi esse a Christo redemptos : quoniam etsi justi- 
ficati dicantur, justi tamen et amici Dei numquam revera sunt; quum De- 
us semper imputet illis propria peccata, ad differentiam electorum- quibus 

nuraquam Deus peccata quantumvis gravia imputat : atque idcirco isti , 
inquiunt , non illi sunt a Christo redempti . Ita Calvini discipuli . 

Nonnulli e contra antiquissimi haeretici ap. Tertullianum lib. de Came 
Christi cap. autumarunt vocem, omnes , in ea propositione non modo 
comprehendere omnes et singulos homines , sed angelos quoque aposta- 
tas ac perduelles. Erroris hujus complures veteres accusant etiam Orige- 
nem , quod docuerit fixam adhuc non esse daemonum sortem . Immo pe- 
jorem adhuc tribuunt Origeni sententiam , Christum nempe sanguinem su- 
um etiam in astrorum fudisse redemptionem ; existimavit enim Origenes 
astra animata esse, ac ratione libertateque praedita . 

Catholici demum inediam inter Calvinianos et Origenistas sectantes 
viam, certa fide tenent Christum esse redemptorem omnium hominum non 
solum electorum, sed et reproborum ; non vero angelorum , multoque mi- 
nus astrorum . Atque in hoc adstruendo dogmate unanimi consensione 
conspirant . Sed ubi sermo est de modo quo Christus est redemptor o- 
mnium , dissociantur ad invicem Theologi . 

Ludovici Molinae discipuli arbitrantur Christum pro omnibus ac sin- 
gulis hominibus in individuo aequaliter mortuum esse : ac proinde aequa- 
liter esse redemptorem omnium sive electorum sive reproborum . Nec mi- 
rum . Putant enim ipsi ob merita Christi applicari singulis sive electis si- 
ve reprobis auxilia ad aeternam salutem sufficientia , gratiam rejicientes ab 
intrinseco efficacem . Unde juxta illorum doctrinam ratio cur electi salvi 
fiunt, non reprobi, est quoniam illi, non isti auxiliis sufficientibus ad bo- 
num agendum et perseverandum necessariis utuntur . 

Non ita Thomislae . Duplicem distinguentes hi voluntatem in Deo, an- 
tecedentem et consequentem, atque hanc efficacem et absolutam existiman- 
tes contra quam faciant Moliniani , ut de Dei voluntate agentes dixi- 
mus , docent Christum mortuum esse pro omnibus ac singulis hominibus 
attenta voluntate antecedenti , pro solis autem electis secundum volunta- 
tem consequentem . Nam si eadem, inquiunt, voluntate absoluta et efficaci 
pro omnibus indiscriminatim mortuus esset , i. petiisset specialia illa auxi- 
lia quae reprobis licet aliquando justificatis necessaria sunt ad perseveran- 
dum . 2. Postulasset quoque efficaciter ut conferrentur actu supernaturalia 
auxilia ad salutem necessaria infantibus in matrum utero decedentibus , in- 
fidelibus infidelitate negativa laborantibus, peccatoribus obduratis et in ma- 
lo obcaecatis . Ast vero pro his omnibus minime Christus efficaciter ora- 
vit , neque enim actu supernaturalia dona percipiunt j unde concludunt: 
Mortuus est Christus pro singulis hominibus attenta voluntate anteceden- 
ti , pro electis autem attenta voluntate consequenti . 

Bene habent . Sed augustinianae scholae discipuli Thomistarum sen- 
tentiae, quam ultro admittunt, aliquid addunt. Quod ut intelligatur , in me- 
moriam revocanda est idea voluntatis antecedentis et consequentis quam 
Augusiinenses habent , quamque tradidimus agentes de voluntate Dei cap. 
i. Ibi diximus voluntatis antecedentis effectum esse ordinis impositionem , 
consequentis autem esse ejusdem ordinis exeeutionem . Porro impositio or- 

(linis dicit jus accedendi ad Ecclesiam , audiendi Evangelium , percipiendi 
sacramenta et gratiam etc. quae omnia Christus morte sua promeruit, qua- 
tenus obtulit pretium aequi valens Patri pro nobis . Ordinis vero executio 
et complementum invenitur , ubi homines audiunt revera Evangelium , ac- 
cedunt ad Ecclesiam , sacramenta percipiunt , gratiam habent ac perseve- 
rantiam finalem . Christus itaque mortuus est pro omnibus nemine exce- 
pto hominibus , attenta voluntate antecedenti sensu mox explicato ; volun- 
tate autem consequenti mortuus est pro solis electis, quoniam istis tantum 
applicantur instituta media usque ad perseverantiam finalem per quam sa- 
lutem consequuntur aeternam . Ex his sequitur nonnullos Theologos non 
bene affirmare Christum pro electis efficaciter , pro reliquis autem ineffi- 
caciter esse mortuum . Nam voluntas etiam antecedens efficax est et abso- 
luta comparate ad effectum sibi proprium et immediatum j voluit quippe 
Christus absolute et efficaciter ordinem constituere complectentem aeter- 
nae salutis caussam ; quamquam inefficax dici potest comparate ad ordinis 
executionem voluntatis consequentis objectum . Sed tempus est ut adver- 
sarios adoriamur ; unde sit 

CONCLUSIO L 

Christus pro omnibus ac singulis hominibus mortuus est , non autem 
pro daemonibus , sed neque pro astris . 

Prob. prior prop. pars ex Scripturis. Johan. cap. 3 . v. 16. legitur : Sic 
Deus dilexit mundum , ut jilium suum unigenitum daret ... Non enim 
misit Deus Jilium suum in mundum , ut judicet mundum , sed ut sal- 
vetur mundus per ipsum . Porro in mundo una cum praedestinatis sunt 
etiam reprobi . Apostolus in 2. ad Cor. cap. 5 . Unus pro omnibus mortu- 
us est . Ad Tim. 1. cap. 2. Dedit redemptionem semetipsum pro omnibus . 
Ibid. cap. 4 - V. 10. Qui est salvator omnium hominum , maxime fidelium $ 
quae postrema verba satis demonstrant ri omnium hominum , reprobos 
ac praedestinatos significare . Si namque Christus salvator est maxime fide- 
lium , igitur aliquo sensu est etiam salvator infidelium . Idem Apostolus 
in 2. ad Cor. cap. 5 . Si unus pro omnibus mortuus est , ergo omnes 
mortui sunt . Et pro omnibus mortuus est Christus . Pro iis ergo mor- 
tuus est Christus qui mortui erant ob Adami delictum . Porro non prae- 
destinati solum, sed et reprobi originale contrahunt peccatum . Hinc Augu- 
stinus lib. 6. cont. Julian. cap. 4. Ex hoc probavit ( Apostolus ) omnes 
mortuos esse , quia pro omnibus mortuus est unus . Impingo, inculco , in _ 
fercio recusanti : accipe , salubre est , nolo moriaris . Unus pro omnibus 
mortuus est , ergo omnes mortui sunt . Vide quia consequens esse vo- 
luit , ut intelligantur omnes mortui , si pro omnibus mortuus est . II. ex 
PP. Clemens alex. lib. 7. Strora. ait de Christo : Nunquam servator ha- 
bet odio homines , qui etiam propter suam excellentem benignitatem et 
in homines charitatem non despecta carnis humanae imbecillitate , sed 

ea indutus , ad communem venit hominum salutem . Athanasius llb. de 
Incarn. Mortuus est ad omnium redemptionem . Cyrillus hierosoh Catech. 
3 . Orbis universi peccata suscipiens , mortuus est . Gregorius nazianz. 
Orat.* 25 . Per quos ( dolores Christi , ) omnes reformati sumus , nullo 
penitus excepto qui eidem Adamo participavimus . Ambrosius lib. de 
Parad. cap. 8. Venerat Jesus omnes salvos facere peccatores , etiam cir- 
ca impios ostendere suam debuit voluntatem . Et ideo nec proditurum 
debuit praeterire , ut adverterent omnes quod in electione etiam prodi- 
toris sui servandorum omnium insigne praetendit . Hieronymus in 2. ad 
Cor. cap. 5 . Solus , inquit , inventus est , qui ut immaculata hostia pro 
omnibus qui erant in peccatis mortui , offerretur . Infinitus essem si omnia 
S. P. Augustini loca ad rem facientia alferre vellem. Seligam aliqua . Enarr. 
in Psal. 98. docet Christum redemisse etiam carnifices , quoniam pro 
illis oravit. In Psal. 61. affirmat Christum e cruce pendentem sitisse sa- 
lutem illorum quibus sanguis ejus non profuit. In Psal. 95. tradit Chri- 
stum esse redemptorem illorum quos in fine saeculi judicaturus est. Ac 
demum in Psal. io 3 . scribit: Ut autem et decoram ( animam humanam ) 
faceret , audeo dicere , amavit et foedam . Quid est , amavit et foedam ? 
Etenim Christus pro impiis mortuus est . Quam vitam tibi servat justi - 
ficato, qui suam mortem donavit et impio ? Et in Psal. 148. Quis 
mortuus est ? Unicus . Pro quibus mortuus est P Utinam pro bonis , 
ulinam pro justis . Sed quid ? Etenim Christus , ait Apostolus , pro im- 
piis mortuus est . Qui donavit impiis mortem suam , quid servat justis 
nisi vitam suam? 3 . Ratione Fides justificatio aedonum quodlibet super- 
naturale in statu naturae lapsae non datur hominibus nisi ex meritis san- 
guinis Christi tamquam fructus redemptionis : Etiam reprobi non raro fi- 
dem habent et justificationem et alia supernaluralia dona , excepta finali 
perseverantia : Igitur et ipsi redempti sunt a Christo . Merito ergo Triden- 
tina synodus cont. Calvinistas sess. 6. cap. 3 . inquit : Etsi ille pro o- 
mnibus mortuus est , non omnes tamen mortis ejus beneficium recipiunt ; 
sed ii dumtaxat quibus meritum passionis ejus communicatur . Et Inno- 
centius X. celebrem damnavit propositionem , Semipelagianum est dicere 
Christum pro omnibus omnino hominibus mortuum esse , aut sanguinem 
fudisse . 

Prob. altera pars. I. si Christus mortuus esset pro daemonibus , an- 
gelicam assumere debuisset naturam ; unde Origenes qui in ea erat opi- 
nione , Comm. in Johan. ajebat : Manifeste homo hominibus , angelus 
angelis factus est . Quod idem jam dixerant veteres haeretici apud Ter- 
tullianum lib. de car. Christi : Angelum gestavit Christus . Qua ratione . 
Qua et hominem . Ast ChrisLus angelicam non assumpsit naturam, dicen- 
te Apostolo ad Hebr. cap. 2. v. iG. Nusquam enim Angelos apprehen- 
dit , sed semen Abraliac apprehendit . II. si Christus pro malis angelis 
mortuus esset , Deus intuitu sanguinis Filii sui illis pepercisset ut cum 
hominibus fecit ,* fuit quippe propitiatio pro peccatis . Verum Deus an- 
gelis peccantibus non pepercit , sed rudentibus inferni detractos in tar - 

tarum tradidit cruciandos in judicium reservari , scribit Petrus in 2. Ep. 
eap. 2. 4. III. Christus mortuus est pro illis quos originale inquinave. 

rat peccatum, ut docet Apostolus 1, ad Cor. cap. 5. v. 14. et pro illis 
quorum fuit mediator, juxta cumdem ia 1. ad Tim. cap. 2. v. 6. dae- 
mones autem non contraxerunt in Adam originale peccatum ; Christus ve- 
ro dicitur mediator hominum , non angelorum. Hinc Tertullianus lib. pro- 
xime laudato: Homo perierat , hominem restitui oportuerat . Ut ange- 
lum gestaret Christus , nihil tale de caussa est . Nam etsi angelis per- 
ditio deputatur ... numquam tamen illis restitutio repromissa est . Nul- 
lum mandatum de salute angelorum suscepit Christus a Patre . Qui- 
bus in verbis aliae continentur adversus Origenistas rationes . 

Prob. pars, tertia iisdem mox allatis argumentis . Deinde falsum est 
astra esse animata et ratione ac libertate praedita . Denique Origenes et 
alii qui id affirmarunt, errore notati sunt ab Ecclesia, 

. , ' ' CONCLUSIO II. . 

. % ■ • 

Christus mortuus non est aequaliter pro omnibus in sensu moliniano , 
bene vero in sensu discipulorum SS. Augustini et Thomae . 

' ' * % * 1 » 

Prob. prima thes. pars. Diversimode mortuus est Christus pro electis 
ac pro reprobis: quod palet I. Scripturis. Johan. enim cap. 17. Christus 
speciali quodam titulo oravit pro electis : Non pro mundo rogo , sed pro 
his quos dedisti mihi. Apostolus in 1. ad Tim. cap. 4* v* 10. Spera- 
mus , inquit , in Deum vivum , qui est salvator omnium hominum , ma- 
xime fidelium . Idem ad Ephes. cap. 5. Christus dilexit Ecclesiam , et 
seipsum tradidit pro ea , ut illam sanctificaret , mundans lavacro aquae 
in verbo vitae , ut exhiberet sibi gloriosam Ecclesiam , non habentem 
maculam aut rugam. II. ex PP. M. Augustinus lib. 21. de C. D. cap. 
24. scribit : Si ( Ecclesia ) de aliquibus ita certa esset , ut qui sint illi , 
etiam nosset , qui licet adhuc in hac vita sint constituti , tamen prae- 
destinati sunt in aeternum ignem ire cum diabolo ; tam pro eis non ora- 
ret , quam nec pro ipso . Sed quia de nullo certa est , orat pro omni- 
bus dumtaxat hominibus inimicis suis in hoc corpore constituti f : nec ta- 
men pro omnibus exauditur . In Psal. 87. Solis praedestinatis ad aeter- 
nam salutem , non autem omnibus hominibus , nec ipsis inter quos facta 
sunt , ejus bona opera profuerunt . Tract. 52. in Johan. ad illa verba, 
Omnia traham ad mcipsuni , inquit : Si omnia ipsi homines intelligen- 
di sunt , omnia praedestinata ad salutem possumus dicere : ex quibus 
omnibus ait nihil esse periturum , cum supra de suis Ovibus loqueretur . 
S. Prosper in resp. ad object. 1. Vincent, inquit : Cum itaque propter unam 
omnium naturam , et unam omnium caussam a Domino nostro in veri- 
tate susceptam , recte omnes dicantur redempti , et tamen non omnes a 
captivitate fint eruti, redemptionis proprietas haud dubie penes illos 
est , de quibas princeps mundi missus est foras . III. ex Conciliis. Sy- 
Tom. IV. Marcellius Theol. 4° 

nodus quippe Valentina saec. IX. celebrata , ad quam trium provinciarum 
antistites convenerunt cuique praefuit S. Rhemigius iugdunensis , haec ha- 
bet cap. Item de redemptione sanguinis Christi , propter nimium er- 
rorem qui de hac caussa exortus est , ita ut quidam , sicut eorum scri- 
pta indicant , etiam pro illis impiis qui a mundi exordio usque ad pas- 
sionem Domini in sua impietate mortui et aeterna damnatione puniti 
sunt t effusum definiajit contra illud propheticum , Ero mors tua , o mors : 
morsus tuus , o inferne : illud nobis simpliciter et fideliter tenendum, 
ac docendum placet juxta evangelicam et apostolicam veritatem , quod 
pro illis datum pretium teneamus , quibus ipse Dominus noster dicit : 
Sicut Moyses exaltavit serpentem in deserto ; ita exaltari oportet filium 
hominis , ut omnis qui crediderit in ipso , non pereat , sed habeat vi- 
tam aeternam . Eodem saec. IX. eamdem tenuit fidem ecclesia lugdunen- 
sis , ut constat ex lib. De tenenda Scriptur. veritate , ubi haec occurrunt : 
Catholica fides tenet et Scripturae S . veritas docet , quod omnibus cre- 
dentibus ... et Ecclesiae incorporalis vere Dominus et Salvator noster 
sit passus . De infidelibus vero eadem constantia definit : Cesset haec no- 
va et inaudita praesumptio , ut nullus hominum etiam impiorum et 
apud inferos irrevocabiliter damnatorum fuerit , pro quo Christus passus 
non fuerit j cum pro solis his defunctis passionem sustinuerit , qui eum 
dum in corpore viverent , fideliter venturum crediderunt . Hoc itaque 
est catholicum , hoc fide Ecclesiae ab initio commendatum . Haec sane 
nisi de redemptionis explicentur inaequalitate, non video quomodo catho- 
lice intelligi queant . Concilium Tridentinum sess. 6. cap. 3. Verum , et- 
si ille pro omnibus mortuus est , non omnes tamen mortis ejus beneficium 
recipiunt j sed ii dumtaxat , quibus meritum passionis ejus communica- 
tur . Et Catechismus Rom. p. a. cap. 4* Si ejus virtutem inspiciamus , 
pro omnium salute sanguinem a Salvatore effusum fatendum est : si 

autem fructum quem homines ex eo perceperunt , ad multos tantum eam 
utilitatem pervenire facile intelligemus . Certum est itaque non aequali- 
ter Christum pro electis ac reprobis fuisse mortuum , ut Molinistae con- 
tendunt . IV. ideo Moliniani tenent Christum aequaliter mortuum esse pro 
omnibus , quoniam arbitrantor singulis hominibus auxilia conferri ad salu* 
tem sufficientia ex meritis Christi . Hoc autem falsum esse demonstrabimus 
in Tractationibus de gratia . 

Prob. altera pars. I. Scripturis . Apostolus ad Rom. cap. 3. v. 25. 
Quem proposuit , inquit , Deus propitiationem per fidem in sanguine 
ipsius. Ubi Apostolus ait propitiationem esse propositam, satis ostendit re- 
demptionem esse nobis exhibitam et pro nobis institutam sensu initio 
capitis exposito . Ubi vero addit eam propitiationem nostram esse per fidem 
vel spem vel charitatem in sanguine ipsius , quid aliud innuit nisi insti- 
tuti ordinis exeeutionem ? II. ex PP. M. Augustinus Tract. i. in Ep. Jo- 
han. ait de Christo Domino : Mortem sempiternam ab eis ( inimicis suis ) 
expellebat , prece misericordissima , et potentia praestanlissima . En or- 
dinis institutio . Multi ex eis crediderunt , et dimissus est eis fusus san - 

guis Christi . En ejusdem ordinis executio . Prosper in resp. ad i. object. 
Vincent, inquit : Quod ad magnitudinem et potentiam pretii, et quod ad 
unam pertinet caussam generis humani , sanguis Christi redemptio est 
totius mundi . Et infra : Poculum quippe immortalitatis , quod confectum 
est de infirmitate nostra et virtute divina , habet quidem in se ut omni- 
bus prosit : sed si noti bibitur , non medetur . Et in resp. ad object. g. 
Gallor. Sicut non sufficit hominum renovationi , natum esse hominem de- 
sum Christum , nisi in ipso eodem , de quo ipse ortus est , spiritu rena- 
scantur : sic non sufficit hominum redemptioni , crucifixum esse D. Chri- 
stum t nisi commoriantur ei , et consepeliantur in baptismo ... Cum ita- 
que rectissime dicatur salvator pro totius mundi redemptione crucifixus , 
propter veram humanae naturae susceptionem , et propter communem in 
primo homine omnium perditionem: potest tamen dici pro his tantum 
crucifixus , quibus mors ipsius profuit . Et adhuc clarius sententia super 
9 . capitul. .Qui dicit , quod non pro totius mundi redemptione salvator 
sit crucifixus : non ad sacramenti virtutem , sed ad infidelium respicit 
partem : cum sanguis D. N. J. C. pretium totius mundi sit . A quo 
pretio extranei sunt , qui aut delectati captivitate , redimi noluerunt : aut 
post redemptionem ad eamdem sunt servitutem reversi . III. ex Conciliis 
Valentino , Tridentino, atque Catechismo Rom. supra laudatis . Qtiibus ac- 
cedit S. Thotnae sententia 3. p. q. 49- a * *• a d 3. ita scribentis: Chri- 
stus sua passione nos a peccatis liberavit caussaliter , idest instituens 
caussam nostrae liberationis , ex qua possent quaecumque peccata quan- 
documque remitti , vel praeterita vel praesentia vel futura . Sicut si 
medicus faciat medicinam , ex qua possint quicumque morbi sanari 
etiam in futurum . Loquitur hic S. Thomas de Christi redemptione pror 
ut dicit institutionem ordinis , ut ex sola patet lectione . Ibidem autem a. 
3 . ad 1 . redemptionem quoad instituti ordinis executionem ita summatim 
describit : Passio Christi sortitur effectum suum in illis quibus appli- 
catur per fidem et caritatem et per fidei sacramenta . Et ideo damna- 
ti in inferno qui praedicto modo passioni Christi non conjunguntur , ef- 
fectum ejus percipere non possunt . Juxta hanc ergo doctrinam Christus 
voluntate antecedenti pro omnibus aequaliter mortuus est, quatenus passio 
illius ut caussa quaedam universalis praecessit , remedia instituens quae ad 
quaecumque remittenda valeant peccata ; ut si medicus medicinam para- 
verit qua infirmitates quaecumque sanari possint . Voluntate autem conse- 
quenti mortuus est Christus pro hominibus inaequaliter, quoniam non omni- 
bus ex aequo applicantur salutis aeternae remedia per udem, charitatem, et 
sacramenta . . . 

SCIIOLION. 

Si quis autem quaerat cur Christus qui attenta ordinis institutione 
mortuus est aequaliter pro omnibus, non omnibus tamen redemptionis suae 
conferat beneficia , nil aliud responderi potest nisi quod Augustinus noster 
Jn lib. de correct. et grat. cap. n. olim respondit monachis Adrumetinis 

agens de adjutorio angelo et primo homini collato : Nunc autem quibus 
deest tale adjutorium , nos autem dicemus , tale beneficium , poena pec- 
cati est : quibus autem datur secundum gratiam datur . Sciscitanti vero 
cur secundum gratiam non detur omnibus, quum omnes aequaliter rei sint 
originariae culpae , Iterum atque iterum dicimus , nec nos piget , O homo 
tu quis es qui respondeas Deo ? Inscrutabilia sunt judicia ejus , et in - 
vestigabiles viae ejus . Et hoc adjiciamus : Altiora te ne quaesieris , et 
fortiora te ne scrutatus fueris , cum eodem S. P. lib. de Bono persev. 
cap. i2< 

CAPUT VII. 

Adversariorum argumenta refelluntur . 

\ . . _ ' * 

Obj. i. cont. i-, thes. part. Nihil est in Scripturis ex quo demonstra- 
ri possit Christum mortuum esse pro omnibus . Nam loca illa in qttibuis 
omnes redempti dicuntur per Christi sanguinem , vox , omnes , accipi debcfc 
pro pluribus. Cujus rei innumera sunt in sacris paginis exempla. ‘Sic ad 
Rom. cap. 14. ait Apostolus: Vivo ego , dicit Dominus , quoniam miki 
flectetur omne genu : et omnis lingua confitebitur Deo ; quum tamen 
multae adhuc gentes sint quae idolis genua flectunt . Similiter verba illa 
Johan. cap. 1. Erat lux vera quae illuminat omnem hominem , non ita 
accipienda sunt quasi non sit nullus hominum qui non illuminetur : sed 
quia nisi ab ipso nullus illuminatur , docet Augustinus Ench. cap. 10$. 
Reliqua exempla brevitatis caussa omitto. Quare Fulgentitis in lib. de 
Incarn. et Grat. cap. 3 i. inquit: Est autem familiare divinis eloquiis , ut 
omnes nonnunquam dicant , nec tamen omne humanum genus in ipsis 
omnibus setnper intelligi debere commoneant . II. regula autem a Ful- 
gendo tradita valet praesertim ubi de Christi redemptione Scripturae lo- 
quuntur . Nam eadem Scriptura quae alicubi dicit Christum mortuum esse 
pro omnibus , alibi docet mortuum esse pro solis electis . Ita Mattii, cap. 
•26. v. 28. ait Christus: Hic est enim sanguis meus novi testamenti > 
qui pro multis effundetur . Johan. eap. 10. Animam meam pono pro ovi- 
bus meis : cap. 17. Non pro mundo rogo , sed pro his quos dedisti mi- 
hi . Et Paulus ad Hebr. cap. 9. Christus semel oblatus est ad mullorum 
cxhaurierula peccata . Quae loca intelligenda esse de solis praedestinatis 
nemo non videt . 

Resp. ad 1. Non ideo dicimus redemptionem esse universalem pro 
reprobis ac praedestinatis praecise quod iu divinis Scripturis dicatur Chri- 
stus mortuus pro omnibus . Nam et nos probe novimus non semper vo- 
cem , omnes , rigorosam significare universalitatem , ut exemplis allatis 
et aliis demonstratur . Sed affirmamus Christi redemptionem vere esse uni- 
versalem aliis de caussis. Et 1. ubi 9ermo fit de Christi morte ita vox, 
omnes , enuntiatur , ut singulos significet homines nemine excepto . Nani 
nt cetera mittam, in 1. ad Tim. cap. 4 - ubi Apostolus tradit Christum esse 
salvatorem omnium hominum , maxime fdeliurn , nonne intelligit esse sal* 

valorem electorum ac reproborum ? Praeterea idem Paulus in 2 . ad Cor. 
cap. 5. ait: Si unus pro omnibus mortuus est , ergo omnes mortui sunt. 
Peto a Calviniano , pro quibus juxta allatam sententiam Christus mortuus 
est ? Nempe pro iis qui mortui sunt . Ast mortui sunt omnes nemine pror- 
sus excepto: Igitur mortuus est Christus pro omnibus nemine prorsus ex- 
cepto ; atque adeo in iis similibusque locis vox omnes , veram significat 
universalitatem . 2 . quoniam Scripturae testimonia quae ubi de Christi 
agunt redemptione habent vocem , omnes , de rigorosa universalitate intel- 
liguntur a tota retro antiquitate , et a SS. PP. et a Conciliis quorum lo- 
ca citata vide cap. superiori conci. 1 . 

Ad 2 . Ubi Scriptura tradit Christum mortuum esse pro solis electis, 
lo quitur de redemptione secundum ordinis executionem , non secundum 
ordinis impositionem , ut nos tenemus, redemptionem appellando universa- 
lem . Et rem ita se habere patet tum ex laudatis in argumento locis , ut 
cuique attendenti manifestum est , tum ex Catech. Rom. p. 2 . cap. 4* n * 
24 . ubi loquens de Eucharistia ia<jfuit : Sed verba illa quae adduntur , 
Pro vobis , et pro multis a Matthaeo et Luca , singula singulis sumpta 
sunt , quae tamen S. Ecclesia Spiritu Dei instructa , simul conjunxit : 
pertinent tamen ad passionis fructum atque utilitatem declarandam . 
IS ani si ejus virtutem inspiciamus , pro omnium salute sanguinem a 
Salvatore ejf usum fuisse fatendum erit. Si vero fructum quem homines 
ex eo perceperint cogitemus , non ad omnes , sed ad mullos tantum eam 
utilitatem pervenire. : facile iiUelligemus . Cum igitur , Pro vobis dixit , eos 
qui aderant , vel delectos ex Judaeorum populo , quales erant discipuli, 
excepto Juda , quibuscum loquebatur , significavit . Cum vero addidit , 
Pro multis , reliquos electos ex Judaeis aut gentibus intelligi voluit ... 
Atque huc spectant 'verba illa Apostoli , Christus semel oblatus est ad 
multorum exhaurienda peccata : et quod Dominus apud Johannem di- 
xit , Ego pro eis rogo non pro mundo rogo , sed pro his quos dedisti 
• mihi , quia tui sunt . Sed et alio modo allatum solvi potest argumentum, 
Matthaeum nempe et Apostolum multorum nomine non plures , sed 
omnes nemine excepto intelligere . Nam demonstrato seinel quoti ul>i 
Scriptura de redemptione loquens affirmat Christum mortuum esse pro 
omnibus nemine excepto , si deinceps alibi ait mortuum esse pro multis , 
multorum nomine veniunt omnes . Hujus rei exemplum habes ad Rom. 
cap. 5. v. 1 5. ubi scribens Apostolus , Unius delicto mulli mortui sunt , 
quoniam paullo ante dixerat omnes nemine excepto mortuos esse in Adam , 
liic multorum nomine inlelligit omnes . Vide Augustinum lilx 3. cont. Jul. 
cap. 3. lib. 2 . de Nupt. et Cone. cap. 33. et quae nos agentes de pec- 
cato originali scripsimus . 

Obj. a. adv. eamd. conci, pariem. Locus alter pro redemptione uni- 
versali est versus secundus capitis pariter secundi Ep. 1 . Johannis, ubi le- 
gitur : Ipse est propitiatio pro peccatis nostris : non pro nostris autem 
tantum , sed et pro totius mundi . Ast verba haec ad solos restringenda 
esse praedestinatos tradit S. P. Augustinus Tract. 1 . in Ep. Johan. mun- 

di nomine solam intelligendo Ecclesiam . EtTract. no. in eumd. Johan. Pro 
isto mundo , inquit , non rogat: neque enim qui sit praedestinatus , igno- 
rat . II. nec aliler juxta Augustini principia credere possumus . Nam in 
iib. 21. de C. D. cap. 24* docet Ecclesiam non oraturam pro reprobis , 
si qui reprobi in hac vita sunt cognosceret . Quare Christus cui cognitus 
est numerus electorum , redimere minime voluit reprobos . 111. hinc uni- 
versa gallicana ecclesia saeculo IX. credidit Christum mortuum esse pro so- 
lis electis . Quum enim an. 853. Hincmarus Rhemensium episcopus conci- 
liabulam quoddam adversus Gotheschalcum orbacensem convocasset , in quo 
quatuor prae ceteris capitula edidit redemptionem definientia universa- 
lem , contra capitula illa insurrexerunt Prudentius cum sua trecensi ec- 
clesia , Remigius cum ecclesia lugdunensi ac provinciae lugdunensis , Vien- 
nensis , et arelatensis : quarum antistites in Valentino concilio congregati , 
quatuor illa carisiaca capitula damnarunt , et definierunt Christum non 
esse mortuum pro infidelibus , atque iis qui aeterno igne cremantur . 

Resp. ad 1. Possunt quidem verba Johannis ad solos restringi prae- 
destinatos, si de redemptione loquamur secundum ordinem executionis , non 
vero si de illa loquamur secundum ordinis institutionem . Et Augustinus 
ubi mundi nomine inteliigit Ecclesiam , Johannis verba exponit de appli- 
catione pretii et fructus mortis Christi \ quum nos eisdem utamur verbis ad 
redemptionem explicandam quoad institutionem remedii sensu saepius ex- 
posito . Similiter cura idem Augustinus ait Christum orasse pro solis prae- 
destinatis , de illius oratione loquitur quae singularem respiciebat instituti 
remedii applicationem , Ceterum non negat Christum orasse pro toto mun- 
do ea oratione quae ordinis institutionem et pretium respiciebat sanguinis 
sui. Imo id alibi expresse affirmat, ut animadvertimus capite antecedenti . 
Et serm. 382. scribit: Quando in cruce pendens orabat , videbat et prae~ 
videbat omnes inimicos ; sed multos ex illis futuros amicos praevidebat , 
et ideo omnibus veniam postulabat . Illi saeviebant , et ille orabat . Illi 
dicebant Pilato , Crucifige : ille clamabat , Pater ignosce . 

Ad 2. Optime S. Pater inquit non oraturam Ecclesiam pro reprobis 
si illos agnosceret . Nam suarum precum objectum quodnam est ? Non ut 
aeternae salutis remedia instituantur , haec enim instituta fuerunt a Chri- 
sto : sed ut redemptionis pretium hominibus applicetur , ut peccatores eoo» 
vertantur, ut hominum rebelles voluntates compellantur, ut cor lapideum 
auferatur . Quod si nosceret quinam sint reprobi , qui nempe usque in fi- 
nem perseveraturi non sunt , non utique pro eis oraret , quum nequeat 
iis in termino fructus passionis Christi applicari . Ast Christus non solum 
voluit ut instituta retnedia applicarentur electis , sed prius voluit eadem 
remedia instituere . Hinc quando pro mundo oravit , institutum respiciebat 
remediorum ordinem , etiamsi quinam essent reprobi sciret . Quando vero 
oravit pro solis electis , orationis ejus objectum fuit instituti ordinis exe- 
cutio . Imo in ara crucis pendens duplici illo affectu oravit Patrem teste 
Augustino , pro omnibus scilicet et reprobis et electis solvens pro singu- 
lis pretium, et pro electis ut illis applicaretur. Sic enim Tract. 1. in Ep. 

Johan. inquit : Sic dilige inimicos tuos , ut in societatem tuam vocentur . 
Sic enim dilexit ille qui in cruce pendens ait , Pater ignosce illis ... 
mortem sempiternam ab eis expellebat , prece misericordissima , et po- 
tentia praestantissima . Multi ex eis crediderunt , et dimissus est eis 
fusus sanguis Christi. Et de reprobis in Psal. 61. ait: In cruce posi- 
tus , Sitio dixit , quamvis illi non hoc dederint quod sitiebat . Ipsos e- 
nim ille sitiebat : at illi acetum dederunt . Vides orationem diversimode 
a Christo fusam pro omnibus , et pro electis . 

Ad 3 . respondeo eodem modo , quo supra: videlicet Prudentius , Rhe- 
migius, et concilium Valentinum definierunt Christum non aequaliter mor- 
tuum fuisse pro reprobis ac pro electis . Arbitrati sunt enim carisiacum 
conciliabulum definiisse Christum aequali affectu pro electis ac pro iis qui 
modo in inferis cruciantur mortuum fuisse juxta placita Semipelagiano- 
rum . Num vero in eo ferendo de Hincmaro judicio errore facti decepti 
tint , non est hujus loci definire. 

Obj. 3 . cont. earad. thes. Dicimus Christum mortuum esse pro omni- 
bus , quoniam illius voluntas conformis esse debuit voluntati Patris qui 
vult omnes homines salvos feri , ut inquit Apostolus . Ast Deus Pater 
minime vult salvos fieri omnes ac singulos homines nemine excepto . x. 
quoniam , juxta augustinianae scholae sententiam, non omnibus confert Deus 
auxilia ad salutem sufficientia quae ex meritis Christi proveniunt . 2. quo- 
niam S. Thomas , Gregorius ariminensis, Soto major , aliique affirmant vo- 
luntatem salvandi omnes esse in Deo improprie ac metaphorice, non vere 
et proprie . 3 . quoniam S. P. Augustinus eo ductus principio quod vo- 
luntati Dei nemo resistit, apostolicam sententiam respicere ait solos -electos 
et explicandam esse de generibus singulorum . Si ergo Christi voluntas 
eadem esse debuit cum voluntate Patris , etiam Christus salutem voluit 
dumtaxat electorum , atque idcirco pro iis tantum mortuus fuit . 

Resp. Voluntate quae ordinis connotat impositionem , Deus vult sal- 
vos fieri omnes ac singulos homines nemine prorsus excepto . Voluntate 
vero connotante ordinis exeeutionem , vult salvos fieri tantum omnes ele- 
ctos . His positis patet responsio ad singula. Et i. conferre auxilia ad 
salutem sufficientia ad voluntatem spectat consequentem, non antecedentem : 
ac ideo potest Deus voluntate antecedente illorum velle salutem quibus mi- 
nime auxilia sufficientia confert . 2. non immerito S. Thomas et Grego- 
rius ariminensis cum aliis affirmant voluntatem salvandi omnes esse in 
Deo metaphorice, si cum voluntate comparetur consequenti $ per hanc enim, 
non per illam media ad salutem obtinendam conferuntur . 3 . S. P. Au- 
gustinus apostolicam sententiam explicans pro generibus singulorum, acci- 
pit illis in verbis Dei voluntatem pro voluntate consequenti ; cui quum 
nemo resistere possit , instituti ordinis tribuitur exeeutio . Non est ergo 
quid heterodoxos juvare possit universalem Christi redemptionem dene- 
gantes . 

. Obj. 4 * adv. ait* part. Apostolus in Ep. ad Ephes. cap. x. 10. tradit 
Deum instaurasse omnia in Christo , quae in caelis , et quae in terra sunt . 

Quomodo instauravit quae sunt in terra ? Per redemptionem . Itaque per 
redemptionem instauravit etiam quae sunt in caelis , angelos videlicet de- 
sertores et ipsa astra . II. hinc S. Hieronymus exponens laudata ad Ephes. 
verba inquit ; Potest itaque responderi quod absque peccato nullus sit , • 
et sidera ipsa non sint munda coram Deo , omnisque creatura paveat 
creatoris adventum . Unde et crux Salvatoris non solum ea quae in 
terris , sed etiam ea quae in caelis erant purgasse perhibetur ■. 

Resp. ad i. Quando homo peccavit , caelestia a tercestribus quodam- 
modo abscissa suut , et inimicitiae quaedam inter angelos sanctos et ho- 
mines qui in Dominum angelorum peccaverant fuerunt . Christo mo- 
nente instaurata et reconciliata 6unt * hoc est , conjuncta et ad pacem 
revocata terrestria cum caelestibus . Atque hoc indicare voluit Apostolus 
allatis in argumento testimoniis . Ita Pauli mentem exponit S. P. Augusti- 
nus Eoch. cap. 61. ubi ecribit .* Non enim pro angelis mortuus est 
Christus . Sed ideo etiam pro angelis jit , quidquid hominum per ejus 
mortem redimitur et liberatur a malo , quoniam eum eis quodam modo 
redit in graiiam , post inimicitias quas inter homines et sanctos ange - 
los peccata fecerunt . Ita etiam Hieronymus Comm. in Ep. ad Ephes. ubi’ 
ait : Quod Christus in suo sanguine terrena et caelestia copulavit , quae 
inter se antea dissidebant . Ita demum et Ghrysostomus Hom. 3 . in eamd. 
E P . Quae autem sunt in caelis quomodo purificavit ? Illic quoque erat 
bellum et pugna . Abscissa erat terra a caelo : bellum gerebant ange - 
li adversus homines , videntes suum dominum probro et contumelia af- 
fectum . Sed dici etiam potest fuisse quae in caelis sunt instaurata , qua- 
tenus caelestes sedes a malis angelis desertae , occupatae fuerunt ab homi- 
nibus . Quae vero sunt in terra, instaurata per redemptionem fuere , qua- 
tenus a vetustate corruptionis per illam homines renovantur . Haec quoque 
expositio est Augustini lib. proxime citato cap. 62. ubi sic loquitur: In- 
staurantur quippe quae in caelis sunt , cum id quod inde in angelis la- 
psum est , ex hominibus redditur : instaurantur autem quae in terris sunt , 
cum ipsi homines qui praedestinati sunt ad aeternam vitam , a corru- 
ptionis vetustate renovantur . 

Ad 2. Quae ex Hieronymo in argumento objecta sunt aliaque non 
pauca , scripsit ille quandoque non ex sua , sed ex aliorum sententia et 
opinione . ldque ex ipso novimus Hieronymo cui Rufinus aquilejensis 

3 ui quum talia ad creandam S. doctori invidiam objiceret, sic calumniam 
iluit Apol. 1. Ego in commentariis ad Ephesios sic Origcnem , et Dy- 
dimuni , et Apollinarium sequulus sum , qui certe contraria inter se ha- 
bent dogmata , ut fidei meae non amitterem veritatem . Ceterum ubi ex 
propria sententia loquitur in eodem qui objectus est loco, ita Apostoli te- 
xtum exponit : Et hanc totam intelligentiam ad angelos , virtutesque cae- 
lestes , et ad animas temperabit humanas , quod Christus in suo san- 
guine caelestia et terrestria copulavit , quae inter se antea dissidebant ... 
Atque ita fieri , ut crux Domini non solum terrae , sed et caelo pro-- 
fuerit ; non solum hominibus , sed et angelis : et omnis creatura Do-- 
mini sui cruore purgata sit . 

Obj. 5. adv. eamd. a. prop. Petras in Ep. i. cap. 3. V. 18. inquit: 
Quia et Christus semel pro peccatis nostris mortuus est , justus pro in- 
justis , ut nos offerret Deo , mortificatus quidem carne , vivificatus autem 
spiritu . In quo et his , qui in carcere erant , spiritibus venietis prae- 
dicavit : qui increduli fuerant aliquando , quando expectabant Dei pa- 
tientiam in diebus Noe , cum fabricaretur arca . Jam vero Christus r 
juxta allatam sententiam , cum descendit ad inferos praedicavit illis , qui 
tempore Noe fuerant increduli . Verum nonne superflua illius fuisset prae- 
dicatio nisi eos per mortem suam redemisset ? II. neque vera est Augu- 
stini expositio quam affert in Ep. 164. ad Evodium, videlicet quod spiri-. 
tus Christi , nempe divinitas , vel a diebus Noe cum fabricaretur arca , 
praedicavit incredulis. 1. quoniam aliam plerique Patrum tradunt inter- 
pretationem. 2. quoniam nomine carceris non corpus humanum , ut Au- 
gustinus ibi intelligit , sed inferna potius veniunt animarum receptacula . 

3. quoniam spiritus nomine non divinitas , sed anima Christi debet in- 
telligi . 4* quoniam Augustinus ipse ibi fatetur se locum illum Petri non 
intellexisse . 5. demum quoniam ex Petri testimonio demonstrari adversus 
Novatores non potest Christi descensus ad inferos . 

Respondeo primum . generarim , simulque explico sensum Petri. Plu- 
res sunt qui perdifficilem Petri locum , ut videre est apud Augustinum 
citata Ep. 164. ad Evodium, ita exponunt, ut Christus Domiuus cum 
descendit ad inferos praedicaverit illis qui tempore Noe fuerunt incredu- 
li , sed antequam fluctibus mergerentur , poenitentiam egerunt . Aut si 
in propria obiere incredulitate , praedicavit illis non ut laetum afferret nun- 
ciurn , sed ad increpationem . Verum quum non satis solido demonstrari 
possit fundamento incredulos quibus praedicavit Noe antequam aquis mer-i 
gerentur poenitentiam egisse , nec ratio assignari valeat cur Christus dum 
descendit ad inferos eis qui fuerant increduli diebus Noe , et non tot * 
millibus gentium quae usque ad Christi passionem mortua sunt , quae- ' 
que apud inferos potuit invenire tantummodo praedicaverit , aut cur ho- 
rum potius quam aliorum mentionem faciat Petrus ; aliam planiorem in- 
cedemus viam , dicemusque proponi nobis ab apostolo Petro ad patientiae 
exemplum Dominum Jesum Christum qui pro injustis affixus est cruci j 
qui venit ad oves quae perierant domus Israel , qui post resurrectionem 
ex mortuis per Apostolos praedicavit spiritu virtutis suae gentibus idolo- 
latris : sicut olim antequam appareret in carne , aut per ora prophetarum 
aut occulto divinitatis suae spiritu increpaverat improbos rectosque docue- 
rat , ut unumquemque erueret a daemonis captivitate . Sententia isthaec 
nostra nititur expositione super hunc locum Protoparentis Augustini in 
eadem Ep. i64* at ^ Evodium, ubi nomine carceris carnem accipit et no* 
mine spirituum animas ; adeo ut spiritus carcere inclusi animae in carne 
degentes spectari debeant : et ubi per illa verba , In quo ( idest spiritu ) 
et his ... adveniens praedicavit , in substantia divinitatis hoc esse factum 
intelligit . Nititurque explicatione Basilii Ponci insignis augustiniensis theo- 
logi qui observat , sicut et nos observavimus non repugnante Augustino j 

Tom. IV. Marcellius Theol. 4 r 

hortari eo loci Petrum nos ad ferendum adversa et calumniandum dicte- 
ria proposito nobis exemplo Christi : qui cum justus esset, mortem oppe- 
tiit pro impiis , nec deseruit pervicaces ; sed ut olim ad poenitentiam vo- 
cavit incredulos , ita venit ad filios Israel qui ipsum recipere noluerunt : 
nec ad eos tantum , etiam ad nos delitescentes in tenebris et idolis ad- 
dictos quos salvos fecit , et per lavacrum regenerationis locavit in Eccle- 
sia cujus typum gerebat arca Noe . Responsioni huic nostrae consona vi- 
dentur quae antecedunt et subsequuntur ex Petro . Dixerat enim in ante- 
cessum apostolorum Princeps , Ut in eo quod detrahunt vobis , confundantur 
qui calumniantur vestram bonam in Christo conversationem : et initio ca- 
pitis quarti subnectit : Christo igitur passo in carne , et vos eadem co- 
gitatione armamini etc. Nunc autem singillatim ad rationes respondeo, et 

Ad x. Quod alii Patres difficilem Petri locum diversimode ab Augu- 
stino interpretentur , falsam non reddit expositionem Augustini j praesertim 
cum nonnulli putaverint Christum apud inferos non modo praedicasse , sed 
et baptismum contulisse , ut Irenaeus , Hermas , Clemens alexandrinus ; 
alii Christum in eo baptismo aqua usum fuisse quae ex ejus latere fluxit , 
in elementum conversa , ut Theodorus Abucara : quae certe interpretatio- 
nes explicationi Augustini praeferendae non sunt . Praeterea alii Patres apo- 
stolicum textum de Christi descensu ad inferos exposuerunt moti a voce , 
carceris , quasi carceris nomine aliud intelligi nequeat praeter inferna 
receptacula animorum . Demum consimilem augustinianae interpretationi 
sensum tribuit Petri testimonio etiam Hieronymus in cap. 54. lsaiae in 
haec verba .* Unde Dominum fecisse diluvium , qui juxta Apostolum Pe- 
trum occisus est carne , vivificatus spiritu , et praedicavit spiritibus in 
carcere constitutis , quando Dei patientia expectabalur in diebus Noe, 
diluvium impiis inferens . Eadem Augustini expositio probatur Bedae, S. 
Thomae, mullisque interpretibus . Imo S. Thomas 3. p. q. 5a. a. a. ad 3. 
illam ceteris praefert dicens : Augustinus tamen melius exponit in Ep. 
ad Evodium , ut referatur , non ad descensum Christi ad inferos , sed 
ad operationem virtutis ejus , quam exercuit ab initio mundi . 

Ad a. respondeo iisdem Augustini verbis in laudata mox epistola ; 
Ad illum ergo sensum , qui te movet , ideo videntur adtracti qui hoc 
Petrum sensisse crediderunt , quia dixit , conclusis in carcere spiritibus 
praedicatum , quasi animae non possint intelligi spiritus , quae tunc erant 
in carne , atque ignorantiae tenebris velut carcere claudebantur : de qua- 
li carcere se desiderat liberari ille qui dicit , Educ de carcere animam 
meam , ut confiteatur nomini tuo : quae alibi umbra mortis appellatur . 
De qua non utique apud inferos , sed hic liberati sunt , de quibus scri- 
ptum est , Qui sedebant in umbra mortis , lumen ortum est eis . 

Ad 3. Quodnam habet fundamentum Bellarminus ut in Petri textu 
spiritus nomine animam Christi potius quam virtutem divinitatis velit si- 
gnificari ? Imo si scopus et verborum ordo attendatur , non animam , sed 
virtutem divinitatis nomen spiritus eo loci denotat. Nam inquit Petrus 
Christum morlificatum fuisse carue , vivificatum spiritu iu quo praedica- 

vit incredulis tempore Noe . Quonam spiritu vivificatus fuit Christus , hoc 
est , a mortuis surrexit , et antiquis praedicavit hominibus , nisi spiritu ac 
virtute divinitatis ? 

Ad 4* Quod S. P. Augustinus dicat posse illorum verborum commo- 
diorem inveniri interpretationem , demonstrat non expositionis suae labilU- 
tatem , sed singularem S. doctoris modestiam; ita enim citato loco inquit : 
Haec expositio verborum Petri cui displicet , vel cui etiamsi non displi- 
cet , non tamen sufficit : quaerat ea secundum inferos intelligere . Qui 
si valuerit illa , quibus me moveri supra commemoravi , ita solvere ut eo- 
rum auferat dubitationem , impertiat et mihi : quod si factum fuerit , po- 
terunt illa verba utroque modo intelligi ; sed ista sententia de nulla fal- 
sitate convincitur . 

Ad 5. Christi descensus ad inferos optime adv. Novatores ostenditur ex 
cap. 2 . Act. Apost, ex Ps. i5. et ex Traditione. Hinc S. P. Augustinus qui 
Petri locum non accipit de Christi descensu ad inferos , dogma istud ex citatis 
locis demonstrat lib. 12 . de Gen. ad litt. cap. 33. lib. 20 . de C..-D. cap. i3. 
et in eadem Ep. ad Evodium sic argumentum concludit : Quis ergo nisi 
infidelis negaverit fuisse apud inferos Christum ? Imo cum locus Petri dif- 
licilliraus sit ad iuielligendum , ut omnes fatentur , non satis prudenter a 
Theologis usurpatur ad fidei dogma adversus haereticos vindicandum . 

Obj. cont. eamd. th. Oeeumenius post Theodoretum explicans illa 
Pauli verba , Ut sine Deo pro omnibus gustaret mortem , inquit : Ita 

hoc accipiendum est , quod sine Deo , seu excepto Deo , pro omnibus 
aliis mortuus sit Christus . 

Resp. Theodoretus a quo Oeeumenius , universalitatem de qua loqui- 
tur Paulus ad homines , non ad angelos vel astra extendit . En Theodo- 
re ti verba : Hoc etiam dicit in epistola ad Hebraeos : Ut sine Deo pro 
omnibus gustaret mortem . Sola autem divina natura ab egestate alie-r 
na est ; omnis vero natura opus habebat Incarnationis medicamen- 
to . Elementa enim quae propter hominem facta sunt , corruptioni 
obnoxia fecit , quandoquidem hunc etiam mortalem factura erat trans- 
gressio . Invisibiles autem potestates aegre ferebant , ut est verisimile, 
dum improbitatem viderent grassantem inter homines . Si enim laetan- 
tur propter unum peccatorem poenitentiam agentem , sicut dicit Domi- 
nus , clarum est eas aegreferre dum vident contraria . Ilac eadem re- 
sponsione multa alia dicta Sanctorum solvuntur , quum hoc eodem sensu 
quaudoque affirmaverint Christum mortuum esse etiam pro angelis . 

Obj. ultimo adv. poslr. thes. Si Christus aequaliter mortuus est pro 
omnibus instituti ordinis ratione, consequitur mortuum esse pro daemo- 
nibus etiam atque damnatis , quod haereticum est . Nam mortuum esse 
Christum pro omnibus aequaliter ratione instituti ordinis , nil aliud de- 
mum est quam solvisse pretium infiniti valoris . Quod autem est infini- 
tum exauriri numquam potest : ac proinde sufficiens fuit ad redimendos 
etiam daemones et damnatos . 

Resp. Pretium sanguinis Christi in se inspectura quum infiniti sit 

valoris , sufficiens plane fuisset ad daemones atque damnatos redimendos : 
sed non proinde consequitur illos Christum redemisse, sicuti redemit omnes 
homines . Ille enim in mundum venit ut salvaret hominem qui perierat, 
uti centies in divinis legitur Scripturis , non ut salvaret daemones et da- 
mnatos : atque adeo remedia ordinemque salutis pretio sanguinis sui in- 
stituit pro solis hominibus qui sunt in via , non pro daemonibus atque 
damnatis in termino constitutis . Et sane pro iis mortuus est Christus , 
qui actu vel potentia ipsi junguntur . Porro homines viatores tantum 
vel actu vel potentia ipsi copulantur . Actu quidem per fidem spem et 
charitalem j potentia vero, si sint praedestinati, infideles . Daemones autem 
hominesque damnati quum sint iu termino, nec actu nec potentia co- 
pulari possunt Christo : adeoque pro iis non sunt instituta remedia , qui- 
bus nec applicantur nec applicari queunt . Faxit D. O. M. ut de illorum 
numero simus quibus tanti sacramenti , dominicae videlicet Incarnatio- 
nis virtutem , passionis sanguinis ac mortis ejus fructum percipere datum 
est . Ita fiet ut pretium quo a Domino redempti sumus agnoscentibus, 
Christus Dominus qui venit primo salvare ac secundo venturus est omnes 
homines judicare, dicturus sit nobis, Venite benedicti Patris mei , pos- 
sidete paratum vobis regnum a constitutione mundi . Sed properemus 
ad reliqua . 

CAPUT vili. 

De adoratione Christo Domino debita . 

Ex quo Christus Dominus quo nos a diaboli servitute redimeret neler- 
noque Patri reconciliaret, semetipsum exinaniverit factus obediens usque ad 
mortem , mortem autem crucis , exquisitissima tormenta et opprobria 
exprobrantium in se suscipiens $ non sequitur infinitae dignitati suae ad 
quam ob hypostaticam unionem conscenderat , vel minimum derogas- 
se ; cum talia pati oportuerit ut in gloriam suam ingrederetur : imo ob hoc 
et mediatoris Deum inter et homines , et summi sacerdotis, et capitis omnium 
hominum et angelorum, et supremi regis, et humani generis redemptoris 
magnificentissimos sibi promeruit titulos . Hinc sua sponte sequitur dignum 
esse quoque vera ac proprie dicta adoratione . Et nihilominus non defuere 
complures qui inter divinitatem ac humanitatem nimis distinguentes , af- 
firmare non dubitarunt colendum esse quidem et adorandum prout De- 
us est eodem cultu quo Pater , verum secundum humanitatem prose- 
quendum esse cultu longe minoris gradus. In hunc errorem impegisse 
VViclefum fidem facit Thomas valdensis tom. i. doctr. fidei, ejusdem- 
que nonnulli accusant Rabanum Maurum atque Gilbertum porretanuin , 
qui tamen ab hoc errore immunes a multis declarantur . Veteres non 
pauci scholastici praecisionibus abstractionibusque mentis nimis quam par 
est indulgentes , non satis dc hac re accuratam habuere sententiam . Id- 
ipsum accidit JNestorianis , et de grege Socinianorum nonnullis : quorum 
primi licet unionem negarent iu Christo hypostaticam duasque distinctas 


Digitized by Google k 


325 

in eo personas admitterent , et secundi doceant esse Christum pnrum pu- 
tumque hominem ; nihilominus utrique arbitrantur eam illi convenire ad 
orationis speciem quae summo altissimoque Deo debetur . Brevius . Catho- 
lici docent Christum Dominum ratione tum divinitatis tum humanita- 
tis ob unionem hypostaticam vero proprieque dicto cultu qui soli Deo 
debetur esse adorandum . Cui nos sententiae subscribimus . 

Sed antequam controversiam hanc dirimamus, ne fucus aequivocatione 
verborum nobis fiat , multa animadversione digna praemittere operae pre- 
tium existimamus ; praesertim cum quae nunc exponere aggredimur, magnam 
iis quae deinceps erunt de adoratione Sanctorum dicenda, lucem sint alla- 
tura . Latinum itaque nomen , adoratio , quod a Graecis nuncu- 

patur , corporis gestum proprie significat ; puta inclinationem vel demissio- 
nem coram alio ad eum propter aliquam excellentiam honorandum . Et 
si id coram homine ob naturalem aut civilem illius praestantiam fiat , ut 
fieri solet coram rege vel judice vel magistratu , cultus seu adoratio erit 
mere civilis: si autem fiat coram Deo vel angelo vel in ecclesiastica 
dignitate constituto viro , dicitur adoratio religiosa; quoniam illius motivum 
supernaturale est , et vel circa objectum versatur religionis vel a reli- 
gione praecipitur. Ita adoratio quae exhibetur Deo religiosa est: quoniam 
Deus, et quidem solus, objectum est religionis . Religiosa autem appellatur 
adoratio quae tribuitur Sanctis, quoniam a religione praecipitur. Quum 
vero objectis toto caelo diversis tribui adoratio saepissime soleat , quomo- 
do una adorationis species secerni ab alia poterit ? Nimirum si ad subjecti 
naturam ad quod dirigitur , vel ad texturam orationis , vel ad simile quid- 
piam attendamus . Universim autem loquendo quilibet cultus duplex est , 
absolutus nempe , et relativus . Prior ab adorante , ut ita dicam , egre- 
diens tendit in objectum , nec ultra progreditur , sed in eo propter illius 
excellentiam sistit . Posterior vero exhibetur alicui propter alium cujus re- 
praesentat praestantiam aut dignitatem , ut est adoratio quam Sanctorum 
exhibetur imaginibus . Sed aliam admittit religiosus cultus divisionem . 
Alius quippe est cultus lalriae , alius dullae , et alius hyperdullae . Pri- 
mus D. O. M. alter Sanctis cum Christo iu caelo regnantibus , tertius Dei- 
parae impendi debet : quia licet ejusdem sit cum cultu duliae speciei , 
est quippe B. Virgo purus homo , tamen propter sublimem illius digni- 
tatem augendus cultus ille est in gradibus . Praeterea quaevis adorationis 
species duos importat actus, interiorem unum in intellectu cognoscente 
ac obsequente voluntate consistentem ; alterum vero exteriorem in visibili 
cxtrinseco signo positum adorationis internae proiestativo . Et quamvis in- 
terior adoratio absque ullo extrinseco signo vera esse possit , non est ta- 
men externa illa protestatio negligenda : quae si ab interiori sit sejuncta 
sensu, non religiosus cultus, sed hypocrisis est. Rursus animadvertere ju- 
vat determinatam non adesse regulam ad extrinsecos religionis actus ex- 
primendos institutam. Alia quippe visibilia signa sunt apud orientales , et 
alia apud occidentales , et apud diversas ecclesias diversam de hac re ex- 
titisse et adhuc extare disciplinam norunt omnes . Postremo loco ne in 

re tara gravi decipiamur, observandum quoque erit quod aliquando eadem 
extrinseca signa ad actum Deo et creaturis praestandum usurpamus . Sic 
thus , Eucharistiae, cruci Christi , Evangelio, Sanctorum imaginibus , sacer- 
dotibus , principi , ac populo publice et in templo adolemus . Idem porro est 
actus exterior ; interior autem animi intentio plane diversa . His brevissi- 
me delibatis sit 

CONCLUSIO . 

Humanitas Christi hypostatice unita Verbo eodem lalriae 
cultu adoranda est ac ejusdem Verbi divinitas , 

Prob. i. Scripturis. Regius Psaltes Ps. 96. ait: Adorate eum omnes 
angeli ejus , quae dicta esse non de solo Verbo , sed de Verbo homini 
hypostatice unito et ex lectione apparet psalmi , et ex expositione quam 
affert super eumdem psalmum Apostolus dicens , Cum ... introducit pri- 
mogenitum in orbem terrae , dicit : Et adorent eum omnes angeli Dei ; 
ubi profecto Apostolus non de divinitate seorsim ab humanitate conside- 
rata , sed de humanitate divinitati hypostatice juncta , ut liquido constat, 
verba facit . Idem Apostolus in Ep. ad Philip, cap. 2. v. 8. de Christo 
Domino scribit; Humiliavit semetipsum factus obediens usque ad mor- 
tem , mortem autem crucis . Propter quod et Deus exaltavit illum , et 
donavit illi nomen , quod est super omne nomen : ut in nomine Jesu 
omne genu flectatur etc. Jesu autem nomen Christo accessit ratione huma- 
nitatis . Eodem sumenda sunt sensu verba Apoc. cap. 5 . Dignus est 
Agnus qui occisus est , accipere virtutem , et divinitatem , divinos sci- 
licet honores . Et quod omnem dirimit controversiam , est ipsius Christi 
sententia Johan. cap. 5 . vv. 22. et 23 . Neque Pater judicat quemquam : 
sed omne judicium dedit Filio , ut omnes honorificent Filium , sicut ho- 
norificant Patrem . Qui non honorificat Filium , non honorificat Patrem 
qui missit illum . Loquitur hic de se Christus prout constitutus a Patre 
luerat judex universorum . Judex autem constitutus fuit secundum huma- 
nam naturam hypostatice unitam divinitati . Loquitur praeterea de cultu 
et honore qui Patri debetur ; atque adeo de adoratione latriae . 

Prob. 2. ex PP. Athanasius in Ep. ad Adelphium : Rem , inquit , 
creatam non adoramus . Ethnicorum enim et Arianorum est hic er- 
ror . Sed rerum creatarum Dominum carnem factum Dei Verbum ado- 
■ ramus . Etsi enim ipsa caro seorsim speciata pars sit rerum creata- 
rum , attamen Dei facta est corpus . Neque vero hujusmodi corpus a 
Verbo dividentes adoramus . Neque cum Verbum volumus adorare , ipsum 
a carne removemus. Ambrosius lib. 3 . de Spiritu sancto cap. ir. expli- 
cans illa Psalmi verba , Adorate scabellum pedum ejus , quia sanctum 
est , inquit : Per scabellum terra intelligitur ; per terram autem Chri- 
sti caro quum hodie in mysteriis adoramus , et quam Apostoli in Do- 
mino Jesu adorarunt : neque enim divisus est Christus , sed unus . Ne- 
que cum adoratur tamquam Dei filius , natus ex Virgine denegatur . 

S. P. Augustinus Enarr. in Ps. 98. Timeo , inquit , adorare terram , ne 
damnet me qui fecit caelum et terram : rursus timeo non adorare sca- 
bellum pedum Domini mei , quia Psalmus mihi dicit , Adorate scabel- 
lum pedum ejus . Quaero quod sit scabellum pedum ejus ; et dicit mi- 
hi Scriptura , l'erra scabellum pedum meorum . Fluctuans converto me 
ad Christum , quia ipsum quaero hic ; et invenio quomodo sine impie- 
tate adoretur terra , sine impietate adoretur scabellum pedum ejus . Su- 
scepit enim de terra terram : quia caro de terra est , et de carne Ma- 
riae carnem accepit . Et quia in ipsa carne hic ambulavit , et ipsam 
carnem nobis manducandam ad salutem dedit ; nemo autem illam car- 
nem manducat , nisi prius adoraverit : inventum est quemadmodum ado- 
retur tale scabellum pedum Domini , et non solum non peccemus ado- 
rando , sed peccemus non adorando . Johannes daraascenus lib. 3. de Fi- 
de cap. 8. scribit : Unus igitur Christus Deus perfectus , et homo per- 
fectus , quem adoramus cum Patre et Spiritu unica adoratione cum 
ejus immaculata carne . 

Prob. 3. Conciliorum definitionibus . Concilium Ephesinum I. ana- 
thcmatismum probavit octavum S. Cyrilli alexandrini in quo damnatur 
qui non una adoratione Emmanuelem honorat , unamque illi glorificatio- 
nem attribuit , quatenus Verbum factum est caro . Oecumenicum V. con- 
cilium hanc edidit fidei definitionem : Si quis non una adoratione Deum 
Verbum incarnatum cum ejus carne non adorat , juxta quod sanctae Dei 
Ecclesiae ab initio traditum est , talis anathema sit . Lateranense de- 
mutn I. concilium latas ab antecedentibus Synodis definitiones nova san- 
ctione calculo suo confirmavit . 

Prob. 4 . ratione . Christus Dominus ex divina ac humana composi-\ 
tus natura , una est eaque divina persona : quumque hypostasis Verbi hu- 
manitatem suppositaverit , personae Verbi adoratio debetur latriae : adeoque 
eadem adoratio uni debetur Christo . 

Solvuntur nonnullae difficultates . 

Obj. 1 . Adoratio latriae unico solique Deo debetur . Quod si Christi 
humanitatem latriae colamus adoratione , jam habebitur Deus , quod ab- 
surdum est . 11 . neque ad unionem recurrendum est hypostaticam . Nani 
si unionis hujus ratione cultum impendamus latriae Christi humanitati , 
consequitur eam adorari non per se , sed ratione alterius , adeoque per 
accidens , quod a Theologis reprobatum est in Durando . 111. praeterea af- 
firmare humanitatem Christi esse cultu latriae venerandam ob unionem 
hypostaticam , idem denique est ac dicere eo cultu esse prosequendam , 
quoniam pars est suppositi Christi . Peto nunc cur dici quoque non po- 
terit divinam naturam cultu adorari latriae , quia est. pars suppositi Chri- 
sti ? IV. si res ita se habeat , ut nostra fert sententia , humanitas coado- 
ratur in Christo Verbo divino . Hoc autem damnatum est a S. Cyrillo in 
Nestorio . V. quoniam etiam B. Virgo , et crux , atque imago Christi sua 

habent cum divino Verbo habitudinem in nostra sententia , haec quoque 
poterunt cultu lalriae adorari . 

Resp. ad i. Adoratio latriae per se ac de primario, soli ac unico 
Deo debetur , quoniam in solo Deo ratio invenitur motiva quae inter- 
num excitare valeat adorantis affectum . Verum de secundario et ex con- 
sequeuti exhiberi quoque potest ac debet humauitati Christi , quatenus a 
Verbi persona in qua ratio formalis est adorationis , per unionem hypo- 
staticam suppositatur . Atque ita ex quo cultu latriae Christi humanitas sit 
adoranda , non sequitur illam seorsim consideratam esse Deum , quam- 
vis totum Christi compositum ex anima corpore ac divinitate conflatum, 
dici possit ac debeat Deus et Dei naturalis filius . 

Ad 2 . Quando Theologi affirmant humanitatem Christi adorari per 
accidens , non sic intelligendi sunt quasi velint adorandam esse quod 
unione quadam accidentali conjuncta sit cum divinitate, ut Nestoriani de- 
lirant : sed exprimere intendunt adorari per accidens , hoc est non per 
se ac de primario , sed de secundario et ex consequenti , ut paullo an- 
te dictum est. Et quoniam Durandus non satis perspicuas usurpans locu- 
tiones visus est quidquam simile cum Nestorio affirmare , merito a Theo- 
logis reprehensus est . 

Ad 3. Manifestissima est discriminis ratio . Ideo Verbi divinitas non 
ex hoc motivo adoratur quod pars sit compositi in Christo , quoniam ipsa 
in se rationem motivam atque impellentem continet adorationis . Ast haec 
eadem motiva adorationis ratio non reperitur in sua humanitate : adeo- 
que hanc non seorsim , sed cum divinitate conjunctam adoramus . 

Ad 4* Jure quidem ac merito Cyrillus alexaudrinus Christi coadora- 
lionem Verbo damnat ac rejicit in putido ore Nestorii : quoniam impius 
liic haeresiarcha duas distinctas admittens in Christo personas, moraii dum- 
taxat unione conjunctas $ ut sanctarum literarum phrases eluderet , ex- 
cogitavit docere Christum , hoc est humanam ejus personam coadorari 
Verbo divino , alteri nimirum personae . Ast ubi Catholici affirmant hu- 
manitatem Christi coadorari Verbo divino , exprimere intendunt coadorari 
naturam humanam , non seorsim , sed cum persona Verbi a qua illa sup- 
positatur . 

Ad 5. Quoniam habitudo quam Christi humanitas cum Verbo divino 
habet est physica et substantialis ab unione procedens hypostatica , ideo 
humanitas quae est in Christo, eadem colitur cum Verbo divino adoratio- 
ne . Est ne ejusdem generis habitudo quam B. Virgo , et crux , atque 
imago Christi cum Verbo divino habent ? 

CAPUT ix. 

De cultu et invocatione Sanctorum . 

Eam religiosi cultus divisionem quam praecedentis capitis initio tradi- 
dimus mente retinentes Catholici , tamquam certum cxploratumque fidei 

dogma teneret licitum esse Sanctos cum Christo in caelis regnantes ado- 
rare , adorationis nomine lato quodam sensu accepto , pro religiosi videli- 
cet cultus specie quain nos duliao dicimus , et si de B. Virigine sermo 
fiat appellamus hyperduliae . Quod si licita est Sanctorum adoratio , cur 
licita quoque ac utilis non erit illorum invocatio ? Easdem enim quas 
Christiani caussas habent ut Sanctos cum Christo in caelis regnantes co- 
lant , habent etiam ut eos invocent , eorutnque apud Deum implorent in- 
tercessionem . Recentiores nihilominus heterodoxi ut ne minimam quidem 
catholicae doctrinae partem absque contradictione relinquant , antiquissima 
ac perpetua Ecclesiae posthabita praxi putidis nos onerantes calumniis 
imprimis idololatriae doctrinam nostram insimulant , quasi puras creaturas 
veluli totidem deos adoremus : deinde accusant nos etiam stultitiae quod 
continuis invocationibus fatigemus Sanctos qui preces nostras audire non 
possunt . In hoc imitatores facti sunt Gentilium , Manichaeorum , Juliani 
apostatae , Eunqmii , Vigilantii , quorum depravatae menti eadem de ca- 
tholicis falsa insidebat opinio . JNostrum itaque hoc in capite erit breviter 
demonstrare i. licitum esse Sanctos cum Christo in caelis regnantes ado- 
rare . a. et eorum apud Deum patrocinium invocare . 

CONCLUSIO I. 

Licitus rectusque est Sanctorum cum Christo 
in caelis regnantium cultus . 

Prob. i. Scripturis. Gen. cap. 18. v. 2. rvorratur quod Abraham vi- 
sis duobus angelis , Cucurrit in occursum eorum de ostio tabernaculi 
sui , et adoravit in terram. Et cap. seq. 19. v. 1. sedens Lot in fori- 
bus civitatis, vidensque duos angelos qui Sodomam advenerant, ivit ob- 
viam eis ; adoravilque pronus in terram . Et dixit obsecro , domini , de- 
clinate in domum pueri vestri . Josue quoque capite libri sui 5 . v. r 3 . 
interrogavit eum qui ex adverso erat : Noster es , an adversariorum ? Qui 
respondit : Nequaquam : sed sum princeps exercitus Domini , et nunc 
venio . Cecidit Josue pronus in terram . Et adorans ait : Quid Domi- 
nus meus loquitur ad servum suum ? Jam vero quod de Angelis dicitur, 
de Sanctis quoque in caelis cum Christo regnantibus intelligi debet ; qu- 
um caussae eaedem quae pro Angelis, pro Sanctis quoque militent : ea- 
dem quippe est erga Deum in utrisque charitas , idem virtutum exercitium , 
eaedem supernaturales dotes , adeoque eadem cum Deo amicitia . Quod 
si licitum est religioso cultu venerari Angelos , cur licitum non erit cultu 
eodem prosequi Sanctos ? 

Prob. 3. ex constanti Ecclesiae praxi . Intolerabilis plane insolentiae 
est id respuere ac superstitionis accusare quod ab Ecclesia seraper et 
ubique usurpatum retentumque est : quod enim universaliter constanter- 
que in Ecclesia servatum est , illiusque initium nec in Conciliis nec ia 
ecclesiasticis aliis decretis reperitur , id ab apostolica descendere traditio* 
Tom. IV. Marcellius Theol. 4 a 

nc jamdiu pro more suo, hoc est doctissime, observavit Augustinus . Por- 
ro Ecclesia semper et perpetuo hanc ubique servavit praxim, ut cultu re- 
ligioso iiofelcs prosequerentur Sanctos . Et hoc ex certissimo Veterum te- 
stimonio patetu Nam Eusebius Caesariensis lib. i3. de Praep. evan. cap. 
7. ita scribit : Similiter etiam omnes qui praeclare vixerunt , quoquo- 
modo mortui sunt honoramus . Haec nos quotidie factitamus qui verae 
pietatis milites ut Dei amicos colimus , ad monumenta quoque illorum 
accedimus , votaque ipsis facimus , tamquam viris sanctis quorum in- 
tercessione ad Deum non parum juvari profitemur . Gregorius nazian- 
zenus Orat. 20. de S. Basilio , At nunc ille , inquit, quidem in caelis 
est , illic etiam , ni fallor , sacrificia pro nobis offerens etc. Hieronymus in 
lip. ad Ripaiium : Honoramus servos , ut honor servorum redundet ad 
Dominum , qui ait : Qui vos suscipit me suscipit . S. P. Augustinus lib. 20. 
cont. Faust. cap. 21. Populus christianus memorias Martyrum religiosa 
solemnitate concelebrat ... colimus Martyres eo cultu dilectionis et socie- 
tatis , quo et in hac vita coluntur sancti homines Dei ... At illo cultu , 
qui Graece dicitur , Latine uno verbo dici non potest , cum sit quae- 

dam propria divinitati debita servitus , nec colimus nec colendum do- 
cemus, nisi unum Deum . Reliquorum seulentias Patrum brevitati studen- 
tes consulto praetermittimus , atque illud dumtaxat observo, quod non Ca- 
tholici modo , sed graeci quoque schismatici, etsi a nobis in rebus gravis- 
simis a tot saeculis dissideant , in hac parte tamen quae cultum respicit 
Sanctorum , nobiscum una cum aliis orientalibus sectis mirifice consenti- 
unt : quod plane non facerent nisi de antiquissima atque constanti Ec- 
clesiae consuetudine certissimi essent . 

Prob. 3. ratione . Nemo viris dignitate scientia ingenio praestantibus 
civilem denegandum esse cultum affirmabit . Eecur licitum non erit et 
aequum Sanctos cum Christo in caelis regnante , quorum merita nostris 
longe pracstanliora sunt , colere et venerari ? Dicunt adversarii : non civi- 
lem , sed religiosum cultum Sanctis deferendum esse inficiamur . Atque 
hunc ipsum cultum Sanctis in hac vita degentibus deferendum esse faten- 
tur . Homines quippe sanctimonia praeditos honorant et colunt : qui ho- 
nor quum pro motivo habeat excellentiam ad religionem pertinentem , sci- 
licet sanctitatem, nonne religiosus est ? Porro charitas erga Deum , virtutes, 
uno verbo , sanctitas quae est in Sanctis cum Christo in patria regnanti- 
bus longe praestantior est illa quae in Sanctis reperitur in terra militan- 
tibus: atque adeo potiori jure illis quam istis religiosus impendendus est 
cultus . 

COROLLARIUM . 

Si licita est religiosa Sanctorum adoratio, licita quoque erit in corum- 
dem Sanctorum honorem festorum institutio . Et revera jam a tribus prio- 
ribus sacculis, quando ab omni labe immunis ipsis fatentibus Novatoribus 
erat Ecclesia , in usu fuit penes fideles dies concelebrare festos in sanctorum 
Martyrum inemariam : quapropter ecclesia smyrnensis in Ep. de martyrio 

Polycarpi testatur se natalem ipsius martyris diem cum hilaritate et 
gaudio celebrare , tum in memoriam eorum qui glorioso certamine per- 
functi sunt, tum ad posteros hujusmodi exemplo instruendos . S. quoque 
Cyprianus lib. 4 - Ep* 5 - scribit : Quoties Martyrum passiones , et dies 
anniversaria commemoratione celebramus etc. Eadem habet auctor Const. 
Apost. sub nomine S. Clementis Romani . Festos autem dies in honorem 
sanctorum Confessorum passim et ubique celebrari in universali Ecclesia 
consuevisse, patet ex Hieronymo in Ep. ad Eustoch. et in vita S. Hilario- 
nis , et ex Augustino pluribus in locis , ut reliqua ecclesiastica monumen- 
ta omittam . Et ratio quidem manifestissima est . Nam quid aliud est fe- 
storum institutio nisi unius determinatio diei in quo speciali quodam 
modo Sancti memoria honoretur ? Quod si licitum est Sanctos religioso cul- 
tu venerari , ut demonstratum est , quis dubitare poterit id licitum esse 
in determinato aliquo tempore praestare ? 

CONCLUSIO II. 

Jure meritoque Catholici invocant Sanctos cum Christo 

in caelis regnantes . 

Prob. i. Scripturis in quibus disertissime legitur veteres Patriarchas 
saepe sanctorum patrocinium invocasse Angelorum . Ita Lot Gen. cap. 19. 
angelum deprecatus est ne Segor civitatem subverteret : cui angelus re- 
spondit : Suscepi preces tuas , ut noji subvertam urbem , pro qua locu- 
tus es . Ibid. cap. 3 a. Jacob ab angelo cum quo fuerat luctatus, petiit 
benedictionem , eamque obtinuit . Et cap. 48. idem Jacob proxime mori- 
turus filiis suis benedicens , nomina tum Angeli tum Patrum suorum su- 
per eos invocavit , dicens : Angelus qui eruit me de cunctis malis , bene- 
dicat pueris istis : et invocetur super eos nomen meum , nomina quo- 
que patrum meorum Abraham , et Isaac . Et ne multus siin , angelus 
llaphacl ad Tobiam cap. lib. sui 12. inquit: Quando orabas cum lacry- 
mis , et sepeliebas mortuos etc. ego obtuli orationem tuam Domino .An- 
tiqui ergo homines in sanctis paginis memorati , Angelorum consueverunt 
patrocinium implorare . Cur et non sanctorum virorum in caelo regnantium ? 
Si dicant non legi id in N. Testamento , putidi mendacii redarguuntur a 
Johanne qui in Apoc. cap. 1. scribit: Gratia vobis , et pax ab eo, qui 
est , et qui erat , et qui venturus est , et a septem spiritibus , qui in 
conspectu throni ejus sunt . Praeterea quod de angelis, idipsum et de ho- 
minibus sanctis in sacris literis legitur. Nam Jer. cap. i 5 . v. 1. habetur: 
Si steterit Moyses , et Samuel coram me , non est anima mea ad po- 
pulum istum : quae protestatio supponit Sanctos in caelis regnantes de sua 
sorte securos , de nostra esse solicitos multiplici miseria . I11 lib. 2. Mach. 
cap. i 5 . de Onia sacerdote ac Jeremia propheta legitur post mortem mul- 
tum orasse pro omni populo Israel . Non est ergo cur Protestantes supersti- 
tionis nos atque stultitiae accusent . , 

Piob. 2. ex antiquissima ac numquam in Ecclesia interrupta consue- 
tudine Sanctos invocandi , quae ex priscorum sententiis Patrum luculenter 
deducitur. Nam Eusebius Caesariensis lib. i 3 . Praep. Ev. cap. 7. Haec 
nos quotidie , inquit , factitamus qui verae pietatis milites ut Dei ami- 
cos colimus , ad monumenta quoque illorum accedimus , volaque ipsis 
facimus tamquam viris sanctis quorum intercessione ad Deum non pa- 
rum juvari profitemur . Basibus Hom. de /jo. Martyr, scribit : Quantum 
laborares ut vel unum reperires qui pro te Dominum rogaret ? Ecce 
quadraginta sunt concordem effundentes orationem . Cyrillus Hierosolymi- 
tanus Catech. 5 . Mystag. Jiogarnus te omnes , et lioc tibi sacrificium offeri- 
mus , ut meminerimus eorum qui docuerunt , primum Patriarcharum , 
Prophetarum , Apostolorum , Martyrum , ut Deus illorum precibus et 
intercessione preces nostras suscipiat . Ambrosius in lib. de Vid. Obse- 
crandi sunt Angeli qui nobis ad praesidium dati sunt : Martyres obse- 
crandi quorum videmur nobis quoddam corporis pignore patrocinium 
vindicare . Hieronymus integrum librum de hoc argumento adversus Vigi- 
lantium conscripsit. Augustiuus serm. i 5 g. de Scripturis, alias 17. de 
verbis Apostoli , cap. r. Injuria est enim , pro Martyre orare , cujus nos 
debemus orationibus commendari . Cyrillus alexandrinus in Orat, quam 
in concilio Ephesino habuit , omnium episcoporum qui concilio aderant 
nomine patrocinium invocat S. Johannis evangelistae . Patres quoque con- 
cilii Chalcedonensis exclamarunt : Flavianus post mortem vivit , martyr 
orat pro nobis. In Synodo tandem VII. Aetion. G. sancti Patres inquiunt; 
Cum timore omnia agamus , postulantes intercessiones immaculatae Dei- 
parae , item sanctorum Angelorum , omniumque Sanctorum ctc. Reli- 
quorum testimonia Patrum omitto , quoniam Protcstantes non inficiantur 
a saeculo IV. et deinceps communem in Ecclesia fuisse praxim Sanctos cum 
Christo regnantes invocandi , addentes post Johannem ballaeum doctrinam 
hanc tribus prioribus saeculis inauditam , eodem saeculo quarto fuisse a Pa- 
tribus in Ecclesiam intrusam . Sed in primis quis sibi suadere poterit no- 
vam , ut Protestantes putant, enmque superstitiosam consuetudinem nemi- 
ne prorsus contradicente per universam Ecclesiam statim penes omnes fide- 
les obtinuisse ? Experientia docemur populum christianum ubi de ritibus 
inoribusque ad religionem spectantibus agitur , non facile pati ut novi ino- 
res ac inauditae introducantur consuetudines . Praeterea falsissimum est 
quod tam fidenter adversarii affirmant , inauditam fuisse tribus prioribus 
saeculis Sanctos invocandi consuetudinem . Nam ex lgnatii antiocheni et 
Polycarpi smyruensis martyrii actis luce meridiana clarius apparet sanctos 
illos episcopos initio saecundi seculi fuisse a fidelibus in praesidium invo- 
catos . Irenacus qui initio tertii saeculi obiit , lib. 5. adv. haer. cap. 19. in- 
stituta Evatn inter ac Mariam virginem comparatione inquit : Haec sua- 
sa est obedi re Deo , ut virginis Evae fieret advocata . Origenes Hom. 3 . 
in Cant. Omnes sancti , inquit , qui de hac vita decesserunt ... si dican- 
tur curam gerere salutis eorum , et juvare eos precibus suis atque 
interventu suo apud Deum , non eritinconveniens . Cyprianus iu Ep. ad 

Cornei, scribit : Memores nostri invicem simus ... et si quis isthinc no- 
strum prior divinae dignationis celeritate praecesserit , perseveret apud 
Dominum nostra dilectio , pro fratribus ac sororibus nostris apud mise- 
ricordiam Patris non cesset oratio . Eusebius Caesariensis H. E. lib. 6. 
cap. 5. historiam narrans passionis s. virginis Potaraiaenae quae sub Se- 
vero initio saeculi tertii inartyr obierat , inquit : Cum vulgus eam vexare 
et obscocnis verbis illudere ei conaretur , Basilides quidam eos qui con- 
tumeliam virgini faciebant absterrens propellebat , multaque misericor- 
diae et humanitatis erga illam praebebat indicia . Illa vero benignitatem 
hominis erga se libenter amplectens , bono animo cum esse jussit , se 
namque post obitum salutem ipsius a Domino impetraturam , et collata 
in se beneficia brevi remuneraturam esse . Atque ut promisit factum est, 
Basilides enim ad fidem conversus , et ipse martyr occubuit . Mendacem 
ergo se prodit Dallaeus affirmans a quarto saeculo praxim in Ecclesia coe- 
pisse Sanctos in caelis regnantes invocandi . Quod si non multa ad rem 
hanc monumenta trium priorum saeculorum afferimus, mirari non subeat : 
tum quia complura illorum temporum scripta interciderunt ; tum maxime 
quoniam illarum aetatum sancti viri instruendis magis fidelibus quam vo- 
luminibus concinnandis operam dabant . 

Prob. 3. ratione quam urget S. Hieronymus adversus Vigilantium in 
haec verba : Dicis in libello tuo quod dum vivimus , mutuo pro nobis ora- 
re possumus ; postquam autem mortui fuerimus , nullius sit pro alio 
exaudienda oratio : praesertim cum Martyres ultiones sui sanguinis ob- 
secrantes impetrare non quiverint . Si Apostoli et Martyres adhuc in 
corpore constituti , possunt orare pro ceteris quando pro se adhuc esse 
debent soliciti ; quanto magis post coronas , victorias et triumphos ? Unus 
homo Moyses sexcentis millibus armatorum impetrat a Deo veniam , 
et Stephanus imitator Domini sui et primus martyr in Christo , pro 
persecutoribus veniam deprecatur : et postquam cum Christo esse coe- 
perint , minus valebunt ? 

SCI10LI0N . 

Quae hactenus adversus Protestantes de Sanctorum invocatione dispu- 
tavimus , quamvis invictissime ostendant praxim illam licitam esse atque 
piissimam , non demonstrant tamen esse singulis fidelibus praeceptam . Et 
revera nullum aut in Scriptura et Traditione , aut in ecclesiasticis deda- 
tis et ipso Tridentino concilio praeceptum cxtat Sanctos in caelis regnan- 
tes esse a singulis fidelibus invocandos , licet eam invocationem utilem ac 
piam esse statuatur . Hinc doctissimi Episcopi walemburgenses fratres iu 
lib. 12 . de Unit. Eccl. scribunt: Notandum , non esse quaestionem fidei 
inter nos et Protestantes , An sit praeceptum aut mandatum divinum 
invocandi Sanctos, licet id fingat Molinaeus . Imo nequidcm existit man- 
datum Ecclesiae omnes et singulos fidelium ad invocationem Sanctorum 
obligans . Ceterum 6i quis vel ex incuria vel ex contemptu pium hunc 
laudabilemque nou observaret morem, grayi proculdubio culpa non vacaret. 

CAPUT X. 


Prote stantium cavillationes atque calumniae dispelluntur . 

Obj. i. adv. i. tlies. Lucas in Act. Ap. cap. io. narrat quod cum 
Cornelius ad Petri pedes procidens adoraret , Petrus elevavit eum , dicens : 
Surge , et ego ipse homo sum . Quid simile legitur quoque in Apoc. 
cap. 19. ubi Johannes de se inquit: Cecidi ante pedes ejus ( nempe an- 
geli , ) ut adorarem eum : Et dicit : Vide , ne feceris : conservus tuus 
sum ... Deum adora . Haec sane nequeunt de cultu latriae , ut Catholici 
faciunt exponi, quasi Centurio Petrum , Johannes Angelum , ut Deum ado- 
rare voluerint ; ille quippe vir religiosus ut in Evangelio legitur , hic 
autem dilectus Christi discipulus erat . Et nihilominus Petrus et An- 
gelus illorum respuunt adorationem . Quilibet itaque cultus creaturis est 
denegandus . II. et memoratis in locis sermonem fieri de cultu duliae , 
testes sunt locupletissimi, Hieronymus adv. Vigilantium cap. 3 . et Augu- 
stinus in lib. de vera Relig. cap. 55 . III. nec mirum . Nam quaelibet re- 
ligiosa servitus uni veroque Deo debetur, juxta illud Deut. cap. 6. v. i 3 . 
Dominum Deum tuum adorabis , et illi soli servies . 

Resp. ad 1. Cornelius Petro, et Angelo Johannes cultum non latriae, 
sed duliae impendere reapse voluerunt : sed falsum plane est Petrum 
et Angelum cultum illum etiamsi recipere ipsi noluerint , improbasse . Ita 
enim se gesserunt ut documentum hominibus traderent humilitatis et mo- 
destiae , ut observat Chrysostomus Hom. 28. in Act. Ap. ubi scribit : 
Hoc faciens Cornelius humilitatem suam ostendit , et alios docuit , Deoquo 
gratias agit , ac declarat , quod licet jussus sit , tamen et per se mul- 
tam habet promplitudinem . Quid igitur Petrus ? Surge . Nam et ego 
homo sum . Vide quomodo prae aliis illos doceat nihil de se magnum 
sentire . Et quemadmodum si terrenus princeps subdito coram se procum- 
benti dicat surge , honorem sibi debitum non damnat , sed humanitatis 
exhibet argumentum ,* ita cum Centurione Petrus , et Angelus cum Johan- 
ne se gesserunt . 

Ad 2. Hieronymus ct Augustinus laudatis in argumento locis cultuin 
a Cornelio ac Johanne Petro et Angelo exhibitum inlelligunt utique de 
cultu latriae , sed non proinde cultum rejiciunt duliae . Et de Hieronymo 
quidem nullum potest suboriri dubium , de S. P. Augustini autem mente non 
minus constat ex verbis quae in eodem occurrunt capite , quaeque ita se 
habent : Quare honoramus eos charitatc , non servitute . Sed cur ita 
scripserunt ? Quoniam scriptores de aliquo argumento tractantes , ad illud 
reducere solent omnia quae aliquam cum eo habeant analogiam . Cumque 
memorati Patres sibi demonstrare proposuerint solum Deum cultu latriae 
esse adorandum, quae in Scriptura de Petri et Angeli cultu leguntur, in 
proprii argumenti allerunt confirmationem . 

Ad 3 . Falsum est religiosam quamlibet servitutem soli Deo deberi ; 
quum Protestanles ipsi viros ecclesiastica dignitate vel vitae sanctitate 

supra reliquos eminentes qui adhuc vivunt , religiosa colant veneratione . 
Moyses ergo in Deuteronomio vetat ne religiosa servitute , hoc est cultu 
latriae, falsa numina honorent , sed solum Dominum Deum adorent , illi— 
que soli serviant . 

Obj. 3 . Si non vetitum , maximae saltem imprudentiae est aliquem 
erga Sanctos admittere cultum . Facile quippe est ut quaevis Sanctis exhi- 
bita veneratio in superstitionem degeneret ; quemadmodum revera accidit 
Catholicis , qui licet jurejurando protestentur se non alium tribuere San- 
ctis cultum quam duliae , in re tamen tribuunt illis cultum latriae . 
Nam quis neget templum creaturis consecrare , erigere altaria veram esse 
idololatriam? Testatum id facit Augustinus qui Collat. cum Maxirain. arian. 
ait : Si templutn alicui sancto angelo excellentissimo de lignis et lapi- 
dibus faceremus , analhemaremur a veritate Christi , et ab Ecclesia Dei . 
Et serm. 62 . de Scripturis , alias 6. de verbis Domini , de paganis idolola- 
tris loquens pariter ait : Et illi quod numen habeant , et pro numine ac- 
cipiant illam statuam , ara testatur . Quid illic facit ara , si illud non 
habetur pro numine ?... Sed quid habeant , pro qua re habeant , quid 
ibi faciant , ara illa testatur . Et nihilominus non dubitant Catholici san- 
ctis hominibus et angelis templa erigere, arasque consecrare. II. neque 
dicat aliquis Catholicos loca Martyribus ac Sanctis consecrata haberi non 
ut templa , sed tamquam oratoria vel basilicas vel ecclesias , eaque iis 
insignire nominibus . Nam scriptores romanae communionis non pauci loca 
illa non dubitant templa appellare. III. quid quod? Vota etiam quae so- 
li Deo nuncupari certe debent, nuncupare non horrent B. Mariae virgini 
et omnibus Sanctis , ut patet ex solemni , ut eam vocant , Monachorum 
professione in qua se tali modo victuros vovent : Deo , B. Mariae , et 
omnibus Sanctis . 

Resp. ad i. et 2 . Solent Catholici romani aedes aedificare , sed ejus- 
modi aedes, oratoria , basilicas , memorias , martyria , ecclesias , non tem- 
pla quae soli Deo debentur, appellant . Quod si nostrae communionis non- 
nulli scriptores loca illa templa vocant, non ad adstruendum Sanctis latriae 
cultum id faciunt, sed quoniam eaedem aedes, martyria, oratoria , basilicae, 
simul et templa sunt ,* quatenus altaria in eisdem locis eriguntur in quibus , 
sacrificia Deo offeruntur . Quae consuetudo ab ipsis Ecclesiae coepit incu- 
nabulis , quando supra Martyrum sepulcra immaculata hostia non ipsis 
Martyribus, sed Deo vero ac summo offerebatur. Quare decerpta ex Au- 
gustino testimonia ad rem minime faciunt . 

Ad 3. Aliud est votum stricto ac rigoroso sensu acceptum , et aliud 
votum lato quodam inodo consideratum . Votum prioris generis alteri quam 
Deo nuncupari certe non potest. Ast votum alterius generis quum iu 
quavis promissione consistat , quid vetat ut creaturis etiam non sanctis 
nuncupetur ? Mouachi itaque in solemni eorum professione Deo O. M. 
votum nuncupant stricto ac rigoroso sensu acceptum , Beatae autem Ma- 
riae virgiui , et omnibus Sanctis votum lato modo sumptum nuncupant . 
Quod adeo verum est ut ea quae Deo , B. Mariae , et omnibus Sanctis vo- 
yent , spondeant quoque proprii Ordinis superioribus . 

Obj. 3 . cont. ait. prop. Apostolus in Ep. ad Rom. cap. io. v. 14. 
scribit : Quomodo invocabunt in quem non crediderunt ? quae verba si- 
gnificant eum debere nos invocare in quem credimus . Ast credimus dum- 
taxat in Deum, non in Sanctos etiam cum Christo in caelis regnantes . Qua- 
propter solus Deus , non vero Sancti a nobis sunt invocandi . II. Christus 
Dominus docens apud Matthaeum discipulos suos modum orandi , non prae- 
cipit eis ut deprecentur Sanctos , sed ait : Orantes dicite : Pater noster . 
Et Johan. cap. 16. v. 24. Petite, et accipietis , non quidem a Sanctis, sed 
a Deo . III. si licitum sit et utile Sanctos in caelis regnantes invocare , 
erunt hi mediatores ad Deum pro nobis . IIoc autem impium est cogita- 
re; quoniam Paulus in 1. ad Tim. cap. 2. inquit : Unus Deus , unus et 
mediator Dei et hominum , homo Christus Jesus . 

Resp. ad 1. Etsi Catholici in Deum credant et in Sanctos , diversa 
tamen est in utrumque objectum fides . In Deum scilicet credunt tam- 
quam in primum principium bonorumque omnium scaturiginem $ in San- 
ctos autem veluti in Dei amicos qui pro nobis aliquid intercedere a 
Deo bonorum omnium largitore valeant . Quam fidem in Sanctos etiam 
Apostolus ad Philemonem scribens admittit dicens : Gratias ago Deo 
meo ... audiens charitatem tuam , et fidem quam habes in Domino Je- 
su , ct in omnes Sanctos . Imo fidem hanc in Sanctos agnoscunt etiam 
Protestantes qui licitum ac pium esse concedunt orationibus commen- 
dari Sanctorum in terris adhuc militantium . Siculi ergo diversimode in 
Deum ac in Sanctos credimus , ita diversimode Deum ac Sanctos invoca* 
mus . Neque enim verbum invocare sic in Scripturis consecratum est , ut 
nonnisi orationi quae ad Deum dirigitur possit aptari , ut adversarii 
supponunt . Nam Gen. cap. 48 « Jacob benedicens filiis Joseph inquit ; 
Invocetur super eos nomen meum , nomina quoque patrum meorum , A - 
braham et Isaac . Ceterum scopus Apostoli laudato in argumento loco est 
docere neminem posse in Deum credere nisi prius illum cognoscat. Quod 
cum hac caussa nostra nihil commune habet . 

Ad 2. Argumentatio secundo loco allata non amorem veritatis , sed 
contradicendi pruritum in adversariis demonstrat . Nam si ratiocinatio illa 
consisteret , nec Spiritus sanctus foret invocandus nec Filius : quoniam 
Christus discipulis inquit , Sic ergo vos orabitis : Pater noster : quod 
quam absurdum sit nemo non videt . Christus itaque discipulos docens 
formam orandi, praescribit quidem invocandum esse Patrem qui in caelis 
est , sed invocationem Sanctorum qui pro nobis intercedant apud Patrem 
minime excludit . 

Ad 3 . Sanctos in terris adhuc militantes tamquam mediatores apud 
Deum invocare, juxta adversarios nostros, Christi mediationi nullimode de- 
rogat . Et quidem recte, quoniam Deut. cap. 5 . Moyses se ipsum mediato- 
rem Deum inter ac populum compellare non dubitat : Ego sequester et 
medius fiui inter Dominum , et vos : et mediatorem eum appellat Apo- 
stolus in E P . ad Gal. cap. 3 . dicens : Quid igitur lex ? Propter trans- 
gressiones posita est 7 donec veniret semen , cui promiserat , ordinata 

per angelos in manu mediatoris . Quare neque mediationi Christi dero- 
gat mediatio Sanctorum in caelis regnantium . Peto nunc ab adversariis : 
quare Sanctos invocare viventes mediationi Christi injuriam non irrogat ? 
Respondere debent si sapiunt, quoniam Sancti adhuc viventes ia terris me* 
diatores sunt lato modo sic dicti, hoc est secundarii, Christus autem me- 
diator est rigoroso ac stricto sensu , nempe primarius. Ast ratio haec ea- 
dem nonne valet etiam pro Sanctis qui regnant in caelis ? Sed mediato- 
ris primarii et secundarii notionem exponamus , et dillicultas omnis eva- 
nescet . Christus itaque mediator noster primarius est: quoniam morte ac 
sanguine suo nos redemit, ct Deo Patri pro peccatis nostris satisfaciens, caus- 
sa factus est meritoria donorum omnium ac gratiarum- quae inveniri in 
hominibus possunt . Ideam hanc tradit nobis Apostolus citato in argumen- 
to loco , ubi post illa verba , Unus et mediator JJci et hominum , homo 
Christus Jesus , c vestigio subdit : Qui dedit redemptionem semetipsum 
pro omnibus . Illo vero mediator secundarius dici sensu non malo potest , 
qui supcrnaturalium virtute donorum quibus a mediatore primario Chri- 
sto locupletatus est , ollieia sua pro nobis apud Deum interponit ,* ac tales 
esse Sanctos in caelis regnantes, Catholici dum eos invocationibus suis in- 
terpellant, tenent . Quid in hoc superstitionis sit quid impietatis ut hae- 
retici obganniunt , ego plane non video . Sed rem totam luculenter expo- 
nit S. P. Augustinus Tract. i. in Johau. Ep. r. in haec verba; Juhannes 
autem quid dixit ? Et si quis peccaverit , advocatum habemus apud Pa- 
trem Jesuni Cari sium justum . Sed dicet aliquis , Ergo sancti non pe *> 
tunt pro nobis ? Ergo episcopi vel praepositi non petunt pro poptdo ? Sed 
attendite Scripturas , et videte , quia et praepositi commendant se po * 
pulo . Nam Apostolus dicit plebi , Orantes simul et pro nobis . Orat 
Apostolus pro plebe , orat j)lebs pro Apostolo . Oramus pro vobis , Era - 
tres : sed et vos orate pro nobis . Invicem pro se omnia membra orent $ 
caput pro omnibus interpellet . Dixi paullo ante Sanctos appellari posse : 
mediatores sensu non malo ; quoniam quum titulus hic hominibus san- 
ctis collatus scandalo esse possit haereticis, satius erit ab eo abstinere, 
et loco mediatorum eos intercessores appellare pro nobis apud Deum . 

Obj. 4* I' 1 concilio Laodiceno cau. 35. haec lata est definitio , Quod 
non oporteat Christianos relicta Dei 'Ecclesia abire , et angelos nomina * 
re, vel congregationes facere , quod est prohibitum . Si quis ergo inven - 
tus fuerit huic occultae idololatriae vacare , sit anathema : quia reliquit 
IX N. J. C. et accessit ad idololatriam . II. et ea sane definitio saeculo 
V. adhuc iu suo robore vigebat . Nam Theodorctus iu Ep. 2 . Pauli ad 
Colos, scribit : Mansit autem diu hoc vitium in Phrygia , el Pisidia , 
Proinde synodus quae convenit apud Laodiceam quae est iu Phrygia , 
lege prohibuit ne precarentur angelos . Et in hodiernum usque diem 
oratoria S. Michitclis apud illos illorumque finitimos videre est . HI. 
etiam Patres consuetudinem hanc adorandi et invocandi Sanctos ct An- 
gelos improbarunt. Origenes quippe lib. 8. cont.. Ceis, inquit : Quippe so-» 
lus est adorandus supremus _ Deus spd ct. Uni genitus ejus est orandus ,* 
Tom. IV. Marcellius TheoL 4^, 

Ambrosius de obitu Theodosii: Sed tamen tu solus , Domine, invocandus 
es , tu rogandus . Et Chrysostomus hom. de profectu Evang. Ceterum , 
inquit , non opus tibi patroni apud Deum ; neque enim tam facile De - 
us annuit cum alii pro nobis orant , aut cum ipsimet oramus , etiam plu- 
rimis plenissimi peccatis . 

Resp. ad i. et 2. Canon laodicenus et Theodoretus adorationem in- 
vocationemque condemnant angelorum idoioiatricam, non eam quam Ca- 
tholici in sensu superius exposito usurpant . Nam concilii Laodiceni tem- 
poribus nonnulli in Phrygia atque Pisidia de Siinonis magi secta adhuc 
supererant qui Platonicorum imbuti principiis, praeter Deum summum 
angelos tamquam minores deos consentes admittebant, quibus mundi crea- 
tionem gubernationemque tribuentes, per superstitiosa quaedam sacrificia cul- 
tum exhibebant latriae quo inaccessibilem Deum placarent . Hanc esse 
Concilii mentem ex sola lectione patet allati textus Theodoreti , et ex 
Hieronymo in Ep. ad Algasiam , et ex Augustino qui haer. 39. extilisse 
antiquitus haereticos qui angelici dicebantur testatur . 

Ad 3 . Monendum universim existimo complures ex priscis Patribus 
nostris crebro commendare unum eumque solum Deum colendum et in- 
vocandum esse : sed non proinde quidquam contra nostrum catholicum 
systema docuerunt . Quoniam vel excludere intendebaut superstitiosum cul- 
tum idololatricum , vel docebant fideles ne alteri quam supremo numini 
latriae cultum impenderent . Atque hoc sensu exponenda sunt Ambrosii 
verba in orat, de obitu Theod. Quantum ad Origenem spectat, clarum 
est cultum excludere velle deoruin gentilium . Quum enim Celsus Chri- 
stianos reprehenderet quod ethnicorum deos aspernarentur , respondet Ori- 
genes : Apage illud consilium Celsi dicentis supplicandum esse daemo- 
nibus ; non enim ullo modo ei auscultandum est : quippe solus est oran- 
dus etc. Quod ex Chrysostomo affertur parvi momenti est . Natn loquitur 
ibi S. Doctor adversus desides nonnullos fideles , quibus persuasum quum 
esset necessariam ad salutem esse orationem , saeculi illecebris atque oble- 
ctamentis distracti orationi vacare nolentes , pauperibus eleemosynas distri- 
buebant ut pro ipsis orarent . Hoc sensu inquit non tam facile Deum 
ejusmodi patronis annuere . 

Obj. 5 . Sanctos cum Christo regnantes invocare , idem est ac canere 
surdis . Preces namque nostras audire eos atque cognoscere nec Scriptu- 
ris demonstrari potest nec Patrum auctoritate . II. imo ex sanctis Scriptu- 
ris contrarium prorsus evincitur . Nam Job cap. 1*4. de mortuo loquens 
ait : Sive nobiles fuerint filii ejus , sive ignobiles , non inlelliget . Eccle. 
autem cap. 9. Mortui vero , inquit , nihil noverunt amplius . Et Isaiae 
cap. 63 . legitur : Tu enim pater noster , et Abraham nescivit nos , et 
Israel ignoravit nos : Tu Domine , pater noster , redemptor noster , a 
saeculo nomen tuum . Iu lib. demum l\. Reg. cap. 22. sic loquitur Deus 
ad Josiam : Colligam te ad patres tuos ... ut non videant oculi tui 
amnia mala , quae inducturus sum super locum istum . lll. S. P. Au- 
gustinus iu lib. de Cura pro mort. geren. cap. i 3 . tradit ignorare pareu- 

tes nostro» post mortem quid nos in hac vita agamus , quidve patiamur : 
ad quod demonstrandum exemplum piae matris suae Monicae affert, quae 
licet tantopere ipsum in vita sua dilexerit , nullam tamen post mortem 
exhibuit illi consolationem . IV. et re quidem vera quis modum assigna- 
re potest quo Sancti preces nostras cognoscere valeant ? 

Resp. ad i. Supervacanea plane non esset Sanctorum in caelo exi- 
slentium invocatio, etiamsi concederemus non agnoscere illos orationes no- 
stras notitia speciali , sed notitia quadam dumtaxat generali . Sicut enim 
nos pro mortuis , quamvis ubi sint et quid agant ignoremus , quotidie 
preces fuudimus , ita Sancti cum Christo regnantes pro indigentia genera- 
liter supplicantium deprecari non desinunt. Ita S. Pater in lib. et cap. 
proxime memorato . Ast vero non generatim tantummodo , sed et specia- 
tim nobis apud Deum opitulari diserte affirmant in primis sacrae Scri- 
pturae . Nam lib. a. Paral. cap. 18. narratur Eliam prophetam literas 
ad Joram regem Juda dedisse aliquandiu post mortem . Et Lucae cap. 
16. factum sive parabola describitur in qua supponitur Abraham divi- 
tis, ac Lazari adhuc viventium statum apprime novisse . Ibid. cap. i 5 . le- 
gitur gaudium esse in caelo super uno peccatore poenitentiam agente . Et 
ne mullus sim, Apostolus in i. ad Cor. cap. 4 * scribit: Spectaculum fa- 
cti sumus mundo et angelis . His concinunt sancti Patres inter quos Am- 
brosius in lib. de Vid. ubi ita scribit : Isti enim sunt Dei martyres no; 
stri praesules , speculatores vitae , actuumque nostrorum . Et Augustinus 
in lib. de Cura pro mort. geren. ne Patrum loca superius allata repetam : qui 
sane Sanctorum invocationem fidelibus non inculcarent , si eos preces no- 
stras nullimode audire existimarent . 

Ad 2. Job laudata ia argumento sententia loquitur de hominibus 
quibuscumque hac mortali vita functis, quibus ait denegare Deum reruiq 
carnalium hujus vitae notitiam. Quod tamen , inquit Grcgorius M. lib. 
22. Moral. cap. £2. de animabus sanctis sentiendum non est , quia in- 
tus omnipotentis Dei claritatem vident , nullo modo credendum est quia 
foris sit aliquid quod ignorant : sed carnales quique qui amorem vitae 
praecipuum filiis impendunt , hoc eos beatus Job nescire postmodum as- 
serit , quod hic vehementer amaverunt ; et sive nobiles , sive ignobiles ... 
sint filii , nesciunt quorum eos cura semper fatigabat . Eadem esto te- 
stimonii ex lib. Eccle. deprompti intelligentia . Isaiae textum S. Hiero- 
nymus exponit de cognitione non qualibet , sed approbationis $ quod sci- 
licet Abraham et Israel proprios non cognoscant , hoc est non diligant fi- 
lios, quoniam scelera sceleribus addebant : Nescit nos Abraham , et igno- 
rat Israel , quia te offendimus . Nec cognoscunt flios , quos q Deo suo 
intelligunt non amari . Iu lib. 4 * Reg. quum Deus decrevisset innume- 
ra in pervicaces filios Israel mala immissurum, apparens Josiae optimo re- 
gi spondet se colligere eum velle ad patres suos , ne populi calamitates 
propriis oculis conspiceret . Sensus hic ex obvia verborum lectione patet . 

Ad 3 . Quis umquam Catholicorum docuit mortuos in altera vita 
omnia et singula quae in mundo fiunt cognoscere ? Nuwquid scientiam ha- 


340 

bent Infinitam ? Atque hoc Augustinus In 15b. cie Cura pro mort. geren. 
affirmat, ubi praepositis sibi quaestionibus , Si nulla est mortuis cura de 
vicis , quomodo ille dives qui apud inferos torquebatur , rogabat Abra - 
hani patrem , ut mitteret Lazarurn ad quinque fratres suos nondum 
mortuos , et ageret cum cis ne venirent et ipsi in eumdeni tormentorum 
locum ? Et , Quomodo Martyres ipsis beneficiis quae dantur orantibus , 
indicant se inleresse rebus humanis , posteaquam reposuerit primae quae- 
stioni potuisse diviti esse curam de vivis , quamvis quid agerent omnino 
nesciret , quem admodum est nobis cura de mortuis , quamvis quid agant 
utique nesciamus , prosequitur Doctorum Aquila : Fatendum est , nescire 
ttuidem mortuos quid liic agatur , sed dum hic agitur : postea vero audire 
ab eis , qui hinc ad cos moriendo pergunt ; non quidem omnia , sed quae 
sinuntur indicare , qui sinuntur etiam ista meminisse ; et quae illos qui • 
bu s haec indicant, oportet audire . Possunt et ab angelis , qui rebus quae 
aguntur hic , praesto sunt , audire aliquid mortui , quod unumquemque ilr 
lorum audire debere judicat cui cuncta subjecta sunt ... Possunt etiam 
spiritus mortuorum aliqua quae hic aguntur, quae necessarium est eos 
vosse , et quos necessarium est ea nosse ... Spiritu Dei revelante cogno- 
scere . Sic primae quaestioni ; secundae autem respondet sic : Non igi- 
tur ideo putandum est vivorum rebus quoslibet inleresse posse defun- 
ctos , quoniam quibusdam sanandis vel adjuvandis Martyres adsunt : sed 
ideo potius intolli gendum est , quod per divinam potentiam Martyres 
vivorum rebus intersunt , quoniam defuncti per naturam propriam vivo- 
rum rebus inleresse non possunt . Ex quibus liquido .apparet magnum 
Augustinum non denegare posse mortuos , imo habere quorumdam quae 
liic aguntur notitiam , licet non omnium penitus , neque per propriam na- 
turam qua hinc abscesserunt . 

Ad 4 . Omnia fidet mysteria certa cuique fideli sunt, et tamen mo- 
dum quo sunt penitus ignoramus. Quapropter etsi modus nos lateret quo 
Sanctis preces nostrae innotescunt , non proinde tamen illarum esset eis 
deneganda notitia . Ita quaestionem solvit Augustinus in libro saepe lauda- 
to ubi varios , ut animadvertimus , probabiles modos assignat quibus ad 
Sanctorum notitiam orationes nostrae possunt pervenire . Puta, homines qui 
tx hac nostra \ i in migrantes ad eos perveniunt, rerum forte nostrarum 
cos reddunt certiores ; vel ab angelis , Deo sic volente , quae hic a nobis 
aguntur accipiunt; vel Deus ipse pro sua in Sanctos charitate indigentias 
nostras illis revelat .- quibus addi potest videre Sanctos res nostras in Ver- 
bo tamquam in speculo . 

Obj. ultimo . Invocatio Sanctorum Christi Domini invocationi quam 
maxime derogat . Multi quippe ad Sanctos ita confugere solent, ut ne me- 
minerint quidem invocare Christum . II. plures de Romana communione 
fiduciam quae in sola Deo reponenda est, locant in Sanctis : a quibus nou 
temporalia modo, sed aeterna bona expccianl, arbitrantes ex hac vita absque 
poenitentia non discessuros . III. non desunt etiam qui bonorum omnium 
iiuvlores eollaioresque existimem Ssucios , -ac B.' Virginem praesertim 5 ua- 

de in publicis precibus canunt , Solve vincla reis , profer lumen caecis , 
mala nostra pelle . Ad bos itaque removendos abusus de medio tollenda 
est Sanctorum invocatio . 

Resp. ad haec generatim . i. Si ob aliquorum abusum Sanctorum abo- 
lenda est invocatio , ob eamdem rationem et Scriptura et Sacramenta de 
medio tollenda erunt, qnoniam multi iis abutuntur . 2. Putida Protestan- 
dum ac Cnlvinistarum praesertim calumnia est quod abusuum, numerus 
tam enormis sit in ecclesia Romana . Quamvis eniin rudes ac plebeit ho- 
mines exponere nitide nequeant modum quo Sanctos colunt et invocant , 
«i tamen repetitis interrogationibus ab eis sciscitemur quid in colendis 
et invocandis Sanctis interius sentiant, decantatos a Calvinistis abusus pe- 
nitus evanescent. 3 . Verum sive pauci sint sive mulli in Sanctorum invo- 
catione abusus, ecclesia Romana illos minime approbat j quamobrem in Tri- 
denlino congregata concilio , pastoribus animarum praecepit ut rudes sira- 
plicesque fideles rite ac patienter hac in re instruant et doceant , Sed ali- 
quid dicamus ad singula . Atque • 

Ad i. Quum invocatio Sanctorum Christi Domini includat invocatio- 
nem , ut patet ex eo quod singulae orationes formula hac , Per Christum 
Dominum nostrum , clauduntur $ nonnisi per calumniam dicere possunt 
adversarii invocationem Sanctorum invocationi Christi derogare . 

Ad 2. Calumnia similiter est quod secundo loco Protestantes objici- 
unt ; quum communionis Romanae fideles Augustini sententiam , Marty- 
res honorare , et non imitari , nihil aliud est quam mendaciter adulari , 
tamquam commune effatum semper habeant in ore . Quare falsum est Ec- 
clesiam catholicam eam tenere doctrinam , ut qui B. Virgini vel alicui 
Sancto externum exhibuerit cultum , nequeat absque poenitentia ex hac 
vita migrare . 

Ad 3 . Bonorum omnium sive spiritualium sive temporalium fontem 
existimat ecclesia Romana , non Deiparam Virginem , non Sanctos in caelis 
regnantes , sed Deum O. M. Quod si in hymno canitur , Solve vincla 
reis etc. per ea verba intelligitur Dei matrem intercessione sua obtinere 
nobis per merita filii a Deo remissionem peccatorum : quod manifestum 
fit ex sequentibus , Sumat per (e preces , qui pro nobis natus , tulit es- 
se tuus . 

CAPUT XI. 


De sanctarum retiquiarium cultu 1 

Vigilantius vir moribus corruptissimus multos saecuto IV. per Eccle- 
siam spargere conatus est errores , quos inter falsum illud dogma , Mar- 
tyrum aliorumque Sanctorum exuvias in nullo habendas esse pretio , 
fiuperstiliouisque reos esse fideles qui vel minimum illis impendunt hono- 
rem . Non altas admodum fixit error ille radices*, quoniam vir maximus S# 
Hieronymus zelo verae fidei commotus, eruditissimo libro impetum in eum 
faciens omtiique argumentorum genere Vetustissimam Ecclesiae propu- 

guans consuetudinem , arundinea haeretici tela contrivit . Hinc irreligiosa 
Vigilantii deliramenta paucos per subsequeotes aetates nacta sunt sectatores . 
Nam quod nonnulli ajunt eodem detentum fuisse errore etiam Johannem 
Wiclefum , falsum omnino videtur; quum Constantiense concilium inter 
articulos ex illius operibus decerptos , de sanctarum cultu reliquiarum ne 
verbum quidem habeat . Sed non semper proinde apud inferos latuit ne- 
fanda haeresis . Nam Lutherus et post illum Calvinus imitatores facti an- 
tiqui illius haeretici , docere non erubuerunt doctrinam Romanensium in 
veneratione et adoratione reliquiarum rem inutilem esse , et a monachis 
ac mendicantium ordiuum professoribus cum deceptione simplicium ad 
turpem quaestum captandum inaniter confictam . Ast dum haec et similia 
impudenter evomunt in monachos , totius veteris Ecclesiae famae iosoleu- 
ter detrahere non erubescunt . Nos ergo utpote gratia Dei Catholici , cul- 
tum sanctarum reliquiarum pro aris et focis propugnabimus : animadver- 
tentes tamen et confitentes nullum extare praeceptum quo ejusmodi cuU 
tus vel vetetur vel jubeatur ; unde sit 

CONCLUSIO 

Pius ac utilis est sanctarum cultus reliquiarum . 

Prob. r. Scripturis. In V. Testamento multis in locis habetur Judae- 
os venerari religioso cultu consuevisse Sancta sanctorum ubi Chcrubicn , 
arca , manna , virga , aliaque hujusmodi asservabantur . De illo autem, 
cultu nullibi in Scripturis legimus Judaeos fuisse reprehensos . Cur ergo 
pium utileque non erit Martyrum aliorumque Sanctorum veuerari reli- 
quias ? Argumentum est S. Hieronymi in Ep. ad Marcellum: Feneraban- 
tur quondam Judaei Sancta sanctorum , quia ibi erant Cherubim , et 
propitiatorium , et arca Testamenti , manna , virga Aaron , et altare 
aureum . Nonne tibi venerabilius videtur sepulcrum Domini , quod quo- 
tiescumque ingredimur , toties jacere in sindone cernimus Salvatorem ? 
Dum Moyses a tyrannica Pharaonis servitute populum Israel solvit , ex dL- 
gypto discedens patriarchae Josephi ossa secum transtulit in desertum , 
non alia sane de caussa quam quia vir insignis sanctitate fuerat. In Act. 
Ap. cap. 19. narratur Apostoli Pauli discipulos sudaria quae corpus ejus 
contigerant , et semicintia religioso cultu fuisse prosequutos . Mendacium 
itaque putidissimum est Protestantium sanctarum cultum reliquiarum con- 
trarium esse Scripturis , adeoque superstitiosum . 

Prob. 2. ex virtutibus a Deo intuitu sacrarum reliquiarum patratis . 
Elisaeus , ut in lib. 4 * Reg. cap. 2. narratur , quum Eliae praeceptoris sui 
pallio Jordanis undas percussisset , dignatus est Deus ita illas dividere , ut 
ad oppositam ripam sicco vestigio propheta transierit . Ibid. cap. a 3 . de- 
scribitur quomodo ad mortui corporis Elisaei contactum cadaver extem-r 
plo revixerit ; unde Hieronymus in laudata proxime Ep. scribit : Si os- 
sa mortuorum polluunt contingentes > quomodo Elisaeus mortuus mortu r 

um suscitavit , et vitam dedit corpori quod , juxta Vigilantium , jacebat 
immundum ? Mallii, cap. 9. celebris Hemorroissae refertur sanitas a fluxu 
sanguinis quod Christi vestis fimbriam religioso cultu teligeri t . Ia Act. 
Ap. loco supra laudato haec leguntur : Virtutes non quaslibet faciebat 
Deus per manum Pauli : ita ut etiam super languidos deferrentur a cor - 
pore ejus sudaria , et semicintia , et recedebant ab eis languores , 
et spiritus nequam egrediebantur . Neque vero in Scripturis dumtaxat , 
sed in historia quoque ecclesiastica praeclara in gratiam reliquiarum pa- 
trata leguntur miracula . Nam S. Johannes Chrysostomus hora, in S. Ju- 
lianum auditores suos fidentissime provocat ad prodigia quae per hunc 
sanctum martyrem suo tempore patrabantur . Sume , inquit , quempiam a 
daemone correptum ac furentem , et ad sanctum illud sepulcrum de- 
duc quo reliquiae martyris continentur , tum resilientem plane atque 
fugientem videbis . S. Ambrosius in Ep. 22. modum quo sanctorum mar- 
tyrum Gervasii et Protasii corpora invenit describens , ad finem narratio- 
nis ita concludit : Condivimus integra ossa ad ordinem , transtulimus 
vespere ad basilicam Faustae ... sequenti die transtulimus ea in basi- 
licam quam appellant Ambrosianam , dum transferimus caecus sanatus 
est . Et ne adversarii nimiae simplicitatis sanctum episcopum accusent , 
do alterum ejusdem prodigii testem Augustinum qui reliquiarum transla- 
tioni praesens erat . Sic autem scribit lib. 9. Cont. cap. 7. Tunc memo- 
rato Antistiti tuo per visum aperuisti , quo loco laterent martyrum cor- 
pora Protasii et Gervasii ... Cum enim propalata et effossa digno cum 
honore transferrentur ad Ambrosianam basilicam , non solum quos im- 
mundi vexabant spiritus , confessis eisdem daemonibus sanabantur , ve- 
rum etiam quidam piares annos caecus civis civitatique notissimus , cum 
populi tumultuantis laetitiae caussam quaesisset atque audisset , exsili - 
vit , eoque se ut duceret , suum ducem rogavit . Quo perductus impetra- 
vit admitti , ut sudario tangeret feretrum pretiosae in conspectu luo mor- 
tis sanctorum tuorum . Quod ubi fecit , atque admovit oculis , confestim 
aperti sunt . Legantur apud Augustinum miracula ad conspectum reliquia- 
rum S. protoranrlyris Stepliani in Africa patrata . Inierim peto ab adver-. 
sariis an virtutes hactenus recensitae , quarum veritas ex oculatis testibus 
omni exceptione majoribus constat , et aliae plurimae quae afferri possent, 
a Deo factae sint intuitu snpcrlitiosi an vero religiosi piique cultus San- 
ctorum reliquiis exhibiti ? Sint ipsimet judices . 

Proh. 3 . ex antiquissima et constanti Ecclesiae praxi quae ex san- 
ctorum Patrum scriptis eruitur . Ecclesia smyrnensis in Ep. de marty- 
rio S. Polycarpi narrat Judaeos Smyrnae commorantes proconsuli persua- 
sisse ne sineret Christianos ossa auferre Polycarpi , ne forte , ut assolet , aje- 
bant, relicto Crucifixo , hunc deinceps Christiani colerent . Collegerunt 
tamen sanctas reliquias quas in loco decenti deposuerunt : quo loci 
nobis , ut feri poterit , congregatis , in exaltatione ac gaudio praebebit Do- 
minus natalem martyrii ejus diem celebrare , et sacro illius cadaveri 
communicare . Ab eo itaque tempore solebant .fideles Martyrum venerati 

reliquias, idque Judaeis etiam ac Ethnicis notissimam erat. S. Cypriano» 
ad presbyteros et diaconos ecclesiae suae scribens : inquit : Corporibus 

etiam omnium , qui etsi torti non sunt in carcere , tamen glorioso mor- 
tis exitu excedunt , impertiatur et vigilantia et cura propensior ... de- 
nique et dies eorum quibus excedunt , annotate , ut commemorationes 
eorum inter memorias Martyrum celebrare possimus . Testatur Eusebius 
Caesariensis lib. 7. H. E. cap. 19. Hierosolymis in magno honore fuisse ca- 
thedram Jacobi apostoli illius civitatis quondam antistitis . Cyrillus hiero- 
solymilanus Catech. 18. doctrinam cathecumenis tradit de Martyrum colen- 
dis reliquiis.. Basibus in Psal. 11 5 . inquit : Si quis tetigerit cadaver , im- 
mundus erit . Nunc e diverso martyris ossa quisquis attigerit , ob gra- 
tiam corpori insidentem fit quadantenus sanctificationis particeps . Similia 
iere habet Theodoretus orat, in Theodorum martyrem . Agmen sanctorum 
l^atrum claudat S. Hieronymus in lib. adv. Vigilantium : Dolet Martyrum 
reliquias pretioso operiri velamine , et non vel pannis vel cilicio col- 
iig ari , vel projici in sterquilinium •, ut solus Vigilantius ebrius et dor- 
miens adoretur . Ergo sacrilegi sumus quando 'Apostolorum basilicas 
ingredimur ? sacrilegus fuit Constantinus imperator qui sanctas reli- 
quias Andreae , Lucae , et Timothei transtulit Constantinopolim , apud 
quas daemones rugiunt , et inhabitatores Vigilanti i illorum se sentire 
praesentiam confitentur ? sacrilegus dicendus est et nunc Augustus Ar- 
cadius qui ossa 1 ). Samuelis longo post tempore de Judaea transtulit 
in Thraciam ? omnes episcopi non solum sacrilegi , sed et fatui judi- 
candi , qui rem vilissimam et cineres dissolutos in serico et vase au- 
reo portaverunt ? Accedit his quod universalis Ecclesia Vigilandi de re- 
Jiq uiis doctrinam tamquam falsam et haereticam semper exeerata est . Un- * 
de statutum fuit in Carlhaginensi V. synodo can. l\. ut altaria cum Mar- 
tyrum reliquiis erigerentur: quem morem servant adhuc ecclesiae. Et in 
geuerali VII. Concilio non Catholici modo, sed ct Iconomachi conveniebant 
Sanctorum reliquias esse colendas . ldipsum ct in Lateranensi IV. ct in Tri- 
denti no fuit expresse definitum hac potissimum de caussa , quod corpora 
Sanctorum instrumenta fuerint per quae illorum animae meritum sibi com- 
pararunt ut essent viva membra Christi , templum Spiritus saucii, et X'0- 
ltaeredes Christi in caelis in aeternum . 

Sed putant Protestari tes argumentum hoc cx Ecclesiae praxi arcessi- 
tum se facili posse negotio convellere , regerendo ignotum cultum illum 
luisse trium priorum saeculorum lidelibus . Nam si consuetudo haec exd- 
tisset , inquiunt, nonne Judaei ac Gentiles in faciem projecissent Chri- 
stianorum se quoque idolola Irarum more corpora mortuorum venerari ? quod 
tamen nullibi fecisse legimus . Verum turpissime baec regerendo mentiun- 
tur . Et si enim illis temporibus caverent Christiani ne religionis sacra 
infidelibus panderentur , quum inde calumniandi occasionem crebro arri- 
perent , Judaeis nihilominus et idololalris Christianorum nota erat ia 
Martyrum corpora veneratio ,* unde illorum exuvias vel igne vel aquis ab- 
sumi diligenter curabant . Legantur acta martyrii S. Polycarpi , et alia’ 
aliorum Sauciorum apud cl. Ruinardum . 

De cultu sanctarum Imaginum . 

Nulla umquam tara furibunda adversus caiholicara Ecclesiam ex Or- 
co caput extulit haeresis , ut haeresis fuit Iconoclastarum . Virum quippe 
et indole et gente barbarum , Leonem videlicet Isauricum orientis impe- 
ratorem invasit : qui ex Arabum Judaeorumque depravatus consortio, con- 
sulente Natoliae Episcopo regis Arabum Ezidi exemplo seducto , nullum 
cum Catholicis humanitatis sensum servavit ut edicto anno 726 . a se 
promulgato vellent nollent obtemperarent; exilio ferro caede usus, ut san- 
ctarum Imaginum cultus aboleret . Diuturni imperii spes qtiam praesti- 
giator quidam judaeus Sarantapechys nomine ei spoponderat quum fefellis- 
set , ejusdem imperii ac impietatis suae haeredem reliquit filium Constam- 
tinum, Copronymum nuncupatum quod sacrum fontem dum baptizaretur 
stercoribus coinquinaverit . Hic convocato Constantiuopoli i3o. Episcopo- 
rum suae ditionis conciliabulo , decretum jam a Leoue Isaurico adversus 
Imagines latum voluit ut confirmaretur , gravioribus additis in transgres- 
sores poenis . Antecessorum vestigia premere subinde volens Leo IV. quj 
Copronymo successit, divino ulciscente Numine morte praeventus non po- 
tuit . Sed interim quamvis impii illi principes obtinuerint ut Imaginum 
cultus ab universo iere pattiarchalu Constantinopolitano exularet , facere 
tamen non potuerunt ut incolumis non remaneret in aliis tribus , Alexan- 
drino nempe , Antiocheno , et Hierosolymitano. . Nam dum hi contra san- 
ctas Imagines furere non desistebant, strepuos suscitavit Deus in Ecclesia 
earumdem defensores, Germanum C-P. Johannem damascenum, Romanosque 
Pontifices Gregorium II. Gregorium III. Zachariam , Stephanum , Paulum ; 
donec imperante Constantino Pogonato cum matre sua Irene , coacta ge- 
nerali Synodo prius C-P. postea ad Iconomachoruin vitandos tumultus Ni- 
caeam in Bithynia , ubi primum Oecumcnicum habitum fuerat concilium 
translata, praesentibus Romanae sedis legatis, Iconoclastarum rabies repressa 
est et pax Ecclesiae restituta . Verum tempore procedente error idem ser- 
pere coepit in Occidente opera Claudii episcopi taurinensis , qui non 
Sanctorum modo , sed et Crucis imagines quibus orientales Iconoraachi 
pepercerant, ubicumque inveniret frangebat . Hunc adseiverunt errorem etiam 
Valdenses et subinde Wiclefi sectatores , ac tandem mensuram implevere 
irreligionis Lutherani et Calvinistae, stultitiae ac superstitionis Catholicos 
accusantes . Quid hac in re Romana ecclesia teneat quum omnibus ex 
Tridentino concilio sit manifestissimum, non opus est explicare . Unum ad- 
verto dumtaxat, quod dum Catholici dicunt Sanctorum imagines esse co- 
lendas, affirmare minime volunt praeceptum extare positivum quo facere' 
id teneamur j sed negativum solummodo quo eas spernere et conculcare 
vetatur : ex quo jure consequitur cultum illarum pium esse atque utilis- 
simum, non autem ad aeternam salutem necessarium . Et rursus dum Ima- 
gines adorandas esse contendimus, non de cultu latriae , ut supra adnota- 
Tom. IV. Marcellius Theol. 44 

vimus , sed de cultu duliae loqui intelligitnus , et relativo quidem qui 
ad prototypa referatur , non absoluto qui ad ipsas termiuetur Imagines . 
Modo sit 

CONCLUSIO I. 

Tribus prioribus Ecclesiae saeculis non admodum frequens , 
sed tamen fuit sacrarum usus Imaginum . 

Prob. prior thes. pars . Quum primis illis temporibus qui nomen Chri- 
stianae fidei dabant , vel ex judaismo vel ex gentilitate venirent, non satis 
prudenter se gessisset Ecclesia , si Heroum nostrorum aut imagines aut 
statuas publicae exposuisset venerationi . Nam utriusque generis catechu- 
meni scandalum passi inde fuissent . Judaei quidem , quibus antiqua lex 
unde veniebant, picturae aut sculpturae cujuslibet usum rigorose vetabat : 
Gentiles etiam, qui quum inter imagines ac simulacra enutriti fuissent, exi- 
stimassem non tara idola se reliquisse , quam simulacra mutasse . Hinc 
quamvis Judaei ac Gentiles in propria perseverantes superstitione tam im- 
mani odio Christianos prosequerentur , ut ubi vera non invenirent , falsa 
illis imponerent scelera ; nullibi tamen habemns de superstitioso Imaginum 
cultu eos accusasse , quamvis ut id facerent occasionem haberent ; quan- 
do nimirum Apologistae nostri, ut Arnobius, Tertullianus, Minutius, ali- 
ique ethnicos reprehendebant quod simulacra colerent et imagines . Imo 
e contra nostris illi saepe exprobrabant quod nullas aras , nulla templa , 
nulla nota simulacra haberent . Legantur Minutius Felix in Octavio , Ar- 
nobius lib. 6. cont. Gentil. Ori genes lib. 8. adv. Ceis. Hoc argumentum , 

S uod mere negativum est , sufficit ad rem nostram conficiendam ; quoniam 
►allaeus recentiorum Iconoclastarum facile princeps, nobiscum hac in caus- 
sa convenit . 

Prob. ait. prop. pars. Sed dum idem Dallaeus addit penes priscos il- 
los fideles nullum omnino usum et cultum Imaginum viguisse , decipitur 
apertissime . Nam Tertullianus quando jam ad Montanistas turpissimo lapsu 
defecerat, occasionem reprehendendi Catholicos desumit ex eo quod hi ca- 
lices haberent cum pastoris imagine depictos; unde in lib., de Pudic. cap. 
7. scribit: Procedant ipsae picturae calicum oestrorum , si vel in illis 
perlucebit interpretatio pecudis illius utrum christiano an ethnico pec- 
catori de restitutione conliniet . Illa autem pastoris figura Christum in 
humeris suis deperditam ferentem ovem exprimebat . Eusebius Caesarien- 
sis H. E. lib. 7. cap. 18. fidem facit se propriis oculis conspexisse Penea- 
dos in Palaestina aeneam Christo Domino ab Haemorrhoissa evangelica ere- 
ctam statuam , et depictas imagines apostolorum Petri et Pauli ab antiquo 
efformatas . Concilium llliberitanuin initio saeculi IV. celebratum , vetans 
ne picturae sint in Ecclesia , neque quod colitur et adoratur in parie- 
tibus pingatur , demonstrat quidem usum illum in Hispania adhuc non 
invaluisse , sed simul supponit viguisse in aliis extra Hispaniam ecclesiis ; 
dummodo alio sensu illius concilii canon non sit interpretandus , ut po- 

stea videbimus . Non est ergo audiendus Dallaeus , dum familiari sibi con- 
fidentia affirmat ignotum penitus tribus prioribus Ecclesiae saeculis luisse 
usum et cultum sacrarum Imaginum . Neque vero ex parco illo Imaginum 
usu argumentum ad eas projiciendas , ut Protestantes faciunt, desumi po- 
test . Nam cultus de quo loquimur , non ad fidei dogma, sed ad Ecclesiae 
spectat disciplinam quae pro temporum ac circumstantiarum varietate va- 
riabilis est . Hinc cum progrediente tempore circumstantiae illae quae pri- 
mis illis saeculis vigebant , non viguerint amplius , paulatim ac pedentim 
sanctarum Imaginum usus et cultus modo in unam modo in aliam eccle- 
siam cum magua fidelium utilitate invectus est . 

SCHOLION . , 

* ■ V ' 

Difficile admodum est tempus quo Imaginum usus in singulis eccle- 
siis sit introductus determinare . Aliqua nihilomiuus ecclesiastica proferam 
monumenta quae rei obscurae lucem afferre possunt .. Patres concilii Ni- 
caeni II. ex Ep. Amphilochii iconiensis episcopi demostrabant in Lycao- 
nia sacrarum cultum Imaginum adoptatum fuisse sub finem saeculi IV. Ex 
Orat. Gregorii nysseni in S. martyrem Theodorum deprehenditur eadem 
aetate usum illum longe lateque fuisse propagatum : ait enim , Pictor for- 
tia facta martyris , repugnantias , cruciatus , efferatas et immanes 
tyrannorum formas ... coloribus artificiose depingens , certamina atque 
labores martyris nobis expressit. Chrysostomus Hora. 1 1, gratulatur An- 
tiochenis , quod sanctam Meletii imaginem et in annutorum circulis , 
et in calicibus , et phialis , et in thalamorum parietibus ubique exara- 
verint . Ambrosius narrans in Ep. 53. sanctorum Gervasii et Protasii 
apparitionem , inquit : Cum quadam mihi tertia apparuerunt persona , 
quae similis esse B. Paulo apostolo videbatur , cujus me vultum pictu- 
ra docuerat. S. P. Augustinus serm. 3i6. de Sanctis meminit imaginis S. 
Stephani in haec verba . Dulcissima pictura est haec , ubi videtis S. Ste - 
phanum lapidari , videtis Saulum lapidantium vestimenta servantem . Mit- 
to ecclesiastica alia monumenta ; quum haec ultro fateatur Dallaeus , et 
interim ex paucis allatis colligatur sacrarum usum Imaginum quarto et quin- 
to Ecclesiae saeculo tum in Oriente , tum in Occidente invaluisse . 

CONCLUSIO II. 

Pium ac utile est effigiem Crucis et Sanctorum Imagines 

religioso cultu venerari . 

Prob. prima thes. pars . Usus ille pius ac utilis habendus est , qui 
ab initio et deinceps in Ecclesia quae magistra est veritatis, semper viguit. 
Usus religiose colendi Crucis effigiem ab initio et deinceps semper in Ec- 
clesia fuit . Nam Tertullianus qui saeculo II. scribebat , in lib. de Coron. 
Mil. cap. 3. inquit : Ad omnem progressum atque promotum , ad omnem 

aditunt et exitum , ad vestitum , ad calceatum , ad lavacra , ad men- 
sas , ad lumina , ad cubicula , ad sedilia , quandocutnquc nos conversa- 
tio exercet , frontem crucis signaculo terimus . Quam consuetudinem non 
ut recenter inventam , sed ut vetustissimam scriptor ille commemorat : 
cumque nec in Scripturis nec in Conciliorum aut Patrum decretis inve- 
niatur statuta, consequens est descendisse ab Apostolis, juxta regulam notis- 
simam Augustini . Arbitror autem statim post Christi mortem Apostolos 
signaculum illud usurpasse in imponendis manibus ac populis benedicen- 
dis in locum modi illius benedicendi , quo veteres Patriarchae filiis vel 
populo benedicendo utebantur per manuum elevationem . Loquitur qui- 
dem Tertullianus de crucis signo quod solet manibus efformari . Sed ri- 
diculum foret inter Crucis effigiem et eam quae manibus teritur , discri- 
men aliquod apponere . Undenam enim Apostoli ac primi fideles crucis si- 
gnum manibus cflformare didicerant nisi a cruce in qua Christus seipsuin 
obtulit pro nobis in sacrificium ? Unde S. P. Augustinus Tract. 118 . ip 
Johan. Quid est , inquit , quod omnes noverunt , Signum Christi , nisi 
crux Christi ? Quod signum nisi adhibeatur , sive frontibus credentium , 
sive ipsi aquae ex qua regenerantur , sive oleo quo chrismate ungun- 
tur , sive sacrificio quo aluntur, nihil eorum rite perficitur : quae S. Do- 
ctoris verba quod supra diximus aperte confirmant , tam antiquam scili- 
cet esse vivificae Crucis effigiem, quam antiqua sunt- Christiana sacra- 
menta rite administrata . 

II. Veteres religionis nostrae Apologistae qui ante Constantini tem- 
pora scripserunt , affirmant Judaeos atque Gentiles infensissimos Christiani 
nominis hostes , solitos fuisse ludibrii caussa nostros appellare Cruciarios . 
Unde , quaeso , nomen illud descendit , nisi ex Christianorum consuetu- 
dine adorandi Crucem ? Nec refert quod Minutius Felix in suo Apolo- 
getico dicat , Christianos nec colere Cruces , nec optare ; id namque 
negat in sensu ethnicorum qui Christi sectatores cruces tamquam si- 
mulacra cultu latriae adorare arbitrabantur . Atque haec de tribus priori- 
bus Ecclesiae saeculis . 11 . Quomodo autem saeculo IV. et deinceps religio- 
sus ille creverit cultus , ac publice et palam per Romanum qua late pa- 
tebat imperium fuerit propagatus , superfluum existimo enarrare ; quum 
noverint omnes sacrum illud signum manifestatam per quietem a Chri- 
sto fuisse magno Constantino cum epigraphe , Hoc vinces ; quidquid im- 
pius Voltairius cum complicibus suis obganniat : illudque ex ejusdem Chri- 
sti mandato in vexillo cui Labari nomen imposuit , et quo ad profligandos 
liostes utebatur , una cum inscriptione posuisse . Quapropter Eusebius lib. 3. 
de vita Const. cap. 3a. scribit : Hoc vero salutari signo velut muni- 
mento adversus hostiles infestasque vires omnes perpetuo usus est Im- 
perator , et ejusdem expressas figuras praeire deinceps mandavit ex- 
ercitibus suis . IS eque hoc contentus , eatndem effigiem tum militum cly- 
peis , tum nummis insculpi voluit . Idipsum subinde ad Constantini exem- 
plum alii reges fecerunt: unde Chrysostomus Hom. 6 i. inquit: Quippe 
reges deposito diademate crucem suscipiunt , mortis illius signum , 

In purpureis vestibus crux i ne st } in diadematibus crux , in orationi- 
bus crux , in annis crux , in sacra mensa crux , et ubique terrarum 
sole ipso clarius refulget . Et Augustinus serm. 88. de Scripturis , alias 
1 8. de verbis Domini cap. 9. Sed quia ipse honoraturus erat fideles su- 
os in fine hujus saeculi , prius honoravit crucem in hoc saeculo ; ut 
terrarum principes credentes in eum prohiberent aliquem nocentium cru- 
cifigi : et quod cum magna insultatione persecutores Judaei Domino pro- 
curarunt , magna fiducia servi ejus , etiam reges in fronte nunc por- 
tant . Hinc Julianus Augustus cui praxes omnes notissimae erant Christia- 
nae religionis a qua desciverat , apud Cyrillum alexandrinum lib. 6. cont. 
eumdem ajebat : Crucis lignum adorant , ejus imaginem adumbrantes 
in frontibus , et prae aedibus suis inscribentes . Protestautes itaque qui 
nos superstitionis accusant quod S. crucis veneremur imaginem , insimu- 
lare non erubescunt ejusdem stultitiae trium priorum ac sequentium saecu- 
lorum Ecclesiam, pejores profecto facti primis ipsis Iconomachis , qui bel- 
lum sacris Imaginibus indicentes , figurae ac signo S. crucis pepercerunt, 
“Venerandam illius imaginem in eorum templis ac aedibus relinentes. 

Prob. altera pars prop. I. ex Scripturis . Tam aperte ex veteri Instru- 
mento cohstat Judaeos arcam testamenti tamquam rei sacrae siguum Dei 
majestatem repraesentantis religioso cultu fuisse veneratos , ut nemo id in- 
ficiari audeat ; et perspicue legitur Deut. cap. 10. v. 8. Separavit ( Mo- 
yses ) tribtim Levi , ut portaret arcam foederis Domini . Et Josue cap. 
3 . v. 4. Cavete , inquit ipse Josue , ne appropinquetis ad arcam . Et 
cap. 7. v. G. Josue vero scidit vestimenta sua , et pronus cecidit in terram 
coram arca Domini , usque ad vesperam , tam ipse , quam omnes senes 
Israel. Et lib. 1. Reg. cap. 6. v. 19. Percussit ( Deus ) de viris Bcth- 
saniitibus eo quod vidissent arcam Domini . Et lib. 2. Reg. cap. 6. v. 7. 
Percussit ( Dominus ) eum ( Ozaui ) super temeritate . Demum triumphalis 
ibidem describitur pompa qua David arcam in civitatem Sion introdu- 
cendam curavit . Porro quod de arca dicitur , id intelligi quoque debet de 
sacris Imaginibus . Nam sicuti Judaei non arcam prout ex ligno conflatam , 
sed quatenus Deum repraesentabat venerabantur ; ita et Catholici non Ima* 
gines ipsas propter Imagines , sed propter prototypa quae per illas expri- 
muntur , religiose colunt . Idem dicendum de Cherubim super arcam te- 
stamenti positis quos religioso cultu ut angelos Dei venerabantur , et de 
aeneo serpente in deserto a Moyse jussu Dei erecto quem Judaei spiri- 
tuales tamquam Christi figuram adorabant. II. ex Traditione. Praeter 
monumenta ex trium priorum saeculorum scriptoribus superius allata , haec 
ex Patribus qui ante Iconomachos floruerunt, adduci possunt. Basilius 
in Ep. ad Julian. de Prophetis Apostolis atque Martyribus agens , in- 
quit : Unde et characteres imaginum eorum honoro et adoro : praeci- 
pue cum hoc traditum a sanctis Apostolis , et non prohibitum sit quin 
et in omnibus ecclesiis nostris ostendatur depictum . Chrysostomus Hqui. 
in Ablut. quintae feriae scribit : JSon tabulam honorantes neque perfu - 
tam cerae picturam , sed characterem inipqratoris ; sic creatura non ter* 

renum habitum , sed caelestem figuram veneratur . Ambrosius orat, de 
obitu Theod. Sapienter , inquit , Elena egit , quae crucem Christi in 
capite regum levavit et locavit , ut crux Christi in regibus adoretur . 
Hieronymus in Ep. 44* a * t: Fenerabantur quondam Judaei Sancta san- 
ctorum , quia ibi erant Cherubim , et propitiatorium , et arca testa- 
menti ... Nonne venerabilius tibi videtur sepulcrum Dominii Augustinus 
lib. 3. de Trinit. cap. io. Sed quia haec ( Imagines nimirum et Sacra- 
menta ,) hominibus nota sunt quia per homines fiunt , honorem tamquam 
religiosa possunt habere , stuporem tamquam mira non possunt . Grego- 
rius M. lib. 9 . Ep. 52. ad Secundum, mittens ei imaginem Christi quam 
petierat , inquit : Nos quidem , non quasi ante divinitatem ante illam 
prosternimur , sed illum adoramus quem per imaginem aut natum 
aut passum , sed et in throno sedentem recordamur . Alia bene multa Pa- 
trum testimonia consulto omitto , quoniam commode legi possunt apud Bel- 
larininum aliosque Tractatores . Interim audaces admodum recentiores mi- 
hi videntur heterodoxi qui violatae religionis, non solum nos , sed et tot 
sapientissimos Patres insimulare non dubitant .. III. ex Generalium conci- 
liorum definitionibus . Concilium Nicaenum II. septimum inter Oecumenica, 
adversus Iconoclastas expresse celebratum , Patrum doctrinae Ecclesiaeque 
innixuum traditioni sequens edidit decretum : Definimus ... sicut figuram 
pretiosae ac vivificae crucis , ita venerabiles et sanctas imagines pro- 
ponendas , tamque de coloribus et tessellis quamque ex alia mate- 
ria , congruenter in sanctis Dei ecclesiis et sacris vasis et vestibus et 
in parietibus ac tabulis , domibus et viis : tam videlicet imaginem 
Domini Dei et Salvatoris nostri J. C. quam intemeratae dominae no- 
strae sanctae Dei Genitricis , honorabiliumque Angelorum et omnium 
sanctorum simul et almorum Virorum . Quanto enim frequentius per ima- 
ginalem formationem videntur , tanto qui eas contemplantur alacrius 
eriguntur ad primitivorum earum memoriam et desiderium , et ad oscu- 
lum et ad honorariam his tribuendam adorationem . Non tamen ad 
veram latriam quae secundum fidem est , quaeque solam naturam divi- 
nam decet impertiendam . Generale concilium VIII. consimile emanavit de- 
cretum dicens : Quicumque Christi Salvatoris imaginem non adorat , is 
in secundo Christi adventu non videat ipsius faciem . Eadem ratione in- 
temeratae Genitricis illius effigiem sanctorumque Angelorum , quemad- 
modum illos sacrarum liter arum paginae describunt , ac Sanctorum o - 
mnium veneramur et colimus . Qui aliter sentiunt anathema sunto . Non 
est ergo cur tam audacter Protestantes oblatrent , si Tridentinum concilium 
veterum Patrum inhaerens vestigiis , sequenti definitione Ecclesiae circa 
sanctas Imagines fidem confirmavit , his verbis quae sess. a5, in Decr. de 
Invoc. Sanctor, habentur: Imagines Christi, Deiparae Virginis , et alior 
rum Sanctorum , in templis praesertim habendas et retinendas , eisque de- 
bitum honorem et reverentiam impertiendam ; non quod credatur inesse 
aliqua in iis divinitas , vel virtus , propter quam sint colendae $ vel quod 
ab eis sit aliquid petendum j vel quod fiducia in Imaginibus sit figertr 

da : vel ut i olim Jiebat a Gentibus , quae in idolis spem suam colloca- 
bant , sed quoniam honos , qui eis exhibetur , refertur ad prototypa , 
quae illae repraesentant . IV. Theologicis rationibus, i. Nulla caussa est 
cur sacras non debeamus usurpare et colere Imagines . Neque enim usus 
ille atque cultus malus est vel in se , vel quia positiva aliqua lege pro- 
hibitus . Non est quid malum in se , quoniam cultus quem Catholici ex- 
hibent Imaginibus , non est latriae , ut Protestantes calumniantur : sed tan- 
tum duliae, et relativus quidem, non absolutus . Neque est aliqua positiva 
lege prohibitus, quoniam licet quamlibet Judaeis Deus vetuisset effingere ac 
retinere figuram , de quo Interpretes ac Theologi disputant ; lex illa tamen 
iion fuit quocumque tempore obligans , sed mere caeremonialis ad ve- 
hementem inclinationem ad idololatriam ab eis amovendam . In N. autem 
Testamento nullibi ejusmodi positiva lex apparet. E contra vero multam 
habet cultus ille utilitatem , quam post Nicaenum II. graphice describit 
concilium Tridentinum . 2 . Recentiores haeretici absque ulla penitus caus- 
sa et ex puro putoque in nos odio , post Johannern Dallaeum cukum 
quem Imaginibus exhibemus , superstitionis accusant et idololatriae . Si 
namque interrogentur utrum cultu aliquo prosequi quis debeat Christi ac 
Sanctorum imagines , affirmare non diffitentur . Si rursus quo reverendae 
sint cultu ab eis sciscitemur , non latriae respondent , neque mere ci- 
vili , verum cultu quodam inter latriae et civilis medio , qui Religionis 
possit appellari . Ast nonne hoc idem catholici Romani tenent , quamvis 
diversum idem tamen significans nomen adhibeant ? 3. Ac multo magis 
demum nobis contra propriam conscientiam insultant , si animadvertunt 
et ipsos aliquando nobiscum convenire . Nam tametsi in sacramento Eu- 
charistiae non veram ac realem Christi praesentiam admittant , sed fi- 
guratam ; contendunt nihilominus panem et vinum veluti Christi figu- 
ram esse adoranda : quod religiosissime servant . Cur ergo nos quod er- 
ga Christi crucis et Sanctorum imagines idipsum facimus , tam vehemen- 
ter objurgant ? 

SCIIOLION . 

Arbitror non esse nunc amplius in controversiam vocandum , an cul- 
tus Imaginibus debitus absolutus sit, vel relativus. Cordatiores enim Theo- 
logi qui subtilitatibus non delectantur , candide ac sine ulla ambiguitate 
verborum affirmant cultum illum relativum esse , non absolutum . Cui 
sententiae subscribendum mihi videtor : tum quia sic ex haereticorum ina- 
nibus arma quibus nos per calumniam impetunt eripiuntur ; tum maxi- 
me quoniam res haec luculentissime declarata fuit in concilio primitus 
Nicaeno II. subinde vero in Tridentino . Et revera quid in imagine , sive 
prolotypo per mentem conjuncta sive ab eo separata , concipi potest 
quod religiosum rationalis creaturae mereatur obsequium ? Non materia , 
quae quamvis excellentissima foret , rationalis creaturae dignitatem exae- 
quare non potest : non esse , ut inquiunt , repraesentativum , quoniam 
excellentia quam habere potest , tota est artificis . Quando itaque vel ca- 

put coram imagine inclinamus * vel in obsequii amorisque argumentum eam 
deosculamur , vel quidquam simile facimus ,* omnia haec dirigi referrique 
debent ad prototypum . • i - > 

CAPUT XIII. 

• , ■ •» • 

Proponuntur simul ac refutantur adversariorum argumenta . 

Obj. i. Eamdern quam nos in sacrarum Imaginum tuendo cultu se- 
cuti sumus methodum , et adversarii in eo destruendo tenent . Exordium 
itaque et ipsi ducunt a Scriptura . Exodi cap. 20. expressum tulit Deus 
praeceptum de non faciendis retinendisque sculptilibus et similitudinibus 
aliis : Non facies tibi sculptile , neque omnem similitudinem , quae est 
in caelo desuper , et quae in terra deorsum , nec eorum , quae sunt in 
aquis sub terra . Non adorabis ea , neque coles . Quod mandatum repe- 
titur Deut. cap. 4 * Catholici ergo qui Sanctorum imagines fingunt et co- 
lunt , divinum praeceptum aperte transgrediuntur . II. Neque reponere ju- 
vat vetuisse Deum ne sculptile fiat aut similitudo , ut ad instar deorum 
gentium adoretur . Hebraei namque ne cogitabant quidem simulacra et 
figuras ethnicorum venerari : sed extrinseca illa signa usurpabant tamquam 
symbola quaedam verae divinitatis , cui tantum deferre divinos intende- 
bant honores . Sic in deserto non vitulum aureum per se , sed in vitulo 
cultum vero Deo impenderunt : quapropter nomen ei imposuerunt Jehovah , 
clamare tuba facientes , Cras solemnitas Jehovah est . III. Et si quidem 
Judaei simulacra propter simulacra adorassent, pejores sane fuissent Gentili- 
bus : qui testibus Origene lib. 7. cont. Ceis. Arnobio lib. 6. adv. Gent. 
Lactantio lib. 6. lnslit. in eorum idolis ac statuis veri Dei caeli imagi- 
nem considerabant . Et Deus nihilominus ritum illum tum in Judaeis, tum 
in Gentilibus exeeratus est. Poterit ne eumdem in Christianis approbare? 
IV. Veteres omnes recentioresque fideles in aeneo illo serpente quem Mo- 
yses ex Dei mandato ad Israelitarum medenda vulnera erexerat , una voce 
affirmant praefiguratum fuisse Christum in cruce pro peccatis nostris pen- 
dentem . Et tamen in lib. 4 * Reg. cap. 18. legitur: Dissipavit ( Ezechi- 
as ) excelsa , et contrivit statuas , et succidit lucos , confregitque serpen- 
tem aeneum , quem fecerat Moyses : siquidem usque ad illud tempus 
filii Israel adolebant ei incensum . Illud idem scandalum Imagines ve- 
nerando renovant nunc catholici Romani . , 

Resp. breviter ad singula . Atque ad 1. Johannes Dallaeus qui post 
Calvinum in hoc argumento sibi tanlopore placet , non animadvertit ex 
aequo facere etiam contra suam de Imaginibus sententiam . Nam concedit 
ipse Imagines effingere et ad praeclara Sanctorum gesta in memoriam 
revocanda retinere, illicitum non esse : imo aliquem ipsis cultum denegare, 
non audet . Ast si laudatum ex Scriptura praeceptum sensu a se aliisque 
Calvinianis exposito intelligatur, nonne quae Imaginibus ipsi concedunt, ftunt 
expresse prohibita ? 2. Sunt inter Interpretes atque Theologos viri doctis- 

«Imi qui post Origenem , Justinum , Tertullianum , aliosque veteres ar- 
bitrantur legetn de qua in argumento, latam quidem a Deo fuisse absolu- 
te : sed contendunt legem illam esse positivam ac caeremonialem et pro 
solis Judaeis promulgatam . Eaquc ad id adstruendum ratione ducuntur , 
quod Hebraei ex contubernio cum superstitiosis /Egyptiis nuper emersi, ve- 
hementem ad idololatriam haberent inclinationem: propter quod voluit 
Deus non modo idololatricum illis vetare cultum , sed quidquid ad super- 
stitionem allicere poterat, simulacra figuras imagines ab eis removere : at- 
que idcirco solis Judaeis lex illa data fuit , nec in perpetuum duratura , 
sicuti praecepta reliqua de sacrificiis ac caeremoniis . Hinc faclurn est, ad- 
dunt , ut Deus ipse post latam illam legem praeceperit Moysi et arcam 
testamenti construere , et super illam Cherubira aureos locare , et aene- 
um serpentem exponere oculis populi : quod plane non fecisset, si manda- 
tum illud esset de jure naturae . Hac admissa interpretatione quae sua 
uon caret probabilitate , quamque Mesnerius lutheranus etiam amplectitur , 
omnem amittit vim argumentum . 3. Ceterum ad veritatem magis accede- 
re mihi videntur qui cum doctissimo Beda affirmant Deum in V. Te- 
stamento non omnium omnino imaginum , sed earum dumtaxat quae fal- 
sum aliquod repraesentarent numen usum prohibuisse : hoc est, proscripsis- 
se simulacra et imagines quae ad instar deorum gentium adorarentur ; 
ita ut praecepti sensus sit : Non facies libi sculptile ad adorandum . 
Expositionis hujus veritas suis demonstrari potest momentis . Et primo 
quidem ex eo quod post emanatam illam sanctionem Moyses ex Dei man- 
dato , ut paullo supra diximus, arcam testamenti et Cherubim et aeneum 
serpentem conflaverit, et Salomon in templo posuerit, non improbante 
Deo, Cherubim bovem leonumque figuras , praeter alia bene multa orna- 
menta . Jam vero si lex illa absolute et absque ulla conditione lata fuis- 
set , verisimile ne est statiin in ea voluisse Deum dispensare ? Deinde 
huic interpretationi apertissime favet integer loci illius contextus . Nam an- 
te memoratam in argumento legem Deus per os Moysis hoc tradiderat man- 
datum : Ego sum Dominus Deus tuus ... Non habebis deos alienos coram 
me . Quapropter dum addit , Non facies libi sculptile , neque omnem si- 
militudinem , significare vult non esse ab Hebraica gente simulacra facienda 
vel imagines ad adorandum . Quod luculenter exprimitur ad calcem prae- 
cepti per illa verba , Non adorabis ea , neque coles . Hinc Lev. cap. 26. 
legem illam inculcans et repetens , ait Dominus : Non facietis vobis idolum , 
et sculptile , ubi Septuaginta interpretes habent : Non facietis vobis idolum , 
et simulacrum . Et clarius adhuc mentem suam aperit Moyses v. 23. dicens : 
Non facietis deos argenteos , neque deos aureos , hoc est idola $ unde conse- 
quitur praeceptum de non effingendis sculptilibus unum idemque esse cum il- 
lo, Non habebis Deos alienos . Quod si in sensu adversariorum lex accipiatur, 
jam non decem, sed undecim numeranda erunt Decalogi praecepta ,• primum 
videlicet , Non habebis Deos alienos : alterum , Non facies tibi sculpti- 
le : tertium , Non assumes nomen Domini Dei tui in vanum ; et sic por- 
ro de reliquis , ut observarunt Glemens alexandrinus in 6. Strom. Hiero- 
Tom. IV. Marcellius TheoL .1^5 

nymus in Psal. 3 a. et Augustinus Q. 71. in Exo. ubi sic inquit: Quo 
enim pertinet , ISon facies tibi idolum , neque ullum simulacrum ... non 
adorabis ea , neque servies illis , nisi ad id quod dictum est , J\on erunt 
tibi dii alii praeter me ? Non debet ergo nos laudatum praeceptum mo- 
vere ad cultum sacrarum imaginum abjiciendum . 

Ad 2. Uno verbulo , nego , tola Calvini machina qua secundo loco 
Imaginum cultum evertere conatur , corruit . Falsum est enim Judaeos in 
vituli adoratione veri Dei oblitos nou fuisse , quamvis clamare fecerint 
buccina , Cras solemnitas Iehovah est . Moyses quippe Deut. cap. 3 2. v. 
18. sic exprobrat illis infandum quod in deserto patraverant facinus : De- 
um qui te genuit dereliquisti , et oblitus es Domini creatoris tui . Et 
David Psal. io 5 . v. 19. inquit: Fecerunt vitulum in Horeb , et adora- 
verunt sculptile ... Obliti sunt Deum ctc. Et Jerem. cap. 2. v. 5 . Ambu- 
laverunt post vanitatem ( idolum , ) et vani facti sunt ? Et non dixe- 
runt : Ubi est Dominus , qui ascendere nos fecit de terra JEgypti . Fal- 
sum est etiam quod tam confidenter affirmat Calvinus , Judaeos in suis 
idolis unum verum Deum caeli adorare intendisse . Moyses namque loco 
proxime citato redarguens eos quod in idololatriam incidissent, Immola- 
verunt , inquit v. 17. daemoniis , et non Deo , diis quos ignorabant . 
Et Josue cap. postremo datur filiis Israel optio vel diis alienis vel Deo 
Israel serviendi - Propter hoc igitur, non quod simpliciter et absque super- 
stitione imagines colerent, acriter Judaei reprehenduntur in Scripturis. 

Ad 3 . Falsum et idud est quod Calvinus addit, gentiles simulacra 
et imagines tamquam veri Dei symbola coluisse , eaque tantum de caussa 
reprehendi quod statuis uterentur atque figuris . Nam quamvis nonnulli in- 
ter eos cordatiores statuarum lignorumque superstitionem irriderent , quis 
tamen est praeter Calvinum qui nesciat universum vulgum paganorum simu- 
lacra propterea coluisse , quod in illis vel divinitatem aliquam residere vel 
supernam a diis communicatam retinere virtutem arbitrabantur ? Legantur 
vehementes Prophetarum Apostolorum ac Patrum in gentiles censurae . 
Nobis interim satis sit unum ad rem hanc afferre Augustinum , qui serm. 
a. in Psal. 11 3 . scribit: Cum adorari atque honorari a multitudine coe- 
perit ( simulacrum, ) parit in unoquoque sordidissimum erroris affectum , 
ut quoniam in illo figmento non invenit vitalem motum , credat numen 
occultum. Augustino addamus Arnobium qui caecitatem suam dum in gen- 
tilitate esset deplorans ita lib. r. cont. Gent. inquit: Venerabar , oh cae- 
citas ! nuper simulacra modo ex fornacibus prompta, in incudibus deos 
et ex malleis fabricatos ... Tamquam inesset vis praesens adulabar , af- 
fabar , et beneficia poscebam . Deos esse credebam ligna , lapides , os- 
sa , aut in hujusmodi rerum habitare materia . 

- ' * Ad 4. Quum filii Israel aeneum illum serpentem quem fabricaverat 
■Moyses colere ethnicorum more coepissent eum veluti supremum aliquod 
numen adorando, ad tam probrosum scandalum amovendum piissimus 
rex Kzechias recte et prudentissime illum confringere fecit . Ast num- 
quid simile quidpiam erga sacras Imagines faciunt Catholici ? Praecipua 

itaque veterum recentiorumque Iconomachorum tela ex Scriptura deprompta 
frigida sunt et arundine fragiliora . 

Obj. a. Concilium llliberitanum initio saeculi IV. in Hispania cele- 
bratum hunc in sacras Imagines edidit canonem : Placuit picturas in Ec- 
clesia esse non debere , ne quod colitur aut adoratur in parietibus de- 
pingatur . II. concilium C-P. sub Leone Isaurico habitum , et alterum 
item C-P. Episcoporum 338. sub Copronymo , utrumque teste Paulo dia- 
cono lib. 22 . solemniter definivit abjiciendas esse Sanctorum imagines . II- 
larum usui igitur et cultui Ecclesiae traditio nullimode favet . 

Resp. ad i. Si doctissimi Petavii opinionem amplectamur, argumentum 
ex Illiberitano concilio deductum ad rem nostrain minime facit . Nam tri- 
bus prioribus Ecclesiae saeculis sacrarum usus Imaginum non admodum 
frequens erat, ut ab exordio hujus controversiae observavimus, nec si- 
mul et semel deinceps ubique terrarum obtinuit . Fac itaque tempore 
quo liliberitana synodus habita est usum ilium apud Hispanos non adhuc 
obtinuisse, quid mirum si illius synodi Patres animadvertentes alibi retine- 
ri , ad novitatem omnem vitaudam laudatum ediderint canonem ? Non sper- 
nenda quoque videtur canonis illius expositio tradita a cl. Albaspinaeo 
qui putat vetuisse concilium pingere in parietibus non Sanctorum , sed 
Dei ac Trinitatis imagines , Ne quem gentilibus et catechumenis immen- 
sum, omnipotentem, invisibilem, materiae expertem ... praedicarent, eum 
ipsi gentiles et catechumeni in ipsorum ecclesiis lineis et coloribus cir- 
cumscriptum cernerent . Nonnulli post Sanderum canonem interpretan- 
tur non de absoluta imaginum prohibitione , sed de illarum pictura in 
parietibus ; idque ex prudenti quadam oeconomia . Quum enim ferverent 
adhuc in Christianos ethnicorum persecutiones , si aliquando fugam arri- 
pientes templa relinquere cogerentur , ne infidelium ludibrio sacras expo- 
nerent Imagines memoratum canonem ediderunt . Alii alias afferunt caus- 
sas . Unum ego animadverto , laudati canonis verba supponere quod Pro- 
gestantes inficiantur, nempe Sanctos in caelis cum Chisto regnantes colen- 
dos esse et adorandos . Haec enim ne imagines in parietibus pingantur 
alfertur ratio , Ne quod colitur et adoratur , in parietibus depingatur . 

Ad 2 . In primis si duo illa concilia auctoritatem haberent, jam ever- 
teretur etiam systema Dallaei : definiunt quippe ut imagines frangantur 
ubique, ac pessum dentur: quod non permittit Dallaeus . Verum non con- 
cilia, sed conciliabula duae illae Episcoporum congregationes fuerunt , abs- 
que legitima auctoritate convocatae , et tumultuarie celebratae sine suffra- 
giorum libertate . Quare nec ab aliis patriarchalibus sedibus fuere rece- 
ptae , a Romanis Pontificibus expresse rescissae , et ab universali Ecclesia in 
legitimo Generali septimo concilio damnatae . ■ 

Obj. 3. SS. PP. auctoritatem . Irenaeus lib. i. adv. Haer. cap. 24 , Car- 
pocratem haeresis etiam hoc titulo damnat , quod Christi ac Pauli retine- 
ret et adoraret imaginem . Tertullianus de Joloiol. cap. 3. docet statuarum 
imaginumque usum invectum fuisse a diabolo . Ambrosius de obitu Theod. 
affirmat crucis lignum adorare , gentilium esse errorem . Hieronymus in 

cap. 3 . Danielis, prophetam hunc commendat quod statuam adorare nolue?* 
rit , hanc afferens caussam , quoniam cultores Dei eam adorare non 
lent . Rpiphanius iu Ep. ad Johannem hierosolymilanum narrat quod 
cum per villam quae dicebatur A nablatha pertransiret , velum cum expres-^ 
sa Christi vel Sancti imagine ad fores ecclesiae vidit , et animadvertens 
id esso contra auctoritatem Scripturarum, scidit illud, et custodes hortatus 
est ut eo pauperem mortuum obvolverent . Gregorius M. demum in suis 
ad Serenum massiliensem episcopum literis vult quidem ut B. Virginis 
ac Sanctorum imagines in templis ad rudis populi instructionem . retine- 
antur , negat tamen iliis cujuslibet generis cultum . - *.,* 

Resp. exponendo brevissime singula Patrum testimonia . Scite Irenae* 
us cultum quem Carpocrates Christi et Pauli imagini deferebat , damnat 
et rejicit; tum quia sacras illas Imagines eodem habebat loco ac illas * 
Homeri, Pythagorae, Platonis, Aristotelis $ tum etiam quoniam cultu Or 
mnino idololatrico , cruentis nimirum sacrificiis , eas venerabatur . Patet id 
ex Epiphanio Haer. 37. et ex Augustino Haer. 7. Ex ipso Tertulliani mif 
tulo libri apparet non de Sanctorum in caelis regnantium imaginibus , sed 
de imaginibus ac simulacris deorum quos insana gentilitas in eis adorabat , 
se habere sermonem: quapropter nihil commune cum caussa nostra habet* 
Nihil quoque habet Ambrosius quod nostrae contradicat sententiae j affir- 
mat enim Helenam ante veram crucem prostratam Christum Dominum cul- 
tu latriae adorasse , non lignum : quia hic gentilis error est : quod nos 
quoque docemus . Quod ad Hieronymum spectat , bene habet cultores 
Dei statuas non adorare . Sed quas statuas ? illas videlicet quae ad sta- 
tuae Nabuchodonosoris imitationem publico latriae cultui exponuntur, ut 
insana adulatorum turba erga imperatores facere consueverat, quibus etiam 
impiissimis divinos decernebat honores . Venio nunc ad Epiphanium et 
variis omissis eruditorum interpretamentis, cum Petavio aliisque doctis vi- 
ris dico in ecclesia cui Epiphanius praeerat , ipso vivente non adhuc Ima T 
ginum cultum obtinuisse, sed veterem servatam fuisse disciplinam noa- 
exponendi publico cultui Imagines, ne gentilium paterent irrisioni, aut oc- 
casionem inde nanciscerentur Christianos accusandi idololatriae . Cum ergo 
ab ecclesia sua egressus ad sanctum invisendum locum qui vocabatur Be- 
thel properaret , videns in villa Anablatha ad templi fores velum depie 
ctum quasi Christi vel alicujus Sancti, ut ipse ait, imaginem habens* 
rem contra Ecclesiae disciplinam existimans in partes illud discidit . Quid 
inde colligere adversus nos possunt Protestantes ? Non aliud quam Ima- 
ginum usum non simul et semel in omnibus ecclesiis obtinuisse : quod 

ab initio ultro citroque fassi sumus. Unius superest Gregorii mens expo- 
nenda in Ep. ad Serenum quae ex simplici facti narratione facile depre-i 
Ivenditur . Serenus episcopus massiliensis plus aequo forte sacris infem» 
sus Imaginibus , quum animadvertisset Massilienses suos in Imaginum 
cultu modum aliquantulum excessisse , timens ne nimia illa religio iu si 
perstilionem deflecteret idololatricam, indiscreto zelo commotus Ima* 
omnes c loco suo motas confregit., ct extra ecclesiam projicere j 
Indigue id ferentes Massilienses a sui Pastoris discessere communione , et 



Digitized by Google 


35 r 

de eo quod evenerat S. Gregorium Romanum Pontificem certiorem red-* 
diderunt : qui gravissima epistola' Serenum de intempestivo zelo redar- 
guens , illum hortatur ut juxta veterem Ecclesiae disciplinam in pristi- 
num locum restituat Imagines, simulque doceat populum modum illas co-r 
lendi . Verum quum nihil prima hac epistola a Serena obtinuerit , alteram 
ad cum dare coactus est, in qua quae in. priori jam scripserat, vehcmen- 
tiori stilo iterum inculcat . Ex brevi hac historia manifesto colligitur quod, 
ubi Gregorius Sereni zelum commendat quod Imagines adorari vetuisset ,• 
de adoratione latriae quae soli Deo debetur, non de adoratione latriae mi- 
nori quae a nobis dicitur duliae, sermonem instituit . Et excludere quidem 
ab Imaginibus cultum Latriae , palet ex illis bis et tertio repetitis verbis 
Ostendendum quia omne maimfactum adorare non licet : quoniam scri- 
ptum est , Dominum Deum tuum adorabis , et illi soli servies . Quod 
vero ab illis non excludat imo supponat cultum duliae , ex eo apparet 
quod dicat docendum esse populum ut coram Imaginibus detectum ca-- 
put, inclinet , in humum procumbat , et ex visione rei gestae ardorem 
compunctionis percipiat . Quorsum haec si nulla per Gregorium deber*- 
tnr eis veneratio ? Sane non alias usurpavit Tridentinum concilium phra- 
ses ad duliae cultum Imaginibus debitum inculcandum . Quibus si addas 
eumdem sanctum Pontificem alibi absque ulla ambage verborum dignas 
agnoscere Imagines cultu duliae, res tota jam confecta est. Hoc autem 
luculentissime tradit tum in ep. ad Januarium calaritauum , tum in alia 
ad Secundinum , in qua de Salvatoris loquens imagine quam Secundinus 
desiderabat, scribit : Et nos quidem non quasi ante divinitatem ante illam 
prosternimur , sed illum adoramus quem per imaginem aut natum aut 
passum aut in throno sedentem recordamur . INon est ergo cur Dal- 
laeus tam saepe repetat Gregorium decernere habendas esse Imagines ad 
rerum a Sanctis gestarum memoriam excitandam ; dum enim unum dicit, 
alterum , ut mox observavimus, non denegat : et ad Serenum scribens to- 
tus erat ut schismatis scandalum a Massiliensi ecclesia depelleret , episco- 
pum hortando ad sanctarum Imaginum in pristinum locum restitutionem . 

Obj. ultimo . Caroli M. ac subinde Ludovici et Lotharii temporibus, 
initio videlicet saeculi IX. sacrarum cultus Imaginum ab universa fere ex- 
plosus fuit occidentali ecclesia ; unde saeculo IX. ac deinceps nonnisi per 
superstitionem cultus ille plerasque occupavit ecclesias . Et Imaginum cui-* 
tum memoratorum principum aetate damnatum fuisse in toto fere occiden- 
te res est luce ipsa meridiaua luculentior . Naui I. in concilio terceu to- 
rum et amplius Episcoporum a Carolo M. Francofurli collectum , ad exa- 
men diligentissime revocatis iis quae in secunda Nicaena synodo gesta 
ac definita fuerant , omnia et singula rescissa fuerunt et exanctorata se- 
quenti canone num. 2. Allata est in medium quaestio de nova Grae- 
corum synodo , quam dc adorandis imaginibus Constantinopoli fecerunt , 
in qua scriptum habebatur , ut qui imaginibus Sanctorum ita ut deiji- 
cae Trinitati servitium aut adorationem non impenderent , anathema ju- 
dicarentur : qui supra sanctissimi Patres nostri omnimodis adorationem 

et servitutem renuentes contempserunt, atque consentientes condemnave- 
runt . Quam definitionem maximi ponderis esse ex eo apparet quod etiam 
Romanae sedis legati Theophylactus et Stephanus ilii consentiendo subscri- 
pserint . II. Carolus ipse M. imperator quatuor edidit aut edi jussit vo- 
lumina , quae libri carolini appellantur , in quibus auctor stilo admodum 
concitato totus est ut Nicaeni II. concilii auctoritatem a fundamentis ev6r- 
tat : et in primis affirmat majorem concilii hujus quam illius sub Copro- 
nymo celebrati fuisse impietatem , Quoniam in istis , inquit , fuit levitas , 
in illis vero ( nempe Nicaenis , ) atrocitas : in istis imperitia , in illis ne- 
quitia : isti Deo se obsequium praestare arbitrantes eas imagines ab 
ornamentis basilicarum abstulerunt , illi Deum ad iracundiam provo- 
cantes ejus domum crudeliter diruerunt . Deinde Scripturae Patrumque 
testimonia quibus nicaeni illi Patres ad cultum statuendum Imaginum usi 
fuerant, in diversum sensum detorquet et interpretatur , eosque reprehen- 
dit ac damnat quod Imagines cum Evangeliorum libris aut Cruce aut San- 
ctorum reliquiis comparaverint . Alia ibi continentur complura quae nul- 
lam plane benignam admittere possunt interpretationem . III. post Franc- 
fordiense aliud habitum est sub Ludovico Pio Caroli M. filio Parisiis 
Concilium , in quo Praesules Galliarum Francfordiensis concilii et Caroli 
M. zelum in extirpando de Imaginum cultu errore usque ad sidera ex- 
tollunt : et quae contra Nicaenam II. synodum statuta fuerant, propriis caU 
culis confirmant , et Adriani R. P. epistolam ad Constantinum et Irenem 
vellicare non detrectant dicentes , Indiscrete noscitur fecisse in eo quod 
superstitiose eas adorare jussit, pro quarum etiam caussa synodum con- 
gregari praecepit , et sua auctoritate sub jurejurando censui t ut eri- 
gerentur et adorarentur et sanctae nuncuparentur , quum erigere li- 
citum, adorare vero nefas sit . Silentio consulto praetereo quae editis vo- 
luminibus ea aetate contra Imaginum cultum promulgarunt Jonas aurelia- 
nensis , Agobardus lugdunensis , Hincmarus remensis , Dungalus , et Wa- 
lafridus Strabo : quoniam scripta haec omnia in unum eumdemque finem 
collimant , ut cultus omnis Sanctorum imaginibus auferatur , facta facultate 
dumtaxat eas in basilicis vel ad ornatum vel ad rerum a Sanctis prae- 
clare gestarum memoriam retinendi . Deest itaque Catholicorum de Ima- 
ginum cultu doctrinae praesidium perpetuae traditionis . Ita post Calvinum 
Dallaeus magno verborum apparatu . 

Resp. Non expedit ut quae gravissimo huic argumento multi repone- 
re solent Theologi, in medium hic afferamus ; tum quia numquam finem 
haberet oratio , tum etiam quoniam ea commode legere poterunt adole- 
scentes apud controversiarum Tractatores . Eam ego subjiciam ad argu- 
menti vim propulsandam solutionem quae receptissima et communis est apud 
Theologos, quaeque difficultatis nodum qui ex tribus allatis monumentis exo- 
ritur , unico ictu ni fallor praecidit , Gallos nempe atque Germanos epi- 
scopos Caroli M. ditioni subjectos, ipsumque Carolum Augustum in judi- 
cio de concilio Nicaeno II. ferendo deceptos fuisse errore facti . Durum 
forte hoc videbitur Dallaeo responsum . Sed si ad pauca quae mox sub- 

nectam attendere velimus , nubeculae quibus materia haec obvoluta vide- 
tur exculi facile ac dissipari poterunt - Et i. ex historia exotica constat 
tempore II. Nicaeni concilii non leves Graecos inter et Gallos viguisse 
simultates , quod hi gravissimas acceperint ab illis contumelias . Unde quid- 
quid a Graecis proficiscebatur, ad religionem praesertim spectans, aut im- 
pium Gallis videbatur aut impietatis suspectum * Porro Nicaeni concilii 
Patres in Imaginum cultu adversus Iconomachos restituendo , phrases ali- 
quas quae multis aequivocae videbantur usurparunt, puta , imagines san- 
ctas esse ac venerabiles , esse dignas adoratione atque , colendas quomo - 
modo Crux , Evangelia , reliquiae Sanctorum . Hi autem loquendi mo- 
di penes Gallos atque Germanos inauditi erant illis temporibus ubi ser- 
mo habebatur de Imaginibus . Nomen quippe adorationis adhibebatur so- 
lummodo ad latriae debitum Deo cultum exprimendum : quapropter auctor 
librorum carolinorura lib. i. cap. 2. Non mediocris , inquit, est error y 
cum aliud adoratur religionis cultu quam is qui dixit , Dominum 
Deum tuum adorabis , et illi soli seryies . Similiter res illae sanctae tunc 
appellabantur quae non repraesentativam seu extrinsecam , sed veram et 
internam habent sanctitatem . Graeci autem ia eo concilio Imagines san- 
ctas esse ac venerabiles decreverunt : quamobrem idem auctor ibid. cap. 26. 
subdit : Magna ex parte errare eos constat , cum eas sancias esse as- 
serunt , et in locis contaminatis statuendas decernunt . Eodem excipie- 
bant sensu quae de Imaginum comparatione cum Cruce Evangeliis ac 
Sanctorum reliquiis Nicaeni Patres affirmaverant : propter quod lib. 2. cap. 
28. libror, carolin. auctor scribit: Quanta ratione mysterium dulcissi- 
mae Crucis ab imaginibus distet , quas quidem ille eidem comparare 
contendunt . Si Carolus imperator suaeque ditionis Episcopi animum ab 
omni livore erga Graecos vacuum habuissent , nonne locutionum quae 
apud eos inusitatae erant, sensum et explicationem vel a Graecis ipsis vel 
ab aliis occidentis Episcopis petiissent? 2. Optime observat Sirmondus 
Cardum M. cum plerisque occidentis Praesulibus Nicaenam synodum 
pro oecumenica non habuisse . Hinc idem auctor lib. 4 * cap. 28. in- 
quit : Inter cetera deliramenta quae in eadem synodo vel gesta vel 
scripta dicuntur , hoc quoque non omnibus eorum deliramentis minus 
est quod eatndem synodum universalem nuncuparent . Idem tradit aliis 
in locis , nec mirum . Nam ad eam soli Graeci convenerant , nec occiden- 
talium sententia per epistolas juxta ecclesiasticum morem fuerat cor- 
rogata , nec Adrianus ipse Romanus Pontifex qui synodum e Graecia ac- 
ceptam misit in Galliam, eamque e librorum carolinorum vindicavit con- 
tradictione , synodi illius tamquam oecumenicae auctoritatem umquatn op- 
posuit . Qua de re quum Carolus sibique subjecti Episcopi rem contra pe- 
culiare quoddam concilium se habere arbitrarentur , et duo in illo statu- 
ta observarent, recipiendas nimirum esse Imagines easdemque adorandas, 
quorum unum admittebant , alterum ex male intellecta adorationis voce 
repudiabant; mirari noti subest si non modo illius auctoritate commoli non 
sunt , sed praeterea adversus illud nimis aspere insurgentes tamquam deli- 

rantium hominum congregationem condemnarunt . Quae igitur laudatis in 
argumento momentis in eam synodum irreverenter dicta sunt , neminem 
adversus definitum Imaginum cultum movere debent . 3. Accedit et illud 
quod magis excusatione dignos reddit Gallicanos antistites, versionem vide- 
licet latinam Nicaeni II. concilii quam prae manibus illi habuerunt , osci- 
tanter nimis , ne dicam inscite vel malitiose , fuisse adornatam . Nam qui 
inter graecos latinosque codices collationem instituerunt , observarunt ver- 
sionem pluribus in locis textui non respondere , et in aliis non paucis 
contrarium exprimere sensum . Rem exponamus unico sed gravissimo e- 
xemplo . Constantinus Constantiae in insula Cypri episcopus concilii de- 
finitionem calculo suo firmans , ita subscripsit : His consentio et con- 
cors efficior , suscipiens et amplectens honorabiliter sanctas et venera- 
biles Imagines : atque adorationem quae per latriam , idest Deo debitam 
servitutem cjjicitur , soli supersubstantiali et vivificae Trinitati impen- 
do . Ita textus . Interpres autem ut sequitur : Suscipio et amplector ho- 
norabiliter sancias et venerabiles Imagines , atque secundum servilium 
adorationis quae substantiali et vivificalrici Trinitati , emitto . Jam vero 
concilii Francfordiensis Patres qui acta Nicaeni II. examini subjecfcrunt , 
recensitam Constantini subscriptionem in translatione legentes , simulque 
observantes a Patribus illis non solum non fuisse rejectam , sed approba- 
tam , cauonem edidere quo concilium contempserunt , et consentientes 
condemnaverunt . Quum vero Graeci illi episcopi subscriptionem quae 
non Constantini , sed translatoris erat non approbaverint , quis non vi- 
det concilii Francfordiensis damnationem Nicaenum II. concilium non im- 
petere ? /}• denique et illud animadversione dignum est , non uno eodetn- 
que ritu iisdemve exterioribus signis, ut ab initio hujus controversiae di- 
ximus , singulas gentes duliae cultum erga Imagines exprimere consuevis- 
se , sed unum Graecos, alium Latinos , et alium nonnullas particulares ec- 
clesias ad venerationem suam protestandam usurpare . Graeci ab initio 
modum forte in eo cultu significando excesserunt . Nam osculabantur Ima- 
gines , coram illis procumbebant , concinnabant luminaria, thus adolebant , 
aliaque faciebant hujusmodi quae apud nos in usu non erant, sed tamen 
subsequentibus temporibus ubique obtinuerunt. Et nicaeni Patres exterio- 
ribus hisce signis colendas deinceps esse Imagines decreverunt , ut honor , 
ni fallor , quo eas insolentissime defraudaverant Iconoinachi , eis restitue- 
retur , Ast in Gallia signa haec extrinscca a Graecis pro Imaginibus sanci- 
ta , usurpabantur dumtaxat ad latriae cultum erga Deum significandum , 
adhibitis erga Sanctorum imagines signis quibusdam admodum levibus . 
Ilinc nova suspieiorum caussa : unde auctor lib. carol. lib. 4- cap. 3. 
inquit : Admonet etiam ne quis scandalizetur eo quod ante Imagines 
luminaria concinnant , • et thymiamata adoleanlur quasi non illi scan- 
dalizati sint , qui rebus luce carentibus luminaria incendunt , et odore 
carentibus odorifera thymiamata offerunt . Illi etenim scandalizentur qui ea 
quae digne Deo offerenda sunt , rebus sensu carentibus offerunt , et of- 
ferre horiantur. Et nos scandalizandos autumant , a quibus suam vesa- 

niam rationabiliter subsannandam formidant . Et concilii Parisiensis Patres 
non solum propter haec Nicaenum concilium accusant , et Adrianum R. P. 
carolinis libris , non ut decuit , sed ut potuit respondisse dictitant : sed 
conqueruntur praeterea de Italis quod modum colendi Imagines a Grae- 
cis praescriptum absque ulla difficultate adoptaverint . Si Calvinus et di- 
scipulus ejus Dallaeus quibus ingenium ac eruditio non deerant , ad 
haec quae modo adnotavimus omni partium studio seposito serio atten- 
dissent , tam fidenter certe non pronuntiassem Episcopos Galliae atque 
Germaniae initio saeculi IX. omnem penitus Imaginum cultum abjecisse : 
sed agnovissent et ipsi cultum dumtaxat immoderatum et superstitiosum , 
qualem a Graecis sancitum fuisse putabant , non discretum et moderatum' 
condemnasse . Hunc etiam admisisse patet tum ex quo decreverint reti- 
nendas esse Imagines memoriae et amoris caussa oh recordationem eo- 
rum quorum sunt imagines ; tum quod subscripserint Gregorii M. epin" 
stolis ad Serenum massiliensem datis ; tum denique ex rei eventu . Nam 
. postquam irreconciliabile illud odium quo Galli adversus Graecos fereban- 
tur refrigescere coepit , et meliori mente rem totam rursus ad examen re- 
vocarunt, non solum II. Nicaenum concilium velut legitimum et oecume- 
nicum receperunt , sed ritus eosdem eademque extrinseca signa in eo con- 
cilio sancita , in Imaginibus colendis cum reliquis occidentalibus adopta- 
runt . Atque haec pro ineffabili divinae Incarnationis mysterio , proque 
Sanctorum et Imaginum cultu disseruisse sufficiat. Et quoniam Protestan- 
tes adversus quos postremo loco disputavimus , divinissimum Incarnatio- 
nis mysterium contra veteres recentioresque heterodoxos ac philosophan- 
tes nobiscum agnoscunt , addant fidei Incarnationis cultum et reverentiam 
Sanctis cum Christo in caelo regnantibus eorumque sacris Imaginibus . Et 
quemadmodum cum dilecto discipulo repetunt , Advocatum habemus apud 
Patrem , Jesum Christum justum ; ita fateantur Sanctos in patria regnan- 
tes per Domini Jesu merita et virtutem intercessores esse pro nobis apud 
Patrem et Filium et Spiritum sanctum : qui si a nobis religiose colantur , et 
humili devotoque animo invocentur, pro aeterna nostra salute interpellabunt . 

